
+ Ji bambėdavo ir skųsdavosi, bambėdavo ir skųs- 
w“ davosi, vis zyzdavo, zyzdavo, zyzdavo kaskart, kai pra- 
žiodavo sumautą burną. 

Jis mielai būtų ją užkimšęs. 

Džeraldui Rainholdui sėdint prie virtuvės stalo, nuo motinos 
plūdo nenutrūkstamas kritikos bei reikalavimų srautas, kuris virš jo 
vilnijo it išbrinkę tamsūs debesys. 

Tas pats per tą patį kiekvieną prakeiktą dieną. Tarsi jis kaltas, 
kad prarado idiotišką, neperspektyvų darbą. Kad mergina, dar vie- 
na nesusičiaupianti kalė, jį išspyrė iš namų, todėl teko persikelti pas 
nuolat inkščiančius pliurpalius tėvus. Kad Las Vegase prakišo kelis 
tūkstančius, o kreditinėje kortelėje liko šiokia tokia skola. 

Jėzau! Tik jis dėl visko kaltas, kaltas, kaltas! Senoji šliundra nė 
akimirką nesiliovė jo rėmusi prie sienos. 

Argi jis nepaaiškino, kad nebūtų atsisveikinęs su darboviete, 
jeigu šunsnukis viršininkas nebūtų jo atleidęs? Na, taip, kelias ne- 
numatytas išeigines pasiėmė, bet argi kiti taip nesielgdavo? Porą sy- 
kių pavėlavo, bet kam to nepasitaikydavo? 

Nebent darboholikams surobotėjusiems pusgalviams, kaip jo 
tėvas. 

Viešpatie, kokį skandalą motina sukėlė! Tiesą sakant, jis ne- 
kentė darbo ir šio ėmėsi tik nusileidęs erzinantiems Lorės įkalbinė- 
jimams, bet vis tiek liko kaltas. 

Dėl Dievo meilės, jam, dvidešimt šešerių metų vyrui, priklau- 

sė, po velnių, griebtis įdomesnės veiklos, o ne vežioti klientams ga- 
tavus patiekalus ir teužkalti smulkmę. 

Lorė išvijo jį iš namų vien todėl, kad jis laikinai tapo bedarbiu, 
ir paklaiko iš pykčio, nes kelionėje su bičiuliais jis išleido keletą ža- 
lių? 

Džeris sugebėtų verstis kur kas geriau nei plačiašiknė Lorė Nu- 
čijo — taip ir nutiks. Toji kalė grasino iškviesti farus vien dėl poros 
antausių. Nors buvo užsitarnavusi rimtesnės pylos nei vienas kitas 
švelnus plekštelėjimas. Po šimts, gaila, kad negavo, ko nusipelnė. 

Jis nusipelnė daugiau negu kambario tėvų bute ir neslopstan- 
čių motinos priekaištų. 

— Džeri, ar tu manęs klausaisi? — Barbara Rainhold įrėmė 
kumščius sau į šonus. 

Džeraldas atsiplėšė nuo kišeninio kompiuterio, kuriuo žaisda- 
mas bandė atsipalaiduoti. Sudžiūvusią, plokščiakrūtę, visažinę mo- 
tiną apdovanojo svilinančiu žvilgsniu. 

— Kaip galėčiau tavęs negirdėti, jei tu niekada neprikandi 
dantų? 

— Va, kaip su manimi kalbi? Va, kaip mums rodai dėkingumą 
už pastogę ir maistą? — Ji kilstelėjo lėkštę su duonos rieke ir netikro 
kalakuto griežinėliu. — Aš stoviu čia, gaminu tau sumuštinį, nes vi- 
durdienį pagaliau teikeisi išsiropšti iš lovos, ir tu draskai man akis? 
Nenuostabu, kad Lorė tavimi atsikratė. Pasakysiu tau vieną dalyką, 
ponuli — nemokamus patogumus verčiau užmiršk. Prabėgo beveik 
mėnuo, 0 tu nė piršto nepakrutinai ieškodamas darbo. 

Nustok putotis, antraip tave užčiaupsiu, pagalvojo jis, bet gar- 
siai to nepasakė. Norėjo sumuštinio. 

— Tu neatsakingas, tvirtino tavo tėvas, bet aš prieštaravau: 
Karlai, jis yra mūsų sūnus, todėl privalome jam pagelbėti. Norėčiau 
Žinoti, kada pats sau padėsi. 

— Juk sakiau, darbą gausiu. Turiu įvairių galimybių. Dabar jas 
apmąstau. 

— Tavo galimybės. — Ji purkštelėjo ir vėl ėmė ruošti sumuš- 
tinį. — Šiemet dirbai keturiose vietose. Apie kokius dar variantus 
galvoji pusdienį tūnodamas namuose? Atsikėlęs iš lovos nė nepa- 
sikeitei nutrintų marškinėlių. Pameni, minėjau, kad krautuvėlėje 
ieškomas salės darbuotojas, bet argi tu ten nuvykai? 

— Aš nesu prakeiktas salės darbuotojas. — Jis vertas geresnio 
užsiėmimo. Nes iš kitų išsiskyrė kaip asmenybė. Tai yra išsiskirtų, 
jeigu aplinkiniai bent iš dalies nusiramintų ir nuo jo atstotų. — Ne- 
kvaršink man galvos. 

— Galbūt ją kvaršinome per menkai. — Ant kalakutienos 
motina uždėjo ryškiai oranžinio sūrio griežinį ir prabilo į sveiką 
protą apeliuojančiu švelniu tonu, kurio jis neapkentė: — Mudu su 
tėvu taupėme koledžo studijoms, bet tu susikirtai per egzaminus. 
Aiškinai mums, kaip trokšti mokytis, kad gebėtum kurti savo die- 
vinamus kompiuterinius žaidimus, ir mes tave parėmėme, davėme 
pinigų. Kai nieko neišdegė, tėtis rado tau darbą savo biure. Džeri, 
jis tave palaikė, o tu dykinėjai ir įžūliai atsikalbinėjai, kol galiausiai 
buvai atleistas. 

Ji pakėlė nuo trinkos peilį, idant perpjautų sumuštinį. 

— Vėliau susipažinai su Lore, tikra meilute, protinga ir darbš- 
čia mergina iš puikios šeimos. Jūsų atžvilgiu puoselėjome tokias di- 
deles viltis. Restorane, kuriame dirba, ji tau išrūpino indų nurinkėjo 
pareigas ir nepaliko tavęs, kai netekai šito darbo. Kai paskelbei, kad 
įsigijęs padorų dviratį taptum kurjeriu, paskolinom tau reikiamą 
sumą, bet pedalų neišmynei nė dviejų mėnesių. Skolos mums nesu- 
grąžinai. Ir vėl sėdi dykas. 

— Užteks man prikaišioti praeitį ir elgtis, lyg dėl visko būčiau 
kaltas vien tik aš. 

— Praeitis kartojasi, Džeri, ir tavo situacija tiktai blogėja. — 
Barbara Rainhold sučiaupė lūpas ir į lėkštę įbėrė jo mėgstamų „Svo- 
gūnų žiedų traškučių. — Ir vėl likai be darbo, neišgali gyventi nuo- 
savame būste. Pasiėmei nuompinigius ir Lorės sukauptus arbatpini- 

gius, drauge su Deivu ir niekam tikusiu Džo išvažiavai į Las Vegasą. 
Atgal parsigavai tuščiomis kišenėmis. 

— Po velnių, tai netiesa. — Jis pašoko. — Pinigai priklausė 
man, aš turėjau teisę atsipūsti ir pasismaginti su bičiuliais. 

Motinos akys sužvilgo — ne nuo ašarų ar pykčio, bet iš nu- 
sivylimo. Vaizdas jam pakurstė norą smogti, smogti, smogti, kad 
blizgesys išblėstų. 

— Ne, anot Lorės, tu pasisavinai nuomai skirtus dolerius ir jos 
sutaupytus arbatpinigius. 

— Tikėsi ja, o ne manimi? 

Atsidusdama ji sulankstė servetėlę į trikampį, taip darydavo, 
kai sūnus buvo berniukas. Motinos tonas liudijo apie įskaudintą šir- 
dį, bet Džerio ausis tepasiekė kaltinimai. 

— Tu meluoji, naudojiesi žmonėmis, ir man neramu, kad mes 
per ilgai nuolaidžiavome. Vis suteikiame tau progas, o tu jas nuolat 
paleidi vėjais. Tam tikra prasme veikiausiai patys esame kalti, ir, ko 
gero, būtent dėl šios priežasties, vienos iš daugelio, manai galįs va 
taip su manimi kalbėti. 

Ji padėjo lėkštę ant stalo, į stiklinę pripylė jam patinkančio ka- 
vos skonio gėrimo. 

— Mudu su tėvu tikėjomės, kad šiandien susirasi darbą ar bent 
jau eisi jo ieškoti, nepagailėsi tam jėgų. Mes aptarėme tavo padėtį — 
vakar, kai vėl išlėkei su draugais. Kai be leidimo prigriebei penkias- 
dešimt dolerių iš neliečiamos grynųjų atsargos. 

— Susimildama! — jis pasistengė nutaisyti priblokšto ir įsižei- 
dusio žmogaus miną. — Aš nieko iš tavęs neėmiau. Sakai, pradėjau 
vogti? Mama! 

— Tai nebūtų pirmas kartas. — Balsui virptelėjus, ji kietai su- 
spaudė lūpas ir po sekundės prakalbo nesyk girdėtu, atšiauriu ir pa- 
brėžtinai dalykišku tonu, kuris ragino jį liautis skiedus: — Pasitarę 
nusprendėme, kad mums metas užimti atitinkamas pozicijas. Keti- 
nome drauge su tavimi pašnekėti, kai tėvas grįš namo, bet mudvie- 

jų sprendimą atskleisiu dabar ir suteiksiu tau papildomų valandų. 
Džeri, darbą privalai rasti iki kito mėnesio, iki gruodžio pirmos, 
antraip čia neliksi. 

— Aš nespėsiu. 

— Džeri, mes laukėme mėnesį, o tu vakarais kažkur linksmin- 
davaisi ir miegodavai iki vidurdienio. Nė nebandei ieškotis jokios 
veiklos. Esi suaugęs, bet elgiesi kaip berniukas, kaip išpaikintas ir 
nedėkingas vaikas. Jei nori daugiau laiko, jei nori, kad tave remtu- 
me, užkąsk, atsistok ir eik ieškotis užsiėmimo. Nuvyk į parduotuvę, 
įsidarbink salės darbuotoju, tuomet, jeigu matysime tavo pastangas, 
galėsi toliau gyventi su mumis. 

— Tu nesupranti. — Jis prisivertė išspausti ašaras, kurios to- 
kiais atvejais dažniausiai neapvildavo. — Lorė mane metė. Dėl jos 
ėjau iš proto, o ji mane paliko dėl kito vyruko. 

— Kokio vyruko? 

— Kas jis toks, velniai rautų, neįsivaizduoju. Mama, Lorė man 
sudaužė širdį. Aš nepajėgsiu taip greitai atsigauti. 

— Sakei, ji tavimi nusikratė, nes praradai darbą. 

— Aha, iš dalies. Tas šunsnukis iš „Americana“ užkandinės 
nuo pat pirmos dienos kreivai į mane žiūrėjo. Bet Lorė manęs ne- 
palaikė, o išspyrė, nes nebegalėjau nieko jai nupirkti. Ir paskui ėmė 
pūsti tau į akis miglą, siekdama motiną nuteikti prieš sūnų. 

— Valgyk, — pailsusiu balsu tarė Barbara. — Tada nusiprausk, 
apsirenk ir drožk į parduotuvę. Jeigu paklausysi, suteiksime tau 
daugiau laiko. 

— Ojei ne? Pro duris išmesite į gatvę, lyg būčiau jums sveti- 
mas? Jūs, mano tėvai? 

— Mums nemalonu, bet taip darome tavo paties labui. Metas 
išmokti elgtis kaip pridera. 

Džeris įsispoksojo į ją, mintyse regėdamas, kaip tėvai prieš jį 
rezga sąmokslą. 

— Gal ir tavo tiesa. 

— Mudu norime, kad pasaulyje rastum savo vietą. Kad taptum 
vyru. 

Jis linktelėjo eidamas artyn. 

— Rasčiau savo vietą. Tapčiau vyru. Aišku. 

Džeris nuo stalo griebė peilį, kuriuo motina pjovė sumuštinį, 
ir dūrė jai į pilvą. 

Barbaros akys išsprogo, žandikauliai nukaro. 

Jis neplanavo nieko panašaus, apie savo veiksmus mąstė ne il- 
giau kaip akimirką. Bet, Viešpatie! Kaip nuostabiai pasijuto. Geriau 
nei mylėdamasis. Geriau nei po didelės adrenalino dozės. Geriau 
nei bet kada anksčiau per visą savo gyvenimą. 

Džeris ištraukė ašmenis. Moteris klupčiodama žengė atgal ir 
aukštyn atmetė rankas. 

— Džeri, — sugargaliavo. 

Jis vėl smeigė geležtę į motiną. Ak, kaip jam patiko tas garsas. 
Gilyn smingančio ir laukan nyrančio peilio garsas. Patiko jos veide 
atsispindinti sukrėtimo išraiška ir tai, kad gimdytoja lyg kutenama 
vangiai tekšeno jį delnais. 

Todėl Džeraldas smeigė dar sykį, vėliau, jai bandant pabėgti, 
Žiebė į nugarą. Smogė penktą kartą, kai Barbara drėbėsi ant virtuvės 
grindų ir ėmė spurdėti tarytum į krantą išmesta žuvis. 

Jis tebevarstė kūną net ir tada, kad šis seniai liovėsi krutėjęs. 

— Va, čia tai buvo mano labui. 

Džeris nužvelgė savo kruvinas rankas, ant grindų plintantį 
raudonio klaną, krauju pakrikai aptaškytas sienas ir stalviršį — visa 
tai priminė Moderniojo meno muziejuje matytus beprotiškus pa- 
veikslus. 

Menininkas, į galvą toptelėjo mintis. Gal man derėtų tapti me- 
nininku? 

Jis padėjo peilį ant stalo ir virtuvės kriauklėje nusiplovė delnus 
bei dilbius. Pažiopsojo į senkantį raudoną verpetą. 

Motina neklydo šnekėdama apie būtinybę rasti savo vietą 

pasaulyje ir tapti vyru. Džeris ją rado ir dabar tiksliai žinojo, kaip 
suvyriškės. Nuo šiol ims, ką tik įsigeis, ir nepasigailės stojančiųjų 
skersai kelio. Privers juos už tai sumokėti, nes gyvenime jokie kiti 
dalykai nebuvo tokie šaunūs, tikri, smagūs. 

Jis prisėdo, dirstelėjo į išsikėsnojusį lavoną ir pasijautė nesu- 
laukiantis, kada grįš tėvas. 

Taip pagalvojęs Džeris griebė valgyti sumuštinį. 


LEITENANTĖ EVA DALAS PRISITVIRTINO DIRŽĄ SU GINKLO DĖKLU. 
Pusryčių buvo sukirtusi krūvelę sausblynių, nuo kurių jos veidą pa- 
prastai nutvieksdavo šypsena. Sėdimojoje miegamojo zonoje įsitai- 
sęs sutuoktinis, neabejotinai dailiausias vyras iš visų, kokie tiktai 
egzistavo, mėgavosi antru puodeliu aukščiausios kokybės kavos. 
Nuo bandymo vogčiomis užšokti ant stalo ką tik atgrasytas katinas 
tupėjo ant grindų ir laižė riebų savo šoną. 

Koks mielas vaizdelis, sau tarė ji: Rorkas juodais karčiais, lais- 
vai krentančiais aplink įstabių bruožų veidą, linksmai perkreipto- 
mis žavingomis lūpomis, į ją įbestomis stulbinamai žydromis aki- 
mis. Jaukią „mielų namų“ atmosferą papildė ištuštintos jųdviejų 
lėkštės ir Galahadas, apsimetantis, kad nenori kišti snukio į sirupą. 

— Leitenante, tu atrodai savimi patenkinta. 

— Ašir esu patenkinta, — atsakė Eva, melodingą airišką Rorko 
niurnėjimą pridėdama prie savo rytinių malonumų sąrašo. — Pora 
dienų praslinko be rimtų incidentų, todėl beveik užbaigiau tvarkyti 
dokumentus. Sprendžiant iš šiandienos orų prognozės, pasturgalio 
nenušalsiu. Ir iškeliauju, prikimšusi pilvą blynų. Kol kas diena ne- 
bloga. 

Virš palaidinukės ji užsisagstė rudą liemenę, — Rorkas palan- 
kiai vertino abu apdarus, — atsisėdo ir ėmė autis aulinius. 

— Tau labiau prie širdies keblūs tyrimai, o ne darbas prie do- 
kumentų, — pareiškė jis. 

— Artinasi atostogų laikotarpis, netrukus baigsis du tūkstan- 
čiai šešiasdešimtieji. Per šventadienius pusgalvių nepritrūks. O man 
knieti užpildyti kuo didesnę dalį metinės ataskaitos. Per pastarąsias 
dienas galėjau lengviau atsipūsti, tad jei išpultų dar kelios tokios... 

— Prisišnekėjai. — Ją nudelbęs užjaučiančiu žvilgsniu, Rorkas 
palingavo galvą. — Užtraukei sau nelaimę. 

— Airių prietarai. 

— Sveikas protas. Beje, jeigu jau kalbame apie airius ir šventes, 
trečiadienį atvyks giminaičiai. 

— Kada? 

— Trečiadienį, prieš Padėkos dieną, — priminė jis. — Keletas 
pusbrolių ir pusseserių apsimainė vietomis, todėl šiemet prisistatys 
tie, kuriems nepavyko atvykti pernai. Tu neprieštaravai. 

— Aišku, kad ne. Garbės žodis, taviškiai man patinka. — Ror- 
kas juos atrado visai neseniai. Didžiąją gyvenimo dalį praleido ne- 
pažinodamas kraujo giminių — be šeimos aprūpinamų patogumų 
arba problemų. — Tik nenumanau, ką namuose veikti su tokia gau- 
sa individų, kurie nedirba farais. 

— Jie veiklos nepristigs. Kiek suprantu, į galybę jų planų 
įtraukti apsilankymai parduotuvėse, ekskursijos, išvykos į teatrus ir 
taip toliau. Vargu ar vienu metu tau teks bendrauti su visais iš karto, 
neskaitant Padėkos dienos. Bet tada draugiją palaikys kiti. 

— Aha. — Ji sutiko ir su tuo — anuomet idėja rodėsi nepras- 
ta. Pernykštėje vakarienėje dalyvavo daugybė žmonių, taip pat jos 
partnerė Pibadi su savo mylimuoju Maknabu, kurie šiais metais nu- 
sprendė atsisakyti kelionės. — Anąsyk reikalai klostėsi puikiai. — 
Trūktelėdama pečiais Eva atsistojo. — Kaip ten sakoma — kuo dau- 
giau, tuo beprotiškiau? 

— Regis, „tuo linksmiau“, bet tinka ir pirmas variantas. Jeigu 
jau pokalbis pakrypo šia tema, norėčiau pridėti dar keturis. 

— Ką keturis? 

— Svečius. Ričardą Deblasą su šeima. Vakar su manimi susi- 


J. D. ROBB + MIRTINAI NEDĖKINGAS 13 


siekė Elizabeta. Jie ketina atvažiuoti į Niujorką ir nusivesti vaikus į 
paradą. 

— Kaip ir sakiau — beprotybė. Kas nori grūstis minioje? 

— Tūkstančiai, kitaip minia nesusidarytų, ar ne? Jie rezerva- 
vo viešbučio kambarį. Maniau, būtų miela juos pakviesti į Padėkos 
dienos vakarienę. Su tavimi pasimatyti ypač nori Niksė. 

Eva pagalvojo apie mergaitę, kuri vienintelė liko gyva, kai per 
užpuolimą namuose buvo išpjauti jos artimieji. 

— Žinant, kad nelaimė nutiko per tradicines šeimos atostogas, 
ar ją verta čia tempti“ 

— Niksė gerai prisitaiko prie naujų aplinkybių, tačiau jai ne- 
reikėtų nutraukti ankstesnių ryšių. Tie keturi puikiai susigyveno, 
bet vyresnėliai nenori, kad ji pamirštų prarastą šeimą. 

— Ji niekada nepamirš. 

— Be abejo, ne. — Rorko sąmonėje irgi amžiams įsirėžė lavo- 
ninėje prie neplakančios tėvo širdies galvą priglaudusios mergytės 
vaizdas. — Čia ne tas pat, kas tau grįžti į Dalasą. — Pakilęs jis žengė 
Evos link. — Prisiminti, iš naujo patirti skausmą ir traumas. Niksė 
gyveno su ją mylėjusiais artimaisiais, o jie iš jos buvo atimti. 

— Tebūnie, ryšiai svarbūs, bet niekas manęs nesuvilios eiti į 
paradą. 

— Pasistengsiu atsiminti. — Rorkas ją prisitraukė ir pabučia- 
vo. — Mudviem yra už ką jaustis dėkingiems. 

— Įskaitant airių giminaičių armiją ir svečių būrį, dorojantį 
kalakutieną su pyragais? 

— O taip. 

— Penktadienį pranešiu, ar tam pritarsiu. Dabar man laikas 
keliauti. 

— Saugok mano farę. 

— Saugok mano milijardierių. 

Ji apleido namą susitaikiusi su mintimi, kad invazijos neiš- 
vengs. 

KĄ TIE ŽMONĖS SAU MĄSTO, SVARSTĖ EVA. KODĖL JIE UŽKEMŠA GAT- 
ves, tvinsta šaligatviais, braunasi ant judančių takų ir pėsčiųjų perė- 
jose? Kodėl per šventadienius spiečiais plūsta į Niujorką? 

Negi neturi savo namų? 

Pakeliui į Centrinę būstinę skverbiantis pro tris siaubingus eis- 
mo kamščius, virš galvos naujienas trimitavo mažučiai reklaminiai 
dirižabliai: 


DIDYSIS IŠPARDAVIMAS JUODĄJĮ PENKTADIENĮ! 
ŠLUOKITE PREKES PIGIAI, KOL JŲ TEBĖRA! 
NEĮTIKIMOS NUOLAIDOS PER ŠVENTINE PREKYBĄ 
„PADANGIŲ“ CENTRE 


O, Dieve, lai jie visi traukia į „Padangių“ prekybos centrą ir 
išsinešdina iš miesto! Įstrigusi dar vienoje spūstyje, urgzdama su 
kitais, neką mažiau nirštančiais vairuotojais, Eva pamatė kišenvagį, 
šmaižantį aplink pulkelį išsiblaškiusių turistų, kurie būriavosi palei 
aprūkusį gatvės prekeivio vežimėlį. 

Net jeigu ji nestovėtų įsprausta „Greitųjų taksi“ ir bezdančio 
mikroautobuso apsuptyje, vargu ar vagišių pasisektų sugauti. Vyru- 
tis turėjo ne vien miklius pirštus, bet ir eiklias kojas, todėl netrukus 
movė šalin praturtėjęs trimis piniginėmis ir dviem saitais. 

Ką gi, ankstyva varna dantis rakinėja, vėlyva akis krapštinėja, 
tad šiandien „Padangių“ centras sulauks kiek mažiau lankytojų. 

Eva atkreipė dėmesį į spragelę, atsivėrusią transporto priemo- 
nių voroje, metėsi į tarpą ir nepaisydama agresyvaus signalų baubi- 
mo nurūko centrinės miesto dalies link. 

Kai įžengė į valdybą, galvoje jau buvo susiformavęs planas. Pir- 
miausia, kaip pridera, reikėtų imtis dokumentų ir apvalyti rašomąjį 
stalą. Tuomet peržvelgti narpliojamas detektyvų bylas. Galbūt atas- 

kaitas dėl išlaidų pavyktų perleisti Pibadi — tegul skaičius sužiūri 
partnerė. Visai įmanoma, kad atsirastų laiko įdėmiau panagrinėti 
vieną ar kitą į aklavietę patekusį tyrimą. 

Nieko nėra maloniau, nei pričiupti piktadarį, kuris tiki išlipęs 
sausas iš balos. 

Eva, aukšta liauna moteris odiniu apsiaustu, nulipo nuo ju- 
dančio tako ir pasuko Žmogžudysčių skyriaus link. Negilia smakro 
duobute paryškintą kampuotą veidą rėmino trumpai kirpti rudi 
plaukai. Žingsniuodama bruzdančiu savo departamento sektoriu- 
mi, įdėmiai, kaip įprasta farams, tyrinėjo aplinką, ją varstydama 
gelsvai rusvomis, akylomis ir skvarbiomis akimis. 

Tarnybinėje salėje Eva pirmiausia pastebėjo Sančesą, užsikėlu- 
sį kojas ant stalo ir dirbantį saitu. Paskui Truhartą, uoliai triūsiantį 
prie kompiuterio, vilkintį uniformą, su kuria spinduliavo eleganciją 
ir tyro Žmogaus dailumą. Patalpa atsidavė prasta farų kava ir pigiu 
netikru cukrumi, taigi viskas buvo kaip įprasta. 

Iš poilsio kambario atžygiavo Dženkinsonas, nešinas milžiniš- 
ku prastos farų kavos puodu ir gumuliuota spurga, apsirengęs duls- 
vai pilku švarku, pasirišęs akinamai rožinį kaklaraištį su skaisčiai 
žaliais ir branduolinio reaktoriaus melsvumo užraitais. 

— Labutis, leitenante, — pasisveikino jis. 

— Nieko sau kaklaraištis, Dženkinsonai. 

Nuleidęs puodelį ant rašomojo stalo, detektyvas sprigtelėjo au- 
dinio juostą. 

— Nusprendžiau pasauliui suteikti šiek tiek daugiau spalvų. 

— Apšvarinai kokį knibčių iš Elektronikos skyriaus? 

— Gavo jį dovanų iš savo mamulės, — įsiterpė Sančesas. 

— Kaklaraištį man nupirko tavo mamulė, atsidėkodama už 
praėjusią naktį. . 

— Veikiau norėdama tave įžiūrėti už dviejų kvartalų, kad ga- 
lėtų pabėgti. 

Dženkinsonui nespėjus sumąstyti šmaikštaus atsakymo, kam- 

baryje pasirodė Baksteris prašmatniu juodojo šokolado spalvos 
kostiumu ir meistriškai sumazgytu kaklaraiščiu, kuris reaguodamas 
į apšvietimą įgaudavo rudą ir blausiai rausvą atspalvį. 

Jis sustingo tartum įsirėžęs į energijos lauką. 

— Jėzau, mano akys! 

Baksteris išsitraukė madingus akinius nuo saulės ir juos užsi- 
dėdamas nužvelgė Dženkinsoną. 

— Kas ten kabo tau po kaklu? Ar jis gyvas? 

— Gavo dovanų iš tavo sesers. — Susitelkęs į kompiuterį, Tru- 
hartas nė nepakėlė akių. — Kaip pagarbos ženklą. 

Vaikis sparčiai mokosi, pamanė pralinksmėjusi Eva ir paliko 
vyrus laidyti liežuvius. 

Atsidūrusi savo kabinete, kuris turėjo vieną siaurą langą ir 
atvykėliams skirtą, baisiai nepatogią kėdę, patraukė tiesiai prie „Au- 
toChef“ maisto ruošos aparato. Dėl Rorko ryšių tenkintis prastais 
farų gėralais jai nereikėjo. Eva susiprogramavo karštą juodą kavą ir 
padėjo puodelį ant stalo, ketindama sąžiningai griebtis dokumentų 
tvarkymo. 

Komunikatorius atgijo, prieš išlenkiant pirmąjį gurkšnį. 

— Dalas. 

Skubus pranešimas leitenantei Evai Dalas. Susitikite su pareigū- 
nu, Dauningo gatvė 735-825. Du lavonai, vyro ir moters. 

— Taip, Dalas klauso. Išvyksiu kartu su detektyve Pibadi, pa- 
keliui užmegsiu su juo ryšį, ir mes suderinsime veiksmus. 

Aišku. Dispečerinė atsijungia. 

Prakeikimas, pagalvojo Eva skubiai maukdama kavą, sykiu ap- 
sidegindama liežuvį, aš tikrai prisišnekėjau. Čiupo viršutinį apdarą, 
kurį ką tik buvo nusimetusi, ir nėrė iš kabineto. 

Į tarnybinę salę prisistatė kiti darbuotojai, ir visų dėmesys te- 
bekrypo į Dženkinsono kaklaraištį. Iš apsiausto dar neišsirangiu- 
sios Pibadi nuomone, jis pagyvino atmosferą. 

Antra vertus, partnerė mylėjo Maknabą, mėgstantį puikuotis 
neoniniais atspalviais. 

— Pibadi, eikš su manim. 

— Ką? Kur? Jau? 

Eva nelėtino žingsnio, todėl Pibadi, avinčiai rausvus kaubojiš- 
kus aulinukus, teko bėgte ją pasivyti. 

Kuo virsta mano departamentas, sukirbėjo mintis leitenantės 
galvoje. Rožiniai kaklaraiščiai, rožiniai batai. Gal Žmogžudystės 
skyriuje išvis užginti rausvą spalvą? 

— Kas atsitiko? 

— Panašu į dvigubą žmogžudystę. 

— Nebloga dienos pradžia. Vienu užėjimu — du negyvėliai. 

Laukdama lifto Pibadi kišenėje sugraibė šaliką ir juo apsivijo 
kaklą. 

Evai į akis krito rausvi ir mėlyni audinio langeliai. Ne, jai tikrai 
vertėtų apmąstyti strategiją, kaip uždrausti rožinę spalvą. 

— Beje, rytas išaušo nuostabus. 

Kvadratinis Pibadi veidas pražydo šypsena, tamsios akys nu- 
švito. 

— Vėluoji į darbą, nes ryte išnaudojai progą pasimylėti? 

— Aš nesivėlinau. Na, nebent dviem minutėmis. Iš metro išli- 
pome anksčiau ir prasivaikščiojome. Tokių dienų pasitaiko nedažnai. 

Jos įsigrūmė į farų užkimštą lifto kabiną. 

— Man be galo patinka ruduo, kai lauke tvyro vėsus, gaivus 
oras, o prekeivių vežimėliuose skrunda kaštonai. 

— Akivaizdu, kad mylėjaisi. 

Pibadi tiesiog vyptelėjo. 

— Vakar surengėme pasimatymą. Žinai, spontaniškai. Išsipus- 
tėme, nuvykome į šokius, paskui vaišinomės suaugusiųjų koktei- 
liais. Dėl užimtumo kartais pamirštame skirti laiko tik mudviem. 
Tokius dalykus malonu atsiminti. 

Garažo lygyje abi šovė iš lifto tarsi kamščiai iš butelio. 

— O vėliau mylėjomės, — pridūrė Pibadi. — Šiaip ar taip, die- 
na žavinga. 

— Tik ja pasimėgauti negali pora negyvėlių iš Dauningo gatvės. 

— Aha... tai tik įrodo... 

— Ką? 

— Kad reikia puoštis, šokti, gerti kokteilius ir kaip įmanoma 
dažniau barškintis, kol dar esame gyvi. 

— Na ir filosofija. 

Eva sėdo į savo automobilį ir įsitaisė prie vairo. 

— Neilgai trukus sulauksime Padėkos dienos, — tarė Pibadi. 

— Taip, gandus girdėjau. 

— Mano šeimoje gyvavo tradicija ant laiptelių surašyti, už ką 
esame dėkingi, ir juos įmesti į dubenį. Per Padėkos dieną kiekvienas 
išsitraukdavo po kelis. Tokiu būdu sau primindavome, kas turėtų 
kurstyti dėkingumą arba kas rūpi kitiems žmonėms. Užsiėmimas 
gan mielas. Šiemet su artimaisiais nesusitiksiu, bet jiems nusiųsiu 
savo dėkingumo laiškelius. 

Miesto centre mėgindama prasiveržti pro eismo grūstis, Eva 
balsu pasvarstė: 

— Mes tiriame žmogžudystes. Vadinas, privalome džiaugtis, 
kad randame palaikus, antraip sėdėtume be darbo. Iš kitos pusės, 
lavonai padėkos niekam nereikštų. 

— Ne. Reikia džiaugtis, jog mums nestinga įgūdžių ir nuovo- 
kos, kai ieškome ir sulaikome asmenį arba asmenis, kurie juos nu- 
marino. 

— Bet areštuotieji nesijaustų dėkingi. Kažkas vis tiek praloštų. 

— Na ir filosofija, — sumurmėjo Pibadi. 

— Man patinka pergalės. — Dauningo gatvėje Eva sustab- 
dė automobilį už juodos ir baltos spalvos patrulio mašinos. — Aš 
mėgstu laimėti. Taip ir padarykime. 

Pakėlusi savo tarnybinių įnagių komplektą, ji nužingsniavo 
prie įėjimo ir budinčiam policininkui parodė ženklelį. 

— Aštuntas aukštas, leitenante. 

— Taip, supratau. Kokia pastato apsaugos sistema? 

— Prieš atidarant lauko duris, tenka naudotis telefonspyne, 
bet jūs žinot, kaip būna. Vaizdo kamerų viduje nėra, jos įtaisytos 
tiktai virš durų. 

— Norėsiu gauti jų diskus. 

— Tuo rūpinasi namo valdytojas. 

Linktelėjusi Eva patraukė prie lifto. Daugiaaukštis neblogas, 
tarė sau. Apsauga minimali, bet visur švaru. Ankšto vestibiulio 
grindys tviskėjo, sienos atrodė neseniai perdažytos. O pats liftas, 
laimė, atsivėrė nežvangėdamas ir nebildėdamas. 

— Čia nesunku prasmukti, — savo nuomonę išsakė ji. — Gali- 
ma kam nors nusekti įkandin arba telefonspynėje surinkti bet kokio 
buto numerį ir paprašyti, kad tave įleistų. Stebėjimo kameros pas- 
tate nesumontuotos. 

— Lengva ir ištrūkti. 

— Teisingai. Gera namo būklė byloja apie padorius nuominin- 
kus ir atsakingą jo priežiūrą. 

Aštuntame aukšte ji išėjo iš lifto kabinos ir prisiartino prie 
faro, saugančio Nr. 825 pažymėtas duris. 

— Kas čia nutiko, pareigūne? 

— Mem, apytikriai be dešimt pusę aštuntos ryto moteris iš aš- 
tuoni šimtai dvidešimt ketvirto buto įėjo į aštuoni šimtai dvidešimt 
penktą. Turi raktą ir žino kodą. 

— Ko ten veržėsi? 

— Pirmadieniais jiedvi su moteriškos lyties auka visada ke- 
liaudavo į vietinę duonos parduotuvę, ir, pasak jos, šįryt iš namų 
abi ruošėsi išvykti lygiai septintą. Kai niekas neatsiliepė nei į durų, 
nei į saito skambutį, ji sunerimo, pati įėjo į gretimą butą, kuriame 
rado, kaip teigia, negyvus Karlą ir Barbarą Rainholdus, šito buto 
gyventojus. 

— Kur liudininkė? 

— Savo namuose. Jai draugiją palaiko pareigūnė. Moteris su- 
gniuždyta, leitenante. Ten šiurpoka. — Jis pakreipė galvą į Nr. 825. 

— Žiūrėkite, kad liudininkė būtų netoliese. — Eva iš krepšio 
iškrapštė hermetiką. — Ir nepraraskite budrumo. — Ji įjungė vaizdo 
ir garso registratorių. 

Izoliaciniu sluoksniu padengusios rankas ir batus, Eva su Piba- 
di žengė per slenkstį. 

Šiurpoka — galima ir taip pasakyti, toptelėjo leitenantei. Sve- 
tainės zona buvo tvarkinga. Sofos pagalvėlės supurentos, grindys 
idealiai švarios, žurnalų diskai išrikiuoti ant žemo staliuko. Bet re- 
ginys klaikiai nesiderino prie smarvės, anaiptol ne šviežio mirties 
tvaiko. 

Už kelių žingsnių stovėjo į dešinę stumtelėtas stalas, kuris žen- 
klino bendrojo kambario ir virtuvės ribą. 

Ir tuo pat metu sakytum gilus griovys atskyrė tvarkingą gyve- 
nimą nuo šlykščios mirties. 

Po stalu buvo matyti gulinčio vyriškio galva, pečiai ir viena 
ištiesta ranka. Numirėlis priminė kruviną, sutalžytą, lyg ir į tam- 
siai mėlyną švarką įsuptą masę. Sienos, virtuvės spintelės ir krešulių 
upėje palikta beisbolo lazda nusėtos kraujo ir pilkosios smegenų 
medžiagos purslais. 

Moteris tysojo veidu į grindis, tarp priešingo stalo galo ir šal- 
dytuvo. Palaidinukė ir kelnės persisunkusios krauju, todėl tikrosios 
jų spalvos tapo nebeįžiūrimos. Drabužiai virtę draiskanomis, juos 
veikiausiai suplėšė virtuvinis peilis, iki koto suvarytas aukai į nu- 
garą. 

— Tuos žmones paskerdė, — konstatavo Pibadi. 

— Aha. Kažkas degė įtūžiu. Imkis moters, — liepė Eva ir pritū- 
pusi šalia vyro atsidarė tarnybinių instrumentų komplektą. 

Ji leido sau pajusti gailestį, tada užgniaužė emocijas. Ir kibo į 
darbą. 


— AUKOS TAPATYBĖ NUSTATYTA, TAI KARLAS DŽEIM- 
sas Rainholdas. Penkiasdešimt šešerių, baltaodis vy- 


ras. — Eva įbedė žvilgsnį į identifikatorių. — Vedęs 
penkiasdešimt ketverių Barbarbą Rainhold, mergautinė Majers pa- 
varde. — Ji dirstelėjo į Pibadi. 

— Taip, moters tapatybė irgi patvirtinta. 

— Vienas vaikas, sūnus, dvidešimt šešerių Džeraldas Rain- 
holdas, gyvenantis Vest Haustono gatvėje, sprendžiant iš nurodyto 
adreso. 

Karlas Rainholdas tebeturėjo abu tėvus, persikėlusius į Flori- 
dą, ir Hobokeno miestelyje įsikūrusį brolį. Pasak duomenų bazės, 
auka dirbo „Beveno ir sūnaus klojinių“ įmonėje, jos biuras ir preky- 
bos salė įsikūrusi vos už kelių kvartalų. 

— Auka žiauriai sumušta, nuo smūgių nukentėjo galva, veidas, 
pečiai, krūtinė, galūnės. Traumų pobūdis atitinka sužalojimus, ku- 
riuos galėtų palikti beisbolo lazda, parankiai numesta nusikaltimo 
vietoje, apkepusi krauju ir pilkąja smegenų medžiaga. Veido bruo- 
žai ištrinti. Žudyta dėl asmeniškumų. 

— Dalas, ant moters kūno nė negaliu suskaičiuoti durtinių 
žaizdų. Ji tiesiog sukapota. 

— Mirties priežastis aiški. Nustatykime laiką. 

Eva išsitraukė matuoklį. 

— Jis mirė maždaug prieš šešiasdešimt dvi valandas. Penkta- 
dienio vakarą. Apie pusę septintos. 

— Ją pribaigė šešiomis valandomis anksčiau. Mirties laikas — 
penktadienis, keturiasdešimt minučių po dvyliktos. 

— Nužudymus skiria beveik šešios valandos. — Leitenantė at- 
sitūpė ant kulnų. — Nusikaltėlis dieną pribaigia moterį, o paskui? 
Laukia vyriškio? Svetainėje kovos ženklų nematyti. Ir jokių įsilau- 
žimo pėdsakų. 

Eva atsistojo. 

— Skambink morgui ir kviesk šlavėjus. 

Pora, regis, priklausė pasiturinčiai viduriniajai klasei, mąstė ji 
vaikštinėdama po butą. Moteriškė vidury dienos kažką įsileido į na- 
mus? Aukos nesigrūmė? Abu buvo nužudyti virtuvėje. 

Tokios mintys išgaravo iš galvos, vos tik Eva užsuko į pagrin- 
dinį miegamąjį. 

— Kambarys sujauktas, — šūktelėjo. 

— Plėšikams taip elgtis neįprasta, per žiauru. — Ją atsekusi Pi- 
badi susiraukė ir apsidairė. — Čia gana tvarkinga. 

— Bet ne idealiai, kaip svetainėje. Daiktai pajudinti iš savo 
vietų. Užklotai neišlyginti, spintų durys atviros, kai kurie drabužiai 
numesti ant grindų. Rašomasis stalas... vienas stalčius uždarytas ne 
iki galo. O kur kompiuteris? Aš nematau nei kompiuterio, nei plan- 
šetės. 

Eva atšovė komodos stalčių. 

— Viduje viskas suversta. Ne, savo namuose šeimininkė pa- 
laikė švarą ir tvarką, pati gyveno švariame ir tvarkingame daugia- 
aukštyje. Kad ir kas sukinėjosi aplinkui, tas žmogus kažko ieškojo. 
Guldau galvą, kad liudininkei teko lankytis šiame miegamajame, ir 
ji pastebėtų, ar kas prapuolė. 

— Norėsi jai aprodyti patalpas? 

— Aha, bet tik tada, kai išgabensime kūnus. — Leitenantė išėjo 
iš kambario. — Antrasis miegamasis irgi ne itin gerai sutvarkytas. 
Kilimas perkreiptas. Baldai dulkėti. Kodėl moteris jo nešveitė? Sie- 

ninė spinta tuščia, — pridūrė atlapodama duris. — Kam reikalinga 
tuščia spinta? 

— Tik ne man. Jei įsigyji saugyklą, galų gale vis tiek ją užpildai. 

— Bute dar kažkas gyveno. Visur pilna apskretusių indų ir iš- 
tuštintos taros. — Ji priėjo prie lovos, atmetė lovatiesę, susilenkusi 
pauostė patalynę. — Ir miegojo. Paženklink apklotus. Manau, rasi- 
me DNR. 

Eva apėjo ratą. 

— Kažkas išties čia buvo apsistojęs, veikiausiai pažįstamas. 
Tarkim, šeimininkė gamino pietus — mes patikrinsime „Auto- 
Chef“ aparato registrą. Jis kažin ko norėjo, bet moteris atsisakė tai 
duoti. 

Įsivaizduodama įvykių eigą, leitenantė grįžo į virtuvės zoną. 

— Jis įniršo, velniškai persiuto. Nuo trinkos stvėrė peilį ir puo- 
lė ją smaigstyti. Nepaliaujamai. Kertu lažybų, jautėsi puikiai. 

— Kodėl? — sukluso Pibadi. — Kodėl sakai, kad jis jautėsi pui- 
kiai? 

— Juk niekur nepabėgo, ar ne? Slankiojo po kambarius lauk- 
damas, kol galės nudobti jos sutuoktinį. Vėl imtis skerdynių. Todėl 
ir esu tikra, kad jo nuotaika buvo pakili. Tegul šlavėjai* patikrina 
kanalizaciją. Žudikui reikėjo pasišvarinti, nusiplauti kraują. Bet, 
prieš grįžtant antrai aukai, jam su kaupu užteko laiko apsiprausti, 
persirengti ir įdėmiai apžiūrėti butą. Moteris, ko gero, turėjo keletą 
nepigių juvelyrinių dirbinių, kuriuos būtų nesunku užstatyti. 

— Ir juodai dienai slepiamų grynųjų, — pridūrė Pibadi. — 
Dalį pinigų žmonės dėl visa ko kiša į kojinę. 

— Taigi papuošalai, grynieji. Nužudyto vyro piniginė dingusi, 
ant jo riešo nepastebiu išmaniojo laikrodžio. Aptikus rankinuką pa- 


* Jungtinių Valstijų policijos slengu — kriminologai, nusikaltimo vietos tyrėjai, suren- 
kantys (sušluojantys) įkalčius. 

aiškės, kad moters piniginė taip pat pranykusi. Elektroniniai įrengi- 
niai... nematau ir jų. 

— Nes jie lengvi ir patogūs nešioti. 

Eva vėl nužvelgė aukas. 

— Dar vienas dalykas. Niekas žmonių taip nežudo dėl smul- 
kmenų. Niekas negalabija pažįstamų dėl atliekamų dolerių. Tokį 
elgesį nulemia kur kas svaresni motyvai. Galbūt Rainholdai turėjo 
daugiau gėrybių. Pažiūrėkime, ką atskleis kaimynė. — Leitenantė 
patraukė prie durų ir atsigręžė. — Pasidomėk sūnumi, — liepė part- 
nerei. 

— Tavo nuomone, jis pajėgtų taip sumaitoti savo tėvus? 

— Kas geba įkyrėti smarkiau nei artimieji? — Ji išniro į pasta- 
to koridorių. — Užleidžiame butą nusikaltimo vietos tyrėjams, — 
kreipėsi į uniformuotą pareigūną. — Lavonų transporteris jau pa- 
keliui. Kuo vardu liudininkė? 

— Silvija Guntersen. Jos vyras Volteris nevažiavo į darbą ir liko 
namuose. 

— Aišku. 

Eva pabeldė į 824-ojo duris. Šias atidarė jauna pareigūnė ties 
sprandu standžiai surištais gelsvais plaukais. 

— Ei, Kardinini. 

Blondinė nusišypsojo, atšiauriai žydros jos akys pašiltėjo. 

— Labas, Pibadi. Neblogas rytas, ar ne? 

— Tai jau tikrai. Mudvi su pareigūne Kardinini keletą kartų 
drauge patruliavome. 

— Kol mūsų neišmainei į Žmogžudysčių skyrių. Leitenante, 
malonu jus matyti. Daugiau ar mažiau. — Ji žvilgtelėjo per petį. — 
Moteris baisiai sukrėsta. Vyras valdosi šiek tiek sėkmingiau. Su au- 
komis jie palaikė gerus santykius. Tuziną metų gyveno greta. Daug 
laiko praleisdavo kartu, ne sykį atostogavo. Buvo artimi bičiuliai. 

— Supratau. 

Būsto planas priminė veidrodinį Nr. 825 atspindį. Apstatymas 

gal ir ne toks prašmatnus, bet švaros faktorius nepamirštas. Gunter- 
senai sėdėjo už kvadratinio juodo virtuvės stalo, prieš save pasistatę 
puodelius. Evos nuomone, porelė buvo tokio pat amžiaus kaip ir 
aukos. 

Trumpai apsikirpusios moters viršugalvyje stiebėsi madingi 
sruogų dygliukai, vyriškis nešiojo ilgus, į uodegėlę surištus plaukus. 
Abiejų paakiai atrodė išbrinkę, vyzdžius supo raudoni ratilai. Silvija 
Guntersen nukreipė žvilgsnį į leitenantę ir pratrūko raudoti. 

Vos tik Eva pažvairavo į Pibadi, toji žengė pirmyn. 

— Ponia Guntersen, labai jus užjaučiame dėl netekties. Čia lei- 
tenantė Dalas, aš esu detektyvė Pibadi. Dėl jūsų draugų nersimės iš 
kailio. 

— Taip, jie buvo geriausi mūsų draugai. — Gokčiodama ji suė- 
mė vyro ranką. — Kaip juos galėjo užklupti tokia nelaimė? 

— Kaip tik tai ir ketiname išsiaiškinti. — Eva prisėdo už sta- 
lo. — Mums reikalinga jūsų pagalba. 

— Kai ji neatsiliepė į skambutį, mane apėmė nerimas, todėl 
užėjau į butą. Ten juos ir radau. Barbarą su Karlu. 

— Žinau, jums sunku, — kreipėsi Pibadi, — bet mes privalo- 
me pateikti kelis klausimus. — Detektyvė žvilgsniu įvertino ponią 
Guntersen ir nusprendė, kad moteriškei palengvės, jeigu ji turės ką 
veikti. — Mem, ar jūsų būtų galima paprašyti kavos? 

— O taip. Be abejo. — Silvija susitvardė ir atsistojo. 

— Kada paskutinį kartą kalbėjotės arba matėtės su Barbara ar 
Karlu? — pasiteiravo Eva. 

— Su Barbara bendravau penktadienio rytą. Mes trumpai 
šnektelėjome, paskui mudu su Voltu savaitgaliui išvykome į Fila- 
delfiją aplankyti dukros ir jos mylimojo. Jie neseniai susižadėjo. 

— Ketvirtadienį, baigęs darbą, su Karlu išlenkiau alaus, — įsi- 
terpė Volteris. — Daugiau jo nemačiau. 

— Kada grįžote iš Filadelfijos? 

— Sekmadienio vakarą. Paskambinau Barbarai, bet jai neatsi- 
liepus nieko blogo nepagalvojau. Nutariau, kad jiedu su Karlu išva- 
žiavo į miestą. Jie mėgsta užsukti į kino teatrus. — Moters smakras 
suvirpėjo, tačiau ji įstengė ant stalo padėti du kavos puodelius. — 
Penktadienio vakarais paprastai į kino teatrą keliaujame visi keturi, 
bet mes ruošėmės susitikti su Alisa ir Benu, todėl... 

— Kas pas juos gyveno? 

— O, Džeris. Sūnus. Viešpatie, apie jį visai pamiršau! Neįsi- 
vaizduoju, nei kur jis, nei kas jam atsitiko. — Silvijos akys, kurias vėl 
užtvindė siaubas, šovė durų pusėn. — Ar Džeris... tenai? 

— Ne. 

— Dėkui Dievui. 

— Kada jis atsikraustė į tėvų namus? 

— Senokai. Prieš tris... ne, beveik prieš keturias savaites, kai 
išsiskyrė su mergina. 

— Kuo ji vardu? — paklausė Eva. — Kuo vardu kiti, pas ku- 
riuos, jūsų manymu, jis galėtų apsistoti? Bičiuliai? 

— Hmm... Lorė. Nučijo. Lorė Nučijo, — atsakė moteris. — Ir 
Džeris turėjo nedaug draugų. Malą, Deivą, Džo — Malą Goldą, 
Deivą Hildebraną, Džo Klainą. Šie trys buvo pagrindiniai. 

— Gerai. Kaip bendradarbiai? 

— Na, darbo jis neteko, todėl ir atsikėlė pas tėvus. Ketino su 
jais pagyventi, kol atsities. Džeris, hmm, Džeris — gan sunkus vaikas. 

— Tingus šunsnukis. 

— Volteri! — priblokšta Silvija šleptelėjo ant kėdės. — Kaip tau 
liežuvis apsiverčia! Jis ką tik prarado tėvus. 

— Tai nekeičia esmės. — Guntersenas prabilo gergždžiančiu 
balsu, tarytum jo gerklėje būtų įstrigę akmenėliai. — Džeris tėra 
nedėkingas, sau naudos ieškantis dykaduonis. — Sielvartas ir pyktis 
nuslinko jo veidu lyg migla. — Ketvirtadienio vakarą susitikau su 
Karlu, nes jam reikėjo išsišnekėti. Jiedu su Barbara kraustėsi iš proto 
nebežinodami, ko imtis. Berniokas išlėkė iš darbo prieš mėnesį, gal 

pusantro, bet nė nesiteikė ieškotis kito. Nors vargu ar naujoje vietoje 
būtų likęs ilgam. 

— Su tėvais nesutarė? 

— Barbara labai sielojosi dėl sūnaus, — atsiliepė Silvija, timp- 
čiodama po kaklu kabančią Dovydo žvaigždutę. — Troško, kad jis 
suaugtų, pasirūpintų savo gyvenimu. Ir Lorei, jo mylimajai, jautė 
nuoširdžią simpatiją. Vylėsi, jog mergina padės Džeriui subręsti, 
tapti atsakingam žmogui, bet jos lūkesčiai neišsipildė. 

— Las Vegase jis ištaškė nuompinigius — kartu su doleriais, 
kuriuos nušvilpė iš Lorės. 

Silvija atsiduso, patapšnojo vyrui ranką. 

— Teisybė. Džeris nebrandus ir impulsyvus. Penktadienio rytą 
Barbara užsiminė, kad jis priglaudė dalį namuose laikomų jos pi- 
nigų. 

— Kur ponia Rainhold juos slėpė? — pasitikslino Eva. 

— Kavos skardinėje, virtuvės spintelės gilumoje. 

Dar vienas leitenantės žvilgsnis privertė Pibadi pakilti ir ap- 
leisti butą. 

— Jie ruošėsi sūnui duoti laiko iki pirmos kito mėnesio die- 
nos. — Volteris kilstelėjo šaukštelį ir pamaišė atšalusią kavą. — Ke- 
tvirtadienį Karlas sakė, kad pasitars su Barbara, bet pats jau buvo 
apsisprendęs. Iki gruodžio pirmosios Džeriui reikės susirasti darbą, 
prisiimti atsakomybę už savo elgesį, antraip jam teks išsikraustyti. 
Barbara amžinai jautėsi prislėgta, kas dieną įsiliepsnodavo kivirčai, 
todėl ilgiau taip tęstis negalėjo. 

— Dažni barniai... — paragino Eva. 

— Jis miegodavo iki vidurdienio, mieste praleisdavo pusę nak- 
ties. Skųsdavosi, kad vanduo per mažai šlapias, o dangus per men- 
kai žydras. Nei tėvus gerbė, nei vertino, ir dabar jų nebėra. Džeris 
niekada nebeturės progos deramai jiems atsilyginti. 

Volteris užsikirto springdamas ašaromis, ir Silvija pašokusi jį 
apkabino. 

— Ar žinote, kaip susisiekti su Džeriu? 

— Ne. — Moteris ramino ir glostė sutuoktinį. — Jis turbūt ke- 
lioms dienoms išvyko su draugais. 

Vargu bau, pamanė Eva, tačiau linktelėjo. 

— Nepykite dėl klausimo, bet ar pastebėtumėte, jeigu jūsų 
draugės kambariuose būtų kas nors dingę? 

Silvija užsimerkė. 

— Taip. Neabejotinai. Aš... aš pažįstu Barbaros butą ne blogiau 
už savąjį. 

— Norėčiau, kad ten apsidairytumėte. Pranešiu, kai būsime 
tam pasirengę. — Eva pakilo nuo kėdės. — Ačiū už pagalbą. 

— Padarysime, ką galėsime. 

Silvija veidu įsikniaubė vyrui į petį, ir jie įniko sutartinai lin- 
guoti, vienas kitą apsiviję rankomis. 

Daugiabučio koridoriuje leitenantė pamatė, kad Pibadi šneka- 
si su Kardinini. 

— Kavos skardinė tuščia. 

— Ar panašu, kad esu apstulbusi? 

— Šlavėjai jau kyla viršun. 

— Gerai. Pareigūne, kai nusikaltimo vieta bus iškuopta, į butą 
nusiveskite ponią Guntersen ir pasižymėkite, kas, anot jos, prapuolė. 

— Taip, mem. 

— Pibadi, keliaujam ieškoti nelemto veltėdžio sūnaus. 

— Laikykis įstatymų, — atsisukdama į pareigūnę Kardinini, 
sušuko detektyvė. 

— Kai neturėsiu kitos išeities. 

Sustojusi prie liftų Eva kreipėsi į savo naštą nusikraunančius 
šlavėjus, glaustai juos informavo apie padėtį ir drauge su partnere 
žengė į kabiną. 

— Klok apie atžalą. 

— „Nelemto veltėdžio“ apibūdinimas, ko gero, tinka, — pako- 
mentavo Pibadi. — Antraisiais studijų metais už nepažangumą jis 

išmestas iš koledžo. Ilgiau nei pusmetį neužsilaikė jokioje tarnybo- 
je, įskaitant ir kompaniją, kurioje dirbo tėvas. Paskutinė darbovietė 
buvo „Americana“ užkandinė — Džeris išvežiodavo maistą klien- 
tams. Porą sykių sulaikytas dėl draudžiamų medžiagų laikymo, vie- 
ną kartą baustas dėl girtavimo ir chuliganiško elgesio. Nieko rimto, 
nieko žiauraus. 

— Manau, jis pakilo į aukštesnį lygį. 

— Sūnus nudobė tėvus dėl grynųjų, sukištų į kavos skardinę? 

— Jis murkdėsi mėšle, o gimdytojai nusprendė liautis bandę 
jį iš ten ištraukti. Štai kaip man rodosi. Išsiaiškink, ar jis naudojosi 
tėvo arba motinos kreditinėmis ir debetinėmis kortelėmis. 

Joms nusileidus į pirmą aukštą, Eva vestibiulyje stabtelėjo prie 
uniformuoto pareigūno ir iš jo paėmė apsaugos kamerų diską. 

— Kreipkitės į pastato gyventojus, — įsakė jam. — Gal jie ką 
nors pastebėjo arba išgirdo. Išsiaiškinkite, ar kas matė Džerį Rain- 
holdą, o jei taip, tuomet kada. Pradėkite nuo aštunto aukšto, bet 
apklauskite visus. 

— Taip, mem. 

Automobilyje ji įkišo diską į prietaisų skydelio leistuvą. 

— Sužinokime, kada jis išėjo iš namų. 

Eva paleido įrašą, sparčios peržiūros režimu tikrindama nuo 
penktadienio ryto užfiksuotus kadrus. Išvydo laukan minančius, 
plačiai vypsančius, lagaminus nešančius Guntersenus, pamatė kitus 
žmones, kursuojančius vidun ir atgal. 

— Štai ir tėvas, penktadienio vakarą, be septynių minučių pusę 
septintos, po darbo grįžtantis namo. 

— Iš pirmo žvilgsnio nusiplūkęs, — pareiškė Pibadi. 

— Aha, galvojo, kad teks rietis su sūnumi. Bet jo laukė kur kas 
baisesnė lemtis. 

Ji prasuko diską iki šeštadienio ryto. 

— Džeris liko bute? — pasibaisėjo Pibadi. — Visą naktį pratū- 
nojo su negyvais tėvais? 

— Turėjo užtektinai laiko gauti, ko norėjo, ir nuodugniai vis- 
ką apmąstyti. Va, kur jis — iš pastato išėjo šeštadienio vakarą, be 
dviejų minučių pusę devintos. Su jais praleidęs ilgiau nei dvidešimt 
keturias valandas. Nešėsi du lagaminus. Pasidomėkime taksi, ku- 
rie tuo metu buvo iškviesti šiuo adresu arba į aplinkinius kvartalus. 
Vargu ar tingus šunsnukis toli vilko savo naštą. 

— Jis šiepėsi, — tyliai tarė Pibadi. 

— Aha, matau. Nenuleisk akių nuo ekrano, stebėk, ar jis par- 
sigavo atgal. 

Kalbėdama Eva įsuko automobilį į eismo srautą. 

— Kur pirmiausia važiuosime? 

— Paskutiniu žinomu jo adresu. 

Kol leitenantė vairavo, Pibadi vienu metu atliko keletą užduočių. 

— Aukų mokėjimo kortelėmis nesinaudota. 

— Vadinasi, Džeris Rainholdas nėra visiškas pusgalvis. 

— Į tėvų butą jis negrįžo. 

— Pasisavino, ką galėjo. 

— Kiek įmanoma pratempti, apsirūpinus vien tik kavos skar- 
dinės turiniu? Net jeigu tėvai buvo sukaupę porą tūkstančių, didelę 
sumą, jei kalbėtume apie namuose laikomus grynuosius. 

— Reikia patikrinti finansinę abiejų aukų padėtį. Gal iš jų 
sąskaitų buvo išimti arba pervesti pinigai. Žmonės linkę užsirašyti 
slaptažodžius. — Partnerei nespėjus atsakyti, Eva pridūrė: — Jam 
netrūko laiko atkapstyti tėvų slaptažodžius, įvairius kodus ir sukišti 
nagus į jų banko sąskaitas. Bet pirmiausia sutelkime dėmesį į taksi. 
Galbūt mums pasiseks. 

Eva jau suko automobilį link namo, kuriame anksčiau gyveno 
Džeris, kai Pibadi džiaugsmingai ūktelėjo: 

— Pričiupau! — detektyvė pakėlė pirštą, greitakalbe burbu- 
liuodama į savo saitą. — Tvarka. Ačiū, — padėkojo ir tarė leitenan- 
tei: — Į iškviestą „Greitųjų“ kompanijos taksi jis įsėdo šalia pra- 

keikto daugiabučio ir Vest Vilidže išlipo prie „Dvaro, prašmatnaus 
viešbučio-butiko. 

— Koks adresas, Pibadi? 

Partnerei skubiai jį pasakius, Eva įjungė sirenas su švyturėliais 
ir dideliu greičiu įveikė posūkį. Pibadi taip stipriai griebėsi už ran- 
kenėlės, kad pabalo jos krumpliai, ir sukalbėjo trumpą, bet nuošir- 
džią maldelę. 


„DVARO“ PAVADINIMAS VIEŠBUČIUI TIKO, NES JIS ATRODĖ KAIP AN- 
glijos užmiestyje stūksantys, kadaise turtingam grafui priklausę 
rūmai. Iš nuostabaus rausvo smiltakmenio suręstas, neseniai ir su 
meile rekonstruotas statinys puikavosi plačiu portiku, ant pakylų 
užkeltomis stambiomis vazomis, vijoklinėmis gėlėmis ir livrėją dė- 
vinčiu durininku, kuris veikiausiai duos jai pylos, nusprendė Eva, 
trumpalaikėje sustojimo zonoje pastačiusi savo neišvaizdų LED.* 

Ji įsitempė stebėdama atžingsniuojantį šveicorių mėlynai vio- 
letinės ir auksinės spalvos uniforma, kelius siekiančiais blizgančiais 
auliniais. 

— Klausykit, bičiuli... — prasižiojo Eva, bet vyriškis, ligi tol 
priminęs individą, kuriam maga atsikratyti dvokiančiomis šiukšlė- 
mis, staiga pakeitė išraišką, ir jo veidą sušildė maloni svečius pasi- 
tinkančio žmogaus mina. 

— Leitenante Dalas, kuo galėtume jums padėti? 

Klausimas ją išmušė iš vėžių. Staigmenos Evai nepatiko. Bet 
po akimirkos ji susigaudė, kad „Dvaras buvo Rorko nuosavybė, o 
durininkas vykdė nurodymą visapusiškai bendradarbiauti su boso 
Žmona. 

Aplinkybės nekurstė priešiškumo pojūčio, bet truputėlį ner- 
vino. 


* "LED — „Leitenantės Evos Dalas“ automobilis. 

— Noriu grįžusi rasti automobilį ten, kur jį palikau, ir man 
reikia kuo skubiau pasikalbėti su valdytoju. 

— Jokių problemų. Diegai! — jis mostelėjo juodašvarkiui pa- 
siuntinukui, laukan stumiančiam apkrautą vežimėlį. — Pasirūpink, 
kad niekas neliestų leitenantės Dalas transporto priemonės. Leiski- 
te jums atidaryti duris, leitenante. 

Šveicorius pravėrė aukštas, raižiniais išpuoštas duris ir pamojo 
įeiti vidun. 

Vestibiulis panėšėjo į milžinišką salę, tobulai atspindinčią 
Senojo Pasaulio eleganciją. Tipiškas Rorko stilius, sau tarė Eva — 
tviskanti medinė apdaila, žvilgančios plytelės, sodrus bronzinio ats- 
palvio apšvietimas, meistriškai sukomponuotų gėlių gausa. Vietoj 
registratūroje plušančios komandos už pailgo stalo sėdėjo vienui 
viena moteris, įsitaisiusi oda aptrauktame krėsle aukšta atkalte, ku- 
ris savo spalvomis niekuo nesiskyrė nuo šveicoriaus livrėjos. Ji buvo 
apsirengusi paprastu, dailiu juodu kostiumėliu ir ties pakaušiu į uo- 
degėlę susirišusi kaštoninius plaukus. 

— Rijana, čia leitenantė Dalas ir... atleiskit? 

— Detektyvė Pibadi, — pasakė Eva. 

— Jos privalo nedelsdamos pasišnekėti su Džolina. 

— Suprantama. Minutėlę. Gal prisėstumėte? 

— Nieko tokio, pastovėsime. 

Nusišypsodama moteris bedė pirštu į ausines. 

— Džolina, tai Rijana iš vestibiulio. Atvyko leitenantė Dalas. 
Aš... taip, gerai. 

Dar vienas bakstelėjimas, dar vienas vypsnis. 

— Ji netrukus ateis. Kol laukiate, pageidausite atsigaivinti? Ga- 
lime pasiūlyti nuostabų arbatos meniu. 

— Ačiū, nereikia. — Eva išsitraukė kišeninį kompiuterį. — 
Užmeskite akį į šitą vaikiną. Jis tikriausiai užsiregistravo Džeraldo 
Rainholdo vardu. Noriu žinoti kambario numerį ir... 

— O, ponas Rainholdas išsikraustė prieš dvi valandas. — Šyp- 
sena užleido vietą mažne komiškai širdgėlai. — Atleiskit. 

— Po velnių. Budėjote jūs? — į durininką kreipėsi ji. 

— Taip. Porą jo lagaminų įkėliau į oro uosto šatlą. Ponas Rain- 
holdas sakė ketinąs anksti ryte skristi į Majamį. 

— Leitenante. — Prie policininkių atskubėjo pusamžė moteris 
banguotais, gelsvai rusvais plaukais, tamsiai raudonu kostiumėliu, 
į grindų plyteles stuksėdama įspūdingai aukštais kulnais. — Aš esu 
Džolina Mortimer. — Ji ištiesė ranką. — Sveikos atvykusios į „Dva- 
rą. Kuo galiu jums padėti? 

— Man reikia pamatyti Džeraldo Rainholdo kambarį. Turiu 
išsiaiškinti, kaip jūsų svečias apmokėjo sąskaitą, ką užsisakė ir kas 
su juo bendravo. 

— Be abejo. Rijana? 

Registratorė linktelėjo, pirštu įnirtingai braukydama planšetės 
ekraną. 

— Tuojau surasiu informaciją. Ponas Rainholdas buvo apsi- 
stojęs Skvairo apartamentuose. Užsiregistravo penktadienio vaka- 
rą, elektroniniu paštu, pasinaudodamas kreditine kortele. Bet, kai 
pasirodė šeštadienio vakarą, mokėjo grynaisiais. Jais atsiskaitė ir 
už kambarių aptarnavimo paslaugas, užsakytas šeštadienį, penkios 
minutės po dvidešimt pirmos valandos, vakar, pusę vienuoliktos ir 
septynioliktą valandą, pirmadienį, septintą ryto. Be to, turėjo pri- 
mokėti už mini baro gėrimus, kuriuos vartojo kambaryje. 

— Kokia suma nuskurdo? — paklausė Eva. 

— Atleiskit? 

— Kiek išleido? 

— O... — Rijana pažvairavo į valdytoją, kuri guviai kinktelė- 
jo galva. — Tris tūkstančius šešis šimtus dolerių ir keturiasdešimt 
penkis centus. Viskas apmokėta. Kaip minėjau, grynaisiais. 

— Mums prireiks duomenų kopijos. Ir aš privalau patikrinti jo 
apartamentus. Tučtuojau. 

— Eikite su manimi. — Kaukšėdama grindų plytelėmis, Džoli- 
na žengė prie bronzinių lifto durų. — Šiuo metu jie tvarkomi. 

— Atšaukite darbus, — įsakė Eva. 

— Taip ir padariau. Valytojoms liepiau kambaryje palikti 
šiukšles, skalbinius, lėkštes. 

— Išmintingas sprendimas. Man reikės nukopijuotų apsaugos 
sistemos diskų. Šitame aukšte, vestibiulyje, prie paradinių durų ir 
liftų sumontuotų stebėjimo kamerų įrašų. 

— Aš tuo pasirūpinsiu. 

Eva nutarė, kad dabartinė jos padėtis vis dėlto nekėlė susier- 
zinimo. 

— Nieko prieš, jei pasidomėsiu, ko ponas Rainholdas prikrėtė? 

— Mes tiriame dvigubą žmogžudystę ir jį laikome pagrindiniu 
įtariamuoju. 

— Vaje... 

Džolina pirma išniro iš lifto kabinos, pasuko kairėn ir nužings- 
niavo plačiu koridoriumi. Priešais baltas it sniegas duris, ant kurių 
buvo pritvirtinta bronzinė lentutė su užrašu SKVAIRO APARTA- 
MENTAI, visrakčiu perbraukė jutiklinę užrakto plokštelę. 

— Pibadi. 

Paklusdama Evos nurodymui, detektyvė patraukė link suriš- 
to, prie durų pastatyto šiukšlių maišo. Tuo metu leitenantė įdėmiai 
liais ir stiklais. 

— Jis sočiai pusryčiavo. 

— Benedikto kiaušiniai, šampano buteliukas, šviežiai spaustos 
apelsinų sultys, karštas šokoladas, uogų asorti su plakta grietinė- 
le, didelis obuolių pyragaitis, kumpio bryzelis. — Džolina kilstelė- 
jo akis. — Pasitikslinau detales — vos tik atvykęs jis pareikalavo 
krevečių 4 Ia Emilie, viešbučio firminio užkandžio, vidutiniškai 
pakepintos jautienos išpjovos su skrudintomis pasūdytomis bulvė- 


J. D. ROBB + MIRTINAI NEDĖKINGAS 35 


mis, papildomo gabalo sviesto, cukruotų morkų, šokoladinio suf- 
lė, poros didelių sausainių su šokolado gabalėliais ir butelio „Jouėt 
Premium“ šampano. Be to, sudorojo aštuonias kokakolos ir tris 
vandens tūbeles, du anakardžio riešutų indus, valgė šokoladinius 
zefyrus su vaisiniais guminukais ir iš apartamentų baro pasiėmė 
įvairaus alkoholio. 

— Vaišinosi karališkai, — sumurmėjo Eva. — Ir nepamiršo sa- 
vęs apipilti saldumynais. 

Ji ratu apėjo patalpą. Taip, svečias kambariu naudojosi, pama- 
nė atkreipdama dėmesį į išmėtytus pramogų diskus ir bet kaip su- 
statytas taures. 

— Galite nustatyti, ar Rainholdas buvo jį įsijungęs? — Eva 


! 


pirštu dūrė į atokiau, ant riestakojo rašomojo stalo padėtą viešbu- 
čio saitą. 

— Jau sužinojau. Tik užsisakė kambarių aptarnavimo paslau- 
gas ir sužinojo, kada išskrenda oro uosto šatlas. 

— Čia nieko nėra, leitenante, — pranešė Pibadi. 

— Majamis. 

— Jau aiškinuos, — atsakė detektyvė, barbendama į savo kiše- 
ninį kompiuterį. — Kiek užtruksiu, kol perkratysiu visas transporto 
priemones — kosminius, užsakomuosius, komercinius, privačius 
reisus. 

Eva linktelėjo ir nužygiavo į miegamąjį. Valytojos jau spėjo nu- 
kloti lovą, bet dailią skalbinių stirtą paliko ant grindų. Ji patikrino 
sieninę spintą, tualetinį staliuką, kiekvieną stalčių, vonios kambarį, 
o Pibadi tą pačią procedūrą atliko svetainėje. 

— Jis netvarkingas, — padarė išvadą leitenantė. — Mėto rankš- 
luosčius, mėgaujasi patogumais, švaisto grynuosius, jungia vieną 
pramogų diską po kito, tuština apartamentų barą, užsisako kalną 
maisto. Apsimeta šulu, vaizduoja turtingą viešbučio svečią, štai ką 
jis daro. 

— Nes įsitikinęs, kad gali sau leisti prabangą. — Pibadi su- 

siraukė dėbsodama į kišeninio kompiuterio ekraną. Kai Eva atsi- 
gręžė į partnerę, toji pridūrė: — Gavau informaciją apie finansus. 
Rainholdai bendrose sąskaitose buvo sukaupę daugiau kaip aštuo- 
niasdešimt keturis tūkstančius dolerių, dar daugiau kaip keturias- 
dešimt turėjo obligacijomis ir šešis tūkstančius — debetinėje kor- 
telėje. Penktadienio vakarą ir šeštadienį Karlo Rainholdo vardu jis 
dalimis pervedė sumas į tris skirtingas savo sąskaitas. Pasiglemžė 
viską. 

— Privalome jas užšaldyti. 

Eva čiupo saitą. 

— Per vėlu, Dalas. Vyrukas jau pasiėmė pinigus. Asmeniškai 
juos išgrynino. Paskutinį banką apleido beveik prieš penkiolika mi- 
nučių. 

— Net ir atsižvelgiant į išlaidas, liko šimtas trisdešimt gabalų, 
kurie jam leis kaip reikiant pasismaginti. Aš neabejoju, kad į pra- 
keiktą Majamį jis neskrido. 

— Leitenante, ar dar kuo nors galėtume pagelbėti? — į ją krei- 
pėsi Džolina. 

— Ne, padarėte, ką įstengėte. Už tai esame labai dėkingos. Mes 
tenorėsime apsaugos sistemos įrašų ir dokumentų kopijų. 

— Pasirūpinsiu, kad jas gautumėte. 

Įtemptai mąstydama Eva nukulniavo prie durų ir žengė į ko- 
ridorių. 

— Džeris Rainholdas, aišku, čia nebekels kojos, bet dėl visa 
ko... 

— Taip, išplatinsiu jo nuotrauką ir pavardę. Jeigu jis grįžtų į 
„Dvarą , pati su jumis susisieksiu. 

— Puiku. Kiek laiko darbuojatės Rorkui? 

Džolina nusišypsojo. 

— Dabartinės pareigas einu trejus metus. Buvusiems savinin- 
kams dirbau kaip administratoriaus padėjėja. Įsigijęs „Dvarą“ Ror- 
kas paklausė, ar sutikčiau laikinai, maždaug pusmetį, kol baigsis 

rekonstrukcija, persikelti į kitus viešbučius. Ir apmokiusi persona- 
lą, jei konkrečiau, „Dvaro“ darbuotojus, užimti vadovės postą šioje 
vietoje — vos tik ji vėl atsidarys. 

— Rorkas moka burti komandą. O kaipgi ankstesnis valdy- 
tojas? 

Džolinos vypsnis šiek tiek praplatėjo. 

— Tarkim, jis neišsisuko nuo etatų mažinimo. 

Ji nusivedė policininkes į vestibiulį, kur Evos bei Pibadi jau 
laukė Rijanos paruoštas diskų krepšelis ir storas vokas. 

— Tikiuosi, greitai jį sulaikysite. 

Džolina vėl ištiesė ranką leitenantei, paskui spustelėjo detek- 
tyvei delną. 

— Toks mūsų planas. 

— Buvo malonu, — pastebėjo Pibadi, kai jos įsėdo į automo- 
bilį. — Įvykių eiga suerzino, tačiau bendravimas nuteikė džiugiai. 
Jeigu Rorkui priklausytų viskas, šioji darbo dalis eitųsi gerokai 
sklandžiau. 

— Jis tuo užsiima. Išleisiu tave prie pirmojo banko, tuomet pa- 
tikrinsiu paskutinį žinomą jo adresą ir nulėksiu į morgą. Aplankyk 
visas tris finansines įstaigas, gauk kuo daugiau informacijos. Per- 
spėkime visus transporto centrus ir nuomos punktus. 

— Įtariamasis neturi vairuotojo pažymėjimo, — priminė de- 
tektyvė. 

— Sugebės išsiversti ir be jo, jei ras pusgalvius, kuriems nerū- 
pės dokumentai. 

— Automobilį galėtų įsigyti. 

— Pirkinys smarkiai aptuštintų kišenę. Tebūnie, pasidomėki- 
me mašinų prekeiviais ir nepamirškime aukštos klasės viešbučių. Jis 
nori gyventi prašmatniai. 

Atsisveikinusi su Pibadi, leitenantė kurį laiką sukinėjosi ratais 
ir mėgino įsivaizduoti, ką Rainholdas darys toliau. Arba bandys iš- 

sidanginti iš miesto, arba kur nors apsistos, mažų mažiausia arti- 
miausiu metu. Tempti du lagaminus? Per daug vargo ir rūpesčių. 

Iš tėvų buto jis pasiėmė viską, ko tik užsigeidė. Nužudęs gim- 
dytojus, priglaudė jų pinigus ir vertybes. 

Kam rizikuosi ir likti Niujorke? 

Vis dėlto Eva nemanė, kad jis spruko. Džerio galvoje sraigteliai 
neatsisukę, bent jau ne galutinai. Tačiau jis elgėsi idiotiškai. Vieš- 
bučio kambariui ir maistui ištaškyti tris tūkstančius — ir dar per 
vieną naktį? Vyrukas nuovokiai slėpėsi iki pirmadienio, kol atsidarė 
bankai, ir susišlavė likusius pinigus, bet iškrėtė kvailystę, leisdamas 
milžiniškas sumas savimeilei patenkinti. 

Leitenantė sustabdė automobilį prie namo, kuriame Rainhol- 
das anksčiau gyveno, ir įjungė „budinčio pareigūno“ švyturėlį. Jis 
dievino puikuotis, tad galbūt nutarė pasigirti draugams? O gal vėl 
išdūmė į Las Vegasą vildamasis, kad šįkart seksis geriau, arba persi- 
kraustė į tropikų paplūdimį ir dabar šildosi saulėkaitoje? 

Rainholdas turėjo mylimąją, pagalvojo Eva ir sau priminė ją 
apklausti. 

Ji visrakčiu atsirakino apšnerkšto triaukščio statinio duris, 
smuko vidun ir nekreipdama dėmesio į išklerusį liftą užlipo į vir- 
šutinį aukštą. 


EVA PABELDĖ ĮSITIKINUSI, KAD TOKIU DIENOS METU 
viso labo švaisto savo laiką, bet po kelių sekundžių 


£ išgirdo sutraškant spynas. 

Duris pravėrė apie dvidešimt penkerių metų, vidutinio ūgio 
vyras sporto salėje ištreniruotu kūnu. Raumenys krito į akis, nes jis 
buvo užsitraukęs aptemptus dviratininko šortus ir vilkėjo prie odos 
prigludusius marškinėlius. 

Vaikinas atsišliejo į staktą, o ranką įrėmė į perkreiptą savo šoną. 
Pozuoja demonstruodamas bicepsą ir tricepsą, nusprendė leitenantė. 

— Labutis, — prabilo jis. 

— Sveiki, sveiki. 

Užuominos į flirtavimą išgaravo, vos tik Eva parodė policinin- 
ko ženklelį. 

— Kilo problemų? 

— Sunku pasakyti. Galiu užeiti ir su jumis šnektelėti? 

— O... — jis nukreipė akis atgal į kambarį, pamindžikavo ir 
vėl atsigręžė į Evą. — Aha, tikriausiai. Šiandien dirbu namuose. — 
Plačiau atidaręs duris pridūrė: — Ruošiausi pailsėti, dviračiu įveikti 
kelias mylias. 

Greta nedidelio lango ji išvydo rašomąjį stalą. Ant jo — diskų 
ir segtuvų šūsnys, sojos traškučių maišelis, kažkoks energinis gė- 
rimas. Už poros pėdų, priešais milžinišką sieninį ekraną, riogsojo 
žvilgantis dviratis. 

— Klausykite, žinau, kad prieš kelias savaites gavau baudą už 
greičio viršijimą. Ketinu ją sumokėti. 

— Ar aš panaši į kelių patrulę? 

— Hmm... turbūt ne. 

— Leitenantė Dalas iš Niujorko policijos ir saugumo departa- 
mento, Žmogžudysčių skyriaus. 

— Žmogžu.... Jėzau Kristau! 

— Jūs Malachijas Goldas? 

— Aha. Malas. Žmonės mane vadina Malu. Ką nužudė? Ką 
nors iš mano pažįstamų? 

Iš pažiūros jis tarsi virto berniuku. 

— Dar nežinau. Esate girdėjęs apie Džerį Rainholdą? 

— Džerį? Džerį? — dabar Goldas atrodė ne vien pajaunėjęs, 
bet ir nesveikuojantis. — O, Viešpatie. Man reikia prisėsti. 

Jis visu svoriu sudribo ant sidabru mirguliuojančios glotnios 


sofos. 

— Džeris negyvas? 

— Aš taip nesakiau. Kiek žinau, judu palaikėte ryšį. Kaip su- 
sipažinote? 


— Kartu augome tame pačiame rajone. Vaikystėje mūsų na- 
mus skyrė tik pusė kvartalo, mes drauge keliaudavome į mokyklą, 
šlaistydavomės, išlenkdavome alaus. Džerį pažinojau visą savo gy- 
venimą. Kas nutiko? 

— Papasakosiu kiek vėliau. Malai, kokia veikla jūs užsiimate? 

— Ką? O, programavimu. Galiu dirbti namuose kada panorėjęs. 
Kuriu programas ir šalinu jų defektus „Global United“ kompanijoje. 

— Esate geras specialistas? 

— Taip. — Jis delnu persibraukė veidą tarytum mėgindamas 
atsipeikėti. — Darbas mielas, aš jo troškau, kiek save pamenu. 

— Ir neblogai apmokamas? 

— Taip, jei tik jį išmanai. Nesuprantu, kodėl jums tai rūpi? 

Tiesiog stengiuosi susidaryti bendrą vaizdą, pamanė Eva. 

— Malai, apsidairiusi matau, kad turite gražių daiktų — baldų, 
aparatūros. Bet daugiabutis primena lindynę. 

— Aišku. — Pašnekovas nejaukiai vyptelėjo. — Na, tai tik 
kiautas, ar ne? Svarbiausia, kas slypi viduje. Ir man patinka vieta. Į 
darbovietę, sporto klubą ir pas savo tėvus galiu nusigauti pėsčiomis 
arba dviračiu. Aš pažįstu čionykščius. Kai pradėjau geriau užkalti, 
persikraustyti nepanorau. 

— Supratau. Duomenų bazėje paminėta, kad Džeris įsikūręs 
jūsų adresu. 

— Tikrai? — Malas suraukė antakius. — Kartu gyvenome porą 
metų, bet jau senokai išsiskyrėme. Prieš kokius aštuonis ar devynis 
mėnesius. 

— Kodėl jis persikėlė kitur? 

— Na, suėjo su Lore ir... 

— Lore Nučijo? 

— Aha, Lore. Apsistojo pas ją. 

— Bet su jumis atsisveikino dėl kitos priežasties. 

Nutaisęs skausmingą miną Malas pasimuistė. 

— Aš, hmm, vienas mokėjau nuompinigius tris mėnesius, jau 
buvo beprasidedąs ketvirtas. Jis nedavė savo dalies, nė nebandė at- 
siskaityti, o tokia padėtis man neatrodė teisinga. Todėl Džeris grįžo 
pas gimdytojus, vėliau įsikėlė pas Lorę. 

— Judu dėl to vaidijotės? Dėl nuomos? 

— Jėzau, mes truputį kivirčijomės, bet... jūs juk žinote, kaip 
būna. Jis mažumėlę paširdo, tačiau galiausiai susitaikėme. Juk mudu 
bičiuliavomės nuo ankstyvos vaikystės. Vasarą, kai mano atlygini- 
mas smarkiai pakilo, savaitei išsinuomojau namą Hamptonuose, 
ten nusivežiau ir Džerį kartu su dar keliais draugais. Atsipalaida- 
vome ir užglaistėme bet kokius nesutarimus. Kas jam atsitiko? Kaip 
jis mirė? 

— Jis nemirė. 

— Bet jūs sakėte... 

— Klystate. Kiek žinau, Džeris gyvas. Žuvo jo tėvai. 

Vyrutis pašoko lyg nuplikytas. 

— Ką? Ne. Ponai Rainholdai? Ne. Jie pateko į avariją? 

— Gal pamiršote, kad dirbu Žmogžudysčių skyriuje? 

— O, varge, varge. — Nuo ašarų apsiblausė jo akys ir suvirpėjo 
balsas. — Juos užpuolė gatvėje? Bandė apiplėšti? Džerio gimdytojai 
mėgdavo lankytis kino teatruose ir kai kada namo pareidavo vėlai. 

— Ne. 

Jis vėl susmuko ir veidu įsikniaubė į delnus. 

— Negaliu tuo patikėti. Kai užeidavau į svečius, ponia Rain- 
hold visada mane kuo nors pavaišindavo. Sausainiu, pyrago gaba- 
lėliu arba sumuštiniu. Nuolat sakydavo, kad man derėtų apsikirpti 
ir pasiieškoti mielos merginos. Ji buvo kaip antra motina. O, Dieve, 
mano mamą naujiena išvers iš kojų. Jos viena kitą pažinojo ištisą 
amžinybę. Vargšas Džeris. Ar jis žino? 

— Aha. Pats juos nužudė. 

Malo rankos pamažu nusviro. Ašarotos, nuo siaubo pastiklėju- 
sios akys smigo į Evą, ir jųdviejų žvilgsniai susikirto. 

— Meluojat. Skiedalai. Neįmanoma. Nė už ką. Po velnių, po- 
nia, to negali būti. 

— Leitenante. Ir dar kaip gali. Kur jis? Kur Džeris eitų? 

— Neįsivaizduoju. Neįsivaizduoju. — Šiek tiek svyruodamas 
Malas įspaudė kumščius sau į pilvą. — Kur žmonės traukia, kai įsi- 
šėlta beprotybė arba viskas žlunga? Namo, velniai rautų. 

— Su tėvų pastoge jis atsisveikino. 

— Džeris niekada gyvenime jų neskriaustų. Jūs apsirinkate. 

— Susisiekite su juo. Paskambinkite saitu. 

— Ei, mudu esame draugai. Jūs stengiatės įvilioti į spąstus 
mano bičiulį už tai, ko jis nepadarė. Ko negalėjo padaryti. 

Eva palinko į priekį. 

— Jis virtuvėje nudūrė motiną. Kol kas morge nesilankiau, 
todėl tiksliai neįvardysiu smūgių skaičiaus, bet Džeris ją sudraskė. 
Tada palaukė, kol iš darbo grįš tėvas, ir jį užtalžė beisbolo lazda. 

Vyruko veidas išblyško iki liguistai pilko atspalvio. 

— Ne, ne, jis... beisbolo lazda? 

— Teisingai. 

Malas nugurkė seiles. 

— Mes žaidėme beisbolą. Iš pradžių Mažojoje lygoje. Paskui 
kiemo lygoje, kurią prieš keletą metų įkūrė mano tėtušis. Ne, jis nie- 
ku gyvu taip nesielgtų. 

— Bet pasielgė. Vėliau iš buto nudžiovė tėvų turėtus grynuo- 
sius, susirado jų bankinius slaptažodžius ir viską iki paskutinio 
cento persivedė į savo sąskaitas. Pastarąsias porą dienų džiaugėsi 
prabanga ištaigingame viešbutyje. 

— Ne. — Malas pakilo, žengė lango link ir sustingo priešais 
stalą. — Aš nenoriu jūsų klausytis. Mes draugavome nuo šešerių. 

— Kur jis patrauktų? 

— Prisiekiu, nežinau. Prisiekiu mamos gyvybe. Džeris pas 
mane nesilankė. Nė nebandė užmegzti ryšio. 

— Savo saitu atsikratė. Manau, jau spėjo įsigyti naują, todėl 
identifikacinio kodo neatpažintumėte, net jeigu jis paskambintų. 
Beje, jei taip nutiks, kalbėkite šaltakraujiškai. Išgirdęs pasiūlymą su- 
sitikti, atsakykite, neva mielai su juo pasimatytumėte, ir susisiekite 
su manimi. Jei Džeris pasirodytų čia, neįsileiskite jo. Apsimeskite, 
kad jūsų nėra namuose, ir skambtelėkite man. — Eva atsistojo, ant 
stalo padėjo vizitinę kortelę. — Pasakykite kitų draugų vardus. Ir 
Lorės Nučijo kontaktinius duomenis. 

— Gerai. 

Jo suteiktą informaciją Eva užsirašė elektroniniame bloknote. 

— Jūs girdėjote, kad Lorė jį metė? Džeris prarado darbą, nu- 
stojo mokėti už nuomą. 

— Kaip buvo įpratęs. 

— Aha, tikriausiai. Prieš kelis mėnesius drauge su bičiuliais 
nuvyko į Las Vegasą. Su Džo ir Deivu — jų vardus paminėjau. Man 
nepavyko rasti laisvo laiko. Teko dalyvauti sesers gimtadienyje, dėl 

to velniškai graužiausi. Džeris prašvilpė krūvą šlamančiųjų, todėl 
Lorė jį išspyrė. Tada jis grįžo į tėvų namus. 

Malas delnais pasitrynė veidą. 

— Ką gi, keliausiu aplankyti savo motinos. 

— Galiu jus nuvežti. 

— Ne, ačiū. Man nepakenktų pasivaikščioti. Tiksliau, norėčiau 
pasivaikščioti. Jis faktiškai buvo mano brolis. Ponia Rainhold pa- 
gimdė tik jį, aš gyvenau su seserimi, todėl mudu augdami susibro- 
liavome. Džeris — nevykėlis, kad ir kaip nemalonu tai pripažinti. 
Bet taip pasielgti... Privalau eiti namo. 

— Tebūnie. — Eva kilstelėjo kortelę ir padavė ją Malui. — 
Įtraukite numerius į savo saitą. Skambinkite man, jeigu pastebėsite 
Džerį arba iš jo sulauksite žinių. Skambinkite ir tuo atveju, jeigu su 
juo susidurs kas nors iš jūsų pažįstamų. Aišku? 

— Aha. 


PERDAVUSI ŽINIĄ PARTNEREI, KAD ŠIOJI IMTŲSI LIKUSIŲ DVIEJŲ 
draugų, kurių vardus pasakė Silvija Guntersen, leitenantė nutarė 
pasimatyti su buvusia Džerio mergina. Bet, kitaip nei Malo Goldo 
atveju, sėkmė jos nelydėjo. Kai niekas neatsiliepė, Eva ėmė belstis į 
kaimynų duris, kol vienos girgždėdamos prasivėrė. 

— Aš nieko neperku, — paskelbė moteris. 

— Aš nieko neparduodu. — Eva atkišo tarnybinį pažymėji- 
mą. — Ieškau Lorės Nučijo. 

— Tik nepasakokit, kad toji žavi mergina kaip nors prasikalto. 

— Ne, mem. Norėčiau su Lore aptarti vieną reikalą, bet jokie 
nemalonumai jai negresia. 

Durys atsidarė plačiau, ir į atvykėlę smigo rūstus kumpanosės 
moters žvilgsnis. 

— Jai išeiginė. Man taip pat. Jei neklystu, ji išvažiavo prieš porą 
valandų. Planavo užsukti į prekybos centrą, papietauti su drauge, 

galbūt pasidaryti šukuoseną. Žodžiu, imtis veiklos, kuri patinka to- 
kio amžiaus panelėms. 

— Ponia... 

— Krabtri. Sela Krabtri. 

Eva išsitraukė savo kišeninį kompiuterį ir jo ekrane parodė 
Džerio nuotrauką. 

— Ponia Krabtri, ar vietinėse apylinkėse teko jį pastebėti? 

Kaimynė purkštelėjo, atlapojo duris ir išsiblaškiusi pirštais 
persibraukė stirksančius žalvario atspalvio plaukus. 

— Šitą? Nemačiau vyruko nuo tada, kai Lorė, laimė, juo nusi- 
kratė. Jei teigsite, kad jis pažeidė įstatymą, aš jumis patikėsiu. Mano 
nuomone, anas tipas nederamai elgėsi su miela mergina. Taip jai ir 
sakiau, ne sykį kartojau, kad ji galėtų susirasti geresnį vyrą. Jaunys- 
tėje pati su tokiu gyvenau. Bet, ačiū Dievui, jį išspyriau iš namų. 

Džeris niekam nepatiko, pagalvojo Eva, bet sulinksėjo. 

— Kai Lorė grįš, jai įteikite mano vizitinę kortelę ir perduokite, 
kad man paskambintų. 

— Gerai. 

— Beje, ponia Krabtri, jeigu atklystų jis, susisiekite su manimi. 

Moters lūpas perkreipė tūžmingas vypsnis. 

— Būtinai, sesule. 

— Nemėginkite stoti priešais jį. 

— Vyrutis nuskriaudė kokį žmogų? 

— Iš ko taip nusprendėte? 

— Iš akių. Bare dirbau trisdešimt trejus metus. Sugebu per- 
prasti žvilgsnius ir atpažįstu tuos, kurių akys piktos. 

— Taip, nuskriaudė, — patvirtino Eva. — Perspėju, kad su juo 
nesiveltumėte į pokalbius, ir liepkite Lorei kuo greičiau man pa- 
skambinti. | 

— Ašją prižiūrėsiu ir dairysiuos to netikėlio. Bet jis čia nesiro- 
dė jau mėnesį. Ei! — ponios Krabtri pirštas šovė aukštyn. — Galiu 
duoti jos kišeninio saito numerį. 

— Ačiū aš jį žinau. Ketinau išbandyti. 

Leisdamasi žemyn Eva surinko numerį, tačiau neišgirdo jokio 
signalo. Suglumusi dar sykį įvedė duomenis ir pasitikrino skaitme- 
nis, tačiau antras bandymas užmegzti ryšį su Lore vėl baigėsi nesė- 
kmingai. 

Pasikeitei saitą, ar ką? 

Eva užlipo laiptais, išsiaiškino, kokį numerį turėjo kaimynė, ir 
pamatė, kad skaičiai sutampa. 

— Žinote, ji lyg ir minėjo, kad ruošiasi įsigyti naują saitą, — 
prisiminė Krabtri. — Naują numerį, kitus įprastinius dalykus. Sakė 
norinti atsišviežinti visais įmanomais būdais. 

Prakeikimas, pamanė Eva, bet linktelėjo. 

— Kai tik jūs susitiksite, praneškite Lorei, kad laukiu jos skam- 
bučio. 

Leitenantė nusigavo į pirmą aukštą ir pakeliui į morgą ėmė ty- 
rinėti iš Malo gautą vardų registrą. 

Prieš atvažiuojant į lavoninę, pavyko susisiekti su trimis asme- 
nimis iš sudaryto jų sąrašo ir palikti žinutę restorano, Lorės Nučijo 
darbovietės, valdytojui. 

Keliauti į šią vietą tikriausiai nevertėjo — mirties priežasties 
tikslinti nebūtina, nes ji negailestingai akivaizdi. Bet tai buvo tyri- 
mo proceso ir jos darbo dalis. Eva jautė privalanti dar kartą įdėmiai 
apžiūrėti aukas. Ir išklausyti Morisio nuomonę. Vyriausiasis teismo 
medicinos ekspertas dažnai paskatindavo įvertinti padėtį kitokiu 
aspektu ar bent jau suteikdavo peno apmąstymams. 

Leitenantė patraukė aidinčiu baltu tuneliu ir praeidama pro 
smulkių prekių automatus sulėtino žingsnį. Mielai būtų išlenkusi 
tonizuojančio šalto gėrimo, deja, tie įrenginiai mėgdavo ją maustyti. 
O dabar Eva nė kiek netroško, kad jai protą knistų nelemtos preky- 
binės mašinos. 

Sugrūdusi rankas į kišenes, ji nužygiavo pirmyn ir galiausiai 
stumtelėjo Morisio duris. 

Švariai apiplautos dvi aukos tysojo ant skrodimo stalų. Moters 
krūtinė buvo suraižyta kruopščiais Y formos pjūviais ir atlapota. 
Virš lavono palinkęs teismo medicinos ekspertas įdėmiai spitrijosi 
į vidurius. 

Protingos jo akys slėpėsi už akinių mikroskopų, pilką švarką 
su užuominomis į plieno melsvumą dengė perregimas operacinis 
chalatas. Ilgas juodų plaukų sruogas jis buvo surišęs į tris uodegėles, 
kurios, veržiamos sidabrine virvele, kadarojo viena žemiau kitos. 

— Man sakė, kad juos nužudė sūnus. 

— Aha. 

Morisis atsitiesė. 

— Tėvus subadė gerokai skaudžiau nei gyvatės geluonis. 

— Kokios dar gyvatės? 

Teismo medicinos ekspertas nusišypsojo, ir patrauklus jo vei- 
das ėmė spinduliuoti šilumą. 

— Šekspyro. 

— O... — Nenuostabu, jog juodu su Rorku puikiai sutarė. — 
Nieko čia poetiško. 

— Jis kurdavo ir tragedijas. Kaip šioji. 

— Man aišku tik tiek, kad jų nuokruša sūnus įsisiautėjo kaip 
tikras psichopatas. Ar pas tave rasčiau ko nors vėsaus? 

— Pas mus atvėsta kiekvienas. — Jis vyptelėjo. — Bet jei kal- 
bi apie gėrimą, tuomet taip, rastum. — Morisis pamojo izoliaciniu 
sluoksniu padengtomis, krauju išterliotomis rankomis. — Vaišinkis. 

— Kai bandau pasinaudoti prekių automatais, tie nuolat su- 
genda, — pasiskundė Eva prieidama prie nediduko šaldytuvo. — 
Per mūsų akistatą turbūt nutinka kažkokia cheminė reakcija. 

— Nejaugi? 

Leitenantė dėkinga stvėrė „Pepsi“ tūbelę. Atšovė ją ir nurijo 
gurkšnį. 

— Taigi. 

— Taigi, — pakartojo Morisis. — Kaip matai, damoms su- 

teikiama pirmenybė. Jos atveju, ir gyvai, ir padėjusiai galvą. Likus 
maždaug penkioms valandoms iki mirties, moteris suvalgė kvieti- 
nės duonos riekę, išgėrė šešias uncijas sojos kavos su saldikliu ir 
suvartojo pusę puodelio graikiško jogurto su javainiais. Priešmir- 
tinis maistas, sakyčiau, ne itin žavingas. Ji sveria kiek mažiau nei 
derėtų, bet gali pasigirti puikia sveikata. Tiksliau, galėjo, kol jos ne- 
susmaigstė penkiasdešimt tris kartus. 

— Lazda kaip reikiant perlenkta. 

— Žudikas daugiausia smūgių sudavė, kai auka parpuolė 
kniūbsčia — dūrė atitinkamu kampu. Keletą sykių kirto taip stip- 
riai, kad nuskėlė viršutinę blauzdikaulio dalį. — Jis pademonstra- 
vo stiklinį indą su pavyzdžiu. — Mano nuomone, kūnas varstytas 
tuo pačiu peiliu, pagal visas ypatybes atitinkančiu ašmenis, kuriuos 
aptikote suvarytus į kūną. Žaizdų pobūdis liudija, kad moteris ne- 
sigynė. 

— Nenutuokė, kas gresia. Matyt, negalėjo patikėti tuo, kas 
vyksta. 

— Sutinku. Apžiūrėjęs lavoną padariau išvadą, kad pirmą kartą 
smeigta čia. — Jo pirštas pakibo virš negyvėlės pilvo. — Sužalojimas 
rimtas, bet skubi ir tinkama medikų pagalba būtų pastačiusi moterį 
ant kojų. Antras dūris, manau, yra šioje vietoje, greta pirmojo. 

— Jiedu stovėjo akis į akį. 

— Taip, veikiausiai arti kits kito. Vėliau kirčiai tapo pakrikesni 
ir smarkesni. 

— Jis įsijautė, — sumurmėjo Eva. 

— Štai nugara. — Morisis ekrane pakeitė vaizdus, kad leite- 
nantė galėtų patyrinėti kitą aukos kūno pusę. — Sprendžiant iš po- 
krypio, jis du sykius rėžė, kai motina pabandė sprukti ir sudribo. 
Bet daugumos smūgių ji nejuto, nes jau buvo mirusi ar bent pra- 
radusi sąmonę. Menka paguoda, žinoma. Krisdama apsibrozdino, 
tačiau tie trinktelėjimai, aišku, skausmo nebekėlė. 

— Kaip ir sakei, paguoda labai menka. 

— Tu žinai, kas tai padarė. Ar numanai kodėl? 

— Nes jis — avigalvis. Nevykėlis, netgi pasak seniausio drau- 
go. Negalintis arba nenorintis išsaugoti jokio darbo. Kai mergina 
juo atsikratė, vyrukas grįžo gyventi pas mamytę ir tėtuką, o šie nu- 
tarė savo atžalai parengti „Subręsk ir nešdinkis“ tipo numerį. Moti- 
na, ko gero, mėgino iš anksto sūnui atskleisti planus. 

— Tėvystės kelias pilnas vilkduobių. Bet tokie incidentai netu- 
rėtų tapti viena iš jų. 

— Pritariu. — Įdomu, kiek kartų ji pati badė savo tėvą? Ar kas 
suskaičiavo? Antra vertus, tai buvo gyvybės ir mirties klausimas — 
jos gyvybės ir mirties. — Ką papasakosi apie antrą auką? 

— Galiu pateikti tik preliminarius duomenis. — Morisis priėjo 
prie kito skrodimų stalo. — Nusikaltimo vietoje mirties laiką nusta- 
tei teisingai, ir sužalojimai byloja, kad pasidarbuota beisbolo lazda, 
kurią išsaugojai kaip įkaltį. Pirmasis smūgis kliuvo veidui, trenkė iš 
peties — lazdos drūtgaliu. 

— Plačiai užsimojo. — Eva linktelėjo. — Į virtuvę veda nedide- 
lis vingis. Žudikas lūkuriavo už jo pasislėpęs. Vyras sugrįžo namo, 
atšoko pamatęs žmoną, kraują, lavoną ir metėsi pirmyn. Sūnus žen- 
gė tėvui prieš akis ir atsivėdėjęs lazda šėrė jam į veidą. 

— Sutraiškė nosį, kairįjį skruostikaulį, akiduobę. Paskui iš- 
mušė keletą dantų, sulaužė žandikaulį ir trijose vietose praskėlė 
kaukolę. Tada ėmėsi likusių kūno dalių. Mano vertinimu, kurį dar 
patikslinsiu, tvota apie trisdešimt kartų. Ir ne vieną sykį iš viršaus — 
kūnas daužytas lazdos buože. Bet šiuo atveju, manau, auka prarado 
sąmonę po pirmojo trinktelėjimo. 

— Išsisuko lengviau nei žmona. 

— Taip, ji patyrė baisesnes kančias. 

— Ar pačiam teko pjautis su tėvais? 

Morisis ramiai nusišypsojo. 

— Kitados aš irgi buvau paauglys. Man priklausė kovoti prieš 
gimdytojus ir juos siutinti. 

— Ar kada nors fantazavai, kaip abu nušautum? 

— Kiek pamenu, ne. Bet mintyse nuolat regėdavau, kaip įro- 
dau, kad jie neteisūs. Tiesa, mano svajonės taip ir neišsipildė. Arba 
įsivaizduodavau, kaip pabėgu iš namų ir tampu garsiu bliuzo mu- 
zikantu. 

— Tu šauniai groji saksofonu. 

— Taip, bet... — Morisis pakėlė rankas. — Mano profesija, kaip 
ir taviškė, susijusi su numirėliais. Dėl šito subingalvio motinos ir 
tėvo atlikime darbą kaip įmanoma geriau. 

— Būtinai. Dėkui už gėrimą. 

— Tau jo atsiras visada. Beje, Dalas, noriu iš anksto tarti ačiū 
už Padėkos dieną. Esu be galo pamalonintas, kad mane įtraukei į 
savo artimųjų ir draugų ratą. 

Pasijutusi keistokai ji gūžtelėjo pečiais. 


Kas gi mes tokie, jei ne artimieji ir draugai? 


EVA NUSKUBĖJO TIESIAI Į CENTRINĘ BŪSTINĘ. NORĖJO ĮSIJUNGTI 
išmaniąją lentą, pasiruošti užrašus, sukurpti preliminarią ataskai- 
tą — ir, jeigu iki vakaro nepavyktų areštuoti Rainholdo, pasimatyti 
su Mira, kuri sudarytų nusikaltėlio profilį ir pakonsultuotų. Į liftą 
grūdosi ekskursantų grupė su gido pareigas atliekančiu pareigūnu, 
todėl leitenantė nutarė pasirinkti ilgesnį, bet ne taip apgultą vin- 
giuotų judančių takų kelią. Slysdama ji kišenėje sugraibė atgijusį 
saitą ir ekrane išvydo Pibadi veidą. 

— Čia Dalas. Ką gero nuveikei? 

— Įsigijau pitą su daržovėmis ir sūriu, dar paėmiau skrudin- 
tų sojos bulvyčių. Stoviu prie maisto vežimėlio, rytiniame valdybos 
pakraštyje, bet netrukus būsiu vietoje. Tau ko nors prigriebti? 

Į darbą mintis sutelkusi Eva jau Žiojosi atsisakyti, bet staiga jos 
skrandis užsigeidė maisto. 

— Dešrainį su visais priedais. Aš jau valdyboje. Kylu viršun. 

— Aišku. Atvyksiu po dešimties minučių. 

Tarnybinėje salėje sėdintis Dženkinsonas, — vis dar su ryš- 
kiaspalviu kaklaraiščiu, — raukėsi ir stebeilijosi į ekraną. Bakste- 
ris, — vis dar su tamsintais akiniais, — greitakalbe bėrė klausimus į 
savo saitą. Ji užuodė su niekuo nesumaišomą, prastos kavos tvaiką 
papildantį keptų svogūnų kvapą. 

Į akis krito pareigūnė Karmaikl; ji tūnojo gardelyje ir viena 
ranka krapštė iš riebaluoto maišelio svogūnus, kita barbeno per kla- 
viatūrą. 

Viskas kaip įprastai, pamanė leitenantė ir nukulniavo į kabinetą. 

Eva numojo ranka į tvyksintį atsakiklį. Žinutės, velniai rautų, 
galėjo luktelėti, kol ji pasirengs darbui. 

Užsisakiusi nusikaltimo vietos, aukų ir Džerio Rainholdo nuo- 
traukų kopijas, Eva atsisėdo prie stalo, idant nustatytų įvykių chro- 
nologiją, išsispausdintų medžiagą ir pradėtų kurpti ataskaitą. 

— Dešrainis su priedais, — paskelbė Pibadi, su kuria atvilnijo 
ir valgio aromatas. — Dėl visa ko tau irgi nupirkau skrudintų bul- 
vyčių. 

— Dėkui. 

— Ehm... — detektyvė mostelėjo „AutoChef“ aparato krypti- 
mi. Eva puikiai pažinojo kolegę, todėl iškėlė du pirštus, prašydama 
dviejų kavos puodelių. 

— Ką sužinojai iš apklausų? 

— Kad Džo Klainas yra mulkis. Jis atsisakė patikėti, jog Džeris, 
jo artimas bičiulis, nužudė žmones, aplink mane ėmė gašliai rėžti 
sparną, buvusią Rainholdo mylimąją apšaukė valdinga šliundra ir 
prisikvatojo porindamas, kaip lankėsi Las Vegase, kur Džeris pra- 
pylė daugiau kaip penkis tūkstančius, o jis pats išlošė aštuonis. Anot 
kito draugo, Deivo Hildebrano, turinčio daugiau smegenėlių, Klai- 
nas savo laimėjimu nepaliaujamai puikavosi prieš Rainholdą, ir jam 
įgelti nepamiršta netgi dabar. Pagal šoko skalę Hildebranas pelnė 

dešimt balų, — pridūrė ji atnešdama Evai kavą. — Bet aprimęs išsa- 
kė prielaidą, neva Rainholdas priminė sprogti pasirengusią bombą. 
Jis siuto ant pasaulio, štai tikslūs Hildebrano žodžiai, savo tėvus lai- 
kė įkyriais, valdingais ir jiems priekaištaudavo dėl kiekvienos į galvą 
šovusios smulkmenos... 

Pibadi nurijo pirmąjį kavos gurkšnį. 

— ... kai nekaltindavo vieno iš buvusių bosų, bendradarbių, 
merginos, su kuria teko išsiskirti, arba gatvėje pasipainiojusio atsi- 
tiktinio bičo. Hildebranas pasakojo, kaip dieną prieš žmogžudystę 
jų trijulė užsuko į klubą, ir Rainholdas ten nesiliovė bambėjęs. Po 
išvykos į Las Vegasą jis, Deivas, beveik nebesitrindavo su bičiuliais, 
nes susitikinėjo su mergina, negana to, šiek tiek pavargo nuo ne- 
sibaigiančių Džerio nusiskundimų ir idiotiško Džo Klaino elgesio. 
Dažniau matydavosi su Malu Goldu, su kuriuo tu veikiausiai jau 
kalbėjaisi, nes, kiek mums žinoma, prieš išsikraustydamas pas tė- 
vus, su juo gyveno Rainholdas. 

— Taip, mes matėmės. 

— Po ketvirtadienio nakties nė vienas iš tųdviejų nesulaukė 
jokių žinių iš Rainholdo. Šeštadienio vakarą Klainas bandė su juo 
užmegzti ryšį, bet nesėkmingai. 

— Džeriui nestigo veiklos. Beje, Goldas — ne mulkis. 

Žiaumodama dešrainį, ji ėmėsi gvildenti esminius Pibadi po- 
kalbių klausimus. 

— O kaip bankai? — galiausiai pilna burna pasiteiravo. 

— Gavau nukopijuotus apsaugos sistemos diskus ir juos per- 
žvelgiau pakeliui į valdybą. Jis tryško savimi patenkinto kalės vaiko 
energija — nešiojosi portfelį, o ne lagaminėlį. Reikalavo grynųjų, 
kaip teigė valdytojai, bet dėl tam tikrų didelių sumų iškilo keblu- 
mų, todėl vyrukas pasitenkino čekiais. Pora bankininkų mandagiai 
pasitikslino, kodėl klientui maga atsiimti ką tik į sąskaitą pervestas 
lėšas. Jis liepė duoti pinigus, antraip prigrasino pakelti triukšmą. 
Bet nujaučiu, kad nurodymus išsakė ne tokiais švelniais žodžiais. 

— Man reikės peržiūrėti tas kopijas. Ar kas užfiksavo jį aplei- 
džiantį pastatą, galbūt išvažiuojantį kokia transporto priemone? 

— Vaizdo kameros įamžino Rainholdą traukiantį pėsčio- 
mis. — Bergždžiai mėgindama atsisėsti patogiau, Pibadi suskato 
muistytis ant lankytojų kėdės. — Bet jis galėjo palikti automobilį 
arba išsikviesti taksi atsidūręs už objektyvo akiračio. 

— Lai uniformuoti pareigūnai užeina į artimiausias įstaigas ir 
nustato, ar jų stebėjimo kameros ką nors nufilmavo. Man asmeniš- 
kai dar nepavyko susisiekti su buvusia jo mylimąja. Kaimynė tvirti- 
na, kad ji su drauge išlėkė į miestą — ketina apsirūpinti nauju saitu 
ir nauju numeriu. Pasidomėk šiuo reikalu. Kaimynė, Sela Krabtri, 
turi mano kontaktinius duomenis, todėl, kai jos susitiks, tikiuosi, 
mergina man paskambins. Jeigu ne, rytoj ryte pas ją užsuksime. 

— Supratau. 

— Aš pasišnekėsiu su Mira ir aukų tėvams pranešiu apie ne- 
tektį, kol žiniasklaida nespėjo atskleisti pavardžių. Susirūšiuok gau- 
tą informaciją, kad galėčiau... — Eva nutilo, nes ant rašomojo stalo 
supypsėjo stacionarusis saitas. Atsiliepti nesirengė, bet patikrino, 
kas skambina. 

— Prakeikimas. Tai komisaras. — Dėl visa ko ranka nusišluos- 
čiusi burną, ji įjungė aparatą. — Leitenantė Dalas. 

Ekrane vietoj vado administratorės pasirodė paties Vitnio veidas. 

— Leitenante, norėčiau tave matyti savo kabinete. 

— Taip, sere. 

— Nedelsiant. 

— Jau einu. 

Vitnis nutraukė ryšį. 

— Dieve, vien nuo minties, kad jis va taip iškviestų mane, vi- 
duriai veržiasi į mazgą. 

— Velniava. Aš suvalgiau beveik visą dešrainį. Nuo manęs 
trenks mitalu. — Kildama Eva atidarė stalčius. — Tikiuosi, rasiu 
kokį nors kvapo gaiviklį. 

— Paragauk šitų. 

Pibadi atšovė rožiniais gumulėliais užpildytos dėžutės dangtelį 
ir ištiesė ranką. 

— Kodėl jie rausvi? 

— Kramtomosios gumos skonio. Neblogi. Tau padės. 

Neturėdama iš ko rinktis, Eva į burną įsimetė porą rutuliukų. 
Nors ir rožiniai, jie pasirodė besantys gardūs. 

— Jeigu atgal neparsigausiu prieš dešimtą, pranešti naujienas 
aukų artimiesiems teks tau. 

— O, maldauju, sugrįžk. 

— Tai priklausys nuo Vitnio. 

Nėrusi pro duris ji pamatė, kad, neskaitant kitų detektyvų, 
tarnybinėje salėje nėra ir Dženkinsono su akis raižančiu kaklaraiš- 
čiu — jiedu su partneriu Raineke greičiausiai sureagavo į iškvie- 
timą. Baksteris uoliai darbavosi prie savo kompiuterio. Tamsintus 
akinius buvo užkabinęs už krūtinės kišenės pakraščio, bet, žinoma, 
planavo juos užsidėti tą pačią akimirką, kai skyriuje vėl nušvis ka- 
klaraištis. 

Pokštavimai tęsis, kol baigsis pamaina. 

Eva žengė į koridorių ir pastebėjo detektyvę Karmaikl, stovin- 
čią greta smulkių prekių automato. 

— Ei, leitenante, vienam padugnei susiruošiau nunešti šalto 
gėrimo. „A“ apklausos kambaryje jį kamantinėja Sančesas. 

— Ką tas padugnė iškrėtė? 

— Nuo laiptatakio nutrenkė ir mirtinai sutrypė kažkokį nar- 
košą, nes anas mėgino jam įbrukti netikrus pinigus. Turiu omeny, 
naudojamus žaidimuose. Prakeiktas šunsnukis dažniausiai aptar- 
nauja smarso vartotojus. 

Tie kvaišalai saumaudavo regėjimą. 

— Matyt, auka galvojo atsiskaitanti tikrais doleriais. 

— Aba, eiti pirmyn jam nepavyks. 

— Kur eiti? 

— Na, žinai. Eiti pirmyn. — Karmaikl rankomis ore pavaizda- 
vo ratą. — Kaip „Monopolyje“. Žaidime. 

— Mirtis sustabdo užtikrintai. 

— Teisingai. Prakeiktas padugnė skiedžia, atseit narkoša be 
niekieno pagalbos drėbėsi nuo laiptų, ir jis pats nuo mūsų spruko 
kaip gazelė, nes vėlavo į susitikimą. O smarso ir svaigiažolės mai- 
šeliai, kuriuos pastebėjome, — ir net keletą prigriebėme, kol neat- 
plūdo žiūrovai, — jam nepriklausė. Elgiasi taip arogantiškai, kad 
rankos niežti jam skelti antausį. 

— Tarkim, paskutinio sakinio negirdėjau. 

Karmaikl nusišypsojo. 

— Sančesas neleidžia man šėlioti. Jis taikingas. 

— Auka sutrypta? Kaip to išperos apavas? 

Vypsnis praplatėjo. 

— Jis nė nepasivargino persiauti batus ar bent nuo jų nuplauti 
apdujėlio kraujo. Šiuo metu auliniai tiriami laboratorijoje, bet šuns- 
nukis, negana to, ant aukos krūtinės paliko sumautą pėdsaką. Aiškų 
lyg kojos atspaudas šlapiame smėlyje. Ir mes turime du liudininkus, 
kurie pro durų akutes matė, kaip vyrutis buvo nublokštas nuo pako- 
pų, nes padugnė kaip išprotėjęs staugė ant narkošos. 

— Rodos, jį pričiupote. Kodėl sumąstei pavaišinti šaltu gėrimu? 

— Sančesas viso labo norėjo, kad atvėsčiau. Sulaikytas avigal- 
vis paskelbė, kad mane derėtų iškrušti milžinišku pimpalu, stvėrėsi 
sau už tarpkojo ir pridūrė turįs reikiamą įnagį. 

— Karmaikl, užvožti tam tipui galima įvairiais būdais. „A“ ap- 
klausos kambarys man pakeliui. — Leitenantė pajudėjo iš vietos. — 
Kuo jis vardu? 

— Alvaras Ramondas, gatvėje pravardžiuojamas Iltimi. 

Linktelėjusi Eva pamojo į kabinetą. 

— Atidaryk duris ir pamažu slink vidun. Bet jų neužtrenk. 

Karmaikl įvykdė nurodymą. 

— Ką gi, iki... ei! — Eva įkišo galvą pro tarpdurį ir pirštu bedė 

į drūtą vyrą — maždaug dvidešimt penkerių metų, mišrios kilmės, 
labiausiai panašų į lotynų amerikietį. Jo rankos buvo išmargintos 
prašmatniomis, įmantriomis tatuiruotėmis. — Ei, tu nesakei, kad 
pas jus apsilankė Alas. 

Nespėjus Sančesui išsižioti, Eva sekundės dalelę pažvairavo į 
kolegą. Jis aprimo. 

— Kaip sekasi, Alai? Iš pažiūros, nelabai gerai, ar ne? 

— Kas čia per kalė? — griežtai paklausė Iltis. — Atvedei dar 
vieną mergšę? Jokių problemų. Susitvarkysiu ir su dviem. — Jis 
prašiepė lūpas parodydamas, kokią menką savo pelno dalį išleidžia 
dantų higienai, griebėsi už šakumo, sulingavo klubais. 

Dviprasmiškai pakriūkė. 

— Aha, taip kalbėjai ir aną vakarą, kai prisišniojome tekilos. 
Jaučiu potraukį tatuiruotėms, — į Karmaikl kreipėsi Eva. — Todėl 
nutariau jį išbandyti. Eik tu sau, kaip man nenuskilo. 

Eva pavartė akis, per du colius praskyrė nykštį ir smilių, tuo- 
met pastarąjį iškėlė ir šnypšdama leido glebnai nusvirti. 

Iltis užsiplieskęs raudoniu pamėgino atsiplėšti nuo kėdės. 

— Meluoji, šliundra! Meluoji, puta!* Nesu akyse tavęs regėjęs. 

— Nepameni manęs, Alai? Sakei, kad tave vadina Iltimi, ar ne? 
Jei atvirai, jo sukandimas nekoks, — detektyvei Karmaikl patylomis 
tarstelėjo ji — kaip mergina merginai. 

— Meluoji, kekše! Tave matau pirmą kartą gyvenime. 

— Išlenkei per daug tekilos, — ranka numojo leitenantė. — 
Nieko baisaus. Aš tave prisimenu. Niekada nepamiršiu... — Eva vėl 
nukorė smilių. — Ką gi, iki pasimatymo, — guviai atsisveikino su 
Karmaikl. 

Uždarydama duris ji išgirdo keiksmų srautą ir nusprendė, jog 
darbą atliko kaip pridera. 

Ir nuskubėjo į Vitnio kabinetą. 


* Kekšė (isp.). 


PRIIMAMAJAME EVA NERADO NĖ GYVOS DVASIOS, 
TAčiau Vitnio valdų durys buvo praviros. Ji palūku- 


. riavo prieangyje įsmeigusi akis į plačiaveidį, tamsia- 
odį komisarą, žiūrėdama, kaip jis susitelkęs tyrinėja stacionariame 
ekrane slenkančią informaciją. 

Leitenantės nuomone, Vitnis puikiai priėjo prie savo rašomojo 
stalo — valdingumą spinduliuojančio baldo, — už nugaros įstiklin- 
tų langų, vaizdo į miestą, kurį jis prisiekė saugoti. Kadaise pats plu- 
šėjo gatvėse ir savo darbą išmanė. Dabar vadovavo, jos įsitikinimu, 
visoje šalyje geriausioms policijos ir saugumo pajėgoms. 

Puikiai susidorojo ir su šiomis pareigomis. 

Eva švelniai pabeldė į staktą. 

— Atleiskite, sere. Jūsų administratorės nėra darbo vietoje. 

— Ji pietauja. — Vitnis užrietė pirštus, kviesdamas leitenantę 
vidun. — Uždaryk duris. 

— Klausau, sere. 

Eva žinojo, kad komisaras pasiūlys prisėsti, bet žodines atas- 
kaitas mieliau teikdavo stovėdama, todėl bemat perėjo prie reikalo. 

— Mudvi su Pibadi ką tik atskirai grįžome iš miesto — tyrėme 
Rainholdų nužudymą. 

Jis atsilošė ir stogeliu sudėjo masyvias savo rankas. 

— Dviguba žmogžudystė. Motinos ir tėvo. 

— Taip, sere. Net ir dabartiniame bylos nagrinėjimo etape įro- 
dymų gausa liudija, kad Džeris Rainholdas papjovė motiną, dau- 
giau kaip penkiasdešimt kartų jai smogdamas peiliu, tada patykojo 

tėvo, kurio laukė ilgiau nei šešias valandas. Mirtinai jį sumušė beis- 
bolo lazda. 

Ji nuodugniai, su visomis smulkmenomis išdėstė, kas atsitiko. 
Kol leitenantė pasakojo, Vitnis tiesiog sėdėjo nuo jos nenuleisda- 
mas akių, faktiškai neįsiterpdamas, tik retsykiais linktelėdamas ir 
pasitikslindamas vieną ar kitą detalę. 

— Ketinu paprašyti daktarės Miros sudaryti nusikaltėlio psi- 
chologinį portretą, be to, ruošiuosi apklausti buvusią merginą, ben- 
dradarbius, viršininkus. Trys vyrai, artimiausi jo pažįstami, tvirti- 
na, kad iš Rainholdo dar nesulaukė jokių žinių. 

— Tu jais tiki? 

— Taip, sere. Jis gavo, ko norėjo. Suorganizavo sau šventę. 
Gana greitai pareigūnė Kardinini turėtų pranešti, kas dingo iš buto, 
tuomet galėsime informuoti lombardus ir komiso parduotuves. Jam 
knietės atsikratyti grobio, pasipildyti grynųjų atsargas. Nuovokos 
nestokoja, todėl neužsilaiko vienoje vietoje, kurią lengvai atsektu- 
me, bet jis privalo susirasti kokį nors prieglobstį. 

— Vietinė žiniasklaida apie nužudymus trimituos kiaurą parą, 
gal net ne vieną. Tau teks atsilaikyti prieš reporterius. 

Eva nekentė tokių užduočių, bet jas atlikti sugebėjo. 

— Netrukus parengsiu išsamesnę ataskaitą... — pradėjo leite- 
nantė. 

— Nė kiek tuo neabejoju. Džiaugiuosi, kad kontroliuoji tyri- 
mą, bet tave pasikviečiau dėl kitos priežasties. — Jis nuleido rankas 
ant stalo. — Tu būsi apdovanota garbės ordinu. 

— Sere“ 

— Už pavyzdingą darbą, už tai, kad rizikavai savo gyvybe, 
išgelbėjai begalę žmonių, nesibaimindama pavojų tyrei pastarojo 
meto incidentus ir nustatei, kas kaltas dėl cheminiais ginklais su- 
keltų masinių mirčių, areštavai Luisą Kalavėjų su Džina Makmilon 
ir radai jų kaltės įrodymus. 

— Komisare, jaučiuosi pagerbta, bet bylą narpliojau, įkalčių 
ieškojau ir nusikaltėlius sulaikiau ne viena. Mano komanda... 

— Jai bus pareikšta padėka, kaip ir agentei Tisdeil iš Valstybės 
saugumo organizacijos. Leitenante, būrio nariai pavaldūs tau. Tiems 
vyrams ir moterims vadovauji tu. Mes kalbame apie reikšmingiau- 
sią pasižymėjimo ženklą iš visų, kuriuos pareigūnams skiria Niujor- 
ko policijos ir saugumo departamentas, ir jis neduodamas lengva 
ranka — nors kai kada nepavyksta išvengti politinių žaidimų. Mano 
įsitikinimu, šiuo atveju sužaista, kaip reikėjo. Leitenante, pageidausi 
užginčyti mano nuomonę? 

— Ne, sere. — Kaip meistriškai buvau įsprausta į kampą, ding- 
telėjo jai. — Dėkui, sere. 

— Iškilmės įvyks kitą trečiadienį, keturioliktą valandą. Aš di- 
džiuojuosi suteikta privilegija tave informuoti. 

— Ačiū, komisare. 

Tiesą sakant, išklausiusi naujienas Eva pajuto, kaip krūtinę 
ėmė veržti tarpusavyje susipynusios pasitenkinimo, dėkingumo ir 
sumišimo kerplėšos. 

— Nenoriu pasirodyti nedėkinga, nes aš tikrai pamaloninta, 
bet ar būtų galima... 

— Tau maga ramios, tylios, sąlygiškai privačios ceremonijos? 

Pro kerplėšas įniko brautis vilties Žiedai. 

— Kažko panašaus? 

Vitnis iškreipė lūpas. 

— Nė nesvajok. Verčiau su tuo susitaikyk, Dalas. 

Žiedai nuvyto. 

— Privalau aptarti dar vieną dalyką, neatsiejamą nuo politikos 
raizginio. Ar pageidautum kapitono laipsnio? 

Ji prasižiojo, bet suvokė, kad galvoje neliko jokių minčių. 
Pastėrusi sekundėlę nė nejuto savo kojų. 

— Sere? 

— Leitenante, klausimas tiesus. Ir man reikia tiesaus atsakymo. 

Eva nespėjo jo suformuluoti, nes Vitnis pakėlė pirštą ją sustab- 
dydamas. 

— Tokiam laipsniui esi jauna. Būtum jauniausia kapitonė iš 
visų, kurie man pavaldūs. Jeigu viskas priklausytų vien nuo manęs, 
šį rangą tau būčiau pasiūlęs gerokai anksčiau. Anuomet neigiamam 
sprendimui įtaką darė politinės vingrybės, požiūriai ir išankstinės 
nuostatos. Asmeninis gyvenimas įkūnija dalį to, kas esame ir kaip į 
mus žvelgia kiti. 

— Supratau, viršininke. — Eva sakė tiesą — ji suprato ne tik 
Vitnio žodžių esmę, bet ir aplinkui vykstančius procesus, save pa- 
čią, — tad vėl atsipalaidavo. — Aš visada tai žinojau, bet dėl asme- 
ninių pasirinkimų nė kiek nesigailiu. 

— Ir neturėtum gailėtis. Vertinti tavo santuoką kaip kliuvinį 
paaukštinimui jau nepridera ir net, anot kai kurių, neįmanoma. 
Ypač dabar, kai Rorką apdovanos medaliu „Už nuopelnus“ — skirtu 
civiliams. 

Eva nežymiai išsprogino akis ir prunkštelėjo. 

— Apdovanojimą galėsiu jam prikaišioti ne vienerius metus. 

— Judu sieja įdomūs veiklos ryšiai, — pastebėjo Vitnis. — Na, 


ką pasakysi? 
— Komisare... — stengdamasi surikiuoti mintis, kad atsaky- 
mas nuskambėtų aiškiai, ji pirštais persibraukė plaukus. — Prieš 


trejus metus būčiau nedvejojusi. Matyt, anais laikais mėginau sau 
kažką įrodyti. Laisvu nuo darbo metu jausdavausi netvirtai, nors 
pati to nesuvokiau. Bent taip galvoju. Troškau kapitonės laipsnio, 
kaip įrodymo, kad po mano kojomis nedreba žemė. Ir troškau jo 
nusipelnyti. 

— Paaukštinimą tu užsitarnavai. — Vitniui įdėmiu žvilgsniu 
varstant leitenantės veidą, jam tarp antakių įsirėžė raukšlės. — Bet 
dabar turi abejonių? 

— Sere, jūsų gebėjimas iš detektyvo tapti komisaru man kelia 
pasigerėjimą, aš žaviuosi jūsų įgūdžiais ir įžvalgumu. Užimate par- 

eigas, kurios gerokai sunkesnės nei įsivaizduoju, jos vertos pagar- 
bos ir reikalingos. 

— Dalas, paaukštinimas paruoštas, jei tik jo nori. 

Po Vitnio replikos ji dar labiau atsipalaidavo. 

— Aš nepasirengusi sėstis už rašomojo stalo. Administraci- 
nius klausimus tvarkyti moku, bet esu detektyvė. Kapitonas gali 
dalyvauti praktiniame tyrime, bet tai veikiau išimtis nei taisyklė. 
Mano darbas yra narplioti žmogžudystes, aš puikiai su juo susido- 
roju. Šioje srityje turiu savų įgūdžių ir įžvalgumo. Antraip niekas 
nesiektų manęs pakelti tarnyboje. 

Eva atsiminė juokingą Dženkinsono kaklaraištį, guminį ančiu- 
ką, kuris, Sančesui prisijungus prie būrio, atsirado ant jo stalo. Be 
kita ko, ji žinojo, kad beatodairiškai pasikliauja kiekvienu iš savo 
tarnybinės salės. 

— Ir dar, sere, aš nenorėčiau atsitverti nuo savo žmonių. Ne- 
norėčiau, kad pasikeistų subordinacija, kai jie bandytų su manimi 
pašnekėti, perleisti man vadovavimą bylos tyrimui arba kreiptis pa- 
galbos. Aš nesiruošiu jų apleisti. Jie kartu su darbu yra svarbesni už 
kapitono juosteles. 

— Kaip matau, apie tai daug mąstei. 

— Tiesą sakant, ne, viršininke. Rimtai negalvojau jau ilgą lai- 
ką. — Nes atgavau dvasios ramybę, suvokė ji — ne per geriausiai 
pažįstamą savijautą. — Ačiū, kad apsvarstėte mano kandidatūrą. 
Bet Niujorko policijos departamentui ir piliečiams labiau pravers- 
čiau dabartiniame poste. 

Vitnis, augalotas vyras, už kurio nugaros plytėjo miestas, vėl 
atsilošė krėsle. 

— Jau anksčiau ne vieną sykį galėjau primygtinai siūlyti tave 
paaukštinti, keletą kartų netgi laužiau galvą, elgtis taip ar ne. 

— Politinės subtilybės, sere. — Eva numojo ranka. 

— Iš dalies, bet ne visai. Iš esmės veiksmų nesigriebiau, nes 
tau pritariu. Leitenante, tu pasižymi gabumais tirti bylas, vadovauti 

savo padaliniui, perprasti nusikaltėlius ir aukas. Nenorėjau to pra- 
rasti. Bet šiuo metu, kai pranyko arba buvo pašalintos tam tikros 
kliūtys, nutariau, kad atėjo metas tiesiai šviesiai paklausti, ką apie 
tai manai. 

— Atvirai, sere? — Jam linktelėjus, Eva pratęsė: — Kai suvo- 
kiau, jog tų kliuvinių nebeliko, įsisąmoninau savo tikslus ir priori- 
tetus, man kaip reikiant palengvėjo. 

— Ką gi, perduosiu tavo atsakymus tiems, kuriems jie rūpi. 

— Dėkui, sere. Nuoširdžiai. 

— Nėra už ką, leitenante. 

Vitnis atsistojo, apėjo stalą ir padarė tai, kas jam nebuvo bū- 
dinga. Paspaudė jai ranką. 

— Laisva. 

Eva išniro iš kabineto mažumėlę priblokšta, tačiau, o taip, pa- 
tenkinta įvykių eiga. Ji tarsi atsikratė pečius slėgusios naštos, apie 
kurios egzistavimą pamiršo, bet užsimaniusi tą svorį galėjo vėl pa- 
kelti, nes žinojo, kur jis nusirito. 

Kas toliau? Na, kol kas lengvumo pojūtis jai patiko. 

Ryškiaspalvio kaklaraiščio savininkas, grįžęs į tarnybinę salę, 
bruzdėjo prie rašomojo stalo. Truhartas su Baksteriu šnekučiavo- 
si pastarojo darbo vietoje. Pibadi niūriai triūsė savojoje, vadinasi, 
aukų artimiesiems žinią jau perdavė. 

Ir kiekvieno faro, įskaitant Dženkinsoną, nosis buvo pabalnota 
akiniais nuo saulės. 

— Vaizdas primena Holivudo policijos ir saugumo departa- 
mentą. 

— Iškapstėme apsaugas ir tau, bose. — Baksteris sviedė jai rė- 
melius su juodų liepsnų raštais ir gintaro atspalvio stačiakampiais 
stiklais. — Negi leistume leitenantės akims išvarvėti ant grindų. 

Paklusdama žaidimo taisyklėms, Eva juos užsidėjo ir žengė 
prie Pibadi. 

— Kokia padėtis? 

— Aš informavau aukų tėvus. Naujiena juos pribloškė. Mano 
motina kartodavo, esą vaikas visada liks tavo mažyliu, kad ir kiek 
jam būtų metų. Rodos, neklydo. Paskambinau ir į psichologinės pa- 
galbos skyrių, veikiantį jų apylinkėse. 

— Gerai. 

— Šlavėjai jau perdavė preliminarią ataskaitą. Kardinini patei- 
kė sąrašą daiktų, kuriuos liudininkė įvardijo kaip dingusius. Kopi- 
jos turėtų būti tavo kompiuteryje. 

— Ašjas patikrinsiu. 

— Ilgokai užtrukai. — Evai neatsiliepus, Pibadi pratęsė: — 
Daktarei Mirai persiunčiau surašytą bendrą mūsų įspūdį, jei vis dar 
norėsi konsultacijos. 

— Norėsiu. 

— Užmegzti ryšio su Nučijo saitu iki šiol nepavyko. Arba jis 
neaktyvuotas, arba, tai labiau tikėtina, kol kas duomenys neregis- 
truojami. Nauji saitai, — pridūrė Pibadi, — tinka vien tik žaidimams. 

— Kiek laiko praeina, kol jie ima fiksuoti gaunamą informa- 
ciją? 

— Dažniausiai? Nuo poros valandų iki bala žino kiek. 

— Nuostabu. Jeigu mergina pranešimo negaus ir ji su mumis 
nesusisieks iki pamainos pabaigos, važiuodama namo užsuksiu į jos 
butą. Jei Nučijo ketina likti mieste iki vėlumos, su ja pasimatysime 
ryte. Išplatink prapuolusių daiktų aprašymus. 

— Kaip tik tai ir darau. 

— Puiku. — Ji nuslinko savo kabineto kryptimi ir ūmai dirste- 
lėjo atgal. — Šauniai padirbėjai, Pibadi. 

— Ačiū. 

Peržengusi slenkstį, leitenantė jau ketino uždaryti duris, bet 
staiga sustingo. Ne, ji čia nekiurksos galvodama apie pokalbį su 
Vitniu. 

Mintyti apie paaukštinimus, politinius žaidimus, kitų požiūrį 
nebuvo laiko. Jai reikėjo imtis darbo. 

Eva ekrane atsidarė pradingusių daiktų sąrašą, jį perskaitė ir 
nugrimzdo į apmąstymus. 

Keletas juvelyrinių dirbinių, kaip ir buvo galima numanyti. 
Žvaigždės formos deimantiniai auskariukai smeigės, kuriuos, anot 
liudytojos, Karlas padovanojo Barbarai per dvidešimt penktąsias 
vestuvių metines. Antikvarinis moteriškas auksinis „Rolex“ laikro- 
dis, inkrustuotas deimantais ir safyrais, gamintas apytikriai dvide- 
šimto amžiaus viduryje, su dar viena pastaba, kad auka jį paveldė- 
jo iš prosenelės — iš motinos pusės, Silvijos Guntersen nuomone. 
Dvi auksinės apyrankės, perlų vėrinys su auksine sąsaga — motinos 
gimdytojos relikvijos, — ir Barbarai Rainhold priklausęs auksinis 
sužieduotuvių žiedas su deimantu. 

Aukos puoselėjo tradicijas, pagalvojo Eva. Sužieduotuvių žie- 
das, šeimos vertybės... 

Vyro papuošalus tesudarė auksinis išmanusis laikrodis, vėlgi 
„Rolex“ (tradicijų šalininkai) su išgraviruotais aukos inicialais — 
žmonos dovanotas per santuokos dvidešimtpenkmetį, du matiniu 
auksu padengti rankogalių segtukai ir dar pora, pagamintų iš kalto 
sidabro. 

Į sąrašą buvo įtraukti ir kiti juvelyriniai gaminiai, bet liudytoja 
abejojo, kad jie brangūs, ir teigė palaikiusi aukai draugiją, kai ji kelis 
įsigijo. 

Be to, kaip tikino Silvija Guntersen, dingo kelios planšetės, du 
mini kompiuteriai, sidabro lydinio menora ir aštuoniems asme- 
nims skirti sidabriniai stalo įrankiai — dar vienas palikimas. Taip 
pat į pintinę su rankena ir kojelėmis panašus krištolinis dubuo, Bar- 
baros džiaugsmas ir pasididžiavimas, pasak liudytojos, vienintelis iš 
prosenelės gautas dalykas. 

Kardinini pranešimą papildė objektais, kurie, didelei jos nuos- 
tabai, nebuvo paimti, įskaitant vestuvinį hupą su gyvybės medžiu, 
ranka nutapytu ant šilko. 

Liudytoja teigia, kad hupa sukurtas Barbaros Rainhold 
prosenelės vestuvėms, naudotas per motinos ir pačios aukos 
sutuoktuves. Baldakimas yra idealios būklės, su dailininkės 
Mirijumos Grin parašu. Auka atskleidė liudytojai ketinan- 
ti jį perleisti sūnui ir meno kūrinį apdraudusi 45 000 dole- 
riy. Pridėtoje nuotraukoje matyti hupa ir muzikinė dėžutė, 
kurią Karlui Rainholdui dovanojo tėvas. Ji, regis, senoviš- 
ka, su cilindriniu mechanizmu ir fleita grojančios moters 
inkrustacija išdailintu dangteliu. Liudytoja įsitikinusi, kad 
apdraustas ir pastarasis dirbinys. 


Informacija išsami ir įdomi, Kardinini pastangas įvertino Eva. 
Džerio Rainholdo žinios akivaizdžiai ribotos. Jis nenutuokė, kokia 
suma buvo įvertintas vestuvinis audinio stogelis, todėl į šį neatkrei- 
pė dėmesio. Fotografijoje muzikinė dėžutė atrodė neįspūdingai, ir 
tą daiktą sūnus veikiausiai laikė tėvų šlamštu. 

Taigi pasiėmė blizgučius, elektroniką ir grynuosius. 

Jis ne kvailas, vėl toptelėjo leitenantei, tik ne itin aštraus proto. 

Eva perskaitė šlavėjų pranešimą, mažumėlę suirzo pamačiusi, 
kad jie dar nenustatė, koks apavas paliko kruviną pėdsaką nusikal- 
timo vietoje, apžvelgė teismo medicinos eksperto išvadas ir visa tai 
suvedė į savo ataskaitą. 

Paruošė kopijas Mirai, Pibadi ir komisarui, visus duomenis 
įtraukė į savo elektroninę lentą ir užrašus. 

Tada užsikėlė kojas ant stalo, atsilošė ir ėmė nagrinėti turimą 
informaciją. 

Tie žmonės gana paprasti, nusprendė Eva. Seniai susituokę, 
vidurinei klasei priklausantys tradicijų šalininkai. Moteris prižiū- 
rėjo namus, vyras juos aprūpino. Tvirti šeimyniniai ryšiai, patikimi 
draugai, ramiam gyvenimui tinkamas rajonas. Abu užaugino sūnų. 
Jis nuvylė gimdytojus? Nepajėgė studijuoti koledže, nuolat išlėkda- 
vo iš darboviečių, neįstengė palaikyti santykių su mergina. 

Ar tėvai jį šiek tiek spaudė? O taip, pamanė ji. Tradiciškai. 

Būk vyras, susirask darbą, pagalvok apie savo ateitį, apmokėk 
sąskaitas. 

Tau įgriso jų klausytis, ar ne, mąstė Eva, atidžiu žvilgsniu ty- 
rinėdama Rainholdo veidą. Atsibodo tėvų aiškinimai, kaip elgtis, 
iki gyvo kaulo įkyrėjo jų akyse regėti nusivylimą. Antai tavo tėvas, 
kiekvieną dieną prakaituojantis kažkokiame idiotiškame darbe — 
nykus šunsnukis. Aure motina, besikrapštanti virtuvėje, liežuvau- 
janti su kaimynėmis, amžinai reikalaujanti susitvarkyti kambarį — 
zyzianti kalė. 

Ir jie abu siekė tave atskirti nuo visko, ko geidei. 

— Štai kaip tu suvoki padėtį, — burbtelėjo Eva. — Tau nebe- 
reikės jų nei matyti, nei klausytis. Dabar esi laisvas. 

Leitenantė pašoko. 

— Bet neilgam. 

Jai čiumpant apsiaustą, prie durų priėjo Pibadi. 

— Mes jau aptikome abu laikrodžius ir perlų vėrinį. Praban- 
gioje Ist Vilidžo parduotuvėje. 

— Aplankykime ją. Ir paskutinę Rainholdo darbovietę. Vien 
laikrodžiai ir perlų vėrinys? — pasitikslino Eva, kai jos pajudėjo. 

— Kol kas parduoti tik šie daiktai. 

— Jis prasklaido vertybes. Baiminasi, kad žmonės ims per 
daug klausinėti, todėl jas išveža į kitus rajonus. 

— Savininkas mums paskambino, vos tiktai išplatinome per- 
spėjimą apie vogtus daiktus. Pranešė, kad Rainholdas užsuko apie 
vienuoliktą nešinas laikrodžiais ir vėriniu. 

— Prabėgus porai valandų nuo tada, kai atsisveikino su ban- 
kais. Jis kaupia grynųjų atsargas. 

Garaže Eva įsitaisė prie vairo, o Pibadi į navigacinę sistemą 
įvedė parduotuvės adresą. 

— Juo dėta, pinigus būčiau pervedusi į Naująjį Džersį, — pa- 
reiškė detektyvė. — Ar net į Pitsbergą. 

— Pitsbergą? 

— Aha, tikriausiai į Pitsbergą. Šeštadienį būčiau susiruošusi 
išvykai, patraukusi toliau nuo miesto centro, įšokusi į autobusą, 
tuomet persėdusi į kitą ir nukakusi į Naująjį Džersį, apsistojusi mie- 
lame ramiame viešbutyje. Atsipūtusi. Sekmadienį būčiau išlėkusi 
pietų linkme, bet pirmiausia nusidažiusi plaukus, vienur laikinai 
pakeitusi akių spalvą, kitur apsirūpinusi laikinomis tatuiruotėmis. 

— Bet siekiant ištuštinti sąskaitas tektų rodyti asmens pažy- 
mėjimą. Išvaizdos korekcija sukeltų įtarimų. 

— O taip. Tebūnie, apie permainas pagalvočiau vėliau. Gėry- 
bių man nestigtų, bet jomis atsikratyti neskubėčiau. Džersyje, ko 
gero, pasiieškočiau parduotuvės, kaip toji, į kurią važiuojame. Pir- 
madienio rytą iš bankų atsiimčiau pinigus, trumpam apsistočiau 
kokiuose svečių namuose ir atsiskaityčiau grynaisiais, pakoreguo- 
čiau savo išorę ir likusį turtą iškiščiau Pitsberge. 

— Paskubomis keisti išvaizdos nederėtų, nes atsekę vogtus 
daiktus nustatytume, kaip atrodai. 

— Po galais. Tu vėl teisi. Į svečių namus užsukčiau po to, kai 
susižerčiau grynuosius, ir už dalį pinigų įsigyčiau naują tapatybės 
dokumentą. 

Eva smaginosi, — ir sykiu manė apmokanti Pibadi, — ieško- 
dama spragų įspūdingame pabėgimo plane. 

— Iš kur Žemutiniame Vest Saide gyvenantis veltėdis pusgal- 
vis žinotų, kaip Pitsberge gauti netikrą asmens pažymėjimą? 

— Na, gerai, jį gautų prieš apleisdamas Niujorką. 

— Klausimas išlieka tas pats. 

— Rainholdas turtėtų pažinoti kokius nors tipus, kurie savo 
ruožtu pažįsta reikiamus žmones. Padirbtą tapatybės kortelę vei- 
kiausiai buvo nusipirkęs anksčiau, nei suaugo ir įgijo teisę gerti al- 
koholį, kad galėtų prasmukti į klubus arba apsirūpinti alumi. Juk 
taip elgiasi visi. — Pibadi pašnairavo į kairę pusę. — Tu nieko pa- 
našaus nedarei? 

— Ne. 

Kiek Eva prisiminė, klubai jos nedomino. 

— Patikėk manimi, suklastotų asmens pažymėjimų nevengia 
dauguma vaikių. Žodžiu, naujais dokumentais naudočiausi kaip 
tramplinu, skirčiau jiems pinigų. 

— Bet Niujorke dar nebūtum pakeitusi išorės. 

— Prakeikimas! — vėl priremta prie sienos Pibadi kumščiu 
stuktelėjo sau į šlaunį. — Leisk pagalvoti. Kokių veiksmų pati grieb- 
tumeis? 

— Tūnodama bute kartu su tėvų lavonais, imčiau ieškoti infor- 
macijos, kaip pasigaminti netikrą tapatybės pažymėjimą. Susirasčiau 
kokį negyvą vyruką ir dokumentams reikalingus jo duomenis, kurie 
patenkintų nuobodžiaujantį tarnautoją iš Asmens liudijimų centro. 
Vertybes išgryninčiau šeštadienį, kol policija nesukėlė aliarmo. Iš- 
vykdama pasiimčiau tik porą lagaminėlių ir kuprinę — keliaučiau 
sparčiai ir neapsikrovusi nešuliais. Nei man reikėtų seno savo turto, 
nei aš jo norėčiau. Susidėčiau tiek daiktų, kad jų užtektų kelioms 
dienoms. Pinigus persiųsčiau į banką lengvatinio apmokestinimo 
zonoje, su niekuo nesidalijantį žiniomis apie pervedimo opera- 
cijas. Suma nedidelė, niekas į ją neatkreiptų dėmesio. Sekmadienį 
paaukočiau kelionėms. Išvykčiau nepasigražinusi, įsikurčiau svečių 
namuose — šita tavo plano dalis suveiktų, — ir pakoreguočiau iš- 
vaizdą, kad ji tiktų prie būsimo mano asmens pažymėjimo. Nusi- 
fotografuočiau, nuotrauka papildyčiau suklastotus dokumentus. 
Galiausiai pasikeisčiau išvaizdą, kad nepriminčiau žmogaus, kuriuo 
ketinu tapti. Sustorėčiau apsirengusi keliais drabužių sluoksniais. 
Nusikirptų ir padažytų plaukų sruogas prisiklijuočiau prie smakro, 
kaip barzdelę, įsiverčiau auskarą, pridėčiau porą laikinų tatuiruočių, 
odą patamsinčiau nuplaunamu bronziniu atspalviu. Įlipčiau į auto- 
busą arba traukinį ir su persėdimais išsinešdinčiau iš Niujorko, bet į 
Pitsbergą nevažiuočiau. Pasirinkčiau kitą vietą, tokią kaip Milvokis. 

— Milvokis. Kuo jis ypatingas? 

— Niekuo, tiesiog šovė į galvą ir tiek. Svarbiausia, kad miestas 
toli — centrinėje šalies dalyje. Ten pasidairyčiau Asmens liudijimų 
centro, kol rasčiau man tinkamą. Atgaučiau senąją išvaizdą, apsi- 
lankyčiau toje įstaigoje ir priburčiau, kad pamečiau savo dokumen- 
tus nardydama Kosumelio saloje. 

Pibadi atsigręžė išplėtusi akis. 

— Rimtai? 

— Istorija skamba keistai ir idiotiškai, todėl tarnautojai ja pa- 
tikėtų, jei tik deramai suvaidinčiau. Gavusi naują tapatybės kortelę, 
kosminiu šatlu nušvilpčiau į Kaimanų salas ar į kitą kraštą, kur per- 
vedžiau pinigus, susišluočiau grynuosius, užsiregistruočiau nuosta- 
biame viešbutyje, nueičiau į paplūdimį ir pasilepinčiau vienu iš tų 
kokteilių, kurių taurėse kyšo skėtukai. 

— Planus regzti moki. 

Eva palingavo galva žvalgydamasi, kur pastatyti automobilį. 

— Bet sumanymas neišdegtų. Man pritrūktų išteklių jam įgy- 
vendinti, ir abejoju, kad tie vargai atsipirktų. Juolab kad palikčiau 
pėdsakus, kurių nesiliautų šniukštinėję farai. 

Antrame lygyje leitenantė pamatė laisvą vietelę ir į ją nusitai- 
kiusią kitą transporto priemonę. Eva šovė viršun, negailestingai ap- 
lenkdama konkurentą, susuko vairą ir įsispraudė į tarpą. 

— Mes dairysimės pinigų, — pasakė išlipusi laukan, — ir juos 
surasime. Rainholdui derėjo apsiriboti bute aptiktais grynaisiais bei 
daiktais, kuriuos galėtų išnešti ir parduoti. Tada nedelsiant spruk- 
ti, pasikeisti asmens dokumentus, išorę, pavardę, galbūt įsikurti 
Milvokyje, pasiieškoti ramaus, niekuo neišsiskiriančio darbo. Bet 
dauguma žmonių per daug nekantrūs ir godūs. Jie trokšta visko iš 
karto. 

Nusileidusi iki gatvės lygio ji įveikė pusę kvartalo, kol pasiekė 
„Ursos juvelyrinius dirbinius“, aukštos klasės parduotuvę, besipui- 
kuojančią papuošalų prekybos, įsigijimo ir taisymo kompetencija. 

Eva žengė pro tarpdurį ir atsidūrė gėlių aromato, murmančių 
balsų bei žaižaravimo apsuptyje. 

— O0oo0... — nutęsė Pibadi. 

— Apsiramink, — įspėjo leitenantė. 

— Ursa stovi ana ten — banguotais žilais plaukais, įdegęs kaip 
kruizinio lainerio keleivis. 

Eva patraukė link nurodyto vyriškio, kuris atgal į vitriną dėjo 
aksominį padėklą su žėručiais. 

— Pone Ursa? — ji atkišo tarnybinį ženklelį, ir parduotuvės 
savininkas atsidusdamas linktelėjo. — Leitenantė Dalas ir detektyvė 
Pibadi. Būtume dėkingos, jeigu šiuo klausimu su mumis bendra- 
darbiautumėte. 

— Vaikinas atrodė toks mielas. 

— Nė kiek tuo neabejoju. 

— Sakė, kad neseniai per avariją Širida tėvus. Sekundėlę už- 
sikirto tramdydamas emocijas, ir aš jo nespaudžiau. Jaunuolis tiki- 
no nebegalintis saugoti laikrodžių ir perlų vėrinio. Mėgino nešioti 
tėvo laikrodį, bet jautėsi pernelyg prislėgtas. 

— Kurgi ne. 

— Siūliau jam luktelėti, paslėpti vertybes banko seife, kad vė- 
liau nesigraužtų jas pardavęs. Bet jis atsakė, esą išvyksta iš Niujorko, 
pridūrė manantis, jog reikėtų pradėti gyvenimą iš naujo. Tie da- 
lykėliai nuostabūs, ypač senovinis moters laikrodis. Palaukite mi- 
nutėlę — aš juos perkėliau į saugyklą, vos tik duktė mūsų ekrane 
pastebėjo pranešimą apie vogtus daiktus. Iki šiol mums nieko pana- 
šaus nebuvo nutikę. Aplinkybės itin nemalonios. 

— Suprantu. 

— Atleiskit. 

Jis atšlijo ir pranyko tarpduryje. Tuo pat metu prie policinin- 
kių prisigretino moteris, iš tamsiai mėlynų akių ir nosies formos 
primenanti žilaplaukį vyrą. 

— Aš esu Naomė Ursa. Mano tėvas labai susikrimtęs. Pama- 

čiau žiniasklaidos pranešimą apie Vest Saido bute nužudytus su- 
tuoktinius. Naujienų tėvui neminėjau. Bet tie laikrodžiai, dailus 
antikvarinis perlų vėrinys... jie priklausė užmuštiems nelaimėliams, 
ar ne? 

— Šito patvirtinti negaliu. Mums praverstų jūsų apsaugos sis- 
temos filmuota medžiaga. 

— Taip, tėtušis jums paruošė kopiją, bet, jei norite, galite apeiti 
prekystalį ir pažiūrėti įrašą mūsų ekrane. 

Leitenantė pajudėjo iš vietos, tačiau jai teko trumpam sustoti 
ir alkūne niūktelėti partnerei, kuri seiliojosi žiopsodama į vėrinį, 
panašų į rožinių ašarėlių grandinėlę. 

— Kai čia pasirodėte, atsukau kadrus iki reikiamo momen- 
to. — Naomė ekrane įjungė nufilmuotą vaizdą. 

Eva pamatė vidun įeinantį Rainholdą. Jis buvo be lagaminų, 
vadinasi, rado kur paslėpti savo mantą. Nutaisęs, jo nuomone, liūd- 
ną miną, pasuko tiesiai senyvo vyriškio link. 

Įdomu, dingtelėjo jai. Išsirinko autoritetingą tėviškąjį tipą, o 
ne jaunesnę moterį. 

Ji klausėsi pokalbio, stebėjo, kaip Ursa demonstruoja užuojau- 
tą ir ant prekystalio padeda laikrodžiams bei perlų vėriniui skirtus 
aksominius padėklus. 

Rainholdas nė kiek neįsitempęs, mąstė Eva, įbedusi akis į nusi- 
kaltėlį. Tuo metu Ursa išsitraukė juvelyro didinamąjį stiklą, kažkokį 
matuoklį ir ėmė tyrėtini jam siūlomus daiktus. 

Veikiau nekantraujantis, sau pridūrė ji. Džiugiai įsiaudrinęs. 

Ursai vėl prabilus, Rainholdas pakratė galvą, įbedė akis į grin- 
dis, nusisuko ir sučiaupė lūpas. Įsijautė į savo vaidmenį. 

Parduotuvės savininkas, kurio nuoširdus gailestis buvo matyti 
netgi ekrane, palietė atvykėliui ranką. Aksominius padėkliukus nu- 
stūmė į šoną, mostu paprašė dukters prieiti ir kažką jai sukuždėjo 
į ausį. 

— Jis man liepė išnešti daiktus, kad vaikinui nereikėtų į juos 

žiūrėti, — paaiškino Naomė. — Užmokėjo daugiau nei derėtų, bet 
mums abiem be galo jo pagailo. Žvelgiant iš praktinės pusės, išlai- 
das būtų atpirkęs vien antikvarinis moteriškas laikrodis. 

Grįžo Ursa. 

— Aš juos sudėjau į dėžutes. — Stovėdamas už prekystalio pa- 
dėjo visas tris ant stalo ir atidarė. — Šitie dirbiniai itin gražūs. Vy- 
riškas laikrodis, be abejo, ne senovinis, tačiau geros kokybės ir pui- 
kiai išlaikytas. Moteriškas yra įspūdingas ir nuostabios būklės. Perlų 
vėrinys žavus ir nenutrintas. Turiu jums paruošęs ir dokumentus. 

— Ačiū, pone Ursa. Mano partnerė pateiks su draudimu su- 
sijusią reikalingą informaciją ir už visus tris objektus išrašys kvitą. 
Galite man skambinti bet kokiu metu. — Eva iš kišenės iškrapštė 
kortelę. — Bet jeigu ponas Rainholdas vėl prisistatys, prašau nuo 
jo kuo labiau atsitolinti. Sumąstę dingstį pasišalinkite į užpakalinę 
parduotuvės dalį ir susisiekite su manimi. 

— Manote jis grįš? — Naomė priglaudė sau prie gerklės delną. 

— Vargu. Bet jeigu vėl pamatysite poną Rainholdą arba apie 
jį išgirsite, privalote žinoti, kad susidūrėte su pavojingu žmogumi. 
Todėl nedelsdami kreipkitės į policiją. Pibadi, pasirūpink, kad pa- 
nelė Ursa iš mūsų gautų viską, ko jai reikia. 

— Panele Ursa, gal paėjėkime čionai? 

Kai už prekystalio atsirado daugiau erdvės, Eva tyliai prabilo: 

— Jūs buvote jam malonūs. Nei dėl jo, nei dėl savo elgesio ne- 
verta jaustis kvailai. 

Ursos lūpas perkreipė vos regima šypsena. 

— O ką, taip akivaizdu? 

— Kertu lažybų, kad turite tinklalapį, kuriame savo verslą pri- 
statote kaip šeimos, perduodamą iš kartos į kartą, skelbiatės asme- 
niškai aptarnaujantys klientus ir superkantys paveldėtus juvelyri- 
nius dirbinius. 

— Jūs laimėtumėte lažybas. Parduotuvėje dirba jau trijų kartų 
atstovai. Motina su tėvu pasiėmė išeiginę. Ana ten stovi mano sū- 

nus su savo žmona. — Jis mostelėjo į kitą patalpos galą, kur pirkėjų 
lūkuriavo vyriškis ir moteris. 

— Tai viena iš priežasčių, kodėl Rainholdas pasirinko jus, — 
tarė Eva. — Esate patikimi, gerbiami, sąžiningi. Jis susirado infor- 
macijos apie „Ursos juvelyrinius dirbinius“, pasidomėjo, kiek apy- 
tikriai kainuoja laikrodžiai ir apyrankė. Dirbate šeimos įmonėje, 
todėl esate linkę užjausti žmogų, kuris pasakoja tokią istoriją. 

— Ant laikrodžio išgraviruotas tėvo vardas. Aš jo paprašiau 
asmens dokumentų. 

— Abejoti Rainholdo žodžiais nebuvo jokio pagrindo, ir, gul- 
dau galvą, jūs ne vieninteliai, kuriuos jis bandė taip sugraudinti. 

Išėjusi laukan Eva nužingsniavo į antrą stovėjimo vietų lygį, 
kur paliko savo automobilį. 

— Pasaugok įkalčius, kol sugrįšime į skyrių. 

— Žinoma, po velnių, sergėsiu kaip savo kailį. Klausyk, Rain- 
holdas apleido parduotuvę praturtėjęs keturiasdešimt penkiais 
tūkstančiais dolerių. Nežinau, kiek pasipelnys iš kitų daiktų, nes, 
regis, iš jų brangiausiai kainavo antikvarinis laikrodis, bet jis spar- 
čiai kraunasi turtus. 

— Mes būtinai rasime, kur jie slepiami. 

Leitenantė pravėrė automobilio dureles ir sekundę sustingo, 
skvarbiu žvilgsniu tyrinėdama apačioje besidriekiančią gatvę. Jis 
jaučiasi devintame danguje, pamanė Eva, ir maudosi piniguose, ku- 
rie sutepti tėvų krauju. 


FITSAS RAVINSKIS Į LĖKŠTĘ ĮDĖJO GABALĖLĮ OBUOLIŲ 
pyrago su kvadratiniu, ryškiai geltonu, it popierius 


š "plonu sūrio griežinėliu ir papildomu priedu. Tai buvo 
Kžušėlų pasemtas, apvalainas, branduolinio reaktoriaus melsvumą 
įgavusio kivio spalvos nepieniškos kilmės produktas. 

— Mėtinis tofu jogurtas. — Vyriškis palingavo galvą. — Kas, 
po velnių, juo užsipila tokį gardėsį? 

— Tik ne aš, — užtikrino Eva. 

— Et, žmonių būna visokių. — Pyragą ir lyg vidurnakčio siela 
juodos kavos mažą puodelį jis įkišo į pristatomų užsakymų angą ir 
pirštais subarbenęs per klaviatūrą nusiuntė juos klientui. — Pietų 
meto pikas jau praėjo, bet žmonės kiaurą dieną užsuka paskanauti 
pyragėlių. 

— Matau. 

Už prekystalio stoviniuojanti Eva dirstelėjo į valgomąjį. Per 
svečių antplūdį, niujorkišką statinėje suspaustų silkių versiją, čia, 
ko gero, tilpdavo devyniasdešimt klientų. Net ir dabar prie staliukų 
sėdėjo ne mažiau kaip dvidešimt, įskaitant vyrą, sutelkusį dėmesį į 
savo ausinuką ir delninį kompiuterį bei valgantį obuolių pyragą su 
mėtiniu tofu jogurtu. 

Skrandį šiek tiek nutvilkė vien nuo minties apie tokį maistą. 

— Galėtumėte mums skirti penkias minutes? 

— Taip, taip. Selai, pakeisk mane. 

Fitsas nusivalė rankas į viršutinę baltos prijuostės dalį, į kurią 
šiandien, be jokių abejonių, šluostėsi jau begalę kartų. Stvėrė di- 

džiulį juodą gėrimo butelį ir kryptelėdamas galva paragino Evą su 
Pibadi sekti jam įkandin prie neužimto stalo. 

— Jums reikėtų paragauti pyrago. Aš vaišinu. Per mano pa- 
mainą farai valgo už dyką. Turiu porą pusbrolių, tarnaujančių po- 
licijoje. 

— Niujorke? 

— Bronkse. Ten dirba abudu. O pyragas skanus. Jį kepa mano 
mama ir sesuo. 

— Vadinasi, verslas šeiminis. 

— Šioje vietoje įsikūrėme prieš aštuoniolika metų. — Jis storu 
pirštu pastukseno į stalą. — Mums sekasi neblogai. 

— Dėkui už pasiūlymą, bet ilgai jūsų negaišinsime. — Eva fak- 
tiškai išgirdo, kaip suinkštė desertus dievinantis Pibadi skrandis. — 
Norėtume paklausinėti apie Džeraldą Rainholdą. 

— Išspyriau jį prieš kelis mėnesius. Į darbą ateidavo vėlai, 
namo išlėkdavo anksti, pristatydamas užsakymus painiodavo adre- 
sus. Už siuntas gaunami pinigai sudaro trečdalį mūsų pajamų. Vy- 
rukas buvo nepatikimas ir, tiesą sakant, dėjo skersą ant pareigų. 

Ravinskis palinko į priekį ir vėl pirštu bedė į stalviršį. 

— Jeigu jis bandys su manimi teistis, savo sprendimą pagrįsiu 
įrašais. 

— Kaip Rainholdas reagavo į atleidimą? 

— Liepė man užsikrušti ir išeidamas nuo prekystalio numetė 
bananinį grietinietį. Spruko žaibiškai, — pridūrė Ravinskis dygiai 
nusišiepdamas. — Kai pyragas tėškėsi ant grindų, bailus lepšis pa- 
raitė kulnus išsigandęs, kad jį vysiuos. 

— Ir kaip, ar mėginote pagauti? 

— Ne-e. Grietinietis buvo velniškai puikus, bet jo praradimą 
atpirko galimybė pamatyti, kaip tolsta dykaduonio subinė. Jeigu jis 
būtų įdėjęs tiek pat energijos į darbą, iki šiol būtų likęs sa mumis. 
Pirmą kartą mačiau, kaip jis užsidega entuziazmu, jei suprantate, 
apie ką šneku. 

— Taip, suprantu. Jo atžvilgiu turite konkrečių nusiskundimų? 
Iš bendradarbių, klientų? 

— Pageidausite sąrašo? — Po gaižios replikos Fitsas užsiver- 
tė butelį. Geriant ėmė šokčioti jo Adomo obuolys. — Mano sesuo 
Franė užpakaliniame kieme pričiupo jį traukiantį žolės suktinę. Jau 
tada derėjo vyrutį atleisti, bet pamaniau, kad jis — jaunas ir paikas, 
todėl suteikiau dar vieną progą. 

— Rainholdui kildavo problemų dėl draudžiamų kvaišalų? 

— Nemanau. Nuo tada atidžiai jį stebėjau, bet niekuomet ne- 
nutvėriau užsiimant neteisėta veikla. Bėdų pridarydavo tingumas 
ir išsisukinėjimai. Klientai piktindavosi sumaigytu arba atšalusiu 
maistu, reikšdavo nepasitenkinimą storžievišku pasiuntinio, tai yra 
Džerio, elgesiu. 

— Ar nuo tos dienos, kai su juo atsisveikinote, judviem teko 
susidurti? 

— Lyg ir ne. Bet aną savaitę mačiau jo merginą — jau buvusią, 
kitaip sakant, nestokojančią proto. 

— Lorę Nučijo? 

— Aha. Prieš trejus metus Lorė pas mane dirbo. Puiki pa- 
davėja, daili išvaizda, mitrios kojos. Su mumis išbuvo porą metų, 
paskui įsidarbino prabangiame restorane, kur gauna didesnę algą ir 
padoresnius arbatpinigius. Džiaugiuosi už ją. Žodžiu, nusamdžiau 
nelemtą šūdausį, nes manęs paprašė Lorė. Kai vyruką atleidau, ji 
atėjo atsiprašyti, lyg tai būtų jos kaltė? Lorė — šauni panelė. Mano 
nuomone, dabar, kai jį pavarė, atrodo laimingesnė. 

— Ar Džeraldas Rainholdas palaikė glaudesnius ryšius su ko- 
kiais nors bendradarbiais? 

— Priešingai. Jis čia nepritapo. Su niekuo nesusidraugavo, bet 
neįsigijo ir priešų. Tiesiog dirbo — kai užsimanydavo. Stumdavo 
valandas, ir tiek. 

— Aišku. Dėkui, kad mums skyrėte laiko. 

— Suteikėte man progą atsipūsti. Gal jau pateiksite užuominų, 
kodėl domitės Džeriu? 

Jei žiniasklaida dar nesuuodė, kuo aukos vardu ir kokios aplin- 
kybės supa žmogžudystę, reporteriai netrukus iššniukštinėti infor- 
maciją. 

— Norime su juo pasikalbėti apie tėvų nužudymą. 

— Apie ką? — Iš sukrėtimo virpėdamas Ravinskis nuleido di- 
dįjį juodąjį butelį. — Kažkas nudobė jo gimdytojus? Abu? Viešpatė- 
liau, kada? Kaip... — atgavęs savitvardą sunkiai atsiduso. — Čia jo 
darbas. Pasak jūsų, Džeris pribaigė tėtušį ir motušę? 

— Mums reikia jį rasti. Privalome su juo pašnekėti. Nujaučiu, 
kad neįsivaizduojate, kur Rainholdas gali būti arba keliauti? 

— Mes išsiskyrėme prieš tris mėnesius, ir aš nė nepamenu, 
kiek kartų man paskambinęs jis teisinosi, atseit negali darbe pasi- 
rodyti dėl ligos arba kitokios idiotiškos dingsties. — Ravinskis del- 
nu brūkštelėjo per trumpai nurėžtus savo plaukus, tokius stačius ir 
aštrius, kad Eva nusistebėjo, kaip po sąlyčio jis neišsikruvino ran- 
kos. — Džeris bičiuliavosi su pora vaikinų, jie keletą sykių čia lan- 
kėsi. O, velnias. Malas... vienas jų vardu Malas. Regis, mielas vaikis. 
Kitas buvo tikras šmikis. Jo vardo nepamenu. 

— Šią informaciją jau turime. Susisiekite su mumis, jei dar ką 
prisiminsite. 

— Mano mamulė tvirtino, kad jis būtinai ką nors nuskriaus. 

— Atleiskit? 

— Mano mama. Ji neabejoja gebanti jausti tam tikrus daly- 
kus. — Ravinskis sudrebino pakeltas rankas. — Jos proseneliai kilę 
iš Sicilijos. Taigi mama pareiškė: „Fitsai, atmink mano žodžius, vie- 
ną dieną tas berniokas ką nors nuskriaus. Jo viduje išplitusi tam- 
sa. — Sulingavęs galva pridūrė: — Nežinau, ar ji numatė, kad tam- 
siosios jėgos privers Džerį imtis štai tokių veiksmų, bet dėl vieno 
dalyko esu tikras — vos tik mamulė išgirs, kas nutiko, su ja gyventi 
bus nebeįmanoma. 

Gatvėje Pibadi atsisuko į Evą nutaisiusi rūgščią miną. 

— Kai kam iš mūsų patinka pyragai. 

— Luktelk iki Padėkos dienos. Privalėsime apeiti jo pažįsta- 
mus, — nusprendė leitenantė. — Kreipsimės į buvusius darbdavius, 
bendradarbius. Galbūt mums nusišypsos sėkmė. 

— Jam reiktų leistis į kojas. Tai vienintelė protinga išeitis. 

— Jeigu Rainholdas kliautųsi protu, jis būtų sprukęs penkta- 
dienį ir niekur nesustojęs. Mes apklausime žmones. Vėliau pakeliui 
į namus užsuksi pas jo buvusią merginą. Aš taip pat grįšiu namo, 
įsitaisysiu darbo kabinete ir pasistengsiu apžvelgti padėtį kitu kampu. 

— Kaipgi Mira? 

— Konsultaciją susiorganizuosiu rytojaus rytą. Jis kažkur 
tūno, jaučiasi pralobęs ir velniškai galingas. Spėju, susirado nepigią 
lindynę. Šiandien save pamalonins nuostabia vakariene. Gal net su- 
kirs pyrago gabalėlį. 

— Ot, išpera. — Joms pėdinant automobilio link, detektyvė 
ilgesingai dirstelėjo atgal — pyrago kryptimi. 


KOKIA ILGA DIENA, MĄSTĖ PIBADI. IR, KITAIP NEI TIKĖJOSI RYTE, 
nieko doro nuveikti nepavyko. Dalas mokė, kad jokios bylos nede- 
rėtų laikyti juokų darbu — net jei beveik iš pat pradžių, kaip šiuo 
atveju, žinodavai, kas, kodėl, kokiu būdu ir kada prasikalto. 

— Jo neapleidžia sėkmė, — pasiskundė ji. 

Jiems artėjant prie Lorės Nučijo daugiabučio, Elektronikos 
skyriaus pažiba Janas Maknabas švelniai tekštelėjo detektyvei per 
sėdimąją. 

— Sėkmės periodai ilgai nesitęsia. Išskyrus mūsiškį, kūningoji 
Pibadi. 

Jano žodžiai privertė ją nusišypsoti. Aure viena iš geriausių, Pi- 
badi vertinimu, jo savybių. Neskaitant žavaus kaulėto pasturgalio, 
išmintingų žalių akių, į darbus pasinėrusios smegeninės ir neįtiki- 
mos energijos bei kūrybingumo, kuriuos jis demonstruodavo lovoje. 

— Mums teks kopti laiptais, — tarė ji. 

— Ar ne“ 

— Man iš galvos niekaip neiškrenta obuolių pyragas su priedu. 
Nors žinau, kad saldumynai nusės mano paskuigalyje, važiuodami 
namo užsuksime į parduotuvę ir įsigysime reikalingų produktų... 

— Tu ruošiesi kepti pyragą? 

— Su vyšniomis, pagal senelės receptą, jei tik rasiu, ko man 
reikia, ir tu paklosi pusę sumos. 

— Eli, jei tikrai pavaišinsi tuo gardėsiu, aš sumokėsiu už viską. — 
Jis nežymiai pasipūtė. — Mano šaunuolė mergina gamins pyragą. 

Kol jiedu koja kojon lipo laiptatakiu, prakauliame Maknabo 
veide tviskėjo šypsena, aukštyn žemyn švytavo ilga gelsvų plaukų 
uodegėlė, kairėje ausyje žybčiojo miškas auskarų. 

Jis ištiesė ranką ir pakirbino Pibadi pirštus. 

— Smagu, kai mūsų pamaina baigiasi tuo pačiu metu. 

— Aš irgi džiaugiuosi. Būtų dar geriau, jei smaukalių pričiup- 
tume jau šiandien. 

— Tu jį sulaikysi. Kai parsigausime namo, išklosi visas smul- 
kmenas, ir mes pamiklinsime savo galvas. Galbūt ir kitas kūno dalis. 

Pibadi prunkštelėjo. 

— Mudu jau vietoje, — pareiškė jiems užsikorus į Lorės aukštą 
ir ėmė energingai belstis į duris. 

— Sakei, mergina mėgavosi išeigine ir ją praleido su bičiule? 
Spėju, jos rengiasi pramogas užtęsti iki vėlumos. Pavakarieniauti, 
apsilankyti viename kitame klube. 


— Aha, man tik norėtųsi... — detektyvė atsisuko, nes priešin- 
goje koridoriaus pusėje atsivėrė durys. — Ponia Krabtri? 
— Teisingai. 


Ji pareigingai kilstelėjo ženklelį. 

— Šiandien jūs bendravote su mano partnere, leitenante Da- 
las. Aš esu detektyvė Pibadi, čia — detektyvas Maknabas. Ė 

— Lorės dar nėra namuose. Aš pradedu nerimauti. 

— Jai nebūdinga ilgai užtrukti mieste? 

— Anaiptol, bet žinot, kas klaikiai neįprasta? Ogi tai, kad bu- 

vęs jos vaikinas nužudė savo tėvus. Prieš valandą grįžusi išgirdau 
žiniasklaidos pranešimą. Buvau trumpam išėjusi sutvarkyti poros 
reikalų, bet jeigu Lorė grįžtų, kol manęs nebus, prie jos durų prilip- 
džiau raštelį. Jis niekur nedingo. Aš atidžiai ją prižiūrėsiu. 

— Mes vertiname jūsų pastangas ir būtume dėkingi, jeigu Lo- 
rės paprašytumėte tuoj pat mums paskambinti. 

— Turbūt prakaitavo visą dieną mėgindama gauti naujus saitą 
ir numerį. Na, jei man nepavyko su ja susisiekti, vadinasi, nepasise- 
kė ir tam kalės vaikui. Vis dėlto jausčiausi ramiau žinodama, kad ji 
saugiai tūno namuose. Aš ją prižiūrėsiu, — pakartojo Krabtri. 

Leisdamasi apačion Pibadi pasukinėjo pečius. 

— Dabartinė padėtis man kelia rūpestį. Mes nenutuokiame, su 
kuo Lorė susitiko, negalime užmegzti ryšio su jos drauge ir suteikti 
informacijos. 

— Manau, išsiaiškinti įstengtume. Vardus sužinotume jos dar- 
bovietėje, tada pasiskirstytume užduotis. Merginos dievina burtis 
į rujas, tad mes nustatysime jų tapatybes ir imsimės eliminavimo 
proceso. Šiek tiek užtruksime, bet tikslą pasiekti sugebėsime. 

— Sakai, buriasi į rujas? 

— Ei, nekaltink manęs. Be draugijos netgi neinate į tualetą. 

— Mielai pločiau tau antausį, deja, esi teisus, ir tavo idėja man 
patinka. Ko gero, perlenksime lazdą, bet... velniai nematė. 

— Žodžiu, sudarysime sąrašą ir pyragui nupirksime produktų. 
Aš sutelksiu dėmesį į pirmąjį punktą, tu keliausi į parduotuvę. 

Apleisdama pastatą Pibadi griebė jį už rankos. 

— Vėliau pamiklinsime savo galvas ir kitas kūno dalis. 

— Planas geras. 

Jie prasilenkė su Lore, kuri grįžo vos po dvidešimties minučių. 


SLIŪKINANT NAMO, SUMIRGĖJO IR ĮSIŽIEBĖ GATVĖS ŽIBINTAI. Iš PRA- 
džių ji planavo apsivilkti naują suknelę, kurią šiandien įsigijo kartu 

su Keise, ir traukti į klubus. Tačiau po apsipirkimo, plaukų ir nagų 
dailinimo, kai abi kirto makaronus su baklažanais, — jos apsiribo- 
jo tik vienu patiekalu, taip sumažindamos kalorijų skaičių ir išlai- 
das, — Keisei paskambino jų bičiulė Driu. 

Ji negalėjo tuo patikėti. Nenorėjo tuo patikėti. Bet Driu išliko 
nepalenkiama, ir galiausiai jiedvi su Keise, pasitelkusios naujuosius 
savo saitus, susirado reportažą. 

Džerio, su kuriuo ji gyveno ir miegojo vienoje lovoje, kurį my- 
lėjo, bent jau neilgą laiko tarpą, policija ieškojo kaip įtariamojo tėvų 
žmogžudyste. 

Viešpatie, ponai Rainholdai negyvi. Lorei be galo patiko toji 
porelė, bet dabar jie mirę. Ligi tol ji nepažinojo nieko, kas būtų nu- 
žudytas, o su Džerio tėčiu bei mama praleisdavo daugiau laiko nei 
su kitais artimaisiais. 

Lorė buvo nuoširdžiai tikra, kad įvyko siaubinga klaida. Taip, 
akimirkų, kai Džeris užsiplieksdavo, pasitaikydavo, — tąsyk, pakė- 
lęs prieš ją ranką, parodė savo pusę, kuri atšaldė jos meilę ir norą 
gyventi kartu. Tačiau keli pliaukštelėjimai, nors ir nepateisinami, 
neprilygo žmogžudystei. 

Ji svarstė, gal vertėtų su Džeriu susisiekti, bet Keisė ėmė griež- 
tai protestuoti. Ir, Lorei panūdus keliauti namo, netgi ėmė primyg- 
tinai siūlyti abiem išsikviesti taksi. Jokio vaikščiojimo, jokio metro. 
Teko gerokai privargti, siekiant įtikinti draugę, kad jai nebūtina pa- 
lydovė, kuri, negana to, pas ją nakvotų. 

Lorė viso labo troško sugrįžti į savo butą, likti viena, susivokti, 
kas atsitiko. 

Ir jai reikėjo šiek tiek paverkti. Gal net apsipilti ašaromis. Dėl 
ponų Rainholdų ir dėl Džerio. Dėl kadaise svajonėse regėtos ateities. 

Kita ranka perėmusi pilnus daiktų krepšius, kurių dabar ji ne- 
betroško, Lorė atsirakino laukujes pastato duris. Per dieną nusivarė 
nuo kojų ir nekantravo kuo skubiau pasiekti namus, todėl žengė į 
liftą. Kabina pakilo aukštyn, su trenksmu sustingo ir girgždėdama 
prasidarė. 

Nespėjus Lorei nusigauti iki durų, savąsias atlapojo ponia 
Krabtri. 

— Štai ir tu! Aš taip nerimavau! 

— Tiesiog... lankiausi daugybėje parduotuvių. 

Kaimynė prisimerkė. 

— Tu girdėjai naujieną. Apie Džerį. 

— Visai neseniai. Kažkas turbūt suklydo, nes... 

— Brangioji, pas tave buvo atėję policininkai. Du kartus. 

— Pas mane? Kodėl? Kodėl? 

— Ketino apie jį pašnekėti. Gal užsuktum? Pavaišinčiau arba- 
ta. Ai, velniop, duočiau didelę vyno taurę. Nuo gimtadienio išsau- 
gojau neblogą butelį. 

— Ačiū, bet aš tik noriu namo ir... noriu... tikriausiai pabūti 
viena. 

— Gerai, kaip pasakysi. — Krabtri delnu perbraukė žvilgan- 
čius kaštoninius merginos plaukus. — Kokia tu daili. 

— Mes... lankėmės grožio salone. 

— Man patinka tavo šukuosena, nauja spalva. Ji tau dera. Beje, 
pirmoji atvykusi farė prašė, kad kuo greičiau jai paskambintum. 
Manau, tau palengvės, kai su ja susisieksi. 

Nė karto gyvenime nebendravusi su policijos pareigūnais — 
bent jau ne oficialiai — Lorė pajuto, kad jai šiek tiek suveržė skrandį. 

— Bet aš nieko nežinau. 

— Mes nė nenumanome, ką žinome, — atsakė ponia Krabtri, 
stengdamasi padrąsinamai nusišypsoti. — O šita policininkė iš 
pažiūros nuovoki. Todėl susisiek su ja. Jei persigalvosi dėl vyno ir 
draugijos, pasibelsk į mano duris. Kad ir koks vėlyvas būtų metas. 

— Gerai. — Lorė užmetė akį į kortelę ir perskaitė: leitenantė 
Eva Dalas. — O, ji tyrė Aikovo bylą. Gyvena su Rorku. 

— Teisingai. — Krabtri krumpliais pastukseno sau į smilki- 
nius. — Taip ir galvojau, kad pavardė girdėta, bet neprisiminiau 
kur. Juk sakiau, mes nė nenumanome, ką žinome. 

— Jūs veikiausiai teisi. Ačiū, ponia Krabtri. 

— Aš greta, — priminė kaimynė ir atsipalaidavusi grįžo į savo 
butą. 

Pagaliau namuose. Kur saugu. 

Lorė uždarė duris, spynoje pasuko raktą ir užkabino apsauginę 
grandinėlę. 

Ji numetė krepšius — šių turinys nebekėlė susidomėjimo, netgi, 
tiesą sakant, kurstė gėdos ir kaltės pojūčius. Miesto parduotuvėse ji 
pirko nereikalingą šlamštą, mėgavosi manikiūru ir veido masažais, 
juokėsi, per pietus gėrė vyną — nors tuo metu ponai Rainholdai jau 
buvo negyvi. 

Lorė suvokė norinti pakalbėti su motina. Norinti pakalbėti su 
mama ir tėčiu — taip ir padarys. Bet pirmiausia pasielgs, kaip gim- 
dytojai ją mokė. 

Kas dabar? 

Iš pradžių derėtų susidėti daiktus, tada — paskambinti poli- 
cijai. 

Nudrožusi per nediduką spalvingą kambarį, kuriame stovėjo 
ryškiai mėlyna sofa ir riogsojo apmuštos dėžės, ji pasiekė miegamo- 
jo nišą, nuo svetainės atskirtą karoliukų užuolaida. 

Protingiau būtų įsigyti sofą lovą, bet ji nė kiek netroško mie- 
goti bendrojoje erdvėje. 

Kitąmet gal pavyks išsinuomoti geresnį, dviejų kambarių butą 
ir, kaip pati vylėsi, tame pačiame pastate. Toks buvo kitas jos tikslas, 
kuris smarkiai atitolo, kai Džeris nudžiovė sutaupytus arbatpinigius 
su nuompinigiais ir viską prašvilpė Las Vegase. Dabar teks kom- 
pensuoti tiek jo padarytus nuostolius, tiek šiandieninį išlaidavimą. 

Tačiau jai reikėjo atsipūsti, bent vieną dieną duoti sau laisvę. Ir 
savijauta išties pagerėjo, ji tarsi grįžo į savo vėžes. Keisė neapsiriko. 
Lorė per ilgai kamavosi dėl Didžiosios Klaidos, dar žinomos kaip 
Džeris. 

Telkinyje žuvų netrūksta, metas dairytis naujos, pamanė ji, 

pirkinių krepšyje sugraibydama žalsvai melsvą nertinį, kurį pasi- 
čiupo per išpardavimą. 

Vertėtų įsiklausyti į draugės patarimą keisti požiūrį, nuspren- 
dė Lorė, ir džiaugtis savo sėkme. Jeigu buvęs mylimasis tikrai tapo 
žudiku, — nors tuo iki šiol sunkiai sekėsi patikėti, — ji, galima sa- 
kyti, stebuklingai išsigelbėjo, su Džeriu nutraukdama ryšius. Atsi- 
pirko sugaištu laiku, širdperša, pora antausių ir pinigais. 

Viskas galėjo susiklostyti kur kas blogiau. 

Lorė neišgirdo, kaip jis prisiartino iš užnugario. Kai beisbolo 
lazda dusliai pokštelėjo į galvą, ji parpuolė, trenkėsi į lovą, atšoko ir 
glebnai nuslydo ant grindų. 

Stūksodamas virš kūno Džeris vyptelėjo ir lazda patekšeno sau 
į koją. 

— Atmušėjas užima poziciją. 

Jis nesmogė iš visų jėgų. Kirto ne taip stipriai kaip seniui. Neke- 
tino jos žudyti — dar ne. Pirma ruošėsi aptarti tam tikrus klausimus. 

Bet Džeris puikiai žinojo, kokios plonos mėšlino butuko sie- 
nos, taigi šnekėtis reikėtų tyliai. 

— Pusprotė kalė. — Lorės šoną pašventino dar vienas smū- 
gis. — Tikėjaisi, kad užteks man pasakyti: „Nešdinkis?“ Kad nepa- 
sigaminsiu atsarginių raktų? Ir kur, po galais, šlaisteisi visą dieną? 
Aš tavęs laukiau. 

Jis puolė naršyti pirkinių krepšius, prašiepė dantis. Pastarąsias 
porą dienų irgi lankėsi parduotuvėse. Atėjo laikas pasinaudoti įsi- 
gytais daiktais. 

Džeris įjungė muziką, bet ne per garsiai, idant kaimynai ne- 
pultų skųstis dėl triukšmo. Užsuko į vonios kambarį, kuriame pasi- 
slėpė, kai sudunksėjo liftas, ir klausėsi jos pokalbio su landžia sena 
bobše, gyvenančia kitapus koridoriaus. 

Gaila, kad įkyri ragana neužėjo kartu su būsto savininke. Vie- 
nu šūviu jis vėl būtų nupylęs du zuikius. 

Kol kas — bet tik kol kas — apsiribos Lore. 

Sąmonę praradusią moterį Džeris užtempė ant lovos ir pirmą- 
kart pastebėjo naują plaukų spalvą. Kalė, matyt, ją pasikeitė užsi- 
geidusi suvilioti kokį kitą mulkį. Štai kuo pats jai buvo — dulkintis 
reikalingas vyrutis, kuriam galima lengvai knisti protą. 

Dabar iškrušta bus toji šliundra. 

Tik ne lytine prasme, sau tarė jis — skrandį traukė vien pagal- 
vojus apie jos barškinimą. Bet Džeris ją išrengė nuogai. Kad paže- 
mintų ir įbaugintų. Savo planą buvo labai gerai apmąstęs. 

Jis surišo Lorės riešus ir kulkšnis, taip standžiai, jog virvė įsirė- 
žė į kūną. Ji nusipelnė šiek tiek skausmo. 

Džeris užklijavo jai burną, nors dėl to apgailestavo, nes mielai 
būtų pasiklausęs klyksmų. 

Niūniavimu pritardamas melodijai, paguldė auką sėdomis, 
jai už nugaros supureno pagalves, tuomet virve keletą sykių apvijo 
merginos liemenį ir lovą. Įtemptus pančius sutvirtino gnybtu. 

— Liksi ten, kur noriu. 

Vėl įgrūdęs į krepšį ranką, ištraukė „Wake-UP“ kapsulę ir ją 
perlaužė Lorės panosėje. 

Džeris stebėjo, kaip virpa merginos akių vokai, į šonus linguo- 
ja galva. Jai bandant susitelkti, iš gerklės veržėsi juostos slopinama 
dejonė. 

Jis apžergė auką, kumščiu žiebė į pilvą. 

— Labas, Lore! 

Ir išvydo tai, ko nematė dorodamas tėvus. Ne vien šoką, ne 
vien skausmą. 

Išvydo baimę. 

Ji sužadino ligi tol visavertiškai nepatirtas emocijas. Pakurstė 
nežabotą džiugesį. 

Džeris plačiai nusišypsojo, mėgaudamasis viduje kylančiu pa- 
sitenkinimu; tuo metu Lorė raitėsi, akimis šaudė į sumautą savo 
būstą ir mykė, nes garsus sulaikė burną užlipdžiusi juosta. 

— Nesijaudink, aš tavęs nežaginsiu. Nors žinant, kaip mane 

įsiutinai, nusipelnei būti ištratinta. Bet tu manęs nebedomini. Žiū- 
rėk, guli nuoga ir bejėgė, o man nė nepasistojo. Todėl tokias mintis 
mesk iš galvos. 

Jis stipriai sužnybė spenelį ir prajuko, kai Lorė pradėjo spur- 
dėti. 

— Jei tik panorėčiau, tu lengvai įsiaudrintum. Atvirai kalbant, 
dulkindamas tave pastarąsias porą savaičių, kai gyvenome kartu, aš 
tarsi užsiimdavau varginančiais ruošos darbais. Duosiu patarimą. 
Jei tau maga kruštis, visų pirma kiaurą vakarą nebambėk ant vy- 
ruko ir neliek netikrų ašarų — aha, kaip dabar. Ir, velniai rautų, 
nenurodinėk jam, kaip elgtis! Kekše, tu nesi mano motina! Kadangi 
girdėjai, kas jai nutiko, turėtum būti man dėkinga. 

Džeris nušoko nuo lovos, pastypsojo tyrinėdamas Lorę įdėmiu 
žvilgsniu, bet neįstengdamas suvokti, kodėl toji kalė išvis jam patiko. 

— Ketinu tau tarti kelis žodžius, ir bent kartą tu klausysies už- 
sikimšusi srėbtuvę. Aišku, šliundra? 

Jis sumetė, kad jausis ne vien laimingas. Bet ir stiprus. Reikš- 
mingas. 

— Atsikratei manimi, išspyrei pro duris vien todėl, kad man 
truputį nesisekė? Zyzei ir inkštei apie savo sunkumus, nors rimtes- 
nių bėdų turėjau aš? Įsivaizduoji, kad gali mane taip žeminti? Tau 
niekas nerūpėjo, išskyrus tave pačią. Egoistiška kalė. Siautėjai, lyg 
būčiau įvykdęs nusikaltimą, nes porą sykių tau pliaukštelėjau. Tu 
užsitarnavai antausių, taip pat ir stipresnės pylos. Pažvelk į save. Štai 
taip atrodysi, kai tave ras — nuoga, bejėgė, pažeminta. Na, ką manai? 

Merginos veidu srūvančios didelės ašaros sukėlė dar didesnį 
džiaugsmą. 

Džeris spyrė į jos pirkinių krepšelius. 

— Ne tu viena šiandien lankeisi parduotuvėse. Žiūrėk, ką įsi- 
gijau. — Iš kišenės jis ištraukė lenktinį peilį. — Spusteli mygtuką 
ir... pokšt! — Iš koto šovė riesti, dantyti ašmenys, savo ilgiu beveik 
siekiantys įstatymo leistinas ribas. — Nusišiepė matydamas, kaip 

apvalėja Lorės akys ir persikreipia kūnas. Klausydamasis rėkimo, 
kurį juosta priduslino iki unkštimo. 

— Nesibaimink, tavęs nepjaustysiu. Virtuvinį peilį suvariau į 
mamulę tartum į pagalvę. Bet po mano darbo liko siaubingas jova- 
las. Nenoriu tavo kekšišku krauju suteplioti naujų apdarų. Neblogi 
skudurai, ar ne? 

Jis mažumėlę pasistaipė. 

— Išterliojau porą senų drabužių komplektų, kol pribaigiau 
močią ir senį. Jį užtrankiau beisbolo lazda — vaje, kaip į šonus tiško 
kraujas ir smegenys! 

Kvatodamas Džeris vėl nuspaudė peilio mygtuką. 

— Tu pasiuntei mane atgal į pragarą. Ar nutuoki, kaip smagu 
buvo gyventi su tais dviem? Jie amžinai priekaištaudavo, amžinai 
nurodinėdavo, ką daryti, lyg kokie viršininkai. Kas dabar vadovau- 
ja, a? 

Lorė mėgino atlaisvinti riešų pančius, bet tik iškruvino virvę. 
Štai papildomas pliusas, sau pasakė jis ir įsidėjo peilį į kišenę. 

— Ką šiandien pirkai? 

Džeris pritūpė, krepšių turinį išvertė ant grindų, paskui, tary- 
tum į galvą būtų atėjusi pavėluota mintis, vėl sugraibė peilį ir jo 
ašmenimis pratrūko raižyti prasklaidytus drabužius. Ji ėmė spring- 
dama gokčioti. 

— Įsigijai ir paleistuvės apavą. Pažiūrėkime... — Jis atsitiesė ir 
įkišo Lorės kojas į batelius. — Aha, tinka. — Vėl ant jos užsiropštęs 
paskelbė: — Nusikratydama manimi kaip reikiant susimovei. Da- 
bar aš turiu pinigų. Apsčiai šlamančiųjų. Galiu daryti, po velnių, 
ką užsimanęs, ir tu manęs nesustabdysi. Manei, tau nenuskilo, kai 
sulaukei poros antausių? Nesąmonės. 

Džeris pradėjo ją talžyti — atgalia ranka ir delnu, atgalia ranka 
ir delnu, — pakankamai stipriai, kad aukos galva blaškytųsi į šonus, 
o skruostai pražystų rožės raudoniu. 

— Didelis čia daiktas, kale. Parodysiu kai ką rimčiau. 

Jis sugniaužė kumštį ir žiebė Lorei į veidą. 

Jos akių obuoliai suvirpėjo, smūgiui praskėlus lūpą, iš po juos- 
tos prasisunkė kraujas. 

— Žinai, gal vis dėlto pastatysiu savo bičiulį. Sakyk, kad tau 
norisi. Sakyk: noriu, kad jį sugrūstum į mane. O, tu negali kalbė- 
ti. — Džeris pirštu pabaksnojo į lipniąją juostą. — Tuomet kinkuok 
galva. Linksėjimu paprašyk, kad tave iškruščiau. Linksėk, antraip 
tave sumaitosiu. 

Lorei pavyko kinktelėti, bet ją vėl peršniojo Džerio kumštis. 

— Per lėtai! — pareiškė jis stebėdamas, kaip brinksta aukos 
akis. — Linksėk, šliundra. Greičiau. 

Ji raudodama pakluso. 

— Aaa, tu nori? Nori to, ką turiu? — Džeris griebėsi sau už 
tarpukojo ir jai dar sykį užvožė. — Nė nesvajok. — Pamąstęs vėl 
išsitraukė peilį. Sveikoji Lorės akis pakrypo į ašmenis, kūnas ėmė 
rangytis. — Gulėk ramiai, nes supjaustysiu. — Jis nurėžė jos plau- 
kų sruogą. — Manęs nežavi nauja tavo šukuosena. Aš ją patobulin- 
siu. — Džeris remžė, kapojo, pjūklavo, kol iš blizgančių kaštoninių 
plaukų beliko sutaršytų kuokštų kepurėlė. — Aha, taip daug geriau. 
Tave aptiks nuogą, pusplikę, šlykščią. Gavai, ko nusipelnei. Bandei 
mane paversti savo šunėku. Ne, šuo esi tu. Lok! Lok! 

Jis prikišo peilį prie gerklės. 

— Šūdgalve, aš tau liepiau amsėti. 

Kol Lorė mūkavo, jos akyse atsispindėjo maldingas žvilgsnis. 

— Geras šunytis! Dabar Žinai, kas čia vadovauja. 

Džeris pirštais užspaudė jai nosį, ir moters kūnas kone išsprogo. 

— Po velnių, krušdamasi tiek energijos neįdėdavai. Drybsoda- 
vai kaip lenta. 

Kai jis atleido gniaužtus, Lorės šnervės įsiurbė orą, tuo pat 
metu krūtinę nukratė virpuliai. Ją purtė rauda, šaižiai kliurksėjo 
ašaras ryjanti gerklė. 

— Ką, ką? — Džeris teatrališkai pakreipė galvą. — Nenugir- 

dau. Kažką sakei? Pripažįsti esanti plikas, bjaurus šunėkas ir meldi 
mano atleidimo? Ketini išdėstyti savo argumentus, kale? Noras su- 
prantamas. — Jis patraukė burną dengiančios juostos kraštelį. — O, 
dar vienas dalykas. — Peilis vėl atsidūrė po smakru. — Jei rėksi, 
perpjausiu tau gerklę. Aišku? 

Ji linktelėjo. 

— Geras šunytis. — Džeris antrą kartą įsikibo į juostą ir taip 
žemai pasilenkė, kad dabar jųdviejų veidai beveik lietėsi. — Pamir- 
šau kai ką pridurti. — Jis atsilošė ir iš užpakalinės kišenės iškrapštė 
špagato ritinėlį. — Man nusišikt į tavo žodžius. 

Virve apvyniojo aukos kaklą, įtempė jos galus. Ir pajuto 
džiaugsmo pliūpsnį kai stebėjo apvalėjančias Lorės akis, baltymą 
vagojančias raudonas gijas, kai pajuto po juo besiraitantį ir tirtantį 
kūnas, klausėsi gargaliavimo. 

Kuo aršiau jis veržė, tuo stipresnis jaudulys liepsnojo viduje. 
Konvulsijų tampoma mergina trankė lovą supančiotomis kojomis 
ir lyg senė drebino rankas. Džeris dar stipriau trūktelėjo virvę, ap- 
imtas palaimos išspaudė aimaną ir sulingavo klubais — jį varstė ašt- 
rus gaivališkas pojūtis, kuris sakytum grasino prasiskverbti laukan. 

Kai jos akys pastiklėjo, Džerį perskrodė orgazmas. Galingas, 
fantastiškas, pranokstantis bet kokius kitus, patirtus ligi šiol. 

Jis užgniaužė riksmą, springdamas ir švokšdamas ėmė gaudy- 
ti orą, kol pagaliau kūnas nustojo vibruoti. Tada sudribo ant lovos 
numalšinęs geismą, apstulbęs, pirmąkart gyvenime visiškai pasi- 
tenkinęs. 

— Jėzau! Kur tu buvai anksčiau? — Džeris švelniai paplekšno- 
jo jai šlaunį. — Dėkui. 

Ką gi, metas išsimaudyti duše, surasti Lorės sukauptus arbat- 
pinigius, patikrinti, ar šitoje skylėje yra kokių nors vertingų daiktų. 
Bet iš pradžių vertėtų apsilankyti virtuvėje. 

Žmogžudystės kurstydavo stiprų alkį lyg stora svaigiažolės 
suktinė. 


VAŽIUODAMA PRO VARTUS JI NEPAJĖGĖ ATSIGINTI 
slogių minčių. Po ilgos darbo dienos akiratyje kylan- 


“čio žavingo statinio vaizdas dažniausiai — tiksliau, 
neretai — pakeldavo ūpą. Ilgo vingio gale stūksančios, vakarinių 
padangių fone išryškėjančios Rorko pilies didingumas paprastai 
prasklaidydavo niaurią nuotaiką. Primindavo, kad ji turi namus. 
Po amžinybės, prasidėjusios nuo košmarų, kurie užleido vietą var- 
ganam egzistavimui pas įvairius globėjus ir valstybinėse įstaigose, 
galop atvedusios iki nuosavo buto Niujorke, nors ten ji viso labo 
numigdavo, kai netirdavo bylų, Eva gyveno tikruose namuose. 

Bet šįvakar pečius slėgė per sunki našta. 

Nervus tampė suvokimas, kad savanaudis avigalvis įstengė lik- 
ti laisvėje, tegul ir vieną dieną. Jai reikėjo pažvelgti į tyrimą naujai, 
grįžti į pradžią, žingsnis po žingsnio išnagrinėti įvykių eigą. Ir nesi- 
leisti blaškomai pasiūlymo tapti kapitone. 

Reikėjo surikiuoti mintis, įvertinti bylą kitais aspektais. 

Jai reikėjo Rorko, sau pripažino leitenantė. Jo ausų, akių, skvar- 
baus proto. 

Stabdydama automobilį priešais paradines duris, Eva nuspren- 
dė, kad su vyru pasidalys informacija, luktels, kol jis apdoros duo- 
smulkmeną, į kurią Rorkas atkreips dėmesį. 

Pagalbą jis suteiks. Tai ne prielaida, o gyvenimo realybė. Tokia 
pat tikra, kaip jiems priklausantys akmens ir stiklo rūmai. 

Lipant iš salono, galvą pervėrė Pibadi žodžiai apie pasimatymo 
vakarą. Dėl Dievo meilės, ji neturėjo tam laiko. 

Negalėjo jo skirti, pasitaisė ir vėl sudribo sėdynėje. 

Skirtingai nei Rorkas. Vyras visada rasdavo laisvų minučių, 
nors buvo vienas iš labiausiai užsiėmusių individų visoje planetoje 
ir užjos ribų. 

Jai beveik nebuvo kada susitelkti į nereikšmingas detales. Apie 
jas nemąstydavo netgi tuomet, kai iki kaklo neskęsdavo bylose. 

Dabar apie tai mintijant kaltės jausmas stiprėjo tarytum galvą 
talžančių akmeninių riedulių kruša. 

Eva sau neleido švaistyti laiko pasimatymams, bet žinojo, kad 
gebėtų abiem surengti vakarienę ir ją papildyti keliomis gražiomis 
smulkmenomis. 

Ir taip atsilyginti už jo ausis, akis, skvarbų protą. 

Ji šovė iš automobilio, nudūmė prie namo durų ir nėrė per 
slenkstį. 

Priešais save išvydo augų juodai apsirengusio Samerseto pavi- 
dalą ir greta jo kojų tupintį riebų katiną. 

— Man nėra kada klausytis tavo sąmojų, — nukirto Eva. 

— Apmaudu. 

— Jis namuose? 

— Dar ne. 

— Noriu paruošti mums vakarienę. Stogo terasoje. 

Samerseto antakiai pakilo. 

— Kalendoriuje nepažymėta, kad ši diena kuo nors ypatinga. 

— Paprasčiausiai... — Eva nusprendė nekreipti dėmesio į rep- 
liką, tuo metu tarp jos kojų suribėjo atitursenęs katinas. — Aplinka 
aš pasirūpinsiu, tik pasakyk, ką jis... ką mes turėtume valgyti. 

— Gerai. Pradėčiau nuo pomidorų sriubos su virtomis kreve- 
tėmis. 

— Palauk. — Ji susirado kišeninį kompiuterį ir užsirašė pava- 
dinimą. — Tęsk. 

— Tada pereičiau prie žaliųjų salotų, mišrainės su šviežiomis 
kriaušėmis ir šampaninio vyno actu. Kaip pagrindinį patiekalą siū- 
lyčiau omarą termidorą. 

— Kokia čia velniava? 

— Gardi. Tau patiks. Patiekčiau maistą su „Šauvignon Blanc“ 
vynu arba šampanu, o vakarienę užbaigčiau vaniliniu suflė, bren- 
džiu ir kava. 

— Tvarka. Supratau. 

Eva nuskubėjo laiptų pusėn. 

— Liksi štai taip apsirengusi? 

— Užsičiaupk! 

Ji įpuolė į miegamąjį. Po galais, prašmatnia suknele tikrai ne- 
sipuoš. Juk tai nebus tikras pasimatymas. Vis dėlto leitenantė nu- 
žygiavo į spintą-kambarėlį, lydima katino, kuris strykčiojo aplink 
kulnus, tarsi jie būtų įsitraukę į kažkokį žaidimą. 

Turėdama tiek drabužių, kad jų pakaktų šimtui žmonių, Eva 
vylėsi susirasianti padorų apdarą. 

Ir ji, velniai rautų, neketino kreiptis patarimo į Samersetą. 

Eva čiupo juodas kelnes. Juoda tinka prie bet ko, teisingai? 
Tuomet ištraukė megztinį — labai minkštą, nukritusių lapų spalvos, 
su žaižaruojančiomis apykaklės ir pakraščių juostelėmis. Bent jau 
nebereikės dailintis jokiais kitais blizgučiais. 

Aulinius tikriausiai derėtų nusispirti, tačiau ji nenorėjo autis 
batelių su įspūdingo aukščio kulniukais. 

Netikėta staigmena tapo aptikti juodi batai, iškilę ant blizgan- 
čių pleišto formos kulnų. Nors radiniais stebėtis neverta, pamanė 
Eva sparčiai persirengdama. Ji niekada nežinojo, ką spintų fėja ki- 
tąsyk ten pamėtės. 

Atsižvelgdama į aplinkybes, greitosiomis pasidažė lūpas, lipnia 
tušo mase perbraukė blakstienas, ant veido užsitepė sumautos kos- 
metikos sluoksnį. 

Lai jis nesitiki nieko geresnio, nutarė Eva ir įlėkė į liftą. 

Išėjusi iš kabinos sustingo. Regis, Samersetui reikėtų padėkoti 
už atvertą stogą, virš kurio kybojo sodrios indigo spalvos dangus, ir 
vidaus krosneles, gaivų lapkričio vakarą užliejusias terasą malonia 
šiluma. 

Likusius darbus teks atlikti pačiai. 


VIS DAR NEATSIKRATES NUO RYTO STIPRĖJUSIO SUSIERZINIMO NUO- 
sėdų, Rorkas įžengė į fojė. Ir nustebo, kai aplinkui neišvydo nė gy- 
vos dvasios — nei Samerseto, nei katino, nors tokią dieną pasilabi- 
nimas būtų nuteikęs maloniai. 

Jis nusipurtė apsiaustą ir iš įpročio, kuriuo užsikrėtė nuo žmo- 
nos, sviedė drabužį ant suktinių laiptų kolonos. Lipdamas aukštyn 
nutarė valandą praleisti treniruoklių salėje, pakumščiuoti kokią 
kriaušę ir baseine įveikti keletą ratų. Sportas išgrandys irzlumo 
drumzles. Jei ne, jas prasklaidys didžiulis svaigalų stiklas. 

Tačiau įėjus į miegamąjį jam į akis krito ant tualetinio staliuko 
gulintys Evos ginklas ir ženklelis. 

Leitenantė namuose, dingtelėjo Rorkui. Galbūt pavyktų nu- 
kreipti jos mintis nuo dvigubos žmogžudystės, — jis sekė krimina- 
lines naujienas, — įkalbėti užsiimti sparingu, paplaukioti arba, tai 
būtų dar geriau, smagiai pasidulkinti. 

Tai galutinai išblaškytų dirglumo nuosėdas. 

Ji, be jokių abejonių, kabinete slankioja aplink išmaniąją lentą 
su naujausių nužudymų duomenimis arba sėdi susikūprinusi prie 
kompiuterio. Jis nujautė, kad Evai pasakojant šiurpius dienos įvy- 
kius turės tenkintis pica ir milžinišku kiekiu kavos. 

Na ir puiku, pagalvojo Rorkas, į šoną nustumdamas lagaminą 
ir atlaisvindamas kaklaraiščio mazgą. Žmonos darbas žavėjo beveik 
tiek pat kaip ir ji, o vaidmuo, kurį jis atlikdavo profesiniame Evos 
gyvenime, kurstė... pasitenkinimą, nusprendė Rorkas, jaudulį ir su- 
vokimą, kad jis dalyvauja tyrime, bet visų pirma — pasitenkinimą. 

Niekas, įskaitant jį patį, nebūtų patikėjęs, kad Dublino gatvių 
žiurkė, prityręs vagišius, galingas turtuolis su neaiškia, tamsia pra- 
eitimi, galėtų ir norėtų bendradarbiauti su teisėsaugos pajėgomis. 
Net jeigu jo nubrėžta, priešingas barikadų puses skirianti linija kai 
kada išlinkdavo ir imdavo vingiuoti. 

Tačiau Eva jį pakeitė — ne, svarbiau kitkas, pasitaisė Rorkas. 
Eva jį surado. Štai kur esmė. 

Todėl jis kabinete valgys picą, klausysis, laužys galvą ir ties pa- 
galbos ranką savo farei, kuri nagrinėdama naujausią žmogžudystės 
bylą siekė atsiteisti su nusikaltėliu. 

O kaip per dieną susikaupę jo nusivylimai? Tiesą sakant, toli 
jiems iki kraujo klanų. 

Taupydamas laiką, panoręs įsitikinti, kad neapsiriko, Rorkas 
prisiartino prie namą kontroliuojančios sistemos skydo. 

— Kur Eva? 


Šiuo metu Eva yra rytiniame sektoriuje, stogo terasoje. 


Keista. Toji vieta buvo ne paskutinė, kurioje galima tikėtis ap- 
tikti Evą, bet ir anaiptol ne viena iš pirmųjų. Apimtas smalsumo jis 
nužingsniavo į liftą. 

— Į stogo terasą rytiniame sektoriuje, — įsakė. 

Vargu ar ji ten nusigavo pasigėrėti vaizdu arba įkvėpti gaivaus 
oro. Be konkretaus tikslo žmona faktiškai nieko nedarydavo — 
ypač kai narpliodavo keblią bylą. Kaip jos elgesys siejosi su tyrimu? 
Galbūt prireikė įvertinti aukštumų faktorių, o gal ji vylėsi, kad pa- 
norama praplės akiratį, suteiks progą pažiūrėti į incidentą iš kito 
taško ir padės ką nors rasti. Arba... 

Išlipęs iš kabinos, Rorkas atsidūrė gėlių, žvakių liepsnų, malo- 
nios šilumos bei žvilgančio krištolo apsuptyje ir demonstruodamas 
sau nebūdingą reakciją trumpam prarado gebėjimą blaiviai mąstyti. 

— Ei. — Ji išsiblaškiusi atsigręžė į vyrą. — Tuojau baigsiu ruoštis. 

— Ar ne? — sutrikęs, mintyse sparčiai tikrindamas kalendo- 
riaus lapelius, jis priėjo prie žmonos. — Ką visa tai reiškia? 

— Surengiau vakarienę. 

Kartą Eva jau buvo jį taip pribloškusi, anąsyk vilkėjo raudoną 
suknelę, kaip užuominą, kad vėliau apdarą reikės nutraukti. Šio va- 
karo siurprizas kiek kitoks, jei tik jo neapgavo nuojauta. Bet vis tiek 
puikus. 

— Mes ką nors švenčiame? 

— Ne... lyg ir. 

— Baigei tirti bylą? Dvigubą žmogžudystę, kuri tave užklupo 
ryte? 

— Ne. Tiesiog... susitelkusi mąsčiau apie tam tikrus dalykus, 
bet kai pagalvojau, kad norėčiau išgirsti tavo nuomonę, smegeninė- 
je ėmė nepaliaujamai skambėti Pibadi žodžiai apie šiandieninį jos 
pasimatymą. 

— Susitiksime su Pibadi? Būsiu su dviem žavingomis moteri- 
mis? Man sekasi. 

Ji prisimerkusi dėbtelėjo į Rorką. 

— Tau užteks manęs, drauguži. 

— Ačiū Dievui. — Jis delnais suėmė Evos veidą ir palinkęs 
švelniai, meiliai ją pabučiavo. — Čia pasimatymas? 

— Ne visai. Aš negaliu skirti laiko pasimatymui iš didžiosios 
raidės, kai pamiršti bet kokius rūpesčius, bet noriu tau iš dalies at- 
silyginti už viską, ką dėl manęs darai. Vis geriau, nei kimšti picą 
darbo kabinete. 

Rorkas tylėdamas taip ilgai į ją žiūrėjo, kad Eva išsigando kaž- 
kur susimovusi. Galop vyras ją prisitraukė, apsikabino ir suspaudė 
glėbyje. Stipriai. 

— Dėkui. 

— Nieko čia ypatingo. 

— Tik ne man, ir juolab ne šįvakar. 

— Kuo šis vakaras išskirtinis? — prakeikimas, gal jai kas iškri- 

to iš galvos? Atšlijusi Eva atidžiai įsispigino sutuoktiniui į veidą. Ne, 
nutiko kažkas kita. — Nemalonumai Rorko visatoje? 

Jis šyptelėjo ir pirštu patapšnojo žmonai į smakro duobutę. 

— Galima ir taip pasakyti. 

— Kas įvyko? 

— Nieko svarbaus, ypač dabar, kai matau, kad turime šampano. 

— Ne. — Ji užstojo kelią, nespėjus Rorkui praeiti. — Tu išklau- 
sai mano bėdas. Aš — tavąsias. 

Jo delnas nuslydo švelnia Evos megztinio rankove. 

— Santuokos taisyklės? 

— Teisingai. Pasakok. 

— Po pietų iš darbo išmečiau tris darbuotojus. Baisiai nemėgs- 
tu taip elgtis. 

— Kodėl atleidai? 

— Iš esmės todėl, kad jie neatlikdavo to, už ką gaudavo algą. 
Tokiais atvejais paprastai delsiu. Kas žino, gal žmones užpuolė ne- 
gandos, asmeninės arba sveikatos bėdos. Todėl suteikiu jiems er- 
dvės ir laiko, pasišneku vildamasis, jog pokalbiai pagelbės išspręsti 
problemas. Bet kai prie tinginystės prisideda nerūpestingumas ir, 
tai dar blogiau, arogancija, reikia griebtis neatidėliotinų veiksmų. 

— Žodžiu, atleidai subingalvius. 

Jis nusijuokė ir pajuto, kaip aptirpo dalis piktumo drumzlių. 

— Daugiau ar mažiau. 

— Nieko naujo, — tarė ji, kai Rorkas, ketindamas atšauti bu- 
telį, prisigretino prie stalo, kurį Eva padengė — reikia tikėtis, ne- 
blogai. — Dėl dvigubos žmogžudystės taip pat atsakingas avigalvis, 
nesugebantis išsaugoti jokio darbo — akiplėšiškas, lengvabūdis ir, 
manau, iškreiptai suvokiantis savo teises. 

— Rodos, mūsų bėdos sutampa. 

Kamštis slopiai, elegantiškai pokštelėjo, ir jis papilstė šampaną 
į dvi aukštas taures. 

— Iš dalies darbuotojais tau nemalonu atsikratyti, nes jauti, 
kad juos nusamdęs padarei klaidą. 

— "Tu puikiai mane pažįsti, — sutiko Rorkas. Įteikė jai taurę, į 
kurią sudzingsėjo savąja. 

— Nesuklydau? 

— Žinoma, ne. Bet kadaise jie visais atžvilgiais tiko į užima- 
mas pozicijas. Deja, bėgant laikui, vieni kiti per daug aptingsta, nu- 
siramina ir, taip, įtiki, kad turi teisę elgtis kaip užsimanę. 

Jo nuomone, laikyti savaime suprantamais nederėjo jokių da- 
lykų — nei gerų, nei blogų, nei pusėtinų. 

— Trijulė liko be darbo, — pridūrė jis. — O gauti naujas, seno- 
sioms lygiavertes pareigas bus nelengva, nes nuostabių rekomenda- 
cijų jie negali tikėtis. 

— Tau nesmagu ir tai, kad tie žmonės susikniso gyvenimus, 
kurie nepagerės mažų mažiausia artimiausiu metu. Jiems nenuski- 
lo, bet kaip pasiklosi, taip išsimiegosi, aišku, jei išvis moki kloti. 

Sekundę patylėjęs Rorkas vėl prajuko — susierzinimo nuosė- 
dos galutinai pranyko. 

— Šiuo atveju geriau skambėtų posakis: „Ką pasėsi, tą ir pjau- 
si . Tai yra jie nuskynė savo darbo vaisius. 

— Maniškis irgi tinka. Kokį patalą susitaisai, tokį ir turi. — Eva 
patraukė pečiais. — Taigi? 

— Taigi, — pakartojo Rorkas. — Tu teisi. Jie klojos ir miegojo, 
sėjo ir pjovė. Kol apsirūpino guoliais, kurie primena dvokiantį pū- 
dymą. Va tokie mano keblumai, ačiū, kad išklausei. 

— Nėra už ką. Praalkai? 

— Galų gale. Kas vakarienei, brangioji Eva? 

— Pradėsime nuo kažkokios sriubos. Maistą parinko Samerse- 
tas, todėl tau negresia jokie pavojai. 

— Buvau pasirengęs sukirsti picą tavo kabinete. — Vyro ranka 
nuslinko jos plaukais ir švelniai palytėjo skruostą. — Mudu nejau- 
čiame nei poreikio, nei noro trimituoti apie savo problemas, bent 
jau ne itin dažnai. Puikiai jas sprendžiame patys. Puikiai jas spren- 
džiame drauge. 

— Džiugu girdėti, nes aš jų turiu iki kaklo. 

— Pirma paragaukime sriubos, tada viską man išklosi. 

— Sutarta. — Ji pamojo į kėdę. 

— Kokiam vyrui nepatiktų grįžti į namus, kur jo lauktų mylin- 
čios Žmonos paruoštas karštas maistas? 

— Srėbk nekalbėjęs, — burbtelėjo Eva ir nukėlė sidabrinius 
dangčius. 

— Jei tu nieko prieš, pasinaudosiu šaukštu. Kiek girdėjau, ieš- 
kai apie dvidešimt penkerių metų vyro, kuris nužudė tėvus. 

— Ne vien pribaigė, bet ir sumaitojo. Virtuviniu peiliu badė 
motiną daugiau nei penkiasdešimt kartų, po kelių valandų beisbolo 
lazda mirtinai uždaužė tėvą. 

— Pasiautėjo kaip reikiant. — Rorkas įdėmiai nužvelgė jos vei- 
dą. — Tėvai skriaudė atžalą? 

— Ne, nėra jokių požymių, kad jie taip elgėsi. Jis — tikras ne- 
vykėlis. Už nepažangumą buvo išmestas iš koledžo, ilgiau kaip porą 
mėnesių nepajėgė arba nenorėjo išsaugoti jokio darbo, įskaitant ir 
tą, kurį tėvas surado savo biure, išrūpindamas jam padorią tarnybą. 
Apklausiau tenykštį vadovą, bendradarbius. Vyresnysis Rainholdas 
kompanijoje plušėjo porą dešimtmečių — buvo stropus, mielas, 
patikimas žmogus. Sūnus neturėjo nė vienos iš paminėtų savybių. 
Nieko gero apie jį nepasakė ir kiti mano kalbinti viršininkai. 

— Akivaizdus nesėkmių ir atsakomybės stygiaus derinys. 

— Aha, taip pat ir asmeniniame gyvenime. Jį metė mergina — 
kiek suprantu, vienintelė moteris, su kuria jis gyveno arba palaikė 
artimus santykius ilgiau nei kelias savaites. Prigriebęs nuompini- 
gius ir jos sutaupytus arbatpinigius, — ji dirba padavėja, — vyrukas 
viską prašvilpė Las Vegase. Persikėlė atgal pas gimdytojus, bet, kiek 
man sakė, nė piršto nepajudino, kad gautų kokį darbą. Tėvai nutarė 
iškelti ultimatumą — iki gruodžio susirandi užsiėmimą arba neš- 
dinies. 

Valgydamas sriubą — šiltą, maloniai nuteikiančią skrandį, su 
nežymiu aštrumo prieskoniu, — Rorkas apmąstė jos žodžius. 

— Sūnus nužudė savo tėvus, nes jie nebeleido žįsti tėviško spenio? 

— Trumpai tariant. Jis paskerdė motiną per pietus, — pradėjo 
Eva ir išdėstė visą įvykių eigą, papasakojo apie finansines operaci- 
jas, vagystes, nudžiautų daiktų pardavimą. 

— Beširdis šunsnukis gavo grynųjų. Dar niekada neturėjo to- 
kios didelės sumos. Vargu ar pinigus leis atsargiai. Jis — nuožmus ir 
žiaurus, bet kartu jaunas ir kvailas. Galiu įspėti visus mieste įreng- 
tus savo viešbučius. 

— Pavojaus signalas jau perduotas, bet ačiū. Beje, tavo Ži- 
niai, — pridūrė Eva, — tu nesuklydai nusamdęs Džoliną Mortimer 
ir kitus iš „Dvaro“ personalo, su kuriais man teko bendrauti. Bent 
man ji pasirodė ypač nuostabi. 

— Sutinku. Šituo atveju arogancija tryško ankstesni savininkai 
ir buvęs jos viršininkas. Jie prakišo, aš laimėjau. Pasidomėsiu sąs- 
kaitomis, kurias galbūt atsidarys tavo ieškomas žmogaus, bet labiau 
tikėtina, kad jis pasiliks grynuosius. Nes jie materialūs. Juos galima 
čiupinėti, ryti akimis. Nemanau, kad pėdsakus užeisi šukuodama 
indėlius ir pervedimus. Juk turtą sudaro... kiek tiksliai? Maždaug 
šimtas septyniasdešimt penki tūkstančiai? Sukauptus pinigus jis iš- 
švaistys. 

— Taip, ilgam jų neužteks. — Eva pakilo nurinkti indų ir atneš- 
ti antro patiekalo. — Ursai pardavęs laikrodžius ir perlų vėrinį, jis, 
galima sakyti, užsidirbo premiją — abejoju, kad tikėjosi tiek daug 
išpešti. Gaus dar šlamančiųjų, kai atsikratys kitais keliais daiktais, 
bet kol kas gyvena prašmatniai. Tiesa, žinodama, kad neatsispirsi 
pagundai per Kalėdas man padovanoti blizgučių, siūlau apsilankyti 
„Ursos juvelyriniuose dirbiniuose“, Žemutiniame Ist Saide. Ten dar- 
buojasi malonūs žmonės. 

— Įsidėmėsiu. Kas nors patraukė tavo dėmesį? 

— Savininkas. Į tviskalus nesidairiau. Jis niekam nepatinka, — 

tęsė Eva. — Kalbu apie žudiką, Džerį. Vyrutis turi tris draugus, pora 
iš jų ganėtinai normalūs ir su juo nebepalaiko tokių glaudžių ryšių 
kaip anksčiau. Trečiasis — dar vienas avigalvis, todėl jiedu dera vie- 
nas prie kito. 

Ji nusprendė, kad Samersetas neapsiriko pasiūlęs salotų. Jeigu 
jau tenka valgyti žalumynus, juos reikia paruošti štai taip. 

— Džeris greičiausiai mėgins susisiekti su kitu avigalviu? 

— Aha, nebent su juo, jei tik išvis bandys. — Eva žinojo priva- 
lėsianti dar kartą spustelėti trijulę. — Manau, mudvi su Pibadi taip 
prigąsdinome jo bičiulius, kad šie būtinai mums paskambins. Argi 
jis neužsigeis pasipuikuoti? Ypač prieš draugus? Gal net grįžti į Las 
Vegasą, pasistengti kompensuoti nuostolius ir taip kompensuoti 
per praėjusią kelionę išgyventą pažeminimą? 

— Tikimybę įvertinai? 

— Taip. Ji siekia septyniasdešimt du procentus. Pakankamai 
aukšta, kad įspėtume transporto bendroves, vežančias į Las Vega- 
są keleivius, ir Niujorko bei Naujojo Džersio lošimo namus. Antra 
vertus, prieš aną išvyką Džeris niekuomet nesivėlė į azartinius žai- 
dimus, todėl taip elgtis jam būtų neįprasta. 

— Lygiai taip pat, kaip ir turėti daugiau nei šimtą septyniasde- 
šimt penkis tūkstančius dolerių, — pastebėjo Rorkas. 

— Aha. Žodžiu, perspėjimus išsiuntėme. Norėčiau sakyti, kad 
pažįstu Džerį, ir ligi šiol jam tiesiog sekėsi, bet dėl to nesu tikra. 
Įvykdęs nusikaltimą, aiškiai apmąstė tolesnius veiksmus. Norėda- 
mas susižerti pinigus, jis turėjo pasukti galvą, pasistengti, netgi pa- 
rodyti tam tikrus įgūdžius. Tarkim, parduodamas laikrodžius krei- 
pėsi būtent į Ursą. Ėjimas gudrus. 

— Kaipgi mergina? Galimas daiktas, jam knietės ne vien riesti 
nosį prieš draugus, bet ir pademonstruoti buvusiai mylimajai, — 
ne, veikiau sau, — ko ji atsisakė. 

— Taip, taip, kaip tik rytoj ketinu pas ją prisistatyti. Ji, ko gero, 
vis dar sukiojasi mieste. 

Eva žvilgtelėjo į išmanųjį laikrodį nė nenumanydama, kad 
Lorė Nučijo tyso negyva, o Džeris kemša maistą, jos virtuvėje susi- 
taisęs švedišką stalą. 

— Nerimauji, kad kas nors prasprūdo tau pro akis? — savo 
nuomonę pareiškė Rorkas. 

— Svarstau, ar tikrai į viską atsižvelgiau. Vyručio praeityje nėra 
nė menkiausių užuominų į polinkį žiauriai smurtauti. Jis baustas 
dėl kelių nereikšmingų nusižengimų, buvusiai panelei tikriausiai 
skėlė vieną ar porą antausių — nors pastarasis incidentas dar nepa- 
tvirtintas. Nekerštavo nei jo atsikračiusiems darbdaviams, nei pro 
duris jį išspyrusiai merginai. Paburnojo, bet atsakomųjų veiksmų 
nesigriebė. 

— Prabudo miegantis žvėris. 

— Galbūt. Pašnekėsiu su Mira. Man rodos, motina nužudyta 
impulsyviai. Jis pratrūko. Peilis gulėjo šalia, o ji nesiliovė dalijusi 
priekaištų, patarimų, įspėjimų ar kitko. Džeris griebė peilį, smogė 
jai ir... 

Nuščiuvusi Eva kilstelėjo šampano taurę. 

— Jeigu nusikaltimą lyginsi su savo poelgiu, kai buvai aštuone- 
rių, aš labai supyksiu. 

Rorkas skaitė jos mintis. Permatė ją kiaurai. 

— Ne, tačiau suprantu, ko galima prikrėsti tokiu momentu. 
Mane žagino, ranka buvo lūžusi, ir aš bijojau dėl savo gyvybės, to- 
dėl kai pirštai apglėbė peilį, pasinaudojau juo, kad užkirsčiau kelią 
skausmui ir išgyvenčiau. Džeris nudūrė žmogų, kuris nekėlė fizinės 
grėsmės, davė jam namus ir šeimą. Bet toji akimirka man pažįsta- 
ma — kai jos sulauki, įvykiai gali pakrypti dvejopai. Dauguma žmo- 
nių, paprastai nestokojančių savitvardos, pameta galvas. Ir klaiksta: 
„Velniai rautų, ką aš padariau?“ 

Ji lėtai nurijo gurkšnį puikiai suvokdama, kas išties atsitiko. 
Regėdama tai. 

— Džeris ir į jį panašūs individai... triumfuoja: „Velniai rautų, 

ką aš sugebu padaryti.“ Jaudulys, malonūs nauji, nors ir iškrypėliški, 
potyriai stumia juos pirmyn. 

— Taip, mes prisižiūrėjome tokių tipų. Žvelgėme jiems į akis. 

— Prisižiūrėjome per daug, — sutiko Eva. — Netgi jie, bent jau 
didžiuma, nesielgtų kaip Džeris. Visgi tuo momentu galima netekti 
proto. Tu nepajėgi sustoti, ir nesvarbu dėl kokios priežasties — bai- 
mės ar džiaugsmo virpulio. 

Štai ko man reikėjo, suprato ji vėl atsistodama atnešti pagrin- 
dinio patiekalo. 

— Plūstančio kraujo poveikis stiprus, gąsdinantis. Šokas, kan- 
čia, kruvina aplinka, suvokimas, ką padariau, man asmeniškai trum- 
pam atėmė nuovoką. Tiesiog klaidžiojau, kur akys vedė, pirmąsyk 
gyvenime vienui viena, lūžusia ranka. Sužalota galūnė ir prievarta- 
vimas kėlė tokį nežmonišką skausmą, kad aš jį užblokavau. Sopulius, 
žudymą, viską. Ir nesilioviau blokavusi didesnę gyvenimo dalį. 

— Išlikti galėjo tik jis arba aš, įbauginta aštuonmetė mergaitė. 
Kitos išeities nebuvo, bet žinodama, kad neįstengiau susitvardyti, 
tebejaučiu siaubą. Man aptemo protas, aš nepajėgiau valdytis. Gal- 
būt taip atsitiko ir jam, arba, kai pričiupsime Džerį, šita korta suloš 
jo advokatas. Tačiau jis nebėgo. Nors kone visi būtų leidęsi tekini 
ar mėginę nuslėpti kaltę. Kažkas įsibrovė į namus ir nužudė mano 
motiną. Džeris nesijudino iš vietos, nes nė kiek nešiurpo, veikiau, 
mano nuomone, atvirkščiai, gėrėjosi savo poelgiu, todėl sulaukė, 
kol grįš tėvas — tuo pat metu rezgė planus, rinko daiktus, darbavo- 
si, — o paskui nužudė ir jį. 

— Bet vis tiek neskubėjo sprukti. 

— Ne. — Eva prisiminė banko apsaugos sistemos diskuose 
matytą jo atvaizdą. Pasipūtėlišką miną. — Manau, Džerio viduje 
kažin kas mirė, užuot nutrūkęs. Ko gero, kaip tik tuomet, kai jis 
suvarė peilį į motiną. 

— Ar tai pagelbės jį sugauti? 

— Padeda bet kokios smulkmenos. Rytoj vėl nuvažiuosiu į 

nusikaltimo vietą ir ją apeisiu. Šįvakar pabandysiu dar sykį atkurti 
įvykius. Būtų gerai, jei paieškotum sąskaitų. Jis nė karto nebuvo įsi- 
jungęs saito, greičiausiai nusikratė senuoju prietaisu ir įsigijo naują. 
Turėjo pakankamai proto, kad savo arba tėvų vardu nesinaudotų 
nei kreditinėmis, nei debetinėmis kortelėmis, tačiau grynųjų ilgam 
neužteks. Žudiko pavardę ir veidą išplatinome visur. 

— Tavo nuomone, jis mėgins nešdintis iš miesto? 

— Neįsivaizduoju, kaip dar galėtų gelbėtis. Niujorke likti per- 
nelyg pavojinga, be to, jis gavo, ko troško. Kišenėse pilna pinigų, 
tėvai niekada nebezirs. 

— Kaip kiti šeimos nariai? 

— Visi seneliai tebegyvi, jie informuoti. Dar yra dėdė iš tėvo 
pusės, teta iš motinos pusės ir penki pusbroliai. Naujienas perdavė- 
me ir jiems. Nedrįstu garantuoti, kad artimieji mums paskambintų, 
jei Džeris su kuriuo nors susisiektų, bet man sunku patikėti, jog tie 
asmenys padėtų žmogui, nužudžiusiam jų vaiką, seserį, brolį. 

— Kraujo ryšiai būna stiprūs. 

— Galbūt. Su mūsų turimais ištekliais jų visų neaprėpsiu. Vie- 
ni gyvena Niujorke ir miesto apylinkėse, kiti įsikūrę toliau. Mums 
belieka palaikyti kontaktus, tęsti tyrimą. 

Rorkas lengvai palietė ant stalo nuleistą žmonos ranką. 

— Nerimauji, kad nuo jo dar kas nors nukentės? 

— Taip, jei užkirs Džeriui kelią arba neduos, ko jis norės. Jeigu 
neišdegs rasti saugaus prieglobsčio ar apsirūpinti papildoma grynų- 
jų suma, jis žudys, vos tik pasitaikys proga. Bet... 

— Bet? 

— Bet abejoju, kad nusitaikys į šeimą, bent jau kol neišseks pi- 
nigų atsargos ir neatvės įkaitusi atmosfera. Dėl artimųjų nekvaršina 
galvos, štai ką sako mano nuojauta. Prieš save mato tiktai kliūtis, 
iškilusias kelyje į laimę ir sėkmę. Jam trukdančius arba įsakinėjan- 
čius žmones. Pirmiausia, spėju, dėmesį nukreips į senelius, jei taip 
išties nutiks. Nes laikys juos silpnesniais, labiau linkusiais suteikti 

pagalbą. Tačiau nenutuokia, kad gyvenantys užmiestyje atvyksta į 
Niujorką. Todėl artimiausias kelias dienas namuose jų neras. 

— Kiek pastebėjau, didžiąją policininkų darbo dalį sudaro 
nuobodžios varginančios procedūros, nuolatinis poreikis gilintis į 
tas pačias detales, begalę valandų aukoti apklausoms, kurpti arba 
generuoti ataskaitas. Bet pasitaiko gąsdinančių laikotarpių, kai ten- 
ka drastiškai rizikuoti, griebtis įnirtingų veiksmų, per vieną sekun- 
dės dalį priimti sprendimus, kruopščiai planuoti, pasitelkus ribotus 
išteklius. Šiandien tenkinais pirmuoju variantu. 

— Už tai man turėtų duoti medalį, — sumurmėjo Eva. Kai 
Rorkas nusišypsojo ir į savo taurę vėl šliūkštelėjo šampano, ji pasi- 
muistė. — Beje, aš jį gausiu. Medalį. 

— Nuostabu. Sveikinu. 

— Apdovanojimas įspūdingas. Ne savo dydžiu... — Eva ranko- 
mis parodė milžiniškus matmenis, — ... o svarba. Man įbruks gar- 
bės ordiną. Už... 

— Aš žinau, už ką duoda tokį medalį, kokia jo reikšmė. — 
lyje didesnės pagarbos užsitarnauti neįmanoma. Tu jos nusipelnei 
kaip niekas kitas. 

— Viršenybė galėtų ją pasilaikyti ir skirti man didesnį biudžetą. 

Jo pirštai prigludo prie Evos lūpų. 

— Neįsivaizduoji, kaip tavimi didžiuojuos, ir man juokinga 
matyti, kad dėl įgūdžių ir atsidavimo įvertinimo jautiesi nejaukiai. 

— Juokinga? Tuoj dar labiau pralinksmėsi. Medalį įteiks ir tau. 

Rorko ranka nusviro. 

— Ką? Aš esu civilis, kaip tu nuolat man primeni. 

— Taip, ordinas „Užnuopelnus“ skiriamas civiliams, ir jis, draugu- 
ži, nedalijamas kaip saldainiai, juolab įtartinos reputacijos veikėjams. 

— Nemanau, kad valdžiai išvis derėtų taip elgtis. 

Eva dievino stebėti, kaip jis virsdavo kilnumo įsikūnijimu. 

— Anaiptol. Cha, dabar aš smaginsiuos. Juk pats pradėjai kai- 

šioti nosį į mūsų veiklą, kol galiausiai visas į ją pasinėrei. Taigi tre- 
čiadienį, keturioliktą valandą — užsirašyk kalendoriuje — turėsi 
priimti, ką tau duos. Beje, aš taip pat velniškai tavimi didžiuojuos, 
todėl nespurdėk ir susitaikyk su aplinkybėmis. 

— Nieko sau porelė. Jėzau, kaip iš manęs šaipysis seni bičiuliai. 
Sumautas medalis. 

— Policijos departamentas tave vertina — taip ir turėtų būti. 
Taigi dabar mes išgersime šampaną, suvalgysime gardų omarą, ir 
aš vėl kibsiu į darbą. — Ji nurijo gurkšnį. — O... dar vienas dalykas. 

— Dar vienas? Neskaitant dvigubos žmogžudystės, subingal- 
vių ir medalių? 

— Aha. Mane iškvietęs Vitnis pranešė apie apdovanojimus ir 
paklausė, ar norėčiau tapti kapitone. 

— Eva! — šįsyk vyras sugniaužė jai ranką. — Va kaip reikia 
brautis gilyn į vadovybės ratą. — Jis atsiplėšė nuo kėdės. 

— Aš atsisakiau. 

— Nesupratau? — Rorkas vėl prisėdo. — Ką? 

— Paaiškinau, kad nenoriu kapitonės juostelių. 

— Tau galvoj negerai? 

Ji prisimerkė. 

— Čia airiškas „kvaišos“ atitikmuo? 

— Veikiau „beprotės“. — Jo veide šmėstelėjo irzli nuostaba. — 
Po velnių, kodėl atsisakei? Juk tai rimtas paaukštinimas, puikus lai- 
mėjimas. Nieko keista, kad varžaisi dėl medalio. Atlieki savo darbą 
ir įmantriems pablizgams, kuriuos tau prisegtų prie krūtinės, ne- 
jauti nei noro, nei poreikio. Bet kapitono laipsnis? Viešpatie, Eva, 
čia juk tavo karjera, esi policininkė iki kaulų smegenų. Ir mes abu 
žinome, kad šių pareigų tau anksčiau nepasiūlė tiktai dėl manęs. 

— Tu niekuo dėtas. Tarnyboje nekilau dėl savo sprendimų. 
Kad ir ką galvotum, aš apsisprendžiau pati. Išsirinkau tave, ir jeigu 
tai paskatino policijos šulus veltis į politinius žaidimus — ką gi, to- 
kia buvo jų valia. 

— Ei, tu sulaukei ne vien medalio, bet ir atvertų durų. Kodėl 
nežengi per slenkstį? Po paraliais, kodėl per jį nešoki? 

— Nėra reikalo taip širsti. 

— Aš ne tiek pykstu, kiek esu priblokštas. Kokio velnio atmetei 
pasiūlymą? 

— Negaliu apleisti to, ką turiu, — paprastai atsakė ji. — Ne- 
sijaučiu pasirengusi. Gal niekada ir nepasijausiu. Aš farė. Privalau 
likti fare. 

— Kaip tavo statusą pakeistų kapitonės juostelės? 

— Man tektų pasitraukti iš priešakinių tyrimo pozicijų. Šiuo 
metu Rainholdo ieškotų kas nors kitas. Visais atžvilgiais nutolčiau 
nuo savo žmonių, nes jiems tiesiogiai nevadovaučiau. Daugiau lai- 
ko... didžiąją dalį laiko surytų posėdžiai, dokumentų tvarkymas, 
administraciniai klausimai, o darbui, kurį išmanau geriausiai, ne- 
bent galėčiau skirti sutaupytas valandėles. 

Rorkui neatsiliepus, Eva giliai įkvėpė. 

— Šiandien, kai išgirdau siūlymą tapti kapitone, aiškiai suvo- 
kiau vieną dalyką — man reikia būti policininke, gera fare... reikia 
labiau, nei siekti aukšto rango. 

Rorkas vis dar tylėjo, tad ji trūktelėjo pečiais. 

— Nepasitarusi su tavimi veikiausiai sulaužiau vieną iš santuo- 
kos taisyklių, bet... 

— Darbas yra tavo, — įsiterpė jis. — Aš irgi tau nepasakoju, 
kokius sandorius sudarau, ką perku, parduodu, plėtoju. 

— Dėl savo veiklos tu paprastai neatsiduri fronto linijoje. Kiek 
suprantu, lengviau atsipūstum, jei būčiau kapitone. 

— Taip, jeigu bandai pasakyti, kad mažiau nerimaučiau. Bet aš 
tave vedžiau savo noru, ir tu man patinki. Vertinu, kas esi, o ne tai, 
kuo galėčiau tave paversti. 

— Kadaise geidžiau šio posto. Gal net per smarkiai. Anuomet, 
kai darbas buvo vienintelis turimas dalykas, o ne pamėgta saviraiš- 
ka. Požiūrį pakeičiau, todėl, manau, tapau dar geresne fare. Rorkai, 

aš privalau gaudyti piktadarius. Privalau kasdien ateiti į tarnybinę 
salę, išvysti tuo pačiu užsiimančią komandą, kurią padėjau suburti. 
Kapitonės juostelės nė iš tolo neprilygsta dabartinėms mano parei- 
goms. 

— Ką gi, tebūnie. 

— Daugiau nieko nepridursi? 

— Leitenante, su tiesa nepasiginčysi. Labai džiaugiuosi, kad 
tave ketino paaukštinti. Tu, žinoma, teisi sakydama, kad pati taip 
apsisprendei. Bet gyvenimas su manimi trukdė kilti karjeros laip- 
tais ir galų gale toji kliūtis dingo. Todėl priimsiu ordiną ir nespur- 
dėdamas susitaikysiu su aplinkybėmis. 

— Aišku. — Eva atsiduso. — Aš tave myliu. 

— Ir aš tave. 

— Bet deserto nebesudorosiu, suflė man netilps. 

— Suflė? Oho, aukščiausios klasės vakarienė. Gal truputį atsi- 
kvėpkim? Saldėsiais pasimėgausime vėliau, kai dirbsime tavo kabi- 
nete. 

Ji išsišiepė. 

— Pasirinkdama tave priėmiau puikų sprendimą. 

— Neabejotinai. — Rorkas griebė žmoną už rankos ir kilda- 
mas padėjo jai atsistoti. — Tu būtum šauni kapitonė. 

— Galimas daiktas. Kada nors. Tiek to. Būčiau. 

Evos atsakymas išspaudė jam šypseną. 

— Brangioji, kad ir kokį postą užimtum, tu visada liksi mano fare. 

— Man tinka. 

— Leidžiamės apačion? 

— Pirma sutvarkysiu stalą. 

— Juo pasirūpins Samersetas. 

— Taip dar geriau. Tik iš pradžių persirengsiu darbo drabužiais. 

Jis mintyse vyptelėjo. 

— Ką gi, padarysime lankstą ir užsuksime į miegamąjį. Mielai 
pats išsinerčiau iš kostiumo. 


EVA NUSISPYRĖ BATELIUS, VOS TIKTAI ĮĖJO Į MIEGA- 
mąjį. Vaikštinėjimą basomis ji laikė malonumu, kurį 


sau leisdavo privačiose namo erdvėse arba paplūdi- 


myje. 


— Aš tik įjungsiu elektroninę lentą, galbūt pavyks iš sistemos 
išpurtyti naujų duomenų. 

— Gal ir pasiseks. 

Ji nusitraukė megztinį, Rorkas savo ruožtu atsikratė švarko ir 
kaklaraiščio. 

— Sprendžiant iš įvykių chronologijos, pasišalinęs iš šatlų 
stoties Džeris kažkur nukišo abu lagaminus. Ten atvyko viešbučio 
transportu, nes neva ruošėsi skristi į Majamį. Paskui sugrįžo atgal į 
miestą, tik aš nepajėgiau išsiaiškinti kaip. Visai įmanoma, kad parsi- 
beldė pėsčiomis, nors labiau tikėtina, jog sėdo į taksi arba autobusą. 

— Ojei lagaminus paslėpė stotyje, ketindamas susigriebti pi- 
nigus, grįžti ir šatlu nukakti į kokią kitą vietovę? 

— Vargu. Jis rengėsi parduoti vertybes ir, kaip žinome, veiks- 
mų ėmėsi po apsilankymo banke. Džeris nusigavo atgal, sau rado 
kitą landynę ir ten paliko lagaminus, kad nereikėtų jų tampyti po 
finansines įstaigas. Aiškesnį vaizdą susidaryčiau, jei nustatytume, 
kokia transporto priemone jis važiavo į bankus. 

Eva išsirangė iš kelnių, stovėdama vienomis apatinėmis kel- 
naitėmis ketino atidaryti stalčių ir jame paieškoti trumparankovių 
marškinėlių, džinsų. 

— Protingiau rinktis autobusą, bet... 

Neleidęs žmonai užbaigti, Rorkas ją apsuko, prisitraukė ir įsi- 
siurbė į lūpas. Apdovanojo ugningu, aistringu, savininkiškumu ir 
nežymia užuomina į juokus atsiduodančiu bučiniu. 

Galų gale ji ištaikė progą atsikvėpti ir stumtelėjo vyrą. 

— Ei! 

Jis vėl prilipo prie Evos lūpų ir dar porą sykių ją apsukęs nu- 
slinko lovos pusėn. Kurį laiką ji svarstė, ar dėl bendros tvarkos 
nevertėtų pasipriešinti, bet viso labo suspurdėjo, atšlijo ir rūsčiu 
žvilgsniu pervėrė sutuoktinį. 

— Aš dirbu. 

— Dar ne. Ir esi faktiškai nuoga. Žavingas tavo kūnas man yra 
vienas iš mėgstamiausių vaizdų. 

— Tuomet kodėl spinta užgrūsta drabužiais? 

— Kaip supratingas žmogus, atsižvelgiu į primygtinį tavo pa- 
geidavimą viešumoje būti apsirengusiai. 

Rorkas įsistvėrė į jos klubus, atplėšė Evą nuo grindų ir nunešė 
ant lovos, išplitusios ant platformos tarsi žydra lagūna. Jam svyrant 
į priekį, abu galiausiai parkrito, ir ją prislėgė vyro svoris. 

— Net jei nusprendėme ragauti suflė vėliau, tai dar nereiškia, 
kad negalime pasidžiaugti desertu. 

Patvirtindamas savo žodžius Rorkas dantimis gnybtelėjo jai 
smarką. 

— O man knieti paskanauti tavęs. 

— Vien tik sekso, sekso, sekso. 

— Jeigu jau taip atkakliai prašai... 

Bučiniu vėl užčiaupęs žmoną, Rorkas prislopino jos vargiai 
tramdomą juoką. Ai, velniop, pagalvojo Eva. Jis juk taip pat beveik 
nuogas. Ji sugniaužė nuostabų vyro pasturgalį. 

— Žiūrėk, kad būtų gera. 

— Aš visada pasiruošęs iššūkiui. 

— Tu visada pasiruošęs. 

Komentarą ji paantrino rankomis, kurios įsiskverbė tarp jų- 

dviejų kūnų ir spustelėjo tai, kas privertė Rorką sudejuoti, dantimis 
nuslysti iki Evos kaklo. 

Kaip žaibiškai jis gebėdavo sužadinti jos poreikį, kiekvieną 
sykį be išimties. Nors ir puikiai pažįstamas, jausmų antplūdis kas- 
kart asocijuodavosi su naujais potyriais. Ir tiesiog priblokšdavo. 

Jo kūno svoris ir forma, reiklios išmoningos lūpos, įgudę pirš- 
tai kurstydavo vis stipresnį geismą ir džiaugsmingą suvokimą, kad 
ji gali patenkinti aistrą. 

Eva atsivėrė troškimams, goduliui, čaižiems audringų jutimų 
gūsiams — netikėtam kaitros pliūpsniui, pasakiškiems dilgsėji- 
mams. Leidosi jų nugalima, visa tai sutelkė savyje, grąžino vyrui. 

Ji davė viską, ko Rorkui reikėjo, ėmė viską, ką jis stengėsi su- 
teikti mainais. Apsivijusi jį, užvaldžiusi ir atsidavusi, pakluso reika- 
lavimams, kartu išreiškė savuosius. 

Jis buvo puikiai susipažinęs su Evos kūno ritmais ir slaptomis 
kertelėmis, kurias tyrinėdamas ją gundydavo ir įaudrindavo. Tačiau 
žmoną tebelaikė kerinčia, didinga staigmena, amžina dovana jo 
esybei. 

Kol Rorkas žindė jos krūtį, Evos pirštai, nuvingiavę jo plaukais, 
įsikibo į sruogas, ir tai jaudino ne mažiau negu standūs moteriški 
linkiai ar šilkinė oda. Geidulingumą kėlė ir per ją sparčiai nusiri- 
tantys tarsi drugelio plasnojimas subtilūs virpesiai, nuo palytėjimų 
užgniaužiamas kvapas. 

Išsiriečiantis jos kūnas — liaunas ir greitai reaguojantis į sti- 
mulus, — griausmingai plakančios širdies tvinksniai liudijo, kad 
mylimajai šito reikėjo, šito norėjosi taip pat, kaip ir jam. 

Jis mėgavosi, delnais braukdamas per šiltą, glotnią odą, kuri 
aptempė treniruotus, stangrius raumenis. Gėrėjosi augiu, lanksčiu 
savo karžygės, savo sutuoktinės kūnu. Ir kai jųdviejų burnos vėl su- 
lipo, kai jis pajuto deginančias Evos lūpas, Rorką perskrodė bepro- 
tiškas pasitenkinimas ir džiugesys. 

Sudrėkusią, karščiu degančią žmoną jis kaitino vis stipriau, lyg 


J. D. ROBB + MIRTINAI NEDĖKINGAS 111 


išbadėjęs rijo jos aikčiojimus ir šūkčiojimus. Jai artėjant prie kulmi- 
nacijos, Rorkas negalėdamas susitramdyti tebekurstė liepsnas, kol 
apačioje gulinti Eva ėmė blaškytis. 

— Dabar. Dabar. Skverbkis vidun. Tu. 

Kai ji tirtėdama išlinko, vyras aršiai įsibrovė į jos gelmes. 

Dabar, sau tarė su pertrūkiais šnopuojanti, jo kūną graibstanti 
Eva. Abiem sutartinai linguojant, drebulys prasismelkė iki pat jos 
širdies. Bet kokius kitus jutimus nustelbė juodu užvaldžiusi pašėlusi 
kopuliacija. 

Dar, dar, pagalvojo ji. Tu. Tu. Ir šįsyk jie išsprogo kartu. 

Kurį laiką ji tysojo sugerdama pakartotinius savo bei Rorko 
elementarų — protarpiais komplikuotą — atsipalaidavimo metodą. 

Bet kai suėjo su Rorku? Toks apibūdinimas nė iš tolo nebepri- 
tiko fiziniam jų artumui. 

Net ir dabar, kai jiedu sparčiai, siautulingai pasimylėjo, vyro 
lūpos švelniai tebeslydo jos petimi. Koks paprastas, bet nuostabus 
prisirišimo gestas. 

Šios akimirkos, suvokė Eva, jai be galo daug reiškė. 

Atsakydama ji pirštais perbraukė Rorko nugarą. Paskui stipriai 
žnybtelėjo sėdimąją — nes jie negalėjo savęs pakeisti. 

— Prakeikimas, — suurzgė jis. 

— Šalin, bičiuli. Deserto jau paskanavai. Godžiai atsikandai 
didžiulį kąsnį. 

— Kaip ir tu. 

— Aha, buvo neblogai. — Jam pakėlus galvą, Eva išsišiepė, pa- 
timpčiojo sutuoktinio sruogas ir pakštelėjo į lūpas. — Visai neblo- 
gai. Bet man laikas dirbti. 

— Gerai. — Rorkas atšlijo, padėjo žmonai atsisėsti ir paglostė 
jai plaukus. — Ačiū už nuostabią, turiningą vakarienę. 

— Ir desertą. 

— Ir desertą. 

— Kaip manai, kelias picas kompensavau? 

— Galbūt man pavyks nubrėžti skritulinę diagramą. 

— Cha cha. Diagramą. Esi tikras linksmuolis. Po mūsų susirė- 
mimo privalėsiu trumpam nulėkti į dušą. 

— Puiki mintis. — Evai prisimerkus, jis tiesiog atsiduso. — 
Vien tik seksas, seksas, seksas. Daugiau apie nieką negalvoji? 

— Nair pokštininkas. 

— Be kita ko, visiškai save patenkinęs, todėl turėsi apsiriboti 
tiktai maudynėmis. 

Paplekšnojęs jai per sėdimąją, Rorkas pirmas nužygiavo į vo- 
nios kambarį. 

Po čiurkšlėmis ji praleido penkias minutes, pastovėjo džiovin- 
tuvo kameroje ir mitriai apsirengė. 

Rorkas, toks pat guvus ir žvitrus kaip ir Eva, kartu su ja patrau- 
kė į darbo kabinetą. 

— Jei neklystu, pirma imsies elektroninės lentos? 

— Aha, noriu regėti vaizdą. 

— Tuo metu aš pradėsiu sąskaitų paiešką. Iš tavo Žodžių su- 
pratau, kad jis nėra nei finansų genijus, nei kompiuterių knibčius, 
bet internete netrūksta patarimų ir instrukcijų, kaip paslėpti savo 
lėšas. — Rorkas nusišypsojo. — Tokiu atveju jas atkapstyti bus vai- 
kų žaidimas. 

— Tebūnie, keliauk žaisti. 

Ji įsijungė išmaniąją lentą ir pakoregavo duomenų nuoseklu- 
mą, idant jų išdėstymo tvarka skirtųsi nuo darbovietėje sudarytos 
ir tyrinėtos struktūros. Pridėjo įvykių chronologiją, ataskaitas, ėmė 
vaikštinėti aplinkui lentą. Vėl papildė informaciją. 

Ir susitelkė ties Džeriu Rainholdu. 

— Kas tu išties esi? — paklausė balsu. 

Gal vėl kreiptis į jo draugus? Stipriau paspausti? Vyrukas ne- 
priminė žmogaus, kuriam patiktų atsiskyrėlio gyvenimas. Nejau 
nenorėtų kam nors paniurzgėti arba pasigirti sėkme? 

Juolab kad praeityje jis nebuvo nuveikęs nieko reikšminga, 
mąstė Eva vėl sukdama ratus. Pats Džeris savo gyvenimą tikriausiai 
vertino kitaip ir dėl nesėkmių, ko gero, kaltino aplinkinius. Tačiau 
dabar, sprendžiant iš nusikaltėlio veiksmų ir filmuotos medžiagos, 
kurioje matyti, kaip jis eina iš daugiabučio pastato, užsuka į banką 
ir juvelyrinių dirbinių krautuvėlę, tas tipas jautėsi pasiekęs didelių 
laimėjimų. 

Argi jam nemagėtų sulaukti šiokios tokios pagarbos? 

Bet tik iš nepažįstamųjų, nutarė ji. Juk nesipuikuosi prieš bi- 
čiulius, kad žiauriai nudobei tėvus ir slapstaisi nuo policijos. Ne- 
bent prieš atsitiktinę susitiktąją bare ar nakčiai nusamdytą licenci- 
juotą palydovę. 

— Ne, tu joms nesigirtum, kad esi žudikas, — sumurmėjo 
Eva. — Bet pūstumeis, jog sudarei velniškai pelningą sandėrį, ap- 
simestum turtingu šulu. Priburtum išlošęs aukso puodą. Taip, čia 
tavo stilius. 

Labiausiai tikėtinas atrodė licencijuotos palydovės variantas. 
Aišku, už draugiją reikėtų susimokėti, bet pinigai suteiktų progą va- 
dovauti. Pabrėžti savo svarbą. 

Ar jis trokštų sekso? Jai nepavyko aptikti jokių pėdsakų, kad 
po išsiskyrimo su mergina Džeris būtų puoselėjęs kūniškus malo- 
numus, tačiau seksas atstojo dar vieną savęs išaukštinimo priemonę, 
dar vieną būdą, kuriuo vyrai mėgindavo demonstruoti savo galybę. 

Klausimą vertėtų aptarti su Čarlzu Monro, draugu, kadaise 
dirbusiu licencijuotu palydovu, dabar teikiančiu sekso terapeuto 
paslaugas. 

Eva dirstelėjo į laikrodį, nusprendė, kad vakaras dar nevėlyvas 
ir žengė prie rašomojo stalo, bet, vos tiktai prie jo nusigavo, pasigir- 
do saito signalas. Ji užmetė akį į prietaisą, išvydo Pibadi rodmenis 
ir atsiliepė į skambutį. 

— Taip, kas naujo? 

— Ei, tik norėjau perduoti naujienas. Pakeliui namo mudu 

su Maknabu apsilankėme Lorės Nučijo daugiabutyje. Siunčiau tau 
trumpą ataskaitą. 

— Gautų pranešimų kol kas netikrinau. 

— Aha, pastebėjau. Merginos namuose neradome, bet į kori- 
dorių išniro kaimynė — Krabtri, — kuri budriai laukė, kada Lorė 
parsigaus namo. Prie jos durų netgi prilipdė raštelį, kai pati su rei- 
kalais išėjo į miestą. Grįžusi jį nuplėšė. 

— Supratau, pas ją nuvyksime rytoj. 

Saito ekrane Pibadi veidas atspindėjo Evos susirūpinimą. 

— Matai, Maknabas sumąstė, kaip atsekti draugę, su kuria ji 
keliavo į parduotuves. Pasiūlė išsiaiškinti bendradarbių vardus, ap- 
klausti jas ir gavus informaciją plačiai užmesti tinklą. 

— Gerai, imkitės darbo, jei tik norite. 

— Užduotį jau atlikome. Nusprendėme, jog verta pabandyti. 
Vien tam, kad ją rastume. Ir mums nuskilo. Ji susitiko su tokia Keise 
Raider. Ką tik su ja kalbėjau — su Raider. Abi ruošėsi pasivaikščioti 
po naktinius klubus, bet viena iš bendrų bičiulių užmezgė ryšį su 
Keise ir išklojo apie Rainholdą. 

— Vadinasi, Nučijo viską žino. — Eva pajuto, kaip į ją įsismel- 
kė nerimo vilnis. 

— Aha. Velniškai susijaudino — iš pradžių negalėjo tuo pa- 
tikėti, vėliau apniuko ir puolė į depresiją. Merginos baigė vakaroti 
anksčiau nei planavo, o Raider privertė Nučijo sėstis į taksi, kartu 
nuvažiavo iki jos namų ir maždaug be dvidešimties septintą su ja 
atsisveikino. Kitaip sakant, mudviem su Maknabu apleidus pastatą, 
Lorė gana greitai sugrįžo. Gavau naujo saito numerį, bet į mano 
skambučius niekas neatsako. Iš tavęs nesulaukiau jokių žinių, todėl 
spėjau, kad ji nesusisiekė ir su tavimi. 

— Ne. — Nučijo prisistatė į namus prieš tris valandas, bet taip 
ir nepaskambino. — Galbūt kaimynė neišgirdo, kaip ji parėjo? 

— Nemanau. Krabtri akyla tartum vanagas. 

— Matyt, šįvakar mergina nenori bendrauti su farais. — Eva 

atsigręžė į išmaniąją lentą, pamindžikavo, įsiklausė į savo instink- 
tus. — Bet privalės. Pas ją nuvyksiu nedelsdama. 

— Aš esu arčiau, tad, jei nori, pas Lorę Nučijo užsuksime 
mudu su Maknabu. 

— Ne, važiuosiu pati. Viršesnis rangas pravers, jei teks pas- 
pausti, kad ji šnekėtųsi su policija. Vėliau tau pranešiu, kaip klostėsi 
reikalai. Ačiū už informaciją. 

— Jokių problemų, bet... Dalas, kažkas čia ne taip. 

— Ji tikrai neįsileistų Rainholdo, o tas nė už ką nepastebimai 
neprasmuktų pro žvitriaakę kaimynę. Aš tau paskambinsiu. 

Bet čia išties kažkur nesueina galai, pamanė Eva išjungdama 
saitą. 

Ji nudrožė į vyro kabinetą ir kreipėsi į Rorką, kuris sėdėjo pa- 
linkęs virš rašomojo stalo, kaip įprastai, kai reikėdavo persiorien- 
tuoti į darbo režimą, į uodegėlę susirišęs plaukus: 

— Keliausiu į miestą. 

— Į Centrinę būstinę? 

— Ne, pas buvusią Rainholdo merginą. Ji sugrįžo namo, kaip 
sužinojau, prieš tris valandas, bet nesusisiekė nei su manimi, nei su 
Pibadi. Arba vengia mums skambinti, arba kas nors nutiko. Noriu 
ištirti padėtį. 

— Tuomet aš prie tavęs prisidėsiu. 

Liepęs kompiuteriui automatiškai tęsti paiešką, Rorkas atsiplė- 
šė nuo kėdės. 

— Pirma pasiimsiu ginklą su ženkleliu. 

— Ir nepamiršk batų. 

Vyras pamojo į basas jos kojas. 


EVA, JAU GINKLUOTA IR APSIAVUSI AULINIUS, PRIE VAIRO LEIDO ĮSI- 
taisyti sutuoktiniui, juolab kad jis nutarė išmėginti elegantišką, sek- 
sualų dvivietį gražuolį. 

— Visiškai naujas, — tarė Rorkas. — Kol kas nė karto nebuvau 
normaliai jo pravažinėjęs. 

Salonas kvėpėjo oda, kuriai ji jautė silpnybę. Prietaisų skydelį 
margino tiek daviklių ir matuoklių, kad jų būtų užtekę ir už plane- 
tos ribų skrendančiam kosminiam šatlui. 

— Kiek iš visų jų turi? 

— Tik dar vieną, — atsakė Rorkas ir kone praskriejo pro vartus. 

— Rodos, neprašiau skubėti. 

— Automobilį nepakenktų išbandyti. — Rorkas šovė statme- 
nai ir nusklendė virš eismo gijos. — Tam atvejui, jei vietiniai užpro- 
testuotų, mane paremtų farė. Tu sunerimusi, — pridūrė. 

— Ji veikiausiai apsimeta kurmiu. 

— Stručiu, nors tai vienas ir tas pat. Kas gi tau neduoda ramybės? 

— Mergina jį metė, išspyrė iš namų, kai Džeris priglaudė jos 
pinigus ir, kaip kalbama, skėlė porą antausių. Bet sužinojusi, kad 
buvęs mylimasis nužudė du žmones, ji nesinaudoja proga pašnekėti 
su policininkais? Man susidarė įspūdis, jog Lorei Nučijo nestinga 
sveiko proto ir atsakomybės, be to, ją spustelėtų kaimynė. Aplinky- 
bės nuteikia nemaloniai. 

— Arji įsileistų Džerį? 

— Abejoju. — Eva apsvarstė galimybę, išanalizavo įvairiais 
aspektais. — Ne, netikiu. Kartu su ja taksi važiavo ir draugė, kuri 
stebėjo, kaip Lorė įeina į pastatą. Kaimynė tikriausiai išpuolė į kori- 
dorių, vos tik ji užlipo į savo aukštą, todėl spėju, kad paprasčiausiai 
gaištu laiką. Galėčiau ją apklausti rytoj. 

— Aš pasikliauju tavo intuicija. 

Rorkas paspaudė akceleratorių. 

— O, tu viršysi tiek Žemėje, tiek ore pasiektus rekordus. 

Eva mėgo greitį, bet labiau tada, kai pati įsikibdavo į vairą. Vis 
dėlto sulėtinti tempo neliepė ir truputį lengviau atsikvėpė, kai vy- 
ras, nusileidęs iki gatvės lygio, arčiau nei už pusės kvartalo nuo dau- 
giabučio durų įspraudė automobilį į laisvą siaurą spragą. 

Žengusi ant šaligatvio Eva įdėmiai apsidairė. Jos manymu, to- 
kiame rajone ramybės drumstėjai išlįsdavo laukan gerokai vėliau. 
Tačiau juos privilioti galėjo kelkraštyje pastatytas blizgantis raudo- 
nas žaisliukas. 

— Jis tarsi prašo: „Meldžiu, nuvarykite mane.“ 

— Bet pasižymi ir sadistiškais bruožais, kitaip sakant, nestoko- 
ja ginkluotės ir apsaugos sistemų. 

— Puiku. 

Nužygiavusi prie įėjimo, Eva jau ketino skambtelėti į Nučijo 
buto duris, tačiau persigalvojo. 

— Nenori, kad ji iš anksto žinotų apie mūsų atvykimą? — pa- 
klausė Rorkas, kai leitenantė pasitelkė visraktį. 

— Ne visai. 

— Negali atsikratyti nerimo? 

— Bloga nuojauta neblėsta. Lipkime laiptais. — Abiem kopiant 
aukštyn, jos pirštai nesiliovė švelniai tekšenę ginklo. — Tu apsirūpi- 
nęs apsauga ir ginklais, kaip naujausias tavo žaislas? 

— Su tokiais dalykais nesiskiriu niekuomet. 

Link jų atsklido pramogų ekranų gausmas ir kažkieno skam- 
bus juokas, tačiau garsus veikiai nuslopino užtrenkiamos durys. 

Ji sustojo prie Nučijo buto, linktelėjo, žengė arčiau, dūrė pirštu 
į skambutį. 

Užraktai nesutraškėjo, akutė išliko aptemusi. 

Eva paskambino dar porą sykių, kumščiu suskato trankyti duris. 

— Lore Nučijo, mes iš Niujorko policijos ir saugumo departa- 
mento. Mums reikia su jumis pakalbėti. 

Niekas jųdviejų neįleido, bet durys atsivėrė priešingoje kori- 
doriaus pusėje. 

— O, grįžote. 

— Taip. Ponia Krabtri, jūs žinote, ar panelė Nučijo viduje? 

— Aha, namo parėjo be penkiolikos septintą. Apytikriai. Aš jai 
daviau jūsų kortelę. 

Šnekėdama Krabtri atsigrįžo į leitenantės palydovą, ir jos aky- 
se nušvito žvilgsnis, Evos vadinamas regimuoju atodūsiu, kuriuo 
Rorką apdovanodavo įvairios moterys, jei tik jį pamatydavo iš arti. 

— Maniau, pasirodysite anksčiau arba prisistatysite tik rytoj. 

— Ji man neskambino. 

— Prakeikimas. — Krabtri vėl pasisuko į leitenantę. — Juk 
davė žodį. Lorė atrodė prislėgta, nesileido vaišinama nei arbata, nei 
kitkuo. Troško tiktai ramybės ir vienumos, kaip sakė. Matyt, norėjo 
pamąstyti. 

— Į skambutį neatsako. 

— Aš negirdėjau, kaip ji išėjo. Liftas triukšmingai barška, bet 
galbūt Lorė žemyn nusileido laiptais. Nors man atrodė, kad ji nori 
tiesiog prigulti. Galbūt mergaitė išgėrė migdomųjų tabletę? 

— Ketinu įeiti į butą. Orderio neturiu, bet... 

— Minutėlę. Taip elgtis nederėtų. Ji neapsidžiaugtų. 

Pati kalta — reikėjo susisiekti sa manimi, pagalvojo Eva. 

— Man rūpi jos saugumas. Todėl privalau patekti vidun. 

Leitenantė galva kinktelėjo Rorkui ir, šiam įnikus rakinėti spy- 
nas, atsisuko į Krabtri, idant nutrauktų moters protestus ir išsako- 
mą nuomonę. 

— Ji viso labo primigo, — neatlyžo kaimynė. — Lyg niekur 
nieko veržtis į svetimas valdas negalima. Tai neteisėta. 

— Parašykite skundą. 

— Baigta, — sumurmėjo Rorkas. 

Eva atsigręžė. 

— Įjungiu vaizdo ir garso registratorių. — Pirštai panižo stver- 
tis ginklo, bet ji paprasčiausiai pravėrė duris ir sušuko: — Lore Nu- 
čijo, mes iš Niujorko policijos ir saugumo departamento. Įeiname 
į jūsų butą. 

Vos peržengus slenkstį, šnerves nutvilkė kvapas — kraujo ir 
mirties. 

Eva su Rorku sutartinai išsitraukė iš dėklų ginklus. 

— Įjungti ryškiausią šviesą, — įsakė Eva. — Nė iš vietos, — 
griežtai nurodė poniai Krabtri. — Nekrutėkit. 

Iš pradžių ji pajudėjo kairėn, tada nuslinko tiesiai. Ir už spal- 
vingos karoliukų užuolaidos išvydo ant lovos tysantį mirties su- 
kaustytą kūną. 

— Įsitikink, kad čia daugiau nieko nėra, — liepė Rorkui ir per- 
lėkė kambarėlį, pakankamai mažą, kad būtų galima įžvelgti bemaž 
kiekvieną kampą. 

Už nugaros dusliai, kone springdama aiktelėjo ponia Krabtri. 

— Atsitraukite. Keliaukite namo. 

— Bet... bet... 

— Rorkai. 

— Ponia Krabtri, eime su manimi. 

Evos vyras išvedė ašarojančią, jam į petį atsirėmusią moterį ir 
uždarė duris. 

Įkišusi ginklą atgal į dėklą leitenantė prisigretino prie užuo- 
laidos. 

Tai ne šiaip įniršio protrūkis. Jis liepsnojo noru atsilyginti bu- 
vusiai merginai ir veikė neskubėdamas. Tryško įtūžiu, geidė atker- 
šyti, jautė poreikį ją pažeminti, sukelti baimę. 

Ne, atsiskyrėlio gyvenimas tavęs nedomina, dingtelėjo Evai. 
Kaip ir licencijuotos palydovės arba atsitiktinės pažintys baruose. 
Jis rado, kam pasigirti, prieš ką pasipuikuoti. 

— Auka — baltaodė, daugiau kaip dvidešimties metų, raus- 
vų plaukų, mėlynų akių. Riešai ir kulkšnys supančioti, aprištas ir 
liemuo su lova. Burna užklijuota lipnia juosta. Moteris išrengta, 
palikti tik batai. Apavas naujas — padai nenutrinti. Veidą nusėju- 
sios kraujosruvos ir įbrėžimai byloja apie smūgius. Pilvo šrityje, 
ties šonkauliais, irgi netrūksta mėlynių, kurios, labiausiai tikėtina, 
atsirado dėl sumušimo. Virvės kraštai kruvini, todėl peršasi prielai- 
da, kad moteris stengėsi išsivaduoti. Plaukai nupjauti. Ant lovos ir 

grindų pribarstyta sruogų. Aukos kaklą apvijęs špagatas liudija apie 
smaugimą. Žudikas jį užmazgė suknistu kaspinėliu. 

Eva nufilmavo kambarį žinodama, kad Rorkas netrukus atneš 
jos tarnybinių instrumentų komplektą. Ir kol jo lūkuriavo, užmezgė 
ryšį su Pibadi. 

— Rainholdas ją pričiupo. 

— Ką? Šūdas. Ką? 

— Aš stoviu Lorės Nučijo bute ir priešais save matau jos lavo- 
ną. Atvažiuok. 

— Jau lekiu. Prakeikimas, Dalas. 

— Aha. 
buvo paliktos maisto atliekos, dėžutės, buteliai, o virtuvės stalviršis 
užverstas šiukšlėmis. 

Kompiuteris dingo, pastebėjo Eva. Jį parduoti lengviau nei bet 
kokius kitus daiktus. 

Sugrįžusi prie durų leitenantė įdėmiai nužvelgė užraktus. Ne- 
aptiko jokių įsibrovimo pėdsakų, nes Rorkas niekada jų nepalikda- 
vo. Ir pastaruoju metu, regis, spynos nekeistos. Šią aplinkybę reikės 
kruopščiai išnagrinėti. 

Arjis Lorei atidavė raktus? Koks idiotas nepareikalautų grąžinti 
raktų išsiskirdamas su partneriu? Rasi Džeris pasigamino kopijas? 
Negi ji buvo tokia patikli ir naivi, kad neapsvarstė visų variantų? 

Galbūt. Galbūt. 

Pro tarpdurį nėręs Rorkas įteikė tarnybinius reikmenis. 

— Nemanau, kad mergina jį įleido. Neįsivaizduoju jos taip da- 
rant. Jeigu Rainholdas būtų talžęs duris arba bandęs meilikavimu 
prasiskverbti vidun, kaimynė būtų jį išgirdusi. 

— Patikrinsiu, ar jis kišo nagus prie spynų. 

— Ko gero, ne. Vargu ar turi reikiamus įgūdžius. Veikiau tu- 
rėjo raktų kopijas. Pasigamino, kai tarp jų prasidėjo nesutarimai — 
dėl visa ko. Jai nesant, tyliai ir sklandžiai prasmuko į butą. Gal net 

tada — greičiausiai, — kai ponia Krabtri patraukė tvarkyti savo rei- 
kalų. Matyt, kažkiek laiko stebėjo pastatą. Galiausiai įsibrovė į jos 
butą ir ėmė laukti. Buvo pasiėmęs daiktų, kuriais ketino pasinaudo- 
ti. Virvės, lipnios juostos. Šįkart veikė ne impulsyviai, ne pasidavęs 
beprotiškam įsiūčiui. 

Ji atšovė instrumentų dėžę ir sugraibė hermetiką. 

— Tu negalėjai tam užkirsti kelio. 

— Ką nors padaryti įmanoma visada. Sukti kairėn, o ne deši- 
nėn, eiti į priekį, o ne atgal, atvykti dešimčia minučių anksčiau arba 
vėliau. Aš jo nesulaikiau. Nieko panašaus nenumačiau. Nesitikėjau, 
kad Džeris užsidegs tokiu poreikiu. Ir taip rūpestingai parengs pla- 
ną. Jis privertė Lorę kentėti. 

Eva padavė hermetiką vyrui ir savo įnagių komplektą nunešė į 
miegamojo zoną, nuo svetainės atskirtą spalvinga užuolaida. 

Prisigretinusi prie lovos išsitraukė identifikatorių. 

— Auka identifikuota kaip šiuo adresu gyvenusi Lorė Nuči- 
jo. Dvidešimt trejų. Rudų plaukų. Juos turbūt persidažė ir nespėjo 
pakoreguoti savo duomenų. — Ji palinko virš negyvėlės. — Matau 
šiek tiek sukrešėjusio kraujo. — Atsargiai pakreipė lavono galvą. — 
Ties pakaušiu. Merginos tykojęs žudikas smogė jai iš už nugaros ir 
apsvaigino. Turėjo apsčiai laiko ją įkalinti pančiuose ir užčiaupti. 
Sušiktas bailys. — Žnyplelėmis kilstelėjo perlaužtą kapsulę ir pa- 
uostė. — Va, kaip ją prikėlė. — Eva metė objektą į vyro atkištą įkal- 
čių maišelį. — Žvilgtelk į rankinuką, patikrink, ar jis nudžiovė Lorės 
piniginę, paieškok jos raktų ir saito. 

Tylėdamas Rorkas čiupo nuo grindų rankinę. 

— Virvė standžiai suveržta, — tęsė Eva. — Įsirėžusi į kūną. 
Rainholdas siekė ne vien ją išgąsdinti, bet ir sukelti jai skausmą. 

— Piniginės nėra, — atsiliepė jis. — Nei saito, nei užrašinės, 
nei kišeninio kompiuterio. Raktus radau. 

— Pasiėmė visus jos grynuosius, elektroninę įrangą. Kulkšnys 
surištos, bet mėlynių ant šlaunų nematyti. Vargu ar Džeris ją žagi- 

no. Veikiausiai nejautė noro, o gal jam nepasistojo. Ne, seksas jo 
nedomino, — nusprendė leitenantė, stengdamasi perprasti nusikal- 
tėlio mintis. — Jei būtų ilgiau pamąstęs, spėju, būtų ją išprievartavęs 
kokiu nors objektu. Bet apie tai nepagalvojo. Dėl sekso neina iš pro- 
to arba žaginimo nelaiko galios instrumentu. Kol kas. 

— Kodėl ją išrengė? 

— Troško pažeminti, įbauginti. Ji tapo visiškai pažeidžiama. 
Plaukai pjaustyti dėl tos pačios priežasties. Dėl poreikio nužmoginti 
auką. 

Sulyginti su žemėmis, pagalvojo Eva. Ji pažinojo tokio tipo in- 
dividus, kuriems magėdavo kitus sulyginti su žemėmis. Taip elgda- 
vosi jos tėvas. 

— Jis kumščiais daužė merginą — į veidą, į pilvą. Kitaip nei 
tėvų atvejis, šis susidorojimas atrodo labiau asmeniško pobūdžio. 
Arba Rainholdas turėjo daugiau laiko ir erdvės. Eksperimentavo? 

— Lorė lankėsi parduotuvėse. Todėl naujus daiktus jis iškratė 
iš krepšių ir sunaikino. 

Pasitelkusi matuoklį Eva nustatė mirties laiką. 

— Be penkių minučių aštunta vakaro. Džeris su ja praleido 
kiek ilgiau negu valandą. Elgėsi rizikingai, bet neapsakomai tuo 
mėgavosi. Lorės gerklė nežymiai įbrėžta. Turbūt peiliu. Jis grasino ir 
gąsdino, bet skersti nesiruošė. Smaugimas — asmeniškesnis veiks- 
mas, leidžiantis iš arti stebėti, kaip auka kankinasi ir miršta. 

— Kokia ji jauna, — tyliai ištarė Rorkas. 

— Pasenti jai nelemta. 

Komentaras skambėtų negailestingai, pamanė Rorkas, jeigu 
jis gerai nepažinotų savo farės ir negirdėtų tūžmingo kartėlio, kuris 
atmiešė jos žodžius. 

— Papuošalai dingo, — pridūrė Eva. — Nors mergina, kertu 
lažybų, buvo juos užsidėjusi. Juk su drauge vaikščiojo po miestą. Jis 
pasisavino juvelyrinius dirbinius nekvaršindamas galvos dėl vertės. 
Svarbiausia, kad jie neliko pas Lorę. Išspyrei mane, bjaurybe? Teks 

už tai sumokėti. Liepei ieškotis darbo, liepei man nešdintis? Dėjau 
skersą ant tavęs. 

— Kam tie bateliai? 

— Jie suteikia pornografiško seksualumo. Nuoga moteris su 
erotiškais aukštakulniais. Kekšiška, ar ne? 

— Mm hmm. 

— Matyt, Lorė juos įsigijo šiandien. Ir taip užrūstino Džerį. 
Ji kaip paklaikusi nervinasi dėl nuomos ir pinigų, inkšdama prie- 
kaištauja dėl to, kad jis su bičiuliais nuleido garą Las Vegase. O pati 
grynuosius švaisto šūdniekiams. Savanaudiška kalė. 

Eva vieną sekundės dalį patylėjo, tramdydama Rorko nugirstą 
tūžmingą kartėlį. Emocijoms pasiduoti nevalia. 

— Su šitais bateliais ji primena pigią ištvirkėlę, kuri prašosi 
patvarkoma. Bet tuo užsiimti jis nesiruošė. Tenorėjo, kad rastume 
Lorę Nučijo panaudotą ir bevertę. Plaukus, — manau, šiandien pa- 
kirptus ir perdažytus, nes asmens liudijime šukuosena kitokia, — 
nurėžė ir sumaitojo. Regis, gnaibė dešinįjį spenelį, nes šis pamėlęs. 
Nepaliaujamai ją žemino. Tu paniekinai mane, dabar atėjo tavo eilė. 

Kalbėdama Eva nužvelgė lavono rankas, akimis perbėgo per 
visą kūną — ieškojo kitų žaizdų, kokių nors pėdsakų. 

— Džeris atskleidė, kaip pribaigė tėvus. Mergina buvo pirmas 
žmogus, kuriam jis pasigyrė. Šnekėti nebijojo, nes vis tiek planavo ją 
nužudyti. Piktdžiugiaudamas dėstė, ką nuveikė ir kaip susišlavė krū- 
vą šlamančiųjų, pareiškė, kad ji nieko neturi. Nes yra apskritas nulis. 

Atsitraukusi nuo lovos leitenantė suskato tyrinėti likusią nusi- 
kaltimo vietą. 

Rorkas akimirką stovėjo sustingęs. Ne, joks tu ne nulis, pama- 
nė. Dabar dėl tavęs grumsis Eva, ir jos niekas nesustabdys. Priklau- 
sai jai, tad esi svarbi. 

Jis norėjo uždengti palaikus, bet žinojo, kad taip elgtis nevalia. 
Todėl vėl kibo į darbą, kaip įmanydamas padėjo žmonai, kol atvyko 
Pibadi. 


EVA APŽVELGĖ SKURDŲ VONIOS KAMBARĮ, ANT GRIN- 
dų gulinčius drėgnus rankšluosčius, į kampą nu- 


Ww trenktas juodas glaudes. 

— lis išsprogo. Tikriausiai smaugdamas auką. Nežagino jos, 
bet pats žudymo procesas, galimybė stebėti, kaip ji merdėja, visa tai 
jausti privertė šūdžių driokstelėti. Ir, guldau galvą, nustebino. Pa- 
pildomo pliuso, lytinio pasitenkinimo, nesitikėjo, tad privarė į kel- 
naites. Nusispjovęs tiesiog apsišluostė ir paliko jas kartu su rankš- 
luosčiais. 

Ji kilstelėjo galvą ir akimis pagavo veidrodyje atsispindinčio 
Rorko žvilgsnį. 

— Džeris elgiasi kaip vaikas — svaido daiktus ant grindų. Apa- 
tiniai, be abejo, nauji, ką tik nupirkti, bet vyrukas paprasčiausiai jais 
atsikratė. Numojęs ranka į DNR įkalčius. Nė kiek nesijaudina, kad 
sužinosime, kas ją nužudė. Trokšta pagarsėti savo atliktais darbais. 

Eva susiruošė paženklinti rankšluosčius ir glaudes, idant į juos 
dėmesį atkreiptų šlavėjai. 

— Leisk man, — tarė Rorkas. 

— Apie jį susidariau klaidingą nuomonę. 

— Kodėl taip sakai? 

— Maniau, kad jis gavo, ko norėjo. Tačiau nužudydamas tėvus, 
pasisavindamas visas jų vertybes, Džeris pamatė, ką galėtų nuveikti 
ir įsigyti. Todėl užsigeidė daugiau. 

Ji išėjo iš vonios kambario ir atsisuko į žengiančią pro buto 
duris Pibadi. Šiai iš paskos sekė Maknabas. 

— Uniformuoti pareigūnai tuojau aptvers teritoriją, — pra- 
sižiojo detektyvė, bet kaipmat nutyko ir įbedė akis į spragą, kuri 
atsivėrė Rorkui praskleidus karoliukų užuolaidą ir surišus jų pluoš- 
tus. — Jėzau, kaip jis sudarkė merginą. 

— Aš ja pasirūpinsiu. Privalome perduoti žinią kiekvienam, 
ant kurio Džeris galbūt griežia dantį. Draugams, darbdaviams, ben- 
dradarbiams, seneliams. 

— Sakai, bandys pulti vieną iš jų? 

— Nemaniau, kad bandys pulti buvusią mylimąją, — bejaus- 
miu balsu atsiliepė Eva. — Bet klydau; ji negyva. Leisk jiems supras- 
ti, kad radome dar vieną žudiko auką, bet neatskleisk jos tapatybės. 
Privalome pasirūpinti tų žmonių saugumu. 

— Bus atlikta. 

— Aš patikrinsiu elektroniką, — pasisiūlė Maknabas. 

— Nusikaltėlis išsinešė jos kompiuterį ir saitą. Mes neaptiko- 
me nei durų apsaugos sistemos, nei vaizdo kamerų ar namų saito, 
vadinasi, ji naudojosi tik kišeniniu. Kitų įrenginių nesidairiau. Jei 
ką užeisiu, perleisiu tau. 

— Kol kas galiu aplankyti kaimynus. 

Maknabas mūvėjo kaip vyšnia raudonas kelnes, vilkėjo dry- 
žuotus įvairiaspalvius marškinėlius ir buvo užsimetęs į oranžinį ap- 
siaustą, kurio ilgi skvernai, be jokių abejonių, plazdėjo vėjo gūsiuo- 
se. Leitenantė matė po tais drabužiais slypintį farą, bet dauguma 
tikrai nesuvoktų regintys policininką. 

— Ačiū, sutaupytum mums laiko, tik, dėl Dievo meilės, rodyk 
savo ženklelį, kad tavęs nepalaikytų iš cirko pasprukusiu klounu. 
kabino prie apykaklės ir pasišalino iš buto. 

— Išskyrus mane, niekas čia nesilaužė, — Evai priminė Rorkas. 

— Kitaip tariant, jis turi atsarginius raktus. Lorė taupė arbat- 
pinigius. Naujos atsargos turbūt išaugo, nes nuo tada, kai Džeris 

nušvilpė senąsias, prabėgo nemažai laiko. Bet jokios saugyklos ne- 
pastebėjau. Galimas daiktas, pinigus ji slėpė. 

— Aš pasižvalgysiu. 

— Būčiau dėkinga. Man reikia... 

— Uniformuoti pareigūnai jau lipa aukštyn, — pro tarpdurį 
įkušusi galvą, informavo Pibadi. 

— Lai vienas jų apklausia Krabtri. Noriu žinoti, kada kaimy- 
nė ėjo laukan, kur keliavo, kada grįžo. Tegul ji kuo tiksliau atkuria 
laiką. 

— Aišku. 

— Privalau pašnekėti su Mira, — Rorkui tarė Eva. — Kad ge- 
riau suprasčiau tą vyruką. Kol jis nespėjo apsispręsti dar ką nors 
nužudyti. — Ji atsigręžė į lūkuriuojantį prie slenksčio uniformuo- 
tą policininką. — Detektyvas Maknabas jau beldžiasi į duris. Savo 
veiksmus suderinkite su juo. Iš detektyvės Pibadi gaukite įtariamojo 
nuotrauką. Išnaršykite pastatą, tuomet pradėkite šukuoti kvartalą. 
Norėsiu pakalbėti su kiekvienu jį mačiusiu liudininku. 

Leitenantė susirado saitą, atsitraukė į kampą ir užmezgė ryšį 
su Mira. 

— Daktare, nepyk, kad tave trukdau namuose. 

— Nieko tokio, Eva. Keisi rytoj suplanuotos konsultacijos laiką? 

— Taip, pasitarti būtina nedelsiant. Jis nugalabijo buvusią my- 
limąją. 

— Supratau. 

— Sprendžiant iš požymių, žudikas įsėlino į butą, kol mergi- 
nos nebuvo namuose, ir jos patykojo. Atsinešė lipnios juostos, vir- 
vės, peilį. — Eva perdavė esminius duomenis. 

— Mielai apžiūrėčiau palaikus ir nusikaltimo vietą. 

— Viską nufilmavau. Galiu atsiųsti įrašą. 

— Ne, verčiau pati atvyksiu. 

Keista, pagalvojo Eva, iš kur tas kvailas refleksiškas nenoras 
akis į akį susidurti su Mira mirties, kraujo, bjaurasties apsuptyje? 

Daktarė nebūtų pasiekusi savo profesijos aukštumų, jeigu būtų per 
daug jautriai reagavusi į šlykščius vaizdus arba ją būtų prireikę glo- 
boti. 

— Pagalba nepakenktų, bet... 

— Adresą rasiu tavo ataskaitoje. Prisistatysiu netrukus. 

— Dėkui. Apsaugai liepsiu tavęs nestabdyti. 

Įsimesdama saitą atgal į kišenę Eva nudrožė prie durų ir bu- 
dinčiam uniformuotam pareigūnui įsakė praleisti daktarę Mirą. At- 
sisukusi į kambarį pamatė, kad į ją stebeilijasi Rorkas. 

— Galiu lažintis, jog Mirai teko matyti ir baisesnių reginių. 

— Taip. Baisesnių pasitaiko visada. 

— Radau tuščią stiklainį. — Jis laikė melsvą stiklinį indą su rel- 
jefiniu gėlių ornamentu. — Virtuvėje numestą tarp šiukšlių, kurias, 
manau, suvertė Džeris Rainholdas. Sakyčiau, vyrutis vėl ją apšvari- 
no, o paskui ėmė tuštinti valgio ir gėrimų išteklius. 

Eva užsuko į virtuvę, įjungė miniatiūrinio „AutoChef“ aparato 
registrą. 

— Aha. Sukirto picos likučius, nuo mirties momento praėjus 
daugmaž penkiolikai minučių. Perkratė spinteles — sojos trašku- 
čiai, pynutės su sūriu, ištuštintas vyno butelis ir išgerta kolos tūbelė. 
Užkandžiai. Žudynės pakurstė alkį. 

Mintyse ji grįžo į pirmąją nusikaltimo vietą. 

— Lygiai taip pat atsitiko ir tėvų namuose. Jis tiesiog kimšo 
maistą. Rijo ir „Dvaro“ viešbutyje, kai ten apsistojo. Galabijimas su- 
žadina apetitą. 

— Jeigu Džeris neapsiramins, į kamerą turėsi jį įridenti. 

Replika privertė Evą šyptelėti. 

— Jis pasiėmė Lorės arbatpinigius, piniginę, saitą, pašniukšti- 
nėjo kitų vertybių, susidėjo daiktus, apsivalė ir, velniai rautų, pasi- 
šokinėdamas išsinešdino. 

Kai akiratyje pasirodė pirmieji šlavėjai, Eva kilstelėjo ranką. 

— Kol kas laikykitės atokiau nuo miegamojo ir kūno. 

Žengusi artyn ji pateikė išsamesnes instrukcijas ir praleido 
atvykėlius. 

— Paskambinau visiems. — Į kambarį atsargiai įslinko Piba- 
di. — Goldas pašiurpęs išlėkė pas tėvus. Baiminasi, kad Rainholdas 
gali prie jų lįsti. Avigalvį Džo aptikau kažkokiame naktiniame klu- 
be. Jis kiek nustebo, bet ne itin sunerimo. 

— Pateisino savo vardą. 

— O taip. Be to, susisiekiau su Deivu Hildebranu, darbovie- 
čių, kuriose Džeris šiemet sukiojosi, savininkais ir jo viršininkais. 
Užmezgiau ryšį ir su Keise Raider, nes Rainholdas žinojo, kad ji 
artimai bičiuliavosi su auka. Pamaniau, o jeigu nutars ją aplankyti? 

— Teisingai mąstei. 

— Dalas, mergina sugniuždyta. Iškviečiau jai policininkę ir 
psichologę. Vėliau greičiausiai turėsime su Raider pašnekėti, bet 
dabar ji jausis saugesnė. 

— Gerai. 

— Kai mudu su Maknabu atsekėme Keisę Raider, toji ėmė ne- 
paliaujamai skambinti naujuoju aukos saito numeriu, bet, kaip pati 
sakė, ją vis nukreipdavo į vaizdo paštą. 

— Nusikaltimo vietoje įrenginio neradome, jo signalo neišgir- 
dome. Visiškai naują saitą, be abejo, pasisavino Džeris, nusprendęs, 
kad už jį išpeš kelis papildomus žalius. 

— Įtrauksiu prietaisą į pranešimą apie pavogtus daiktus. Mak- 
nabas pirmame aukšte rado liudininką. Šis matė, kaip įtariamasis 
atėjo. Nei jo, nei aukos nepažįsta, bet kai kada prasilenkdavo su 
porele ir pasisveikindavo. Rainholdą regėjo ne sykį ir nenutuokė, 
kad jam nederėtų čia būti, todėl viso labo linktelėjo ir žengė į savo 
butą. 

— Kada konkrečiai? 

— Apie penktą. Džeris užlipo laiptais, ir liudininkas daugiau 
jo nebematė. Krabtri tvirtina maždaug tuo metu išėjusi sutvarkyti 
savo reikalų ir grįžusi po ketvirčio valandos. 

— Tai ne sutapimas. Jis tyrinėjo pastatą, svarstė, kaip prasi- 
brauti vidun, bet nepakliūti į akis žinantiems apie jų išsiskyrimą. 
Arba tykojo aukos ir smuko į daugiabutį pirmai progai pasitaikius, 
kai lauke išvydo ponią Krabtri. 

— Penkiolikos minučių langas, — pakomentavo Pibadi. — 
Sėkmė jam šypsojosi. 

O nuo mūsų nusigręžė, mintyse pridūrė Eva. 

— Lai uniformuoti pareigūnai patikrina kitapus gatvės ir ar- 
timiausiose apylinkėse veikiančias įstaigas, kuriose jis galbūt lūku- 
riavo. Perduok jiems nurodymus, vėl apklausk liudininką. Pas mus 
važiuoja Mira, man reikia ją pasitikti. 

— Atvyksta čia? — Pibadi nukreipė žvilgsnį į lavoną ir krūp- 
telėjo. 

Nežinia kodėl, bet stebėdama, kaip partnerė atkartoja jos reak- 
ciją, Eva suvokė, kad jaučiasi nebe taip kvailai. 

— Palaikus jai teko matyti ir anksčiau. 

— Taip, taip. Liepsiu policininkams imtis darbo ir pašnekėsiu 
su liudininku. 

— Patalpose saito nėra, kaip ir manei, — paskelbė priėjęs Ror- 
kas. — Skubiai perkračiau aukos finansinius duomenis, nustačiau, 
kur šiandien ji naudojosi kreditinėmis kortelėmis, tad galėsi atsekti 
jos žingsnius, Nusiunčiau tau sąrašą. 

— Man jis nepakenks. Ar Džeris bandė pervesti lėšas? 

— Dar ne. Bet tikriausiai mėgins, nes turi Lorės kompiuterį. 
Elektronikos skyrius nesunkiai užfiksuos šias procedūras. 

— Gal mums pasiseks, ir jis sukvailios. 

— Tu taip negalvoji. 

— Teisybė. Kai čia baigsime darbus, keliausiu į Centrinę būsti- 
nę. Tau derėtų traukti namo ir išsimiegoti. 

— Aš pasidairysiu bute, gal dar ką užtiksiu, ir išeisiu drauge su 
tavimi. Liepiau atsiųsti tavo automobilį, taigi, kai būsi pasirengusi, 
jis tavęs lauks. 

— Tu gan pravartus. 

— Tarkim, taip pratęsime netikro pasimatymo vakarą. 

Eva išspaudė vypsnį, kuris pranyko pamačius Mirą. 

— Dėkui, kad atvykai. 

— Jokių problemų. Labas, Rorkai. 

Regis, Mira nemanė, kad nusikaltimo vietoje elgiasi neprofe- 
sionaliai, kai su Rorku, kuris padėjo nusimesti apsiaustą, pasibučia- 
vo į skruostus. 

Vietoj sau įprasto, aukštakulniais paryškinto dailaus ir elegan- 
tiško kostiumėlio Mira mūvėjo tamsiomis grakštaus fasono kelnė- 
mis, buvo apsirengusi it plienas melsvu nertiniu ir apsiavusi žemus 
pilkus aulinius, kurie rodėsi minkšti kaip išsilydantis sviestas. 

Simpatišką jos veidą gaubė pasišiaušę tartum audinės kailis 
rudi plaukai, aplinką tiriančiose žavingose mėlynose akyse atsispin- 
dėjo šaltakraujiškas, vertinantis žvilgsnis. 

— Apačioje susitikau su Pibadi, ji hermetiku apipurškė mano 
rankas. Jau galiu apžiūrėti kūną? 

— Taip, prašau. 

Ją lydėdama Eva greitosiomis išklojo pagrindinę informaciją. 
Amžius, vardas ir pavardė, mirties laikas ir priežastis. 

— Objekto, kuriuo jis apsvaigino a+++++6uką, neradau. Ma- 
tyt, žudikas jį pasiėmė, tikriausiai buvo atsinešęs. Mėgsta švaistytis 
beisbolo lazda, ir iš sužalojimų peršasi prielaida, kad pasinaudojo 
kaip tik ja. Tikslų atsakymą pateiks Morisis. 

— Neabejoju. Minėjai, kad nusikaltėlis turėjo lipnios juostos 
ir virvės. 

— Aha, atsibeldė pasiruošęs. 

— Rezgė planą, užuot veikęs impulsyviai. Kaip ir laukdamas 
tėvo, tačiau kiek kitoniškai. Jis norėjo ne vien nužudyti, sunaikinti 
merginą. Norėjo sukelti jai skausmą, įbauginti, pažeminti. Esu tik- 
ra, pati padarei tokią pat išvadą. 

— Taip, bet malonu, kai panašią nuomonę išsako ir kitas žmo- 

gus. Matai subjaurotą šukuoseną? Taip siunta niekšingi, riboto pro- 
to individai, suvokiantys, ką moteriai reiškia plaukai. 

— Sutinku. 

— Manau, auka buvo ką tik juos pakirpusi ir persidažiusi. 

— Tai dar vienas reikšmingas faktorius. Jai neleista atrodyti 
išvaizdžiai. Seksualinės prievartos požymiai į akis nekrenta — ne- 
skaitant mėlynės ant dešiniojo spenelio. 

— Jis išsiliejo į kelnes ir apsišluostęs numetė apatinius vonios 
kambaryje. 

Mira linktelėjo. 

— Sujaudino žudymas arba kankinimas. Ko gero, ir vienas, ir 
kitas. Jis paliko tiek savo veiklos įrodymus, tiek DNR. Siekė tau pa- 
rodyti esąs tikras vyras — bet ne lyties prasme. Supranti, ką sakau? 

— Aha. 

— Iš esmės talžė vien veidą. Norėjo ją įskaudinti, paženklinti, 
priversti pajusti jo galią. Pirkinių krepšiai. Ji lankėsi parduotuvėse? 

— Taip. Jis tikriausiai išvertė daiktus ant grindų ir viską su- 
draskė. 

— Nesjai negalima ničnieko turėti. Plėšė prieš žudydamas. Vėl 
kurstė skausmą. Nauji bateliai... apavė tam, kad ji keltų asociacijas 
su pornografiniais vaizdais. 

— Aš irgi taip spėjau. 

— Smaugimas... akis į akį... tai jau intymumas. Surištas kaspi- 
nas vėlgi išduoda jo siauraprotiškumą ir įniršį. Eva, mano įsitikini- 
mu, jis prigriebė dalį plaukų. 

— Kodėl taip galvoji? 

— Nenoriu nieko liesti, bet pažvelk į kelių nupjautų sruogų 
ilgį. Plaukų turėtų būti daugiau. Šlavėjai patvirtins, ar esu teisi. 

— Žodžiu, pasiėmė trofėjų. Pirmoje nusikaltimo vietoje nieko 
panašaus nemačiau. Galbūt kažkas prasprūdo pro akis. 

— Vargu bau. Žudikui ji reiškė daugiau nei tėvai. Pastarieji 

viso labo trukdė, kėlė apmaudą, ir jų nužudymas atstojo priemonę 
tikslui pasiekti. 

— Man irgi taip pasirodė, — pritarė Eva. 

— Mergina gerokai svarbesnė. Šioje lovoje Rainholdas su ja 
miegodavo ir mylėdavosi. Tačiau buvo atstumtas, pavarytas, lyg 
vaikiščias nusiųstas pas gimdytojus. Po išsiskyrimo ji lankosi par- 
duotuvėse, keičia šukuoseną? Ne, taip nieko nebus. 

— Tokia jaunutė... — tyliai nutęsė Mira ir grįžo į svetainę. 

— Jeigu baigei apžiūrą, užleisiu vietą šlavėjams ir morgo ko- 
mandai. 

— Taip, pamačiau su kaupu. Čia jo darbas? — ji pamojo į ankš- 
tą virtuvės zoną. 

— Aha. Po egzekucijos prisikirto. Nors valgė ir anksčiau. Ją 
pribaigęs įsijungė „AutoChef“ aparatą. — Leitenantė davė ženklą 
šlavėjams. 

— Šlamštmaistis. Gardumynai. Vakarėlių užkandžiai. Jis iškėlė 
sau nedidelę šventę, kuri džiugino ir tuo, kad šalia gulėjo jos lavo- 
nas. Ar ką nors pasiėmė? 

— Aukos piniginę, arbatpinigius, kompiuterį, naują saitą. Bent 
jau dėl tų dalykų esu tikra. Turbūt pastvėrė ir juvelyrinius dirbi- 
nius — ji keliavo į grožio saloną, su bičiule vaikščiojo po parduotu- 
ves, todėl veikiausiai buvo įsisegusi auskarus, užsidėjusi porą kitų 
papuošalų. 

— Tavo tiesa. Padavėja dirbanti jauna moteris greičiausiai ne- 
turėjo brangių dalykų, nebent kokią šeimos relikviją. 

Eva matė, kad Miros mintys klaidžioja, ir jautė, kaip viduje 
kaupiasi emocijos. 

— Aš susimoviau. 

Daktarė į ją nukreipė ramų, vertinantį žvilgsnį. 

— Kodėl taip galvoji? 

— Maniau, kad jis pultų kitus žmones — ir dar taip greitai — 

tik tuo atveju, jeigu reikėtų sprukti, bandyti išsigelbėti arba jeigu jie 
atsisakytų padėti. Bet šito varianto nesitikėjau. +— Neįsivaizduoju, 
kaip ir iš kur galėjai numatyti įvykius. Ateiti čia, užpulti merginą? 
Toks poelgis rizikingas ir gerai apskaičiuotas. Skirtingai nei veiks- 
mai, kurių jis ėmėsi pirmą kartą. Iš pradžių pasidavė impulsui, vė- 
liau išnaudojo progą. Kad ir kaip ten būtų, su ja susisiekti mėginai 
keletą sykių. Tau sukliudė aplinkybės. 

— Apsirikau jį analizuodama. Ligi tol Rainholdas nepasižy- 
mėjo smurtu, nerodė nei ambicijų, nei gebėjimo planuoti. Peiliu 
smogti motinai privertė impulsas ir aklas įtūžis. 

— Taip. 

— Po kelių valandų užmušė tėvą. Vėl degė įniršiu, bet šįsyk ir 
piktdžiugiavo. Šaltakraujiškai liko bute, iš pradžių lūkuriuodamas, 
kol tėvas grįš, regzdamas planus, galiausiai, kai abu Žuvo nuo jo 
rankos, įgyvendindamas sumanymus. Jam valgant, miegant, svars- 
tant, kaip elgtis toliau, abu lavonai tysojo greta. 

— Jis nieko nejautė, — tarė Mira. — Mes susidūrėme su socio- 
patu, narcizu. Įsitikinusiu, kad pasaulis sukasi ar bent turėtų suktis 
aplink jo reikmes. Žudiko psichologinė projekcija — atsakomybę 
permesti kitiems. Tvirtai tiki esąs teisus, dėl savo elgesio nejaučia 
kaltės ar sąžinės graužimo ir nemato reikalo mainytis. 

— O, Rainholdas pasikeitė, — užginčijo Eva. — Kai čiupo peilį 
ir suvarė jį į motiną. 

— Pakilo į naują lygmenį, — pataisė Mira. — Nusikratė pan- 
čių. Ir ji pati kalta dėl savo lemties. 

Leitenantė pirštais persibraukė plaukus ir linktelėjo. 

— Aišku. Kai tėvai jau nebestovėjo skersai kelio, jis sulaukė 
galimybės apsirūpinti pinigais, trumpam pagyventi kaip karalius. 
Gavo, ko troško. Nesisielojo, nesijautė prasikaltęs. Veikiau džiūga- 
vo. Bet... nudaigojęs tėvus galbūt kažką sunaikino ir savyje? Sąžinės, 
žmogiškumo kibirkštį, poreikį priklausyti visumai? 

— Matydama, ką nusikaltėlis čia nuveikė ir kaip tuo mėgavosi, 

sakyčiau, ne, nesunaikino, o išvadavo tą savo asmenybės dalį, ku- 
rią slopino, labai tikėtina, bijodamas bausmės — ir suvokė turįs tik 
tada, kai ji ištrūko į laisvę. Rainholdas surado save. 

— Atleiskite, kad trukdau. — Į kambarį įėjo Pibadi, nešina 
padėkliuku su gėrimais. — Štai ką atsiuntė Rorkas. Daktarei Mirai 
skirtas arbatos puodelis priešakiniame kampe. Dalas, tavo kava — 
užpakaliniame kampe. Aš išlenksiu kavos su grietinėle. Rorkas su 
Maknabu sukinėjasi anapus gatvės kiaurą parą veikiančioje kavi- 
nėje. Padavėjas atpažino įtariamąjį. Tuodu tikrina gatvės lygyje su- 
montuotos apsaugos sistemos diskus. 

— Puiki naujiena. 

— Kaip ir šis gėrimas. — Mira nurijo gurkšnį. — Mano mėgs- 
tamiausias. Kaip jam pavyksta atspėti tokius dalykus? 

Eva trūktelėjo pečiais. 

— Jau seniai lioviausi jo klausinėjusi. 

— Nieko prieš, jei trumpam prisėsiu? 

— Pirmyn, — paragino Eva. — Aš dar negaliu. 

— O aš porą minučių atsipūsčiau, — skubiai įsiterpė Pibadi ir 
įsitaisė ant vienos iš paminkštintų dėžių. 

— Jis tikras, kad taip elgtis turi pagrindą, — atsisėsdama pratę- 
sė Mira. — Pats visada žinojo nesąs sutvertas vergiškiems darbams, 
kurių tekdavo imtis, ir pagaliau tai įrodė. Kaipgi paklusti taisyklėms 
reikalavę bosai? Jie buvo trumparegiai, maišu trenkti arba pasiryžę 
sumenkinti Džeraldą Rainholdą, nes puikiai matė jo pajėgumą. Jis 
nužudė tris žmones, tačiau už grotų nepakliuvo. Nors žinai, kas čia 
prikišo nagus, jo sulaikyti neįstengi — tas individas pademonstravo 
nebaudžiamumą pribaigdamas merginą. Jis turi pinigų, tapo nepri- 
klausomas, pažino savąją esybę. 

— Norės vėl žudyti. 

— Suprantama. Lytinė reakcija pakylėja geismą į aukštesnį lyg- 
menį. Žmogžudystės suteikia papildomo malonumo. 

— Užpuls pažįstamą? Svetimas žmogus nesukels tokio emoci- 
jų antplūdžio, bent jau ne artimiausiu metu. 

— Pritariu. Viena vertus, troškimus kursto mintys, kad auka 
visuomet ji nuvertindavo, laikydavo niekam tikusiu, galbūt skau- 
dindavo arba užgauliodavo. 

Taip, nūnai Eva regėjo tamsiausias Rainholdo sielos kertes. 

— Antra vertus, Džeriui knieti atsiteisti. Tėvai jį tramdydavo, 
stumdydavo, apipildavo priekabėmis ir grasinimais, grasino išmesti 
iš namų. Kaip padarė mergina. Aplinkinių, kuriuos jis vertintų pa- 
našiai, nepritrūks. 

— Ilgą sąrašą sudarys jį niekinę žmonės, galimybės pasirodyti, 
patirti jaudulį, išsilieti, pasipelnyti. Gauti atlygį. 

— Mes perspėjome visus, apie kuriuos spėjome sužinoti. — 
Eva žvilgtelėjo į Pibadi. 

— Buvusius darbdavius, — patvirtino detektyvė. — Bendra- 
darbius, šeimos narius, draugus. 

— Jų bus daugiau, — tarė leitenantė. — Įžūliai kalbėjęs arba 
pylos davęs kaimynas, mokytojas, instruktorius, nelemta padavėja 
arba koks pardavėjas. 

Mira su pasimėgavimu atsigėrė arbatos. 

— Sutinku. Žudikas bandys atmokėti kiekvienam, kuris jį že- 
mino, ignoravo arba atstūmė. 

— Bet turėtų žinoti, kad visur išplatinome jo pavardę ir nuo- 
trauką. Privalės pasikeisti išvaizdą. 

— Jis vilkėjo kostiumą, — įsiterpė Pibadi. — Liudininko pa- 
klausiau, kaip Rainholdas buvo apsirengęs. Iš pradžių vyrukas ti- 
kino neatkreipęs dėmesio, bet išsamiau pakamantinėtas prisiminė 
kostiumą, nes, kaip sakė, pirmą sykį matė jį su tokiais drabužiais. 

— Įdomu, — sumurmėjo Mira. — Stengėsi atrodyti profesio- 
naliai. 

— Išsipustė prieš žmogžudystę, — pridūrė Eva. — Pasipuošė 
dėl buvusios merginos. Pažiūrėk į mane, bjaurybe. Dabar renkuosi 

tik aukštą klasę. Grožio salonai, — į Pibadi kreipėsi ji. — Reikia 
pasidomėti įstaigomis, kuriose jis galėjo apsikirpti, užsisakyti įvai- 
rias procedūras, pasirūpinti nauja akių spalva. Džeris keičia veiklos 
metodus. Peilis, beisbolo lazda, smaugimas. Eksperimentuoja? — 
paklausė Miros. 

— Galbūt. Arba prisitaiko. 

— Pasitelkia priemones, derančias prie aukos nuodėmių. Aha, 
tokia versija labiau tikėtina. Jis jaučiasi... įgudęs ir išradingas. Bet 
jam reikia kažkur apsistoti, miegoti, gyventi. Pigūs nakvynės namai 
jo nebedomins. 

— Per žemas lygis, — pritarė Mira. 

— Juose įsikurtų nebent trumpam, jeigu mėgintų sprukti. Bet 
ne, Rainholdas taip nesielgs. Tik ne dabar, kai pajuto pinigų skonį. 

— Niujorke pilna viešbučių, — pareiškė Pibadi. 

— Iškratysime visus. 

— Nusikaltėlis praleis daugybę laiko, žiūrėdamas ir skaityda- 
mas apie jį parengtus reportažus, — pridūrė Mira. — Štai dar vienas 
faktorius, pagrindžiantis jo veiksmus. Žmonės bijos Džerio Rain- 
holdo ir jį gerbs. Laikys tikru vyru. Pavojingu. 

— Jis išlaidauja, todėl finansų atsargas netrukus teks pasipil- 


dyti. 


JIS SUMĄSTĖ, KAIP GAUTI ŠLAMANČIŲJŲ. GAILA, UŽMIRŠO PRIVERSTI 
Plikę Lorę — nuo šiol visada apie ją taip galvos — pervesti santau- 
pas į jo sąskaitą. 

Pernelyg įsijaučiau, pamanė Rainholdas. Žinojo, kad toji kek- 
šė turi pasislėpusi keletą tūkstančių, bet bliaudama ir kratydamasi 
ji išblaškė dėmesį, todėl jis nudėjo pusgalvę nespėjęs susišluoti pi- 
nigų. 

Egoistiška kalė. 

Ai, koks skirtumas — nieko čia baisaus. Jam nereikalingi ap- 
gailėtini padavėjos trupiniai. 

Džeris buvo tikras, kad jį slėgs nuovargis, bet dabar jautėsi už- 
sivedęs lyg po velniškai gerų kvaišalų dozės. Kurią turbūt vertėtų 
įtraukti į pirkinių sąrašą. 

Pirmiausia reikia apsistoti kokiame nors mielame prieglobsty- 
je, pagausinti savąjį „Užsikruškit“ fondą, pasikeisti, kaip planavo, iš- 
vaizdą ir tada apsirūpinti idealiai suklastotu tapatybės pažymėjimu. 

Bet kokius norus bus galima visiškai patenkinti Traibekoje sto- 
vinčiame dailiame name rausvo smiltakmenio fasadu. 

Velniop niekingas Plikės Lorės santaupas. Jis gviešėsi kur kas 
didesnio laimikio. 

Tik iš pradžių teks luktelėti, kol toji bobšė, ponia Farnsvort, 
šįvakar paskutinį kartą laukan išves savo šunį, sušiktą neūžaugą, 
vardu Šniūkis. 

O gal derėtų sakyti — paskutinį kartą gyvenime? 

Dieve, kaip smagu! 

Kitaip nei Plikės Lorės atveju, jis nerado kavinės, iš kurios ga- 
lėtų stebėti pastatą, todėl stengėsi tūnoti šešėliuose arba apsimesti 
kalbantis saitu. 

Pora minučių po vienuoliktos prasivėrė durys ir per slenkstį 
iškrypavo ponia Farnsvort, ji už pasaitėlio išvedė atgrasų sargiūkštį. 
Storašiknė į šunėką kreipėsi čaižiu, erzinančiu balsu, kuriuo zyzda- 
vo, kai vidurinėje per informatikos pamoką taršydavo Džerį. 

Jai nusprendus išeiti į pensiją, mokyklos valdžia surengė per- 
dėtai pompastišką atsisveikinimą. Jis netgi gavo elektroninį pakvie- 
timą į mokytojos palydėtuvių pobūvį. Nieko sau įžūlumas — juk 
ponia Farnsvort iš pykčio jį sukirto! 

Kai moteris įveikė pusę kvartalo ir stabtelėjo, leisdama savo 
mišrūnui nusitriesti prie medžio, Rainholdas pro vartus smuko į 
siaurą priešakinį kiemą ir vėl metėsi į šešėlius, išplitusius prie lau- 
kujų durų. 

Neblogas namas, pagalvojo ir nusprendė, kad su mielu noru 
čia praleis keletą dienų. Riebi kalė paveldėjo būstą mirus nekilnoja- 
muoju turtu prekiavusiam jos tėtukui. Gyveno viena nuo tada, kai 
kanopas užvertė idiotas vyrelis. Nenuostabu, jog kito nesusirado, 
nes pati buvo nusipenėjusi, šlykšti ir nuožmi kaip skersgatvių žiurkė. 

Iš krepšio Džeris išsitraukė beisbolo lazdą ir žinodamas, kaip 
ja naudosis, pasidžiaugė rankas slegiančiu svoriu. 

Jis pagalvojo, kad galėjo tapti samdomu žudiku. Vienu iš vy- 
riausybei dirbančių specialistų, kuriems leidžiama naikinti žmones. 
Rasi pasinerti į šią sritį vis dar bus įmanoma, kai atliks savo darbus. 

Galabyti svetimus tikriausiai malonu. Bet pirma turi mirti 
gausybė pažįstamų. 

Kurį laiką jis bus labai užsiėmęs. Karjerą turės atidėti. 

Džeris stebėjo, kaip ji grįžta drauge su striksinčiu bjauriu am- 
siumi. Kai abu nusiūbavo pro žvangančius vartelius, jo širdis ėmė 
plakti sparčiau. 

Šuo stabtelėjo, suvirpėjo, pratrūko loti. 

Prakeikimas! Tokios įvykių eigos Džeris nenumatė. 

— Liaukis, Šniūki! Vėl užuodei tą blogą katiną? Seną piktą ka- 
tiną“ 

— Eime. Nebūk toks bailiukas. 

Moteris pakėlė viauksintį padarą ir, laikydama jį glėbyje, švel- 
niai tildydama, žengė į namus. 

Pasuko raktą. Atidarė duris. 

Jis metėsi ant ponios Farnsvort tarsi siurbėlė. Užsimojo lazda 
ir vienu smūgiu nubloškė ją pirmyn. Sau už nugaros trenkė duri- 
mis, sparčiai alsuodamas ir lygiai taip pat energingai slopindamas 
norą iškaršti jai kailį. 

Susivaldęs Džeris atsivėdėjo koja ir spyrė lojančiam, tirtan- 
čiam Šniūkiui, kuris nuskriejo šalin, atsitrenkė į sieną ir sudribo ant 
grindų kaip šeimininkė. 

Jis buvo priverstas sulėtinti kvėpavimą, aprimti ir palaukti, kol 
atlėgs galvoje šėlstantis kraujo uraganas. Vien kad atgautų blaivų 
mąstymą. Galiausiai patenkintas linktelėjo, ištikimą lazdą atrėmė 
sieną. Ir pasitrynė delnus nujausdamas malonumus. 


ČELSYJE EVA TRUMPAI PAŠNEKĖJO SU RAINHOLDĄ APTARNAVUSIU 
padavėju. 

— Jis atvyko apie ketvirtą, gal penkiolika minučių po ketvirtos, 
užsisakė didžiausią puodelį latės kavos su dviguba karamelės sirupo 
doze ir didįjį sausainį su šokolado gabalėliais. Vėliau įsikniaubė į 
savo saitą ir kišeninį kompiuterį, bet taip elgiasi daugelis. 

— Girdėjote jį su kuo nors kalbantis? 

Vaikinas pasikrapštė sau už ausies, lyg tai būtų padėję galvoti. 

— Dabar, kai užsiminėte... rodos, ne. Tiesiog sėdėjo, dairėsi 
pro langą, vis įsijungdavo saitą, patyrinėdavo delninuką. Maniau, 
klientas ko nors laukia, ir tie žmonės vėluoja, bet į mano klausimą 
atsakė, kad prieš susitikimą paprasčiausiai stumia laiką. Atsiskaitė 
grynaisiais. Taip ilgai čia pralindėjęs staiga pašoko, nutrenkė pi- 
nigus, griebė krepšį ir išsinešdino. Faktiškai ristele. Nulėkiau prie 
staliuko įsitikinti, ar jis apmokėjo sąskaitą, — taip, apmokėjo, bet 
arbatpinigių paliko nedaug, — ir pamačiau, kaip vyrukas skuodžia 
per gatvę vingiuodamas tarp automobilių, kurie stovėjo prie švieso- 
foro. Tai tiek. 

— Kokį krepšį? 

— Ką? 

— Kokį krepšį? — pakartojo Eva. — Sakėte, kad prieš išeida- 
mas jis griebė krepšį. 

— O, supratau. Dailų. Iš pirmo žvilgsnio naują. Juodą, nemažą. 
Panašų į kelioninį, tik prašmatnesnį. Gerai neįsižiūrėjau. 

— Ir tai neblogai. Jeigu dar ką atsiminsite arba vėl jį pastebėsi- 
te, prašau su mumis susisiekti. 

— Būtinai. 

Ji išėjo laukan, žengė link Rorko ir Maknabo, įsijautusių į elek- 
tronikos knibčių pokalbį, ir juos nutraukė pakeldama ranką. 

— Ką išsiaiškinote apie vaizdinę apsaugos sistemų medžiagą? 

— Kaip tik apie ją šnekėjome. 

— Bet ne angliškai. 

Maknabas plačiai nusišypsojo. 

— Jį užfiksavo kelios gatvėje įtaisytos vaizdo kameros, ir mes 
galėsime sujungti kadrus į visumą. Bet šiuo metu svarstėme, kaip 
nustatyti, iš kur įtariamasis atkeliavo. 

— Kodėl iš karto taip nesakei? 

— Mes sakėme, — ją pataisė Rorkas. — Nuo tada, kai Priva- 
tumo įstatymai sužlugdė palydovinį stebėjimą, mums tenka kliau- 
tis iš esmės vien pastatų kameromis, jei tik jas randame. Mudu 
bandome išmąstyti geriausią būdą, kaip atsekti jo transporto prie- 
monę. 

— Gerai, tęskite darbą. Praneškite, jei sužinosite ką nors ver- 
tinga. Skirk man minutėlę, — Rorko paprašė Eva ir atsitraukė per 
porą žingsnių. — Namo nevažiuosi? 

— Noriu dar pažaisti su bičiuliu. Vargu ar spėsiu grįžti prieš 
prasidedant komendanto valandai. 

Leitenantė pašnairavo į Maknabą, kol kas bendraujantį su Pi- 
badi ir mindžikuojantį, jos manymu, įprasta Elektronikos skyriaus 
darbuotojų maniera. Kai įsitraukdavo į elektronines paieškas, jo kū- 
nas spalvingais apdarais stačiai neįstengdavo ramiai nustovėti. 

Nepriekaištingo kirpimo juodas kelnes mūvintis ir odinę striu- 
kę užsimetęs Rorkas savo ruožtu priminė ramutėlį katiną. 

Bet juos siejo draugystė ir visa tai, ką ji nulemdavo, pagalvojo 
Eva. 

— Daryk kaip išmanai. 

— Siūlai rinktis veiklos metodus, kuriems teikiu pirmenybę? 
Ką gi... — Rorkas apkabino žmoną ir pabučiavo, kol ji neišsisuko 

iš glėbio. — Tarnybos metu ir viešai. Bet tu pati liepei daryti kaip 
išmanau. 

Eva kumštelėjo vyrui į pilvą. 

— Aš irgi elgiuosi savo nuožiūra. Pibadi! Eikš. 

Leitenantė perėjo gatvę, žingsniuodama ten, kur laukė — kaip 
ir buvo žadėta — jos automobilis. 


KOL EVA DARBAVOSI, PLUŠĖJO IR JOS PERSEKIOJAMAS ŽMOGUS. 
Naujajame prieglobstyje jis leido sau neskubėti ir mėgautis džiugiu 
jauduliu, kurį žadino galimybė be leidimo klaidžioti po svetimus 
namus. 

Pardavus arba iškeitus kambarius užgrūdusią elektroninę įran- 
gą, būtų įmanoma pasipildyti „Užsikruškit“ fondą. Ponia Farnsvort, 
iš prigimties kompiuterių knibčė, aiškiai dievino savo prietaisus, 
įskaitant namų androidą, dėvintį juodą dailų kostiumą ir, laimė, da- 
bar veikiantį snaudimo režimu. 

Per studijas, už kurias inkšdami mokėjo šykštūs, dabar jau 
nebegyvi tėvai, jis pakankamai gerai susipažino su programavimu, 
kad ištrintų į androidą sukištus atminties lustus. Perprogramavimo 
darbai privertė gerokai smarkiau paprakaituoti, bet Džeris gebėda- 
vo atlikti esmines užduotis. Susidoroti su vingrybėmis, esant reika- 
lui, padės storabambė Farnsvort. 

Pasodinęs seną kalę ant kėdės, surišęs ir lipnia juosta apklijavęs 
burną, jis pasivaišino užkandžiais. Imtis darbo ketino jos kabinete, 
todėl apdorotam androidui visų pirma liepė riebiašiknę nutempti į 
antrą aukštą ir vėl jį išjungė. 

Paskui surengė sau ekskursiją. 

Namas atsidavė senimo tvaiku ir šunimi, kuris dabar pastiklė- 
jusiomis akimis virpėjo kampe. Matyt, spyris sumaitojo kokį vidinį 
šūdgalvio organą, nusprendė Rainholdas ir į burną įsimetė pasūdy- 
tų, acte išmirkytų traškučių. Skanėstą užgėrė kola. 

Druska aplipusias rankas jis protarpiais nusišluostydavo į pra- 
bangias užuolaidas arba kėdės atkaltę. 

Pavalgęs įkišo nosį į jos miegamąjį. Rado milžinišką ekraną — 
senoji šliundra apsivertusi elektronika. Deja, savo jėgomis niekaip 
nepavyktų išnešti tokio daikto. Gal pasinaudoti androidu? Liepti 
jam užstatyti vieną kitą elektroninį agregatą? Tik ne per arti namų. 
Ne ten, kur apsipirkdavo nukaršusi bjaurybė. 

Šitą variantą jis privalės apmąstyti. Bet didžiuoju ekranu mė- 
gausis, kol iš čia neišsikraustys. 

Kai paaiškėjo, kad būsto šeimininkė apsirūpinusi ne vien sū- 
kurine vonia, bet ir erdviu, įmantriu dušu su įvairiais čiurkšlių reži- 
mais, Džeris sugageno negalėdamas patikėti savo sėkme. 

Čia tai bent gyvenimas. 

Jis nė velnio neišmanė apie dailę ir visiškai ja nesidomėjo, ta- 
čiau nutarė, kad vertėtų pabandyti kelis paveikslus nunešti į vieną 
iš meno galerijų, priburti apie pasimirusią tetą Martą ir išpešti gry- 
nųjų. 

Labiausiai pradžiugino atrastas įspūdingas seifas. Nemažas, 
įmontuotas į sieną, už paveikslo, vaizduojančio idiotišką ūkininko 
namą ir kažkokiais mėšlinais augalais apsėtus laukus. 

Seifas buvo senoviškas, tiksliau, toks atrodė dėl klasikinio šif- 
rinio užrakto. Name, ko gero, atsirado prieš dešimtmečius. Nežinia, 
kas slypėjo viduje, bet dabar turinys priklausė jam. 

Džeris grįžo į miegamąjį, iš spintos išvertė ir į maišus sugrū- 
do storulės drabužius. Už skudurus galbūt pasiseks gauti šiek tiek 
pinigų, bet svarbiausia, kad jų čia nebeliktų. Senės mantą, pusgal- 
vio šuns gultą ir žaisliukų pilną krepšį jis nuvilko į kitą miegamąjį. 
Veikiausiai svečių kambarį, išgražintą nėriniuotais daiktais ir gėlių 
piešiniais. 

Ką gi, ji sulaukė netikėto svečio. 

Patraukęs atgal Rainholdas nusimetė kostiumą, užsimovė 
naujus džinsus, apsirengė dizainerio sumodeliuotus marškinėlius, 


J. D. ROBB + MIRTINAI NEDĖKINGAS 143 


įsispyrė į ką tik įsigytus sportukus. Darbinis apdaras, pamanė žiū- 
rėdamas į veidrodį. Galop vonios kambaryje sudėliojo savo daik- 
tus — mašinėlę plaukams ir jų dažus, veido ir kūno tamsintoją. 

Kad ir kaip norėjo apsilankyti brangiame grožio salone, jis ne- 
buvo kvaiša. Be kita ko, apie išvaizdos korekcijas prisiskaitė interne- 
te. Iš pradžių jomis užsiims pats, vėliau rezultatus nušlifuos salono 
darbuotojai. Kol kas tereikėtų pasikeisti išoriškai ir tada įsiamžinti 
naujame asmens dokumente, kurį pagelbės suklastoti senoji ragana. 

Džeris žinojo, kaip ją įtikinti. 

Jis pasiėmė metalo žnyples, virtuvėje aptiktą mėsos kapoklę — 
patogią, žadančią galimybių įvairovę — ir nediduką akumuliatorinį 
gręžtuvą. 

Kuriam laikui instrumentų užteks, pagalvojo jis ir nusigavo į 
darbo kambarį. 

Regėdamas pramerktas, sąmyšio ir baimės sklidinas aukos 
akis, Džeris ją apdovanojo spinduliuojančia šypsena. Iš žvilgsnio 
supratęs, kad moteris jį atpažino, ir pamatęs, kokiu siaubu pražydo 
jos vyzdžiai, dar plačiau prašiepė dantis. 

— Sveika, ponia Farnsvort! Atsimeni mane? Pasistengei mane 
sukirsti per informatikos pamoką ir suknisai gyvenimą. Mudviem 
teks rimtai šnektelėti. Kaip mokiniui su mokytoja. — Jis teatrališkai 
skėlė kapokle per rašomąjį stalą. — Tuojau pat. 


RAINHOLDAS PRISISTŪMĖ KĖDĘ, ATSISĖDO PRIEŠAIS 
ją, ant kelio užsimetė kitos kojos gurnelį. 


Ž — Aš turėjau kartoti tavo prakeiktų pamokų kur- 
są, nes ant manęs griežei dantį. Ištisą mėnesį buvau įstrigęs namuo- 
se kartu su niurzgančiais, priekabiaujančiais tėvais. Kai jie atsibeldė 
į vieną iš tavo surengtų pasitarimų apie kritišką mokinio padėtį, tu 
priskiedei, kad esu tingus, neatsakingas ir domiuosi tiktai kompiu- 
teriniais žaidimais, užuot sutelkęs dėmesį į apgailėtinus, idiotiškus, 
beverčius mokslus. Tavo melas man atsiėjo visą sumautą vasarą, vi- 
sas nelemtas savaites, per kurias lankiau pataisas, kol mano bičiuliai 
atostogavo. Nė negalėjau nuvykti į pajūrį. 

Jis kilstelėjo ir nužvelgė žnyples, užuodė jos baimės prakaitą. 

— Tai buvo šlykščiausia vasara mano gyvenime. Draugai šai- 
pėsi kiekvieną mielą dieną, o aš kiurksodavau klasėje su nevykėliais, 
nes tau knietėjo mane prispausti. 

Džeris palinko į priekį, atlaužė vieną jos pirštą, nors moteris 
stengėsi juos suspausti į kumštį, ir įkalino jį žnyplėse. 

— Atkimšiu tau burną, kad galėtum pasiaiškinti. Iškloti savo 
versiją. Jei šauksi, ties krumpliu nurėšiu pirštą. Supratai? 

Kai ponia Farnsvort linktelėjo, žvilgsniu varstydama jo akis, 
Džeris suėmė juostelės kraštą. 

— Paleisi gerklę — neteksi piršto, — perspėjo ir nuplėšė juos- 
tą. — Namas toks sandarus, kad tavęs vis tiek niekas neišgirs, bet aš 
nenoriu klausytis riksmų. 

Jis troško suveržti gnybtus, pajusti, kaip tie skrodžia kaulą, ir 

sykiu stebėti aukos veidą. Tačiau naujiems Džerio asmens doku- 
mentams padirbti senajai raganai gali prireikti sveikų rankų. 

Antra vertus, kojų pirštai jai nebūtini. Džeris lėtai atitraukė ir 
nuleido žnyples. 

— Na, ponia Farnsvort, ką papasakosi? — jis nutaisė dėmesin- 
gą miną, bet nepajėgė apmalšinti akyse tviskančios piktdžiugos. — 
Man labai įdomu. 

— Aš norėjau tau padėti. Garbės žodis, — užtikrino moteris, 
kai jis vėl čiupo instrumentą. — Bet pasirinkau neteisingą taktiką. 
Suklydau. — Ji užgniaužė palengvėjimo ašaras, Rainholdui vėl pa- 
dėjus žnyples, ir akimirką, vieną sekundės dalį, nutilo, kad susitelk- 
tų. — Man nederėjo taip griežtai su tavimi elgtis. 

— Nedavei man ramybės nuo pat pirmos dienos. 

— Nes įžvelgiau dideles tavo galimybes. 

Pati Farnsvort nė nebuvo tikra, kad meluoja. Jį tikrai laikė ga- 
biu. Ir užkietėjusiu veltėdžiu. Dėl jo tiek daug stengėsi, suteikė tiek 
daug progų. Dėl Dievo meilės, su Džeriu dirbo asmeniškai, jam į 
partnerius paskyrė vieną iš geriausių savo mokinių. 

— Tik nesumąsčiau, kaip atskleisti tas galimybes, kaip iki tavęs 
prisikasti. 

Dabar išties pūtė miglą. Kaip gera mokytoja, išbandė visas savo 
arsenalo priemones. Džeraldas Rainholdas buvo viena iš nedauge- 
lio jos nesėkmių, nes jam paprasčiausiai niekas nerūpėjo — vaikis 
nuolat tinginiaudavo ir nerodė nė trupučio dėkingumo. 

— Nesugebėjau. Tai mano kaltė. 

— Tu sumažindavai man pažymius. 

Viena jos dalis geidė atsikirsti, nuleisti jį ant Žemės, išvaryti 
puikybę tūžmingu mokytojos balsu, nes ji niekuomet taip nesielg- 
davo. Netgi atvirkščiai, iš pradžių rašydavo kiek aukštesnius įver- 
tinimus, norėjo įkvėpti jam pasitikėjimą savimi, pakurstyti norą 
uoliau mokytis. 

Taigi ponia Farnsvort tuo pasinaudojo. 

— Mačiau, kokį nuostabų talentą turi, štai kodėl tave spau- 
džiau. Per stipriai. Tačiau savo klaidą supratau per vėlai. Atleisk. 
Dėl to labai gailiuosi. Būtų gerai, jei galėčiau grįžti į praeitį ir imtis 
kitokių veiksmų. 

— Imtis kitokių veiksmų. 

Džeris prunkštelėjo, bet pasijuto sutrikęs. Nesitikėjo, kad ji 
pritars. Nesitikėjo, kad suvoks esanti kalta. 

Koks skirtumas. Planas lieka planu. 

— Sakyk seifo užrakto kombinaciją. 

Jis taip žaibiškai peršoko prie kitos temos, kad moteris krūp- 
telėjo. Nors jai traukė skrandį, lėtai ir aiškiai išvardijo skaitmenis. 

— Jeigu meluoji, prarasi pirštą. 

Rainholdas priplojo jai prie burnos juostą ir dingo iš kambario. 

Likusi viena moteris bandė muistytis, sukiotis, kraipytis. Rie- 
žiasi į odą. Lipniąja juostele jis apvyturiavo raiščius, kūną bei kėdę, 
ir tarytum šią priklijavo. 

Galbūt kartojami judesiai šiek tiek atlaisvintų pančius? O gal 
pasisektų prišnekinti užpuoliką atrišti rankas? 

Kur Šniūkis? Ką jis padarė vargšui mažyliui, kaip veršiukas ne- 
kaltam padarėliui, svarstė ponia Farnsvort vėl rydama ašaras. 

Žiniasklaida pranešė, kad Džeraldas Rainholdas nužudė savo 
tėvus. Tuomet pavogė jų pinigus. 

Nugalabins ir ją, nebent pavyktų kaip nors jį perkalbėti. Arba 
pasprukti. 

Išgirdusi Džerį grįžtantį, namo šeimininkė suakmenėjo. 

Bendradarbiauk, įsakė sau. Pritark. Atgailauk. 

Ji mokytojavo ilgiau nei pusę gyvenimo, faktiškai dėstė vien 
paaugliams. Darbas dažnai keldavo nusivylimą, atrodydavo nedė- 
kingas, kol jie mažumėlę pražysdavo ir išsukdavo iš savimanos ke- 
lio. Neskaitant kitų dalykų, nepaprastą džiaugsmą teikdavo galimy- 
bė stebėti, kaip mokiniai sužydi. 

O kaipgi Džeris Rainholdas? Ji neįžvelgė nė menkiausio pum- 
purėlio. 

— Ei, ponia Farnsvort, sukaupei tikrą lobį. Grynieji, papuo- 
šalai. Sumautas palikimas, ar ne? Jis turėtų būti velniškai vertingas. 
Radau krūvą diskų — privalėsi paaiškinti, kas įrašyta pažymėtuose 
užrašu „Draudimas“. Kertu lažybų, kad brangiai kainuoja ir mėš- 
lini įrenginiai, kurių pilna tavo namuose. Esi man skolinga iki ka- 
klo, tad kibkime į darbą. Galimas daiktas, kartu praleisime kiaurą 
naktį. 

Jis nežymiai pastūmė kėdę į šoną ir įsitaisė prie kompiuterio. 

— Pirmiausia man prireiks tavo slaptažodžių. Pradėkime nuo 
banko sąskaitų. — Tenkindamas savo įnorį, atžagaria ranka tėškė 
jai per veidą. — Sakiau, man reikalingi slaptažodžiai. Oi, nepyk! — 
prajuko. — Juk tu negali kalbėti užklijuota burna. — Džeris nu- 
drėskė juostą stebėdamas, kaip jos akių kampučiuose tvenkiasi aša- 
ros. — Metas grąžinti skolą, ponia Farnsvort. 


PRIE RAŠOMOJO STALO SĖDINTI LEITENANTĖ DALAS IŠPLĖTOJO SAVO 
užrašus į nuodugnią ataskaitą. Sutelkė į ją dėmesį, pasistengė už- 
miršti nusėdusį emocijų antplūdį, kurį sukėlė tiek sau, tiek Lorės 
Nučijo tėvams, kai pabeldė į jų duris ir pranešė apie nužudytą dukrą. 

Eva nepajėgė apmalšinti poros sielvarto ir žinojo neturinti tei- 
sės jo perimti. 

Užtat galėjo — tuo ir ketino užsiimti — rasti ir areštuoti žmo- 
gų, kuris iš Nučijo atėmė dukterį ir amžiams pakeitė jų gyvenimą. 

Nūnai Lorės veidas kabojo ant lentos. Koks jis buvo, kai Rain- 
holdas ją paliko. Iki ryto žiniasklaidos priemonės gaus aukos nuo- 
trauką ir nepaliaujamai ją transliuos. Bet Eva ketino pasirūpinti, 
kad į žurnalistų rankas nepatektų atvaizdas, kuriame mergina jam- 
žinta iš karto po mirties. 

Kas dar atsidūrė jo sąraše? Kieno dabar eilė? 

Ji vėl užsikaitė kavos, gurkšnodama priėjo prie lango ir nukrei- 
pė akis į Niujorką. 

Kiek daug šviesų — žvilgantys langai ir šaligatviai, tamsą 
skrodžiantys automobilių spinduliai. Kiek daug žmonių, kurie at- 
vyksta į miestą, įsikuria, pramogauja, mylisi, ieško veiklos, trokšta 
ramybės. 

Kiek iš jų per dvidešimt šešerius metus kaip nors užgavo arba 
įsiutino Rainholdą? Kiek iš jų siautėjantis žudikas nudobs, ko! pa- 
klius Evai į nagus? 

Ji atsigręžė į lentą. 

Motina, tėvas, buvusi mylimoji. Asmeniška, intymu. 

Ar Džeris taip elgsis ir toliau? Puls senelius? Ar jie atitiko rei- 
kalavimus? Pusbrolius? Pirma imsis šeimos — atsimokės už vaikys- 
tėje patirtą dėmesio ir palaikymo stoką, kritiką? 

Paskui seks draugai, ar ne, jei tik jis nekeis veiklos modelio? 
Galbūt kitas bus laimėtojas Las Vegase, kuriame pats Džeris prasi- 
lošė? Arba kuris išmetė jį iš namų dėl nesumokėtos nuomos? 

Mėginant prigriebti bičiulius, jam reikės išnaudoti palankias 
progas. 

Eva vėl prisėdo ir apskaičiavo tikimybes. 

Tuomet atsilošė ir raukydamasi, barbendama pirštais per stalą 
įsižiūrėjo į rezultatus. 

Kompiuteris teikė pirmenybę Brukline gyvenantiems sene- 
liams. Nurodė juos kaip labiausiai tikėtiną variantą. Jiedu įsikūrę už 
didmiesčio, labai ramioje vietoje. Draugų šansai lygiaverčiai. 

Rizikuoti negalima. Seneliams teks parūpinti apsaugą. 

Bet šiai versijai nepritarė jos instinktai, bent jau kol kas. Juk 
tipiški seneliai paprastai būna nuolaidesni už tėvus, ar ne? Taip at- 
rodyti turėtų ir Rainholdui, tiesa? 

Vėlgi, sprendžiant iš gautų duomenų, brukliniečiams nestigo 
santaupų. Jie nesivartė turtuose, nesišvaistė grynaisiais į kairę ir į 

dešinę, tačiau buvo pasikloję tvirtus finansinius pamatus. Džeriui 
prireiks daugiau pinigų. 

Jis bandys kompensuoti savo išlaidas? Patrauks į Brukliną? Iš- 
sinešdins iš Manhatano, neskubėdamas suregs planus? 

— Ne, nuojauta sako, kad kita tavo stotelė ne čia. 

Bičiuliai nebuvo aptekę doleriais. Bet Avigalvis Džo, kaip jį 
praminė Pibadi, Las Vegase neblogai pasipelnė. Žudikas galėtų vie- 
nu šūviu nupilti du zuikius, teisingai? Atkeršyti ir susišluoti pinigus, 
kuriuos jis prakišo, o Avigalvis Džo laimėjo. 

Gal net tris zuikius, save pataisė Eva, nes Rainholdas mielai 
pasigirtų, kaip pribaigė Lorę. Viską atskleistų ją pažinojusiam žmo- 
gui, draugui, kuris, jiems išsiskyrus, veikiausiai sutiko, kad ji buvo 
tikra kalė. 

Iš bičiulių ir artimųjų, — nors vertėtų labiau pasidomėti pus- 
broliais, — Avigalvis Džo atsidūrė pirmoje jos sąrašo vietoje. 

Vis dėlto intuiciją nevisiškai tenkino net ir šioji kandidatūra. 

— Dalas, — prasižiojo Pibadi įžengdama į kabinetą. — Mak- 
nabas... 

— Argi jis nenorės kažkuriuo metu grįžti pas draugus? 

— Ką? 

— Kalbu apie Rainholdą. Jis — ne vienišius. Mūsų turima in- 
formacija byloja, kad tas tipas mėgsta leisti laiką su bičiuliais, lan- 
kytis baruose ir klubuose. Jam magės su kuo nors išgerti, ko gero, 
su pažįstamu, pasidalyti nuoskaudomis. Šiuo metu jis užsivedęs. 
Pertekęs adrenalino. Patenkintas, kad viskas klojos kaip iš pypkės. 
Mėgaujasi nedidele asmenine švente. Bet galiausiai užsimanys su- 
mušti delnais su draugužiais, ar ne? 

— Aš... nežinau. Džeris nužudė tris žmones. Vargu ar draugai 
norės su juo sumušti delnais. 

— Tu mąstai kitaip negu jis. Vyrukas praturtėjo — jo požiūriu. 
Tapo įžymus. Galingas ir didis. Prieš ką dar riesti nosį, jei ne prieš 
bičiulius? Kol kas džiaugsmą teikia brangūs viešbučiai, maistas, 

nauji drabužiai. Manau, jis jau suprato, kad norėdamas toliau taip 
gyventi privalės gauti kur kas daugiau pinigų. 

— Galbūt, bet... mudviejų amžius panašus. Jei man į glėbį, tar- 
kim, nukristų daugiau kaip šimtas septyniasdešimt penki tūkstan- 
čiai gabalų, pirmoji mano reakcija būtų: „Eik tu sau, aš turtinga!“ Ir 
taip pat surengčiau sau šventę. Prisipirkčiau naujų daiktų, mažumė- 
lę paišlaidaučiau. Tiesiog nesusivaldyčiau. 

— Bet paskui liautumeis, mat nesi pusgalvė. 

— Aha, skirtingai nei jis. — Panirusi į savo mintis Pibadi žengė 
arčiau išmaniosios lentos. — Jis tikrai negalvoja investuoti į ateitį, 
apmokėti sąskaitas ar elgtis kaip subrendęs žmogus, kurį užgriuvo 
netikėta sėkmė. 

— Aišku, aišku. — Eva smiliumi bedė į Pibadi ir, kai partnerės 
žvilgsnis nukrypo „AutoChef“ pusėn, dūrė pirštu į aparatą. — Ta- 
čiau Rainholdas surado tikslą, — pratęsė ji, kai detektyvė nuskuodė 
užkaisti kavos, — kurio niekada neturėjo. Tokią nuomonę išsakė 
Mira. Jo viduje kažin kas įtrūko, ir iš po kvaišos veltėdžio dangos iš- 
siveržė žudikas. Jis įgijo siekį ir, kaip spėju, tam tikra prasme mąsto 
apie ateitį. 

— Kaups lėšas? 

— Ne, puoselės naują savo pomėgį ir svarstys, kaip prasima- 
nyti finansų, kad toliau galėtų džiaugtis prašmatniu gyvenimu. Ne- 
lemtas šūdžius tikriausiai įsivaizduoja tapsiąs brangiai apmokamu 
samdomu žudiku. Bet pirma turėtų atstatyti pusiausvyrą, atsilygin- 
ti kiekvienam, kuris jį vienaip ar kitaip supykdė. Jis negali nuolat 
kraustytis iš viešbučio į viešbutį. Jam reikia bazės, būstinės... štabo. 

Rankose laikydama kavos puodelį, Pibadi įsitaisė ant lankytojų 
kėdės, nors ir žinojo, kad toji išklibusi. 

— Tvarka, aš suprantu, kur tu lenki. Atsiteisdamas jis dar no- 
rėtų užsidirbti nuosavam būstui. Aukščiausios klasės vietelei. Už ją 
teks pakloti milžinišką sumą, bet... 

— Ne tokią ir didelę, jeigu Džeris pasirinks nuomą. Net ir 

pastarajai prireiks daugiau šlamančiųjų arba, dar geriau, saugios 
sąskaitos, nes grynieji kelia įtarimų. Jis turės įsigyti naujus asmens 
dokumentus ir pasikeisti išvaizdą, kad galėtų sukinėtis po miestą. 

— Seneliai Brukline gan pasiturintys. 

— Aha, jie sudomino ir kompiuterį. Ar senoliai kada nors tau 
buvo įgrisę? 

— Lyg ir ne. — Apie tai — apie juos — pagalvojusi, Pibadi nu- 
sišypsojo. — Jie mane lepino. Tiksliau, mus visus. 

— Argi ne taip dažniausiai būna? Bet atsižvelgdama į Rainhol- 
do nusikaltimų skaitiklį ir tai, kad didžiąją gyvenimo dalį jis nuolat 
susimaudavo, sakyčiau, šis variantas visai tikėtinas. Aš pasirūpinsiu 
jų saugumu. Regis, jam pakaks smegenėlių susigaudyti, kad sene- 
liams skirsime apsaugą. 

— Avigalviui Džo nuskilo Las Vegase. 

Eva linktelėjo, delnu trindama įtampos kaustomą sprandą. 

— Nenustebčiau, jeigu kita auka būtų Džo, juolab kad po išvy- 
kos praėjo palyginti nedaug laiko. Nors jis greičiausiai jau iššvaistė 
nemažą laimikio dalį. Džeriui reikia kur kas didesnės sumos, dar 
vieno pelningo grobio. Juo dėta, imčiausi buvusių darbdavių. Net 
jeigu jų finansinė padėtis neįspūdinga, jis tuo netikėtų. Tie žmonės 
turi savo verslus, be to, jam vadovavo — kaip ir tėvai. 

— Neblogas pastebėjimas. 

— Manau, šią prielaidą išnagrinėsime nuodugniau. Ir paieško- 
sime nuomojamų aukštos klasės apartamentų, kooperatinių butų, 
sublokuotų namų. 

— Dalas, jų velniškai daug. 

— Jam užtenka vieno varianto, mums taip pat. 

Vildamasi išjudinti savo smegenis, Eva pasisuko į lentą, užsi- 
kėlė ant stalo kojas ir nugrimzdo į apmąstymus. 

— Senajame rajone jis neliks, jei išsaugojo nors lašelį proto. 
Net ir pakoregavus išvaizdą, išlieka per didelė grėsmė, kad jį kas 
nors atpažins. Buvusios merginos kvartalas irgi atkrenta, — nu- 

sprendė leitenantė. — Bet tinka netolimos apylinkės. Rainholdas 
mieliau apsistotų pažįstamose vietovėse, kur jaustųsi patogiai, bent 
jau kol formuosis kaip nusikaltėlis. Ir mėgautųsi galimybe žiūrėti iš 
aukšto į kitus. Džiaugtųsi prabangia aplinka, skirtingai nei draugai, 
gyvenantys pigiuose būstuose. Apskaičiuok versijos tikimybę. 

— Gerai. Maknabas pranešė, kad pavyko sujungti gatvėse vei- 
kiančių vaizdo kamerų duomenis. Informacija apdorojama Elek- 
tronikos skyriaus laboratorijoje. 

— Aš pati ten nueisiu. Įvertink tikimybes, persiųsk man atsa- 
kymą. Tada keliauk namo ir išsimiegok arba nusnūsk skyriaus poil- 
sio kambarėlyje. Darbus pratęsime ryte. 

— Ką ruošiesi daryti? 

Eva nuleido kojas ant grindų. 

— Priklausys, kokius rezultatus pateiks Maknabas su Rorku. 

— Nakvosiu čia, jeigu kartais aptiktum karštus pėdsakus. Spin- 
telėje turiu atsarginius drabužius. Perduok Maknabui, kad mane ras 
poilsio kambaryje. 

Patenkinta jos atsakymu leitenantė išėjo iš kabineto. 

Ji privengė elektroninės aparatūros skyriaus. Netgi vidury nak- 
ties jo tarnybinę salę drebino ir purtė beprotiškos spalvos bei nuo- 
latinis judėjimas. Bet ateity Eva vis tiek turės rasti laiko ir akis į akį 
šnektelėti su Finiu — buvusiu instruktoriumi, partneriu ir knibčių 
būrio kapitonu. 

Anapus stiklinės laboratorijos sienos ji išvydo Rorką su Mak- 
nabu ir žengusi per slenkstį kone susverdėjo, nes ją pasitiko iš kojų 
verčiantis raižios, trankios muzikos pliūpsnis. 

Eva atpažino vokalo partiją atliekančios Meivisės balsą — kad 
ir kaip brangino draugę, viskam yra ribos. 

— Kaip jūs galite mąstyti tokiame triukšme? — griežtai pa- 
klausė. 

— Tai suteikia energijos, — atsiliepė Maknabas, bet deramai 
sureagavo į aukštesnį jos laipsnį. — Išjungti muziką, — įsakė kartu 

nutraukdamas ir Meivisės staugimą. Kambaryje stojo palaiminga 
tyla. 

— Ką čia turite? — leitenantė žengė link ekrano, kuriame 
šmaižė migloti vaizdai. 

— Galvosūkį, — tarė ant kėdutės sėdintis Rorkas. — Paskuti- 
nės jo dalelės ką tik stojo į savo vietas. — Jis atsigręžė. — Paaiškinti 
angliškai? 

— Aha, prašyčiau. 

— Pradėję tyrimą nuo aukos pastato, peržvelgėme įvairius 
apsaugos kamerų užfiksuotus kadrus, iš filmuotos medžiagos at- 
sekėme Rainholdo maršrutą ir apytikrį pradinį kelio tašką. Mums 
prireikė daug laiko ir jėgų, nes jis padarė kelis lankstus, o tame sek- 
toriuje vaizdo kameros — mažų mažiausia veikiančios — sumon- 
tuotos anaiptol ne visuose statiniuose. 

— Mes nustatėme atvykimo momentą. — Maknabas siurbtelė- 
jo gėrimo iš milžiniško vienkartinio puodelio. — Bet išlėkęs Rain- 
holdas pranyko gyvenamajame kvartale, atsidūrė už kamerų akira- 
čio. Gal išsikvietė taksi, įlipo į autobusą arba toliau keliavo pėsčio- 
mis. Metro tikrai būtume jį pastebėję, nes toje zonoje patikrinome 
visas stoteles. Jis, ko gero, nuklydo kitur. Mes tebeieškome. 

— Paleiskite įrašą. 

— Kaip tik baigėme lipdyti kadrus. — Maknabas liepė kom- 
piuteriui perkelti rezultatus į ekraną. — Prasuksime juos į priekį, 
kad pamatytum, kaip jis atsibeldžia į vietą ir užima poziciją. 

Kelkraštyje sustojo iš eismo srauto išvinguriavęs „Greitųjų tak- 
si kompanijos automobilis. Laukan iššoko Rainholdas, apsirengęs 
nauju kostiumu, nosį pabalnojęs tamsintais akiniais, nešinas pailgu 
kelioniniu krepšiu. | 

— Padidink vaizdą, išsiaiškink taksi numerį. 

Maknabas sustabdė filmuotą medžiagą, Rainholdui ant peties 
užsimetant krepšio diržą. 


154 J. D. ROBB + MIRTINAI NEDĖKINGAS 


— Jis patenkintas, — konstatavo Eva. — Džiugiai įsiaudrinęs. 
Akivaizdu iš veido. Ruošiasi ją pribaigti. Galvoja, kaip tai padarys. 

— Numerį jau užsirašėme, — atsakė detektyvas, bet vis tiek 
išdidino kadrą, kad ji pati dirstelėtų į lentelę. — Prieš skambindami 
taksi bendrovei, norėjome jį tau parodyti. 

Eva išsitraukė saitą. 

— Įjunk įrašą, — liepė ir susisiekė su „Greitųjų taksi“ kom- 
panijos dispečerine. — Leitenantė Eva Dalas iš Niujorko policijos 
ir saugumo departamento, Žmogžudysčių skyriaus. Ženklelio nu- 
meris: 435780. Privalau sužinoti, iš kokios vietos paimtas keleivis. 

Ji perdavė informaciją stebėdama žingsniuojantį Rainholdą, 
kurio vaizdo kamerų įamžintus judesius padėjo nušlifuoti elektro- 
nikos asų įgūdžiai. Jis pasuko galvą ir, matyt, kartu nukreipė žvilgs- 
nį aukštyn. Į Lorės Nučijo daugiaaukštį, jos buto langus. Sugraibė 
saitą, pabandė jai prisiskambinti, pažiūrėti, ar ji namuose. Žinojo, 
kad tądien Lorei buvo laisva diena. 

— Penktajame aveniu, prie „Grandline“ viešbučio, supratau. 
Ačiū, — padėkojo leitenantė. — Rodyk toliau, — paprašė Maknabo. 

Ji norėjo įsižiūrėti į Džerį. 

Eva atidžiai nužvelgė vyruko veidą, kai šis atsigręžė objektyvo 
kryptimi, ir skambindama į viešbutį patyrinėjo jo kūno kalbą. 

— Pragink kadrus iki tos akimirkos, kai jis vėl žengė į gatvę, — 
įsakė Maknabui, vos tik Rainholdas dingo kavinėje. 

Ji prisistatė viešbučio registratūros darbuotojai, pakartodama 
savo vardą ir tapatybės duomenis. 

— Ar Džeraldas Rainholdas pas jus užsiregistravęs? 

— Minutėlę... Ne, mūsų sąrašuose tokios pavardės nėra. 

— Galbūt jau išvyko? Šiandien? 

— Dokumentuose nieko nėra, 

— Kada prasidėjo jūsų pamaina? 

— Devintą vakaro. 

Per vėlai, pagalvojo Eva, antra vertus, viešbutyje netrūko ste- 
bėjimo sistemų. 

— Aš atvažiuoju. Paruoškite visų apsaugos kamerų diskus. 
Man reikės pamatyti šiandienę filmuotą medžiagą, nuo pusės aš- 
tuntos ryto. 

Ji nutraukė ryšį nelaukdama, kol „Grandline“ darbuotoja su- 
tiks. 

— Taigi Rainholdas patraukė į pietus. 

— Taip, vieną sekundės dalelę užfiksavome, kaip šiame sekto- 
riuje. įtariamasis pasuko į vakarus, tuomet dingo iš akių. — Mak- 
nabas dar kartą siurbtelėjo perdėtai saldaus gėrimo, kurį buvo iš- 
sirinkęs, ir nurijo didelį gurkšnį. — Dauguma iš tenykščių pastatų 
kamerų veikia menkesniais atstumais. Jeigu vyrutis būtų užsukęs į 
kurį nors pastatą, mes būtume jį pričiupę. 

— Keliavo į priešingą pusę nuo viešbučio, prie kurio sėdo į 
taksi, — mąsliai tarė Eva. — Vargu ar ten sugrįš. 

Ji paslankiojo po laboratoriją. 

— Džeris žino, kad jo ieškome, žino, kad neilgai trukus rasi- 
me Nučijo kūną. Galbūt tikisi, jog rytoj. Šiaip ar taip, artimiausiu 
metu. Kviestis taksi prie jos namų neketina, pėsčiomis mėgina kuo 
didesniu atstumu nutolti nuo nusikaltimo vietos. Tiesiog vaikštinė- 

— Po kojomis, — pataisė Rorkas, kai Maknabas nustebęs su- 
raukė antakius. 

— Jis atrodo toks pasipūtęs, kad veikiausiai jau spėjo apsirū- 
pinti nauja lindyne. Turbūt Grinič Vilidže, Sohe ar Traibekoje. O gal 
paėjęs pietų linkme sėdo į autobusą, važiuojantį į šiaurinę miesto 
dalį. Ir dabar tūno saugiame prieglobstyje, kad ir kur, velniai rautų, 
šis būtų. Patikrinsiu viešbutį. | 

— Aš važiuosiu su tavim. — Rorkas pašoko nuo kėdutės. 

— Leitenante, man pratęsti paiešką? 

Pamąsčiusi ji krestelėjo galvą. 

— Ką turim, tą turim, tikiuosi, informacijos užteks. Beje, Piba- 
di nakvos poilsio kambaryje. 

Detektyvo veidas nušvito. 

— Nė nesvajok, kad judu galėsite ten dūkti. 

Eva pasišalino iš laboratorijos puikiai suvokdama, jog Makna- 
bas neapsiribos svajonėmis. 

Ji surizikavo žengti į liftą ir išvydusi tuščią kabiną lengviau at- 
siduso. 

— Ką žinai apie „Grandline“? 

— Taip ir maniau, kad paklausi. — Rorkas sutekšeno į savo 
kišeninį kompiuterį. — Viešbutis vidutinio dydžio, siūlo nakvynę 
verslo reikalais atvykusiems keliautojams ir juos aptarnauja visą 
parą. 

— Prastesnės kokybės nei „Dvaras“. 

— Kaip ir dauguma kitų. 

Jos kaktoje įsirėžė raukšlė, kai atsivėrė durys ir pora unifor- 
muotų pareigūnių į liftą įtempė dvi kruvinas, aptalžytas, tebepurkš- 
taujančias licencijuotas palydoves. 

— Ten mano kampas, ilgapiršte šliundra. 

— Šaligatvis tau nepriklauso, nuopisa. 

— Kad tu prasmegtum, juk bandei nušvilpti klientą tiesiai 
man iš panosės. 

— Ar aš kalta, kad ėjau pro šalį ir jis išsirinko mane, o ne tavo 
riebią subinę? 

Pastebėjusi, kaip sužaibavo Riebios Subinės akys, Eva stumte- 
lėjo Rorką atgal — sekundę anksčiau nei RS užsimojo koja, įspraus- 
ta į batelį, kurio nosies forma priminė smailų kulniuką. Jis smigo į 
pliką blauzdą. Ilgapirštė Šliundra, sudrebinusi liftą kurtinamu stau- 
gimu, priešininkę peršniojo colio ilgio nagais, tokiais pat aštriais 
kaip batų galai. 

Šįkart paplūdo kraujas, o uniformuotoms policininkėms mė- 
ginant atskirti licencijuotas palydoves, kilo chaosas. 

Ilgapirštė Šliundra suplėšė žaižaruojančią rožinę Riebios Subi- 
nės palaidinukę ir atidengė įspūdingo dydžio silikoninę krūtį. 

— Ir tu dar klausi, kodėl vyrams patinka stebėti, kaip pešasi 
moterys, — pakomentavo Rorkas. 

— O, dėl silikoninio Dievo meilės. — Vieną iš porelės Eva 
stvėrė už plaukų, nekvaršindama galvos kurią. Trūktelėjo, nutempė 
šalin ir sugebėjo savo aulinį įremti kitai į kaklą. 

— Liaukitės! — ankštoje kabinoje užgriaudėjo leitenantės bal- 
sas. — Antraip nukratysiu elektrošoku. Ir užsikimškit srėbtuves, — 
pridūrė, nes jos tebeklykavo žarstydamos nusiskundimus ir keiks- 
mus. | 

— Po galais, surakinkite jas. 

— Susimildama, Dore, kas per velnias? — viena uniformuota 
pareigūnė pritūpė ir licencijuotos palydovės riešus sukaustė antran- 
kiais, partnerė lygiai taip pat sutramdė antrą. 

Atsidarė lifto durys. 

— Mėžkit jas laukan. 

— Bet mes leidomės žemyn į... 

— Tučtuojau. 

— Taip, mem. 

Policininkės pakėlė virkaujančias, aimanuojančias moteris ir 
išstūmė jas iš kabinos. 

— Tai bent smagumas. 

Rorkas iš savo kišenės iškrapštė nosinę ir suėmė Evos smakrą. 

— Kas yra? 

— Po kirčio nagais tave šiek tiek aptaškė krauju. Va, taip daug 
geriau. 

— Viešpatie, — viso labo burbtelėjo Eva, kai jie pasiekė garažo 
lygį. — Vairuosi tu, — tarė jam. — Pakeliui norėsiu kai ką patikrinti. 

Vyras įsitaisė prie vairo. 

— Pavyzdžiui? 

— Privalau įsitikinti, kad Morisis jau ėmėsi trečiojo lavono. 

Nesunkiai galiu nustatyti žudymo priemones ir mirties laiką, pui- 
kiai žinau, kas taip pasielgė ir dėl kokios priežasties, bet skrodimas 
užtikrins nuoseklią darbų eigą. Ir dar reikia skambtelėti į laborato- 
riją, susisiekti su Harpo — plaukų ir audinių karaliene. Miros nuo- 
mone, jis pasiėmė Lorės plaukų sruogas. Kaip trofėjų. Be to, turiu 
išnagrinėti kitos tikėtinos aukos variantus, kuriais Pibadi nurodžiau 
pasidomėti. 

— Manai, bus kita? 

— Rainholdas jau ką nors pasirinko. Jei greitai jo nesugausi- 
me, į Morisio rankas papuls dar vienas kūnas. — Nutilusi Eva del- 
nais pasitrynė veidą. — Jeigu jis būtų bent perpus tiek pasistengęs 
ir skyręs laiko vienam iš darbų, kuriuos prarado, dabar sukiotųsi 
vidurinėje vadovų grandyje. 

— Taip daug linksmiau. 

— Teisybė. Jis atrado save. Tokie individai tarpusavyje ben- 
drauja atitinkamuose tinklalapiuose, ar ne? Naudojasi jais kaip in- 
formacijos perdavimo kanalais ir prieigomis, reklamuojasi, skelbia- 
si, kad žudo už pinigus arba ieško samdinių? 

Rorkas pašnairavo į ją. 

— Tu pažįsti žmones... kurie žino, į ką kreiptis. 

— Galbūt. Į šitą sritį niekada nesigilinau ir jos mėgėjų alumi 
nevaišinau. 

— Bet pažįsti... 

— Taip. 

— Čia tik papildomas aspektas, tačiau Džeriui patinka naujas 
užsiėmimas, ir jam sekasi. Jis dievina prabangą ir žudynes. Kol kas 
šalina pažįstamus, ant kurių griežia dantį, tačiau dauguma jų nepa- 
dės išsaugoti aukštos gyvenimo kokybės. Kodėl gi hobio nepavertus 
profesija? Visai įmanoma, kad jam į galvą atėjo kaip tik tokia mintis. 

— Tavo aspektas, sakyčiau, gan įdomus. Aš juo pasidomėsiu. 

— Rainholdas išvis neturėjo tiek daug nuveikti. — Evos pa- 
kaušis prigludo prie sėdynės atlošo. — Nučijo atžvilgiu jam pasise- 

kė. Šiandien mergina nusprendė įsigyti naują saitą ir numerį, todėl 
negalėjau jai prisiskambinti. Kitu atveju būčiau su ja susisiekusi ir 
pasiteiravusi apie durų užraktus. Neabejoju, kad jis bandė surinkti 
senąjį Lorės numerį. Mes būtume tai nustatę ir supratę, kad žudikas 
mėgina ją rasti. Įvykiai klostėsi palankiai tik Džeriui. 

— Sėkmė — galingas dalykas. Bet labiau pasikliauti verta įgū- 
džiais. 

Rorkas sustabdė automobilį šalia „Grandline“. 

Prie jų atskubėjo šveicorius. 

— Leitenante Dalas? Jūsų laukia viduje. Poną Vurcą rasite re- 
gistratūroje. 

Viešbutis jai pasirodė itin švarus ir per ryškus. Netgi tokiu 
paros metu fojė pulsavo nuo žmonių gausos. Vieni verslininkai, 
pamanė Eva, atvykę arba iškeliaujantys vėlyvais reisais. Kai kurie 
sėdėjo suglebę, iš nuovargio nutįsusiais veidais ir burbleno į saitus 
arba ausinukų mikrofonus. 

Apėjęs pailgą juodą registracijos stalą, jos link žengė nepapras- 
tai dailus vyras žilais karčiais, kurių fone jo veidas atrodė pernelyg 
jaunas. 

— Leitenante, aš esu Maiklas Vurcas. Naktinis administrato- 
rius. Pateiksiu jūsų prašytos saugumo sistemos medžiagą. Darbuo- 
toja man pranešė, kad teiravotės apie Džeraldą Rainholdą. Asmuo 
tokia pavarde pas mus nebuvo užsiregistravęs. Viešbutyje paskelbė- 
me pavojaus signalą. 

— Šiandien, prieš šešioliktą valandą, greta „Grandline“ jis sėdo 
į taksi. 

— Pasirūpinau, kad duomenis persiųstų į mano kabinetą. 
Eime. Tenka pripažinti, jog Risos žodžiai man sukėlė nerimą. Aš 
visą dieną sekiau reportažus apie tą vyrą. 

Už didžiojo registratūros stalo jis atlapojo duris, vedančias į 
mažutį kambarių bei gardelių labirintą, ir pasuko į savo kabinetą. 

— Žmonės dažnai naudojasi šalia mūsų stovinčiais taksi, — 

pratęsė Vurcas. — Kad ir kaip būtų, apsauga pateikė įrašų kopijas, 
prisiderindama prie jūsų išvardytų valandų. 

— Iš pradžių parodykite vestibiulio kamerų vaizdą, — liepė 
Eva. 

Administratorius čiupo nuotolinio valdymo pultelį ir sienos 
ekrane įjungė kadrus. 

Leitenantė išvydo Rainholdą, užfiksuotą 08.23. 

— Čiajis. Beisbolo kepuraitė, akiniai nuo saulės, du lagaminai. 

— O, varge. Sekundėlę. — Vurcas atsigręžė į kompiuterį ir, 
užuot balsu pasakęs komandas, mitriai sustukseno per klaviatū- 
rą. — Be dviejų minučių pusę devintos užregistravome tokį Mala- 
chiją Goldą. Jis norėjo įsikurti tiktai iki vakaro. Padavė savo asmens 
dokumentą, iš anksto atsiskaitė grynaisiais, nes, kaip čia parašyta, 
transporto centre buvo pavogta jo kreditinė kortelė. O, varge, — 
pakartojo administratorius. 

— Kas yra? 

— Matau, kad tapatybės kortelė negaliojanti — jau ilgiau nei 
metus. Darbuotoja į tai neatkreipė dėmesio. 

— Kada jis išvyko? 

— Oficialiai neišsiregistravo. Bet šeštą vakaro užsukome į 
kambarį, nes buvo sumokėta tik už dieną. Neaptikome nei paties 
svečio, nei jo daiktų. 

— Atsukite vaizdą pusvalandžiu anksčiau, nei jis įšoko į taksi. 

Vurcas liepė kompiuteriui rasti prašomą momentą. 

— Greičiau. — Eva įdėmiu žvilgsniu tyrinėjo kadrus, kurie 
sparčiai keitė vienas kitą. — Sustabdykite. Jis persirengė kostiumu, 
paliko lagaminus, prigriebė tiktai kelioninį krepšį. Tarp registraci- 
jos ir šio momento mažiausia kartą buvo išlėkęs į miestą. Duosite 
visos dienos įrašo kopiją. Jo kambarys jau užimtas? 

— Ne. Laisvas. 

— Turiu jį pamatyti. 

— Be abejo. Kokia nemaloni padėtis. — Vurcas dirgliai pa- 

timpčiojo savo kaklaraištį. — Nenorėčiau, kad svečiai išgirstų apie 
jo apsilankymą. 

— Aš nesiruošiu skelbti pranešimo. Apžiūrėkime kambarį. 

— Jis dvyliktame aukšte. 

Administratorius išlydėjo Evą su Rorku atgal į fojė ir pamojo 
į liftus. 

— Pristatysiu jus į vietą, paskui, jeigu manęs nebereikės, nuko- 
pijuosiu kamerų diskų informaciją. 

— Gerai. Ir sudarykite pavardžių sąrašą. Man būtina žinoti, 
kas žmogų užregistravo, ar kas pagelbėjo užnešti lagaminus, koks 
durininkas iškvietė taksi, ar dar kas nors iš personalo asmeniškai 
bendravo su tuo vyru. 

— Pasirūpinsiu, kad jį gautumėte. 

Dvyliktame aukšte Vurcas įleido juos į kambarį ir skubiai išėjo. 

— Lekia gelbėti savo kailį — arba kitų kailius, nes tuo metu 
pats nedirbo, — pastebėjo Eva. — Dėl negaliojančios tapatybės kor- 
telės turėjo kilti klausimų, juolab kad jis nepanašus į Malą Goldą. 
Toks pat amžius, suprantama, gal net ūgis, bet ne daugiau. Registra- 
torė buvo išsiblaškiusi, taigi jam vėl nuskilo. Rainholdas neišsiregis- 
travo, todėl į save dėmesio nepatraukė. Tiesiog dienai išsinuomojo 
kambarį, susirado savo pigaus prieglobsčio variantą. 

Eva nužvelgė praktiškai apstatytą šiuolaikišką patalpą. Galy- 
bė plytelių ir blizgančių sidabriškų paviršių — energiją kurstančios 
spalvos, tvarkyti verslo reikalus tinkanti zona, nedidelė virtuvėlė. 

Jos nurodymu šlavėjai perkratys kambarį, bet vargu ar ką ap- 
tiks. 

— Kelioms valandoms įsikūrė ramioje vietelėje, kad galėtų at- 
likti numatytas užduotis, paplanuoti, nusiprausti duše, persirengti 
nauja eilute. Įrašuose pamatysime, kaip jis žygiuoja laukan nešinas 
lagaminais — viešbučio fojė taip apsitaisę žmonės niekam nekrenta 
į akis. Rainholdas nusprendė, kur iškišti nuo sekmadienio likusius 
daiktus. Spėju, kad laukan juos vilko dalimis. Kai ką pardavė, kai ką 

nusipirko. Kostiumą, kitus apdarus, kelioninį krepšį, beisbolo laz- 
dą. Krepšys reikalingas lazdai. 

Vaikštinėdama leitenantė apmąstė įvykių eigą. 

— Kursavo pirmyn atgal, naudojosi kambariu kaip laikina 
baze. Daiktus stengėsi realizuoti juvelyrinių dirbinių krautuvėlėse, 
komiso parduotuvėse, lombarduose. Gal net lagaminus ir bent dalį 
senų drabužių. Siekė pelningai viskuo atsikratyti. 

— Užbaigęs darbus išėjo, sėdo į taksi ir nuvažiavo sudoroti Lo- 
rės Nučijo. 

Ji vis suko ratus viršutiniame aukšte įrengtame, verslininkams 
skirtame kambaryje. 

— Parduotuvių maišeliai. Rainholdas čia grįždavo su pirkinių 
krepšiais — mažų mažiausia žinosime, kur jis lankėsi. 

Eva pasitrynė iš nuovargio apsiblaususias akis. 

— Klausyk, Centrinėje būstinėje peržvelgsiu diskus ir porą va- 
landų numigsiu poilsio kambarėlyje. 

— Man šovė geresnė mintis. „Dvare“ mums rezervavau apar- 
tamentus, jis netoliese. Filmuotą medžiagą peržiūrėsi tenai, o vėliau 
kelias valandas pasnausime miegamajame, kuriame nebus Pibadi, 
Maknabo ir galbūt kitų policininkų. 

Jos sprendimą nulėmė kambarys be farų. 

— Įtikinai. 


DĖL ŠILUMOS, SODRIŲ SPALVŲ, MINKŠTŲ AUDINIŲ, 
žvilgančias kietmedžio grindis dengiančių senų ir 


“ Ą pablukusių kilimų „Dvaro“ apartamentuose tvyrojo 
ramybę palaikanti atmosfera. 

Svetainės eleganciją ir orumą paryškino į plačius rėmus įspraus- 
tas veidrodis virš akmeninio židinio. Sienos nišoje palietus mygtuką, 
jis suraibuliuodavo ir užleisdavo vietą tamsiam ekrano paviršiui. 

— Aplinka sakyčiau... ledinė, — nutarė Eva. 

— „Dvaro“ svečiams patinka Senojo Pasaulio išvaizda ir Naujo- 
jo patogumai. Kaip įmanydami juos priderinome prie bendro fono. 

Ekrane ji ketino pažiūrėti vaizdo kamerų įrašus, bet dabar pir- 
menybę teikė kitkam. 

— Įtraukėte ir „AutoChef“ aparatą su kokybiška kava? 

— Žinoma, bet mudu su kaupu prisipumpavę kofeino. Susitar- 
kim, — pareiškė Rorkas, nespėjus Evai užprotestuoti. — Teks prisi- 
kimšti stimuliatorių, jei rasi ką nors tokio, dėl ko šįvakar turėsime 
pratęsti darbus. 

Pasiūlymas sąžiningas. Nedžiuginantis, bet turbūt sąžiningas. 

Kol Eva raukėsi, jis pranyko tarpduryje ir netrukus grįžo, ranko- 
se laikydamas dvi aukštas taures su vandeniu ir citrinos griežinėliais. 

— Juokauji? 

— Ne. — Rorkas pabučiavo jai į nosį. — Anaiptol. 

Ji jautėsi pakankamai stipriai ištroškusi ir nusiplūkusi, todėl 
paėmė gėrimą, prisėdo ant didžiulės ištaigingos sofos ranktūrio ir 
lūkuriavo, kol vyras paleis diską. 

— Rainholdas nedegė noru įsikurti verslininkus aptarnau- 
jančiame viešbutyje, — padarė išvadą Eva. — Kol lakstė po mies- 
tą, „Grandline“ atstojo pakenčiamą slėptuvę, bet nakvynei netiko. 
Naudodamasis senuoju Goldo asmens pažymėjimu, elgėsi suma- 
niai. Siekiant išgryninti čekius, prireiks nuosavo tapatybės pažymė- 
jimo, bet Džeriui užteko proto arba atsargumo viešbutyje prisire- 
gistruoti svetima pavarde. Radęs kur pernakvoti, gal vėl pasinaudos 
Goldo dokumentais. 

— Užuot vien tik bėgiojus po miestą, būtų buvę protingiau dalį 
laiko skirti pastangoms gauti suklastotą tapatybės kortelę. 

— Reikia žinoti kaip. Nors... galbūt jis išsiaiškino. Paleisk įrašą. 

Rorkas atsisėdo ant priešingo ranktūrio ir kartu su ja įsispigi- 
no į ekraną. 

Po registracijos prabėgus mažiau nei dvidešimčiai minučių, 
jiedu vėl pastebėjo įtariamąjį. Rorkas sulėtino kadrus. 

— Aprangos nepakeitęs. Pasiėmė tiktai lagaminėlį. Metas ke- 
liauti į bankus, susižerti grynuosius, kol policija neužtiko lavonų. Jo 
planas išdegė, — burbtelėjo Eva. 

Rainholdas grįžo 09.38 ir išsiviepęs, patenkintas savimi nupė- 
dino per fojė. 

— Ir vėl pasisekė, — tarė ji. — Be jokio vargo, po velnių, perėjo 
bankus, lagaminėlį pripildė pinigais ir čekiais. 

Jis kone užrietęs nosį patraukė į liftą ir grįžo po vienuolikos 
minučių, su lagaminu, vėl išdidžiai žirgliodamas. 

— Šįkart tik vienas lagaminas. Nutarė atsikratyti viskuo, kuo tik 
įmanoma, net jei ir ne itin pelningai. Eidamas pas Ursą nešėsi ma- 
žesnius lagaminus. Išgryninti čekius derėjo anksčiau, nei bus aptikti 
lavonai ir jo veidas su pavarde ims šmėžuoti žiniasklaidoje. Džeris 
iki šiol mus lenkia, bet tik per plauką. Dar sykį padidink greitį. 

Į viešbutį Rainholdas parsigavo be lagamino, tačiau su kostiu- 
mu ir aprangos parduotuvės maišeliu. 

— Misija įvykdyta, metas apsipirkti. Ar gali... 

— Tuojau. 

Užbėgdamas jai už akių Rorkas išdidino kadrą. 

— „On the Rack“, vyrų parduotuvė, — krepšelio užrašą per- 
skaitė leitenantė. — Žinai tokią? 

— Ne, bet po minutėlės sužinosiu. 

— Jis sukasi mitriai, — tarstelėjo Eva. — Tik pažiūrėk į jude- 
sius ir veido miną. Jam patinka eilutė ir tai, kokius jutimus sužadina 
šis apdaras. 

— „On the Rack“ įsikūrusi puikiame rajone, maždaug už kvar- 
talo nuo viešbučio, ten užsuka verslo žmonės, kuriems reikia sku- 
biai persirengti. Pakeitimai atliekami vietoje — per valandą ir už 
papildomą mokestį. Tenykščiai prekiauja ne vien kostiumais, bet ir 
kasdieniais rūbais, apavu, aksesuarais, kitais dalykais. 

— Mes juos aplankysimę. 

Neatplėšdama akių nuo ekrano Eva laukė, kol jis vėl pasirodys 
akiratyje. 

— Štai. Atsižvelgiant į laiką, tikriausiai keliavo parduoti laikro- 
džių. Ursa išvydo kostiumuotą vyruką su lagaminėliu ir turbūt pa- 
galvojo: „Koks mielas jaunuolis.“ Darbo — iki kaklo. Patikrinsime, 
kas tądien budėjo prie durų. Manau, jis sėdo į taksi. Kodėl gi ne? 
Juk pinigų turėjo kaip šieno. 

Ji ėmė žingsniais matuoti kambarį, žvilgsniu varstydama Ror- 
ko prasukamą įrašą. 

— O, parvažiavo, šįsyk beveik po trijų su puse valandų. Veiklos 
netrūko. Kieno tie maišeliai? 

— „Village Paint and Hardware“ ūkinių prekių parduotuvė, 
„In Style“ ir „Running Man“ — pastaroji priklauso man. Prekiauja 
vyriškais sportiniais bateliais, apranga ir aksesuarais. Spėju, kelioni- 
nis krepšys įsigytas būtent ten. 

— Viskas sutampa. Juk jis tapo tikru vyru, todėl apsiperka tik 
vyrams skirtose įstaigose. Virvę ir lipnią juostą galėjo gauti ūkinių 
prekių parduotuvėje. Vėliau į ją užsuksime. Ką siūlo „In Style? 

— Madingus drabužius ir įvairius priedus. 

— Aišku. 

Eva prisėdo. Rainholdas apleido viešbutį nešinas antruoju la- 
gaminu. Po aštuoniolikos minučių sugrįžo, rankose laikė kelioninį 
krepšį, buvo užsidėjęs naujus, madingus, tamsintus akinius, kuriais 
puikavosi, kai prie Nučijo namų išlipo iš taksi. 

— Kažkur realizavo ir kitą lagaminą. Kertu lažybų, kad beis- 
bolo lazda krepšyje. Drauge su likusiais daiktais, nusipirktais per 
šią išvyką. Diena vaisinga. Štai, — tarė ji, Rorkui paskutinį kartą 
sustabdžius įrašą, — eina laukan pasiėmęs krepšį, akivaizdžiai at- 
sisveikindamas su „Grandline“. Priešais viešbutį šoko į taksi ir nu- 
skubėjo žudyti. 

Eva atsistojo ir vėl ėmė vaikštinėti. 

— Rainholdas susidarė darbotvarkę, grafiką, užduočių sąrašą. 
Gal nuo plano ir nukrypo — ką nors įsigijo pasiduodamas impul- 
sams, aplankė keletą vietelių, kol iškišo savo mantą, — bet iš esmės 
jo laikėsi. Nakvodamas nužudytų tėvų kompanijoje ir „Dvare“ tu- 
rėjo marias laiko apmąstyti savo veiksmus. Nusprendė pasiieškoti, 
kur apsistoti dienai, nuvažiuoti į bankus, išgryninti čekius, parduo- 
ti, pirkti, parduoti, pirkti — galbūt pakeliui užkąsti, — parduoti, 
pirkti, susikrauti naujus daiktus. Prieš Lorės užpuolimą liko su eilu- 
te. Norėjo, kad buvusioji jį pamatytų išsipusčiusį. Kostiumas leido 
pasijusti reikšmingam, turtingam, klestinčiam, kokiu Džeris nesi- 
jautė, kai mergina jį pavarė šalin. 

Eva pirštais primygo akis. 

— Tūnodamas užeigoje siurbčiojo brangią kavą ir galiausiai 
sulaukė palankios progos. O kur pasuko, kai ją pribaigė? Veikiau- 
siai jau buvo susiradęs kitą slėptuvę. Ar jis pirko plaukams ir veidui 
skirtą kosmetinį šlamštą, kad labiau primintų Goldą nebegaliojan- 
čioje bičiulio tapatybės kortelėje? Negi rizikuos vėl ja naudotis? 

— Elgtųsi kvailai, — mąsliai tarė Rorkas. — Jam užtektų pini- 

gų pasidirbti asmens dokumentams arba grynaisiais sumokėti už 
išsinuomotą butą. 

— Aha. Antrajame viešbutyje apsimetė Goldu, nes prašvais- 
tė iš tėvų buto nušvilptus grynuosius. Bet dabar pinigų sukaupė 
pakankamai. Visgi... pranešimą apie įtariamąjį papildysiu Goldo 
pavarde, ir Elektronikos skyrius patikrins, ar po to, kai sudorojo 
Nučijo, jis buvo įsijungęs viešbučio kompiuterį. Bandant suklastoti 
asmens pažymėjimą, reikia atitinkamų įrenginių, konkrečių duo- 
menų ir įgūdžių, kad netikrus duomenis sėkmingai įspraustum į 
sistemą. Nepastebėjau jokių instrumentų pėdsakų, nebent Rainhol- 
das jais apsirūpino per paskutinį reisą ir įgrūdo į kelioninį krepšį. 

— Jis susidarė grafiką, darbotvarkę, — pakartojo Rorkas. — Ir 
jam nestigo laiko parengti planams. Bet kokie sumanymai neatsie- 
jami nuo tapatybės kortelės. Už turimus pinigus įmanoma gauti pa- 
kenčiamą, bet labai gera smarkiai aptuštintų kišenę. 

— Sutinku. Taigi privalome išmąstyti, kur Džeris trauktų ir 
kaip nusipirktų suklastotus dokumentus. 

— Šįvakar tuo neužsiimsi. Tau reikia pamiegoti. 

— Jis kažkur slapstosi. 

— Neabejotinai. — Pakilęs Rorkas iš prietaiso išėmė diską, ir 
ekranas sumirguliavęs virto veidrodžiu. — O mums būtina atsipūsti. 

— Anksti ryte galiu lėkti tiesiai į Centrinę būstinę. Spintelėje 
turiu atsarginius drabužius. 

— Turi juos ir čia, — atsakė jis, nukreipdamas žmoną miega- 
mojo link. — Liepiau Samersetui pristatyti viską, ko mums šiandien 
ir rytoj prireiktų. Tik nesibaisėk. Aš ne vien mums sutaupiau laiko 
ir apsaugojau nuo rūpesčių — nurodžiau, ką konkrečiai atsiųsti, to- 
dėl tavo drabužinės jis nenaršė. 

— Vis šis tas. 

Be kita ko, didžiulė lova su pūkine antklode ir pagalvių kaubu- 
riais viliojo labiau negu gultas valdybos poilsio kambarėlyje. Neat- 
silaikiusi prieš pagundą, leitenantė nuropojo į patalus. 

Rytoj? Ką gi, Rainholdui kailį ji nudirs rytoj. 

Kai ją apglėbė Rorko ranka, Eva susirangė. Ir atsipalaidavo. 

Ji sapnavo, kad drauge su Lore Nučijo sėdi ant paminkštin- 
tų dėžių ankštame nužudytos merginos bute. Blizgantys, glotnūs, 
rausvai rudi Lorės plaukai vilnija iki pat pečių. Nesudarkytame vei- 
de žioruoja mėlynos akys, kuriose atsispindi liūdesys. 

— Aš nenorėjau atrodyti taip, kaip jis mane paliko. 

— Suprantama. 

— Maniau, kad jį tereikia motyvuoti ir... na, žinote, įkvėpti. 
Džerio išvaizda traukė akį, jis mokėdavo pralinksminti. Nekrėsdavo 
kvailysčių ir neužsiplieksdavo pykčiu. Bent jau iš pradžių. Su ma- 
nim elgėsi normaliai, ir aš siekiau jam padėti. Pati buvau kvaišelė. 

— Nieko panašaus. Viso labo juo rūpinotės. Vylėtės, kad 
įstengsite padėti jam subręsti. 

— Aha, turbūt. Džiaugiausi palaikanti nuolatinius ryšius. Tu- 
rinti vaikiną. Jis tvirtino atsidūręs nesėkmių ruože. Baisiai ilgame. 
Aplinkiniai jam pavydėjo ir visaip kniso gyvenimą. Bet iš tiesų buvo 
kitaip. Džerio tėvai pasirodė besantys labai malonūs Žmonės, ir aš 
tikėjausi, kad jo požiūris pasikeis. 

Mergina krumpliu nusišluostė ašarą. 

— Tačiau padėtis tiktai prastėjo. Jis nedegė noru dirbti, amži- 
nai skųsdavosi ir niekada nepadėdavo tvarkyti kambarių. Galų gale 
pasiglemžė pinigus, mano pinigus, o kai įniršau, prieš mane pakėlė 
ranką. Teko jį išvaryti. Neturėjau kitos išeities. 

— Žinoma. Jūs niekuo neprasikaltote. 

— Bet už tai jis mane nužudė — aš niekuomet neištekėsiu, ne- 
auginsiu vaikų, su draugėmis nevaikščiosiu po parduotuves. Ir dar, 
jis man sukėlė skausmą. Be galo stiprų. Nupjovė plaukus, o jie buvo 
tokie gražūs. Pažiūrėkite, kaip dabar atrodau. 

Jos sruogos ėmė kristi kuokštais, paakiai užtino ir pajuodo, 
lūpa įskilo. 

— Užjaučiu dėl to, kaip jis su jumis pasielgė. Privalėjau jį šu- 
laikyti. 

— Troškau pradėti naują gyvenimą. Bet Džeris neleido. Neno- 
riu, kad tėvai mane tokią matytų. Ar galite jais pasirūpinti? Galite 
pasirūpinti manimi? 

— Padarysiu, ką galėsiu. Būtinai jį sulaikysiu. Nersiuos iš kai- 
lio, kad jis atsakytų už savo veiksmus. 

— Mieliau būčiau gyva. 

— Aha, su tuo nepasiginčysi. 

— Jis su jumis nesutiktų, — rimtai tarė Lorė. — Jam knieti 
nugalabyti gausybę žmonių. 

— Mano pareiga yra užtikrinti, kad jo norai neišsipildytų. 

— Tikiuosi, darbą atliksite kaip pridera, nes kol kas jis gauna, 
ko užsigeidžia. 

Nepasiginčysi ir su tuo, pamanė Eva nugrimzdama į malones- 
nę, jaukesnę tamsą. 


EVAI SAPNUOSE KALBANT SU MIRUSIĄJA, RAINHOLDAS SVAIGO IŠ 
džiaugsmo dėl naujausio grobio. Žinojo, kad senoji ragana turi pini- 
gų, bet nenutuokė, jog tiek daug. Kai ponios Farnsvort santaupas per- 
ves į savo sąskaitą, atsidarytą naujutėliu vardu — arba tuo vardu, ku- 
ris priklausys jųdviejų sukurptai kitai tapatybei, — jo kapitalas išaugs 
iki trijų milijonų devynių šimtų aštuoniasdešimt keturių tūkstančių. 

Pridėjus, cha cha, tėvų palikimą ir iš buvusios merginos kalės 
iškratytus grynuosius, bendra suma viršys suknistus keturis milijo- 
nus dolerių. 

Jėzau Kristau, šimtą septyniasdešimt penkis tūkstančius — 
atmetus jau išleistus dolerius — jis laikė stambiu laimikiu. Juk tai 
smulkmė, palyginti su šiuo turtu. 

Dabar pavyks gauti viską, ko tiktai norės širdis. Pričiupti bet 
kurį. 

Lenkti nugaros dėl karališko gyvenimo niekada nebeteks. Ne- 
skaitant, aišku, žmogžudysčių. Kaip ten nuolat pliurpdavo tėvukas? 

Tu nedirbi, jei mėgsti savo darbą. Daugmaž taip. 

Kas galėjo žinoti, kad idiotas šunsnukis bent dėl kažko bus teisus? 

Beje, dabar Džeris naudojosi nuosavu aukščiausios klasės an- 
droidu, perprogramuotu vykdyti vien tik jo įsakymus. 

Jis mėgavosi dalydamas nurodymus, ypač kai vidurnaktį pa- 
reikalavo atnešti užkandžių. 

— Ponia Farnsvort, ak tu, pasalūne šliundra. Riebiu pasturga- 
liu slėgei tokią krūvą pinigų. Kam, velniai rautų, švaistei laiką tam- 
pydama savo subinę klasėje? 

Moteris viso labo į jį stebeilijosi mirtinai nukamuoto žmogaus 
akimis, kurias dėl nuovargio, ašarų ir atžagaria ranka tėkštų Žvali- 
nančių smūgių supo raudoni ratilai. 

Man patiko mokyti, dingtelėjo poniai Farnsvort. Jis nė už ką 
nesuprastų, kokį pasitenkinimą kelia sąžiningas darbas. Nes buvo 
kiaurai iškirmijęs. Ir, žinoma, prieš išsinešdindamas ją nudaigos. 

Iš pradžių kankins, žalos ir maitos, kaip tik norės. Galiausiai 
nužudys. 

— Mums dar liko nemažai darbo, bet jis turės palaukti. Man 
derėtų sumerkti akis. — Rainholdas atsistojo ir smagiai pasirąžė. — 
Miegas nepakenktų ir tau. Atrodai velniškai prastai. 

Jis taip pratrūko kvatoti, kad susirietė dvilinkas. 

— Rytoj pervesime pinigų likučius. Kokios kitos svarbios užduo- 
ties imsimės? Prisėsime prie to asmens pažymėjimo. Man reikės, kad 
skirtum visas jėgas. Pameni? Atsimeni, kaip pati milijoną sykių kar- 
todavai? „Džeri, man reikia, kad skirtum visas jėgas.“ Pusgalvė kalė. 

Rainholdas vėl smogė atgalia ranka, idant ji neužmirštų, kas 
čia vadovauja. 

— Iki ryto. 

Jis stipriai pastūmė moters kėdę, nutrenkė šią prie sienos, žen- 
gė pro tarpdurį ir pakeliui balsu išjungė šviesą. 

Kurį laiką ji tiesiog virpėjo tamsoje. Galiausiai susitelkė ir pra- 
dėjo rangyti, sukalioti, kraipyti sopulio raižomas galūnes, puoselė- 
dama menkutę viltį atlaisvinti pančius. 


KAI EVA PRAPLĖŠĖ BLAKSTIENAS, PASIJUTO ESANTI PAŽĮSTAMOJE 
ir podraug svetimoje aplinkoje. Pirmiausia šnerves pakuteno opti- 
mistiškai nuteikiantis, amžiną dėkingumą kurstantis kavos aroma- 
tas. Tuomet į širdį įsismelkė suvokimas, kad Rorkas šalia nebeguli. 
Taip nutikdavo kiekvieną rytą. 

Bet ji išsitiesusi ne savo lovoje. Ir viršuje nematyti jokio stog- 
langio, pro kurį atsivertų vaizdas į drumstą pasaulio skliautą. 

Aš viešbutyje, galvoje sukirbėjo mintis. Centrinėje miesto da- 
lyje, netoli darbovietės. Negana to, morge jos laukė lavonas. 

Eva atsisėdo, apsiblaususiomis akimis nužvelgė blankia auksi- 
ne spalva nudažytas sienas ir išsirietusią baltą orchidėją — tikriau- 
siai orchidėją, — stirksančią ant tualetinio staliuko padėtame tam- 
siai mėlyname vazone. 

Iš svetainės atsklido prislopinti mūrmesiai. Žiniasklaidos pra- 
nešimai, reportažai apie akcijų rinkas, padarė išvadą ji. Įsitaisęs 
sėdimojoje miegamojo zonoje ir žiūrėdamas naujienas, Rorkas pa- 
prastai, išjungdavo garsą. 

Ji išsirideno iš patalo, ant pečių užsimetė chalatą, pakėlusi ap- 
darą nuo lovos kojūgalio, kur dažniausiai drybsodavo katinas, ir 
žengė į kitą kambarį. 

Sutuoktinis jau buvo išsimaudęs duše, apsirengęs tamsiu kos- 
tiumu — pasiruošęs viešpatauti verslo pasaulyje. Ekranas rodė kaž- 
kokią blondinę žaviu raudonu kostiumėliu, ji sėdėjo prie stiklinio 
staliuko ir pasakojo, esą rinkos sulaikiusios kvapą laukia žinios, kad 
„Rorko industrija“ įsigijo „EuroCom“ kompaniją. 

Priėjusi Eva stvėrė vyro puoduką ir ištuštino jo turinį. 

— Ei, kavos prisipilk į savo puodą. 

— Kaip tik ketinau. Kas toji „EuroCom“ bendrovė, kodėl ją 
perki ir kaip čia atsitiko, kad visi sulaikė kvapą? 

— Tai stambus Europos žaidėjas, pastarąjį dešimtmetį daug ką 
nuveikęs bendrojo ryšio plėtros srityje. Perku, nes galiu, ir įmonė 
puikiai derės prie kitos mano nuosavybės tame regione. Nes pasku- 
tinius kelerius metus ji prastai valdoma, todėl daug žmonių prarado 
darbus, smarkiai sumažėjo įplaukų. Perėmęs bendrovę atitiesinsiu 
pasvirusį laivą ir užtikrinsiu didesnes pajamas. 

— Aišku. — Ji prisiartino prie valgomojo stalo, ant kurio jau 
buvo išdėliotos lėkštės su sidabriniais gaubtais, čiupo puodelį, grįžo 
pas Rorką ir nuo žemo staliuko pakėlusi stiklinį indą šliūkštelėjo 
sau kavos. 

— Kodėl pats nevykai į derybas? 

— Prieš taikiklį atsidūrė „EuroCom“ valdytojai, todėl priver- 
čiau juos atlėkti pas mane. 

— Tavo teritorija, jų ištiestos rankos. 

— Daugmaž. Daugumą sąlygų aptarėme bendraudami saitais, 
per holografinius posėdžius arba per mano ryšininką Europoje. 
Beje, sandorį sėkmingai užbaigiau prieš dešimt minučių, gurkšno- 
damas kavą — kai jos dar turėjau. Netrukus išgirsi pranešimą. 

Eva suvizgeno ekrano pusėn nukreiptu nykščiu. 

— Blondinė įsitikinusi, kad šitas susitarimas labai reikšmingas. 

— Blondinė neapsirinka. — Jis kilstelėjo puoduką, gestu pra- 
šydamas žmonos įpilti kavos. — Po pereinamojo laikotarpio, kuris 
mano pastangomis bus žaibiškas ir nebeatšaukiamas, pradėsime re- 
organizaciją. 

— Nuo pečių riedės galvos? 

— Veikiau nuo spyrių perštės subinės. Paskui imsimės tam tik- 
rų pertvarkų. Per artimiausią ketvirtį sukursime apie pusę milijono 
naujų darbo vietų. 

Jis keisdavo gyvenimus, pagalvojo Eva, apsitaisęs elegantiš- 
ku kostiumu, sėdėdamas kambaryje, siurbčiodamas kavą. Siek- 

davo pasipelnyti ir, savaime suprantama, praplėsti valdas, bet tuo 
pat metu savo iniciatyvumu keisdavo gyvenimus tų, kurie anapus 
Atlanto tūnodavo kavinėse arba baruose ir nerimaudavo, kaip rei- 
kės sumokėti būsto nuomą. 

Ekranas žybtelėjo it saulės dėmė ir per jį nuslydo akis rėžiantis 
užrašas: NAUJAUSIOS ŽINIOS! Nors garsas buvo pritildytas, Eva 
girdėjo, su kokiu susijaudinimu blondinė pranešė, kad „EuroCom“ 
ir „Rorko industrijos“ sandoris patvirtintas. 

— Ką gi. — Rorkas atsistojo ir vietoj „labas rytas“ švelniai pa- 
bučiavo žmoną. — Eime užkąsti. Šiame viešbutyje vaišina tikrais 
airiškais pusryčiais. 

Elgiasi lyg niekur nieko, toptelėjo Evai. 

Ji prisėdo greta vyro ir nuo lėkštės nukėlusi gaubtą pamatė kal- 
ną valgio. Jėzau, kokiam išbadėjusiam airiui šovė mintis apie tokius 
maistingus pusryčius? 

— Kokią dalį „EuroCom“ veiklos perkelsi į Airiją? 

Rorkas pralinksmėjęs jai nusišypsojo. 

— Tau reikalingi skaičiai? Norėtum iš manęs gauti ataskaitą? 

Eva suėmė šakutę. 

— Be abejo, ne. Man tik įdomu, ar pirkinys kaip nors susijęs 
su tavo šeima. 

— Kaip žinai, dauguma iš mano artimųjų yra ūkininkai, bet 
kai kurie žemės nedirba, ir jiems galbūt pavyks įsitrinti į kompaniją. 
Vyliausi, kad atrodysi labiau pailsėjusi. 

— Regėjau keistą sapną. Sapną, — pakartojo Eva, ir Rorkas 
suprato, jog žmoną kamavo košmaras. — Mudvi su paskutine auka 
bendravome jos bute. Lorė siunta dėl savo mirties. 

— Na, ji to nenusipelnė. 

— Aha. Mergina... nenori, kad tėvai ją išvystų sumaitotą, kokią 
paliko Rainholdas. Turiu omeny, sapne. Aš paprasčiausiai fantaza- 
vau, — kibusi į maistą pridūrė Eva. — Nors man nederėtų kurpti 
projekcijų. 

— Kodėl ne? Juk tu ją užjauti. 

— Aš privalau ne užjauti, o rasti ir sulaikyti nusikaltėlį. 

— Tu nesikratai nei vieno, nei kito, todėl ir esi išskirtinė. 

— Jos lūpomis kalba mano pasąmonė. 

Žiūrėdamas į savo antrąją pusę, Rorkas atsipjovė storą airiško 
kumpio gabalą. 

— Tavo pasąmonė, kurią stimuliuoja įgimtas pastabumas ir 
unikalus jautrumas. Nepamiršk ir šių savybių. 

— Betjos nepadeda nustatyti, nei kur Rainholdas slapstosi, nei 
ką jis planuoja. 

— Per gana trumpą laiką surinkai nemažai duomenų. 

Taip, informacijos ji sukaupė... jie sukaupė, bet... 

— Problemų kelia laikas. Jis lyg... lyg berniukas, gavęs nauju- 
tėlį žaislą, kurio niekas neliepia mesti į šalį. Arba narkomanas, ką 
tik susipažinęs su nauja kvaišalų rūšimi, įsitikinęs, kad jų atsargos 
neribotos. Džeris savęs nestabdys. 

— Visiškai sutinku. Ir pridurčiau, kad būtent tai yra jo klaida 
arba viena iš jų. Rainholdui koją pakiš skubėjimas, nepasotinamas 
godumas. 

— Aha, godumas. Jis nuo mažų dienų tvinko pagieža ir galų gale 
sumąstė, kaip išsilieti. Bado aukas peiliu, talžo lazda, smaugia. — 
Eva kilstelėjo pakepinto kiaušinio kąsnį, aprūpino kūną maistinė- 
mis medžiagomis. — Taip linksminasi, kad nepajėgia apsispręsti, ką 
dar išbandyti. Skersti žmones galima įvairiausiomis priemonėmis. 
Smagiausia, kad netrūksta būdų kelti skausmą ir kankinti. 

Tramdydama susierzinimą, ji šakute dūrė į bulvę. 
kokia. 

— Jei negali apriboti kandidatų skaičiaus, pasistenk susiaurinti 
potencialią jo veiksmų zoną. Kaip minėjai, jis turėtų sau rasti prie- 
globstį. 

— Taip, taip, apsigyventi nuosavame plote — susigriebti pa- 


J. D. ROBB + MIRTINAI NEDĖKINGAS 175 


kankamai pinigų, kad įpirktų būstą ir apstatytų brangiais baldais, 
kurių užsitarnavo. 

Narcizas, sakė Mira. Vadinasi, jis neabejos nusipelnęs visa ko 
geriausio. 

— Būstui greičiausiai iššvaistys nemenką dalį savo turto. 
Sprendžiant iš įvykių chronologijos, vakar žvalgytis pastogės nebu- 
vo laiko. Galimas daiktas, keletą variantų Džeris tyrinėjo pasitelkęs 
saitą arba internetą, bet jam reikia pamatyti tą erdvę, ten prasivaikš- 
čioti, įsivaizduoti save apžiūrimuose kambariuose. Į paieškas turbūt 
leisis šiandien. Bet pirma privalo pasikeisti išvaizdą. Žino, kad turi- 
me jo nuotrauką, ir nėra kvailas. Taip tvirtino Lorė Nučijo. 

— Nieko sau paplepėjote. 

— Tiesą sakant, abi jautėmės bjauriai. 

— Argi dauguma tikėtinų aukų nebus nieko suplanavę šven- 
tadieniui? 

Jai atsakius bereikšmiu žvilgsniu, Rorkas palingavo galva. 

— Padėkos diena, Eva. Po dviejų dienų. 

— Prakeikimas. Tu teisus. Šeimos bursis į ratą, keliaus iš mies- 
to arba atvyks čia. Mums teks atsižvelgti į šitą aplinkybę. — Staiga ji 
kai ką atsiminė. — Taviškiai. Rytoj atvažiuoja taviškiai. 

— O taip, bet giminaičiai supras, jeigu negalėsi atsiplėšti nuo 
tyrimo ir skirti jiems daug laiko. 

Tačiau namą užtvindys žmonės, šurmulys, pokalbiai, klausi- 
mai. Evai jie patiko, garbės žodis, vis dėlto... 

— Brangioji, gyvenimas pilnas įvykių, — priminė vyras. — 
Net jeigu tie užgriūva netinkamu metu. 

— Aha. Galbūt mums pasiseks, ir už grotų jį pasodinsiu anks- 
čiau, nei bus prikimštas kalakutas. 

— Belieka viltis, kad taip ir nutiks. 

— Vien tik vilties nepakaks. — Ji atsistūmė nuo stalo. — Me- 
tas imtis darbo ir prisivilioti sėkmę, nes apgailėtinas šunsnukis jau 
renkasi kitą auką. 

JIS JAUTĖSI PUIKIAI. PADORIAI IŠSIMIEGOJES ILGAI MĖGAVOSI KARŠ- 
tu dušu, paskui sukirto sočius pusryčius, kuriuos paruošė Mulkis, 
naujasis jo androidas. Šiam įsakė sutvarkyti kambarius, dirbant nu- 
leisti negirdom tiek saito skambučius, tiek beldimą į duris, o vėliau 
atsijungti. 

Rainholdui toptelėjo mintis, kad kas nors gali bandyti su 
Farnsvort susisiekti, todėl jam reikėjo išsiaiškinti, ar ji susitarusi 
su kuo nors pasimatyti. Apsiginklavęs namo šeimininkės slaptažo- 
džiais, jis griebė miegamojo saitą ir patikrino jos elektroninį paštą 
bei kalendorių. 

Antrą valandą numatyta išvyka į grožio saloną. Tarytum ap- 
linkiniams rūpėtų žvalgytis į šlykščią, išplerusią pilvūzę. Jis rado 
įstaigos numerį ir trumpa žinute atšaukė susitikimą. 

Be to, Padėkos dieną Farnsvort ketino vakarieniauti su pora 
nevykėlių, vardu Šela ir Maira, veikiausiai tokių pat bjaurių ir nie- 
kam tikusių kaip ji pati. Pasvarstęs, ką daryti, Džeris nusprendė kol 
kas šį reikalą atidėti. Jeigu jos arba jos namų jam tebereikės ketvir- 
tadienį, jis paskutiniu momentu išmąstys kokią dingstį. 

Tiesiog stebėtina, kokia gausybė pasimatymų įrašyta į kalen- 
dorių. Pietūs, vakarienės, grožio salonai, apsilankymai pas kirpėjus, 
kurie rūpinosi žiurkšuniu, dabar merdėjančiu koridoriuje. 

Gal jį reikėtų pribaigti, antra vertus... 

Po pusryčių pasivaišinęs kapučinu, Rainholdas užlipo į antrą 
aukštą. 

Kabinete šnerves sutraukė tvaikas — jis rado ponią Farnsvort 
glebnai riogsančią ant kėdės, šlapimu apsivarvinusią kojas, iškruvi- 
nusią riešų ir kulkšnių pančius. 

— Jėzau Kristau, tu apsimyžai. Vaje, kaip dvoki. 

Jis pirštais užsispaudė nosį, kitu delnu pamojavo sau prieš vei- 
dą ir, jai atkraginus galvą, džiugiai sužioravo akimis. 

— Teks pakviesti Mulkį — taip pervadinau androidą — ir liep- 
ti išvalyti kambarį. Tiesa, grožio salonui parašiau, kad negalėsi atva- 
žiuoti. Sutaupiau tau pinigų, nes jokios sumos nepadėtų padailinti 
riebios, klaikios tavo fizionomijos. 

Rainholdas nėrė pro tarpdurį ir šūktelėjo: 

— Ei, Mulki! Ponia Farnsvort pričiurškė ant grindų, tad Žy- 
giuok aukštyn ir iškuopk jovalą. 

Į kabinetą jis grįžo nutaisęs, kaip pats manė, vyrišką pozą — 
vieną ranką pakėlęs ir sulenkęs, kita apsivijęs savo kūną. 

— Na, kaip tau nauja mano išvaizda? Ledinė, ar ne? 

Jis nemažai laiko praleido plaukų dažais po truputį šviesinda- 
mas sruogas ir balindamas jų ruoželius, todėl dabar puikavosi lyg 
saulėje nublukusia, rainuota, gelsva ševeliūra. Plaukus pasitrumpi- 
no, nors specialisto pagalba būtų nepakenkusi. Tačiau jie prigludo 
prie viršugalvio kaip pridera. Odą patamsino keli įdegio produkto 
sluoksniai. Džeris tarėsi primenąs žmogų, mėnesį atostogavusį ma- 
dingame tropikų kurorte. 

Dėl akių kilo tam tikrų keblumų — kitąsyk šią procedūrą irgi 
teks patikėti profesionalui. Vis dėlto dabar jos blizgėjo žalsvai mels- 
vu atspalviu. Vieną iš nukirptų kuokštelių jis prisiklijavo viduryje 
smakro, iš karto po viršutine lūpa, ir, nors velniškai skaudėjo, įsi- 
gytais instrumentais prasidūrė kairiąją ausį bei į ją įsivėrė auksinį 
žiedelio formos auskariuką. 

— Atrodau klestintis, ar ne? Jaunas, kietas ir turtingas? Šian- 
dien drauge su nekilnojamojo turto agente apžiūrėsiu kelis butus. 
Privalau atrodyti gerai. 

Kai nešinas valymo priemonėmis į kabinetą įėjo Mulkis, Dže- 
ris viso labo atsainiai į jį pašnairavo. 

— Nuo šiol jis priklauso man, — pareiškė ir anksčiau Ričardu 
vadintam androidui plojo per nugarą. — Kaip ir kiti tavo daiktai. 
Todėl nė negalvok jam dalyti nurodymų. O, visai pamiršau. Tu ne- 

gali šnekėti. Tuo pasirūpinsiu, vos tik Mulkis išvalys kambarį. Grį- 
šiu netrukus. 

Kai Rainholdas pasišalino, ponia Farnsvort nukreipė akis į 
tvarkytoją. Padėk man, bandė surikti, bet teišspaudė slopią aimaną. 
Androidas žilstelėjusiais smilkiniais ir orumo suteikiančia tamsia 
uniforma energingai ėmėsi namų ruošos darbų, kaip ir buvo užpro- 
gramuotas. Ji mėgino susiūbuoti kėde, atsilošti ant dviejų kojelių, 
tačiau galūnės buvo nutirpusios, o nuo pastangų išsivaduoti tik dar 
labiau ėmė svilinti pritrintą odą. 

Lipniąją juostą šen bei ten pavyko atveržti, nebent tokį įspūdį 
pažadino desperatiška viltis. Vis dėlto atgavusi lašelį jėgų ji turbūt 
sugebėtų dar labiau atlaisvinti pančius. Jei galėtų liepsnojančią ger- 
klę suvilgyti pora gurkšnių vandens, bet kuo, bet kuo, kas apmal- 
šintų skausmą. 

Jos nebejaudino netgi patirtas pažeminimas, nors kai vėl nebe- 
suvaldė šlapimo pūslės, iš akių ištryško ašaros. 

Koks skirtumas, koks skirtumas, koks skirtumas. Čia tik šla- 
pinimasis. Įprasta kūno funkcija. Jeigu apsičiurškė, vadinasi, dar 
nemirė. Jeigu dar nemirė, vadinasi, neprarado šanso išgyventi ir 
atsiteisti su tuo šunsnukiu. 

Ji žinojo, kad atsiradus progai nudėtų Rainholdą. Ligi tol ne- 
buvo nuskriaudusi jokio žmogaus, tačiau su mielu noru ir bet ko- 
kiomis priemonėmis jį pribaigtų. 

Ponia Farnsvort vėl prabilo, šįkart stengėsi kalbėti lėčiau ir aiš- 
kiau. Svarbiausia, kad androidas suprastų bent kelis žodžius. Bet jis 
baigė plušėti nepaisydamas sniaukrojančio burbuliavimo ir susirin- 
ko valymo reikmenis. 

Androidui išėjus, Rainholdas kaipmat žengė per slenkstį, tarsi 
būtų lūkuriavęs už durų. 

— Tu vis tiek smirdi, bet ne taip baisiai. Na, kai kada esame 
priversti darbuotis nemaloniomis sąlygomis. — Artėdamas prie jos, 
pamosikavo atsineštomis žnyplėmis. — Jei šauksi, prarasi pirštą. 

Jis nuplėšė juostą. Moteris žioptelėjo apimta šoko būsenos, 
kartu gaudydama orą. 

— Juk... — vos girdimu balsu sukrenkštė. — Juk pinigus turi. 

— O taip, bet mes labai gerai juos paslėpsime. Tu žinai, kaip 
atlikti tokias užduotis, tad pamokysi mane. Ir aš norėsiu dar kelių 
dalykų. 

— Vandens. Prašau. 

— Tu vėl apsimyši. 

— Aš netekau per daug skysčių. 

Vien bamba ir skundžiasi, pamanė jis kiečiau sukąsdamas 
dantis. Visai kaip motina. Kaip Plikė Lorė. 

— Velniškai gaila, bet nieko nepadarysi. Ką gi, šįryt man pa- 
gaminsime žavingą naują asmens pažymėjimą ir į sistemą įkelsime 
duomenis. Aš apsvarsčiau, kokių dalykų pageidausiu. Tu privalėsi 
mane instruktuoti, kad mano norai išsipildytų. 

— Ne. 

Jis žnyplėmis įspaudė aukai skruostą. 

— Man pakartoti? 

— Pirmyn, naudokis tuo daiktu. — Moteris užsikosėjo, nes Žžo- 
džiai draskė gerklę tartum įkaitintos adatos. — Iš manęs pagalbos 
nebesulauksi. 

— Pagalbos? Štai ką galvoji? Kad padedi? — Džeris sugniaužė 
kumštį ir atbula ranka smogė jai į veidą. — Kale, tu vykdai įsaky- 
mus. Man nereikia sušiktos tavo pagalbos. Darysi, kaip nurodysiu. 

Ponia Farnsvort prisivertė pažvelgti jam į akis, nors jautė, kaip 
iš šnervių sunkiasi kraujas. Ir krestelėjo galva. 

Apsisukęs Džeris dingo tarpduryje. 

Ji susikaupė, giliai į plaučius traukdama orą, telkdama visas jė- 
gas. Ruošėsi užrėkti, kad ir kaip vėliau skaudėtų, kad ir kaip nuo jo 
nukentėtų. Galbūt šauksmą kas nors išgirs. 

Maldauju, Viešpatie. 

Tačiau jai nespėjus išspausti nė garso Rainholdas grįžo nešinas 

šuneliu. Pamatęs šeimininkę Šniūkis ėmė unkšti, ir jai iš akių paaiš- 
kėjo, kad padarėlis sužeistas. Vis dėlto jis įstengė pavizginti uodega. 

Moterį vėl užplūdo baimė, skausminga lyg nugremžta riešų oda. 

— Tai tik šuniukas. Neskaudink jo. 

— Per vėlu prašyti. Jis jau sužalotas. Manau, turėtų susitikti su 
veterinaru. Galbūt nuvešiu jį pas medikus, jeigu elgsies, kaip liepsiu. 

— Nenuveši. 

— Gal taip, gal ne. Bet jei nepaklusi... — Rainholdas pasuko 
žnyples, timptelėjo vieną šuns letenėlę, — ... pradėsiu karpyti. 

Nuo ašarų jai ėmė peršėti akys, degančią gerklę persmelkė 
dilgsėjimas. 

— Ne. Meldžiu. Džeri. 

— Tokį mažą žiurkšunį supjaustyčiau labai greitai. — Siekda- 
mas ją įtikinti — ir tiesiog smagindamasis — taip stipriai įgnybo 
šuneliui, jog tas viauktelėjo. — Bet pradėčiau nuo smulkių kūno 
dalių. Nuo šios letenos, anos letenos ir, tarkim, liežuvio, kad jis ne- 
vampsėtų. 

— Aš sutinku. Nežalok jo. Padarysiu viską, ko norėsi. 

Išsišiepęs Rainholdas dar mažumėlę suveržė žnyples. 

— Vieną leteną tikriausiai derėtų nurėžti, nes tu priešgyniavai. 

— Ne, prašau. Prašau. 

Ašaros jau ritosi skruostais. Ponia Farnsvort nepajėgė jų sulai- 
kyti. Šniūkis buvo mielas senas šuniukas, jos šeimos narys. Jis nega- 
lėjo apsiginti. 

— Atleisk. Aš suklastosiu asmens dokumentus, į sistemą įkel- 
siu reikalingus duomenis. Ir užduotis įvykdysiu nepriekaištingai. 
Taip paslėpsiu pinigus, kad jų niekas neras. 

— Tai žinoma, velniai rautų. Bent viena klaida? Bent viena? Jis 
praras leteną, tu neteksi piršto. 

Į šeimininkės glėbį nublokštas Šniūkis atsisuko į ją ir inkštelėjo. 

Atsisėdęs prie rašomojo stalo Rainholdas sutreškino krumpliais. 

— Imamės darbo! 


EVA PATRAUKĖ TIESIAI Į MORGĄ. ČIONAI TEMPTIS PI- 
badi nebuvo jokio reikalo. Tyrimui labiau praverstų, 


| jei partnerė patikrintų įtariamojo aplankytas par- 
duotuves ir įsitaisiusi prie darbo stalo atsektų lombardininkus, ku- 
rie neskubės — arba vengs — informuoti policiją apie žudiko par- 
duotus daiktus. 

Leitenantė kaip ir vakar nužingsniavo baltu tuneliu, tuo pat 
metu jai į galvą atėjo mintis: taip, sėkmei metas nusigręžti nuo Dže- 
rio Rainholdo. 

Ji rado Morisį, užsiėmusį Lore Nučijo. Kaip įprastai teismo me- 
dicinos ekspertas klausėsi muzikos, derančios prie aukos arba jo nuo- 
taikos. Šįsyk švelnios, savotiškai linksmos melodijos ir aukšto, tyro 
moters balso, su viltimi giedančio apie tai, kas slypi už kelio vingio. 

Kai Eva įžengė į patalpą, jis pakėlė akis nuo skrodžiamo kūno 
ir liepė garso sistemai patildyti dainą. 

— Tikėjausi, kad man nereikės taip greitai vėl su tavimi susi- 
tikti. 

— Aš taip pat, — prieidama atsiliepė ji. 

— Jauna. Labai daili. 

— Sunku pasakyti — jis smarkiai sudarkė merginą. 

Morisis papurtė galvą. 

— Ne, kalbu apie kaulų struktūrą, odos spalvą. Jo darbo rezul- 
tatai atstumiantys, bet grožis prasimuša. 

— Ji džiaugtųsi tai girdėdama. — Eva pakėlė pečius ir juos nu- 
leido matydama, kaip Morisis išrietė antakius. — Žinai, kaip būna. 

Jie įsiskverbia į galvą, ir tave apima jausmas, kad tuos žmones pa- 
Žįsti. 

— Taip. 

— Jam rūpėjo buvusioji, tam tikra iškrypėliška prasme. Todėl 
Džeris jos nekentė. Bet nežagino. 

— Ne, — patvirtino Morisis. — Neįžiūrėjau nei prievartinės, 
nei abiejų šalių sutarimu vykdytos lytinės veiklos pėdsakų. 

— Jis gali užsimanyti sekso dorodamas kitą auką, jei tik su- 
lauks progos. Per žudynes patyrė orgazmą, todėl seksualinis ryšys 
atsirado — kaip papildomas pliusas. 

— Dėl šitos jautiesi prislėgta. 

— Pati nesuprantu, kodėl būtent dėl jos. Turbūt todėl, kad 
mums niekaip nesisekė Lorės surasti. Rodės, lyg visos aplinkybės 
klostosi vien tik jo naudai. Mes stengėmės jai prisiskambinti, mer- 
ginos dairėsi ir kaimynė, bet Rainholdas vis tiek prasibrovė į butą, 
atliko savo darbą ir išsmuko. 

Kartu su Morisiu įdėmiai žvelgdama į palaikus, Eva nykščiais 
užkabino priekinių kišenių kraštus. 

— Jos namai ankšti ir pigiai apstatyti. Apmuštos dėžės, karoliu- 
kų užuolaidos. Bet ji prižiūrėjo būstą, rūpinosi savimi, stropiai dirbo, 
turėjo šeimą ir nemažai draugų. Jis viską atėmė, nes Lorė atsisakė būti 
melžiama ir nebeleido jam veltėdžiauti. Jos tėvai visiškai sugniuždyti. 

Eva trumpam nutilo, sau žnybtelėjo viršunosę, tarsi mėginda- 
ma prasklaidyti įtampą. 

— Jie užsiminė, kad švęsti Padėkos dienos atvyko Ohajyje 
gyvenanti vyresnioji Lorės sesuo su vyru ir kūdikiu. Visi ruošėsi 
dalyvauti gausios šeimos vakarienėje. Iš restorano, kuriame buvo 
įsidarbinusi, jaunėlė ketino atnešti kažkokį įmantrų patiekalą. Ne- 
suprantu, kodėl jie išvis užkabino šią temą. Kai kada žmonės tau 
išsipasakoja, nes jiems nebelieka ką daryti. 

— Mirtis negailestinga. Ir ji būna dar žiauresnė per tradicinius 
šeimos susibūrimus. 


J. D. ROBB + MIRTINAI NEDĖKINGAS 183 


— Taip, taip. Jeigu jau apie tai prašnekome, Lorės tėvai nori 
atvažiuoti ir pamatyti dukrą. Atsižvelgiant į žalą neaišku, ką čia ga- 
lėtume nuveikti, bet tėvai neturėtų išvysti jos taip sumaitotos. 

— Nesijaudink. — Morisis akimirką palietė leitenantės ran- 
ką. — Mes pasirūpinsime ir ja, ir jais. 

— Aha. Gerai. Taigi. — Eva žinojo privalanti nusikratyti slogių 
minčių ir susitelkti į darbą. — Iš atskirų detalių visumos paaiškėjo, 
kad jis turėjo raktus arba buvo pasigaminęs atsarginius. Į butą įlin- 
do, kaimynei išjudėjus į miestą. Įtariamasis tūnojo kavinėje kitapus 
gatvės su puikiu vaizdu į pastatą. Auka džiaugėsi įprasta išeigine ir, 
anot liudininkų parodymų, laisvomis dienomis dažniausiai lėkdavo 
tvarkyti reikalų, apsipirkti, pasimatyti su drauge. Sulaukęs progos, 
Rainholdas nutarė ją išnaudoti. Prieš tai lankėsi parduotuvėse. Ap- 
saugos kameros užfiksavo, kaip jis kursuoja iš viešbučio ir atgal. Įsi- 
gijo lipniąją juostą, virvę ir, manau, naują beisbolo lazdą. 

— Sutinku. Galvos trauma nuo smūgio lazda. Skelta ne mirti- 
nai, bet pakankamai stipriai, kad ji prarastų sąmonę. 

— Arba specialiai kirsta ne iš visų jėgų, — pridūrė Eva. 

— Jis nusipirko aukštos kokybės virvę. Stiprią ir tamprią. Liga- 
tūros ženklai liudija, kad supančiojo auką gerokai tvirčiau nei rei- 
kėjo. Ji priešinosi, tačiau nesėkmingai. Juostos kokybė irgi nebloga. 
Ant vidinio paviršiaus radau jos dantų žymių ir kraujo. Šiek tiek 
nutekėjo iš lūpos, kurią praskėlė jo kumštis. 

Morisis sugniaužė pirštus. 

— Smūgiai į veidą, pilvo sritį, dešiniąją kūno pusę. Oda aplink 
nosį nežymiai pamėlusi, ant spenelio matyti ryškesnė mėlynė. Nuo 
žnaibymo. 

— Nosis praslydo man pro akis. 

— Dėmelė vos pastebima. Ją galima įžiūrėti tik akiniais mi- 
kroskopais. Brūkštelėta nusmailintais plonyčiais ašmenimis su dan- 
tytu krašteliu. Peilio rūšies nepasakysiu. Pjūvis per menkas. 

— Čia perspėjimas. Jis rodė, ką gali padaryti. 

— Taip, labai tikėtina. — Teismo medicinos ekspertas nuleido 
ranką Lorei ant peties tarytum ją guosdamas. — Bet išsiaiškinti gin- 
klo tipą laboratorijai padėtų supjaustytų plaukų analizė. 

— Harpo jau tiria sruogas. 

— Tau pasisekė. Prieš žudynes jis nugremžė aukos viršugalvį. 

— Aha, kankino įvairiais būdais. 

Pasislinkęs Morisis nukreipė savo ir leitenantės dėmesį į Žaiz- 
das gerklėje. 

— Smaugta didele jėga. Jis plušėjo energingai. Matai, kaip kil- 
pa įsirėžė į odą. Iš pakrypimų ir įrašų apie nusikaltimo vietą peršasi 
prielaida, kad jis apžergė moterį, apvijo kaklą virve, o jos galus prieš 
save trūktelėjo į priešingas puses. — Morisis pademonstravo gestą, 
staigiai praskirdamas savo kumščius. — Išlikusi mėlynė atitinka su- 
sikryžiavusių gijų raštą. 

Eva kuo aiškiausiai įsivaizdavo pozicijas, judesius, džiugesį ir 
siaubą. 

— Va, kas jam sukėlė euforiją. Tas ryšys. Galimybė iškilti vir- 
šum Lorės, neleisti įkvėpti, jausti, kaip jos kūną purto konvulsijos. 
Galimybė stebėti aukos veidą, jai gaudant orą ir pralaimint kovą. 
Paskui jis puolė į virtuvę paieškoti užkandžių. 

— Žudikas mano, kad tave pergudravo. 

Leitenantė prisivertė grįžti į tikrovę. 

— Ką? 

— Jis mano esąs apsukresnis už tave, už policiją. Nenutuokia, 
kiek daug apie jį žinai ir kaip moki įsigilinti į tyrimą. 

— Taip, žinau, — pritarė Eva. — Bet jei šiandien jo nerasiu, 
rytoj grįšiu pas tave, ir mudu kalbėsimės stovėdami greta kito la- 
vono. Rainholdo sąrašas ilgas, jis nekantraus vėl išgyventi pojūčius, 
kuriuos patyrė žudydamas Lorę. Ligi šiol nebuvo paragavęs nieko 
įspūdingesnio, dabar tapo žmogumi, be galo mėgstančiu savo darbą. 

UŽUOT LAUKUSI ATASKAITOS, EVA PATI UŽSUKO Į LABORATORIJĄ. 
Konsultuotis su Dikhedu* — Berenskiu, vietinio skyriaus vado- 
vu, — nesiruošė, todėl vingiuodama stiklinėmis sienomis atitvertų 
patalpų labirintu nusigavo į Harpo valdas. 

Harpo buvo pasikeitusi šukuoseną į trumpaplaukį, lygiašonį 
„dubenėlį“, beveik identišką tam, kurį anksčiau nešiojo Pibadi, tik 
raibuliuojantį ledo melsvumu. 

Dėl Evai nesuvokiamų ir nepaaiškinamų priežasčių atspalvis 
jai tiko. 

Aptemptą purpurinį laborantės kostiumėlį pridengė baltas 
chalatas, vienoje jos ausyje tabalavo trys sidabriniai auskarai, iš ki- 
tos kyšojo virtinė mažučių, tamsiai raudonų smeigių. 

Ji avėjo kelius siekiančius perregimus aulinius, leitenantės ma- 
nymu, turbūt naujausią mados klyksmą, kojų pirštų nagai blizgėjo 
tokia pat spalva kaip ir plaukai, o pėdą puošė ilgakojo paukščio ta- 
tuiruotė — bala žino, ilgalaikė ar nuolatinė. 

Nors Harpo turėjo polinkį į specifinį garderobą, Eva ne be pa- 
grindo buvo tikra, kad ji genialiai išmanė plaukų ir pluoštų sritį. 

Dabar specialistė sėdėjo prie darbastalio, po mikroskopu paki- 
šusi kaštoninę sruogą ir jos vaizdą išdidinusi ekrane. 

— (Čia mano aukos plaukai? 

— Labutis, Dalas. 

— Labutis. 

— Neseniai perdažyti. Jei reikia, įvardysiu dažų markę, spalvos 
pavadinimą ir produktus, kurie buvo naudojami darant šukuoseną. 

— Duomenys nepakenks, bet vargu ar jie reikšmingi. Daktarė 
Mira įsitikinusi, kad jis prigriebė kuokštelį. 

— Aha, minėjai savo nurodyme... prašyme, — pasitaisė Harpo 
plačiai nusišypsodama. — Mira šaunuolė. Turi žvitrias akis. Jis pa- 

* Niujorko policijos valdybos kriminologinės laboratorijos viršininkas Dikas Berens- 


kis, visų veikiančiųjų asmenų dažniausiai vadinamas Dikhedu (angl. Dickhead). Ši pravardė dvi- 
prasmiška: „Dikas galva“ (t. y. vadovas) arba vulgariai — Bybiagalvis. 

siėmė 5.25 colių ilgio ir 1,1 colio storio sruogą. Galiu pasakyti tikslų 
trofėjinių plaukų skaičių, bet, spėju, ši informacija irgi nesvarbi. 

Nežinia, kas dėl to kaltas — Harpo įžūlumas ar skvarbus pro- 
tas, — tačiau Eva pajuto, kad jos lūpos taip pat išsirietė. 

— Ne, bet įspūdinga. 

— Tokia jau aš esu. Plaukai žavingi. Sveiki ir švarūs. Nepikt- 
naudžiauta nei priežiūros produktais, nei džiovintuvo kaitra. Natū- 
rali spalva yra ruda, bet ji išsirinko puikų naują atspalvį. 

— Tik neilgai tuo džiaugėsi. 

— Gaila, nes jis klasiškas. Beje, žudikas plaukų nekirpo. Kapo- 
jo, raikė, pjovė. Ne žirklėmis ir ne skustuvu. 

Jai kažką padarius, ekrane ėmė suktis vaizdas ir nušvito kitos 
spalvos. 

— Dantytas aštrus peilis. Analizę vis dar atlieku, bet, regis, 
naudojosi nuo 3,5 iki 3,25 colių ilgio, 0,75 colio pločio ir 0,8 colio 
storio vienpusiais ašmenimis. Manau, galutinai nustatysiu jų tipą, 
prieš užbaigdama tyrimą. 

— Leistinus apribojimus vos atitinkantis kišeninis peiliukas. 

— Panašu į tai. — Harpo sukinkavo galva. — Markės neišsiaiš- 
kinsiu, bet galiu duoti tikėtinų variantų sąrašą. Jeigu žudikas būtų 
peiliu smaigstęs kūną, Morisis tikriausiai sugebėtų pateikti tikslesnį 
atsakymą, arba į dešimtuką pataikytų Paukščiažmogis. Mūsų sky- 
riuje jis yra geriausias aštrių objektų ekspertas. | 

— Malonu žinoti. 

— Šlavėjai atsiuntė nuo kūno paimtus plaušelius, bet tu sakei, 
kad man nebūtina skubiai jų tirti. 

— Mes nustatėme, kaip įtariamasis buvo apsirengęs ir kur pir- 
ko drabužius. Norėjau išgirsti, ar jis pasičiupo trofėjų. 

— Neabejotinai. Garantuoju. 

— Ir man praverstų peilių sąrašas, kai tik jį sudarysi. 

— Jokių problemų. Peržvelgti variantus paprašysiu Paukščiaž- 
mogio. Gal jam pavyks dar labiau susiaurinti jų ratą. 

— Jeigu jau prabilome apie paukščius... — Eva nudūrė akis į 
skrajūną, regimą po permatoma bato danga. 

— Patinka? Aš susižavėjusi flamingais, bet nesu tikra, kad čia 
vienas iš jų. Pasidariau laikiną tatuiruotę, nes pirma privalau tuo 
įsitikinti. 

Logika nenuginčijama. 

— Ačiū, Harpo. Padirbėjai mitriai ir šauniai. 

— Tai mūsų skyriaus specializacija. 

Leitenantei išėjus, ji vėl susitelkė į darbą. 


EVA ĮĖJO Į TARNYBINĘ SALĘ IR UŽ POROS ŽINGSNIŲ SUSTOJO KAIP 
įkalta, nes žvilgsnį staiga prikaustė Sančeso kaklaraištis. Ji nusigręžė 
išsigandusi, kad apspangs lyg nuo saulės spindulių. 

Ryškios ir vietomis perdėtai tviskančios oranžinės spalvos 
fone pleveno svilinamai geltonos dėmelės — nebent jos sklandė 
prieš akis, nes ragenas penkias sekundes degino vaiskuma. 

— Dėl Dievo meilės, Sančesai. Kas čia? 

— Atpildas. — Detektyvas dirstelėjo sau už nugaros, šnairuo- 
damas į tuščią Dženkinsono stalą. — Nesijaudink, bose. Neketinu 
jo ryšėti gatvėje. Juk apakinčiau žmones. 

— Mes irgi žmonės, — tarė Baksteris, pasislėpęs už tamsintų 
akinių. 

Linguodama galva ji pajudėjo link Pibadi darbo vietos, bet 
staiga persigalvojo ir mostu liepė partnerei sekti įkandin. Kad apž- 
libtum arba iš akių pasrūtų kraujas, veikiausiai nė nereikia žiūrėti 
tiesiai į ryškumą. 

Kabinete bus saugiau. 

Pibadi nuplumpčiojo iš paskos. 

— Miegoti poilsio kambaryje baisiai nepatogu. Jaučiuosi lyg 
kiaurą naktį prasivarčiusi ant pagalių ir akmenų. 

— Aš juk perspėjau Maknabą, kad jums nederėtų mylėtis. 

— Cha cha. Tarsi toje vietoje būtų įmanoma bent jau pagalvoti 
apie seksą. Nors jis ir kaulėtas, bet vis tiek minkštesnis nei tenykš- 
čiai gultai. Žodžiu, šiandien užmegsiu ryšį su parduotuvėmis, ku- 
riose lankėsi Rainholdas, bet iš pradžių turiu pranešti, kad aptikau 
porą daiktų iš jo buto. 

— Kokius ir kur? 

— Mano protas praskaidrėtų, jei išgerčiau tikros kavos. 

— Viešpatie, eik ir pasidaryk. Kokius ir kur? 

— Krištolinį dubenį, visai šalia „Grandline“ viešbučio įsikūru- 
sioje krautuvėlėje. Esmė ta... o, dievulėliau! — pridūrė ji po pirmo 
didžiulio gurkšnio, kuriame sumišo kofeinas, pienas ir cukrus. — 
Esmė ta, kad Džeris nemanė jį esant itin vertingą. Ir gerą akį turintis 
lombardininkas prigavo klientą. Toks įspūdis susidarė, kai spustelė- 
jau vyrioką ir anas ėmė visaip rangytis. 

— Kalbėk rišliau, antraip atimsiu puodelį ir kavos likučius iš- 
pilsiu tau ant galvos. 

— Gerai. Skambindama į panašias įstaigas radau vieną lom- 
bardą, kurio šeimininkas akivaizdžiai sudirgo. Ėmė pliurpti, atseit 
pavojaus signalą išvydo tik prieš kelias minutes, bet teisybę pasakė. 
Manau, reportažų apie žmogžudystes prisiklausė pakankamai, kad 
jį apimtų nerimas. 

— Rainholdas ten užsuko ryte, kai baigė tvarkyti reikalus ban- 
kuose. Apie dešimtą. 

— Taip, maždaug dešimtą. Rankoje laikė vieną iš lagaminų, 
kuriame atnešė dubenį, žvaigždės formos deimantinius auskarus 
ir apyrankes. Bemat sutiko su pirmuoju pasiūlymu — šeši šimtai 
penkiasdešimt už auskarus, trys šimtai dvidešimt penki už auksines 
apyrankes ir devyni šimtai už dubenį. Nors pastarasis dešimt kartų 
vertingesnis. 

— Menka paguoda. Turėsime paimti įkalčius. 

— Jau nusiunčiau pareigūnę Karmaikl. Vėliau man skambtelėjo 
iš kito lombardo. Matyt, pasklido gandas, arba viso labo tai sutapi- 

mas. Rainholdas ten iškišo likusius juvelyrinius dirbinius ir susižėrė 
du tūkstančius du šimtus dolerių, dar pusantro tūkstančio gavo už 
menorą ir du tūkstančius šešis šimtus — už sidabrinius stalo įrankius. 

— Papildė savo krūvą pinigų. 

— Ne gausiai, bet padoriai, jeigu juos pridėtume prie bendros 
sumos. Antroji krautuvėlė veikia tame pačiame rajone, už kokių 
penkių kvartalų nuo viešbučio. 

— Jis sukinėjosi po pėsčiomis pasiekiamas apylinkes. Bet tik- 
romis brangenybėmis atsikratė už savo komforto zonos. Laikro- 
džiais ir perlų vėriniu. 

— Užmezgiau ryšį su Kardinini, — pridūrė Pibadi. — Kaimy- 
nė jai pateikė dingusių daiktų sąrašą. Drauge su Karmaikl ji apva- 
žiuos lombardus ir paims įkalčius. 

— Tinka. — Eva atsiliepė išsiblaškiusi, tebelaužydama galvą 
dėl jo maršruto ir pasirinktų realizavimo vietų. — Už dubenį jis 
gavo menką objekto vertės dalį, bet turbūt daugiau nei tikėjosi. 

Pibadi išsitraukė kišeninį kompiuterį ir patvirtino leitenantės 
žodžius, perskaitydama savo užrašus: 

— Kevinas Kvintas, lombardininkas, teigė: „Pastebėjau, kad 
klientas nenutuokia, ką turi, todėl sumažinau kainą iki minimumo. 
Norėjau pamatyti reakciją, suprantate? Ir jis nusistvėrė pirmo pa- 
siūlymo tartum kaimo stuobrys iš Kanzaso ar kitokio regiono. Ma- 
niau, derėsis arba inkš, jog dubuo priklausė amžinatilsei močiutei, 
bet jis tik pasakė: Mokėkit. Taip ir padariau.“ 

— Beveik tūkstantis už idiotišką dubenį — štai ką Rainholdas 
galvojo. Džiaugėsi sėkminga diena. Bet kai netikėtai dideles sumas 
pavyko sugraibyti ir už kitką, netgi jis įsisąmonino nusipiginęs, to- 
dėl išties vertingus daiktus nunešė į prašmatnesnę įstaigą. 

— Nusprendė pakelti kainas, — iškėlė prielaidą Pibadi. 

— Būtent. Pasirinko trijų savininkų kartų valdomą, paveldėtą 
turtą išparduodančią kompaniją ir paporino graudžią istoriją apie 
mirusius tėvus. Tas pusgalvis susiprotėjo, kad gimdytojai buvo ge- 

riau apsirūpinę negu jam atrodė. Aplink save tematė šlamštą, kurį 
galima iškeisti į grynuosius. Aukštesnės klasės parduotuvėje apsi- 
lankė, nes ketino išpešti didžiausias įmanomas sumas. 

Trumpam nutilusi Eva sau įsipylė kavos. 

— Kertu lažybų, jis niršo iš buto nepasiėmęs daugiau — sendaik- 
čių, vestuvinio baldakimo, muzikinės dėžutės. Visko, ką laikė mėšlu. 
Dar viena menka paguoda, — sumurmėjo ji. — Kokios kitos žinios? 

— Vis dar mėginu rasti elektroninę įrangą, — atsakė Pibadi. — 
Vargu ar jis buvo pasitraukęs iš savo rajono. Kokia prasmė po mies- 
tą tampyti kompiuterius ir saitus? Ką tik baigiau kurpti žemėlapį ir 
chronologinę mums žinomų įvykių eigą. 

— Persiųsk informaciją man. Pridėsiu ją prie duomenų, gautų 
iš antrojo viešbučio. Ir įkelsiu į savo išmaniąją lentą. 

— Luktelk. — Detektyvė susikūprino prie Evos kompiuterio ir 
minutėlę pasikrapščiusi atsitiesė. — Atsiunčiau. 

— Toliau ieškok elektronikos ir tikrink parduotuves, apie ku- 
rias išsiaiškinome. Pranešk, jei manysi, kad derėtų į jas nuvažiuoti. 
Jeigu Finis galės apsieiti be Maknabo, lai tas pasinaudoja žemėla- 
piu — galbūt jam toptelės geresnė mintis, kur Rainholdas bandys 
parduoti elektroninius įrenginius. Pasidomėsiu šiuo reikalu, nes vis 
tiek ketinau eiti į Elektronikos skyrių. 

Ji metė akį į skaitmeninę lentą. 

— Aš lankiausi morge ir laboratorijoje. Morisio išvados su- 
tampa su mūsiškėmis, ir Mira neklydo dėl plaukų. Harpo tvirtina, 
kad jis pasiėmė nemažą kuokštą. Pasitelkusi savo kerus analizuoja 
sruogas ir mėgina nustatyti, kokiu peiliu Rainholdas jas raižė. Pa- 
galbos kreipsis į kažkokį vyrutį, puikiai išmanantį apie tuos daiktus. 

— Paukščiažmogį? 

Eva susiraukė. 

— Aha. Kas jis toks, velniai rautų? 

— Prieš pusmetį čia persikėlė iš Čikagos. Kalendar porą sykių 

su juo ėjo į pasimatymą. Artimesnių santykių neužmezgė, bet vyru- 
kas neblogas. Ir tikrai aštraus proto. 

— Kodėl jo nepavadino Aštriažmogiu arba Ašmenžmogiu? 

— Nes jis turi papūgą. 

— Na, žinoma, dabar viskas aišku. Mano rytinę ataskaitą skaitei? 

— Taip, viešbučiams skirtą įspėjimą papildžiau Malo Goldo pa- 
varde. Dalas, jis turbūt jau viską pardavė. Ir, ko gero, bandys sprukti. 

— Ne, taško dar nepadėjo. Pašnekėsiu su Einiu, vėliau mudvi 
surašysime kitas galimas jo aukas. Giminaičius, draugus, buvusias 
merginas, susižavėjimo objektus, bosus, bendradarbius, mokykloje 
jį erzinusius žmones, mokytojus, gydytojus, kaimynus. 

— Sąrašas bus ilgas. 

— Todėl ir sakau, kad taškas dar nepadėtas. 

Judančiu taku užkilusi į Elektronikos skyrių, ji įžengė į trižiedę 
balaganišką patalpą. Sproginėjančių atspalvių, svaiginančių raštų ir 
nuolatinio blaškymosi aplinkoje kaklaraištis, kurį Sančesas pasirin- 
ko kaip atpildo instrumentą, nebūtų privertęs suvirpėti nė vienos 
blakstienos. 

Eva nudrožė į palaimingą atokvėpį ir, kaip ji manė, ramumą 
žadantį Finio kabinetą, bet prie durų sustingo pamačiusi, kad jis 
kalba su vienu iš savo kompiuterių specialistų. 

Apsirengęs darbiniais smėlio spalvos marškiniais ir lyg šuns 
mėšlas rudu švarku kapitonas išsiskyrė iš bendro fono. Maloniai 
nutįsusį jo veidą supo standūs, gelsvai rausvi ir pražilę plaukai, ku- 
riuos, rodės, sutaršė nuosavas mini sprogimas. 

Jis kažkuo perbraukė dvipusį ekraną, ir kompiuterininkas pra- 
trūko dudenti nesuprantama technokratiška greitakalbe. 

Porą kartų suniurnėjęs Finis linktelėjo. 

— Atlik darbą. 

— Padarysiu kaip galima greičiau, kapitone. 

Knibčius iššuoliavo ant platforminių aulinių. 

Leitenantė pasviro atviro tarpdurio link. 

— Eli. 

Finis atsilošė, pakėlė puodelį su saulės spindulių raštu, kuriuo 
jį, Evos nuomone, išdailino kapitono žmona, ir nurijo gurkšnį. 

— Ei. 

— Man ramybės neduoda pora dalykų. Galiu su tavimi pašne- 
kėti? 

— Jau kalbi. 

— Aišku. 

Dalas žengė vidun ir pasielgė taip, kaip niekuomet anksčiau 
nebuvo dariusi. Užvėrė duris. 

Finio antakiai pakilo aukštyn. 

— Problemos, vaikeli? 

— Neskaitant mano persekiojamo šūdžiaus? Lyg ir ne. Norė- 
čiau pasiskolinti Maknabą, jei be jo išsiverstum. Stengiuosi atsekti 
elektroninę įrangą, kurią šūdgalvis pagrobė iš aukų. Ir prasklaidė po 
žemutinį Manhataną, daugiausia Vest Saide. Mes bandome sumo- 
deliuoti maršruto planą. Jei pavyktų rasti aparatūrą, spėju, ji padėtų 
išpešti naudingų duomenų. 

— Mūsų berniokas puikiai geba žongliruoti savo pareigomis. 
Jeigu įstengs susitvarkyti su visomis, gali juo naudotis. 

— Dėkui. 

— Tavo ieškomas tipas pribaigė tėvus? 

— Paskerdė juos, tuomet nukankino ir pasmaugė buvusią my- 
limąją. Fini, jis — suknistas idiotas. — Eva įgrūdo ranką į kišenę, 
sutarškeno palaidais kreditiniais žetonais. — Bet apsukresnis nei iš 
pradžių maniau. Dabar gyvenimu mėgaujasi kaip niekada. Ir ne- 
degs noru atsisakyti tokio smagumo. 

— Kas bus kita auka? 

— Geras klausimas. 

— Ar su manimi pasidalysi smulkesne informacija? 

Koks jis malonus. Kapitonas nestokojo veiklos, bet ketino Evos 
pasiklausyti, sužinoti, ką ji mąsto, gal net išsakyti savo mintis. 

— Jei atvirai, man rūpi dar kai kas. Su tyrimu nesusijęs rei- 
kalas. O gal iš dalies ir susijęs. Tu gavai, ko norėjai, ar ne? Dėl ko 
dirbai? Šitą skyrių, stalą, kapitono juosteles. 

Į ją įsistebeilijęs Finis įkišo ranką į dubenį ir iš jo išimtą mig- 
dolą įsimetė į burną. 

— Kitu atveju čia nesėdėčiau. 

— Teisingai. — Ji sulinksėjo, žingsniais matuodama kabinetą, 
barškindama kreditinius žetonus. — Fini, tu velniškai gerai tirdavai 
žmogžudystes. 

— Ir neblogai apmokydavau detektyvus. 

Eva vyptelėjo. 

— Teisingai. 

— Garbės ordinas. — It basethaundo snukis pailgas jo veidas 
nušvito. — Verčia iš kojų, ar ne? 

— Aha. Matau, gandas jau išplito. 

— Vaikeli, medaliais nesišvaistoma kaip mėtiniais saldainiais. 
Tu išties puikiai pasirodei. Blizgutį įteiks ir tavo vyreliui. Aš di- 
džiuojuosi jumis abiem. 

— Ačiū. — Tie Žodžiai jai reiškė daugiau už bet kokius ordi- 
nus. — Dėl apdovanojimo jaučiuosi nejaukiai. 

— Nejaukiai jautiesi dėl tave supančios šūdmalystės, — taikliai 
pataisė Finis. — Bet, Dalas, tavo garbei valdžia privalo švystelėti 
konfeti ir užgriaudėti trimitais. Čia ne šiaip viešųjų ryšių skiedalai, 
o paskatinimas departamentui. Galimybė pakelti dvasią. 

Ligi tol jos mintys nė sykio neatvinguriavo iki tokios išvados, 
bet dabar Eva suvokė, kad jis teisus. Finis viską permatė kiaurai. 
Todėl buvo tuo, kuo buvo. 

— Apsieičiau ir be kontfeti, ir be skiedalų, bet tavo tiesa. Eini... 
sulaukęs paaukštinimo galėjai tapti Žmogžudysčių skyriaus kapito- 
nu. Bet nepanorai. 

— Kurį laiką persisotinau lavonais. 

Eva pakratė galvą. 


194 J. D.ROBB + MIRTINAI NEDĖKINGAS 


— Bet tikra priežastis kiek kitokia? 

— Ji atliko savo vaidmenį. Aš privalėjau pailsėti nuo negyvė- 
lių, — pripažino Finis. — Matai juos sapnuose? 

Leitenantė atsiminė Lorę Nučijo — vieną iš daugybės. 

— O, Dieve, taip. 

— Kaip sakiau, man prireikė nuo jų atsipūsti. Be abejo, numi- 
rėlių prisižiūrime ir dabar, bet dažniausiai kaip pagalbiniai darbuo- 
tojai, o ne pagrindiniai tyrėjai. Svarbiausia, kad norėjau darbo su 
elektronika. 

— Už tave geresnių nėra. 

Jis sukrimto dar vieną migdolą. 

— Manęs prieštaraujančio neišgirsi. Dabartinė veikla priverčia 
suktis mano sraigtelius. Ir tu esi gyvas įrodymas, kad sugebu apmo- 
kyti žmones. Rinkausi tarp Žmogžudysčių ir Elektronikos skyriaus. 
Pasiklioviau instinktais, todėl atsidūriau čia. Turiu savo berniukus. 

Finis linktelėjo į tarnybinę salę, kur triūsė jo berniukai, įvairo- 
vė skirtingų pavidalų, dirbančių pagal savo vado ritmą. 

— Nužudymus tirdavau neblogai. Bet dar geriau išmanau 
elektronikos sritį. 

Nevisiškai patenkinta atsakymu, Eva iš dubenio pasirinko ke- 
lis riešutėlius. 

— Ar ilgiesi operatyvinio darbo? Žinau, kad daug laiko pralei- 
di už valdybos ribų, bet... 

— Daug laiko praleidžių užpakaliu trindamas kėdę. Ką moku, 
tą moku. Kur tu lenki? 

— Vitnis man pasiūlė kapitonės postą. 

Iš pradžių jis nukorė žandikaulius, tada labai plačiai išsišiepė, 
delnu plodamas per stalą. 

— Pats laikas, velniai griebtų. 

— Aš nesutikau. Taip elgtis liepė instinktai, — pridūrė Eva, Fi- 
niui nespėjus atsiliepti. — Paaiškinau, kad esu savo vietoje ir dirbu, 

kaip man pridera. Tikriausiai būčiau nebloga kapitonė. Bet detekty- 
vė esu geresnė, todėl atsisakiau. Sukvailiojau? 

Jis pratisai išpūtė kvapą ir akimirką patylėjo, vertindamas lei- 
tenantės žodžius. 

— Tavo poelgis mane pribloškė, leisk atsipeikėti. Tiek to, vel- 
niop. Mano nuomone, kvaila yra neklausyti intuicijos. Priimsi nau- 
jas pareigas, kai būsi joms pasirengusi, bet esmė ta, kad paaukštini- 
mo nusipelnei, ir jau senų seniausiai. 

— Man irgi taip rodosi, — tarė Eva. — Pasiūlymo nelaukiau ir 
juo labiau nesitikėjau, kad jį atmesiu. Tačiau dėl savo veiksmų esu 
tikra. 

— Vaikeli, kapitono pareigos reikšmingos, bet ne užkietėju- 
siems farams, tokiems kaip tu ir aš. Darbas — štai kas svarbiausia. 
Man nereikėjo tau į galvą kalti šios tiesos. Atėjai čia ją žinodama. 

— Vis mąstau apie Rainholdo tipo žmones, įsivaizduoju, kad 
skaitau ataskaitas apie tyrimą, užuot pati narpliojusi bylą. Ir stebiu 
arba sankcionuoju operacijas, užuot joms vadovavusi. Nenoriu to 
prarasti, Fini. 

— Kaip ir Rainholdas. 

— Aba, savotiška iškreipta prasme jis panašus į mudu, nes su- 
sigaudė, ko tikrai trokšta. Perprato, kai peiliu dūrė motinai į pilvą. 
Nelavino įgūdžių, nesinėrė iš kailio siekdamas tikslo, dėl jo nerizi- 
kuotų gyvybe. Bet mokosi. Sulig kiekviena žmogžudyste išmoksta 
šį tą naujo. 

— Grįžk į pačią pradžią. 

— Aha, ačiū, ten ir traukiu. — Kiek nurimusi ji į burną įsimetė 
kitą riešutą. — Iš visų pusių. 

Eva išėjo iš kabineto, ratu apsuko judėjimo bei spalvų chaosą ir 
žengė į Maknabo gardelį. 

— Jei neturi neatidėliotinų darbų, šiandien priklausai man. 

— Sprendžiu porą klausimų, bet ne per daug keblių. Vienu 
metu galiu vykdyti kelias užduotis. 

— Suderink veiksmus su Pibadi. Rask elektroninę įrangą. Pas- 
kui ją išnarstyk. Man reikia kokių nors duomenų — visų galimų 
duomenų. Tėvų bute jis privalėjo naudotis aparatūra, atlikdamas 
paieškas ir finansinius manevrus. Informaciją greičiausiai ištrynė. 

Maknabas šyptelėjo. 

— Bent jau taip mano. Visiškai panaikinti pėdsakų neįmanoma. 

— Rask įrangą, — pakartojo leitenantė. 

Kai Eva grįžo į Žmogžudysčių skyrių, Pibadi pašoko ir nusekė 
ją į kabinetą. 

— Drabužių parduotuvė? „On the Rack“? Rainholdas ten už- 
suko sekmadienį. Nusipirko kostiumą, porą marškinių, keletą ka- 
klaraiščių, kojines. Eilutę nurodė persiūti ir paskelbė, kad ją atsiims 
pirmadienio rytą. Aiškino, neva turįs užeiti į kitas parduotuves. Kai 
priverčiau pardavėją atsipalaiduoti, tas jį pavadino išpuikusiu, snar- 
glinu pašlemėku. 

— Regis, moka teisingai įvertinti žmogaus būdą. 

— Gavau sąrašus daiktų, įsigytų „On the Rack“ ir „Running 
Man — tenykščiai jau buvo jį sudarę. 

— Toji parduotuvė priklauso Rorkui, — paprastai atsakė Eva. 

— Aha, supratau. Pranešimas persiųstas į tavo kompiuterį. 

— Gerai. Dėl elektroninių įrenginių derinsi veiksmus su Mak- 
nabu. Daryk, ką pradėjusi. 

— Klientus aptarnaujame kiaurą dieną. 

Pibadi nužingsniavo atgal prie savo stalo. 

Eva užsidarė kabinete. Įsijungė žemėlapius, praplėtė išmaniąją 
lentą. Atsisėdusi, gurkšnodama kavą ėmė tyrinėti Rainholdo pasi- 
rinktus maršrutą ir laiką. 

Kai apžvelgė Pibadi ataskaitas apie pirkinius, mintyse galutinai 
išryškėjo jo vaizdas. 

Kostiumai, kaklaraiščiai, marškiniai — negana to, ultrama- 
dingi. Sportukai su oro pagalvėmis, auliniai, džinsai, odinė striukė, 

gilios kišenės, kurias-taip dievino Maknabas, aukščiausios klasės 
sportinė apranga, šilkinės glaudės. 

Drabužiai, pagalvojo leitenantė, atspindėjo tai, kokiu jis įsi- 
vaizdavo esąs. Reikšmingas, elegantiškas, provokuojamai madin- 
gas, klestintis. 

Pinigingas. Dabar jis save laikė turtuoliu. 

Eva susirado aplankytų parduotuvių adresus, juos įtraukė į 
duomenų bazę, apskaičiavo tikėtiną maršrutą ir laiką, išvadas pri- 
dėjo prie bendros informacijos. 

Senąjį rajoną stengiasi aplenkti šonu. Nekelia ten kojos, bent 
jau ne į gilumą. Lankstu traukia į Ist Saidą — neištirtą teritoriją. 

Pakeliui perka įvairius dalykus, reikalingus naujai išvaizdai ir 
naujam polinkiui. Eilutę, apavą, virvę, lipniąją juostą, sportinius rū- 
bus, peilį. Ir saitą, bet kol kas vienkartinį. Planšetę? Kišeninį kom- 
piuterį? Nejau klaidžiojant gatvėmis jam nereikėtų pratęsti paieškų, 
sekti žiniasklaidos reportažų? 

Daugiausia sunkumų kelia asmens pažymėjimas, nusprendė 
Eva. Jis privalo apsirūpinti nauju. Negi, kaip spėjo Rorkas, bandys 
pats suklastoti? 

Smalsaudama Eva atsivertė Džeraldo Rainholdo failą, peržiū- 
rėjo užimtumo ir išsilavinimo istoriją. Jokių įspūdingų kompiute- 
rininko įgūdžių ar patirties, tiesa, mėginta gilintis į kompiuterinių 
žaidimų kūrimą, bet darbą teko greitai nutraukti. Šioje srityje jis 
susimovė, vidurinėje vos įveikė informatikos kursą, ir tik per papil- 
domą semestrą, studijavo elektroniką, bet koledže per plauką teiš- 
silaikė dvejus metus. 

Ne, jis nesugebės pasigaminti padoresnių tapatybės dokumen- 
tų. Turės už juos sumokėti arba rasti žmogų, kuris tai padarys. 

Eva surašė visus jį mokiusius elektronikos — nuo pradinės 
mokyklos iki trumpalaikių studijų koledže. Kaipgi partneriai iš la- 
boratorijų? Juos patikrins vėliau, pirma susisieks su mokytojais. 

Nederėtų užmiršti Goldo — šiam, jos manymu, įgūdžių ne- 

stigo, — tačiau buvęs draugas nebendradarbiaus su Rainholdu. Vis 
dėlto Eva nutarė paskambinti vyrukui ir įsitikinti jo saugumu. 
Malas Goldas pranešė tebesąs pas tėvus, kur ir ketino pasilikti. 
Patenkinta atsakymu — kol kas — leitenantė vėl atsigręžė į 
skaitmeninę lentą. Grįžk į pačią pradžią, priminė sau. 
Pirmiausia ji sudarys be galo ilgą tikimybių sąrašą, o tada nu- 
kreips dėmesį į pradžią ir į Rainholdų butą. 


JĮ APĖMĖ STIPRĖJANTIS SUSIERZINIMAS. 

— Farnsvort, tu delsi. Turbūt teks pačeksėti žnyplėmis. 

Moteris pailsusį žvilgsnį įbedė į jo akis. 

— Džeri, juk mokiau tave, kad tinkamam projektui atlikti rei- 
kia nemažai laiko. Jeigu nepagaminsi klastotės kaip pridera, ji ne- 
atlaikys patikrinimo. Tokiu atveju tu mane sužalosi. O aš, Džeri, 
nenoriu, kad man keltum skausmą. 

Ponia Farnsvort išties truputėlį delsė. Tinkamas projekto vyk- 
dymas tikrai užtrukdavo, ir juolab dabar, nes ji siekė, kad Rainhol- 
das įterptų signalą, kuris — kaip tikėjosi — įspės policiją, vos tik jo 
tapatybės pažymėjimas bus nuskenuotas. Lygiai taip pat stengėsi, 
kad finansinių maršrutų parinkimuose jis užkoduotų slaptą žinu- 
tę, ir vylėsi, jog pranešimą aptiks žmogus, pasižymintis išskirtiniais 
kompiuterininko gebėjimais. 

Džeris turėjo neprastus įgūdžius — iššvaistė visus savo pajė- 
gumus, jai dingtelėjo mintis, — tačiau pernelyg tingėjo pasinerti į 
mokslus ir įgyti daugiau žinių. | 

Asmens dokumentų gamyba — subtilus ir sudėtingas reikalas, 
o jis dirbo atgrubnagiškai ir nekantriai. Bet jiedu artėjo į pabaigą. 

Be to, įsiteikus pavyko sau ir Šniūkiui išmelsti vandens, nors 
įjos ir šunelio burnas Džeris teįvarvino po kelis šykščius lašelius. 

— Velniai griebtų, manęs laukia susitikimas. Jeigu jį praleisiu, 
nes mali šūdą, neteksi dviejų pirštų, o tavo bjaurus šunėkas praras akį. 

Rainholdas susirado peilį, atlaužė ašmenis ir pamosikavo jai 
prieš veidą. 

— Lažinuos, kad su savo geležte išskobčiau jo akies obuolį. 

Ponia Farnsvort vien tik valios jėgomis prisivertė išlikti rami ir 
nuo jo nenukreipti žvilgsnio. 

— Džeri, ilgai nebeužtruksime. Privalome įkelti galybę duo- 
menų, kad tavo biografija būtų visavertė. Kitą kodą įvesk tiksliai 
taip, kaip pasakysiu. 

— Taip, taip, taip. 

Jis dirstelėjo į savo išmanųjį laikrodį, kurį prieš pasimatymą su 
nekilnojamojo turto agente ruošėsi pakeisti kokiu nors įspūdinges- 
niu. Užstatęs pirmąją elektronikos partiją, bet kurią akimirką turėjo 
grįžti Mulkis. 

— Duodu tau dvidešimt minučių, — perspėjo ją. 

— Bazinė komanda D, tarpelis, generuoti... 

Darbą reikia atlikti be priekaištų, mąstė ji, antraip Džeris iš- 
lips sausas iš vandens. Su užduotimi būtina susidoroti idealiai, kitu 
atveju programa pati jį informuos apie papildymą. 

Tuomet Rainholdas tesės savo grasinimą. Ji norėjo išsaugoti 
pirštus, nors tie ir nutirpo. Kelius slėgė miegantis Šniūkis, šiltas jo 
svoris. Padarėlio krūtinė kilnojosi. Kol taip bus, dėl šuns ir savęs ji 
padarys viską, ką galės. 

Ir jeigu apgailėtinas šunsnukis puls žudyti, ji bent jau mirs ži- 
nodama, kad Džerį apdovanojo susinaikinimo priemonėmis. 

— Įterpti, kodas dvidešimt penki, tarpelis, B, — pratęsė ponia 
Farnsvort, žodžius tardama lėtai ir švelniai. Jos akys spindėjo šalta 
žvėriška neapykanta. 


EVA ATPLOMBAVO RAINHOLDŲ BUTO DURIS IR ŽEN- 
GĖ per slenkstį. Patalpos tebetrenkė mirties smarve, 


tik ją atmiešė šlavėjų chemikalai. 

— Dar kartą nuodugniai apžiūrėsime kambarius. 

— Ko ieškome? — pasiteiravo Pibadi. 

Leitenantė įdėmiai nužvelgė svetainę, po žmogžudysčių stebė- 
tinai švarią ir tvarkingą. 

— Kadaise jis žaidė Mažojoje lygoje ir namuose laikė beisbolo 
lazdą. Nors labiau tikėtina, kad ją saugojo tėvai. Kaip ir kitus da- 
lykus, teisingai? Taip būna visada, ar ne? Gimdytojai nesiskiria su 
daiktais, su atžalų dalelėmis. Ne vien nuotraukomis, bet ir prisimi- 
nimus kurstančiomis smulkmenomis. 

— Vaikiškais piešiniais, mokyklos pranešimais apie laimėji- 
mus, prizais, apdovanojimais ir kitkuo. Juos sergėtų dauguma. Pa- 
našiai elgėsi... elgiasi maniškiai. 

— Užmesime akį į kiekvieną tėvų išsaugotą, bet sūnaus nepri- 
griebtą objektą. Taip pat ir į šeimos nuotraukas. Darytas per atosto- 
gas arba šventadienius. Su žmogumi, ant kurio jis griežia dantį, arba 
vieta, į kurią jam knieti vėl nukakti, gali susieti bet kas. 

Leitenantė įžengė į virtuvę. 

— Viskas prasidėjo čia. Kai Džeris stvėrė peilį ir smogė moti- 
nai, jo gyvenimas pakrypo nauja vaga. Sprendžiant pagal atkurtus 
įvykius, moteris stoviniavo šioje vietoje. Pietų metas. Jis gaminasi 
sau užkandžius. Arba sūnui maistą ruošia ji. Manau, ruošia ji. 

Eva mintyse išvydo Barbaros Rainhold veidą, koks buvo užfik- 
suotas jos tapatybės pažymėjime. 
muštinis, ko gero, jau suteptas, todėl peilis nustumtas į šoną. Jis guli 
prieš akis, kai Džeris nusprendžia čiupti. Jo nuomone, motina nesi- 
liauja priekabiavusi. 

Puikiai įsivaizduodama sceną, Eva apėjo stalą. 

— Eik ieškotis darbo, suauk ir, po velnių, pasirūpink savo gy- 
venimu. Galbūt ji sako, kad jiedu su tėvu leis sūnui pasitaisyti per 
tam tikrą laiko tarpą, antraip išvarys iš namų. Galbūt taip pareiškia 
nelaukdama, kol grįš sutuoktinis. Todėl Džeris griebia peilį ir jai 
smeigia. Pasijunta taip nuostabiai, o jos išraiška sukelia tokį pasiten- 
kinimą, kad žiebia dar kartą. Bado netgi tada, kai ji pabando atšokti, 
sudrimba ir išleidžia kvapą. O paskui sėda valgyti. 

— Ką? 

— Džeris prisikirto ir po Lorės Nučijo mirties. Iki valios. Ma- 
nau, čia įsitaisęs kimšo maistą ir planavo, kaip nužudys tėvą. Laiko 
turėjo pakankamai, todėl pradėjo rankioti vertybes, surado tėvų 
slaptažodžius ir patikrino banko sąskaitas. Taip, laiko buvo su kaupu. 

— Jis nepanikavo, — tęsė Eva. — Nemėgino apsikuopti ir nie- 
ko paslėpti. Rodos... tartum subrendo šioje virtuvėje, iškilęs virš 
kruvino motinos lavono. 

— O, Viešpatie. 

— Nestokodamas nei ambicijų, nei saumanumo, puola ieškoti 
pinigų ir, jo įsitikinimu, vertingų daiktų. Prieš tėvo žmogžudystę ir 
po jos kruopščiai rezga planus. Vyresnįjį Rainholdą ketina pribaig- 
ti beisbolo lazda — atsiminimus žadinančiu objektu. Kitados senis 
tikriausiai jam svaidydavo kamuoliuką ir kritikuodavo sportinę for- 
mą. Bet lazdos jis neišsineša. Į ją numoja ranka. Parduotuvėje įgyja 
naują ir papildo įrankių komplektą. 

— Palieka vaikiškus žaislus. 

— Nesupratau? 

— Tiesiog pagalvojau... tu minėjai, kad jis subrendo. Todėl 
metė šalin vaikystėje naudotą beisbolo lazdą ir įsigijo kitą. Nužudy- 
mo instrumentą veikiausiai pirko tėvai. Naująja Džeris apsirūpino 
pats. 

— Gera mintis, — linktelėjo Eva. — Štai kaip jis mąsto. Bet tėvo | 
vis tiek prisibijo. Slepiasi, tyko, užklumpa netikėtai. Surengia pasa- 
lą, o ne puola atvirai. Gimdytojus palieka ten, kur jie guli, palieka 
skendėti kraujo klanuose, užkanda, išsimiega ir apgalvoja tolesnius 
veiksmus. Pats tarsi grįžo į vaikystę, gal paauglystę, švaisto daiktus 
ant grindų, peržengia juos, užuot pakėlęs ir sudėliojęs į vietas. Na- 
muose nebėra tų, kurie lieptų apsikuopti. Jis taip elgiasi sąmoningai. 

— Ką konkrečiai turi omeny? 

— Sėdi čia iki šeštadienio vakaro, nejudina ant grindų tysan- 
čių kūnų, virtuvėje išmėto lėkštes. Motina namie palaikydavo švarą, 
nuolat ragindavo susitvarkyti kambarį ir priekaištaudavo dėl jovalo. 
O dabar... tegul ji užsikruša, jis šiukšlins, kiek tik norės. 

— Bet svetainės ir tėvų miegamojo nejaukia. 

— Į tas erdves jam nusispjaut. Dėmesį traukia tik mažoji darbo 
zona, virtuvė, jo miegamasis ir vonios kambarys. Jis nekenčia sena- 
madiškos aplinkos, įmantrių motinos puošmenų, archajiško šlamš- 
to, kurį tuodu kaupdavo, išstatydavo bute arba kur nors užkišdavo. 
Tradicijos jį erzina. Džeris geidžia naujų dalykų — kaip beisbolo 
lazdos, kostiumo. Trokšta spindesio. 

Eva dar kartą ratu apsuko stalą. 

— Jis dairysis prestižinio būsto. Jaukaus tradicinio buto prie- 
šingybės. Antai ko ieškos. 

— Naujesnio arba neseniai rekonstruoto pastato. 

— Veikiau modernaus. Elegantiško ir ištaigingo. Sieks gauti 
viską, ko jam iki šiol trūko, nes nenutuokia, ką čia turėjo, nėra dė- 
kingas už tai, kad augo namuose, kuriuos žmonės rūpestingai puo- 
selėjo, patys brangindami šeimos relikvijas bei tradicijas. Šitų daly- 
kų jis nekenčia. Perkratykime kambarius ir pasekime jo pėdsakais. 

VIRŠ HADSONO UPĖS KYLANTIS SIDABRIŠKAS STIKLO BOKŠTAS GALĖ- 
jo pasipuikuoti nuosavu banku, per du lygius išplitusiu šiuolaikišku 
sporto klubu su baseinu, penkių žvaigždučių spa centru, rinktiniais 
aukščiausios klasės butikais, kiaurą parą dirbančiais šveicoriais, 
dviem prašmatniais restoranais, trimis barais ir už papildomą mo- 
kestį kasdienėmis, savaitinėmis arba kasmėnesinėmis buto valymo 
paslaugomis. 

Devynioliktame aukšte įrengti apartamentai jam įkūnijo šlapią 
sapną. 

Upės pusėje sieną atstojo grindis su lubomis jungiantys langai. 
Palietus mygtuką arba įsakius balsu, jie atsiverdavo į terasą. 

Milžiniška svetainė — su gigantišku sieniniu ekranu, žavingo- 
mis sidabro spalvos grindimis, blyškiai auksinėmis pertvaromis — 
įsiliejo į valgomąjį, apstatytą vilnijančių formų stalu ir tviskančio- 
mis juodomis kėdėmis. Tolėliau esanti virtuvė, atšiauraus sidabro, 
ryškaus aukso ir raibuliuojančio stiklo derinys, puikavosi visais 
įmanomais priedais, kokius tik jam pavyko įsivaizduoti, ir aibe kitų, 
apie kurių egzistavimą jis nė nebuvo girdėjęs. 

Rainholdas tik puse ausies klausėsi, kaip nekilnojamo turto 
agentė dūzgia apie kvadratūrą, vietovę, patogumus — garso izolia- 
ciją, galimybę balsu valdyti kiekvieną įrenginį, asmeninį liftą — ir 
taip toliau, ple ple ple. 

Jis linkčiojo galva, vaikštinėdamas po pagrindinį miegamąjį, 
stengėsi atrodyti išmanantis ir prityręs. 

Bet kone jautė, kaip akys užplūsta ašaromis. 

Kambarys taip pat buvo apstatytas baldais, kaip ir valgomasis 
su svetaine, kurioje dunksojo gelio platformą slegianti sofa, chro- 
miniai staliukai, auksu žvilgantys kaušo pavidalo foteliai. 

Pasikrapščiusi prie nuotolinio valdymo pultelio, ji privertė suž- 

vilgėti juodą galvūgalio lentą, pakėlė ir nuleido stiklinę sieną den- 
giančius, privatumą užtikrinančius skydus, atidarė praėjimą į terasą. 

Dirstelėjęs į vonios kambarį, jis turėjo pasitelkti valios jėgas, 
kad neparastų šaltakraujišikumo — išvydo į pakylą įmontuotą di- 
džiulę sūkurinę vonią, daugiafunkciniu režimu veikiančią dušinę 
perregimomis stiklinėmis sienelėmis. Džiovinimo ir greito įdegio 
kameras, nediduką dujinį ugniakurą, prijungtą persirengimo zoną 
su drabužinės kompiuteriu. 

Antrasis miegamasis, kurį tauškianti agentė apibūdino kaip 
darbo kabinetą, idealiai tinkantį viengungiui, irgi turėjo vonios 
kambarį — mažesnį, bet tokį pat prašmatnų. 

Jis žvalgėsi, tyrinėjo spintas, išnirdavo į terasą, į klausimus at- 
sakydavo trumpai arba išvis nieko nekomentuodavo. 

Rainholdas širdyje jau žinojo, kad būstas priklauso jam. Čia 
buvo viskas, ko jis pageidavo, viskas, ko nusipelnė. 

Dabar tenorėjo greičiau atsikratyti nekilnojamo turto agente, 
drėbtis ant sofos, pergalingai sumostaguoti kojomis ir kumščiais. 

— Tai pirmarūšės valdos, — tęsė moteris — ple ple ple. — 
Kompleksas atidarytas tik prieš pusmetį, bet jau apgyvendinti de- 
vyniasdešimt trys jo procentai. Ankstesnis nuomininkas nespėjo 
galutinai įsikraustyti ir, kaip matote, nebaigė apstatyti buto; nes dėl 
verslo reikalų buvo priverstas persikelti į Paryžių. Apartamentai ką 
tik atsilaisvino, ir aš nujaučiu, kad juos kas nors nusigriebs iki kitos 
savaitės. Jei ne šventadieniai, netruktų nė tiek. 

— Gal ir tiks. — Rainholdas pasistengė atsiliepti pavargusio 
žmogaus tonu. — Aš neturiu daug laiko būsto paieškoms. 

Ji apdovanojo klientą santūria profesionalės šypsena — tvirtai su- 
dėta žemaūgė moteris purpuriniu kostiumėliu ir praktiškais bateliais. 

— Sakėte, pats neseniai grįžote iš Europos. 

— Mm hmm. — Jis tik kinktelėjo galva. Nukulniavo į virtuvę, 
susiraukęs ją apžvelgė, atidarė kelias dureles ir stalčius. — Mano 
pramogoms kambariai mažoki, bet jie laisvi. 

— Vietiniai maisto ir gėrimo tiekėjai — vieni iš geriausių mies- 
te. Žinia, Rorko komplekse nieko kito ir negalima tikėtis. 

Džerio akys nukrypo į ją. 

— Rorko? — jis pajuto, kaip krūtinę pervėrė džiaugsmingo 
jaudulio dūris, nesusivaldęs nusišypsojo. — Čia Rorko nuosavybė? 

— Taip, todėl apsauga, personalas, visi patogumai yra aukš- 
čiausio lygio. 

— Nė kiek tuo neabejoju. Jo žmona tarnauja policijoje, ar ne? 

— Teisingai? Matėte „Aikovo bylą? Filmas sukurtas pagal vie- 
ną iš jos tirtų bylų. Jis nuostabus. Nepaprastai geras. 

— Esu girdėjęs. Neturiu laiko žiūrėti filmų. 

Rainholdas prabilo atsainiai, lyg tokie dalykai būtų per daug ne- 
rimti, kad jiems vertėtų skirti dėmesį. Bet viduje smaginosi. Jį perse- 
kiojanti farė buvo ištekėjusi už vyro, kuris pastatė naująją jo būstinę. 

Aplinkybės negalėjo susiklostyti idealiau. 

— Kaipgi apstatymas? 

— Ankstesnis nuomininkas, kaip jau sakiau, turėjo skubiai ke- 
liauti į Europą. Jis suorganizuotų baldų išvežimą, bet galėtų ir kai 
kuriuos arba visus parduoti. 

— Aišku. Tai sutaupytų laiko, o laikas — pinigai. — Rainhol- 
das mestelėjo akį į puošnų naują išmanųjį laikrodį, tarytum pabrėž- 
damas savo žodžius. — Imu ir butą, ir baldus. 

— Jūs... jūs nenorite apžiūrėti kitų apartamentų? 

— Laikas, pinigai... be to, šitie mane tenkina. Kiek jis prašys 
už baldus? 

— Visus? 

— Kaip sakiau, — jis suvikseno pirštu, ragindamas ją paskubė- 
ti, — laiko tuščiai nešvaistau. 

— Minutėlę, tuojau pasitikslinsiu. Pastato administracijai rei- 
kės nuomos mokesčio už pirmą ir paskutinį mėnesius, ir pasirašy- 
damas sutartį turėsite duoti užstatą. 

— Natūralu. Liepsiu savo merginai šiandien persiųsti pinigus. 
Atsikraustysiu vakare. 

— Bet... 

— Nenorėčiau dar vienos nakties praleisti viešbutyje, — griež- 
tai nutraukė jis. — Aš neturiu daug mantos. Įsikūręs pasirūpinsiu, 
kad man pristatytų likusius daiktus. Sutvarkykite nuomos reikalus. 

Sulig paskutiniu žodžiu jis vėl nuklydo šalin, palikdamas pri- 
blokštą agentę vieną. 


EVA SEKĖ RAINHOLDO PĖDSAKAIS. TIKRINO BANKUS, VIEŠBUČIUS, 
parduotuves, lombardus. Apklausė tų įstaigų darbuotojus, peržvel- 
gė apsaugos kamerų įrašus. Tyrinėjo jį, stebėjo, kaip jis mėgaujasi 
naujuoju gyvenimu, laisve žudyti. 

Leitenantė aptiko daugiau nuotraukų — užslėptų. Ir, kaip užsimi- 
nė Pibadi, mokyklos pranešimus apie pasiekimus. Jie geriausiu atveju 
buvo vidutiniški. Jos netgi atkapstė seną filmuką iš Rainholdo vaikys- 
tės, paženklintą užrašu „Džeris, talentų šou, penkta klasė“. Jis varžė- 
si traukdamas dainą ir su savo užduotimi susitvarkė gan neblogai. 

Pakankamai gerai, kad užimtų trečią vietą. Kamera parodė, 
kaip Džeris raukosi ir pyksta atsiimdamas mažutį prizą. Dar vienas 
filmukas buvo apie jo komandą iš Mažosios lygos, dalyvaujančią 
čempionate. Rungtynes jie pralošė, Rainholdas lazda mosikavo pa- 
skutinis ir buvo išmuštas. 

Likę filmai įamžino šeimos atostogas — Rainholdas nerangiai 
plaukiojo baseine, o iš pradžių pilvu tėškėsi į vandenį. Ne atletiško 
tipo, nusprendė leitenantė. Užfiksuoti ir gimtadieniai, šventės, vi- 
durinės mokyklos baigimas. 

Dabar partnerės pėsčiomis kursavo po lombardus. Žingsniuo- 
dama gatve Eva stabtelėjo greta prabangaus grožio salono. 

— Jam reikalinga nauja išvaizda. 

— Džeris jos nepakeitė. Mes juk matėme iš viešbučio paimtą 
filmuotą medžiagą. 

— Tai nereiškia, kad jis iki šiol nepasirūpino pokyčiais. 

Ji smuko pro duris, pirmam sutiktam specialistui atkišo tarny- 
binį pažymėjimą ir Rainholdo nuotrauką. 

Netrukus abi šovė laukan ir nudrožė link kito lombardo, link 
kito grožio salono. 

Pibadi ūmai stabtelėjo ir pamojo. 

— Štai. Galbūt jis čia užsuko įsigyti kosmetikos veidui ir plau- 
kams. Juk ėjo pro šalį. 

— „Tikroji esmė“? Kas tai? 

— Prekybos tinklas, bet gana aukštos klasės. Šiaip jau ne mano 
kišenei, nebent surengia išpardavimą. Implantai, niekučiai plau- 
kams, kūnui, maudynėms vonioje, — smulkiau paaiškino Pibadi. — 
Įprasti dalykai. Prie šiaurinio filialo — Madisono aveniu, — dar pri- 
jungtas ledinis nedidelis spa centras. Ten gali tiesiog pasigražinti, bet 
visada, kai apsilankau tokioje vietoje, man knieti ką nors nusipirkti. 
Tiesa, darbuotojai labai paslaugūs. Gerą vardą tinklas iš dalies užsi- 
tarnavo ir dėl patikimo asmeninio klientų aptarnavimo. 

— Pažiūrėkime, ar jie apšokinėjo Rainholdą. 

Eva nesuprato, kam išvis reikalingos panašios įstaigos. Sienos, 
padabintos menišku apšvietimu, kioskai, žemutinis parduotuvės ly- 
gis buvo nusėti produktais, skirtais tave sustiprinti, pakeisti, trans- 
formuoti arba patobulinti. Išgražinti odą, plaukus, veidą, akis, lū- 
pas, pasturgalį — vienas skyrius puikavosi tiktai prekėmis kaklui ir 
papams, arba, pasak vietinių, iškirptei. 

Bet ji turėjo pripažinti, kad stilingi, pasitempę, idealiai prisi- 
se kitose parduotuvėse. 

Jas pasitiko moteris, apsirengusi niujorkiečiams įprastais juo- 
dais drabužiais. Stulbinamos išvaizdos aukštaūgė blondinė, Evos 
manymu, atrodė ganėtinai normali. Jokių smeigių, įvairias kūno 
dalis marginančių auskarų ar matomų tatuiruočių, keistomis spal- 
vomis nudažytų sruogų gausos. 

— Sveikos atvykusios į „Tikrąją esmę“. Ar galėčiau jums kuo 
padėti? 

— Aha. Teko regėti šitą vyrą? 

Eva išsitraukė nuotrauką ir savo tarnybinį ženklelį, pastarąjį 
diskretiškai slėpdama delne, nes blondinė jai nepasirodė pusgalvė. 

— O, čia juk tas žmogus, kuris nužudė tėvus. — Moters balsas 
kaipmat prityko. — Jį mačiau per žiniasklaidos reportažus. Jūs jo 
ieškote? 

— Teisingai. 

— Man pačiai neteko su juo susidurti, bet aš turėjau porą išei- 
ginių ir tik šiandien atėjau į darbą. Norėtumėte kreiptis į valdytoją? 
Galiu ją iškviesti. 

— Būtume dėkingos. 

— Gerai. Minutėlę. 

— Ooo, pažvelk į šitą lūpdažį. 

— Ne, — kategoriškai tarė Eva, kai Pibadi čiupo pavyzdį. 

— Trykštanti rožinė spalva. Kam gi nesinorėtų pakrykštauti? — 
detektyvė išspaudė lašelį dažų ant aplikatoriaus ir pasitepė lūpas. 

— Liaukis. Tu ne mergaitė, o farė. 

— Aš esu mergaitė farė. — Pibadi mitriai pasisuko į kosmetinį 
šlamštą akims. 

Regis, vadovui nereikėjo atrodyti taip normaliai, kaip atrodė 
pavaldiniai, pagalvojo Eva, stebėdama atžygiuojančią moterį tam- 
siai violetiniais plaukais, sidabrinėmis antakių smeigėmis, zebro 
dryžiais išmargintais aukštais auliniais. 

— Aš esu valdytoja. O jūs... 

— Leitenantė Dalas, detektyvė Pibadi. Ieškome šio žmogaus. 

— Vakar jį mačiau ekrane. Kodėl manote, kad jis čia lankėsi? 

— Jūsų rajone vaikščiojo po parduotuves. Mudvi tikriname ir 
kitas vietas. 

— O taip. Gal žinote, ko jam būtų prireikę, dėl kokių produktų 
būtų čia atėjęs? Jei atvirai, nesuprantu, kam nužudymu įtariamas 
asmuo pirktų implantus arba kosmetines priemones kūnui. Juk mes 
nepanašūs į blogio lizdą. 

— Veidą atpažinote. 

— Kaip minėjau, vakar jį mačiau per žinių suvestinę. 

Sudėk du plius du, sesule, pamanė Eva, bet savo mintis išdėstė 
aiškiau: 

— Guldau galvą, kad jas žiūrėjo daugybė kitų žmonių. Ir jie at- 
pažintų įtariamąjį, jeigu tas, sakykime, užkandinėje įsigytų suknistą 
sriubos dubenėlį. Jam, kaip atsargiam tipui, veikiausiai užteko sme- 
genų pasikeisti plaukų spalvą. 

— Ak. — Valdytoja giliai įkvėpė, savo reakcija spinduliuodama 
nerimą ir susierzinimą. — Tuomet eime į plaukų skyrių. Galbūt jums 
pagelbės vienas iš stilistų. Atspalvis puikiai jums tinka, — ji kreipėsi 
į Pibadi, gerokai šilčiau nusišypsodama. — Siūlyčiau juo naudotis 
visada. Man palaikyti lūpdažį ligi kol susiruošite mus apleisti? 

— O, aš... jis nuostabus. 

— Ne, — abi nutraukė Eva. — Mano įsitikinimu, na, nežinau, 
aš tik siūlau idėjas, bet mes turėtume skirti laiką žudiko paieškoms, 
ar ne? Kur plaukų skyrius? 

— Be abejo. — Šypsnis išblėso, žvilgsnis atšalo. — Prašom čia. 

Ji nuvingiavo palei kioskus, lentynas, klientus, kurie žaidė, 
kaip ir Pibadi, su pavyzdžiais arba į sidabrinius krepšelius kimšo 
produktus, vildamiesi, kad šie pavers juos seksualesniais, gražes- 
niais, švelnesniais, glotnesniais, jaunesniais. 

Suvokusi, kad partnerė išsiblaškė, Eva prašiepė dantis. Pibadi 
paspartino žingsnį. 

— Marsela? Padėk šioms moterims. 

— Mielai. 

Marsela trumpais, kaip varnas juodais plaukais, apkirptais 
„dubenėlių“, kurio pakraštį dailino rausva spalva, pasilabindama 
džiugiai nusišypsojo. | 

— Kokia puiki ir įdomi šukuosena, — Evai pareiškė mergi- 
na. — Nedaug kam deranti. Galėčiau paryškinti šviesesnes sruogas. 
Ir man patinka kasdienis jūsų kirpimas, — tarė ji detektyvei. — Esu 

tikra, kad prieš vakarinę iškylą į miestą jums fantastiškai tiktų ma- 
dingos garbanėlės. Naudotis namudiniu priemonių rinkiniu nepa- 
prastai lengva. Jūs... 

— Kaip žavu, — įsiterpė Eva, kurios tonas bylojo, kad ji iš tiesų 
taip nemano. — Bet mus labiau domina jis, — pridūrė kilstelėdama 
Rainholdo nuotrauką ir policininko ženklelį. 

— O... 0... — Marsela išplėtė akis padūmavusiais, juodais da- 
žais nutepliotais vokais ir jas nukreipė į valdytoją. — Aš nesuprantu. 

— Arjį atpažįstate? — griežtai paklausė leitenantė. 

— Na, taip. Aš nesuprantu, — pakartojo mergina. 

— Kada jį matėte? 

— Vakar. Kai aptarnavau. Aš ne... 

— Nesuprantate, — užbaigė Eva. — Kokiu metu jį aptarnavote? 

— Hmm; klientas atėjo maždaug pusę antros. Rodos, vos tik 
po pietų grįžau į darbą. | 

— Man reikės apsaugos kamerų diskų su vakarykščiais duo- 
menimis. Užfiksuotais, kol dirbo jūsų įstaiga. — Valdytojai patei- 
kusi nurodymus, Eva atsisuko į Marselą. — Ar atsimenate, ką jam 
pardavėte? 

— Tropinio gelsvumo plaukų dažus, tamsesnio karamelinio 
atspalvio priedą, „Išmirkos“ šampūną ir kondicionierių — spalvų 
perrišą, — aukščiausios klasės „Pats sau šeimininkas" kirpimo reik- 
menų komplektą. 

Ji išpylė pavadinimus, lyg mintyse būtų juos susižymėjusi pa- 
punkčiui. 

— Klientas norėjo produktų iš kitų skyrių, todėl palaikiau jam 
draugiją, rekomendavau „Saulės smūgio“ įdegį — ketvirto laipsnio 
priemonę veidui ir kūnui. Hmm... „Spindulinį grūdintoją vėlgi veidui 
ir kūnui, Frančesko sukurtą akių melsvintoją. Jis reikalavo pirmarū- 
šių gaminių. Patariau pas mus atsidaryti kreditinę sąskaitą ir taip gau- 
ti dešimties procentų nuolaidą, bet jis norėjo atsiskaityti grynaisiais. 

Marsela prikando lūpą. 

— Aš siūliau nemokamą konsultantę, rekomendavau Elę, kuri 
būtų nebrangiai pakeitusi akių spalvą, tačiau klientas numojo ranka. 
Netinkamai atlikus procedūrą, paakiai gali išburkti arba parausti, 
bet jis primygtinai pageidavo susimokėti ir išeiti. Pretenzijų atsisa- 
kymo dokumentą pasirašė, todėl nesuvokiu, kodėl iškvietė policiją. 

— Jūs nedažnai žiūrite pramogų ekraną? Nesekate einamųjų 
įvykių? 

— Esu užsiėmusi. Per Padėkos dieną į svečius atvažiuos sesuo 
su šeima, be to, padedu motinai... Kodėl klausiate? 

— Jei būtumėte mačiusi žinių laidas, būtumėte jį atpažinusi. 
Tai Džeraldas Rainholdas, per pastarąsias dvi dienas nužudęs tris 
Žmones. 

— Jis... aš... Dieve! — žengtelėjusi atbula mergina delnu plojo 
sau per širdį. — O, Viešpatie! Jis buvo čia, ir mudu bendravome 
mažiausia pusvalandį. Ar aš pakliuvau į bėdą? 

— Kodėl taip manote? 

— Nežinau. Pardaviau jam tuos produktus. Gavau labai neblo- 
gus komisinius. Kompiuteryje netgi sumodeliavau metamorfozinį 
atvaizdą, kad jis žinotų, kaip atrodys pasinaudojęs visomis gražini- 
mo priemonėmis. 

Eva šyptelėjo. 

— Nuotrauką rasite? 

— Aš... taip! Rasiu. Bent taip manau. Tik jaučiuosi... Ar galiu 
atsigerti? Mane truputį purto. Iš pažiūros jis buvo toks normalus. 
Nedaug ką išmanė apie kosmetiką, bet apsimetė visažiniu. O, beje, 
apsirūpino ir auskarų vėrimo reikmenimis. Visai iškrito iš galvos. 

Akimirką nutilusi ji ranka pavėdavo savo veidą. 

— Nusipirko „Viensmūgio skylamušio“ komplektą ir žiedo 
formos auksinį auskarą. Tiesiog užmiršau. | 

Užjausdama pardavėją — ir sužavėta Marselos atmintimi — 
Eva pabandė ją nuraminti. 

— Anaiptol, jūs nepamiršote ir gerokai mums pagelbėjote. 


212 J. D. ROBB + MIRTINAI NEDĖKINGAS 


Gurkštelkite vandens, atsikvėpkite ir parodykite metamortozinę 
nuotrauką. 

— Dėkui. Mane šiek tiek pykina. Ką jis nužudė? 

— Tėvus ir buvusią mylimąją. 

Egzotiškai padažytas akis užtvindė ašaros. 

— Susimildama! Negali būti. 

— Gali. Judinkitės, Marsela. 

— Gerai, gerai. 

Ji nuslinko nežymiai svyruodama ant aukštakulnių. 

— Pibadi, dėl šios vietos nesuklydai. 

— Pataikiau tiesiai į dešimtuką. 

— Man tik neaišku, kodėl kosmetinių priemonių jis nesirinko 
skirtingose vietose, kaip pirkdamas drabužius ir įrankius arba par- 
duodamas grobį. 

— Nes tu nejauti viliojančių stimulų. — Pibadi geidulingai at- 
sidūsėjo, pavaikščiojo rateliu, pagarbiu ir aistringu žvilgsniu tyrinė- 
dama aplinką. — Jei man leistų kišenė, „Tikrojoje esmėje“ praleis- 
čiau valandų valandas. Likčiau, kol neapsikraučiau daiktais — ypač 
jei mane instruktuotų vienas iš patarnautojų. Neįstengčiau atsispirti 
pagundai. 

— Arne? 

— Pulsuojanti muzika, ryškus apšvietimas. Seksuali energija. 
Tikras jos antplūdis. Visi šie gaminiai tave tikina, kad juos įsigijusi 
atrodysi nepakartojamai. Tą patį teigia ir anie lediniai patarnauto- 
jai. Palik čia porą tūkstančių ir išeisi visiškai atsinaujinusi, kur kas 
gražesnė. 

— Ir tai žmones paperka? 

— Papirko mane — dabar ginčijuosi su savimi. Galėčiau įsigyti 
tuos lūpų dažus. Per Padėkos dieną neleisiu pinigų kelionėms. Lūp- 
dažių man netrūksta. Bet neturiu tokio pasakiško, klasiško ir naujo. 
Jis per brangiai kainuoja. Prilygsta investicijai į savo išvaizdą. Aš... 

— Aišku. Užsičiaupk. Keliauk spustelėti valdytoją, kad ji grei- 

čiau pateiktų apsaugos sistemos įrašus, — įsakė leitenantė stebėda- 
ma Marselą, kuri parturseno nešina planšetiniu kompiuteriu. 

— Malachijas Goldas! Va, koks jo vardas. Prisiminiau, kai išgė- 
riau vandens ir aprimau. 

— Vardas netikras, bet jis taip prisistatė? 

— Aha. Asmens informacijos prireikė dėl metamorfozinės 
nuotraukos. Ją saugome savaitę tam atvejui, jeigu klientas sugrįžtų, 
užsimanytų dar ko nors arba pasiskųstų, kad jam kažkas netiko. — 
Marsela į planšetę įvedė duomenis. — Matot! Matot! Štai ir jis. Iš 
pradžių įamžinome esamą jo vaizdą. 

— Taip. — Eva įsispigino į besišypsančias, manieringo pasi- 
tenkinimo sklidinas Rainholdo akis. — Čia esamas. Kur metamor- 
fozinis? 

Patarnautoja vėl sutekšeno per ekraną ir jį apsuko. 

— Jeigu visiškai ir kaip pridera išnaudos pirkinių galimybes, 
atrodys maždaug taip. Atvaizdas nėra šimtu procentu tikslus, bet 
permainas atspindi neblogai. 

— Tikiu. — Eva įdėmiai nužvelgė transformuotą Rainholdą — 
įdegusį žydraakį blondiną. 

— Jis nusipirko kirpimo reikmenis, bet dar nebuvo nuspren- 
dęs, kaip keis šukuoseną. Todėl apsiribojau dabartiniu sušukavimu, 
nauja akių spalva ir įdegiu. 

— Fotografija gėra, nuostabi. Man ją atsiųskite šiuo kodu, ir 
dar norėsiu gauti spausdintinę kopiją. 

— Taip, žinoma. Persiųsiu tiesiai iš planšetės, bet spaudinio 
turėsiu paieškoti. Ilgai netruksiu. 

— Atlikite užduotį. Marsela, jūs šauniai pasidarbavote. 

— Ačiū. — Ji blausiai nusišypsojo. — Su žmogžudžiu susidū- 
riau pirmą kartą. 

— Tikėkimės, kad paskutinį. Ir atneškite tą pokšintį ar traš- 
kantį rožinį lūpdažį. 

— „Le Femme“ trykštantį rožinį? Jis pasakiškas, bet, jei atvirai, 
jums netiktų. Užtat žydinčios aguonos arba... 

— Pirksiu ne sau. — Eva panaršė kišenę ieškodama pinigų. — 
Kiek? 

— Šešiasdešimt du doleriai. 

— Maustot mane? 

Marsela nutaisė atsiprašančią išraišką. 

— Ne. Produktas tikrai puikus, garbės žodis, ir nenusitrina 
visą dieną. Nesušlampa, netepa, turi minkštiklių ir... 

— Gerai jau, gerai. — Atsižvelgdama į kainą, Eva iškrapštė kre- 
ditinę kortelę. — Mokėsiu šita. 

— Žinoma. Prie jo dera rožių žiedlapių spalvos kontūrinis 
pieštukas. 

— Marsela, nebandykite likimo. Man pakaks sumauto lūpda- 
žio ir atspausdintos nuotraukos. Tik paskubėkite. 

Mergina kortele brūkštelėjo per planšetę ir atsuko ekraną, kad 
leitenantė galėtų pasirašyti. 

— Fotografiją ir pirkinį jums pristatysiu per dvi Kinuas 
prižadėjo ir nulėkė — šįkart nelinguodama. 

Į priekines kišenes įkišusi nykščius, Eva palengva apsidairė. 
Ne, viliojančių stimulų nejautė. Aplinkui regėjo tik begalę kosmeti- 
nių priemonių, kuriomis Bauginančioji Trina, sulaukusi bent men- 
kiausio šanso, išterliotų, nutepliotų, pridažytų, įtrintų, padengtų jos 
veidą, plaukus ir kūną. 

Vien to užteko, kad ji panorėtų išsinešdinti. 

— Gavau diskus. — Pibadi juos kilstelėjo atžygiavusi prie 
Evos. — Kai paaiškėjo, kad jis čia apsipirko, valdytoja staiga ėmė 
bendradarbiauti. Prašom, ko tik reikia, ko tik norite, kuo tik galiu 
pagelbėti. Tapo paslaugumo įsikūnijimu. 

— Man tinka. Mačiau metamorfozinę fotografiją, Marsela ją 
persiųs į mano kišeninį kompiuterį ir atspausdins nuotrauką. 

— Įteiksime ją Žiniasklaidai, ir jo veidas pasirodys ekranuose 
ne vėliau kaip po dešimties minučių. 

— Ne. — Eva pakratė galvą. — Išvydęs save Rainholdas vėl 

pasikeis išvaizdą, bet šįsyk elgsis gerokai atsargiau. Mes sužinojo- 
me, kaip jis atrodo dabar — kaip daugmaž gali atrodyti. Informaci- 
ją nuslėpsime nuo žurnalistų ir išplatinsime tik tuomet, kai privers 
aplinkybės. 

— Aš viską atnešiau. — Grįžusi Marsela leitenantei įteikė mai- 
šelį su rausvu ir juodu leopardo kailio raštu. — Nuotrauką įdėjau į 
baltą voką, produktą — į mažesnį krepšelį. Pridėjau dar porą pa- 
vyzdžių, nes jums tikrai vertėtų išmėginti žydinčios aguonos spalvą. 

— Dėkui. Susisiekite su manimi, jei dar ką nors atsiminsite. 

— Būtinai. Ir, patikėkite, nuo ekrano nenuleisiu akių. Koks 
siaubas. Kaip sakiau, ligi šiol niekada nesu aptarnavusi žudikų. 

Gal ir esi, bet to nežinai, dingtelėjo Evai, joms einant laukan. 

— Tu kažką įsigijai, — smerkiančiu balsu sušnabždėjo Piba- 
di. — Sekundėlę nusigręžiu, ir tu puoli pirkti, nors ką tik šaipeisi iš 
parduotuvės paskirties. — Ji papūtė lūpas. — Ką ten turi? 

— Kažkokį šūdniekį, vadinamą trykštančios rožinės spalvos 
lūpdažiu. 

Eva išsitraukė voką, o maišelį įgrūdo į žado netekusios partne- 
rės glėbį. 

— Tu... tu... nupirkai jį man? 

Žodis „man“ nuskambėjo čaižiu balsu, grėsmingai panašiu į 
cypimą. 

— Dalas! 

— Jei mane apsivysi rankomis, lūpdažį sukišiu tau į subinę. 

Pibadi patrypčiojo rausvais kaubojiškais auliniais. 

— Aš noriu. Neapsakomai noriu. Bet tavęs apkabinti nebandy- 
siu, nes jeigu Žžavusis lūpdažis atsidurs mano užpakalyje, aš negalė- 
siu juo naudotis. 

— Siūlyčiau to nepamiršti. 

— Tu labai miela. 

— Nesumąsčiau, kaip kitaip nutildyti tavo inkštimą. 

— Be galo miela, — pakartojo Pibadi. — Dėkui. 

Eva metė akį į žemėlapyje nubrėžtą maršrutą. 

— Tu parodei parduotuvę, ir mums pasisekė. Smarkiai. Todėl 
gavai prizą. 

— Fantastišką prizą. — Ji perkratė krepšelį. — Ooo, pavyzdžiai! 

— Pibadi. 

Detektyvė liovėsi naršiusi turinį, bet vis dar šiepėsi. 

— Ką gi, jis apsistojo ties gelsvais plaukais ir mėlynomis aki- 
mis. Pasirinko turtuolio įdegį, persismeigė ausį, į kurią tikriausiai 
įsivėrė auskarą. Manau, procedūroms skyrė porą valandų. Veikiau 
keturias, jeigu stengėsi viską atlikti tinkamai. 

— Vadinasi, turėjo susirasti kokią nors pastogę. Vėl įsikūrė 
viešbutyje? Užsiregistravo senąja išvaizda, išvyko pasikeitęs? Tokiu 
atveju turėjo ieškotis gan didelio viešbučio. Antraip kas nors galėtų 
jį pastebėti, turėtų pastebėti. Ko gero, vėl įsikėlė į verslininkus aptar- 
naujančius svečių namus, kur erdvu ir pilna žmonių. Arba... 

— Arba? 

— Džeris nakvojo su nužudytais tėvais, keletą valandų pralei- 
do su negyva buvusia mergina. Gal jau išsirinko kitą auką ir pasi- 
gražino jos namuose? 

— Kraupu. 

— Taip, jis šiurpus. Brautis į šeimos būstą nemėgintų. Nesiryž- 
tų stoti prieš sutuoktinį arba vaikus. Tikrinsime vienišius. Paban- 
dyk jiems prisiskambinti. Jei kuris nors neatsilieps arba bus išjungęs 
saitą, tą Žmogų asmeniškai aplankysime. Aš norėsiu vėl pašnekėti 
su Goldu, akis į akį. Iš kur Rainholdas gavo senąjį draugo asmens 
pažymėjimą? 

— O ką galvoji apie tai, kad juo naudojosi? Man regis, Goldas 
įtrauktas į aukų sąrašą. 

— Sutinku, — atsakė Eva, kai jos nusigavo iki automobilio. — 
Pradėkime paiešką. Griebkis saito. Pirmiausia susisiek su Goldu — 
jį rasi tėvų namuose — ir perduok, kad mes atvažiuojame. 

— Bus padaryta. 


VAIRUODAMA EVA PASINAUDOJO PRIETAISŲ SKYDE- 
lio saitu — metamorfozinę Rainholdo nuotrauką 


nusiuntė Baksteriui ir liepė jam padalyti kopijas li- 
kusiems departamento pareigūnams. Informaciją pateikti žurna- 
listams uždraudė. Atnaujintus duomenis vėliau perdavė komisarui, 
kartu patikrino, ar gautų žinučių sąraše yra svarbių pranešimų. Tuo 
metu Pibadi darbavosi savuoju saitu. 

Kai partnerė nuščiuvo, leitenantė į ją dirstelėjo. 

— Kas nutiko? 

— Seneliai iš Bruklino. Kalbėjau su močiute. Ji teigia, kad 
Rainholdas nebandė užmegzti ryšio, ir tai panašu į tiesą. 

— Kol kas nematau jo traukiančio šiuo keliu. Tad kokios pro- 
blemos? 

— Ne, problemų nėra, — atsakė Pibadi ir atsiduso. — Šiandien 
atvyks užmiestyje gyvenantys seneliai, jie apsistos pas brukliniečius. 
Atvažiuos arba savo namuose svečius priims įvairūs giminaičiai ir 
šeimynos nariai. Teismo medicinos ekspertas atiduos kūnus rytoj, 
bet jie planuoja palaukti iki šeštadienio ir tada surengti dvigubus 
atminus. Visi susiburs per Padėkos dieną. Šeimai reikalinga šeima. 
Va, kaip ji sakė. 

Pibadi nudūrė akis. į saitą. 

— Liūdna, tikrai liūdna, bet ir savotiškai nuostabu. 

— Nuostabu? 

— Jie veikia išvien, susieina, būna kartu. Manau, Rainholdo gi- 
minės — iš abiejų tėvų pusių — tiesiog puikūs. Tik jis niekada nesi- 

jautė dėkingas už tai, ką turėjo, ką iš jų gavo. Dabar, susidūrę su vienu 
iš baisiausių košmarų, tie žmonės džiaugiasi vienas kitu. Ir privertė 
mane suvokti, kad šiuo metų laiku ilgėsiuos savo artimųjų, su kuriais 
nepasimatysiu. Privertė mane pasvarstyti, ar aš deramai juos branginu. 

— Girdžiu tą patį kaskart, kai apie kurį nors užsimeni. Tik ne- 
reikia dėl to savęs vainoti. — Matydama, kad Pibadi vis tiek grau- 
žiasi, Eva pratęsė temą: — Tu ir tavo giminaičiai esate gauja laisvaa- 
mžininkų, kurie nuolat jausmingai tarpusavyje seiliojasi. Jus stebėti 
netgi būna truputį nejauku. 

Detektyvė pusiau prunkštelėjo, ir slogų jos žvilgsnį pakeitė 
sentimentali šypsena. 

— Aha, mes tokie, iš dalies. 

Jos reakcija patenkinta Eva balsu apmąstė įvykių eigą. 

— Taigi. Artimųjų jis nepuls. Dar ne. Į vieną būrį jų susirinks 
pernelyg daug. Rainholdas šito nežinotų, bet velniškai greitai pa- 
matytų, jei kurį nors išsirinktų kitu taikiniu. Draugai, žmonės iš 
darbo, vaikystėje siutinę asmenys, mokytojai, buvusios mylimosios. 
Antai į ką susitelksime. Ir atmesime kiekvieną, pas kurį namuose 
yra vaikų. Neįsivaizduoju jo besitvarkančio su mažyliais. 

— Per daug keblu, per daug sudėtinga, per daug rūpesčių. 

— Būtent. Kol kas jis užklupdavo tik po vieną, visada turėdavo 
pranašumą. Tokio modelio ir prisilaikysime. 

— Vargu ar Rainholdas nukreips dėmesį į Goldą, mažų ma- 
žiausia tas nefigūruoja jo sąrašo viršuje. Goldas įsikūrė pas motiną, 
iš ten ir dirba. Klaikiai bijo ją palikti namuose vieną, kol tėvas dar- 
bovietėje. 

— Į sąrašą įtrauktas, bet pirmuoju numeriu nepažymėtas, — 
sutiko Eva. — Vis tiek privalau su juo pašnekėti. 

— Jis mūsų laukia. Sakė, susisieks su Deivu Hildebranu. Pasta- 
rasis irgi atsikraustė pas tėvukus. 

— O kaip trečias draugas? Avigalvis Džo? 

— Mudu jau kalbėjomės. Jis darbe, bet nė kiek nesijaudina. 

Netiki, kad galėtų tapti kita auka, net jeigu Rainholdas išsikraustė iš 
proto. Jie juk bičai. Artimi draugeliai. Todėl Džo tikras, jog Džeris 
jam greitai paskambins. Dievagojasi perduosiąs mums žinią, kad 
sutvarkytume šį reikalą. 

— Įskųs artimą draugelį? 

— Regis, dėl to nekvaršina galvos. Todėl jį ir vadina Avigalviu 
Džo. 

— Jam reikėtų padovanoti kortelę su vardu, — tarstelėjo Eva ir 
Goldo kvartale ėmė ieškoti laisvos vietos automobiliui. 


PERSIKĖLĘS Į VAKARINĮ NIUJORKĄ, IŠSINUOMOJĘS BŪSTĄ PRABANGIA- 
me komplekse, pasipūtęs ir laimingas Rainholdas atsidarė duris į 
ponios Farnsvort namą. Manė čia pagyvensiąs porą dienų ar net 
savaitę, bet staiga laimėjo sumautą aukso puodą. 

Šiandien jis nakvos lediniuose naujuose apartamentuose. Vos 
tiktai sudurstys kelis palaidus galus. 

Procedūros tęsėsi netikėtai ilgai, todėl jis aktyvavo androidą ir 
liepė paruošti užkandžių. Dokumentų — visa galybė. Ištisos marios. 
Tiesą sakant, kūną mažumėlę išpylė prakaitas, kol tikrintojai, užsi- 
dėję mikroskopinio matymo akinius, zondavo jo duomenis. Bet as- 
mens pažymėjimas jiems tiko. Riebiašiknę Farnsvort galima pagirti. 

Jos laimei, pagalvojo Rainholdas, kimšdamas Rubeno sumuš- 
tinį ir košerinius marinuotus agurkėlius. Dabar jis nenurėš rankų ir 
kojų pirštų. 

Tikriausiai. 

Pirmiausia teks vėl išnaršyti kambarius, susirinkti iš pažiūros 
vertingus daiktus. Liepti Mulkiui juos nugabenti į naują būstą. Sma- 
gu, kai visą juodą darbą atlieka androidas. | 

Juolab kad jo statuso žmogus privalo turėti namų androidą. 
Kaip įprasta Vakarų Niujorko gyventojams. 

Poniai Farnsvort tarno nebereikėjo, tiksliau, nebereikės. 

Jau apšvarinto seifo turinį jis sukišo į vieną iš raudonų senos 
raganos lagaminų. Nežinojo, ar šių spalva ir markė derėjo prie nau- 
josios jo asmenybės. Bet dėl to jaudintis nebuvo laiko. 

Laikas — pinigai, tarė sau ir prapliupo kvatoti. 

Jis peržvelgė juvelyrinius dirbinius. Apie papuošalus neką teiš- 
manė, tačiau nusprendė, kad esantys dėžutėse turbūt kainuoja ne- 
mažai, net jeigu ir atrodo šlykščiai. 

Rainholdas liepė androidui ištrinti kietuosius visų elektroni- 
nių prietaisų diskus, paskui į pirmą aukštą nuvilkti kompiuterius ir 
kitus įrenginius. 

Kiek daug elektronikos, į galvą šovė mintis. Kaip gerai, kad 
Mulkiui buvo iš anksto įsakyta pradėti ją realizuoti. 

Jis išsirinko, ko norėjo naujam darbo kabinetui, ir tuos daiktus 
atskyrė nuo kitų. 

— Čiupk aną krūvą. — Taip pasakęs kilstelėjo vieną iš atminti- 
nių kubelių, kuriuos suvertė į „pelno“ stirtą. — Vykdyk šias instruk- 
cijas, — pridūrė ir nurodė parduotuvės pavadinimą bei adresą. — 
Gauk už juos, ką gali. Turėtum susisukti per vieną reisą. Imk gry- 
nuosius. Tik grynuosius, — pakartojo. — Mulki, kam tu priklausai? 

— Aš priklausau Antonui Trevorui, „Trevoro dinamikos“ pre- 
zidentui ir generaliniam direktoriui. 

— Žiūrėk, nepamiršk. Susižerk grynuosius ir grįžk. Nedaryk 
jokių lankstų. Mums darbo nestinga. 

Androidui pasišalinus tvarkyti reikalų, Rainholdas dar sykį ap- 
ėjo namą. Galbūt paveikslų rėmai pagaminti iš tikro sidabro. Galbūt 
anas dubuo su ornamentais ko nors vertas. Jos kambariai tiesiog pri- 
grūsti įvairaus šlamšto, ir neaišku — šūdniekių ar brangių dalykėlių. 

Gal ištempti maišus drabužių ir viską parduoti, bet jis neno- 
rėjo vėl liestis prie senės drapanų. Be to, dabar aptekęs turtais, tad 
kam vargintis dėl sušiktų niekų? 

Jei čia užsibūtų ilgiau, ko gero, pavyktų, išpešti dar pinigų, 
visgi dabar jis tepajėgė galvoti, kaip įsikurs naujajame bute ir lieps 

androidui sutaisyti gėrimą. Tarkim, martinį ar kitą prašmatnų kok- 
teilį. Juo pasimėgaus terasoje. Tada įsitaisys prieš ekraną, o Mulkis 
paruoš kokią įspūdingą vakarienę. 

Galų gale namuose jo lauks tas, kuris nebambės, nesikabinės, 
nevers jaustis niekam tikusiu ir užsiims prakeiktomis smulkmeno- 
mis. Ir niekas jo neragins ieškotis darbo, suaugti, būti atsakingam, 
griebtis veiklos. 

Dėjo jis skersą ant tokių dalykų. Dėjo skersą ant visų. 

Pradedant ponia Farnsvort. 

Rainholdas pasvarstė, kaip ją pribaigti. Jam patiko peilis. Pa- 
tiko justi, kaip ašmenys sminga ir išnyra. Bet po skerdynių likdavo 
siaubingas netvarka, o jis taip gražiai apsirengęs. 

Vėliau teks nusipirkti apsauginius rūbus. 

Beisbolo lazda taip pat padarytų jovalą. Pritiškusių kraujo bei 
smegenų vaizdas sukeldavo emocijų antplūdį. Bet jis išsigleizos 
savo drabužius. 

Apsauginius rūbus įsigyti būtina. 

Auką, žinoma, galima pasmaugti, tačiau jam knietėjo išban- 
dyti ką nors nauja. Praplėsti akiratį. Juk čia vienas iš jos pamėgtų 
posakių, ar ne? Praplėsk savo akiratį. 

Jis taip ir padarys dorodamas ponią Farnsvort. Įdomu, kaip jai 
tai patiks. 

Gavęs, ko troško, Rainholdas nuslinko į kabinetą. 

Moters išvaizda nuteikė nemaloniai. Kaip ir kvapas. 

Stebėtina, tačiau belaisvė vėl apsimyžo. Juk per visą dieną jis 
davė tik porą lašelių vandens ir nė trupinėlio maisto. 

Iš pirmo žvilgsnio ji netgi numetė porą svarų. 

Džerio Rainholdo dieta, pamanė jis ir savo krizenimu privertė 
ją atkraginti galvą. . 

Ne, Antono Trevoro dieta skamba geriau. Nauja išvaizda, nau- 
jas būstas, naujas vardas. Naujas žmogus. 

— Labutis! 

Šuns jis nepastebėjo; apie Šniūkį nė negalvojo. Dingęs iš akių, 
padaras pranyko ir iš atminties. 

Bet aiškiai buvo matyti, kad ji bandė išsivaduoti. Dešiniąją ran- 
ką veržianti juosta kiek atsipalaidavo, ir moteris sugebėjo perpus 
pakelti galūnę. Virve supančiotas riešas pavirto kruvinu mėsgaliu. 

— Ojojoi! — Rainholdas pliaukštelėjo liežuviu ir pagrūmojo 
smiliumi. — Štai kas nutinka, kai nepaklūsti taisyklėms. — Ir kur 
būtum lėkusi, jeigu būtum išsilaisvinusi? Ką būtum dariusi? Ei, po- 
nia Farnsvort, negi dar neaišku? Aš kur kas protingesnis nei manei. 

Pozuodamas jis nykščiais pastukseno sau į krūtinę. 

— Turiu visus tavo pinigus. Visus daiktus, kuriuos verta pasi- 
imti. Atrodau ledinis, o tu — šūdinai. 

Nusišypsodamas, plačiai nusišypsodamas, Džeris žengė arčiau. 

— Mano nurodymus atlikai. Daugiau iš tavęs nebėra jokios 
naudos. Tu kvaiša. O aš esu tas, kuris gyvens absoliučiai liuksiškuo- 
se apartamentuose. Gal net įsigysiu butą Londone arba Paryžiuje, 
baigęs tvarkyti... asmeninius reikalus ir tapęs samdomu profesiona- 
lu. Prityrusiam žudikui žmonės — ir įvairių šalių valdžia — mokės 
didelius pinigus. 

Jis prisimerkė, moters akyse įžvelgęs pašaipą. 

— Kale, netiki, kad galiu susiveikti kalną žalių? Jau tai pada- 
riau, ir dauguma šlamančiųjų kadaise priklausė tau. Kai apie mane 
pasklis garsas, galėsiu įvardyti savo kainą. Aš turtingas ir žymus, o 
tu sėdi nuosavų myžalų klane. Kas nugalėjo, a? Kas nugalėjo? 

Rainholdas atplėšė nuo lūpų juostą, podraug nudrėksdamas 
pridžiūvusią odelę. 

Moteris atšiauriai įsispoksojo jam į akis. Prabilo gargdama, lyg 
jos oda sausu balsu. Bet pasakė, ką norėjo: 

— Tu — visiškas nulis. Pagiežingas šūdžius, ir tiek. 

Jis smogė kumščiu. Užtvoti neketino, nes, po velnių, po trink- 
telėjimo ranką nutvilkydavo skausmas. Bet niekas nedrįs su juo taip 
kalbėti. Niekas. 

— Save laikai geresne už mane? Manai, kad esu visiškas nulis? 
Aš tau parodysiu nulį. 

Ji įsisąmonino neteksianti gyvybės anksčiau, nei galvą apgaubė 
plastikinis maišelis. Su likimu susitaikė. Bet vis vien priešinosi. Ne, 
išgyventi nebesiekė. Tik norėjo jį užgauti. Kaip nors atsilyginti. 

Ponia Farnsvort kratėsi ant kėdės netgi tuomet, kai jis tvirtai 
užspaudė maišo angą, netgi tuomet, kai jis lipnia juosta pabandė 
apvyturiuoti kaklą. Sutelkusi jėgų likučius bloškėsi atgal ir šiek tiek 
pasidžiaugė, nes pajuto, kaip atkaltė įsirėžė į Džerį, išgirdo spiegimą 
ir prakeiksmus, kurie nustelbė galvoje šniokščiantį kraujo pulsavimą. 

Pusiausvyrą praradusią kėdę jos svoris nutrenkė atgal. Klausy- 
damasi, kaip jis staugia iš skausmo, ponia Farnsvort viduje šiepėsi, 
nors pati gaudė orą nelyginant žuvis, nors organizmas rėksmingai 
prašė deguonies. 

Rainholdas jai spyrė. Jos pilvas išsprogo agoniškais spazmais, 
krūtinę nudegino liepsnos, viskas aplinkui ėmė purtytis. 

Bet galiausiai nurimo ir išblėso. 

Ji mirė su šypsena giliai širdyje. 

Jis nesiliovė spardęs net ir tada, kai kūnas sustingo. Neįstengė 
sustoti. 

Senoji ragana jį pavadino visišku nuliu. Ir sukėlė skausmą. 

Taip nesąžininga, taip neteisinga. Taigi jis talžė lavoną spyriais, 
raudojo ir siautėjo, kol nusiplūkė. Galop atsisėdo susmegdamas, vos 
prašnopuodamas. Kėdė su riebia jos subine užkrito ant pėdos tar- 
tum akmens riedulys, ir dabar koja tvinkčiojo lyg išpuvęs dantis. 
Diafragmos sritį, kurią peršniojo atkaltė, badė diegliai, oda, regis, 
pamėlo ir tapo jautri. 

Ją derėjo suraižyti ašmenimis. Na ir kas, kad prišnerkštų — ją 
derėjo papjauti kaip savo močią. | 

Rainholdo kūną drebino virpulys ir mušė prakaitas, galvoje 
sukosi mintis, kad veikiausiai lūžo kuris nors pėdos kaulas. 

Namą kartu su ja vertėtų sudeginti. Štai kaip jis turėtų pasi- 


elgti. 

Bet aš ne kvailys, mąstė Rainholdas šluostydamasis ašaras. Ne 
visiškas nulis. Kuo ilgiau farai užtruks, kol ras padvėsusią riebiašik- 
nę, tuo bus geriau. 

Juolab kad policija neįstengtų aptikti ryšio tarp jo ir nužudyto- 
sios. Kas gi jį susietų su iškaršusia kale? Su kažkokia šliundra, kuri 
vidurinėje mokykloje dėstė informatiką? 

Dabar tereikėjo išeiti. Vėliau bus galima nugrimzti į naują sū- 
kurinę vonią ir pamirkyti skaudamą pėdą. 

Jis atsistojo, verksmingai suinkštė ir buvo priverstas iššlubčioti 
iš kambario. Mirksėdamas, idant užgniaužtų savigailos ašaras, nu- 
raišavo į pirmą aukštą, kur įsakymų lūkuriavo androidas. 

— Likusius daiktus nuneši pėsčiomis. — Į kitą atmintinės ku- 
belį jis įrašė adresą ir instrukcijas. — Ten žygiuok tiesiu taikymu, 
prisistatyk durininkei. Perduok jai atmintuką ir pasiruošk mano 
atvykimui. Kur pinigai? 

— Čia, sere. — Androidas įteikė voką. 

Minutėlę pasvarstęs Rainholdas sugraibė keletą kupiūrų. 

— Trauk iki Vakarų Brodvėjaus, tokio nuotolio užteks. Toje 
vietoje susistabdyk taksi. Ne, šitų neliesk, — pareiškė, kai tarnas iš- 
tiesė ranką link kelioninio krepšio ir vieno lagamino. — Aš juos pa- 
imsiu. Noriu, kad prieš man atvažiuojant apsitvarkytum bute. Pas- 
kui eik ir nupirk, ko prireiks vakarienei, grįžęs iškepk man didžiulį 
pjausnį ir sutaisyk martinį. 

— Taip, sere. Su džinu ar degtine? 

Jis sumišo. Nežinojo, kad martinių yra įvairių. 

— Kaip pats galvoji, Mulki? Su degtine — tik nesirink pigaus 
gėralo. Judinkis. 

Rainholdas nuklibikščiavo į virtuvę, kur buvo matęs skausmo 
malšinamųjų vaistų. Rado tabletes ir porą išgėrė. Tada apimtas nir- 
tulio pratrūko į sienas svaidyti lėkštes ir stiklo dirbinius, virtuviniu 
peiliu suraižė šaldytuvą, priekinę indaplovės dalį, stalviršį, spinteles. 

Ir pasijuto geriau. 

Patenkintas jis grįžo į koridorių, stvėrė paskutinį raudoną la- 
gaminą bei krepšį ir apleido namą. Nors prarijo vaistus, nors išsi- 
liejo laužydamas ir naikindamas daiktus, maudžianti pėda vis tiek 
nedavė ramybės. Sukoręs du kvartalus, aukos delninuke paieškojo 
artimiausios klinikos ir šlubomis įveikė dar vieną kvartalą, kol ga- 
liausiai pasigavo taksi. 

Kojų pirštus vis dėlto reikėjo nupjauti, pamanė jis. Reikėjo pri- 
versti ją klykti. Vien mirties nepakako, tik ne tuomet, kai senė taip 
smarkiai jį užgavo. 

Susmegęs taksi salono kampe, Rainholdas įsisvajojo apie nau- 
jąjį būstą, sūkurinę vonią, vyrišką gėrimą ir kišenę draskančius pi- 
nigus. 


EVA PASPAUDĖ SKAMBUTĮ, ĮTAISYTĄ PRIE GOLDŲ BUTO DURŲ. PO SE- 
kundės kitos išgirdo traškančius, braškančius užraktus ir slystančias 
sklendes. Akiratyje pasirodė maždaug arba beveik penkiasdešim- 
ties metų moteris, kurios lūpų dažų spalvą, leitenantės manymu, Pi- 
badi būtų pavadinusi trykštančia rausva. Įspūdingo biusto ir plačių 
pečių savininkė nudelbė atvykėlę vertinančiu žvilgsniu. 

— Jūs aukštesnė nei maniau. 

— Aišku. 

Geresnio atsakymo Eva nesumąstė. 

— Bet jums nepakenktų priaugti mėsos. Džiūsnas paneles 
sunku suprasti, — detektyvei Pibadi pasakė ji kreivai vyptelėdama. 

— Taip, mem. 

— Užeikite. Malas kabinete prijungia naują ekraną. Aš nelei- 
džiu ekranų nešti į svetainę, nes bendrasis kambarys skirtas ben- 
drauti. 

Ko jau ko, o sėdimųjų vietų pokalbiams netrūko — Eva išvy- 
do kėdes, sofą, kvadratines otomanes. Ten, kur dauguma montuotų 
sieninį ekraną, buto šeimininkė pasirūpino pritaisyti lentynas. Jos 

buvo apkrautos nuotraukomis, dekoratyviniais menkniekiais ir ke- 
liomis knygomis. 

— Man patinka knygos, — tarė ji pastebėjusi, kur nukrypo lei- 
tenantės akys. — Popieriniai variantai brangesni už diskus ir elek- 
tronines versijas, bet aš mėgstu juos laikyti rankose, į juos žiūrėti. 

— Kaip ir mano sutuoktinis. 

— Na, jis gali sau tai leisti. Vaikai man dovanoja knygas ypa- 
tingomis progomis. Prisėskite. Pakviesiu Malą — jam draugiją pa- 
laiko Deivis. Atnešiu užkandžių. 

— Ponia Gold, nesivarginkite. 

— Paruošiu jums užkąsti. 

Ji nutrepseno tamsiai žydrais sportukais. 

Eva palingavo galva. Ponia Gold darė įspūdį žmogaus, kuris 
valdė namus ir šeimą bei turėjo užtektinai energijos prižiūrėti di- 
džiumą savo apylinkės. Jos manieros truputėlį baugino. 

Į kambarį įžengusį Malą atlydėjo žemesnis, stambesnis ruda- 
plaukis vyrukas. Eva atpažino Deivą Hildebraną iš asmens doku- 
mentų nuotraukos ir pamatė, jog jiedu vos tramdo nervinę įtampą. 

— Hmm, leitenante. — Goldas pabandė tiesti ranką ir vėl ėmė 
ją leisti aiškiai neapsispręsdamas, kaip elgtis. Eva išsprendė dilemą 
guviai paspausdama jam delną. 

— Malai. Pone Hildebranai? 

— Aš Deivas. Malonu susipažinti. — Jis kaipmat nuraudo. — 
Norėjau pasakyti... 

— Supratau. 

— Kai pasakėte, kad atvažiuosite, paprašiau Deivo užsukti. 
Mes tik... Dieve, koks sušiktas košmaras. 

— Nedrįsk taip kalbėti šiuose namuose! — Iš užpakalinės 
buto dalies atsklido griausmingas perspėjimas ir privertė abu vyrus 
krūptelėti. 

— Atsiprašau, mama! Kaip minėjau, liksiu čia, kol... — jis vėl 
trumpam nutilo. — Deivas irgi apsistojo pas tėvukus. Tiesiog jau- 
čiame, kad privalome su jais pagyventi. 

— Mūsų rajone tik apie tai ir šneka, — įsiterpė Deivas. — Po- 
nai Rainholdai visiems labai patiko. Net jeigu kai kurie jų nemėgo, 
vis tiek... Tikras šū... fuuui, — pasitaisė jis, metęs akį virtuvės link. 

— Jie buvo geri žmonės. — Ponia Gold sugrįžo, rankose laiky- 
dama milžinišką padėklą. 

— Duokš, mama. 

Iš motinos paėmęs nešulį, Malas jį padėjo ant stovinčio prie- 
šais sofą staliuko. Neskaitant lėkštučių, stiklinių, masyvaus perre- 
gimo ąsočio su ryškiu gintariniu skysčiu, ant padėklo tilpo sumuš- 
tinukai — faktiškai kąsnio didumo, — sausainiai, regis, apibarstyti 
cukraus pudra, ir morkų lazdelės, išdėliotos aplink didelį indą su 
žaliais taškučiais išmargintu baltu padažu. — Mama, mes galėjome 
ateiti į virtuvę. 

— Svečiai įsitaiso svetainėje. 

Ponia Gold dalykiška, Evos požiūriu, atsikalbinėjimų nepripa- 
Žįstančia maniera kilstelėjo ąsotį ir į stiklines papilstė gėrimo. 

— Čia sasafraso arbata. Jums bus į naudą. Užkaista pagal mo- 
čiutės receptą. 

— Mano senelė taip pat tokią ruošia. 

Apsidžiaugusi Pibadi paėmė stiklą. 

— Ir dabar? | 

— Taip, mem. 

Pibadi nurijo gurkšnį ir išsišiepė kaip vaikas. 

— Kuo jūs vardu, panele? 

— Detektyvė Pibadi. Mano senelės pavardė — Norvicki. 

— Lenkė. — Spinduliuodama plačią šypseną moteris į ją drau- 
giškai bedė pirštu. — Kaip ir maniškė. Vozniak. Į kapą atgulė tik 
pernai. Šimto aštuonerių. Pamenu, atliko šuolį parašiutu, o po dvie- 
jų savaičių pasimirė. Geriau išeiti neįmanoma. 

— Taip, mem. 

Eva spėjo, kad būtent taip bendraujama svetainėje, bet tam ne- 
turėjo laiko. 

— Mes privalome jums pateikti kelis papildomus klausimus, — 
tarė. — Mūsų įsitikinimu, Džeraldas Rainholdas susiras naują auką. 

— Aš maniau, hmm, nežinau, kad jam pakriko nervai. Bet iš- 
girdęs, kaip jis susidorojo su Lore... — Malas įsispitrijo į savo ran- 
kas. Virpulys drebino ne jas, o balsą. — Nesuvokiu, kaip galėjo taip 
padaryti. Nesuvokiu, kaip galėjo taip pasielgti. 

— Visada buvo išlepintas verkšlenantis netikėlis, toks ir liko. 

Malo akys pakrypo į motiną. 

— Mama. 

— Jei atvirai, ponia Gold, su mielu noru išklausyčiau jūsų nuo- 
monę. 

Į sūnų metusi savimanos kupiną žvilgsnį, ji linktelėjo Evai. 

— Jūs supratinga. Juk mačiau, kaip jis augo, teisingai? Daug 
laiko praleidau kartu su jo ir Deivio mama, be to, dažnai prižiūrė- 
davome vienos kitų berniukus. Mano Malas — šaunus vaikas, ir aš 
taip sakau nesipuikuodama. Be abejo, pasitaikydavo visko, o esant 
reikalui jis gaudavo pylos. 

— Iki šiol gaunu, — niurzgliai, bet šypsodamasis sumurmėjo 
Malas. 

— Taip liks visuomet. Kol būsi gyvas. Deivis irgi padorus. 
Nors jo motina ir aš pati keletą sykių esame jam užkūrusios pirtį — 
nemanyk, kad to nedarysime ateityje, — pridūrė ji, smiliumi bedusi 
į sūnaus draugą. — Barbara su Karlu buvo geri žmonės, dėl savo 
berniuko nėrėsi iš kailio. Bet jis gimė zirzliu ir niekada nesubrendo. 

Ponia Gold stvėrė morkos lazdelę ir ja pamojavo. 

— Džeris visada kaltino kitus. Nevertino ničnieko, ką tėvai su- 
teikė, ir nuolat priekabiavo. Galimas daiktas, jie sūnų lepino labiau 
nei derėjo, bet jis buvo vienturtis, ir jiedu dėl vaiko stengėsi kaip 
įmanydami. Padėjo ruošti pamokas, netgi samdė repetitorius, kai 

jam nesisekė mokslai. Vaikis užsigeidė sportuoti, tad Karlas, die- 
važi, anaiptol ne atletas, valandų valandas su Džeriu svaidydavo 
arba gainiodavo kamuoliuką. Atsimenu, kai šita porelė drauge su 
Džeriu ir Džo Klainu iš Šumeikerių krautuvėlės nudžiovė ledinu- 
kus ir komiksų diskus, mes visos — aš pati, Barbara, Deivio ir Džo 
mamos, — nutempėme berniukus į parduotuvę, kad jie pasielgtų 
kaip pridera. 

— Baisiausia diena mano gyvenime, — burbtelėjo Malas. 

Ponios Gold išraiška akivaizdžiai bylojo, kad jai dėl to galvos 
neskauda. 

— Deivis su Malu raudonuodami apgailestavo — kaip ir pri- 
klausė. Džo iš esmės apgailestavo, kad jį sučiupo. O Džeris? Jis per- 
siuto. 

— Otaip, — patvirtino Deivas, imdamas dar vieną sausainį. — 
Išsiliejo ant manęs. Pareiškė, kad sumoviau visą reikalą. Taip smogė 
į paširdžius, kad praradau žadą, ir būtų dar užtvojęs, bet Malas jį 
atitraukė. 

Ponia Gold pirštu paviksnojo į abu vyrus. 

— Niekuomet šito neminėjote. 

— Mama, aš negaliu visko tau pasakoti. 

— Cha. — Jos nuomonę apie sūnaus žodžius išsakė prunkšte- 
lėjimas. — Aišku, Džeris atsiprašė Šumeikerių, neturėjo iš ko rink- 
tis, nes tuo metu motina jį laikė už ausies. Ir kai vieną vakarą, po 
kelių savaičių, krautuvėlės vitriną sudaužė akmuo, aš neabejojau, 
kad jį sviedė Džeris. 

— Mama, tu šito nežinai. Mūsų ten nebuvo. Prisiekiau tada ir 
duodu žodį dabar, kad mes čia niekuo dėti. 

— Tavęs ir nekaltinu. Jei manyčiau kitaip, tau vis dar maustų 
sėdimąją. Barbara viską suprato. Karlui neprasitarė, bet išsikalbėjo 
su manimi. Mūsų virtuvėje, liedama ašaras. Neprivertė sūnaus pri- 
sipažinti, tačiau tiesą žinojo. 

— Ar Šumeikeriai tebedirba? 

— Penkiasdešimt vienerius metus toje pačioje vietoje. Frenkas 
ir Meisė. 

Eva užsirašė vardus. 

— Norėčiau išgirsti pavardę kiekvieno, ant kurio jis griežtų 
dantį, dėl kurio reikšdavo nepasitenkinimą, kas jam kėlė rūpesčių. 
Praeityje. Kalbu ne vien apie pastarojo meto problemas. 

— Tikiuosi, laiko turite daug. — Ponia Gold pasivaišino su- 
muštinuku. — Nes berniokas kaupė pagiežą tarsi vaikas, į vieną 
krūvą verčiantis kaladėles. Niršo ir ant manęs. 

— Mama, Džeris tavęs nenuskriaus. Pirma jį nudėčiau. — Ma- 
las atsigręžė į leitenantę perkreiptu įtūžio veidu. — Aš nejuokauju. 

— Tu esi geras vaikis. — Motina paplekšnojo sūnui per ran- 
ką. — Bet juo gali pasirūpinti šioji prakauli policininkė ir jos drau- 
gė, turinti lenkę močiutę. 

— Taip ir padarysime, — užtikrino Eva. — Mes žinome apie 
Rainholdo darbdavius, bendradarbius, jus ir jūsų šeimas, Džo Klainą 
ir jo artimuosius. Kas dar ateina į galvą? Kaip kitos buvusios panelės? 

— Lorė buvo pirmoji, su kuria jis apsigyveno ir palaikė rimtus 
santykius, — atsakė Malas. 

— Prieš porą metų draugavo su Sinde Makmeihon, — įsiterpė 
Deivas. — Jie susitikinėjo keletą mėnesių. 

— Ji tebėra vietiniame rajone? — paklausė Eva. 

— Neseniai persikraustė į Rytų Vašingtono aveniu. Lyg ir, 
hmm, birželį? 

— Gavo neblogą darbą, — pridūrė ponia Gold. — Žiniasklai- 
dos kompanijoje. Rašo naujienas ar kažką panašaus. Bet per Kalė- 
das svečiuosis namuose. Šnekėjau su jos mama. 

— Manau, kol kas jis sukiosis po apylinkes. 

— Ir dar Marlena Vizlet. 

— Džeris niekada jos nekvietė į pasimatymą, — užprotestavo 
Deivas. 

— Bet norėjo. Tik Marlena jį pavarė. Jūs turite omeny tokius 
žmones? — leitenantės pasiteiravo Malas. 

— Aha. Žinote jos kontaktinius duomenis? 

— Galiu išsiaiškinti. Ji įsikūrusi Aukštutiniame Ist Saide su 
kažkokiu vyruku. Dirba modeliu. Išvaizda ledinė, ir Džeris buvo ją 
nusižiūrėjęs. Marlena nė nesiteikė į jį pažvelgti, liepė atsiknisti. 

Jie išvardijo keletą kitų merginų, nutoldami į prakaitą mušu- 
sius lytinio brendimo laikus, ponia Gold protarpiais paminėdavo 
kokį tėvą, parduotuvės savininką, vyresnį brolį, jaunesnę seserį. 

Ji neklydo, pamanė Eva. Sąrašas ilgas. 

— O kaip mokytojai, dėstytojai, treneriai? 

— Jis baisiai užsiši... supyko, — skubiai pasitaisė Malas, — ant 
trenerio Boido. Trejus metus vadovavusio mūsų komandai, kuri 
žaidė Mažojoje lygoje. Džeris porą sykių nesėkmingai bandė užimti 
bazę, nors Boidas prisakė taip nesielgti, todėl jį trims rungtynėms 
pasodino ant suoliuko. Kitąkart, per čempionato varžybas, trene- 
ris liepė jam stoti į atmušėjo vietą — matydamas, kad priešininkų 
padavėjas krūvą kamuoliukų prametė pro šalį, nurodė Džeriui ne- 
reaguoti į metimus, bet jis užsimojo lazda ir buvo išmuštas. Mes 
pralošėme, o jis apkaltino trenerį. Nuo tada nebežaidė. Šūdas. At- 
leisk, mama. Pradedu suprasti, prieš kokią gausybę žmonių Džeris 
galando dantis. Ir kokia gausybė visiškai nenusipelnė jo apmaudo. 

— Malai, tu esi ištikimas draugas. — Motina jam padavė sau- 
sainį. 

Kai jie nusigavo iki vidurinės mokyklos laikų, vardų sąrašas 
tiesiog persipildė. Svarstydama, kaip jį patobulinti, Eva nejučia 
stvėrė sausainuką. 

— Jie... nuostabūs. 

Ponia Gold iš pasididžiavimo nušvito. 

— Kepti pagal šeimos receptą, nepagailėta tikro cukraus. Įduo- 
siu jums lauknešėlį. 

— Ponas Garberis per pasaulio pažinimo pamoką nutvėrė 

Džerį sukčiaujantį. Jis buvo laikinai pašalintas iš mokyklos ir turėjo 
sėdėti namuose. 

Malas gūžtelėjo atsisukęs į Deivą. 

— Aha, bet dėl to nesuko galvos. Sakė, kad jaučiasi taip, lyg 
jam būtų leista praleidinėti pamokas. 

— Niekas nesidžiaugia, kai jį arba ją prigriebia sukčiaujant. — 
Eva užsirašė pavardę. 

— Na, jis kur kas smarkiau užsišiko... po velnių, mama, atsi- 
prašau. 

— Turint omeny aplinkybes, tau atleidžiama. 

— Niršo ant ponios Farnsvort, dėsčiusios informatiką. 

— O, taip, — sulinksėjo Deivas. — Siuto kaip paklaikęs. Džeris 
susikirto. Nors anuomet tvirtinau, kad jį palaikau, atvirai kalbant, 
mokytoja jam suteikė kokias šešias papildomas progas, po pamokų 
dirbo kartu, bet jam niekas nerūpėjo. Džeris jos nekentė. Galutinai 
susimovęs, vėl turėjo taikstytis su namų areštu ir, tai blogiausia, va- 
sarą lankyti pataisas. 

— Mes šaipėmės, — tarė Malas. — Negailestingai erzinomės. 
Ypač Džo. Prieš išskrisdamas iš koledžo Džeris purškavo ant kažko- 
kių dėstytojų, bet nežinau ant kurių. Pats lankiau Niujorko univer- 
sitetą, ir per semestrą mudu susitikdavome retai. 

— Pridėkime vieną faktorių. Rainholdui reikia grynųjų arba 
lengvai realizuojamų daiktų. Ar jūsų minėti asmenys turi pinigų“ 
Vertingų kolekcijų? 

— Marlena puikiai užsidirba. Tapusi modeliu grėbsto žalius ir, 
kiek girdėjau, gyvena su vyruku, kuris vartosi piniguose. — Kai apie 
tai pagalvojo, Malo veidą iškreipė grimasa. — Mes visada manėme, 
kad Šumeikeriai pasiturintys. Neskursta ir Džo, sau perkasi bran- 
gius daiktus. Daug pinigų nesukaupė, nes juos švaisto įvairiems da- 
lykams. 

— Nuo mažų dienų buvo pamaiva. Ir bjauraus charakterio, — 
pridūrė ponia Gold, nespėjus sūnui paprieštarauti. 

— Gryna tiesa, — sutiko Deivas. — Kai geriau pagalvoji, su juo 
nelengva draugauti. Farnsvort. — Jis išsišiepė. — Pasak atsiliepimų, 
ji voliojasi turte. 

— Teisingai. — Ponia Gold pakėlė pirštą. — Kiek atsimenu, 
didžiąją dalį paveldėjo iš tėvo, kuris mirė gana jaunas. Finansų ne- 
stigo ir vyrui, prieš šešerius ar septynerius metus žuvusiam autoa- 
varijoje. Aš dar siunčiau jai atviruką su užuojauta. Ji apsirūpinusi 
pinigais — bent jau buvo apsirūpinusi anksčiau. Visuomet avi dai- 
lius batelius. Nerėžiančius akies, bet kokybiškus. Mokyklai nupirko 
kompiuterinę įrangą. 

— Šito nežinojau, — prisipažino Malas. 

— Nenorėjo puikuotis savo darbais, kaip ir apavu. Bet aš daug 
ką girdžiu. 

— Turi katės klausą, mama. 

— Mamos klausą, — atšovė ji ir mirktelėjo. — Tėvai privalo 
gerai viską girdėti. 

— Užmiršau paminėti savo brolį. Džimą, vyresnįjį brolį. — 
Deivas delnais pasitrynė veidą. — Jis niekada negalėjo pakęsti Dže- 
rio. Vadindavo dvasnašūdžium. Atleiskite, ponia Gold, aš tik atkar- 
toju jo žodžius. Džimas nepralobęs, bet laikosi neblogai. Drauge 
su savo panele gyvena Brukline. Kitąmet jie ruošiasi tuoktis. Brolis 
kuria mano vyresnėlis anuomet susitikinėjo. Malai, pameni Nataliją 
Sisel? Taigi Džimas jį nokautavo. Tik pokšt, pokšt, ir nuėjo. Kaip rei- 
kiant pažemino, nes leido Džeriui smogti pirmam, o tada išvertė iš 
kojų. Priešais „Vinio“ piceriją, visų akivaizdoje. Privalau šnektelėti 
su Džimu. 

Deivas pašoko ir iš kišenės traukdamas saitą nudūmė į kitą 
kambarį. Ė 

Iš pažiūros bloguodamas Malas palydėjo bičiulį žvilgsniu. 

— Tikrai manote, kad jis puls dar ką nors, mėgins pribaigti, 
kaip tėvus ir Lorę? 

— Manau, gerai padarėte nuspręsdamas čia persikelti ir pri- 
žiūrėti motiną. Paskambinkite man, jei Rainholdas su jumis susi- 
sieks arba jeigu jį pamatysite. 

Leitenantė susirado metamorfozinę nuotrauką. 

— Jis pasikeitė išvaizdą. Dabar atrodo maždaug taip. 

— Dieve. Jis... nepanašus į save. 

— Stengėsi. — Eva atsistojo. — Jei prisiminsite dar ką nors, 
bet ką, praneškite man. Bet kuriuo paros metu. Šaus mintis vidury 
nakties? Čiupkite saitą ir surinkite mano numerį. Malai, tik prašau 
nekvailioti. 

— Sudėsiu jums sausainius. 

Eva jau žiojosi atsisakyti, bet staiga suprato jų norinti ir pajuto, 
kad ponia Gold ją varsto įdėmiu žvilgsniu. 

— Dėkui. Eisiu kartu ir juos pasiimsiu. 

Sekdama įkandin Malo motinos, ji nužingsniavo į nepriekaiš- 
tingai švarią virtuvę. 

— Vargu ar jis norės jums pranešti, jeigu sulauks Džerio skam- 
bučio, — tyliai pratarė ponia Gold, kraudama sausainius į perregi- 
mą vienkartinę dėžutę. — Mano sūnus yra ištikimas draugams ir 
giliai viduje vis dar netiki tuo, kas vyksta. Jis — geras berniukas, 
geras bičiulis, bet manęs vienos nepaliks ir, jei kas, man pasipasa- 
kos. Todėl prižadu, jeigu tas dvasnašūdžius, — savo namuose keik- 
tis galiu, — bandys jį pasiekti ar užsukti čia, jūs bematant apie tai 
sužinosite. Ir jeigu Malas manys, kad man baisu, jis nedvejodamas 
asmeniškai jums perduos žinią. O aš vaizduosiu išsigandusią. 

— Bet jūs nebijote. 

— Sugebėsiu pasirūpinti ir savimi, ir nelemtu bjauriu vaikėzu. 
Patikėkite, prie mano berniuko jis neprisiartins. 

— Judviem pasisekė, kad turite vienas kitą. 

— Jūs teisi. Valgykit sausainius. — Ponia Gold jai įbruko dėžu- 
tę. — Kalorijos jums praverstų. 


LAUKE EVA STABTELĖJO ANT ŠALIGATVIO, NORĖDA- 
ma apmąstyti, ką išsiaiškino. 

| — Brolis Džimas išspardė jam subinę. Rainholdas 
si Enkčis atkeršyti, bet susidurs, ko gero, su fiziškai už jį stipresniu 
vyruku. Turės apsiginkluoti ir kažkaip prie jo prieiti. Galbūt pa- 
grobti sužadėtinę. Reikės tai patikrinti. Treneris iš Mažosios lygos 
komandos... variantas tikėtinas, nes jo arsenale figūruoja beisbolo 
lazda. 

— Modelis, — įsiterpė Pibadi. — Užgauta savimeilė, kaip ir 
buvusios mylimosios atveju. Ir ji greičiausiai turi pinigų. 

— Aba, čia jau panašiau į Džerio lygį. Mokytoja. Iš jo atėmė 
vasarą, pavertė pajuokos objektu, nestokoja finansų. Gyvena viena. 
Išmano elektroniką, turbūt įstengtų tinkamai suklastoti asmens pa- 
žymėjimą. 

Variantų per daug, pagalvojo Eva. Savojoje žudiko skrybėlėje 
jis gali sužvejoti lapelį su bet kurios aukos vardu. 

— Patikrinsime juos visus. 

— Visus? 

— Perduok žinią Bruklinui, lai pora farų užsuka pas Deivo 
brolį ir jo sužadėtinę. Pati imkis Šumeikerių. Tuodu įsikūrę fak- 
tiškai už kampo. Keliauk pas juos ir kartu mėgink prisiskambinti į 
Brukliną. Aš rasiu žmones, kurie kreipsis į likusius. 

Iš kišenės išsiėmusi saitą Eva susisiekė su Dženkinsonu. 

— Nauja informacija dėl Rainholdo žmogžudysčių. Teks pa- 

tikrinti tam tikrus žmones, įsitikinti, ar jie sveiki gyvi, ir žiūrėti, kad 
jiems nieko nenutiktų. Užsirašyk pavardes ir adresus. 

— Aš pasirengęs, bose. 

— Marlena Vizlet, — pradėjo Eva ir išvardijo sąrašo punk- 
tus. — Noriu, kad kiekvieną asmeniškai aplankytų po du pareigū- 
nus. Džeraldas Rainholdas dairosi naujos aukos arba ją jau pasirin- 
ko. Tegul nurodyti žmonės imasi atsargumo priemonių. Ne, verčiau 
įtikinkite juos, kad mūsų apsauga būtina. 

— Visus? 

— Iki vieno. Jeigu jie gavo kokių žinių iš Rainholdo, praneškite 
man. Jeigu tų asmenų elgesys kažkuo, bet kuo, pasirodys keistokas, 
spustelėkite juos. Kiekvienas iš mūsų privalo žvalgytis Rainholdo 
išplėtęs akis. 

— Tučtuojau kibsime į darbą, leitenante. 

— Informuok mane, kai užduotis bus atlikta. 

Vos tik ji išjungė saitą, atgal parpuškavo Pibadi. 

— Su Šumeikeriais pabendravau. Man išeinant jie skambino 
savo anūkui, į atsargą išėjusiam kariškiui. Bruklino nuovada išsiun- 
tė patrulius pas brolį Džimą ir jo panelę. 

— Gerai. Mes važiuosime pas mokytoją — informatikos mo- 
kytoją. Ji įsikūrusi netoliese. Dženkinsonas nukreips komandas pas 
likusius. 

— Turiu jos adresą. Gal iš pradžių paskambinti? 

— Aha, pirmyn, — atsakė leitenantė, kai abi įsėdo į automobi- 
lį. — Pranešk, kad atvykstame. 

Pagyvenusi moteris, vairuodama mąstė Eva. Vienui viena. 
Lengvesnis grobis negu vyrai, bent jau tokia piršosi prielaida. Šei- 
mos turtas. Patogaus gyvenimo nesusikursi be pinigų. 

Ir ji dėstė informatiką. 

— Neatsiliepia. — Pibadi pasimuistė. — Mane iš karto sujungė 
su vaizdo paštu. 

Eva pakluso instinktams ir kaipmat padidino greitį. 

— Skambink treneriui ir modeliui, — įsakė. — Perspėk juos. 
Pasiūlyk apsaugą. Į sistemą įvesk Malo ir Deivo duotus vardus, lai 
kompiuteris apskaičiuoja kiekvienos kandidatūros tikimybę. Pra- 
dėsime nuo didžiausios, kai atsisveikinsime su Farnsvort. 

Vis dar pasikliaudama intuicija, ji nepuolė ieškoti laisvos vie- 
tos šalia pastato su rausvo smiltakmenio fasadu, o sustabdė auto- 
mobilį važiuojamojoje kelio dalyje. 

— Koks mielas namas. Kaimynai arti, bet privatumo užtenka. 
Geras taikinys, velniai rautų. Labai geras. 

Pastūmusi vartelius Eva nulėkė durų link, Pibadi sekė iš paskos 
tebekalbėdama saitu. 

Leitenantė ėmė maigyti skambutį ir baladotis. Negera nuojau- 
ta sustiprėjo. 

— Signalizacija neįjungta. Jeigu moteris išėjusi, kodėl neveikia 
apsaugos sistema? Drožk kairėn ir paklausk kaimynų, ar jie matė 
Farnsvort. Aš eisiu dešinėn. 

Eva nurisnojo prie gretimo namo ir paspaudė skambutį. Po 
kelių sekundžių iš vidaus ryšio garsiakalbio atsklido guvus mote- 
riškas balsas: 

— Kuo galėčiau padėti? 

— Mem, aš esu iš policijos. — Priešais skenerį ji atkišo tarny- 
binį ženklelį. — Leitenantė Dalas, Niujorko policijos ir saugumo 
departamentas. Dairausi jūsų kaimynės. Ponios Farnsvort. 

Duris atidarė moteris rudais, ištaršytais, į uodegėlę sutrauktais 
plaukais, ryškiai raudonu treningu ir dryžuotomis storomis kojinė- 
mis. Mieguistai tyrinėdama atvykėlę, iš vienos rankos į kitą perkėlė 
mėlyna antklode apgaubtą ryšulį. 

Išgirdusi verkšlenimą Eva tik po akimirkos susigaudė, kad ji 
laiko kūdikį. 

— Kodėl jos ieškote? 

— Su ponia Farnsvort privalau aptarti vieną klausimą. Ji neat- 

sako nei į durų, nei į saito skambutį. Ar galite pasakyti, kada pasku- 
tinį kartą ją matėte? 

— Rodos, aną vakarą. Atsikėlusi maitinau Koliną, tuo metu ji 
vedžiojo Šniūkį. 

— Šniūkį? 

— Savo šunį. Žavingą padarėlį. Apie vienuoliktą vakaro paste- 
bėjau, kaip ji su šuneliu apleidžia namus. 

— O šiandien? 

— Kad jau užsiminėt... lyg ir ne. Bet ryte, kai ponia Farnsvort 
išsiveda Šniūkį laukan, mūsų vaikui maisto davė Bredas. Minutė- 
lę. — Ji atšlijo nuo slenksčio ir pasuko galvą. — Bredai! 

Evos ausis pasiekė dunkstelėjimas, kurį lydėjo garsus: „Oi!“ 
Moteris prajuko. 

— Jis nusirito nuo sofos, — paaiškino. — Kolinas gimė beveik 
prieš tris savaites, per jas mudviem nė karto neteko normaliai išsi- 
miegoti. Mes išėję tėvystės atostogų. 

Prie moters prisijungė savo alkūnę trinantis vyriškis susivėlu- 
siais plaukais ir apsiblaususiomis akimis. 

— Kas yra? 

— Ji iš policijos. Ieško ponios Farnsvort. 

— Kodėl? 

— Turiu pasišnekėti su jūsų kaimyne, — įsiterpė Eva. — Ar 
šįryt ją matėte“ 

— Man sekasi, jei išvis ką nors matau. — Jis pasikrapštė akis. — 
Ne, regis, ne. Argi ji neturėjo mūsų pavaišinti sriuba? 

— O, šiandien? — Į mėlyną apklotą įsuptam ryšulėliui sukner- 
kus, moteris ėmė jį sūpuoti. — Tikriausiai dienos susilieja tarpusa- 
vyje. Ponia Farnsvort žadėjo mums atnešti sriubos, išvirtos pagal 
močiutės receptą. Ji elgiasi labai maloniai — aplanko mus su Ko- 
linu, iš parduotuvės pristato mūsų prekes, atsiunčia androidą pa- 
klausti, ar ko reikėtų. 

— Rodos, buvau pastebėjęs androidą. 

Leitenantės dėmesys nukrypo į tėvą. 

— Jos? 

— Aha, neseniai vaikščiojau lauke, kvėpavau grynu oru. Ir, jei 
neklystu, tolėliau išvydau androidą, kažkur gabenantį elektroninę 
įrangą. Ji turi daugybę aparatūros, pati anksčiau dėstė informatiką. 

— Kas nors ne taip? — pasiteiravo moteris. 

— Likite namuose. 

Evai nuskuodus atgal prie pastato, nuo kaimynų, gyvenančių 
priešingoje pusėje, atšlijo ir Pibadi. 

— Niekas jos nematė visą dieną, — grįžusi tarė partnerė. — 
Ponia Farnsvort nuolat laukan vedasi šunį, bet šiandien... prakeiki- 
mas, — užbaigė ji, kai Eva staigiai išsitraukė visraktį. 

— Ji turi androidą, kurį kaimynas pastebėjo išvelkantį elektro- 
niką. Įjunk vaizdo ir garso registratorių. 

— Prakeikimas, — pakartojo detektyvė ir susirado ginklą. 

Jos prasilaužė pro duris, Pibadi nėrė dešinėn, Eva patraukė 
kairėn. 

— Ponia Farnsvort! — sušuko leitenantė, slinkdama pirmame 
aukšte ir įdėmiai žvalgydamasi. — Čia policija. 

Tušti lentynų bei stalų ploteliai ir kitokia netvarka rodė, kad 
anksčiau tose vietose galėjo būti kažkokie daiktai. Virtuvę ji rado 
nusiaubtą. Bet apačioje neaptiko nei kompiuterių, nei saito. 

Eva tiek širdimi, tiek protu suvokė, kad pavėlavo — tai suprato 
anksčiau, nei jos užkopė į antrą aukštą. | 

Laiptatakio viršuje ji užuodė šlapimo ir mirties tvaiką, mostu 
liepė partnerei vėl sukti į dešinę. Pati žengė kairėn ir patraukė į ka- 
binetą. 

Nė nespėjo atšalti, pamanė tikrindama kūną. Dar viena šlykšti, 
baisi mirtis, kurios pėdsakais jai teks sekti. Ė 

Nuleidusi ranką leitenantė atsitiesė. 

— Kambaryje guli lavonas, — riktelėjo ir stvėrėsi už komuni- 
katoriaus, kad iškviestų pastiprinimą. 

— Antras aukštas tuščias, neskaitant... — pro tarpdurį įėjo 
Pibadi, nešina zirziančiu ryšuliu. Vieną sekundės dalį Eva prarado 
žadą, nes pamanė reginti dar vieną kūdikį. 

— Kas per velnias? 

— Jis kiūtojo po lova. Išgirdau inkštimą, kol dairiausi po mie- 
gamąjį. Radau antklodėlę, į kurią jį įsupau. Dalas, jis sužalotas. Bet 
nežinau, ar smarkiai. 

— Kad ir kaip ten būtų, jos padėtis blogesnė. 

— Tai šunytis. Pasak kaimyno, ji vedžiodavo Šniūkį keletą kar- 
tų per dieną, bet ne šiandien. 

— Daugiau nebevedžios. Mums prireiks įnagių komplektų. Jau 
pakviečiau mūsiškius. 

— Tuojau atnešiu, bet mes turėtume kaip nors jam pagelbėti. 

Eva pirštais persibraukė plaukus. Dabar ji aiškiai įžiūrėjo šunį 
ir šviesiai rudose jo akyse atsispindintį skausmą. 

— Kaip? 

— Eidama instrumentų pabandysiu skambtelėti veterinarui. 
Jis rimtai sužeistas. Nesijaudink, Šniūki, — nutoldama suburkavo 
Pibadi, — mes tavimi pasirūpinsime. Viskas gerai. 

Atsidususi Eva vėl pasisuko į negyvėlę. 

— Ką gi, mudvi likome vienos. Auka — baltaodė... — pradėjo 
fiksuoti duomenis į registratorių. 

Ji žvilgtelėjo per petį, kai grįžo Pibadi, rankose laikydama tar- 
nybinių įnagių komplektus. 

— Kur padėjai šunį? 

— Pamatęs mane, laukan išniro kūdikio tėvas, su kuriuo šne- 
kėjaisi. Jis pažįstą veterinarą, dirbantį vos už poros kvartalų. Perėmė 
Šniūkį ir bėgte leidosi pas gydytoją. 

Jos hermetiku išsitepė rankas. 

— Pirma ištirsime antrą aukštą, — tarė Eva. — Šiandien po- 
nios Farnsvort niekas nematė, vadinasi, Rainholdas čionai pras- 
muko aną vakarą, kol ji vaikštinėjo su šunimi. Jis kažkur miegojo. 

Pažiūrėkime, gal ką paliko. Ir eik ieškoti androido. Kol kas jo nepa- 
stebėjau. 

Leitenantė oficialiai patvirtino asmens tapatybę, nustatė mir- 
ties laiką. Mirė prieš keturiasdešimt tris minutes. Ji atsiliko nuo žu- 
diko mažiau nei valanda. 

— Jis tave išlaikė kiaurą naktį ir didžiąją dalį dienos, — sumur- 
mėjo. — Iš pradžių smogė lazda, ar ne? — Eva įdėmiai nužvelgė po 
plastiko plėvele slypintį pakaušį, žaizdą, sudžiūvusį kraują. — Toks 
jo metodas. Tu vaikštai su šunimi. Prieš guldamasi miegoti išvedi 
Šniūkį laukan. Jis tavęs laukia — kaip tėvo, kaip buvusios merginos. 
Tu grįžti, atidarai duris, ir Rainholdas puola iš už nugaros. Dar po 
sekundės šoka per slenkstį ir jau tada gali neskubėti. Ką jis pada- 
rė — šuneliui spyrė, nusviedė šalin, apdaužė lazda? 

Kalbėdama ji tyrinėjo kūną. 

— Užtempė tave viršun. Dėl kažkokios priežasties. Esi stambi 
moteris, tad kam tave vilkti į antrą aukštą? Dėl elektroninės įrangos. 
Čia tavo darbo kabinetas su rašomuoju stalu, kėde ir kušete. Anks- 
čiau dėstei informatiką. Ko gero, turėjai galingus kompiuterius. 

Evos akys nukrypo į kraują, apdraskytus riešus, dilbius, kulkšnis. 

— Tu stengeisi ištrūkti. Velniškai atkakliai. Nežuvai iš karto tik 
todėl, kad Rainholdas norėjo tavimi pasinaudoti. 

— Dalas, rodos, jis buvo užėmęs Farnsvort miegamąjį. Vonios 
kambaryje patikrinau atliekų perdirbiklį. Aptikau pirkinių įpaka- 
vimus. Plaukų dažus, odos kosmetiką. Ir šiek tiek plaukų. Jis apsi- 
kirpo. 

— Aišku. 

— Uniformuoti pareigūnai jau vietoje. 

— Lai jie apklausia gyventojus. Parodo aplinkiniams tapatybės 
pažymėjimo ir metamorfozinę nuotraukas. 

Pibadi linktelėjo. 

— Manai, ją pargriovė Rainholdas? Galbūt ji nukrito grum- 
damasi? 

— Sunku pasakyti, bet dėl vieno dalyko abejonių nekyla: mo- 
teris nesėdėjo susitaikiusi su likimu. Iš suraižytos odos matyti, kad 
bandė išsivaduoti. 

— Mano šnekintiems kaimynams ji akivaizdžiai patiko. — De- 
tektyvė giliai įkvėpė. — Antrame aukšte androido nėra. Dar perei- 
siu pirmą, bet jo nemačiau ir ten. 

— Rainholdas jį pasisavino. Turėti androidą patogu. Yra kam 
atlikti ruošos darbus, vykdyti pavedimus. Tarnas jį pradžiugintų. 
Sužinokime, kokį modelį Farnsvort buvo įsigijusi, ir išplatinkime 
visuotinį pranešimą. 

— Bus padaryta. Dalas, jis gali grįžti. Čia puiki vieta, bazei tin- 
kantis didelis namas. 

— Kaimynai. Po dienos kitos jie pradėtų stebėtis, kur prapuolė 
moteris su šunimi. Arba, visai įmanoma, jai tektų keliauti į sutartą 
susitikimą. Jis gavo, ko norėjo. 

Paniurusi Pibadi nudūrė akis į kūną. 

— Nes ji sukirto Džerį per informatikos pamoką. Vidurinėje 
mokykloje. 

— Nes Farnsvort jį siutino. Jam tik to ir tereikia. Taip pat pini- 
gų. Tegu uniformuotieji kimba į darbą. 

Eva išsitraukė saitą. 

— Labutis, — iš ekrano pasisveikino Finis. 

— Dar vienas lavonas. Į pensiją išėjusi informatikos mokytoja. 

— Už ką? Jam parašė blogą pažymį? 

— Sukirto. Todėl jis atkeršijo, uždusindamas auką plastikiniu 
maišu, prieš tai maždaug aštuoniolika valandų laikė ją pririštą prie 
kėdės. Ir sutalžė jos šunelį. 

— Šūdžius. 

— O taip. Moteriškė, regis, turėjo puikią aparatūrą, bet jis vis- 
ką pasiglemžė. 

Nukaręs Finio veidas dar labiau ištįso. 

— Negavęs žaisliukų, niekuo tau nepadėsiu. 

— Pasistengsiu nustatyti, ką ji turėjo, bet kol kas mane domina 
kitkas. Auka lyg ir buvo pasiturinti. Rainholdas tikrai norėjo pasi- 
savinti jos turtą. 

— Man paieškoti pinigų? Jokių problemų. 

— Jis žino, kad anksčiau ar vėliau kūną rasime, žino, kad jo ta- 
patybę atskleidėme. Moteris turėjo mokėti vieną kitą triuką, ar ne? 
Kaip prasklaidyti finansus, kaip juos paslėpti. 

— Jei savo darbą išmanė, su įvairiomis vingrybėmis tikrai 
buvo susipažinusi. 

— Gerai išmanė. Jeigu nusikaltėlis prispyrė auką pervesti san- 
taupas į jo sąskaitą, privertė ir užmaskuoti pėdsakus. — Leitenantė 
nukreipė žvilgsnį į subraižytą odą ir nubrozdinimus. — Bet ji — ne 
pastumdėlė. Galbūt savo triukus papildė užkoduotais pranešimais. 
Todėl man reikia elektronikos žinovo. 

— Tokio kaip aš. Vardink turimus duomenis. 

— Edė Baret Farnsvort, — pradėjo Eva. 


BAIGUSI PALAIKŲ APŽIŪRĄ, EVA ĖMĖSI KAMBARIO. 

Šioje vietoje Džeraldas Rainholdas aiškiai praleido nemažai 
laiko, versdamas Farnsvort tuštinti sąskaitas. Ir ji gebėtų idealiai 
suklastoti naujus asmens dokumentus, teisingai? Veteranė informa- 
tikos mokytoja. 

Eva sekundę užsimerkė. Jis pasikeitė išvaizdą — plaukų, odos, 
akių atspalvius. Bet persimainė tik atsidūręs čia. 

'— Kitasjo žingsnis jau suplanuotas, — tarė pasisukusi į Pibadi, 
kuri vėl prisiartino prie durų. — Apleidęs buvusios merginos butą 
jis veikiausiai kaipmat atkako į šį rajoną. Laikas atitinka, spren- 
džiant iš to, kada liudininkė paskutinį kartą matė auką. Į kelioninį 
krepšį įsimetė viską, ko reikėjo. Lipniąją juostą, virvę, peilį, beisbolo 
lazdą, drabužius, kosmetinius gaminius. Pribaigęs Lorę atvyko nu- 

dėti Farnsvort, bet pirma ją išnaudojo — suklastojo naują tapatybės 
pažymėjimą ir finansiškai pasipelnė. 

— Namas kainuoja krūvą pinigų, — pakomentavo detekty- 
vė. — Kokia jos finansinė padėtis? 

Evos saitas pyptelėjo, ir ji ekrane pamatė, kad susisiekti bando 
Finis. 

— Atsakysiu po minutėlės. Dalas. 

— Neskaitant nekilnojamojo turto, brangenybių, meno kūri- 
nių ir panašių dalykų, taviškė auka turėjo beveik keturis milijonus 
dolerių. 

— Prakeikimas. Dabar jis vartosi piniguose. 

— Iki šiandienos buvo ištuštinta kiekviena jos sąskaita, kurią 
aptikau per greitąją paiešką. 

— Tu manęs nenudžiuginsi naujiena, kad lėšos pervestos ele- 
mentariu būdu? 

— Deja, ne. Pirštukais padirbėta kaip reikiant, tačiau pinigus 
atkasime. Tiesiog iš anksto tave informuoju. 

— Dėkui. Jis išlošė aukso puodą, — nutraukusi ryšį, partnerei 
pranešė Eva. — Ir turėjo užtektinai smegenų sumėtyti pėdas. Ką 
gi, remsimės prielaida, jog savo protu jį pranokstame tiek mes, tiek 
Farnsvort. Bet dabar Rainholdas jaučiasi turtingas. 

— Taip prakutęs jis gali dėti į kojas. 

— Abejoju. — Pernelyg mėgaujasi dabartine veikla, pamanė 
Eva. Džiaugiasi šimtaprocentine sėkme. — Atsiskaitė ne su visais. 
Ir jis norės daugiau pinigų. Kam sustoti, kai esi išsiveržęs į priekį? 
Nors artimiausiu metu finansų pakaks. Kitą auką jis turbūt puls nu- 
mojęs ranka į šį konkretų faktorių. 

— Dalas, sąrašas ilgas. 

— Užmegsime ryšį su kiekvienu ir pasidomėsime, ar jie pažįs- 
ta dar kokius žmones, į kuriuos mums derėtų atkreipti dėmesį. Jei 
kas nors iš apklaustųjų pageidaus apsaugos, nusiųsime jiems farą. 
Mūsų biudžete pasistengsiu rasti lėšų. 

— Panašu, kad virtuvėje jį apėmė įniršio priepuolis. 

— Aha, mačiau. 

— Vaizdas atgrasus. Lėkštės suskaldytos, stalviršiai ir prietai- 
sai suraižyti, stikliniai indai sutrupinti į šukes, maistas išdrabstytas. 
Kažkas rimtai jį užrūstino. 

Eva paskutinį kartą dirstelėjo į lavoną. 

— Tikiuosi, Farnsvort. Žudikas troško, kad ji kentėtų. Pra- 
moko sau suteikti papildomo malonumo dorodamas buvusiąją. 
Tai dalis smagumo, galios demonstravimo, keršto. Ją ilgiausiai 
išlaikė gyvą. Naujos aukos irgi iš karto nenudobs, nes trokš pasi- 
linksminti. 

Iš kabineto ji žengė tuo momentu, kai laiptais ėmė kopti uni- 
formuotas policininkas. 

— Leitenante? Lauke stovi liudininkas, jis teigia matęs vyriškį, 
kurio išvaizda atitinka metamorfozinę nuotrauką. 

— Aš su juo šnektelėsiu. 

— Taip, mem. Šlavėjai ką tik atvyko. 

— Mes pasirengę jiems užleisti namą. 

Išėjusi į lauką Eva pamatė, kad ten, kur stovėjo jos transporto 
priemonė, juodos ir baltos spalvos patrulio automobilis ir šlavėjų 
furgonas, įsivyravo tikras eismo chaosas. 

Nepaisydama bliaunančių signalų ir skambių keiksmų, ji paju- 
dėjo tiesiai link vaikinuko — apie šešiolikos metų, su dirbtinės odos 
striuke, platforminiais auliniais ir rudais gaurais, vienoje pusėje 
išskustais kone iki viršugalvio, kad būtų matyti virtinė sidabrinių 
smeigių, blizgančių palei ausies kanalą. 

Negi ten mušant skyles jam neskaudėjo, savęs paklausė Eva. 

— Leitenantė Dalas. Kuo tu vardu? 

— Ksa. 

— Tavo vardas Ksa? 

— Tiksliau, Ksavieras. Ksavieras Pakas. Sutrumpintai Ksa. 

— Gerai, Ksa. Tu matei šitą žmogų? 

Vaikis vėl metė akį į metamorfozinį atvaizdą ir porą sykių pa- 
kilnojo pečius. 

— Aha, taip. Gyvenu tenai. — Jis mostelėjo kitapus gatvės. — 
Žodžiu, važiavau ant savo lentos. Traukiau iš parduotuvės, kur pir- 
kau limonadą. Ana ten pastebėjau bičą, kuris šlubuodamas tempė 
porą dėžių. 

— Raišavo? 

— Aha, va taip. — Berniokas jį pamėgdžiojo. — Atrodė sudir- 
gęs. Bet jo skudurai jėgiški. 

— Apibūdink juos. 

— Gera striukė, manau, tikros odos. Iš esmės atkreipiau dė- 
mesį tik į ją ir šlubčiojimą. — Mąstydamas Ksa susiraukė. — Tiesa, 
auliniai irgi šaunūs. Guldau galvą, kad taip pat odiniai, vadinasi, 
žalių jam netrūko. Viena dėžė liuksiška — dailus kelioninis krepšys. 
O kita? Nutrintas lagaminas. Gan šlykštus ir raudonas. Tokia spal- 
va bičams netinka. Didžiuliai tamsinti akiniai. Matyt, turėjo pinigų, 
bet juos iššvaistė. Ir liko tuščiomis kišenėmis. 

— Klibikščiavo, buvo apsirengęs gražiais skudurais, vilko ke- 
lioninį krepšį ir raudoną lagaminą. 

— Aha. Gremėzdišką, raudoną, su ratukais. 

— O kaip plaukai? Ilgi, trumpi, kokia spalva? 

Šįkart vaikinukas pasikasė galvą. 

— Trumpi. Ilgesni nei jūsiškiai, bet trumpesni nei maniškiai. 
Lyg ir gelsvi. Ir dar barzdelė iškart po apatine lūpa. — Veide vėl 
nušvito mąsli išraiška. — Galbūt. — Jis pirštu pabaksnojo sau smak- 
rą. — Geriau įsižiūrėjau tiktai dėl gražios striukės ir dėžių. Be to, 
bičas šlubčiojo tarsi rimtai susižeidęs. 

— Vakarų pusėn? 

— Aba, tenai. — Ksa žvilgsnis pakrypo į Farnsvort namą. — 
Kažkas nutiko poniai F? 

— Taip. 

— Kas? 

Gandas vis tiek sparčiai pasklis. Nėra prasmės slėpti tiesos, nu- 
sprendė Eva, neverta išsisukinėti. 

— Ji negyva. Įtariame, kad dėl moters mirties kaltas tavo ma- 
tytas vyriškis. 

Tarytum spragtelėjus pirštais, ledinis paauglys virto priblokštu 
berniuku. Akis nublizgino ašaros ir sukrėtimas. 

— Baikit, kas per nesąmonės. Eina šikt. Negali būti. 

— Užjaučiu. Tu ją pažinojai? 

— Ponią F? Bjaurus reikalas. Ponia F? Ji kieta, suprantate? Pa- 
deda man tvarkytis su tuo elektroniniu mėšlu, kurį dėsto mokyklo- 
je. Čia ne mano sritis, bet ji man padeda. Šlubas išpera ją patvarkė? 
Aš būčiau jį sustabdęs. Būčiau ką nors padaręs. 

— Tu ir darai. Kalbi su manimi, pasakoji, ką matei. Tai mums 
pagelbės jį surasti. 

— Kur šuo? Kur Šniūkorius? 

— Pas veterinarą, — atsakė Pibadi. 

— Sužalotas? Košmaras. Ponia F dėl jo eina iš proto. 

— Juo rūpinasi specialistai. 

— Noriu pašnekėti su mama. Noriu namo. 

— Keliauk. — Eva susirado vizitinę kortelę. — Paskambink 
man, jei dar ką prisiminsi. 

— Ji nėra įskaudinusi nė gyvos dvasios. Taip elgtis neteisinga. 
Ji nėra įskaudinusi nė gyvos dvasios. 

Vaikis įsikišo kortelę į kišenę ir perbėgo gatvę. 

— Šįkart gal ir įskaudino, — tarė leitenantė. — Galbūt jį sužei- 
dė. Pibadi, taksi. 

— Jau tikrinu. 

Į saitą įsikibusi detektyvė drauge su Eva pajudėjo automobilio 
link. 

— Pareigūne! 

Ji sustingo lūkuriuodama, kol prie jųdviejų atlėks naujai iškep- 
tas tėvelis. 

— Leitenantė, — pataisė. 

— O, atsiprašau. Šniūkis pernakvos klinikoje. Galvojau, kad 
jums prireiks veterinaro duomenų, todėl jo paprašiau vizitinės kor- 
telės. 

— Dėkui. 

— Ar... ar ponia Farnsvort tikrai... 

— Deja, taip. Atleiskite, kuo jūs vardu? 

— Bredas Pitersas. Ją bandė apiplėšti? 

— Ne visai. 

— Ji... ji labai maloniai sa mumis elgėsi. Atsikraustėme čia, kai 
Margo pastojo. Žmonos artimieji gyvena Sent Pole, todėl džiaugė- 
mės, kad greta buvo įsikūrusi, hmm, motiniško tipo kaimynė. Aš 
nieko negirdėjau ir nemačiau... Mūsų dėmesį prikaustęs kūdikis. 

— Jūs nieko nebūtumėte įstengęs padaryti. 

— Ar galėtume pasilaikyti šunį? 

— O... 

— Ji dievino savo globotinį. — Piterso, kaip ir vaikinuko, akyse 
sužvilgo ašaros. — Nenoriu, kad Šniūkis atsidurtų prieglaudoje, nes 
ten juo nesirūpins. Mes sumokėsime už veterinaro paslaugas. Šune- 
lis mus pažįsta. Ir mėgsta. Tuodu buvo lyg nedaloma visuma. Jis be 
galo ilgėsis šeimininkės. 

— Pažiūrėsiu, ką dėl jūsų pavyktų nuveikti. Kas žino, gal at- 
siras giminaičiai arba turto paveldėtojas, kuriam reikės pasirašyti 
atsisakymo dokumentus. 

— Gerai, bet iki tol jis gyvens pas mus... Šniūkio nederėtų 
įkurdinti prieglaudoje, pas svetimus žmones. Poniai Farnsvort šuo 
buvo kaip šeimos narys. 

Eva pagalvojo apie Galahadą. 

— Pasistengsiu, kad iš veterinaro jis persikeltų pas jus, nebent 
šuns pareikalaus artimieji. 

— Ačiū. Eisiu pranešti Žinias Margo. Neįsivaizduoju, kaip tai 
galėjo įvykti. Prieš pat mūsų nosis. 

Taip nutinka visur, toldama pagalvojo Eva. Nes nuolat atsiran- 
da tokių kaip Džeris Rainholdas. 

— Taksi, — atsigręžusi į Pibadi pakartojo ji. 

— Dispečerinė ieško vairuotojų. Pervežta daugybė klientų, to- 
dėl... 

— Tegul dairosi tų, kurie išleido keleivį prie klinikos, sveikatos 
arba greitosios pagalbos centro, ligoninės priimamojo — prie gy- 
dymo įstaigos. Arčiausios į vakarus nuo šios vietos. Kurie gabeno 
raišuojatį, susižeidusį vyriškį. Gal jis ką nors užsimetė ant kojos, 
o gal auka su visa kėde ant jo užgriuvo. Toks vaizdas man patinka. 

— Suprantama. — Pibadi vėl susisiekė su taksi bendrove, per- 
davė papildomą informaciją. — Pasisekė. Klientas su krepšiu ir la- 
gaminu paimtas prie Veriko ir Leito gatvių sankryžos, išleistas greta 
skubiosios pagalbos punkto Bažnyčios gatvėje. 

— Judinkimės. 

Galbūt jis tebesėdės priimamajame ir lūkuriuos apžiūros. Eva 
atsispyrė pagundai važiuoti visu greičiu, bet leido sau šokčioti per 
kitas transporto priemones, ko! Pibadi veidas perbalo. 

— Man, ko gero, prireiks kreiptis į vietinius, — išspaudė ji, kai 
leitenantė vėl sustabdė automobilį važiuojamojoje kelio dalyje. 

Eva be žodžių nukulniavo šaligatviu, įsiveržė į erdvų ir, nelai- 
mei, pustuštį laukiamąjį. Gausus pacientų spiečius būtų jį užlaikęs. 

Leitenantė žengė prie budinčios registratorės, atkišo tarnybinį 
ženklelį ir gestu liepė Pibadi parodyti metamorfozinę nuotrauką. 

— Jis čia? 

Moteris suraukusi antakius padėbsojo į atėjūnę, policininko 
ženkliuką ir fotografiją. 

— Jau nebe. 

Evą užvaldė dusinanti neviltis. 

— Kada išėjo? 

— Prieš valandą. Apytikriai. 

— Žinote, kur link jis pasuko? Kokiu transportu? 

— Ne. Paprasčiausiai išėjo pro duris. Kodėl klausiate? 

— Kuo skundėsi? 

Ji manieringai atsitiesė. 

— Aš negaliu dalytis informacija apie pacientą. 

— Vardas. Koks vardas? 

Registratorė dirstelėjo į kompiuterio ekraną. 

— Užsirašė kaip Džonas. Tik tiek ir reikia, jeigu apsieinama be 
draudimo. Jis atsiskaitė grynaisiais. 

— Noriu pasimatyti su gydytoju. Dabar pat. 

— Prisėskite, aš... 

— Tučtuojau. — Eva palinko virš stalviršio. — Ką tik atsisvei- 
kinau su buvusia mokytoja, kuri jau pakeliui į morgą. Čia gydėsi 
žmogus ją pasiuntęs į lavoninę. Anot jūsų, nuo jo atsilieku maždaug 
valanda. Neketinu eikvoti laiko ginčams. Kvieskite jį apžiūrėjusį 
mediką arba pati užsuksiu į kabinetą ir jums pridarysiu velniškai 
daug nemalonumų. 

— Palaukite. Luktelkite. 

Registratorė kone nuskriejo ir pranyko už kampo. Greičiau nei 
po minutės sugrįžo kartu su aukštu, laibu azijiečiu, vilkinčiu baltą 
chalatą plevėsuojančiais skvernais. 

— Ką visa tai reiškia? 

— Žmogžudystes. Vyriškis nužudė keturis žmones. Privalau 
žinoti, kada jis atvyko, kokių veiksmų ėmėtės, ką iš jo išgirdote. 
Viską. 

Medikas tylėdamas mostu paragino Evą sekti įkandin ir nėręs 
už to paties kampo atsivedė policininkes į nediduką kabinetą, ku- 
riame šalia netikro lango riogsojo vazonas su vešlia palme. 

— Pacientas įtariamas nužudymu? 

— Ir ne vienu. Kokiu vardu jis prisistatė, dėl ko skundėsi, kokį 
gydymą pritaikėte ir kada, jei tik išvis, liepėte jam atvažiuoti pakar- 
totinai išsitirti? 

— Jūs neturite orderio. 

— Užtat turiu keturis lavonus. Bet galime pažaisti, kaip norite. 
Pibadi? 

Daktaras numojo ranka. 

— Jis nesakė pavardės. Tik vardą — Džonas. Ir nė nesiteikė 
perskaityti sutarties dėl privatumo. Taigi. Pacientui lūžo du dešinio- 
sios kojos padikauliai ir įskilo pirmasis pleištukas. 

Medikas čiupo planšetę, sutekšeno ir pabarbeno per ekraną. 
Galop į Evą atsuko pėdos rentgenogramą. 

— Aha... pora lūžusių pirštų ir skilimas šioje vietoje, priešais 
pėdos skliautą? | 

— Iš esmės taip. Gydant tokias traumas, telieka įtverti, subin- 
tuoti koją, duoti skausmo malšinamųjų medikamentų ir liepti ilsinti 
pėdą. Taip ir padariau. Jo krūtinės sritis buvo nežymiai nubrozdin- 
ta. Bet vidinių sužalojimų neaptikau. Pacientas apleido įstaigą savo 
kojomis, išgėręs vaistų, todėl nejausdamas didelių nepatogumų. 

— Dėl pakartotinio vizito nesusitarėte, į kitą kliniką jo nenu- 
siuntėte. 

— Aš siūliau, bet jis atsisakė. Aiškino keliaująs — pas mus 
atvyko su manta. Tvirtino, esą transporto centre kažkas ant kojos 
užmetė sunkų lagaminą. Suklupęs parpuolė ir į jį tvojosi krūtine. 
Manė, kad pėda viso labo sumušta, bet netrukus nusprendė, jog 
trauma rimtesnė, todėl atvažiavo išsitirti ir pasigydyti. Už apžiūrą, 
procedūras, vaistus, tvarstį ir stiklo pluošto įtvarą sumokėjo gry- 
naisiais. 

— Per kiek laiko jis pasveiks? 

— Žiūrint, kaip elgsis. Jei kasdien keisis tvarstį ir laikysis nu- 
rodymų, išgis per keletą dienų. Be minėtų procedūrų — per porą 
savaičių. Svarbiausia yra pirmoji. 

— Taip, su traumomis esu susidūrusi. Jeigu pacientas grįš, nu- 
sprendęs pas jus pratęsti gydymą, susisiekite su manimi. Neišsiduo- 
kite, kad apie jį žinote, priverskite laukti arba vilkinkite procedūrą. 
Tas asmuo ūmus ir pavojingas. Žudo be jokių dvejonių. 

— Tuomet nuoširdžiai tikiuosi, kad čia nebepasirodys. Pas 
mus dažnai apsilanko vaikai. 

— Tiesiog liepkite jam prisėsti, luktelėti savo eilės ir paskam- 
binkite man. Kitkuo pasirūpinsiu aš. 

Vos tik jos atsidūrė lauke, Eva nužygiavo prie savo mašinos ir 
spyrė į padangą. 

— Prakeikimas! Jam būtinai turėjo pasisekti sulaukti greitos 
veiksmingos gydytojų pagalbos. Jo negalėjo užgaišinti žaizdoti, 
kraujuojantys arba vemiantys pacientai. 

Ji antru spyriu pašventino ratą, nudrožė į priešingą automo- 
bilio pusę ir slysdama ant sėdynės, nekreipdama dėmesio į garso 
signalų kakofoniją, įsitaisė prie vairo. 

— Taksi, — vėl kreipėsi į Pibadi. 

— Jau tikrinu. 


KAI NEPAVYKO RASTI REIKIAMO TAKSI, JOS GRĮŽO Į 
Žmogžudysčių skyrių, ir leitenantė nuėjo tiesiai į 


2 savo kabinetą. Kol Pibadi bandė prisiskambinti į są- 
rašą itrauktai kiekvienai potencialiai aukai, Eva atnaujino informa- 
ciją užrašuose ir išmaniojoje lentoje. 

Baigusi darbą peržvelgė duomenis ir parašė papildytą ataskai- 
tą, tada rankoje laikydama kavos puodelį įsižiūrėjo į lentą. 

Tėvai, buvusi mylimoji, mokytoja. 

Jis žudė ne chronologine tvarka. Ne pagal intymumo lygį. Ne 
pagal finansinės naudos faktorių, nes žinojo ar bent jau buvo tikras, 
kad Farnsvort gerokai turtingesnė už Lorę. 

Gal pagal skriaudos mastą? Pagal tai, kas jį smarkiausiai užga- 
vo arba supykdė? Prie ko lengviausia buvo prieiti? 

Grįžk į pradžią, sau įsakė Eva. 

Pirmoji nužudyta motina. Impulsyviai. Per įniršio priepuolį, 
po ranka pasitaikiusiu ginklu. 

Antroji žmogžudystė iš anksto apgalvota. Aukos tykojo pasi- 
rinkęs ginklą. 

Trečioji — suplanuota, aukai paspęsti spąstai, ginklas įsigytas, 
prisideda kankinimo elementai. 

Ketvirtoji — vėlgi planuota, aukos galimai, — greičiausiai, 
nusprendė ji, — laukė, tik neaišku, kokį ginklą pasitelkė: rastą 
name ar atsineštą. Moteris buvo kankinta stipriau, negana to, pa- 
sinaudota pasipelnyjant ir, labai tikėtina, suklastojant asmens do- 
kumentus. 

Kiekvienas sudorotas skirtingai, bet trys iš jų talžyti lazda, o 
pastarieji du pančioti virve bei lipnia juosta. 

Visi nužudyti savo namuose. 

Matyt, jis ir toliau panašiai elgsis, nutarė Eva, tačiau siekdama 
paremti išvadas apskaičiavo tikimybę. Negi Rainholdas terštų savo 
lizdą, kad ir kur šį susisuktų? Ir jam patinka galabyti žmones ten, 
kur jie jaučiasi saugiausiai. Naršyti po jų daiktus, valgyti jų maistą. 

Tokie veiksmai kilsteli žmogžudystę į aukštesnį pažeminimo 
lygmenį, teisingai? 

— Vieta turi reikšmės, — balsu pratarė ji. 

Išgirdusi sparčiai taukšinčius kaubojiškus Pibadi aulinius, lei- 
tenantė atsistūmė nuo stalo. 

— Ką sužinojai? — valdingai paklausė. 

— Rodos, gavome žinių apie elektroniką. Į valdybą atėjo mo- 
teris, dirbanti „Greitų pinigų“ lombarde, už penkių kvartalų nuo 
paskutinio nusikaltimo vietos. Liepiau jai palūkėti prie mano darbo 
stalo. Atvykėlė teigia įregistravusi tris kompiuterius, kurių numeriai 
tokie pat, kaip pažymėti ant Farnsvort aparatūros. Aš patikrinau — 
taip, ji teisi. 

— Gerai, aš ją apklausiu. Tegul įrangą paima Maknabas arba 
kas kitas, be kurio Finis galėtų apsieiti. 


MERGINA, EVOS POŽIŪRIU, KĄ TIK PERSIRITUSI Į PILNAMETYSTĘ, 
sėdėjo ant kėdės ir neramiai muistėsi. Juodaodė, laiba kaip šakalys, 
standžiai supintomis, idealiai lygiomis kaselėmis. Mūvėjo išdažytus 
džinsus, buvo užsimetusi raudoną striukę ir kramtė nagus. 

— Chuana Prints, — ją pristatė Pibadi. — Chuana, čia leite- 
nantė Dalas. 

— Aišku. Sveiki. Aš turėjau jums pranešti. Juk to reikalauja 
įstatymas, ar ne? 

— Kodėl gi jums nepapasakojus, ką turėjote pranešti? 

— Dirbu pas poną Rinskitą iš „Greitų pinigų“. Ir tas androi- 
das... androidus visada galima atpažinti, net jeigu jie itin geros ko- 
kybės. 

— O taip. 

— Žodžiu, jis atnešė tris kompiuterius — visiškai sukomplek- 
tuotus, aukštos klasės „D84C“. Tikras lobis. Gal kiek padėvėti, tačiau 
mes priimame visokius. Po sandėrio privalau juos įregistruoti, bet 
staiga pastebėjau perspėjimo signalą. Ponui Rinskitui pareiškiau, 
kad apie juos informuosiu teisėsaugą, o jis liepė nekišti nosies ne 
į savo reikalus. „Bet, pone Rinskitai, — sakau, — įranga vogta, jos 
ieško policija.“ Jis nurodė užsičiaupti, įregistruoti aparatūrą ir viską 
pamiršti, jei noriu išsaugoti darbo vietą. 

Nustojusi gremžti nagus, ji prikando apatinę lūpą. 

— "Taip ir padariau — tai yra užsičiaupiau, sutvarkiau doku- 
mentus, bet nepamiršau. Po darbo iš karto sėdau į autobusą ir atva- 
žiavau čia. Nes įstatymų reikia laikytis. 

— Jūs elgėtės teisingai. Ar anksčiau teko regėti tą androidą? 

— Ne, mem. Galimas daiktas, ponas Rinskitas niekada ne- 
skambina policijai, nors ir turėtų. Tikriausiai būčiau laikiusi liežuvį 
už dantų, bet trys aukštos klasės kompiuteriai... ne, aš negalėjau ty- 
lėti. Ar jis privalo žinoti, kad su jumis susisiekiau? | 

Mergina vėl ėmė krimsti nagus, tamsios jos akys prisipildė ne- 
rimo. | 

— Išsiaiškinęs, kad nepaklusau, ponas Rinskitas garantuotai 
mane atleis. Aš išlėksiu iš lombardo. 

— Jūs mėgstate savo darbą? 

— Jis užknisantis. — Chuana vyptelėjo. — Baisiai. Bet dirbti 
reikia. 

— Palaukite minutėlę. 

— Maknabas su dviem uniformuotais pareigūnais jau keliauja 
paimti įkalčių, — raportavo Pibadi. 

— Gerai. Tegul Chuanai išrašo čekį. Šimtinę už pranešimą. 

— Aš tuo pasirūpinsiu. 

Eva išsitraukė saitą ir kartu pakėlė pirštą, gestu prašydama 
merginos dar truputį palūkėti. 

Ji manė, kad atsilieps Rorko administratorius, bet į skambutį 
sureagavo pats vyras. 

— Ei. 

— Labas ir tau. Kaip tik ketinau išeiti iš biuro. 

— O man teks likti darbe. Aptikome dar vieną lavoną, netru- 
kus bus atvežti trys vogti kompiuteriai, kurie galbūt padės nustatyti, 
kaip aukos pinigai persikraustė į žudiko sąskaitą, be to, susidūriau 
su problemėle. 

— Elektronikos tyrimas? Pramogų neatsisakyčiau. Man atvykti? 

— Neprieštarauju, tik turėsi keliauti tiesiai pas Finį. 

— Mieliau rinkčiaus tave, bet pasitenkinsiu ir juo. Apie kokią 
problemėlę kalbi? 

— Tiesą sakant, dėl jos ir skambinu. Noriu įdarbinti vieną 
žmogų. 

— Į kokias pareigas? 

— Čia ir esmė. Aš neįsivaizduoju. Atvirai šnekant, noriu, kad 
tu įdarbintum vieną žmogų. 

Jo antakiai pašoko viršun. 

— Duoti kažkam darbo... bet nežinai kokio? 

— Kokia prasmė gyventi su vyru, kuriam dirba pusė planetos, 
jei negali jam pasakyti: „Įdarbink mergaitę.“ 

— Mergaitę? 

— Tiksliau, daugiau kaip dvidešimties metų merginą. Ji sąži- 
ninga, atvira. Mums pranešė apie vogtus kompiuterius, nors žinojo, 
kad už tokį poelgį bus išmesta iš lombardo. Švari, tvarkinga, man- 
dagi — ir sąžininga, — pakartojo leitenantė. — Neabejoju, kad jai 
ką nors rastum. 

— Eva, — atsiduso Rorkas. — Liepk jai paskambinti Kailui 
Pruetui. 

Sutuoktinis greitakalbe perdavė kontaktinę informaciją. 

— Kas jis toks? 

— Vienas iš centre veikiančio Žmogiškųjų išteklių valdymo 
skyriaus asistentų. Bus patikrinta biografija, ir ji privalės dalyvauti 
pokalbyje, bet, esu tikras, Kailas ką nors išmąstys. Atsiųsk merginos 
duomenis, aš perleisiu juos, kam reikia. 

— Nuostabu. Bus padaryta. Esu tau skolinga. 

— Tai jau tikrai. — Vis dėlto Rorkas nusišypsojo. — Jau va- 
žiuoju pas tave, tik pakeliui užeisiu pas Finį. 

Patenkinta leitenantė atsigręžė į Chuaną. 

— Pibadi, gavai jos duomenis? 

— Taip. 

— Nusiųsk Rorkui. — Savo partnerę Eva pervėrė žvilgsniu, 
kuris užkirto kelią bet kokiems klausimams. — Chuana, turėsite kai 
ką pasižymėti. 

— Taip, mem. 

— Leitenante, — pataisė Eva, kai mergina kišenėje sugraibė 
seną nutriušusį saitą. 

— Taip, mem, leitenante. 

Ganėtinai panašu. 

— Kailas Pruetas... — ji pasidalijo informacija, kurią Chuana 
užsirašė. — Užmegzkite ryšį su tuo žmogumi. Jis lauks jūsų skam- 
bučio. Padės susirasti darbą. 

Mergina atsiplėšė nuo ekrano ir porą kartų sumirksėjo. 

— Darbą? 

— Jūsų boso įstaigą uždarysime septyniasdešimt dviem valan- 
doms ar net ilgiau, jei užtiksime kitų vogtų prekių. Jam gresia bauda 
ar net baudžiamasis persekiojimas. Jeigu lombardo savininkas nėra 
visiškas pusgalvis, jis supras, kas teisėsaugai pranešė apie kompiute- 
rius. Negrįžkite tenai. Kreipkitės į mano nurodytą kontaktinį asme- 
nį. Su juo, kaip ir su manimi, kalbėkite nuoširdžiai. Jeigu praeityje 

turėjote kokių nemalonumų, iš anksto jam pasakykite. Chuana, ar 
policija kada nors buvo jus areštavusi? 

Tamsios akys išsprogo. 

— Ne, mem! Leitenante! Mama nudirtų man kailį. 

— Paskambinkite tam žmogui. Ir ačiū, kad atėjote. 

— Detektyvė Pibadi man įteikė šį čekį. Nežinojau, kad už pra- 
nešimus mokate. Atvažiavau ne dėl pinigų, bet jie pravers. Ir juolab 
naujo darbo galimybė. — Pakilusi ji ištiesė ranką. — Esu dėkinga už 
tokią progą. Mama sako, kad teisingas poelgis ir yra tavo atlygis, bet 
ji apsidžiaugs sužinojusi, ką gavau. Prieš Padėkos vakarienę tarsime 
ačiū išskirtinai jums. Jums abiem. Lėksiu tiesiai namo ir mamai pa- 
pasakosiu naujienas. 

— Labai gražiai pasielgei, — pakomentavo Pibadi, kai Chuana 
išskubėjo pro duris. 

— Visai įmanoma, kad jos žinios nulems tyrimo persilauži- 
mą. — Eva atšlijo nuo stalo ir užstojo Baksteriui kelią. — Kur išsi- 
ruošei? 

Krutindamas antakius jis suglostė kaklaraiščio mazgą. 

— Pamaina baigėsi, ir manęs laukia pasimatymas su karšta 
mergužėle. 

— Tu grįžti į darbą, o tave panelei teks mažumėlę atvėsti. 

— O, varge. — Jis metė žvilgsnį į lubas. — Man trūko tiek ne- 
daug. 

— Pibadi, potencialias aukas išskaidyk pagal gyvenamąją vietą. 

— Leitenante, reikalas susijęs su Rainholdo žmogžudystė- 
mis? — pasiteiravo Truhartas, nutaisęs uolią veido miną ir žengęs 
prie Baksterio. 

— Taip. Turime sąrašą asmenų, praeityje įsiutinusių Rainhol- 
dą, ir jis gali pulti bet kurį. Kiekvienam pranešta apie grėsmę ir pa- 
siūlyta apsauga. 

— Mums reikės juos prižiūrėti? — pasitikslino Baksteris. 

— Ne. Rainholdas kol kas nužudė keturis, ir visus — jų pa- 

čių būstuose. Užsukite pas tikėtinus kandidatus, pašnekėkite akis 
į akį, pateikite ataskaitas apie vietoves, prieigas, apsaugos sistemas, 
tenykščių dienotvarkes. Atkreipkite dėmesį į lengvai pernešamas 
vertybes ir pasidairykite elektronikos. Jeigu jūsų apklausiami žmo- 
nės pažįsta kitas tikėtinas aukas, apie kurias nežinau, pažymėkite 
juos sąraše. Parodykite metamorfozinę nuotrauką. Pakalbinkite su- 
gyventinius arba šeimos narius, jei tie įsikūrę po vienu stogu. Lai 
nusikaltėlio atvaizdą apžiūri ir jie. Rainholdas jau renkasi naują tai- 
kinį, jeigu iki šiol nebuvo jo numatęs. 

— Ar sąrašas ilgas? — pasidomėjo Baksteris. 

— Tavo mergina atšals, — pakartojo Eva. — Pats būsi kaltas, 
jei nesugebėsi vėl jos įkaitinti. 

Detektyvo veidą nutvieskė plati šypsena. 

— Aš esu kaitinimo specialistas. 

— Tuodu vyks į šiaurę nuo Soho, — nusprendė leitenantė. — 
Mudu susitelksime į patį Sohą ir pietinius rajonus. Kaip atlygį gausi 
modelį, kiek girdėjau, ledinę, — pasakė Baksteriui. 

— Karštą paukštytę? Nuostabu. 

— Sąrašas padalytas, įkeliu medžiagą į tavo kišeninį kompiu- 
terį, — paskelbė Pibadi. 

— Norėsiu išsamių ataskaitų, — priminė Eva ir vėl atsisuko 
į partnerę. — Perskelk ir mūsų dalį. Prieš susitelkdama į apklau- 
sas, turėsiu šnektelėti su Morisiu. Jei tau reikia pagalbos, čiupk kokį 
nors uniformuotą pareigūną. 

— Tvarka. Siunčiu tavo duomenis. 

— Kibk į darbą. Apsilankysiu Elektronikos skyriuje ir taip pat 
trauksiu į gatves. Skambtelėk man, jei išpeši kokių naujų žinių. 

Savo kabinete ji griebė apsiaustą su dokumentų krepšiu ir 
vengdama net pagalvoti apie liftą šoko ant judančio tako, kuriuo 
nuslinko į elektroninės aparatūros skyrių. 

Leitenantės pavyzdžiu, regis, nutarė sekti pusė valdybos dar- 
buotojų. 

Eva pasirengė spalvų ir judėjimo pliūpsniui, kuriuo pasižymė- 
jo Elektronikos skyrius, tačiau aplinka vis tiek drebino jusles, kol ji 
pagaliau nusigavo iki Finio kabineto, normalios išvaizdos kambario. 

— Ketinu rinkti informaciją iš pirmų šaltinių, bet iš pradžių 
norėjau šnektelėti su tavimi. 

— Įtrauksiu tave į savo žongliravimą. 

Ekranuose iš pažiūros veikė mažiausiai šešios programos, to- 
dėl ji spėjo, kad Finis visa galva pasinėręs į žonglieriaus veiklą. 

— Sakei, tas besmegenis susikirto per informatikos pamoką? 

— Aha. 

— Ką gi, jis išmoko pakankamai daug, kad priverstų ją atlikti 
sunkiai atsekamus pavedimus. Mes įsirėžiame į užtvaras, pėdsakai 
dingsta, atsiranda ir išgaruoja. Sakyčiau, pinigai prasmego lengva- 
tinio apmokestinimo zonoje arba už planetos ribų, bent jau didžioji 
dalis, deja, kol kas jų neatkapstėme. Manau, jis apsirūpins daugybe 
sąskaitų ir/arba slaptaviečių. Anksčiau ar vėliau finansus rasime, bet 
vargu ar šį dešimtmetį atskleisime naują jo tapatybę. 

Į leitenantę smigo basethaundiškos Einio akys. 

— Žodžiu, mums nepavyksta traukti tiesiu keliu. 

Eva sugrūdo rankas į kišenes. 

— Kai Rainholdą pričiupsime už apgailėtinos subinės, no- 
riu, kad advokatai neužeitų nė žiurkės urvelio, pro kurį galėtų jį 
išvilkti. 

— Tarp mūsų yra žmonių, gebančių savaip įveikti vingius ir 
tuo pat metu neišrausti žiurkių landų. Nors netvirtinu, kad elgtis 
reikėtų kaip tik taip. — Kapitonas kilstelėjo pečius. — Netrukus at- 
vyks Rorkas. 

O jis mokėjo laviruoti bet kokiais vingiais. Keletą tikriausiai 
pats išrado. 

— Jam patinka žaisti su elektronikos knibčiais. 

Finis viso labo nusišypsojo. 

— Rorkas mums praverstų. Maknabui atvežus kompiuterius, 

persikelsiu į laboratoriją. Dalį šios paieškos galima vykdyti automa- 
tiniu režimu. Tirdami įrangą rezultatų pasieksime greičiau. 

— Pranešk, kai... oho, koks mitrus, — nusistebėjo ji, kai į kabi- 
netą įžengė sutuoktinis. 

— Pasisekė išvengti eismo spūsčių. 

Elegantiškas tamsus jo kostiumas ir apsiaustas visiškai nesi- 
derino prie užnugaryje šėlstančių, pro tarpdurį regimų beprotiškų 
spalvų. Rorkas įsižiūrėjo į ekranus, savo pasakiškai žydromis akimis 
sparčiai įvertino rodmenis. 

— O, vien daugybiniai postūmiai, kryžminiai nukreipimai, ša- 
lutiniai kryčiai. 

— Aha, — patvirtino Finis. — Ir dar kai kas. 

— Bus linksma, ar ne? 

— Pasismagink. Aš turiu nusitrenkti į morgą ir vėliau apklaus- 
ti potencialias aukas. 

Kaip į šią maišalynę įsikomponuoja maistas, savęs paklausė 
Rorkas. Jo nuomone, žmona atrodė įsitempusi ir nusiplūkusi. 

— Važiuosiu kartu. 

Eva susiraukė. 

— Kaipgi linksmybės? 

— Padirbėsiu nuotolinėmis priemonėmis, išpešiu kuo daugiau 
naudos iš abiejų veiklų. Atsiųsk užduotis į mano kišeninį kompiu- 
terį, — paprašė jis Finio. 

— Žinoma. Jei palauktum, kol grįš Maknabas... 

— Jau grįžo, — įsiterpė Rorkas. — Mudu susidūrėme valdybo- 
je. Jis registravo įkalčius ir ruošėsi atnešti įrangą į laboratoriją. 

— Vieną kompiuterį pašalinsime iš registro. Pažiūrėsim, ką iš 
jo išgausi. 

— Su malonumu jį patyrinėsiu. Susitiksime garaže? — Evos 
paklausė Rorkas. 

— Aš galiu luktelėti. 

Ji atšlijo, pasiėmė saitą ir paskambino visiems sąraše sužymė- 

tiems asmenims, kuriuos ketino aplankyti. Su paskutiniu baigė kal- 
bėti eidama į garažą. Šalia žingsniavo Rorkas, nešinas užplombuotu 
kompiuteriu. 

— Kai esi taip apsirengęs, tavo daiktus turėtų vilkti koks nors 
pakalikas. 

— Ar ne? Siūlaisi savanore? 

Ji nuleido repliką negirdomis, surinko kodą ir atrakino auto- 
mobilio dureles. 

— Kaip ruošiesi dirbti, kol važiuosime per visą žemutinį Man- 
hataną? 

— Problemų nekils, nes prie vairo sėsi tu. 

Rorkas nuplėšė plombą, iš kišenės ištraukė kažkokį miniatiū- 
rinį kietąjį diską, sujungė jį su vienu prievadu, kišeninį kompiuterį 
susiejo su kitu. Nužvelgė Evą, iš garažo vairuojančią mašiną į visiš- 
kai apgailėtinai užkimštas gatves. 

— Tu nuvargusi, — pastebėjo. 

— Nieko panašaus. 

— O taip. Veikiausiai todėl, kad po pusryčių normaliai nebe- 
užkandai. 

— Sukrimtau sausainį. Gavau nedidelę jų dėžutę, kurią, velniai 
rautų, palikau kabinete. Teks su jais atsisveikinti. 

— Aš kalbu apie tikrą maistą. 

Negi ji išties nieko nevalgė? Eva nepajėgė prisiminti. 

— Užkąsiu grįžusi namo, mamyte. 

Atsilygindamas Rorkas dūrė pirštu jai į šoną, tuomet pabarbe- 
no per prietaisų skyde įmontuotą saitą, brūkštelėjo per jo ekraną. 

— „AutoChef“ režimas, — paliepė. — Dvylikos uncijų balty- 
minis kokteilis su šokoladu. 


Užsakymas priimtas... Vykdomas... 


— „AutoChef“ režimas? Koks dar „AutoChef“ režimas? 

— Užprogramuotas sistemoje, nes mano Žmona paprastai save 
marina badu. 


Patiekiamas... 


Jam teko atsisegti saugos diržą, pasisukti ir ištiesti ranką tarp 
sėdynių. Evos ausis pasiekė tylus slydimo garsas ir spragtelėjimas, 
ji susiraukė stebeilydamasi į veidrodėlį, bet iš savo vietos nieko ne- 
matė. 

— Kur automatas? Kaip jis ten atsirado? 

— Užpakaliniame pulte. Miniatiūrinis, — atsakė vyras įteikda- 
mas kokteilį. — Gali duoti tik kelis esminius dalykus. Poros rūšių 
kokteilius, kavą... | 

— Kavą“ 

Vieną užsitęsusią akimirką Rorkas ją varstė lyg dulkės sausu 
žvilgsniu. 

— Matyt, kalta meilė. 

— Kavą, — pakartojo Eva. 

— Ir kelis baltyminius batonėlius. Tu minėjai, kad žinyną skaitei. 

— Taip. Didžiąją dalį. Kai ką. Truputį, — prisipažino ji ir kal- 
tindama meilę išgėrė skystį. Skonis nebuvo bjaurus. — Kodėl tu 
nesi pavargęs? Kodėl tau pačiam nesusivertus baltyminio kokteilio? 

— Prieš porą valandų sočiai papietavau, vėliau mėgavausi ar- 
bata su sausainiais. 

— Prieš porą valandų aš vaikiausi žudiką. 

— Jeigu būtum ko nors rimčiau užkrimtusi, gal būtum jį pa- 
gavusi. 

— Deja, ne. Suknistas laimės kūdikis. Kas, atėjęs į kliniką, su- 
tvarko reikalus per pusvalandį? Niekas. Išskyrus jį. Kol kas Rainhol- 
dą lydi sėkmė, bet kai išnaršysime šitą... — Eva smakru kryptelėjo į 
kompiuterį, — ... ji tikriausiai nusišypsos ir man. 

Leitenantė sustabdė automobilį prie morgo. 

— Jei tau manęs nereikia, imsiuos darbo ir pasistengsiu, kad 
sėkmė atsigręžtų į tave. 

— Aha. 

Lipdama laukan Eva sudvejojo ir vėl prisėdo. Pakišo ranką po 
sėdyne, kažką trūktelėjo ir išgriebė šokoladuką su lipnia juostele, 
kryžmai priklijuota prie popierėlio. 

— Gudruolė. 

— Prakeiktas saldainių vagis negali prasibrauti į gerai apsau- 
gotą transporto priemonę, todėl salone visada turiu atsargų. — Ji 
perlaužė šokoladuką, vieną dalį įbruko sutuoktiniui. — Taip, kalta 
meilė, — patvirtino ir nėrė iš automobilio. 

Pralinksmėjęs ir sujaudintas — mat puikiai žinojo, kaip ji 
mėgo saldumynus, — Rorkas pamažu nudraskė popierėlį ir kartu 
susitelkė į darbą. 

Įdomu, pamanė atlikęs pirminį skenavimą. Tikras iššūkis, pri- 
dūrė mintyse, kai užbaigė antrąjį, nuodugnesnį. 

Susidomėjęs, priėmęs iššūkį, jis prarado laiko nuovoką. Per- 
traukas darė tik kartkartėmis, jei prireikdavo atsakyti į svarbius, 
reikšmingus skambučius arba pačiam su kuo nors užmegzti ryšį. 

Rorkas išniro iš darbinės būsenos, kai Eva vėl pradarė automo- 
bilio dureles. 

Žmona sudribo ant sėdynės, atlošė galvą ir užsimerkė. 

Jis numojo ranka į užduotį, delnu palietė jos plaštaką, bet ne- 
ištarė nė žodžio. 

— Morisio nuomone, žudikas ją laikė nelaisvėje apie aštuo- 
niolika valandų. Darbo kambaryje supančiotą lipnia juosta, pririš- 
tą prie kėdės. Pirmiausia smogė jai į pakaušį. Vėl beisbolo lazda. 
Moteris patyrė nestiprų smegenų sutrenkimą, galvą turbūt raižė 
akinantis skausmas. Organizmas praradęs daug skysčių, todėl ma- 
žai tikėtina, kad jis būtų davęs maisto arba vandens. Keletą kartų 
trenkė į veidą — delnu, kumščiu. Dalis kraujo ir šlapimo, aptiktų 
ant kelių, priklauso šuniui. Jos augintiniui, kurį Rainholdas sudau- 

žė. Gyvūnas nuvežtas pas veterinarą. Ji apsidraskė riešus, dilbius, 
kulkšnis. 

O, Dieve, pagalvojo Rorkas, bet nutylėjo. 

— Odą nusibrūžino mėgindama atlaisvinti juostą. Išsinarino 
petį. Kaip spėjame, prieš pat mirtį arba tada, kai buvo dusinama ant 
galvos užmautu plastikiniu maišeliu. Regis, taip išjudino kėdę, kad 
šioji užvirto jam ant kojos, sulaužė porą pirštų ir įskėlė pėdos kaulą. 
Taip, manau, čia jos darbas. Ji neleido žudikui lengvai išsisukti. Tam 
tikra prasme atsiteisė. Bent jau iš dalies. 

— Kas ji tokia buvo? — tykiu balsu paklausė Rorkas. 

— Gera mokytoja, gera kaimynė. Mylėjo savo prakeiktą šu- 
nelį. Jis, ko gero, tuo pasinaudojo. Visi teigė, kad moteris dievino 
gyvūną, elgėsi su juo kaip su šeimos nariu. Vargu ar būtų sutikusi 
vykdyti Rainholdo reikalavimus, jeigu tas nebūtų prigrasinęs su- 
maitoti augintinį, pakenkti šeimos nariui. Taigi ji nusileido. Mažų 
mažiausia laikui užvilkinti. Ir sužaloti užpuoliką, kai paaiškėjo, jog 
išgyventi nepavyks. 

— Tujį rasi. 

Eva dirstelėjo į kompiuterį. 

— Tikrai? 

— Būtinai. Paieškos veikiausiai tęsis ilgiau nei tikiesi, bet užsi- 
baigs sėkmingai. Šią sistemą ištrynė ne mėgėjas. Valyta kruopščiai 
ir profesionaliai. 

— Guldau galvą, kad jis privertė auką atlikti darbą. 

— Kada moteris mirė? Kokią valandą? 

— Apytikriai ketvirtą po pietų. 

— Vadinasi, ji čia niekuo dėta. Kompiuteriu pasirūpinta vėliau. 

— Jis nė už ką nebūtų susidorojęs su tokia užduotimi, jeigu 
tvirtini, kad valyta kruopščiai ir profesionaliai. Neužtektų įgūdžių. 
Tai... androidas, — staiga perprato Eva. — Moteris turėjo androi- 
dą, kurį pati buvo užprogramavusi. Rainholdas jam liepė sunaikinti 
aparatūros turinį. Ten ničnieko nebeliko? 

— Kas nors lieka visuomet. Sunkiausia aptikti informaciją ir ją 
sugrąžinti. Daugiau nuveikčiau savo laboratorijoje. Finio atsiųstus 
finansinius duomenis apdorosiu, kai grįšime į namus. 

Eva linktelėjo, atsitiesė, įsijungė Pibadi perduotą sąrašą ir nu- 
vairavo automobilį kompiuterio pasiūlytu maršrutu. 


VAŽIUODAMA PASKUTINIU ADRESU, SUSTODAMA GRETA REIKIAMO 
pastato, ji suvokė, kad išties pervargo. Dabar tetroško parsigauti 
namo, atsidurti nuosavoje erdvėje, apmąstyti bylą. 

— Šįkart palaikysiu tau draugiją, — tarė Rorkas. — Kol kas iš 
sistemos nieko daugiau neišpešiu. 

— Gerai. Čia gyvena treneris, kadaise vadovavęs Mažosios ly- 
gos komandai. Už nepaklusnumą pasodino Rainholdą ant suoliuko, 
o vaikis stvėrė lazdą ir patraukė namolio. 

— Manai, dėl vaikystės skriaudos jis žudytų žmogų? 

— Esu tuo tikra, — pataisė Eva. 

Priešais apsaugos skenerį, įtaisytą šešių aukštų daugiabutyje, 
iškėlė tarnybinį ženklelį. Sulaukė, kol mechanizmas jį nuskaitys ir 
įleis vidun. 

— Jie įsikūrę antrame aukšte, — pasakė kartu su Rorku žengu- 
si per slenkstį. — Veinas Boidas su žmona Marijana. Turi dvi duk- 
ras — viena mokosi doktorantūroje, kita studijuoja koledže. 

Ji nusprendė kilti nepriekaištingai švariu laiptų maršu, netru- 
kus pabeldė į 2-B numeriu pažymėtas duris ir prieš akutę atkišo 
ženkliuką. 

— Leitenantė Dalas? — iš garsiakalbio atsklido balsas. 

— Taip. Mudu neseniai kalbėjomės. 

— Kas su jumis? 

— Civilis konsultantas. 

Sekundę kitą tvyrojo tyla, bet spynos galiausiai sutraškėjo ir 
durys atsivėrė. Juos atsargiai nužvelgė tarpduryje stovintis Boidas, 

beveik šešiasdešimties metų, tvirtai sudėtas vyras ryžtingu veidu, 
giedromis žydromis akimis ir tamsiai rudais plaukais, kuriuos mar- 
gino žilės krapna. Prie jo stovėjo kresnas atgrasus šuo ir taip pat 
spoksojo į porelę, bet anaiptol ne budriai. 

— Gerai, Brunai, atsipūsk. 

Šuo kaipmat atsirėmė į Boidą, ir iš keistai, savotiškai paikai 
prašiepto snukio nusiraitė liežuvis. 

— Išgirdę, kas nutiko poniai Farnsvort, mes kiek sudirgome. 

— Nenuostabu. Ar galime užeiti? 

— Aha, atleiskit. Marijana, nesijaudink! Tai policija. Dėl visa 
ko jai liepiau užlipti laiptais. Šventėms atvyko ir mūsų vaikai. 

Uždaręs duris jis atsitraukė į erdvią svetainę aukštomis lubo- 
mis ir turėklais, kurie ją supo antrame lygyje. 

Brunas nuturseno ant raudono stačiakampio kilimėlio, nusėto 
šuns plaukais, ir iš karto ėmė graužti kažkokį kaulą. 

Antrame lygmenyje pasirodė trys žmonės — liekna blondinė, 
ką tik į trečią dešimtį įkopęs plačiapetis vaikinas ir lyg nendrė laiba 
brunetė, pora metų jaunesnė už vyruką. 

— Jie pakankamai suaugę, kad galėtų mane užginčyti, — į Boi- 
dą kreipėsi blondinė, — ir pranoksta savo skaičiumi. 

— Tėti, kol išsispręs šitas reikalas, būsime kartu. — Jaunuolis 
pirmas nusileido laiptais. 

— Gerai. Gerai, Flinai, tu teisus. Būsime kartu. 

— Reikėtų užkaisti kavos. Išgersite kavos? — paklausė Mari- 
jana. 

Dėl kavos, netgi netikros, galėčiau nužudyti, dingtelėjo Evai. 

— Su mielu noru. Pone Boidai, ar pas jus dar kas nors apsistojo? 

— Ne, esame tik mes. Flinas ir Sarė viešės iki sekmadienio, 
tada grįš į universitetinį miestelį. Pirmadienį visiems turėtų prasi- 
dėti įprasta darbo diena. 

— Metamortfozinę Rainholdo nuotrauką matėte? 

— Taip. Nė vienam iš mūsų neteko su juo susidurti. 

— Tikiuosi, su juo dar pasimatysiu, — burbtelėjo Flinas. 

— Liaukis. — Boidas sūnų pervėrė įspėjamu žvilgsniu. — Po- 
nia Farnsvort jam dėstė vidurinėje mokykloje. Mus sukrėtė žinia 
apie jos mirtį. Leitenante, seniau nei prieš dešimtmetį, gal prieš 
penkiolika metų, porą rungtynių neišleidau to bernioko į aikštelę. 
Bet jis nieko nepasimokė. Kai per čempionato varžybas pasiėmęs 
lazdą stojo į savo poziciją, nepaklausė mano nurodymo ir buvo iš- 
muštas, aš jo neužsipuoliau. Juk tai Mažoji lyga. Kur žaidžia vaikai. 
Ant jų nedera burnoti. 

— Jis buvo šunsnukis vaikystėje, toks liko ir užaugęs. 

— linai, — atnešdama kavą, nuilsusiu balsu papriekaištavo 
motina. 

— Tai tiesa, — įsiterpė Sarė. — Gerai jo nepažinojau, bet prisi- 
menu kaip bjaurų ir pagiežingą tipą. Ponios Farnsvort pamokų ne- 
lankiau, tačiau pas ją mokėsi mano draugai, kuriems ji labai patiko. 

— Aš neketinu jo teisinti, — pratęsė Boidas. — Jį būtina pri- 
čiupti ir sustabdyti. Mes elgsimės apdairiai, kaip ir tarėmės, bet 
jis neturi jokios priežasties mūsų žaloti. Vargu ar išvis mane atsi- 
mena. 

— Patikėkite manimi, Rainholdas jūsų neužmiršo, — pareiš- 
kė Eva. — Patikėkite manimi, jis kerštingas, nuožmus, trokštantis 
atsiteisti už menkiausias skriaudas. Pone Boidai, jūs esate vienas iš 
tų, ant kurių griežiamas dantis. Tris aukas žudikas daužė beisbolo 
lazda. 

— Viešpatie, Veinai. 

Boidas suėmė žmonos delną ir pabandė ją apraminti, tuo metu 
Eva tylėdama lūkuriavo. Nusprendė, kad gėrimas panašus į tarpinį 
siaubingos farų kavos ir fantastiškos Rorko kavos variantą. Skųstis 
negalėjo. 

— Klausykite, Džerio nemačiau nuo tada, kai jam buvo maž- 
daug vienuolika. 

— Įvertinkite jį kaip vienuolikmetį. Tik atvirai, pone Boidai. 

Išsakykite sąžiningą nuomonę — juk treniravote daug vaikų. Nea- 
bejoju, kad ją turite. 

— Tebūnie. — Vyriškis pirštais perbraukė savo plaukus. — 
Tingus, arogantiškas, pasalūniškas. Nepasiutęs, nedraskantis akių, 
bet aršokų manierų, kurios slėpė... Dieve, jis tebuvo vaikas. 

— Kalbėkite atvirai, — pakartojo Eva. 

— Slėpė silpnumą. Užtekdavo vieno šnairo žvilgsnio, kad jis 
įsižeistų. Amžinai plūsdavo pagieža. Žaisdavo gan gerai ir net būtų 
patobulėjęs, jeigu būtų treniravęsis ir drausmingai elgęsis. Bet nuo- 
lat praleisdavo treniruotes arba į jas vėluodavo ir visada sumąstyda- 
vo pasiteisinimą. 

Tebelaikydamas žmonos ranką Boidas pažvairavo į ją ir vėl at- 
sigręžė į leitenantę. 

— Nuoširdžiai prisipažinsiu, man jis nepatiko. Džiaugiausi, kai 
Džeris užmetė beisbolą, nors dėl to jaučiausi prastai. Šiaip ar taip, 
berniukas kėlė problemų, ir aš nė kiek neapgailestavau jį praradęs. 

Palinksėjusi Eva nukreipė akis į Eliną. 

— Buvo šunsnukis vaikystėje, toks liko užaugęs. Ir tapo žmog- 
žudžiu. Jūs įsikūrę neblogoje vietoje, apsirūpinę neprasta saugumo 
sistema, bet ją apeiti įmanoma. Iš anksto sukurpus planą, be abejo, 
o jis planuoti moka. Kam nors sekdamas pavymui prasmuks pro 
laukujes duris, apsimes meistru arba kurjeriu. Pone Boidai, jūs tu- 
rite puikią šeimą. 

— Aišku, aišku. Mes saugosimės. 

— Na, ir puiku. Po vieną į lauką neikite. Jeigu jį pastebėsite, — 
perspėjimas skirtas jums, Flinai, — nesivelkite į konfliktą, susiras- 
kite prieglobstį, keliaukite namo arba į viešą vietą ir paskambinkite 
į policiją. . 

— Kiek laiko visa tai tęsis? — paklausė Boidas. 

— O, kad galėčiau tiksliai atsakyti. Šiuo metu man svarbiausia 
rasti Rainholdą ir jį sulaikyti. 

— Ji nesustos, — pridūrė Rorkas. — Nesustos, kol nusikaltėlis 
pateks už grotų. Prižadu. 

— Ne vėliau kaip po valandos į jūsų butą prisistatys pareigū- 
nas, — kildama juos informavo Eva. — Jis čia budės kiauromis pa- 
romis, kol baigsime tyrimą. 

— Ačiū. Aš jus palydėsiu. 

— Leisk man, mama. — Sarė atsistojo ir nužingsniavo durų 
link. — Žinau, kas judu esate, — tyliai ištarė. — Atpažinau abu. Pa- 
sakysiu tėvams, kai išeisite. Manau, jie per daug prislėgti, kad atsi- 
mintų, kur jus matė. — Mergina prisivertė nusišypsoti. — Sužinoję, 
kas jūs tokie, pasijus saugesni. 

— Likite kartu, — patarė Eva. — Taip irgi bus saugiau. 


TAMSOJE SPINGSĖJO NAMO ŽIBURĖLIAI. JOS VAIRUO- 
jamam automobiliui riedant pro vartus, apnuogin- 


tas medžių šakas ėmė plakti čaižiai aimanuojantis 


vėjas. 


Sunki bus naktelė, pamanė Eva. Įvairiais atžvilgiais. 

Išlipus iš salono, tūžmingi gūsiai ėmė plaikstyti jos palto 
skvernus. 

— Kas yra? — griežtai paklausė ji, kai Rorkas plačiai nusišyp- 
sojo. 

— Vėjas, sutemos, šviesos ratilai. Tu panaši į nežemišką karžy- 
gę karalienę, pasirengusią stoti į kovą. 

— Nežinau, apie ką tu kalbi, bet dėl kovos neklysti. 

Grumdamasi su šuorais, Eva prasibrovė iki namų ir nuspren- 
dė, kad pirmoji mūšio stadija ką tik prasidėjo, nes fojė stūksantis 
Samersetas į ją įbedė šaltą žvilgsnį. 

— Ak, prisiminei, kur gyveni. 

— O ašvis viliuosi, kad tu pamirši. 

Jis tiesiog sutelkė dėmesį į Rorką, tuo metu Eva nusikratė ap- 
siaustu, o jai į kojas ėmė glaustytis atbėgęs katinas. 

— Man skambino tavo teta, ji pranešė, kad šeima, kaip ir pla- 
nuota, atvyks rytoj. Kiek supratau, ketina prisistatyti apie keturio- 
liktą valandą. 

— Gerai. Dėsiu visas jėgas, kad jie mane rastų namuose. 

— Tikėkimės. Ričardas Deblasas taip pat užtikrino pasiro- 
dysiąs. Į Niujorką atskrido šįvakar. Vaikai be galo džiaugiasi. — Jo 

akys smigo į leitenantę. — Niksė ypač nekantrauja susitikti su tavi- 
mi, drauge praleisti šiek tiek laiko. 

— Aš būsiu čia, — nukirto Eva. Kažkuriuo metu. Kažkaip. 
Dieve. 

Mintyse ji išvydo Niksę, kokią regėjo pirmą kartą — persigan- 
dusią, aptekusią tėvų krauju, drebančią duše, kuriame slėpėsi, — 
todėl laiptais užlipo į savo kabinetą jausdama, kaip pečius prislegia 
nauja našta. 

— Ką gi man daryti? — paklausė, kai įkandin atėjo Rorkas. 

— Tai, ką privalai. — Jis nuleido kompiuterį. — Dabar? Pava- 
karieniauti. 

— Jėzau, atstok nuo manęs. Aš turiu dirbti. Lentoje atnau- 
jinti duomenis, gauti informaciją iš Pibadi, Baksterio, Truharto ir 
farų, paskirtų į apsaugos komandas. Apsikeisti žiniomis su Finiu 
ir imtis viešbučių, nes tas kalės vaikas privalo kažkur apsistoti. Į 
paieškas reikia įtraukti ir nuomojamus arba parduodamus būstus, 
kadangi jis turi krūvą pinigų ir — gali, po velnių, neabejoti — idea- 
liai suklastotą asmens pažymėjimą. O, tiesa, kol užsiimu tyrimu, 
man dar tenka kimšti į burną maistą, nerimauti dėl šventinės va- 
karienės ir namus užplūsiančios armijos svečių. Minioje neįsteng- 
siu mąstyti. 

— Tikriausiai sunku, — apgaulingai, grėsmingai ramiu balsu 
atsiliepė Rorkas, — būti vieninteliu žmogumi mieste, gal net plane- 
toje, kuris pajėgus sugauti šį konkretų kalės vaiką. Tiksliau sakant, 
visą galybę žudančių kalės vaikų. Ir dar sunkiau, kai aplink tave tiek 
daug egoistų, norinčių, kad valgytum, miegotum ir retsykiais su jais 
pasikalbėtum. Kaip mes suvaržome tavo gyvenimą. 

— Omeny turėjau kitką. Velniškai gerai žinai... 

— Žinau, jog neprivalau čia stovėti ir klausytis, kaip mane vai- 
noji, nes į svečius atvažiuoja draugai ir giminaičiai. Arba todėl, kad 
esi pervargusi ir sudirgusi. Todėl daryk, kaip tinkama. 

Jis stvėrė kompiuterį ir išėjo. 


J. D. ROBB + MIRTINAI NEDĖKINGAS 273 


— Sudirgusi? — priblokšta, įskaudinta iki širdies gelmių, Eva 
sugniaužė kumščius ir nudūrė akis į katiną, kuris savo ruožtu spok- 
sojo į ją. — Iš kur jis traukė šitą mėšlą? 

Galahadas apsisuko, stačiai kilstelėjo uodegą — taip prisidėda- 
mas prie užgauliojimų — ir nupėdino įkandin Rorko. 

— Ir tau linkiu to paties, — sumurmėjo ji. 

Dideliais žingsniais grįžo prie stalo, spyrė į baldą ir atnaujin- 
dama išmaniojoje lentoje informaciją įsakė kompiuteriui perskaity- 
ti gautus pranešimus. Neprabėgus nė dviem minutėms, tūžmingai 
nusikeikė. 

— Kompiuteri, sustok ir išsaugok duomenis. Velniai griebtų. 

Ji žiojosi paklausti namų sistemos, kur ieškoti vyro, bet staiga 
suprato žinanti atsakymą. Prigriebęs įkaltį jis, aišku, įsitaisė labora- 
torijoje. 

Ne, tegul Rorkas nesvajoja, kad galės štai taip užbaigti barnį, 
juo labiau perimti dalį žmonos darbo ir sykiu visiškai sumauti ir 
taip prastą jos savijautą. 

Eva atsekė sutuoktinį į laboratoriją. Rado jį sėdintį, nusimetu- 
sį švarką, pasiraitojusį rankoves, ties pakaušiu sutraukusį plaukus. 
Vienoje rankoje laikė vyno taurę, akis buvo įsmeigęs į ištrintą kom- 
piuterį. 

— Aš nesu sudirgusi, ir tavo pasirinktas žodis skamba idio- 
tiškai. 

— Kaip pasakysi. 

— Ei, nedrįsk taip elgtis. — Ji bedė pirštu į Rorką. — Nekalbėk 
dirbtinai supratingu tonu, dėl kurio pati atrodau nesupratinga. Tu 
kaunies negarbingai. 

Jis teikėsi šaltai pažiūrėti į Evą. 

— Kovoju kaip noriu. 

— Aš neturiu laiko veltis į pjautynes. Stengiuosi dirbti kaip 
pridera, antraip ant lavoninės stalo atsidurs dar kas nors. Morisis 
nutars, kad iš manęs reikėtų imti nuompinigius. 

— Dirbk, leitenante, prašom. Neketinu tau užstoti kelio. 

— Bet užstoji. — Ji čiupo taurę, godžiai nurijo gurkšnį. — Kni- 
si man galvą, dėl tavęs jaučiuosi kvaila, savanaudė ir... 

— Sudirgusi? — pasufleravo Rorkas, nusipelnydamas ugningo 
žvilgsnio. 

— Garbės žodis, jei dar kartą tai pasakysi, aš tau užvošiu. 

Jis pakilo nuo kėdės. Dabar jiedu stovėjo akis į akį, kone susi- 
glaudę nosimis. 

— Pamėgink. Mums, po velnių, nepakenktų geros peštynės. 

Eva tėškė vyno taurę ant stalo. 

— Negundyk manęs. 

— Veikiau metu tau iššūkį. — Jis labai lėtai prašiepė lūpas. — 
Nebent esi pernelyg sudirgusi, kad išpildytum savo pažadą. 

Užuot tvojusi, kaip jis tikėjosi, Eva pėda užkabino vyro koją, 
norėdama jį pargriauti. Rorkas sureagavo atsakomuoju kirčiu, ir 
inercija juos išmušė iš pusiausvyros. 

Jis bandė pasisukti, prisiimti stipriausią smūgį, tačiau abu su 
tokia jėga rėžėsi į laboratorijos grindis, kad trenksmas sukrėtė kau- 
lus. Karpydama kojomis ji nusirideno ir alkūne tvojo į paširdžius, 
bet Rorkas, iš prigimties slidus tipas, kirtį sugebėjo atmušti. 

Dėl gerokai didesnio kūno svorio jam beveik pavyko sukaus- 
tyti Evą, tačiau ji, pati ne mažiau slidi, iš gniaužtų išsisuko. Labai 
mažai trūko, kad keliu būtų pataikiusi į kiaušus. 

Ir dar kaltino jį negarbinga kova. 

Jie grūmėsi, ritinėjosi atsitrenkdami į kėdutes ir spinteles, ne- 
vengdami užsigauti ir siekdami vienas kitam įstatyti po kelias mėly- 
nes, kol galiausiai Rorkui pasisekė ją priremti, o Eva įspaudė kelį — 
ne per švelniai — jam į pautus. 

Vyro plaukai išsidraikė, apsiautė jųdviejų veidus nelyginant 
užuolaida. Įrangos gausmą ir spragsėjimą nustelbė spartus alsavi- 
mas. Pašėlusio siuto kupinos žydros jo akys susikirto su josios ru- 
domis, verdančiomis pykčiu. 

Jo širdis, jos širdis dundėjo it karo būgnai. 

Staiga, tarsi spragtelėjus jungikliu, Rorkas įsisiurbė jai į lūpas, 
o Eva jį apsivijo kojomis. Įniršis, nusivylimas, užgaulės virto siautu- 
lingu pirmykščiu poreikiu. 

Kol toji reikmė, tas šėlsmas stiprėjo ir liepsnojo, ji krimsčiojo 
sutuoktinio liežuvį ir draskė marškinius. Dabar abu ridenosi susiki- 
bę, užvaldyti primygtinio, bemaž nartaus troškimo išsilieti. 

Jų rankos susipynė, lūpos susijungė, jo gyslose kunkuliavo 
kraujas, jos kūnas rietėsi ir drebėjo. Eva rangėsi po juo, įsupdama 
savimi, kurstydama visiškai nežabotą geidulį. 

Rorkas timptelėjo jos kelnes žemyn, nuplėšė ploną, paprastą 
užtvarą, savo rankomis privertė ją užkilti į žadą atimančią, šiurpu- 
lingą malonumo viršūnę. 

Dar ir dar, tiek iš jo, tiek iš jos, kol abu nugrimzdo į audringą 
beatodairiškos, neįtikimos aistros sūkurį. 

Užvaldyta niūraus pasitenkinimo, trokšdama daugiau malo- 
numų — visko iš karto, — akinama geismo, Eva jį prisitraukė prie 
savęs. Išlinko tilteliu, pareikalavo pirmo aršaus dūrio, paskui antro, 
trečio. Surakinusi jį kojomis, vertė judėti — kaip raitelė, pentinais 
nuožmiai kertanti žirgui per šonus, — kol vyras ją užtvindė. Kol 
ištuštino. Kol pats ištuštėjo. 

Jis susmuko ant žmonos praradęs kvapą, nepajėgdamas blai- 
viai mąstyti. Ji mane sulygino su žemėmis, pagalvojo. Apnuogino 
iki kaulų, tada suskaldė į šipulius. Eva išglebusi tysojo apačioje, ir 
Rorkas pajuto, kad jos kūną krato virpuliai, beprotišką pasimylėji- 
mą lydintis drebulys. 

O gal purtė jį. Arba juos abu. 

Visa tai priklausė jam. Kiekvienas siutinantis, erzinantis, ke- 
rintis, drąsos sklidinas jos colis. Priklausė jam. 

Ir jis nebūtų keitęs ničnieko. 

— Šiai veiklai, kaip matau, laiko turėjai. 

Gerklė degė, tarytum būtų prarijęs liepsną — jis galėjo atseikė- 

ti milijoną už vyno taurę, likusią ant stalo, arba jėgas, kurios leistų 
atsistoti ir ją paimti. 

Rorkas vos įstengė kilstelėti galvą, kad nužvelgtų Evą. Įraudu- 
sią, švelnutėlę, išsitiesusią, žioruojančiomis viskio spalvos akimis. 

— Ilgai neužtrukome. 

Replika jam sukėlė šypseną, kaip ir jo veidą palietęs žmonos 
delnas. Rorkas savo ruožtu prispaudė jai prie skruosto lūpas. 

Nuplovus pyktį ir geismą, viršun iškilo tvirtas meilės pagrindas. 

— Aš nesudirgusi. Sugalvok kitokį žodį. Pats žinai, man patin- 
ka tavo šeima. Tiesiog... dabar, kai užgriuvo problemos, ir pas mus 
atvyks tiek daug svečių, na... 

— Esi iš dalies praradusi pusiausvyrą. 

Ji apmąstė frazę. 

— Gerai. „Praradusi pusiausvyrą“ tinka. Aną vasarą, kai ten 
nuvykome, daugiausia dykinėjome ir gėrėme alų — jei neskaitytu- 
me dėmesį trumpam atitraukusio lavono, bet toji byla nebuvo mano. 

— Puikiai suprantu, apie ką tu šneki. 

— Aha, turbūt. Ir nepamiršk Niksės. Taip nederėtų reaguoti, 
bet kaskart, kai išvystu mergaitę arba su ja pasikalbu, mano viduriai 
persisuka. Vėliau pojūtis išblėsta, tačiau juo prasideda kiekvienas 
susitikimas. Galvoje Niksę regiu tokią, kokią radau, kai ji nuropo- 
jo per tėvų kraują ir pasislėpė. Nenutuokiu, kodėl vaikui knieti su 
manimi matytis arba bendrauti. Esu tikra, kad jai primenu patirtus 
išgyvenimus ir netektis. Emocijos jaukia mano mintis, o dabar man 
reikalingas blaivus protas. | | 

— Jeigu mergaitei kurstytum širdgėlą, Ričardas ir Elizabeta tau 
neleistų su ja kalbėtis. 

— Tikriausiai. 

— Dėl draugų ir artimųjų nesuk galvos. Kitas porą dienų skirsi 
jiems tiek laiko, kiek pajėgsi ir kada galėsi. Jie, kaip geri bičiuliai 
ir šeimos nariai, suvokia, kas tu esi, kuo užsiimti ir ką reiškia tavo 


darbas. 

— Tik ne Samersetas, — nusivaipė ji. 

— Ir Samersetas. — Rorkas pirštu brūkštelėjo per jos smakro 
duobutę. — Tave kirkinti mėgsta tiek pat, kiek tu — erzinti jį. 

— Gal ir taip. 

Ji minutėlę užsimerkė. 

— Aš pavėlavau. Matau juos mintyse, matau, ką jis padarė au- 
koms, nes aš pavėlavau. 

— Klausyk. — Jo lūpos prigludo prie Evos kaktos. — Puikiai 
žinai, kad savęs kaltinti neturėtum. 

— Žinojimas ne visada padeda. Išsiaiškinti faktai byloja, kad 
Rainholdai buvo geri žmonės ir kaip įmanydami geriau stengėsi 
atlikti tėvų pareigas, o sūnus, nebesulaukęs nuolaidžiavimo, juos 
paskerdė. Sunaikino. Lorei Nučijo, atsakingai paprastai merginai, 
šauniai padavėjai, porą kartų teko nertis iš kailio, kad jis gautų dar- 
bą. Džeris pažemino ir pribaigė buvusią mylimąją, nes Lorė, kai nu- 
džiovė jos pinigus ir vėliau jai smogė, nebeleido jam gyventi drauge. 

Rorkui ją apkabinus, Eva susirietė ir prie jo prisiglaudė jausda- 
ma, kad vyro glėbys teikia paguodą. 

— O Farnsvort — puiki mokytoja, viena iš tų, kurias mokiniai 
atsimena. Ji mylėjo savo bjaurų šunytį, kadaise kaimynams nešdavo 
sriubos. Rainholdas ją kankino ištisas valandas ir nužudė, nes tin- 
gėjo atlikti sumautus namų darbus. 

— Tu jį pažįsti. Ir sulaikysi. 

— Iš pradžių turiu rasti tą niekam tikusį šunsnukį. 

— Taip ir padarysi, — užtikrino Rorkas. 

Eva lėtai atsiduso. 

— Aha. — Apsiramink, nurodė sau. Paprasčiausiai apsira- 
mink. — Ką gi, man labai gaila. Tam tikra prasme. 

— Atsižvelgiant į tai, kuo viskas baigėsi, — vyptelėjęs pastebė- 
jo jis, — man neapsiverčia liežuvis tau pritarti. 

Eva suvokė galinti atsakyti šypsniu. 

— Dabar esu išalkusi. 

— Tikrai? 

— Taip, tikrai. 

Jis pakilo ir atsitūpė. Kurį laiką į ją stebeilijosi šypsodamasis. 

Pasekusi vyro žvilgsnį Eva nužiūrėjo save. Pamatė suplyšusią 
rankovę vietoje palaidinukės, didžiąją dalį apatinių marškinėlių, 
ginklo diržą — iki aulinių kulkšnių nutrauktas, sumaigytas kel- 
nes — ir rankinę. 

— Palaidinukė, ko gero, buvo nebloga, — balsu pagalvojo. 

— Laimė, tau jų nestinga. Kaip ir man. 

Jis nusimetė savo draiskanas. 

— Skurlius reikia įkišti į atliekų perdirbiklį. Nenoriu, kad į 
juos Žiopsotų Samersetas. 

— Nuolat turiu tau priminti vieną dalyką: jis žino, kad mes 
mylimės. 

— Seksas būna įvairių rūšių. 

Jai maunantis kelnes, Rorkas mąsliai apžvelgė drabužgalius. 

— Tavo tiesa. Mes juos surinksime. — Jis ištiesė ranką ir pagel- 
bėjo Žmonai atsistoti. — Gal persirengiame, užkandame ir imamės 
darbo? 

— Sakyčiau, planas geras. 

— Ką manai apie spagečius su mėsos kukuliais? 

— Sakyčiau, planas genialus. — Ji leido sau trumpam atsiremti 
į Rorką. — Giliai viduje niršau visą dieną. Pyktis susijęs tiktai su 
byla, bet iš jo tyrimui nėra jokios naudos. Man aiškiai reikėjo nu- 
leisti garą. | 

— Džiaugiuosi galėdamas tau padėti. 

Eva pirštu bedė į apnuogintą jo krūtinę. 

— Tu irgi išsikrovei, bičiuli. 

— Abu turime už ką jaustis dėkingi. 

Jie drauge sugraibė skarmalais virtusius rūbus. 

MAISTAS PRAVERTĖ, KAIP IR PASTANGOS UŽSIIMTI EINAMAISIAIS 
darbais — išmaniojoje lentoje atnaujinti duomenis, perskaityti ope- 
ratyvininkų ataskaitas, paskambinti Finiui. 

Ji nenutuokė, ką konkrečiai Rorkas veikė laboratorijoje, bet 
neabejojo, kad kas jau kas, o jis galėtų aptikti informacijos ištrintoje 
įrangoje. Ir suras. 

Eva įvertino tikimybes, tačiau rezultatu neliko patenkinta. 
Tiesą sakant, atmetus vieną faktorių, porą jaunesniųjų, studentiško 
amžiaus Boidų, procentinis dydis išaugo. Iš kur Rainholdui žinoti, 
kad per Padėkos dieną vaikai grįžo namo? 

Ar jis bent susimąstys apie šeimą ir šventadienius? 

Tam tipui knietės pričiupti Boidą, svarstė ji vėl gurkšnodama 
kavą. Vien todėl, kad įrodytų gebantis išmušti kamuoliuką už aikš- 
telės ribų, štai kaip jis galvos. 

Tačiau treneris nepriminė prastokos fizinės formos pardavėjo, 
kuriam sūnus surengė pasalą — tame pačiame bute gyvenęs sūnus. 
Boidas ne vien tvirtai sudėtas, bet ir įrengęs neblogą saugumo sis- 
temą. Žudikui tektų kruopščiai suplanuoti veiksmus. Ir prireiktų 
drąsos. 

Ne, jis veikiau iš pradžių puls moteris, nusižiūrės senesnius ir 
prasčiau apsisaugojusius taikinius. 

Sąrašo viršuje buvo Marlenos Vizlet ir Šumeikerių kandida- 
tūros, įkandin jų sekė bičiulis Avigalvis Džo ir Garberis, pasaulio 
pažinimo mokytojas. 

Jeigu nusikaltėlio elgsenos modelis nesikeis, jis pasirinks vieną 
iš tų keturių. Jeigu, mintyse pakartojo Eva, išryškindama kiekvieną 
pavardę. 

Galbūt Rainholdas nuspręs kiek atsipūsti ir pasimėgauti nau- 
jausios aukos pinigais? 

Ne, nusprendė ji ir pakilusi nuo kėdės ėmė vaikštinėti ratais. 
Rainholdas trokš dar kartą išgyventi euforiją, galios pojūtį, keršto 
malonumą. Tačiau patirta trauma jį tikriausiai mažumėlę pristabdys. 

— Kurgi tu esi, nuokruša? 

Vėl ekrane įsijungusi žemėlapį, Eva pasižymėjo kiekvieną nusi- 
kaltimo vietą ir tašką, kuriame žudikas buvo užfiksuotas. Padedant 
kompiuteriui, bandė sudaryti papildomus maršrutus ir apskaičiuoti 
kitas tikimybes, kol pradėjo smilksėti galva. 

Į kabinetą įžengęs Rorkas rado ją stovinčią, tyrinėjančią re- 
zultatus, siūbuojančią ant kulnų, bet ne tiek iš nuovargio, kiek iš 
nusivylimo. 

— Velniai rautų, variantų per daug. Viešbučiai, apartamentai, 
kooperatiniai, sublokuoti, šeimoms skirti butai. Net jeigu į paiešką 
įtrauktume vien aukštos klasės būstus ir netoli jo senojo rajono ply- 
tinčius sektorius, alternatyvų vis tiek per daug. O gal jis nutars ap- 
sistoti į šiaurę nuo centro. Prakeiktame Naujajame Džersyje. Bruk- 
line, Kvinse. Ne, ne. — Pyktelėjusi ant savęs ji pasitrynė įtampos 
kaustomą sprandą. — Rainholdas įsikurs Manhatane, šalia pažįsta- 
mų vietų. Nenorės per atstumą mėgautis pranašumu. Bet... 

— Leitenante, tu sukinėjiesi ratu. 

— Žinau. Todėl siuntu. 

— Privalai pamiegoti. Išvalyti protą. — Jis delnu suėmė Evos 
smakrą. — Iš ryto padėtį įvertinsi šviežia galva. 

— Aš nekenčiu vyruko, nors tai kvaila. Nė nesuprantu, kodėl 
taip jaučiuosi, juk esu tyrusi ir baisesnius nusikaltimus. Bet jis man 
įstrigęs skersai gerklės. 

— Kai įtariamasis atsidurs kvotos kambaryje, skersai jo gerklės 
įstrigsi tu. — Rorkas lūpomis palietė jai kaktą. — Eikš į lovą. 

Nusnūsti nepakenktų, dingtelėjo jai, nes klaidžiojant ratu pa- 
siekti tikslo nepavyks. 

— Ką nors išsiaiškinai? — pasiteiravo Eva, kai jiedu nužings- 
niavo į miegamąjį. 

— Procesas lėtas ir klaikiai erzinantis. Atkasiau keletą baitų ir 
pakankamai duomenų, kad suprasčiau — būtent ji prikišo rankas 
prie kompiuterių. Išgavę daugiau informacijos, manau, pajėgsime 

tiksliau atsekti pinigų pėdsakus. Kol kas tą sieną Finis daužo galva. 
Šįvakar porą kartų jam skambinau ir aptariau klausimus. Rytoj ka- 
pitonas vėl mėgins pralaužti užtvaras. Kol dar nespėjai pasidomėti, 
taip, dirbo ir Maknabas, beje, į pagalbą jie pasikvietė Kalendar. Mes 
atliksime užduotį, bet darbas bus lėtas ir erzinantis. 

Miegamajame ji nusirengė. 

— Jeigu aptiksime pinigus, bet teisiškai neįstengsime jų pa- 
siekti, galėtum neoficialiai įsilaužti į sąskaitas. 

Jis per petį metė akį į Evą, užsivelkančią naktinius. Kai žmona 
pervargdavo, jos oda įgaudavo blyškų, kone perregimą tviskesį. 

— Taip, galėčiau, ir maloniai praleisčiau laiką. 

— Man reikia apie tai pamąstyti. Tiksliau, iš pradžių privalome 
rasti finansus, o tada turėsiu gerai viską apgalvoti. Jeigu jo neap- 
tiksiu savo metodu, tikriausiai privalėsiu pasinaudoti tavuoju. Nes 
Rainholdas jau numatęs naują auką, jau svarsto, kaip iki jos prisi- 
gauti. Rezga planą, be galo didžiuojasi savimi. 

Jiedu nuslydo po apklotu, ir Rorkas ją prisitraukė. 

— Kad ir kaip ten būtų, žudiką tu prigriebsi. Tuomet jo pasi- 
pūtimas išgaruos, tiesa? 

— Bent jau kai baigsiu jį doroti. 

Eva užsimerkė, pabandė prisiversti užmigti. 


NAUJUOSE PRABANGIUOSE VIRŠUTINIO AUKŠTO APARTAMENTUOSE, 
naujoje prašmatnioje lovoje tysantis Rainholdas nurijo dar vieną 
analgetikų dozę ir ją užsigėrė šampanu, atsidaręs paskutinį iš bute- 
lių, kuriuos atsikraustymo proga dovanojo pastato administracija. 
Suknistą pėdą varstė skausmas! | 
Išėjęs iš klinikos jis jautėsi neblogai, netgi velniškai gerai, nes 
organizmas buvo pripumpuotas vaistų. Pasijuto dar šauniau, kaip 
tikras piniguočius — turintis keturis milijonus, — kai nukako į išsi- 

nuomotą butą ir ten pamatė administracijos atsiųstą riebiašiknę do- 
vanų pintinę. Su šampanu, aukščiausios kokybė sūriu, saldumynais, 
vaisiais, sausainiais ir įvairiausiais turtuolio užkandžiais. 

Nuotaika taip smarkiai pakilo, kad jis liepė androidui išpakuo- 
ti daiktus, nupirkti kokio užsienietiško alaus, sugrįžti ir vakarienei 
paruošti kepsnį. 

Rainholdas neabejojo su džiaugsmu įprasiąs vakarais mėgautis 
kepsniais. 

Jis apėjo apartamentus, vėliau paslankiojo po kompleksą — 
užsuko į parduotuves, sporto klubą, restoranus ir barus. Viename 
iš pastarųjų ketino pasėdėti ilgiau — mažų mažiausiai išlenkti ant- 
rą gėrimo stiklą, galbūt užkalbinti kokią moterį, — bet nusprendė 
pirma susipažinti su vietove. Džiugiai nusiteikęs pavaikštinėjo po 
kvartalą norėdamas pajusti aplinką. Gydytojo nurodymus kuo dau- 
giau sėdėti iškėlus koją prisiminė tik tada, kai pėda ėmė nežymiai 
tvinksėti. 

Puskvaišiui daktarui derėjo aiškiau viską išdėstyti, pamanė jis 
grieždamas dantimis ir laukdamas, kol suveiks medikamentai. De- 
rėjo pasiūlyti stipresnių vaistų, pateikti konkretesnes instrukcijas, 
geriau juo pasirūpinti. 

Avigalviui gydytojui turbūt praverstų įsijausti į paciento kailį. 
Įdomu, ar jis labai džiaugtųsi, jei tektų raišuoti lūžusia pėda. 

— Įtrauksiu tave į šūdžių sąrašą, — burbtelėjo Rainholdas. 

Jis galėtų nuvykti pakartotinės apžiūros, pamokyti mulkį ir 
prigriebti gerų vaistų. 

Idėja atrodė neprasta, ir kurį laiką, kęsdamas skausmą, jis mąs- 
tė apie tolesnius veiksmus, kol cheminis stebuklas ištirpdė nemalo- 
nius pojūčius. 

Ne, grįžti pas avigalvį gydytoją neprotinga. Kur kas sumaniau 
būtų pasiieškoti informacijos, nustatyti, kur minėtasis avigalvis gy- 
vena, tuomet jį priremti. Beje, daktarui tikriausiai netrūksta pinigų. 

Sušikti medikai vartosi šlamančiuosiuose. 

Aha, reikėtų viską gerai išsiaiškinti ir vieną vakarą pričiupti 
gydytoją, kai tas išeis iš klinikos, arba brangiuose jo apartamen- 
tuose. 

Bus ką apmąstyti, tik iš pradžių teks sutvarkyti kitą reikalą. 

Rainholdas įsakė miegamojo ekranui įsijungti, bet turėjo pa- 
galvoti ir prisiminti, kaip su juo susieti savo kompiuterį. 

Kepsnys buvo suvalgytas seniai. 

— Ei, Mulki! — jis džiūgavo užprogramavęs androidą atsiliepti 
į užgaulę. Prajukdavo kaskart, kai taip sušukdavo. 

— Klausau, sere. 

Tarnas išdygo miegamojo tarpduryje. 

— Atnešk man picą — su peperoni dešra, grybais, paprikomis 
ir svogūnais. Nupirk ją „Pas Vinį , mano mėgstamoje picerijoje. 

— Taip, sere. Nueiti ten ar paskambinti, kad ją pristatytų? 

— Žygiuok ir paimk, dėl Dievo meilės. Manai, noriu laukti, kol 
koks šiknius ją atveš? Ir paskubėk, subingalvi. 

— Taip, sere. 

Jam patiko žodis „seras“. Pats laikas, po velnių, kitiems vadinti 
jį seru. Tiesą pasakius, nuo šiol visos aukos prieš mirtį privalės štai 
taip į jį kreiptis. 

Rainholdas įsijungė savąjį šūdžių sąrašą, patyrinėjo vardus, 
rastus adresus, žinomas arba išsiaiškintas darbovietes. 

Kiekvieną kandidatūrą papildė informacija apie to asmens 
prasižengimą ir jam parinktą — bet galimai koreguojamą — atpil- 
do pobūdį. 

Žinia, kad Evos sąrašas neįtikimai panašus, jį būtų nustebinu- 
si. Tačiau Rainholdas nemąstė apie policiją. Tarėsi esąs profesiona- 
las. Galų gale žmogžudystės suteikė jam naudos — tiek keršto, tiek 
finansiniu atžvilgiu. 

Džeris Rainholdas — kitoje programoje jis brūkštelėjo įvai- 
rius slapyvardžius — buvo samdomas žudikas, kuris sąraše įvar- 
dijo lamdomas aukas. Žodžių sąskambis sukėlė juoką. Pribaigus 

visas, reikės išsirinkti kodinį vardą ir savo paslaugas pasiūlyti ki- 
tiems. 

Dabar jis teikė pirmenybę „Kobros“ slapyvardžiui, reiškian- 
čiam greitį ir mirtį. Nors ne, labiau prie širdies buvo „Giltinė“. 

Jis nagrinėjo sąrašo punktus ir tuo pat metu dar sykį pergy- 
veno įžeidimus, gėdą, atmetimą. Minutę kitą įsivaizdavo rūgštimi 
svilinantis dailų Marlenos Vizlet veidą, kol ji virstų siaubūne. Tada 
priverstų ją pasižiūrėti į veidrodį — ir perpjautų gerklę. Žinotų, 
kaip jį pavaryti šalin, žinotų, kaip galvoti, kad Džeris jai per prastas. 
Iš jos, be abejo, gautų nemažai pinigų, nes toji kekšė pardavinėjo 
savo kūną ir fizionomiją, kurią jis sunaikintų. 

Šumeikeriai... Viešpatie, kaip jis nekentė porelės! Ką gi, atsily- 
gins jiems su kaupu. Nukaršėlį mirtinai uždaužys, o bobšę paskan- 
dins nuosavoje vonioje. 

Treneris Boidas, senasis gerasis treneris Boidas. Jį patvarkyti 
bus smagiausia. Nori, kad užsimočiau lazda? Sumąstęs, kaip įsigauti 
į trenerio butą, jis išprievartaus žmonelę tiesiai Boidui prieš akis. 
Paskui griebsis žnyplių. Nekantravo jomis pačeksėti. Galiausiai 
čiups patikimą lazdą ir šunsnukiui ištaškys smegenis. 

Egzekucija suteiks tikrą palaimą. 

Net jeigu iš Boido mirties nieko neišpeštų, jis atliks užduotį... 
kaip ten sakoma? O taip, iš meilės savo darbui. 

Neatplėšdamas akių nuo sąrašo, Rainholdas vėl pratrūko kva- 
toti. 

Jis pakeitė keletą veiklos metodų. Sukaupė užtektinai pinigų, 
kad įsigytų stanerį*. Elektrošokas padėtų daug ką nuveikti. Beje, ne- 
pakenktų ir plaktukas su pjūklu. 

Jam knietėjo tapti įvairiapusiu. 

Mintys nukrypo link Malo — koks draugas tave meta iš buto 


*  Stunner (angl. slengas) — elektrošoką sukeliantis ginklas, dar vadinamas „teizeriu“, 
pagal jį gaminančią firmą „Taser“. 

vien todėl, kad tau stinga grynųjų susimokėti už nuomą. Jį pasiekti 
galima per mamulę. Landžią kalę. Aha, šiuo atveju plaktukas tiktų. 
Iš pradžių mirtų motina, vėliau sūnus. 

Bet dar ne dabar. 

Jis prašiepė lūpas, įbedęs žvilgsnį į kitą auką. O taip, ją nu- 
daigoti bus gera. Bus smagu — juolab kad Rainholdas žinojo, kaip 
pasipelnyti iš šito kandidato. 

— Mulki, kur mano pica! Ir atnešk prakeiktą alų. 

Planą pavyko sukurpti per porą minučių. Jėzau, kaip viskas 
elementaru. Kodėl jis anksčiau nesumąstė taip elgtis? 

Androidas pasirodė nešinas padėklu su pica, alumi ir servetėle. 

Neblogai. 

— Nešdinkis, persijunk į budėjimo režimą. Noriu, kad būtum 
netoliese, jei man tavęs prireiktų. 

— Taip, sere. Skanaus. 

— Apetitu aš nesiskundžiu, Mulki. 

Rainholdas ekrane atsidarė pramogų meniu, peržvelgė siūlo- 
mus variantus, apsistojo ties pornografiniu filmu. 

Jis mėgavosi pica, alumi ir aršiu seksu, kol galop patenkintas 
krito miegoti. 


JI PAKIRDO ANKSTI IR SUVOKĖ ESANTI VIENA. PASI- 
juto viena anksčiau, nei akys įprato prie drumzlinos 


B MŽž priešaušrio šviesos. 

Ros atsibudęs... jau kažkur nuklydęs. Įdomu, kaip jis sugeba 
atsikelti ir netgi būti žvalus tokiu ankstyvu metu? Tačiau gulėdama 
lovoje įsisąmonino, jog pati irgi nebeužmigs. 

Galvoje jau sukosi mintys apie Rainholdą. 

Sėdant ausis pasiekė knarkčiojimas, kurio Eva negalėjo įvar- 
dyti murkimu, kad ir kaip mylėjo gyvūną. Lovos kojūgalyje įžvelgė 
Galahadą — kailio ir galūnių kauburį. 

Bent jau kažkas iš mūsų kirmys iki tikro ryto, pamanė ji ir 
išniro iš po apkloto. Nusprendė pramankštinti raumenis ir pa- 
plaukioti, priversti organizmą atgyti, nes tam turėjo laiko. Susira- 
do prieštvaninius šortus, užsitempė apatinius ir trumparankovius 
marškinėlius su Niujorko policijos ir saugumo departamento san- 
trumpa. 

Jai apsiaunant sportukus ir smunkant į liftą, katinas nekrutėjo 
ir nė akimirką nesiliovė parpęs.- 

Pusvalandį bėgiosiu negailėdama jėgų, pagalvojo ji, maždaug 
penkiolika minučių skirsiu svarmenims kilnoti ir baseine įveiksiu 
penkiasdešimt ratų. 

Žengus į baseino zoną, ją pasitiko vešlūs augalai, egzotiškos 
gėlės ir žydra giluma. Iš visų Rorko pastatytuose namuose esančių 
prabangos dalykų, malonių smulkmenų didžiausiu privalumu ji lai- 
kė baseiną. 

“Vanduo gundė nusimesti drabužius ir šokti į gelmę, tačiau 
maudytis buvo gerokai smagiau paprakaitavus. 

Sukdama ratą, judėdama sporto salės link, Eva pastebėjo, kad 
kambaryje dega šviesa. Stabtelėjusi prie slenksčio išgirdo sutuokti- 
nio ir kažkokio kito žmogaus balsus. 

Ji lėtai išniro iš už kampo, pamatė Rorką — su sportine apran- 
ga, beveik tokia pat nušiurusia kaip jos rūbai, — šnekantį, sykiu at- 
sigulusį ir spaudžiantį štangą. Savo komunikatoriuje aiškiai įsijungė 
garsiakalbį, sumetė Eva klausydamasi vyriško šaižaus balso, britiška 
tartimi beriančio lygtis bei terminus, kurių ji nelabai, po velnių, vi- 
siškai nesuprato. 

Kol Rorkas kilnojo štangą, svaidėsi klausimais bei komentarais 
apie priešgaisrinės saugos reikalavimus ir išėjimo taškus, sieninia- 
me ekrane užsižiebė trimatė statinio diagrama — ji ėmė suktis ir 
didėti, šoninis vaizdas užleido vietą panoraminiam. 

Schema atrodė reikšminga, netgi žiūrint neįgudusia jos akimi. 

Eva įėjo vidun, sulaukė nerūpestingos Rorko šypsenos ir pri- 
siartino prie vieno iš aparatų, idant užprogramuotų rytinio bėgimo 
aplinką. a 

Lai būna paplūdimys, nutarė ir, vyrui tebekalbant, įvedė ins- 
trukcijas. Pasirinko tropikų saulėtekį. 

Jai patiko po kojomis jausti smėlį, žvelgti į į rausvumą, piS 
tantį ties rytiniu horizontu, klausytis bangų IE ilntss stebėti, kaip 
vilnys bučiuoja krantą ir vėl rangosi atgal. 

Na, gerai, moderni treniruoklių salė, nė iš tolo nepanaši į Cen- 
trinėje būstinėje įrengtą ankštą patalpą su abejotinos kokybės įtai- 
sais, prilygo dar vienam išskirtiniam privalumui. 

Kelias minutes patursenusi, kad įšiltų, ji ėmė spartinti žingsnį, 
kol galų gale leidosi tekina. Bėgdama išgirdo dunkstelėjimą — Ror- 
kas nuleido štangą ant stovų, — ir, sprendžiant iš pakitusio tono, 
naują pokalbį. Šneka itališkai? Vis dėlto po įžanginių pasilabinimų 

vėl nuskambėjo anglų kalba, o dialogas pakrypo variklių (jos many- 
mu) ir aerodinamikos temomis. 

Eva atkreipė dėmesį, kad vyras paėmė svarmenis ir pradėjo 
pumpuoti raumenis, akis buvo įsmeigęs į ekraną ir kažkokio galin- 
go orlaivio schemą. Netrukus jis persikėlė į laboratoriją Prancūzijo- 
je — su pašnekovu veikiausiai aptarė kvepalus. Gal ir serumus. Jos 
numatytam pusvalandžiui artėjant į pabaigą, Rorkas taip pat užlipo 
ant bėgtakio. 

Kol sutuoktinis risnojo ir su partneriais iš Europos tvarkė kaž- 
kokius reikalus, ji darbavosi su svarmenimis, mankštino dvigalvius 
raumenis, darė atsispaudimus. Atlikusi pratimus stvėrėsi vandens 
stiklo, Rorkas savo ruožtu išjungė garsiakalbį bei ekraną. 

— Maloni rytinė protų sąveika, — pakomentavo jis. 

— Štai kas čia buvo? 

— Turėjau omeny mudu, bet kitkas taip pat klostėsi neprastai. 

Treniruodamasis jis kaip reikiant išprakaitavo, su trimis ar ke- 
turiomis šalimis pašnekėjo verslo reikalais, tačiau, regis, buvo žva- 
lus ir pasitempęs. 

Nors dar tik aušo. 

— Ar tau nesvaigsta galva, kai taip liuoksi po skirtingus kraštus? 

— Svarbiausia — išlaikyti savo ritmą. 

Ji nužvelgė bėgantį Rorką. Vikrų, lankstų, tvirtą. 

— Kitaip sakant, nusistatai savąjį, ir kiti prie tavęs prisiderina. 

— Iš esmės taip. Tu ankstyva. Ką nors sapnavai? 

— Ne. Bent jau nepamenu. Tiesiog pabudau. Todėl sau leidau 
į darbotvarkę įtraukti mankštą... ir baseiną. 

— Aš irgi paplaukiosiu. Prieš šventadienį jau spėjau surišti vi- 
sus palaidus galus, kurie nedavė man ramybės. 

— Tai yra prieš rytojų. 

Ji pasistengė įsidėmėti datą. 

— Šiandien pasirodys artimieji. Taigi... — Rorkas sulėtino 

tempą, kad atvėstų, ir vyptelėjo žmonai. — Gavau šiek tiek laisvo 
laiko padirbėti su tavimi, leitenante. 

— Rasime pinigus, rasime jį. Jei nepasiseks, Rainholdas vėl ką 
nors užpuls, veikiausiai šįvakar. Nebent virkauja dėl lūžusių kojos 
pirštų. 

Nužengęs nuo bėgtakio Rorkas pasekė jos pavyzdžiu ir atsigė- 
rė vandens. 

— Nemanai, kad per poilsio dieną jis nuspręs atsipūsti? Ar ne- 
reikėtų atsižvelgti į tai, jog numatytos aukos rytoj, ko gero, vyks į 
svečius? 

— Jis nelauks. — Evos išvados, susipynusios su Miros nuomo- 
ne, liudijo, kad antpuoliai nebus atidėliojami. Žudikas geidė tučtuo- 
jau pasitenkinti, jautėsi esąs nusipelnęs malonumų. — Dabartinė 
veikla pernelyg įdomi. Jis mielai sužlugdys Padėkos dieną, jei tik 
išvis apie ją pamąstys. Galimybė priblokšti aukos artimuosius, kurie 
į burnas kimšis pyragus ir aiškins, kokie jie dėkingi, jam suteiktų 
dar daugiau džiaugsmo. 

— Tavo tiesa. Teisinėms priemonėms prireiks laiko, — tarė 
Rorkas, kai jiedu nupėdino baseino link. — Mitriau apsisuksiu, jei 
darbo imsiuos neoficialiai. 

— Apie tokią galimybę dar svarstau. — Prislėgta ji nusirengė 
drabužius. — Šiaip ar taip, truputį laiko yra. Dieną jis nesiautės, kol 
kas tam neturi smarvės. Pasalas mėgsta regzti vakarais. Taip, laiko 
yra, — pakartojo ramindama save. 

Eva nėrė į baseiną. Odą nutvilkė vėsa, organizmą sukrėtė ne- 
žymus šokas, ir ji kiek paspartino tempą, kad sklandžiau įveiktų ra- 
tus. Perskrodęs vandenį Rorkas grybšniais prisiderino prie žmonos, 
jiedu sutartinai palietė tolimąją sieną, apsigręžė ir dideliu greičiu 
nusigavo atgal. 

Ji pametė ratų skaičių — nuplaukė penkis, dešimt, — bet kū- 
nas ir protas galiausiai pasiekė ribą, skiriančią atsipalaidavimo ir 

energijos sklidiną būsenas. Vandens gaivą idealiai atsvėrė raumenis 
užplūdęs karštis. 

Kai širdis ėmė plakti sparčiau, kai tie raumenys ėmė virpėti, 
Eva sukorė dar vieną ratą, leido sau nugrimzti ir po akimirkos išni- 
ro į paviršių. 

— Dieve. Kodėl paroje nėra papildomos valandos, kad mes vi- 
sada galėtume taip pradėti rytą? 

Rorkas prislydo, delnu perbraukė link pakaušio nuglotnintus 
jos plaukus. 

— Išties to norėtum“ 

— Greičiausiai ne, bet mintis maloni. 

Eva pakrypo, atlošė galvą, susirado jo lūpas. 

Dabar jie plūduriavo šalia, kone prigludę vienas prie kito. 

— Štai tau dar geresnė, — murmtelėjo Rorkas. 

Nuo greta baseino iškilusio stalo atsklido jų saitų pypsėjimai. 

— Kas per velnias? Maniškis tokių garsų neskleidžia. 

— Čia perspėjimo signalas. Mums abiem. 

— Nieko panašaus nebuvau nusistačiusi. 

— Pasirūpinau, kad ženklą duotų ir tavo, ir mano aparatas. 
Prakeikimas. — Rorkas atmetė plaukus, išlipo iš vandens, čiupo 
rankšluostį. — Jis primena, jog popiet įvyks nelemta medalių tei- 
kimo ceremonija. 

— Ką? Šiandien? Jau šiandien? — Kaip ji sugebėjo ištrinti tą 
reikalą iš galvos? — Koks žodis skambėtų svariau už „prakeiki- 
mas“? Reikia svaresnio. 

Vyras viso labo atsiduso ir metė jai rankšluostį. 

— Mes ištversime apdovanojimą. 

— Man tenka ieškoti pakvaišusio žmogžudžio — kvailo, bet 
sėkmingai liekančio laisvėje, — pas tave atsibels armija airių gimi- 
naičių. Turėtum perduoti Vitniui, kad jis viską atšauktų... atidė- 
tų, — pasitaisė Eva. 

Rorkas vos pastebimai nusišypsojo, ant šono kryptelėjo galvą. 

— Aš turėčiau? 

— Jis yra mano viršininkas. Negaliu jam aiškinti, kad mudu 
esame per daug užsiėmę. — Į ramų sutuoktinio žvilgsnį ji surea- 
gavo šnypštimu. — Negali ir tu. Tiksliau, nenori. Gerai jau, gerai, 
suprantu, velniai rautų. Mums išreikš pagarbą, — pratęsė apsišluos- 
tydama. — Bet ar būtina taip elgtis viešai? Čia tavo kaltė. 

— Mano? — atkutęs Rorkas rankšluosčiu apsigaubė lieme- 
nį. — Kodėl gi? 

— Politiniams žaidimams įtaką daro tavo turtai ir garsus vardas. 

— Kokia įdomi išvada. Aš maniau, kad jie daro neigiamą įtaką, 
kuri iki šių dienų tau trukdė užimti kapitonės pareigas. 

— Idiotiška politika. Kas žino, ką ji gali nulemti? 

— Kaltas lieku bet kuriuo atveju? 

— Aha. 

— Ir ordinas neturi nieko bendra su tuo, kad velniškai puikiai 
atlieki savo pareigas? — virš linksmai spindinčių jo akių išsirietė 
antakiai. 

— Jeigu velniškai puikiai atlieku pareigas, kodėl valdžia verčia 
mane stovėti priešais minią žmonių, kamerų ir dar dievai žino ko? 
Kodėl baudžia už gerą darbą? 

— Rodo pagarbą, nepamiršk. Ir taip, tavo požiūriu, baudžia. 
Arba, mano nuomone, stato į baisiai keblią padėtį. Va, ko nusipel- 
niau vesdamas farę. 

Ji pirštu dūrė į Rorką. 

— Aš tave įspėjau. 

Kvatodamas jis griebė žmoną ir apsuko. 

— Kitaip gyventi nė už ką nenorėčiau, nors ir esu priverstas 
taikstytis su nelemtu medaliu. Teks pakentėti, leitenante. 

— Gal mums pasiseks, ir šiandien po pietų sulaikysiu Rainhol- 
dą. Prieštarauti areštui negalėtų net meras. 

— Tikėkimės. Ir eime valgyti. Mirštu iš bado. 

JI UŽKANDO, NORS RORKUI SPAUDŽIANT TURĖJO APSIRIBOTI IDIO- 
tiška avižine koše. Diena prasidėjo nuo energijos pliūpsnio, todėl į 
darbą Eva kibo nedelsdama, įsitaisiusi kabinete. Galahadas atsitūpė 
miegamajame fotelyje ir, kaip kiekvieną rytą, ėmė atsainiai save lai- 
žyti. 

— Kaip galimą naują auką kompiuteris išskiria modelį, — tarė 
ji katinui. — Hmm, aš nesu tikra... — kol Galahadas švarinosi, Eva 
atsistojo patyrinėti išmaniosios lentos. — Moteris turbūt fiziškai už 
jį silpnesnė — tai pliusas, — bet gyvena su vyriškiu šiaurinėje mies- 
to dalyje, už jo komforto zonos ribų. Be budinčių policininkų, apie 
kuriuos jis greičiausiai nežino, jos daugiabutyje įrengta geriausia 
saugumo sistema. Rainholdas norės ją pulti, — balsu mąstė Eva, — 
gal net dabar, bet neturės tiek smegenėlių, kad prasmuktų pro ap- 
saugą ir sugyventinį. 

Baksteris ataskaitoje patvirtino, kad Marlena Vizlet yra stul- 
binama, atimanti žadą. Kas dar svarbiau, elektronines ir žmogišką- 
sias saugos priemones įvertino kaip patikimas, o kartu gyvenantį 
vyrą — kaip pakankamai protingą ir globėjišką, kad jai nusamdytų 
asmens sargybinį. 

Rainholdas jos trokš, vėl pagalvojo Eva, bet supras, jog toji 
moteris nėra lengvai pasiekiama. 

Norint ją užpulti, reikėtų geriau pasiruošti, tiesa? Sukurpti 
planą. Išvilioti Marleną laukan, užklupti gatvėje. Versija tikėtina. 
Galbūt jis nuspręs, kad verta pabandyti. Bet privalės kur nors ją nu- 
gabenti, ar ne? 

— Negi terš savo lizdą, kad ir kur, po velnių, jį susisuko? Bet 
savo būste galima lengviau kontroliuoti padėtį. Ar tai atsvers jau- 
dulį, kurį jis patiria kvailiodamas kitiems priklausančiose saugiose 
vietose? 

Gal ir taip. 

Antra vertus, žudikas sužeistas. Pėdos trauma turėtų kelti ne- 
patogumų, skatinti atsisakyti fizinių susirėmimų. 

Jam patiko užklupti aukas netikėtai, pulti iš už nugaros. 

Evos nuomone, statyti derėjo už krautuvėlės savininkus. Se- 
nyvą porelę, įsikūrusią jo rajone. Jeigu Rainholdas vieną pričiuptų, 
šiuo pasinaudodamas į pinkles įviliotų kitą. 

Pinigų jis susišlavęs apsčiai, visą krūvą, daugiau nei užtektinai, 
todėl gali sau leisti juodojoje rinkoje įsigyti stanerį, netikrą teisė- 
saugos pareigūno ženklelį ir uniformą. Šumeikerių daugiaaukštyje 
saugumo sistema skylėta, jis savo ruožtu nenutuokia apie policijos 
sargybą, todėl į senukų butą prasibrautų be didelio vargo. Pro lau- 
kujes duris įeitų sekdamas įkandin tenykščio gyventojo, o gal apsi- 
mestų kurjeriu ar meistru. Arba faru. 

— Aš asmeniškai palūkuriuočiau. Laukčiau tinkamos progos, 
stebėčiau pastatą, nusistovėjusią dienotvarkę. Vidun eičiau vakare. 
Policininko uniforma atvertų tiesiausią kelią. 

Eva žvilgtelėjo į katiną, bet prausimosi procedūros, matyt, Ga- 
lahadą nuvargino, nes jis prigulė ant nugaros ir išsikėsnojo visiškai 
atsipalaidavęs. 

— Galima pamanyti, kad dulkinaisi, o ne ėdei. Žodžiu, tu pa- 
sibelstum ir prisistatytum iš Niujorko policijos ir saugumo departa- 
mento. Įstatymus gerbiantys piliečiai atidarytų duris. Juos nutildy- 
tum elektrošoku. Senesniuose pastatuose garso izoliacija prastoka. 
Užrakinęs butą supančiotum aukas, užkimštum burnas ir galėtum 
su jomis daryti ką panorėjęs. Ištisas valandas. 

— Piliečių laimei, tu irgi gerbi įstatymus. 

Ji susiraukė, per petį šnairuodama į Rorką. 

— Maniau, tvarkai savo imperijos reikalus. 

— Tvarkiau, bet jau nebe. Netrukus nukreipsiu jėgas į vogtų 
pinigų paieškas, todėl užsimaniau su tavimi pasimatyti, kol dar ne- 
išvažiavai į Centrinę būstinę. 

— Vyksiu po kelių minučių. Patekti vidun lengviausia šiuo ke- 

liu, ar ne? — ji pamojo į ekrane regimą statinį. — Nereikšmingą 
sumą investuoji į maskaradinį kostiumą, sutuoktinius užpuoli vėlai 
vakare, nukratai elektra, užrakini jų pačių namuose, sukaustai. 

— Sakai, jie gali tapti kitomis aukomis? — jis žengė arčiau, kad 
įsižiūrėtų į Šumeikerių nuotraukas. 

— Taip. Gyvena virš savo parduotuvės. Stebėjimo kameros vei- 
kia prie pagrindinio įėjimo, kortelių skaitytuvais naudojasi gyven- 
tojai, telefonspynė skirta svečiams, kurjeriams... 

— Ir potencialiems vagims arba žudikams. Kokiame aukšte jie 
įsikūrę? 

— Trečiame. Šiaurės vakarų kampe. 

— Atsarginis išėjimas yra? 

— Taip. 

— Juo dėtas, kostiumo nepirkčiau. Įsigyčiau kokybiškus blo- 
katorių ir skenerį. Jis užaugo tame rajone, turbūt ne kartą karstėsi 
gaisrininkų kopėčiomis. Aš lipčiau viršun, pasidairyčiau signaliza- 
cijos ir ją nukenksminčiau, jei tik aptikčiau. Jeigu langai užrakin- 
ti, — o to dauguma Žmonių, gyvenančių trečiame aukšte, nedaro, — 
pasinaudočiau stiklo rėžikliu ir atlaužčiau skląstį. Tokį darbą atliktų 
net vaikas. 

— Juo, pavyzdžiui, užsiimdavai tu. 

— O, kaip įmanydamas dažniau. Taigi jis įsigauna į butą, bet 
į pastato apsaugos akiratį nepakliūva, su sąlyga, kad nepatraukia 
kieno nors dėmesio. 

— Rainholdo koja sužalota. 

— Tam yra skausmo malšinamieji. 

— Aha. — Eva susikišo rankas į kišenes. — Kompiuteris linkęs 
rinktis modelį, — pridūrė parodydama į nuotrauką. 

— Ji žavinga. 

— Gyvena su vyriškiu. Tas irgi žavus — stambesnis, tvirtesnis 
už Rainholdą. Beje, jiedu turi jam neįveikiamą apsaugos sistemą. 
Jei nuspręstų eiti šiuo keliu, pirmą kartą tektų laužtis. Jis puolė tė- 

vus jau sėdėdamas jų bute, turėjo raktą nuo Lorės būsto, lazda kirto 
mokytojai, kai ji, pavedžiojusi šunį, traukė namo. Kol kas jam nė 
karto nereikėjo krapštyti spynų, neutralizuoti signalizacijų, organi- 
zuoti įsilaužimų. Peršasi logiška išvada, kad jis nusižiūrės auką, prie 
kurios prieiti lengviau. 

— Kalbi apie Šumeikerius? 

— Ne, apie Avigalvį Džo. Vienintelį iš Džerio draugų, numo- 
jusį ranka į jo darbelius. Manau, Rainholdas mėgins įsiprašyti pas jį 
į svečius arba išvilioti iš namų — žiūrint, ko konkrečiai norės. Gal 
net žinos, kaip įsigauti vidun, nes, kaip spėju, dažnai ten lindėdavo. 
Džo pasiekti lengviausia, bet vargu ar jo nužudymas suteiktų di- 
džiausią pasitenkinimą. 

— O... — nutęsė Rorkas įdėmiai tyrinėdamas išmaniąją lentą, 
fotografijas ir pastabas. — Vyručio nesaugo policija, skirtingai nei 
kitus. 

— Jis numojo ranka ir į apsaugą. Skundėsi, pasak ataskaitų, kad 
farai jam įkyrėtų ir trukdytų bendrauti su damomis, skiedė panašų 
mėšlą. Šiandien ketinu asmeniškai pasimatyti su Avigalviu Džo. 

— Kurio iš jų mirtis žudiką pradžiugintų labiausiai? 

— Veino Boido, mano vertinimu. Rainholdas ant jo rimtai 
griežia dantį ir, kertu lažybų, kam nors voždamas lazda kaskart pa- 
galvoja apie trenerį, atsimena, kaip buvo nuvarytas ant suoliuko, 
kaip per čempionato varžybas tapo atpirkimo ožiu, o ne didvyriu. 

— Boidas minėjo, kad iš aikštelės išmušto berniuko nebarė, 
bet vaikai lieka vaikais... 

— Aha, kai kurie su Džeriu tikriausiai šnektelėjo savaip. Tokia 
išvada privertė mane paieškoti tiek Rainholdo, tiek priešininkų ko- 
mandų narių ir su jais susisiekti. 

— Manai, jis kasis taip giliai? 

— Žinai, ką išties manau? Visa laimė, kad jis nebuvo įsitraukęs 
į „Raudonojo žirgo kultą, — atsakė Eva kalbėdamas apie sėkmingai 
išnarpliotą bylą. — Jei turėtų galimybę pasinaudoti Mendzinio vi- 

rusu, nudaigotų kiekvieną, kuris bent jau kreivai į jį pašnairavo, tuo 
pat metu sunaikintų ir liudininkus. Jis panašus į Luisą Kalavėjų — 
inkštimu, įsitikinimu, kad jo teisės svarbiausios, troškimu su visais 
atsiteisti. Skiriasi tuo, jog mėgsta galios pojūtį, kurį patiria akis į akį 
susidūręs su auka. 

— Jam stinga Kalavėjaus savitvardos, jei tik šiuo atveju žodis 
„savitvarda“ tinka. Rainholdui, galima sakyti, būtinas ryšys su au- 
komis. 

— Daugiau ar mažiau, — sutiko Eva. — Jei šnekėtume apie Boi- 
dus, pirma tektų įveikti neblogą pastato apsaugos sistemą, o paskui 
stoti prieš visą šeimą. Be puikių instrumentų ir įsilaužėlio įgūdžių 
jis neprasibraus nei pro duris, nei pro langą. Sumaniausiai pasielg- 
tų, jei paimtų į nelaisvę žmoną ar vieną iš vaikų, jais išviliotų Boidą 
arba priverstų atidaryti įėjimą. Bet tai rizikinga. Labai rizikinga. — 
Ji suskato žingsniais matuoti kabinetą. — Rainholdas įsiutęs. Dėl 
traumos neabejotinai niršta. Antra vertus, iš Farnsvort jis sugebėjo 
paimti milijonus, todėl savimi jaučiasi be galo patenkintas. Pučiasi, 
nes laimėjo kiekvieną raundą. Nors iš tiesų yra bailys. Laiko save 
drąsiu, mano radęs savo stiprybę, gyvenimo tikslą, tačiau viskas, 
ką prikrėtė, byloja apie suaugusio žmogaus kūne slypintį, baikštų, 
išlepintą ir nedėkingą vaiką. 

— Kad ir kaip žiūrėtum, vaikystėje aš tikrai nebuvau išpaikin- 
tas, bet nedėkingumas — visai kita šneka. Sunku jaustis dėkingam 
už spyrius arba smūgius kumščiu. Ir taip, aš bijodavau. Ko gero, bū- 
čiau siekęs įspūdingiausio trofėjaus. 

— Tu niekada nebuvai bailys. 

Rorkas pažvelgė jai į akis, atsiminė tėvą. 

— Jis mane gąsdindavo kiekvieną dieną, net ir tuomet, kai su- 
pratau, kad įžūlumas atstoja tam tikrą skydą. Kai paskutinį kartą 
mane aptalžė, kai vos nepakračiau kojų? Iki šiol svarstau, ar baimė 
būtų atsvėrusi norą pas jį grįžti — juk be jo nieko neturėjau. Bet Sa- 

mersetas mane rado ir priglaudė pas save. Suteikė alternatyvą. Nors 
iš pradžių nejutau jokio dėkingumo. 

Eva suėmė jam ranką. Retsykiais pamiršdavo, kad sutuoktinis 
irgi buvo vaikas — įbaugintas, sutrikęs, sumuštas, kaip ji pati. 

— Bėgant laikui, jis būtų tapęs įspūdingiausiu mano trofėju- 
mi, — tarė Rorkas. — Tačiau kažkas mane aplenkė. Aš negalėčiau 
gyventi ir jaustis vyru, jeigu jis tebealsuotų. 

Įdomu, pamanė Eva, ką Rorkas galvotų ir kaip reaguotų, jeigu 
žinotų kad jį aplenkė ne kas kitas, o Samersetas? Tačiau atskleisti 
tiesą derėjo ne jai. 

— Rainholdo tėvai niekada neskriaudė sūnaus. Neaptikome 
nė menkiausio įrodymo, kad tėvai smurtavo, užtat radome aibę 
gero jų elgesio liudijimų. 

— Kaip minėjai, kalta mąstysena. 

— Aha. — Ji atsigręžė į išmaniąją lentą. — Boidas arba mo- 
delis. Jie abu atstoja pagrindinius prizus. Taip pat Garberis, kuris 
nesunkiai pasiekiamas — nors Rainholdas ką tik sudorojo vieną 
mokytoją. Iš karto imtis kito... tikriausiai būtų nuobodu. Atkreipti 
dėmesį reikėtų į darbdavius, tiesioginius viršininkus, netgi bendra- 
darbius. 

— Sąraše jų yra tuzinai. 

— O taip. Viliuosi, dėl trofėjų neklydai. Boidas ir Vizlet gerai 
saugojami. Jeigu žudikas bandys kurį nors užpulti, mes jį sulaikysi- 
me. Bet man kelia nerimą į tuos tuzinus neįtraukti tikėtini kandida- 
tai. Daugybė žmonių, apie kuriuos niekas nepagalvojo, arba tiesiog 
nežinomų asmenų. 

Jų nustatyti neįmanoma, pagalvojo Rorkas, todėl nenuostabu, 
kad ji nepaliaujamai sukinėjasi ratais. 

— Išspręsti klausimą galima vieninteliu būdu: privalome su- 
rasti Rainholdą, kol jis nespėjo pričiupti kitos aukos. 

— Naujas asmens pažymėjimas, naujas būstas. Jis kelias dienas 

slėptųsi, gydytųsi, regztų normalų planą, jei turėtų užtektinai sme- 
genėlių. 

— Bet neturi. 

Eva linktelėjo. 

— Proto jam stinga. 

— Ką gi, trauksiu ieškoti pinigų. Kol kas dirbsiu namuose, — 
pridūrė Rorkas atsukdamas ją į save. — Kažkuriuo metu greičiau- 
siai susisieksiu su Finiu. Bet šiandien, velniai rautų, nekelsiu kojos 
į Centrinę būstinę, jei nesulauksiu tavo priesaikos, kad nepaliksi 
manęs vieno per prakeiktas medalių teikimo iškilmes. 

— Ojei man teks lėkti į gatves... 

— Aha! — perspėjamai blykstelėjęs jo žvilgsnis paskatino Evą 
užversti akis aukštyn. 

— Palaikysime ryšį. Pranešiu, jeigu aptiksiu karštus pėdsakus, 
kurie leis pasprukti iš ceremonijos. Tu esi pakankamai slidus, kad 
iš jos išsisuktum. 

— Sutarta. — Rorkas pabučiavo žmoną ir nustebo, netgi pasi- 
juto sujaudintas, kai Eva stipriai jį spustelėjo savo glėbyje. 

— Pasimatysiu su tavimi, kai galėsiu, — tarė ji. 

— Jeigu mudu vis dėlto dalyvausime renginyje, tu vilkėsi uni- 
formą, ar ne? 

— Tokia apranga privaloma. 

Jo veidą nutvieskė šypsena. 

— O, vis šis tas. Sergėk mano farę, kol vėl su ja susitiksiu. 

Vyrui tolstant, Evai dingtelėjo, kad nuoširdus dėkingumas, jos 
jaučiamas dėl Samerseto egzistavimo, buvo viena iš paslapčių, kurią 
ji mielai nusineštų į kapus. 


LEITENANTĖ NUSIUNTĖ PIBADI ŽINUTĘ — LIEPĖ PARTNEREI JĄ PA- 
sitikti prie Džo buto. Laiptais lipdama žemyn nutarė pirmiausia at- 
likti šią užduotį. 

Savo apsiaustą Eva rado ant laiptatakio stulpo. Žinojo, kad 
Samersetas vakare nukabindavo drabužį, o ryte grąžindavo į vietą. 
Ir nesuprato, kodėl išvis prie jo kišdavo rankas. Kaip ir prie mano 
automobilio, pagalvojo eidama pro duris ir užsimesdama viršutinį 
apdarą. 

Ji pastatydavo automobilį greta namo, Samersetas nuotoliniu 
būdu jį nuvarydavo į garažą ir išaušus išvairuodavo laukan. 

Nusistovėjusi tvarka, toptelėjo Evai. Ją turi kiekvienas. 

Eidama mašinos link ji trumpam pakėlė akis, ir širdyje sukir- 
bėjo viltis. Jeigu apsiniaukęs, slogus dangus pratrūktų lietumi, ap- 
dovanojimo ceremonija bent jau nebūtų rengiama ant labai viešų 
Centrinės būstinės laiptų. 

Aure dar vienas dalykas, už kurį reikėtų — tikriausiai — jaustis 
dėkingai. 

Eva sėdo prie vairo ir išvažiavo pro vartus, bet neprabėgus nė 
porai minučių atsidūrė spūstyje, kurią papildė audringas tarpusavy- 
je nederančių signalų orkestras. 

Automobilyje nestigo įrenginių, todėl įjungusi stebėjimo ka- 
merą ji patikrino eismo sąlygas ir pritraukė sulūžusio, dvi juostas 
visiškai užblokavusio mikroautobuso vaizdą. 

Nors ir įtardama, jog Kelių policijai jau pranešta apie inciden- 
tą, Eva iškvietė patrulius ir tik tada perjungė automobilį į vertikalų 
režimą. Pasukusi į rytus nuslydo virš stogų. Trasa buvo ilgesnė, bet 
ją pasirinkus nereikės sėdėti spūstyje ir kunkuliuoti iš pykčio. 

Be to, didesnis atstumas žadėjo permainas. Kiti pastatai, kiti 
vaizdai, kiti prekybiniai vežimėliai ir šių savininkai. Ir kodėl niu- 
jorkietiškus suvenyrus, šalikėlius, kepures, juodajai rinkai skirtas 
rankines jie pardavinėjo taip anksti ryte? 

Dabar šventinis laikotarpis, prisiminė ji, beprotiško kalėdinio 
apsipirkimo pradžia. Nuo atostogų arba iškylos į didmiestį apsvaigę 
turistai apspito, jų manymu, pigias prekes tarytum cukraus privilio- 
tos skruzdėlės. 

Pardavėjai nuo ankstyvo dienos meto stengėsi pasinaudoti elg- 
senos modelių ir nusistovėjusios tvarkos pokyčiais. 

Nusistovėjusi tvarka, pamanė Eva atsisėsdama tiesiau. Rain- 
holdas ją laužė — siekė aukštesnio lygio maisto, drabužių, būsto. 
Bet „nusistovėjusi tvarka“ taip vadinama ne be priežasties. 

Argijis nevaikšto į pamėgtą žaidimų automatų saloną? Juk Žai- 
dimus dievina. Argi neturi pamėgto klubo, picerijos? Sporto? Beis- 
bolo sezonas pasibaigęs, bet galbūt Rainholdas serga už kokią nors 
salės futbolo komandą — arba krepšinio, ledo ritulio? 

Dabar jis gali sau leisti įsigyti bilietus. Vietas prie pat aikštelės, 
ties penkiasdešimties jardų atžyma. Ložėje. 

Filmai, muzika, populiarūs klubais — kas šiuo metu madinga? 

Į galvą atėjo mintis, ir ji per prietaisų skydo saitą užmezgė ryšį 
su Malu Goldu. 

— O, ei, leitenante. 

Sprendžiant iš mieguistų akių ir sutaršytų plaukų, vyrukas ką 
tik atsibudo arba turėjo ištverti sunkią naktį. O gal teisingi buvo abu 
variantai. 

— Keli klausimai. Kuriai iš vietinių picerijų Rainholdas teikia 
pirmenybę? 

— „Pas Vinį , be abejo. Tiktai „Pas Vinį . 

— Ką jis... paprastai užsisako? 

— O... atleiskit. — Malas delnais pasitrynė veidą. — Mažai 
miegojau. Hmm... picą su peperoni dešra, svogūnais, grybais, ža- 
liąja paprika. 

— Aišku. Mėgstamos sporto komandos? 

— Tik „Yankees“. Mes nuolat pliekdavomės, mat aš sergu už 
„Mets, ir... 

— Neskaitant beisbolo? Kalbu apie futbolą, salės futbolą, krep- 
šinį. Tokią sporto šaką, kurios čempionatas vyksta šiuo metu. 

— Futbolas — „Giants“. Užkietėjęs „Giants“ gerbėjas. Salės fut- 
bolu ir krepšiniu per daug nesidomi. 

— Supratau. Kur lankosi? Žaidimų automatų salonai, klubai, 
užkandinės, kitkas. 

— Dažniausiai eidavome į „Šurmulį“. Jis įsikūręs Taimso aikš- 
tėje, bet ten važiuoti verta. Paskui, jei turėdavome užtektinai šla- 
mančiųjų, nusipirkdavome alaus „Labas“ bare — Brodvėjuje, tarp 
Keturiasdešimt Penktosios ir Keturiasdešimt šeštosios gatvių. „Šur- 
mulyje“ buvo rengiami turnyrai. Džeris visuomet sukrapštydavo 
grynųjų, kad galėtų juose dalyvauti. Vieną kone laimėjo, bet pergalę 
nušvilpė Brunas. Kaip reikiant įsiutino Džerį. 

— Koks dar Brunas? 

— O... — Malo akys suapvalėjo, veidas išblyško. — Dieve, visai 
jį pamiršau. Tikro vardo nežinau. „Brunas“ tėra žaidėjo slapyvardis. 
Dičkis, bet dar vaikis. Maždaug aštuoniolikos metų. Tikras žaidimų 
genijus. 

— Gal dar ką prisimenate? Nuolatinę veiklą, pomėgius, įpročius? 

— Ledų kokteilis su pistacijomis iš „Gregmano“ parduotuvės, 
įsikūrusios mūsų rajone. Įjunko į jį nuo vaikystės. Ir, hmm, Liusi- 
lė. — Apsidairęs Malas prabilo tyliau: — Užmiršau ir apie ją. Mama 
iškart perskaitytų mano mintis, jei šalia jos imčiau galvoti apie li- 
cencijuotą palydovę. Ji turi tokį gebėjimą. 

Eva nė kiek tuo neabejojo, nes su jo motina jau buvo susipa- 
žinusi. 

— Rainholdas dažnai aplanko licencijuotą palydovę, vardu 
Liusilė? 

— Mes, hmm, visi su ja matydavomės. Ji... vaje, kaip nepatogu. 

— Žmogžudystės korta muša varžymąsi. 

— Aha, jūs teisi. Liusilė už grupinį nučiulpimą mums taikyda- 
vo nuolaidas — man, Džeriui, Džo, Deivui. Anuomet, kai buvome 
šešiolikmečiai, septyniolikmečiai. Džeris... klausykite, apie tai su- 
žinojau gerokai vėliau, ir draugų šiaip jau niekas neskundžia... iš 
motinos jis nudžiovė pinigų ir Liusilei sumokėjo už visą paslaugų 
paketą. Manau, ne, esu tikras, kad tąsyk mylėjosi pirmą kartą. Apy- 

tikriai aštuoniolikos. Pamenu, kai Džo ėmė laidyti juokelius dėl jo 
skaistybės, Džeris išklojo visapusiškai tvarkęs Liusilę. 

— Ją tebesamdote? 

— Ką jūs, ne! — Malo ausys parausvėjo, jis vėl budriai apsi- 
žvalgė. — Aš taip nesielgiu. Kaip ir Deivas, kiek žinau. Bet Džo ir 
Džeris protarpiais vis dar su ja matosi. 

— Kur Liusilę rasti? 

— Ji sukinėdavosi A aveniu, kai turėjo leidimą dirbti gatvėse. 
Vėliau įsigijo nuosavą būstą ir pasirinko aukštesnį licencijos lygį. 
Tiksliai nepasakysiu, tačiau spėju, kad Liusilė tebėra Alfabet Sičio 
rajone. Paskutinį kartą su ja buvau susitikęs gal aštuoniolikos. Kuo 
toliau, tuo labiau man rodės, jog padėtis nelabai normali — mes visi 
naudojomės tos pačios licencijuotos palydovės paslaugomis... 

— Ką gi, galite daugmaž ją apibūdinti? Koks amžius? Rasė? 

— Vargu ar ji smarkiai už mane vyresnė. Apie dvidešimt sep- 
tynerių dvidešimt aštuonerių metų. Maišyto kraujo. Turbūt pusiau 
juodaodė, pusiau azijietė. Labai mielos išvaizdos, bent jau tokia 
buvo anksčiau. 

— Dėkui. Skambinkite man, jei dar kas šaus į galvą. 

— Būtinai. Hmm, leitenante? Aš, Deivas ir Džimas, Deivo bro- 
lis, vakar aplėkėme rajoną. Džerio niekur nepastebėjome ir nerado- 
me nė vieno, kuris būtų jį matęs. 

— Malai, bandote atlikti mano darbą? 

— Ne, nieko panašaus. Mudviem su Deivu paprasčiausiai rei- 
kėjo trumpam ištrūkti iš namų. Ir mes laikėmės kartu. Visi laiko- 
mės kartu. 

— Taip elkitės ir toliau, — patarė Eva. 

Pokalbis baigėsi artėjant prie Klaino namų. Prieš įveikdama li- 
kusią kelio dalį, ji pamėgino susisiekti su Čarlzu Monro. 

Vietoj elegantiško, patrauklaus sekso reikalų eksperto atsiliepė 
daili geltonplaukė gydytoja, kurią jis vedė. 

— Labas, Dalas. 


J. D. ROBB + MIRTINAI NEDĖKINGAS 303 


— Sveika, Luiza. Maniau, kad surinkau Čarlzo numerį. 

— Tu nesuklydai. Jis ruošia man pusryčius, savo saitą pasidėjęs 
ant virtuvės stalviršio. 

— Atleisk, kad jums trukdau. 

— Nieko baisaus. Jo rankos vėl laisvos. Mes laukiame rytojaus, 
kai galėsime su tavimi — su visais — susitikti. Štai ir Čarlzas. 

— Labas rytas, leitenante Širdele. 

— Čarlzai. Vienas klausimas. Ar pažįsti, o gal sugebėtum rasti 
licencijuotą palydovę, pradėjusią savo veiklą nuo gatvės lygio? Apy- 
tikriai prieš dešimtmetį, kai dar buvo visai jauna. Ko gero, vos pil- 
nametė. Prisistato Liusilės vardu. 

— Rimtai šneki? 

— Turiu daugiau informacijos. Mišrios rasės, greičiausiai juo- 
daodė/azijietė, sukiojosi A aveniu, vėliau pakilo karjeros laiptais, 
bet iš savo teritorijos nepasitraukė. Kol dar manęs neapipylei klau- 
simais, atsakau, ne, nežinau, kiek licencijuotų palydovų dirba Alfa- 
bet Sityje, bet nujaučiu, kad daug. Aš ieškau tik vieno asmens. Jai 
pavojus negresia, ir aš norėčiau, kad tokia padėtis nesikeistų. 

— Toje teritorijoje niekada nedirbau, bet pažįstu keletą te- 
nykščių. Pažiūrėsim, ką pavyks sužinoti. 

— Būčiau dėkinga. Ką gamini? 

— Medaus mėnesio blynus. 

— Kiek tęsis jūsų medaus mėnuo? — paklausė Eva žinodama, 
kad jiedu susituokę jau senokai. 

— Tikiuosi, amžinai. 

— Neblogas noras. Iš anksto dėkoju už pagalbą. Iki. 

Ji nutraukė ryšį ir už kvartalo nuo Avigalvio Džo namų čiūžte- 
lėjo kelkraščio link. 

Išlipdama Eva mintyse atliko skaičiavimus. Nei picerija, nei 
žaidimų automatų salonas dar neveiks. Gal pirma užsukti į „Gre- 
gmano“ parduotuvę ir išsiaiškinti, kas pastaruoju metu pirko bran- 
giausius bilietus į „Giants“ varžybas? 


304 J. D. ROBB + MIRTINAI NEDĖKINGAS 


Ne, verčiau tuo užsiima kas kitas, nusprendė ji, kai išvydo pū- 
kuotą purpurinį paltą apsivilkusią, rausvus kaubojiškus batus avin- 
čią kolegę, kuri drauge su milijonu kitų žmonių pakilo metro laipta- 
takiu ir nėrė į gatvę. 

Leitenantė prie jos prisigretino. 

— Pačiu laiku. 

— Jaučiausi lyg įkalinta tvankioje kameroje, pilnoje karo pa- 
bėgėlių. Šiuo maršrutu turėtų važiuoti gerokai daugiau traukinių. 

— Nusistovėjusi tvarka, — pareiškė Eva. — Patogumai, įpro- 
čiai, elgsenos modeliai. Tai būdinga visiems. Gavau Rainholdo po- 
linkių sąrašą. Patikrink, kas pirko pirmarūšius bilietus į „Giants“ 
rungtynes. Futbolo. 

— Aš žinau, kad jie žaidžia futbolą. Man patinka futbolas. 
Sportininkai mūvi aptemptas kelnes ir turi plačius pečius. 

— Tiksliau, šarvus — jie sukuria regėjimo apgaulę. 

— Man vis tiek gražu. 

— „Gregmano“ parduotuvė, — pratęsė Eva. — Senajame Rain- 
holdo rajone. Prekiauja ledų kokteiliais su pistacijomis. 

— Fui. Aš jau atsisakiau kokteilių su priedais. Bet į krautuvėlę 
užsuksiu. 

— Čarlzui nurodžiau pasidomėti licencijuota palydove, vardu 
Liusilė. Ji, regis, atėmė Džeriui skaistybę, negana to, jam su drau- 
geliais nučiulpdavo pritaikydama grupinę nuolaidą. Rainholdas ir 
Avigalvis Džo, galimas daiktas, iki šiol kartais ją aplanko. „Šurmu- 
lys, žaidimų automatų salonas Taimso aikštėje. Ir kažkoks Brunas, 
kuris per turnyrą įveikė Rainholdą. „Labas“ netoliese veikianti aludė. 

— Kaip visa tai galėjo praslysti mums pro akis? 

— Mes čia niekuo dėtos. — Eva sustojo šalia Džo daugiabu- 
čio ir išsitraukė tarnybinį ženklelį, ketindama jį parodyti apsaugos 
sistemos skaitytuvui. — Informacija gauta atliekant papildomą ty- 
rimą. Kai sutelkiau dėmesį į nusistovėjusios tvarkos aspektą. Malas 
dar kai ką atsiminė. Rorkas savo ruožtu dairosi pinigų. 

— Taip pat ir Maknabas. Jis ieško finansų ir naujos asmens 
tapatybės. Darbas einasi lėtai, Dalas. 

— Privalome labiau pasistengti. Išnaršyti apylinkes. Rainhol- 
das apsistojęs kažkur netoliese — kertu lažybų, kad prabangiame 
būste. — Eva atkišo ženkliuką priešais skenerį. — Leitenantė Dalas, 
detektyvė Pibadi. Atvykome pakalbėti su Džo Klainu. 


Tapatybė patvirtinta. Ponas Klainas jums nesuteikęs leidimo įeiti. 
Reikalingas leidimas. 


Eva palingavo pečiais, tūžmingai prašiepė lūpas. Treniruotės, 
pasiplaukiojimas baseine, nauja tyrimo kryptis — ir dar galimybė 
sumalti elektroninį snukį. 

Rytas prasidėjo gerai. 

— Klausyk, mėšlinas gelžgali, — išsižiojo ji. 


t , 
ri 2 
bė 


SU PASIMĖGAVIMU ATVAINOJUSI ELEKTRONINĮ IDIO- 
tą, Eva drauge su Pibadi liftu pakilo į septintą aukštą. 


— Namas tvarkingesnis ir sandaresnis negu, tar- 
kim, jo bičiulio Malo daugiabutis, — pakomentavo leitenantė. — Jis 
dirba draudimo agentu, ar ne? 

— Dėdės firmoje, — patvirtino Pibadi. — „Draudimo gene- 
ratoriuje“. Bendrovė vidutinio dydžio, gana patikima. Išanalizavusi 
Džo finansus nustačiau, kad jis puikiai verčiasi. Premijas ir komisi- 
nius mėgsta švaistyti. Juodai dienai netaupo — savo lizde kiaušinių 
nekaupia. 

— Iš kur atsiranda tokie posakiai? Jeigu padėsi kiaušinį, jis iš- 
silukštens arba ne. Pirmu atveju, prasikalęs paukštis nuskris arba 
nuropos šalin. Jei taip nenutiks, tavo rankose liks sumautas kiauši- 
nis, ir kokia iš jo nauda? 

— Hmm... 

— Būtent. 

Žengusi iš lifto kabinos Eva pasuko 707 numerio link. 

Įdomu tai, pagalvojo ji, kad Džo įsirengęs delno skaitytuvą ir 
vaizdo kamerą — nestandartinius mechanizmus, nes kiti septinto 
aukšto butai nieko panašaus neturėjo. 

Jam labiau nei kaimynams rūpėjo saugumas arba prestižas. O 
gal ir viena, ir kita. 

Ji paspaudė durų skambutį ir nė kiek nenustebo sulaukusi 
elektronikos atsako. Vis dėlto svarbiausia buvo prestižas, nusprendė 
Eva, nors, atsižvelgiant į pastatą, Džo aiškiai perlenkė lazdą. 

Ponas Klainas prašo netrukdyti. Jūs galite prisistatyti ir palikti žinutę. 


— Ašesu leitenantė Dalas iš Niujorko policijos ir saugumo de- 
partamento. — Ji pakėlė ženklelį prieš skenerį. — Štai mano žinu- 
tė: tu jį patrukdysi. Atvažiavome policijos reikalu. Ir nė nebandyk 
mūsų vedžioti už nosies, antraip nutarsiu, kad ponas Klainas slepia 
nužudymu įtariamą asmenį, arba pastarasis jį įkalinęs. Jeigu iškel- 
siu tokią prielaidą, man teks ignoruoti apsaugos sistemą ir įsibrauti 
vidun. 


Luktelkit. 


— Sumąstyta neprastai, — ją pagyrė Pibadi. — Nors formaliai 
mudviem reikėtų pakankamo pagrindo, o ne prielaidos. 
— Bendraudama su technika, į formalumus nesileidžiu. 


Ponas Klainas netrukus ateis, leitenante Dalas iš Niujorko 
policijos ir saugumo departamento. 


— Nuostabu. 

„Netrukus“ užsitęsė porą minučių. Eva suprato, kas nulėmė 
gaišatį, kai šeimininkas atidarė duris. Jos akivaizdžiai nutraukė Džo 
grožio miegą. 

Šiurpoka ir, matyt, korekcinėmis priemonėmis paryškinta ža- 
luma spindinčios akys atrodė apsiblaususios, dešinįjį skruostą va- 
gojo per miegus įsispaudusi rievė. Kūną pridengė juodos laisvos 
kelnės ir bicepsus apnuoginantys marškinėliai. Jis buvo basas. 

— Ei, detektyve. — Avigalvis Džo žiūrėdamas į Pibadi apdova- 
nojo ją plačia pardavėjo šypsena. — Atleiskite, kad priverčiau lauk- 
ti. Naktį ilgai neužmigau. 

Jis atsigręžė į Evą, ir ją pervėrė, kaip pats manė, tiriančiu, sa- 
vimeilę glostančiu, „mielai tave patvarkyčiau“ sakančiu žvilgsniu. 

— (Čia mano partnerė, leitenantė Dalas. Norėtume užeiti ir su 
jumis pakalbėti. 

— Žinoma, bet dabar? — tebevypsodamas vyrukas pakėlė 
rankas ir pečius. — Metas ne pats tinkamiausias. Aš esu... ne vienas, 
jei suprantate, ką turiu omeny. — Jis netgi pamerkė akį. 

Eva tylėdama stebeilijosi į Džo, kol tas gūžtelėjo. 

— Tebūnie. Ji kirmija lyg užmušta. Kaip sakiau, vakar ilgai ne- 
užmigome. 

Jis atsitraukė į liguistai ultramadingą svetainę, kuri trimitavo: 
„Viengungis leidžiasi į žygius!“ 

Akiratį užtvindė stiklo, metalo, juodos odos imitacijos gausa, 
milžiniškas pramogų ekranas, žemiau jo stovinti diskų prikimšta 
atvira spintelė. Kampe stovėjo juodos ir sidabrinės spalvos nedide- 
lis baras su įvairias buteliais ir stiklais. Sienas puošė nuogų moterų 
nuotraukos ir eskizai. 

Ant grindų mėtėsi pora dailių rožinių aukštakulnių batelių, 
juodas sijonėlis, pločio sulig staltiesėle, ir kažkas panašus į diržą su 
gyvūno kailio raštu. 

— Svečių nelaukiau. — Nerūpestingai nusijuokęs jis surinko 
išdrabstytus moters daiktus ir viską numetė ant krėslo. — Ką gi, 
man reikia kavos. Gersite? 

— Ačiū, ne. 

— Turiu pažadinti smegenų ląsteles. 

Pirštu bedęs į smilkinį, Džo nužingsniavo kitapus baro. 

Eva išgirdo tylų pyptelėjimą ir padarė išvadą, kad toje vietoje 
įmontuotas „AutoChef“ aparatas. 

— Na, damos, kuo galiu jums padėti? 

Į kreipinį ji numojo ranka. Avigalvis Džo tiesiog nebuvo vertas 
jos reakcijos. 

— Jūs turbūt žinote, kad Džeris Rainholdas jau nužudė keturis 
žmones. 

Buto savininkas palingavo galva taip raukydamasis, kad jo an- 
takiai susijungė. 

— Aš nesu teisininkas, bet, manau, įtarimus derėtų paremti 
rimtais įrodymais. 

— Nebloga pradžia būtų jo pirštų atspaudai ir DNR, aptikti ant 
nužudymo priemonių ir nusikaltimo vietose. Pridėkime Rainholdą 
nufilmavusių apsaugos kamerų diskus, gautus iš bankų, į kuriuos 
jis pervedė tėvų santaupas. Ir keletą liudininkų, mačiusių, kaip jis 
parduoda iš tėvų buto paimtas vertybes. 

— Taip, vaizdas nekoks. — Džo nurijo gurkšnį, užsivertęs juo- 
dais ir baltas dryžiais nuspalvintą didžiulį puodelį. — Dieve, kaip 
skanu! Tikrai nenorite? 

— Tikrai. 

— Tiek to. Suprantate, — pratęsė jis apeidamas barą ir moste- 
lėdamas į pailgą žemą sofą, — Džerį pažįstu daugelį metų. — Džo 
įsitaisė moters drabužiais neužverstame krėsle, susmego ir ištiesė 
kojas. Kaip visiškai atsipalaidavęs žmogus. — Man nelengva įsisą- 
moninti, kad jis galėjo taip nusiristi ir kažką nudaigoti. 

— Jo tėvai, buvusi mylimoji ir informatikos mokytoja su jumis 
nesutiktų, jei tik būtų gyvi. 

— Griežtai pasakyta. — Būsto šeimininkas vėl atsigėrė kavos 
ir ties kulkšnimis sukryžiavo kojas. — Aš vis tiek linkęs manyti, kad 
įvyko klaida. 

— Ar nuo ano ketvirtadienio vakaro jums teko bendrauti su 
Džeriu? 

Džo pasimuistė krėsle. 

— Ne. Bet, jei kalbėsiu visiškai atvirai, aš bandžiau su juo už- 
megzti ryšį, norėjau, na, žinote, išgirsti jo versiją. O jeigu jis. persi- 
gando, — kas gi nestingtų iš baimės, — todėl gerai pasislėpė? 

— Jūs išties toks kvailas? — nusistebėjo Eva. 

— O, tik nepradėkite. — Vyriškio veide šmėstelėjo susierzini- 
mas. Bet jis bemat pranyko. — Galimas daiktas, kas nors jį pakišo. 

Galbūt į Džerį irgi kėsinosi, todėl jis priverstas slapstytis. Gal jau 
pats išleidęs kvapą. Arba, tebūnie, išėjo laukais ir tikrai puolė žudy- 
ti. Bet kuriuo atveju aš nieko negaliu pakeisti. 

— Rainholdas renkasi aukas pagal savo sąrašą. Visai įmanoma, 
kad tapsite kita auka. 

Jis nusikvatojo, vėl atmetė kojas, atkragino galvą. 

— Susimildami. Jokių šansų. Ponia... 

— Leitenante, — čaižiai griežtu balsu pataisė Eva. — Žmog- 
žudysčių skyriaus leitenantė, kuri prieš dvi dienas brido per Džerio 
Rainholdo tėvų kraują, tą patį vakarą stovėjo prie Lorės Nučijo pa- 
laikų, o kitądien — prie nukankintos Edės Farnsvort kūno. 

— Hmm, man nuoširdžiai jų gaila, bet... 

— Čia nėra iš ko juoktis. Jis badė, talžė, mušė, smaugė, dusino 
žmones. Verčiau pasvarstykite, ką Džeris numatęs jums. 

Šypsena išgaravo, tačiau Džo nerūpestingai pamojo ranka. 

— Jis neturi jokio pagrindo mane skriausti. Juk mudu esame 
draugeliai. 

— Rainholdas pralošė Las Vegase, jūs laimėjote. Ir šaipėtės iš 
jo nesėkmės. Tokios priežasties jam kuo puikiausiai pakanka. 

— Po velnių, Džeris ne toks, jis žino, kad aš tik juokavau. Be to, 
visiems stačiau išgerti. 

— Džo. — Pibadi pasistengė prabilti įtaigiu tonu. — Leiskite 
jums skirti apsaugą, bent porą dienų. 

— Nė už ką. Kaip aš kabinsiu moteris, jei man per petį žvilgčios 
farai? Nieko keista, kad Malas ir Deivas drebina kinkas, jiems neten- 
ka užsiimti man įprasta veikla. Ir... po velnių. — Jis atsainiai šnirpšte- 
lėjo. — Su Džeriu elgtis moku. Su juo susitvarkydavau daugelį metų. 

— Tik ne su šituo Džeriu, — paprieštaravo Eva, nors puikiai 
matė, kad joms nepavyko priversti Džo pakeisti nusistatymo. 

Buto šeimininkas dar kartą numojo. 

— Klausykite, aš pažaisiu su savo naujausia panele, paskui mes 
papusryčiausime. Tuomet kelias valandas dirbsiu, vakare užimsiu 

kitą ledinę damą, o rytoj, per Padėkos dieną, kurį laiką svečiuosiuo- 
si senuose namuose. Grafikas įtemptas, ir aš neliksiu vienas. Bet jei 
"iš Džerio sulauksiu žinių, būtinai jums pranešiu. 

Baigta, nutarė Eva ir pakilo nuo sofos. 

— Spręsti jums. Ar jis turi, o gal anksčiau turėjo, kodą ir raktus 
nuo jūsų buto? 

— Ne. Aš niekam jų nedaliju. Mėgstu privatumą. 

— Džo, šiandien būkite akylas. Taip sako žmogus, kuris stovės 
prie jūsų lavono, jeigu prarasite budrumą. 

Nusigręždama Eva akies krašteliu pastebėjo kreivą jo vypsnį, 
tačiau išėjo pro duris. 

— Manai, jis mums paskambins, jei ką nors sužinos apie Rain- 
holdą? — paklausė Pibadi. 

— Duodu vieną šansą iš dviejų. Priklausys nuo jo nuotaikos. 
Džo ne veltui pramintas Avigalviu. 

— Taip. — Joms leidžiantis liftu, detektyvė balsu pasvarstė: — 
Rainholdas neįstengs patekti į butą, jei tik Džo jo neįsileis. Palyginti 
su kitais atvejais, sunkiau įsigauti netgi į patį pastatą. Jis prasmuktų 
pro laukujes duris, bet tik ne pro vidines. Darbe Džo sukinėsis tarp 
žmonių, o vakarą praleis su moterimi, ganėtinai kvaila, kad su juo 
susidėtų. Labiau apsisaugoti nesugebėtų, nebent primestume savo 
priežiūrą. 

— Pareigūnų vos užtenka apsaugos norintiems asmenims. Ne- 
ketinu vargintis dėl tų, kurie patys jos atsisako. 

Išėjusi laukan ji įkvėpė vėsaus, drėgno oro. Dar nelijo, velniai 
griebtų. 

— Važiuosime į Centrinę būstinę. Tu gilinsies į mano nuro- 
dytas tyrimo kryptis, aš susitelksiu į žemėlapį ir nekilnojamąjį tur- 
tą. Jis norės ko nors geriau už šitą namą. — Leitenantė apsisuko ir 
nužvelgė Džo pastatą. — Mažų mažiausiai todėl, kad čia gyventi 
išgali jo draugelis. Pinigais aptekęs Rainholdas ieškos ko nors praš- 
matnesnio. 

— Pirma turės nusičiupti prabangų būstą ir jį įsirengti, — pa- 
stebėjo Pibadi. 

— Aha. — Eidama automobilio link Eva apmąstė partnerės 
žodžius. — Aukštos klasės butą. Apstatymą rinksis madingą, kaip ir 
Avigalvis Džo. Ne klasikinį ir ne antikvarinį. Vien tik blizgantį. Mes 
tai patikrinsime. Artimiausiu metu jam prireiks kelių pagrindinių 
baldų. Aukščiausios klasės viešbučių variantas irgi tikėtinas, todėl 
nesiliausime jų šukavę. Kad ir kaip ten būtų, sumautas šunsnukis 
kažkur netoliese. 


TARNYBINĖJE SALĖJE EVA PAMATĖ, KAD POKŠTAS SU KAKLARAIŠČIU 
dar neišsikvėpė. Dabar ryškiaspalviu puikavosi ir detektyvė Kar- 
maikl. Su purpuriniais žirgais, šuoliuojančiais per akinamai žalią veją. 

Tamsintus akinius buvo užsidėję visi, sėdintys prie darbo stalų 
ir gardeliuose arba zujantys aplinkui, įskaitant uniformuotus parei- 
gūnus. 

Pibadi iš kišenės išsitraukė vaivorykštės atspalvių lęšius ir juos 
užsidėjusi patraukė prie savo stalo. Atsisukusi į leitenantę plačiai 
nusišypsojo, tada kibo į darbą. 

Lai žaidžia, kol nusibos, tai niekam nepakenks, pamanė Eva ir 
žengė į kabinetą. „AutoChef“ aparate surinko programą puodeliui 
kavos, įsijungė susikurtą žemėlapį. Rainholdas neabejotinai slaps- 
tėsi teritorijoje, kurią ji apskaičiavo trianguliacijos būdu... gal ir už 
perimetro, bet ne toliau kaip šešių kvartalų spinduliu. Pradėti paieš- 
kas reikėtų nuo šio ploto. 

Ji pakoregavo žemėlapį, išryškino zoną. 

— Kompiuteri, pažymėtoje aplinkoje rask visus prabangius 
viešbučio, liukso klasės apartamentus, kooperatinius butus arba 
nuomojamus namus ir sudaryk jų sąrašą. 


Nurodymas priimtas. Vykdomas... 

— Antraeilė užduotis. Kol kas vien tik Manhatane rask aukštos 
klasės parduotuves, prekiaujančias šiuolaikiniais, madingais bal- 
dais, ir sudaryk jų sąrašą. 

Kompiuteriui patvirtinant instrukciją, ji pradėjo vaikštinėti po 
kambarį. 

— Kita užduotis. Rask parduotuves, siūlančias gurmanišką 
maistą, kurį klientams pristato pažymėtos zonos ribose. 

Kas ten žino, galbūt Rainholdas į prekyvietes siųsdavo androi- 
dą, tačiau jas perkratyti vertėjo. 


Pirmoji užduotis atlikta. Rezultatai pateikiami ekrane... 


Eva pažvelgė į sąrašą ir pamačiusi, kokią galybę punktų teks 
ištirti, pirštais persibraukė plaukus. 

— Ką gi, juos kažkaip reikės pakoreguoti. 

Pavaldinių ratas gerokai praretėjo, nes ji daug kam skyrė ap- 
sauginių pareigas. O farų būrys užtruktų valandas, jei ne dienas, kol 
patikrintų kiekvieną vietovę. 

Nuosavas būstas, mąstė Eva. Privatumas, prestižas, mažesnė 
tikimybė atsidurti stebėjimo kamerų akiratyje arba patraukti smal- 
saus registratoriaus dėmesį, net jeigu jis pasikeitęs išvaizdą. 

— Kompiuteri, išsaugok viešbučių sąrašą, bet atskirk nuo li- 
kusio. 

Ji kur nors atkapstys uniformuotą pareigūną, į rankas įgrūs 
saitą, lieps paskambinti į viešbučius — dar kartą. Vis dėlto nuojauta 
kuždėjo, kad Rainholdas apsistojęs išsinuomotame bute. 


Antraeilė užduotis atlikta. Rezultatai pateikiami ekrane, 
surūšiuoti pagal gyvenamuosius rajonus. 


Eva piktai dėbtelėjo į sąrašą. 
— Juk liepiau apsiriboti vien Manhatanu. 

Patvirtinta. Rezultatai vien iš Manhatano. 


— Prakeikimas. — Šįkart ji ėmė timpčioti sruogas. 

Kai kurie punktai įvardija specializuotas prekyvietes, tęsė kom- 
piuteris. Parduodančias tiktai arba daugiausia vieno tipo gaminius. 
Šviestuvus, stalus, kėdes... 

— Gerai, gerai, supratau. Ar jis tuo užsiimtų? — balsu paspė- 
liojo Eva. — Ar vyrukas eikvotų laiką išvykoms į šviestuvų arba sta- 
lų parduotuves? Nemanau, bet... 

Ji trumpam išėjo į tarnybinę salę. 

— Baksteri! Į mano kabinetą. 

Grįžusi vėl ėmė žingsniais matuoti kambarį. Maudžianti 
pėda... vargu ar jis vaikštinėtų po miestą. Veikiau naudotųsi tinkla- 
lapiais arba saitu. Va taip užsisakytų norimus daiktus, susimokėtų 
elektronine perlaida. Jei tik... 

— Taip, bose? 

Baksteris sprigtelėjimu nusiėmė akinius ir juos užkabino už 
krūtinės kišenės pakraščio. 

— Tavo landa gan ištaiginga, ar ne? 

Jo šypsena praplatėjo. 

— Stengiuos ją gražinti kaip įmanydamas. 

— Mačiau, kokiais ratais važinėji. Tviskančia penio metafora. 

— Ei! 

— Tiesos nepaneigsi. — Nužiūrėdama detektyvą ji perpus pri- 
sėdo ant stalo. — Turi kietas drapanas, kietą automobilį, kietą butą 
ir seksualių formų baldus, tiesa? 

— Man patinka dailiai atrodyti ir gražiai gyventi. Kas konkre- 
čiai tau rūpi, leitenante? 

— Rainholdas. Mano nuomone, jis ruošiasi įsigyti būstą arba 
jau kažkur įsikūrė. Prabangioje vietoje — kol kas bandau ją suras- 
ti. Tačiau elegantiškus apartamentus reikia tinkamai apstatyti. Jis 
norės supermadingų, aukščiausios kokybės daiktų. Pinigų negailės. 

Taip jausis pranašesnis už kitus. Kaip matai, į sąrašą įtraukiau spe- 
cializuotas parduotuves. 

Pažvelgęs į ekraną Baksteris linktelėjo. 

— O taip, „City Lights“ — ten pirkau miegamojo šviestuvus. 
Ir... „Urban Spaces“. Toje vietoje įsigijau sofą, porą krėslų ir spintelę. 

Po šimts, vyrukai tikrai švaisto laiką ir jėgas tokiai veiklai. 

— Kiek užtrukai, kol apstatei savo landą? 

— Kas sako, kad darbą jau atlikau? — jis vėl nusišypsojo. — 
Kol įgyvendinsiu sumanymus — bent jau dabartinius, — praeis šeši 
septyni Mėnesiai. 

Eva prisiminė, jog kadaise savo butą sugebėjo įsirengti per pu- 
santros dienos. 

— Rainholdas ne toks kantrus. — Arba, pridūrė mintyse, ne 
toks išrankus ir įžvalgus kaip Baksteris. — Jam knieti tuoj pat viską 
gauti. 

— Vadinasi, turės ieškotis universalesnių parduotuvių, kur su- 
siras didžiąją dalį daiktų. 

— Spėju, dėl sužalotos kojos jis mėgins apsipirkti internetu. 

— Tokiu atveju atsivers visas pasaulis, bet vyrutis greičiausiai 
apsiribos vietinėmis apylinkėmis, jeigu jam tikrai knieti kuo grei- 
čiau apstatyti būstą. — Baksteris vėl patyrinėjo ekraną. — Turbūt 
dairysis kompanijų, pristatančių pirkinius tą pačią dieną arba per 
dvidešimt keturias valandas. 

— Pritariu. Taigi šiuo metu atmesime specializuotas parduo- 
tuves, ieškosime universalių, vietinių, greitai atvežančių prekes. 
Dėkui. 

— Visada pasirengęs padėti. 

Jis užsidėjo akinius ir nudrožė į tarnybinę salę. 

Iš pradžių Eva sėdo skambinti į universalias baldų prekyvie- 
tes — jų sąrašas buvo kur kas trumpesnis, — vėliau pamėgino su- 
sisiekti su kompiuterio pateiktomis gurmaniško maisto krautuvėlė- 
mis. Galiausiai vėl ėmėsi parduotuvių. 

Ji bandė išgauti informaciją iš pastatų apsaugos ir/arba admi- 
nistracijos, bet nieko nepešė. 

— Picerijos variantas pasiteisino, — pranešė į kabinetą nosį 
įkišusi Pibadi. 

Pamažu prastėjanti Evos nuotaika staigiai pakilo į dangų. 

— Jėzau, įkliuvo dėl blyno? Kur jis? 

— Na, žinių ne tiek jau ir daug. Vakar „Pas Vinį picą pirko 
mūsų apibūdinimą atitinkantis androidas. Šiandien už prekystalio 
bėjimo kamerų diskus. 

— Man reikia kopijos. 

.— Duomenys jau atsiųsti ir nukopijuoti. 

Detektyvė juos padavė. 

— Maistas užsakytas saitu? 

— Ne, androidas atėjo ir nusipirko picą. 

— Kada konkrečiai? 

— Užsakymas priimtas dvidešimt trečią valandą dvidešimt 
viena minutė. 

— Naktinis alkis, — mąsliai tarė Eva. — Sutelk dėmesį į taksi, į 
klientus, kurie buvo išleisti prie picerijos ir iš ten paimti. 

— Jau tikrinu. 

Leitenantė liepė kompiuteriui žemėlapyje parodyti piceriją. 

— Sakyčiau, taksi nesinaudota, bet jei aš klystu, mums labai 
pasisekė. — Raukydamasi ji susirado artimiausias metro stoteles. — 
Galbūt rinkosi viešąjį transportą, ne, vargu bau. Aišku, vykdydamas 
Rainholdo nurodymą, androidas galėjo pėstute įveikti ir mylią, bet 
aš manau, kad atstumas trumpesnis. Vienuoliktą vakaro užsigeidęs 
picos, neketini jos laukti valandą arba ilgiau. 

— Nusistovėjusi tvarka, — vėl balsu pamąstė Eva. — Įpročiai, 
pomėgiai. Jis apsigyvenęs greta pažįstamų vietų. Ne kitaip. 

Naujienos pateisino laiką, išeikvotą sumautam žemėlapiui, ne- 
kilnojamajam turtui, baldams. 

— Gerai, sukurpsiu naują žemėlapį, kuriame picerija taps cen- 
triniu tašku. Pradėkime dešimties kvartalų spinduliu naršyti teri- 
toriją. Alternatyvų dar labiau sumažės. Noriu, kad metamorfozinę 
Rainholdo nuotrauką ir pavogto androido fotografiją turėtų kiek- 
viena to sektoriaus parduotuvė, užkandinė, krautuvėlė, restoranas, 
prekių vežimėlio savininkas, gatvės prekeivis. Įteikime jas kiekvie- 
nam rajono patruliui, licencijuotai palydovei, valkatai, kvaišalų par- 
davėjui. 

— Bus sudėtinga. 

— Iš biudžeto išspausiu porą tūkstančių — paskirsime atlygį 
už informaciją, padėsiančią sulaikyti nusikaltėlį. Taip, taip, nuka- 
bink nosį, nes iš žmonių, tariamai pastebėjusių Rainholdą, sulauk- 
sime milijono skambučių, bet jis įsitaisęs kažkur netoliese. Net jeigu 
susirado ištaigingiausius apartamentus, vis tiek norės išeiti į lauką. 
Juk privalo gyventi, teisingai? Ir anksčiau ar vėliau puls kitą auką. 
Susisiek su tenykštėmis klinikomis, galbūt jam prireikė daugiau 
skausmo malšinamųjų vaistų. Imkis darbo. 

— Imuosi. 

Eva atsigręžė į ekraną. 

— Ką gi, šunsnuki, išsiaiškinkime, kur slapstaisi. 

Maždaug po valandos leitenantė atsistojo įsipilti dar kavos. 
Kilstelėjusi puodą nukreipė akis į siaurą kabineto langelį. 

Lauke pliaupė. 

— Nuostabu! — ji energingai pakratė aukštyn iškeltą kumš- 
tį. — Lyk smarkiau! 

Eva džiaugsmingai sutrypė šokio žingsneliais, apsisuko ant 
kulno ir išvydo tarpduryje stovintį Rorką. 

— Nė nenumaniau, kad dievini atšiaurų orą. | 

— Pratrūko lyti, nejau nesupranti? Pila kaip iš kibiro. Lauke 
iškilmių niekas nerengs. Jas perkels vidun. 

— Tai turi reikšmės? 

— Man. Tiesiog... — ji suvirbino pečiais ir krūptelėjo, — jaus- 

čiausi keistai, priimdama apdovanojimą stebint visam prakeiktam 
miestui. Patalpose tebus farai, šiek tiek politikų... 

— Ir žiniasklaidos atstovų. 

— Aha, nuo jų neišsisuksi, bet ceremonija, hmm, nežinau, bus 
santūresnė. Atvykai padirbėti su Finiu? 

— Mudu jau mažumėlę paplušėjome. Kai kas... 

Ji liuoktelėjo it pantera. 

— Kas? Ką radote? 

— Aš, tai yra mes, — pasitaisė Rorkas, — dar nieko konkre- 
taus neaptikome. Bet vieno ištrinto kietojo disko duomenys, ku- 
riuos įstengėme atkapstyti, gana įdomūs. Man regis, jūsiškė ponia 
Farnsvort tarp kodų kažką užšifravo. Matyt, kaip galėdama stengėsi 
mums palikti pėdsakus. Jeigu diskas nebūtų išvalytas, juos įžiūrėtu- 
me lengviau, o dabar į priekį stumiamės labai pamažu. 

— Bet ten kažkas slypi? 

— O taip. Neabejotinai. Vėliau būtinai pratęsime darbą. 

— Vėliau? 

— Nors gatves didvyriškai merkia lietus, tau vos užteks laiko 
persirengti — netrukus keliausime į ceremoniją, kad ir kur ji vyktų. 

— Šūdas. — Ji užmetė akį į išmanųjį laikrodį. — Šūdas. 

— Tu nepančioji Rainholdo antrankiais, todėl mudviem neiš- 
degs pasprukti. Būk gera mergaitė ir apsivilk ta savotiškai gundan- 
čia uniforma. 

— Šūdas, — pakartojo Eva, — duok man... — ji griebė pypsintį 
saitą. — Dalas. 

— Leitenante. — Kijangas, su Žiniasklaida ryšius palaikantis 
policijos atstovas, ją apdovanojo savo žavinga šypsena. — Norėjau 
jums pranešti, kad dėl prastų oro sąlygų medalių teikimo iškilmes 
perkėlėme į vidų, antro lygio, šešto sektoriaus, vakarinio priestato 
A auditoriją. 

— Aišku. Rorkas šalia. Perduosiu jam žinią. 


J. D. ROBB + MIRTINAI NEDĖKINGAS 319 


— Puiku. Greitai pasimatysime, leitenante, ir nuoširdžiai jus 
sveikinu. 

— Aha, ačiū. — Ji nutraukė ryšį. — Duok man penkiolika mi- 
nučių, — kreipėsi į vyrą. — Susitikime prie apatinio judančio tako. 

— Daugiau laiko nė neturi. 

Išsitraukęs kišeninį kompiuterį, Rorkas patogiai įsitaisė prie 
rašomojo stalo, tuo metu ji išbėgo iš kabineto. 

Eva nuskubėjo per salę, atsigręždama į Pibadi pakratė galvą ir 
įsiveržė į rūbinę. Persirengė, užsimaukšlino uniforminę kepurę ir 
kritiškai save nužvelgė. Gerai, pasiruošusi. Kai ceremonija baigsis, 
ji vėl persirengs senais drabužiais ir lėks, po velnių, atgal į darbą. 

Sąmoningai vengdama tarnybinės salės, galimų klausimų, ko- 
mentarų ir pašaipų, leitenantė išsmuko pro šonines duris. Iki ju- 
dančio tako nusigavo puse minutės anksčiau negu Rorkas. Stebėjo 
besiartinantį sutuoktinį, matė žioruojančias jo akis. 

— Nepuoselėk vilčių, ase. 

— Per vėlu. Atrodai seksualiai oficialiai. — Jis suėmė žmonos 
plaštaką, bet Eva trūktelėjo ją į save, vos tik perprato, kad Rorkas 
ketina pabučiuoti ranką. 

— Liaukis! 

— Tiek to, patausosime bučinius vėlesniam laikui. 

Jiedu drauge žengė ant judančio tako. 

— Valdžia rėš kalbas, — perspėjo Eva. — Pasisakyti ypač norės 
meras. 

— Žinau. 

— Tada seks kiti paistalai, pristatymas, fotosesija ir pabaiga. 

— Mm hmm. 

— Galėjai pasiųsti savo atstovą. Valdai didžiąją visatos dalį, to- 
dėl niekas nebūtų nustebęs, jeigu taip būtum pasielgęs. Bet gerai, 
kad esi čia. Tai labai svarbu. 

— Nenoriu pasirodyti nedėkingas, nes toks ir nesu. Beje, šioje 
visatoje, kurią taip maloningai man dovanojai, žinios apie ordino 

teikimą įsiutins aibę farų. Va papildomas pliusas, bent jau mano 
požiūriu. 

— Tokia mintis nebuvo atėjusi man į galvą. 

— O man atėjo. Vis dėlto ilgai čia neužsilaikysiu, nes ketinu 
važiuoti namo ir pasitikti artimuosius. Tik nesijaudink, leitenan- 
te, — pridūrė jis. — Grįšiu prie darbo, kai tik juos įkurdinsiu. 

— Jeigu Rainholdą nutvertume šiandien, manau, jis nebespėtų 
nieko nužudyti. Ir, po velnių, man būtų lengviau šveisti spanguolių 
"padažą, jei nebereikėtų sukti galvos dėl nelemto šungalvio. 

— Pritariu abiem atvejais. 

Puiku, kad Rorkas jaučiasi dėkingas už policijos departamento 
norą įvertinti jo pastangas, mąstė Eva. Ji savo ruožtu su malonumu 
laukė iš Airijos atvyksiančios šeimos. 

— Šiaip ar taip, — pasakė tebegalvodama apie giminaičius, — 
kaip įmanydama pasistengsiu rasti laiko, na, supranti, pabūti na- 
muose. 

Jo pirštai nuslydo Evos ranka. 

— Štai dar vienas dalykas, už kurį reikėtų padėkoti. 

— Aha, jų nestinga. 

Nuo tako nulipusi į antrą lygį ji pasuko šešto sektoriaus kryptimi. 

— Renginys tęsis pusvalandį, gal ilgiau, nes meras nemoka už- 
sičiaupti. Po ceremonijos iš karto keliausiu persirengti. 

— Gaila. 

— Aš tyrinėju apylinkes, centrinis pasirinktas taškas — piceri- 
ja. Vakar jis liepė androidui nupirkti picą. 

— Įdomu. 

— Mano nuomone, Rainholdas norės apsistatyti būstą, todėl 
tikrinu baldų parduotuves. Aukštos klasės, madingas — taip sako 
nuojauta. Dairausi į kooperatinius butus, apartamentus, sublokuo- 
tus namus. Ką nors būtinai užeisime. 

Ji vėl suka ratus, toptelėjo Rorkui, bet tie ratai nenumaldomai 
traukiasi ir mažėja. 

— Leitenante, tu jį sumedžiosi. Aš tavimi tikiu. 

— Kuo greičiau, tuo geriau. 

Prie dvigubų A auditorijos durų stovėjo du uniformuoti parei- 
gūnai, kurie įsitempė lyg po komandos „ramiai“. Žengęs į priekį, jai 
kelią užkirto Kijangas, aukštas ir lieknas vyriškis nepriekaištingu, 
tarsi anglis juodu kostiumu. 

— Leitenante, Rorkai, nuvesiu jus į scenos užkulisius. 

— Gerai. 

— Apmaudu, kad lyja, — pratarė Kijangas, kai visi trys paju- 
dėjo iš vietos. — Stovint ant Centrinės būstinės laiptų, užnugaryje 
atsiveria nuostabus, didingas vaizdas. 

— Taip, baisiai nepasisekė. 

Jis nusišypsojo Evai, linksmai žybčiodamas akimis. 

— Esu tikras, abudu labai nusivylėte. Pirmasis šnekės meras. 
Paskui jo vietą užims policijos viršininkas Tiblas, tuomet porą žo- 
džių tars komisaras. Iš pradžių bus pristatytas Rorkas. Po apdova- 
nojimo derėtų pasakyti trumpą kalbą ir nusifotografuoti. 

— Be abejo. 

— Galiausiai eilė ateis jums, leitenante. 

— Aišku. 

— Po ceremonijos įvyks trumpas priėmimas. 

Ji sustingo kaip įkalta. 

— Ką? 

— Mero... prašymu. Surengsime fotosesiją, jūs atsakysite į ke- 
letą žurnalistų klausimų. 

— Ar meras žino, kad veiklos turiu iki kaklo, nes persekioju 
žudiką, kuris paliko keturis lavonus? 

— Jis, kaip ir aš, susipažinęs su aplinkybėmis. Dešimt minu- 
čių, — patikino Kijangas. — Arba mažiau, jei suskubsiu tinkamai 
apsisukti. Prižadu jus iš ten išvesti. 

Eva rūsčiai susiraukė, bet priminė sau, jog Kijangas nėra su- 
bingalvis. 

— Dešimt. Ne ilgiau. 

— Sutarėm. 

Jis pradarė duris, už kurių buvo scenos užkulisiai. 

Čia jau per daug žmonių, pamanė ji jausdama, kad nuotaika 
visiškai subjuro. Meras su palyda, Tiblas, du uniformuoti policinin- 
kai, Vitnis, pora Trinos tipo mergužėlių, kažkokiu mėšlu uoliai 
pudruojančių veidus ir knibinėjančių plaukus. 

Kai viena atsisuko į ją, leitenantė prašiepė dantis. 

— Jei prie manęs prisiliesi, pasirūpinsiu, kad tą šlamštą surytum. 

Priėjęs Tiblas paspaudė Evai ir Rorkui rankas. 

— Jūs abu nusipelnėte apdovanojimų. Apie tai užsiminsiu savo 
kalboje, bet noriu jums asmeniškai pasakyti: leitenante, miestui ir 
Niujorko policijos ir saugumo departamentui nepaprastai pasisekė, 
kad esate viena iš mūsiškių. 

— Ačiū, sere. 

— Ojjūs... — į Rorką kreipėsi viršininkas. — Mes dėkingi už 
jūsų skiriamą laiką, jėgas ir kompetenciją. 

— Nėra už ką, tikrai. 

— Turbūt nesuklysiu spėdamas, kad padėkos ceremoniją, nors 
ir užtarnautą, judu mielai iškeistumėte į darbą. Tačiau departamen- 
tui ir Niujorkui itin svarbu pareikšti jums pagarbą. 

— Suprantame, sere, ir vertiname jūsų pastangas. 

— Manau, vertinsite dar labiau, jeigu renginio neužtęsime. 

Jis linktelėjo, atšlijo ir su Kijangu apsimainė keliais žodžiais. 

Kai meras į juos atkreipė dėmesį, kuris, kaip Eva žinojo, būtų 
pademonstruotas begaliniais tauškalais, Kijangas švelniai sutekše- 
no jam per petį ir gestu parodė duris, vedančias į salės sceną. 

— Prasideda, — sumurmėjo ji. 

Visi vorele nužingsniavo pro tarpdurį. Pamačiusi auditoriją 
Eva liepė sau neišsprogdinti akių. 

Užimta buvo kiekviena sėdimoji vieta, maža to, daug žiūrovų 
stovėjo susispietę tolimajame patalpos gale ir prie šoninių sienų. 

Ji nujautė, kad į renginį atvyks Nadina, nes tokio momento 
nebūtų praleidęs joks kriminalinių naujienų reporteris. Bet nenu- 
manė išvysianti Meivisę su Leonardu ir netgi su kūdikiu. Kas, vel- 
niai rautų, jiems perdavė naujienas? Eva pastebėjo visą savo skyrių, 
Mirą, Finį, Maknabą. Jėzau Kristau, kas vaikosi piktadarius? 

Antai ir Čarlzas, Morisis, Karo, Reo. 

Jai bežiūrint, pro duris įsmuko Džeimis Lingstromas. Finio 
krikštasūnis, elektronikos asas, norintis tapti faru, nešiojo ilgesnius 
plaukus nei pastarąjį kartą, kai Eva jį regėjo. 

— Antai ir šeimynykščiai, — tyliai tarė Rorkas. 

— Ką? 

— Artimieji. Ana ten. 

Ji akimis pasekė vyro žvilgsnį, pamatė jo tetą Šineidą, dėdes, 
senelę, pusbrolius su pusseserėmis ir, o Dieve... ir Samersetą. Jų at- 
vykimą suorganizavo pastarasis, sumojo Eva. Įtikino Rorką, kad gi- 
minaičiai pasirodys vėliau, ir atvežė juos į Centrinę būstinę. 

Dėl galimybės pasididžiuoti, dėl šeimos. Po velnių, apdova- 
nojimas išties reikšmingas, pamanė ji regėdama švytinčią Šineidą. 
Svarbu buvo viskas, kas čia vyko. 

Merui artėjant prie paaukštinimo, Eva prasižiojo kažką pa- 
sakyti Rorkui, bet auditorijoje staiga pastebėjo dar vieno asmens 
bruožus. 

Niksė Svišer. Protingas veidas, ramios akys. Ji nesišiepė, tik 
rimtai stebeilijosi į leitenantę. Mergaitės žvilgsnyje Eva įskaitė vieną 
dalyką, apie kurį nebuvo susimąsčiusi. 

Ceremonija skirta ne vien jai — taip pat ir Niksei. Aukoms ir 
išsaugojusiems gyvybę. Kiekvienam žuvusiajam, dėl kurio ji kovojo 
ir kovos ateityje. 

Apdovanojimas tikrai reikšmingas. Svarbu buvo viskas, kas čia 


vyko. 


RENGINYS TĘSĖSI PER ILGAI, ŽODŽIŲ NUSKAMBĖJO 
per daug, į ją spiginosi per daug vaizdo kamerų. Į kai 
| į kuriuos trikdžius pavyko nekreipti dėmesio. Kalbos, 

Žiniasklaida; politika Evai nerūpėjo, bent jau ilgalaikės perspekty- 


vos požiūriu. 

Tačiau, Vitniui pakvietus Rorką, ji leido sau paliesti sutuokti- 
nio pirštų galiukus, viso labo nežymiai per juos brūkštelėti. Aure, 
kas svarbiausia — išdidumu žibančios Šineidos ir, o taip, netgi Sa- 
merseto akys. Akivaizdžiu pasitenkinimu tviskantis Finio veidas. 
Vieningas pripažinimas, kurį spinduliavo Žmogžudysčių skyrius. 

Žmonės iš jos pasaulio priėmė vyrą, kuris Evai reiškė viską. 

— Su ypatingu džiaugsmu ir dėkingumu už neįkainojamą jūsų 
paramą, pagalbą ir drąsą, pristatau jus aukščiausiam apdovanoji- 
mui, kurį civiliams skiria Niujorko policijos ir saugumo departa- 
mentas. Jūs neturite pareigūno ženklelio, nesate prisiekęs tarnauti 
teisėtvarkos struktūrose, tačiau negailėjote savo laiko, išteklių ir 
įgūdžių, rizikavote gyvybe ir patyrėte fizinių sužalojimų, siekdamas 
teisingumo Niujorko gyventojams. Už tą indėlį šiandien jums dėko- 
jame ir atiduodame pagarbą. 

Įdomu, pasvarstė Eva, ar jis nustebo, kai visi atsistojo? Uni- 
formuoti policininkai, detektyvai, vadovybė, eiliniai ir bosai? Juk 
Rorkas įpratęs prie valdžios, prie aukšto statuso, prie to, kad patal- 
poje susibūrusius žmones laiko savo rankose. Bet taip, žiūrovams 
pakilus nuo kėdžių, jis akivaizdžiai nustebo. 

Ir, žinoma, dabartinė padėtis jam turėjo atrodyti ironiška. 

Dublino gatvių žiurkė, vikrus ir slidus vagis, kuris didžiąją 
gyvenimo dalį stengėsi pergudrauti farus ir nuo jų išsisukti, dabar 
privertė pareigūnus dėl jo pakilti iš savo vietų. 

— Ačiū jums už suteiktą garbę. Bet aš džiaugiuosi už privilegi- 
ją bendradarbiauti su šauniausiais Niujorko profesionalais ir pažin- 
ti teisėsaugos pajėgose tarnaujančius vyrus bei moteris. Negana to, 
suvokiau, kokie jie atsidavę, narsūs ir pasiaukojantys. Darbą vadi- 
nate pareiga, bet, kiek man teko regėti, ji atspindi tai, kuo iš tikrųjų 
esate. Aš dėkingas už progą dalyvauti jūsų veikloje. 

Rorkui atšlijus nuo pakylos ir žengus prie šulų su jais nusifo- 
tografuoti, Eva leido sau trumpam atsisakyti orios farės minos ir 
plačiai jam nusišypsoti. 

— Kaip miela, — sumurmėjo, kai jis prisigretino. 

— Tavo tiesa. Žiūrovai apsidžiaugtų, jei dabar mane pabučiuo- 
tum. 

— Ne. — Ji būtų prajukusi, bet suprato, kad Rorkas kalba rim- 
tai. — Jokiu būdu. 

Vitnis prašneko, ir Eva vėl nutaisė orią išraišką. 

— Mes prisiekėme tarnauti ir saugoti, — kreipėsi komisa- 
ras. — Kiekvienas policininkas duoda priesaiką ir prisiima parei- 
gas. Geras faras ne vien jas atlieka, bet ir tuo gyvena. Leitenantė 
Eva Dalas yra gera farė. Šiandien jai įteiksime Niujorko policijos ir 
saugumo departamento garbės ordiną, aukščiausią apdovanojimą. 
Jis nedalijamas lengva ranka. 

— Pažymėjime konkrečiai nurodomas „Raudonojo žirgo“ 
bylos tyrimas. Jam vadovavusi, atkaklumą, įžvalgumą, išskirtinius 
įgūdžius rodžiusi leitenantė išaiškino ir sulaikė nusikaltėlius — Lui- 
są Kalavėjų su Džina Makmilon. Jie abu bus teisiami už masines 
žmogžudystes ir terorizmą šalies viduje. | 

Salėje nuvilnijo aplodismentai. Eva jautė pagundą prie jų pri- 
sidėti — paploti teisingumui, — bet žinojo, kad taip elgtis nedera. 

— Sėkmingas tyrimas išgelbėjo daugybę gyvybių, — tęsė 

Vitnis. — Bet jis neatskleidžia bendro vaizdo. Per savo profesinę 
veiklą, nuo darbo uniformuotų pareigūnų gretose, leitenantė Dalas 
demonstravo šio apdovanojimo vertus įgūdžius, atsidavimą ir drą- 
są. Būtent už tai, už tuziną metų, už visas narpliotas bylas, patirtus 
pavojus, pasiaukojimą, įvykdytą teisingumą, man, kaip profesiona- 
lui ir tiesiog kaip žmogui, malonu įteikti garbės ordiną leitenantei 
Evai Dalas. Gerai farei. 

Ją labiausiai paveikė tiedu žodžiai. Gera farė. Evos įsitikinimu, 
simbolizuojantys didžiausią pagarbą ir įspūdingiausią padėką, ku- 
rių ji galėtų nusipelnyti. Einant pirmyn, teko suvaldyti emocijų ant- 
plūdį — geri farai nepraranda žado dėl jausmų pertekliaus. 

— Ačiū, sere. 

— Tik ne šį kartą. — Komisaras prisegė medalį ir paspaudė jai 
ranką. — Ačiū tau, leitenante, už pavyzdingą tarnybą. 

Mažai trūko, kad Eva vis dėlto būtų praradusi amą, nes jis atsi- 
traukė per žingsnį ir atidavė pagarbą. 

Kol žiūrovai stovėdami plojo, ji turėjo minutę atsikvėpti ir su- 
sitvardyti. Kartu prisiminti, ką ketino pasakyti. Bėda ta, kad nepri- 
siminė, po velnių, ničnieko. 

— Ką gi, — prabilo vildamasi, jog taip visus, įskaitant ir save, 
apramins. Tačiau ovacijos netilo. Eva dirstelėjo į Kijangą, žvilgsniu 
paprašė pagalbos. Bet jis tesureagavo vypsniu ir elegantiškai patrau- 
kė pečiais. — Ką gi, — vėl prašneko ir dar kartą įkvėpusi pastebėjo 
Niksę. 
ta, taip pat užsikoręs ant kėdės, stypsojo Kevinas, berniukas, su ku- 
riuo ji augo. Jiedviem iš šonų stovėjo Ričardas ir Elizabeta. 

Jie irgi yra šitų įvykių dalis, pamanė Eva. Dukrą praradę Ri- 
čardas su Elizabeta; narkomanės motinos pamestas Kevinas; Niksė, 
kurios šeima buvo išskersta. 

Ir salės gale iškilęs Džeimis, įžūlus, kadaise sielvarto apniktas, 
sesers žudikui atkeršyti pasiryžęs vaikis. 

Jie visi ir daugybė kitų. 

— Ką gi, — trečią sykį ištarė Eva. — Hmm, ačiū. Jaučiuosi... 
pagerbta ir esu dėkinga už apdovanojimą. Man didelė garbė pri- 
klausyti Niujorko policijos ir saugumo departamentui, dirbti su 
tokia gausybe šaunių farų. Su savo vadu, mokytoju, partnere, tiek 
daug puikių pavaldinių. Ir gudriu, protingu civiliu, kuris pats galėtų 
būti neblogas pareigūnas, jei tik to panorėtų. 

Replika sukėlė pakankamai griausmingą juoką, kad ji nusira- 
mintų. 

— Šis ordinas — tiek pat mano, kiek ir jų, ko gero, apdovano- 
jimo užsitarnavusių labiau už mane. Nes bylos išsprendžiamos tik 
tuomet, kai tave kas nors palaiko, kai patikimas faras — arba civi- 
lis — beatodairiškai tave remia. 

— Jis skirtas mums visiems. Kiekvienai aukai, dėl kurios grū- 
mėmės praeityje ir taip elgsimės ateityje, kiekvienam gyvam liku- 
siam žmogui, dėl kurių ieškome atsakymų. Svarbiausi yra jie. Esame 
čia dėl jų. Štai ir viskas. 

Ačiū Dievui, pagalvojo Eva, kai ją nutempė fotografuotis, o 
salę sudrebino aplodismentai. Ačiū Dievui, kad ceremonija paga- 
liau baigėsi. 

Reporteriai norėjo įamžinti leitenantę drauge su Rorku, tad 
pastarasis tvirtai sugniaužė jos ranką, nepaisydamas instinktyvaus 
žmonos bandymo juo nusipurtyti. 

— Man reikėjo kažką pridurti, bet aš pamiršau ką. 

Jis nusijuokė ir spustelėjo Evai delną. 

— Nesileisi bučiuoj ama netgi dabar? 

— Nė nesvajok. 

Jai teko ištverti mero plepėjimą ir rankos paspaudimus, vėl 
pozuoti prieš fotoaparatus. Galop Kijangas juos išsivedė, pasitelkęs 
sau įprastus subtilius metodus. 

— Leitenante, suprantu, kad turite mažai laiko, bet pora žmo- 
nių labai norėtų trumpam su jumis pasimatyti. 

Jis palydėjo Evą nuo scenos ir mostelėjo į lūkuriuojančią Niksę. 

— Labas, vaiki. 

— Taip apsirengusi atrodai kitokia. 

— Ir jaučiuosi kitaip. Keistokai. 

— Rytoj, po parado, atvažiuosime į svečius. 

— Girdėjau. 

— Namuose bus daug vaikų. Taip sakė Samersetas, mes buvo- 
me su juo susitikę. 

— Aha. — Ji dirstelėjo per petį, išvydo Rorką, glėbyje spau- 
džiantį tetą, ir juos apspitusius įvairiausio amžiaus jauniklius. — Jis 
teisus. 

— Man derėtų su tavimi šnekėtis rytoj, kai nebūsi labai užsiė- 
musi, bet... 

— Rėžk. 

Mergaitės akyse vėl nušvito it lazeris veriantis žvilgsnis, kuris 
smigo tiesiai Evai į vyzdžius. 

— Minėjai, kad ordinas skirtas mums visiems. Mano mamai, 
tėčiui, broliui ir draugei. Kiekvienam. 

— Teisingai. 

— Tai gal leisi jį paliesti? 

— Žinoma. 

Kol mergaitė rankoje vartė medalį, Eva pasilenkusi žiūrėjo jai 
į veidą — į rimtas mėlynas akis, švelnių kontūrų skruostus, siauras 
lūpas, bylojančias apie tvirtą, nenuolaidų būdą. 

Galų gale Niksė pakėlė galvą. 

— Jis reikšmingas. 

— Taip. 

Niksė nusišypsojo, ir suaugusio žmogaus rimtis išgaravo iš jos 
veido. 

— Turiu tau staigmeną. 

— Kokią? 

Mergaitė pavartė akis. 

— Staigmeną. Pamatysi ją rytoj, kai per Padėkos dieną viešė- 
sime pas jus. Aš pasveikinsiu Rorką, ir tada mums reikės eiti. Šiuo 
metu ieškai piktadario? 

— Aha. 

— Jis kažką nužudė? 

— Taip. 

— Tuomet privalai jį sugauti. 

Štai kaip elementaru, dingtelėjo Evai. Tam tikra prasme, ma- 
tyt, taip ir buvo. 

— Tą ir ketinu padaryti. Susitiksime rytoj. 

— Va, kur mūsų Eva. 

Šineida tvirtai ją apglėbė ir pasūpavo. Švelni oda, pagalvojo 
Eva, švelnūs plaukai, stiprios rankos. Galingas, meilus apkabinimas 
kurstė keistumo įspūdį, kaip ir uniforma. Atstūmimo reakcijos ne- 
kėlė, bet ji jautėsi kitaip nei įprastai. 

— Ak, kaip gera tave matyti. — Įsikibusi į leitenantės pečius, 
Šineida kiek atsitraukė, žalios jos akys sudrėko, veidą nušvietė šyp- 
sena. — Su uniforma atrodai tokia augalota. Mes tavęs neužlaikysi- 
me, Samersetas sakė, kad esi pasinėrusi į tyrimą, bet norėjome čia 
atvykti ir pažiūrėti, kaip judviem su Rorku įteikiami medaliai. Eva, 
jūsų pagerbimas mums reiškia tiek daug. Mums visiems. 

— Jūsų pasirodymas daug reiškia jam. 

— Rorko motina labai juo didžiuotųsi, todėl su jumis abiem 
pasidalysiu tiek jos, tiek savo pakiliais jausmais. Ir būtinai gausiu 
nuotrauką, kurioje judu pozuojate. Ak, mes net virpame iš susijau- 
dinimo. Bet dabar su tavimi atsisveikinsiu, antraip neatsiginsi kitų 
giminaičių. Užgriūsime tave, kai grįši namo. 

Nusijuokusi Šineida pakštelėjo jai į skruostą. 

Eva sulaukė dar poros bučinių, kol galiausiai Kijangas palietė 
jai ranką. 

— Atleiskite, leitenante, bet jums reikėtų minutėlę nueiti ana 

ten. Bandau jus išvesti, — sumurmėjo į ausį, kartu su ja laviruoda- 
mas tarp Žmonių. 

— Gerai. Nuostabu. 

— Rorkas mane užtikrino sugebėsiąs išsmukti savo jėgomis, ir 
aš įtariu, kad jis nuolat taip elgiasi. 

— Slidus tipas. 

— Jūs puikiai susitvarkėte su užduotimi. 

Kijangas nuvedė ją į užkulisius ir pasuko durų link. 

— Kaip ir jūs. Apsisukote greičiau nei per dešimt minučių. Iš 
čia kelią rasiu pati. 

— Tokiu atveju aš keliausiu atgal ir paragausiu torto. 

Išėjimo pusėn žygiuojanti Eva sustingo lyg įbesta. 

— Ten vaišina tortu? 

— Jūs pageidavote pasišalinti ne vėliau kaip po dešimties mi- 
nučių. | 

— Aha. — Ji atsiduso. — Apie pasiaukojimą kalbėta ne veltui. 

Vis dėlto Eva šoko ant judančio tako ir patraukė į rūbinę per- 
sirengti. 

Ji pakabino uniformą, įkišo medalį į dėklą. Ir ėmė svarstyti, ką 
veikti su ordinu. Kol kas paliks kabinete, apsisprendė. Vėliau turbūt 
derėtų jį nusivežti namo ir padėti toliau nuo akių. 

Spausdama apdovanojimą po ranka, Eva įžengė į tarnybinę 
salę. 

Vyrai ir moterys atsistojo — vaizdas būtų sugraudinęs, jeigu 
visi nebūtų pasislėpę už tamsintų akinių. Karmaikl vėl ryšėjo žirgais 
išdailintą, beprotiškai skaisčių spalvų kaklaraištį. 

Todėl ovacijos prajuokino ir grąžino leitenantę ten, kur ji no- 
rėjo būti. 

— Prie darbo, idiotai. 

— Mes tau išsaugojome torto gabalėlį, — pasakė Pibadi. 

— Rimtai? 


J. D. ROBB + MIRTINAI NEDĖKINGAS 331 


Mintis, kad pavaldiniai nesutaršė visko iki paskutinio trupi- 
nio, sukrėtė ne mažiau negu elektrošoko pliūpsnis. 

— Tavo kabinete. 

— „Idiotus“ atsiimu. Kad ir kaip būtų, imkitės darbo. 

Ant savo rašomojo stalo išvydusi vienkartinę lėkštutę su dailiu 
gardėsio gabalu, ji vis tiek nustebo ir pasijuto sujaudinta. 

Eva įdėjo medalį į stalčių, „AutoChef“ aparate suprogramavo 
kavą, prisėdo, atsilaužė deserto gabaliuką ir pasinėrė į darbą. 

Penkiasdešimt penkios minutės, pagalvojo. Ceremonija tęsėsi 
ilgiau nei ji tikėjosi, bet trumpiau negu valandą. Įdomu, ką per tą 
laiką rezgė Rainholdas? 


JIS SUMĄSTĖ PLANĄ. PAGRĮSTAI MANĖ, KAD SUGEBĖS ŠĮ ĮGYVENDINTI 
— ir kartu pasismagins. Be kita ko, permainos apsaugos nuo vaikš- 
čiojimo. Pėdą žiauriai tebemaudė! 

Androidas gavo pirkinių sąrašą, išklausė nurodymus įsigyti 
kiekvieną daiktą skirtingoje prekyvietėje ir patraukė į miestą. 

Apartamentuose likęs vienas, Rainholdas visu garsu įsijungė 
muziką, suskato raišuoti po kambarius ir laužyti galvą, kur įsirengti 
veiksmo vietą. 

Svetainė. Antrasis miegamasis, be abejo, ganėtinai erdvus, ta- 
čiau iš pagrindinio kambario lengviau patekti į virtuvę ir valgomąjį. 
Maža to, bendrąją patalpą rinktis logiškiau, nes Padėkos dienos va- 
karienėje dalyvaus svečias. 

Organizuojama žmogžudystė taps didžiausiu iššūkiu ir bus 
įvykdyta nuosavame būste. Prieš pradėdamas samdytis, neblogai 
pasitreniruosiu, nutarė jis. Klientams veikiausiai teks suteikti ir pa- 
pildomą kūno pradanginimo paslaugą. | 

Kartais žmonės iš mafijos, CŽV ar kitokių struktūrų nenorė- 
davo, kad negyvėlius kas nors aptiktų. 

Farai nežino nei gyvenamosios jo vietos, — iš kur galėtų nu- 

tuokti? — nei dabartinės tapatybės. Savo buveinėje, niekieno ne- 
trukdomas, jis išsirinks... aukas, kurioms skirs tiek laiko, kiek tik 
užsimanys. 

Ne, grobiui. Šitas žodis skambesnis. Jie visi buvo grobis, o jis 
įkūnijo Giltinę. Slapyvardis jam labai patiko. 

Giltinė. Prekyba mirtimi. Bet kada, bet kur. Dėl sandėrio sąly- 
gų reikės derėtis. 

Kažkas panašaus, nusprendė Rainholdas. 

Kai grįš androidas, abudu atitinkamai paruoš kambarį. Vėliau 
jis užmegs ryšį su auka ir įvilios ją į spąstus. Taukšt, ir baigta. 

Darbui bus galima atsidėti kiaurą naktį ir visą rytojaus dieną, 
per kurią žmonės kiurksos už stalų ir apsimes, kad velniškai džiau- 
giasi šeimos nariais ir draugais. Procesą, ko gero, įmanoma užtęsti 
ir per antrą naktį. Jeigu veikla atsibos, jis padės tašką, ir tiek. 

Vėliau jiedu su androidu atsikratys lavonu. 

— Aš turiu geriausią darbą pasaulyje! — muziką šūksniu 
perrėkė Rainholdas ir pasišokinėdamas — mažumėlę krūpčioda- 
mas — išniro į terasą. Dėl juoko nusimovė kelnes ir Niujorkui pa- 
rodė nuogą užpakalį. 

Tuomet prapliupo kvatoti. 

Parsigavęs atgal į kambarį, nurijo dar vieną skausmo malši- 
namąją tabletę ir išlenkė alaus. Kaip puiku gerti ir valgyti, kada tik 
užsigeidi, daryti, ką tik nori. 

Visą gyvenimą Žmonės jį varžė, spaudė, krušo smegenis. 

Dabar jis kruš kitus. 

Ir nesustos. 

— Aš radau savo vietą, mama, — sugageno Rainholdas. — Ir, 
o taip, tapau vyru. 

Kai prasivėrė durys, jis atsisuko ir išvydo androidą, į kambarį 
įvelkantį didžiulę dėžę. Pamatė krutančią tarno burną, bet neišgir- 
do jokių žodžių. 

— Ką? Jėzau. Išjungti muziką. Ką sakei? 

— Sere, aš neįstengiau per vieną reisą įsigyti ir atnešti visų pir- 
kinių. Todėl... 

— Ot, šūdas. — Idiotas. Gal vertėtų pasiieškoti naujo androi- 
do. Moteriškos lyties. Teikiančio ir seksualines paslaugas. — Ke- 
liauk atgal ir surink likusius daiktus. Aš noriu griebtis darbo. 

— Taip, sere. Kur viską padėti? 

— Nunešk ana ten. — Jis pirštu dūrė į svetainės vidurį. — Ir 
Žygiuok kitų prekių. Tik paskubėk, Mulki. 

— Taip, sere. Grįšiu netrukus. 

— Tikiuosi. — Rainholdas džiugiai atsisėdo ant grindų ir iš- 
tuštino dėžę. 

Virvė, lipni juosta, pjaustymo įrankių komplektas. Jis nusišyp- 
sojo apžiūrinėdamas tviskantį peilį ir ištįsusius šakutės virbus. Ins- 
trumentai idealiai tiko kalakutui — arba tam, ką rengeisi suraižyti. 

— Čia tai bent! — stvėręs nešiojamąjį elektrinį pjūklą, spuste- 
lėjo jungiklį. Ir, kai suzirzė dvigubi dantyti ašmenys, plačiai išsišie- 
pė. — O taip! Manęs laukia nuostabiausia Padėkos diena, kokią tik 
esu šventęs. 

Rainholdas padėjo įrankį, atsigulė ant grindų ir prapliupo 
juoktis kaip pamišėlis. 

Jis buvo tikras, kad niekada gyvenime nesijautė laimingesnis. 


EVA SUKO RATUS PO TIRIAMĄ ZONĄ, DARĖ LANKSTUS, KIRTO JĄ PU- 
siau, varstė kryžmai, didino ir mažino plotą. Per vieną popietę saitu 
prakalbėjo ilgiau nei per visą mėnesį. 

Bet jo neaptiko. 

Pibadi įkišo galvą pro tarpdurį ir tiksliai įvertino leitenantės 
nuotaiką. Mielai būtų nusliūkinusi atgal į tarnybinę salę, bet nusi- 
teikė elgtis drąsiai. 

— Dalas? 

— Ar Žinai, kiek pastatų prižiūrėtojų, valdytojų, administrato- 

rių, šeimininkų, savininkų prakeiktais šventadieniais pradeda mė- 
gautis diena anksčiau? 

— Nelabai. 

— Beveik visi iki vieno, po velnių. Kiekvienam knieti sulįsti į 
kalakuto pasturgalį. 

— Na... daug kam tenka keliauti pas... 

— Jis niekur nekeliauja, — nukirto Eva. — Tūno slėptuvėje. Jau 
negaus. 

— Mes saugome... 

— Saugome daugumą mums žinomų asmenų arba tuos, ku- 
riuos Rainholdas, kaip manome, gali užpulti. „Dauguma“ suteikia 
jam erdvės, ir nepamiršk pro mūsų akis prasprūdusių žmonių. 

Apimta nevilties, Eva pataršė savo plaukus ir ėmė timpčioti 
sruogas. 

— Pibadi, jis tėra suknistas diletantas. Turėjo mums įkliūti jau 
pirmą dieną, bet po tėvų nužudymo prabėgo beveik savaitė, o Rain- 
holdas iki šiol laisvėje. 

— Dalas, pirmuosius du kūnus radome tik pirmadienį. Juk 
niekaip negalėjome apie juos išsiaiškinti anksčiau. 

— Čia ir esmė, ar ne? Jam nuolat sekasi. Mes žinome, kas jis 
toks, žinome, kaip, kada, netgi kodėl nužudė aukas. Sudarėme pa- 
kenčiamą potencialių taikinių sąrašą. Manome, kad nustatėme vei- 
kimo teritoriją. Bet nesugebame rasti to kalės vaiko. 

— Jis turi kur slėptis. Pridėk pinigų faktorių, ir galimų prie- 
globsčių padaugės. 

Eva nekantriai pakratė galvą. 

— Aš susiaurinau paieškas — apribojau didžiausias tikimy- 
bes — iki šito ploto. 

Pibadi palengva įžengė į kabinetą, atsigrįžo į ekraną ir nuste- 
busi sumirksėjo. 

— Tu nubraižei diagramą. 

— Kaip pavadinsi, taip nesugadinsi. Labiausiai tikėtina zona 
pažymėta raudonai, antraeilė — žydrai ir taip toliau, spinduliais 
plintanti nuo centrinio taško. Antrame žemėlapyje ta pačia spalvų 
gama išryškintos dėmesio vertos konkrečios vietovės. 

— Kaip matau, ilgai paplušėjai prie kompiuterio. 

— Na, ir kas? 

— Neužsipulk manęs, bet toks darbas nėra tavo stiprybė. Pati 
tai pripažintum. 

Eva sušnypštė, nes teisingesnių žodžių nebuvo girdėjusi. 

— Kol kurpiau schemas, man taip klaikiai įsiskaudėjo galvą, 
kad turėjau atsipūsti ir nuryti nelemtus analgetikus. 

— Galėjau pagelbėti. 

— Aš tau skyriau kitas užduotis. Beje, jeigu jau apie jas pra- 
šnekome... 

— Iš sporto rungtynių nieko nepešiau. Prekybos atstovai, su 
kuriais bendravau, aiškina, kad daugumoje varžybų vietų bilietai 
parduodami su nuolaida, įskaitant ir didžiausias, siūlomas Juodąjį 
penktadienį, kitądien po Padėkos dienos — per įspūdingiausią ap- 
sipirkimų metą. 

— Nuo maisto pertekliaus žmonės taip pagyvėja, kad lekia į 
miestą iššvaistyti daugiau pinigų nei turi. Penktadienis. — Ji atsi- 
kvėpė. — Į prekybininkus dar sykį kreipkis penktadienį. 

— Žaidimų automatų salono ir baro patikrinimas taip pat 
neatnešė jokios naudos, — tęsė Pibadi. — Bet aš kalbėjau su abie- 
jų įstaigų apsauginiais, ir tie akylai jo dairysis. Tiksliniame plote 
uniformuoti pareigūnai jau dalija nuotraukas — paties įtariamojo, 
metamorfozinį atvaizdą, androido fotografiją. Įvairiose prekyvietė- 
se, parduotuvėse, restoranuose. Duoda jas pastatų prižiūrėtojams ir 
administratoriams. Praeis nemažai laiko, kol jie aplankys kiekvie- 
ną vietovę, bet gandas jau pasklido, Dalas. Jo žvalgosi, tiesiogine 
prasme, šimtai akių. Ne, veikiau tūkstančiai. Kas nors jį pastebės ir 
mums praneš. 

— Kokios informacijos suteikė skambinantieji mūsų nurodytu 
numeriu“ 

— Jos ne tiek daug, kiek tikėjausi. Turbūt todėl, kad žmonės 
vyksta iš Niujorko, priima už miesto gyvenančius svečius, perka tai, 
ką pamiršo įsigyti rytojui. Ir panašiai. 

Pasipiktinusi Eva sudribo ant kėdės. 

— Nekenčiu šventadienių. 

— Na... jie neišvengiami. Vėlgi paprašysiu manęs neužsipulti, 
bet tau derėtų važiuoti namo ir užimi savus svečius. 

— Ką? 

— Dalas, pamaina baigėsi kone prieš valandą. 

— Ką? — pakartojo ji ir nukreipė akis į laikrodį. — Velnias, 
velnias, velnias! | 

— Aš tesu pasiuntinė, — priminė detektyvė, apdairiai slink- 
dama atgal, už pavojingos zonos ribų. — Einis jau išlėkė. Bandys 
padirbėti namuose. Kaip ir mudu su Maknabu. Ir Kalendar. Rorkas 
grįžo namo ir, kiek žinau, porą sykių buvo susisiekęs su Finiu. 

Eva pirštais lėtai persibraukė plaukus ir susikišo rankas į kiše- 
nes. 

— Keliauk. Nukopijuosiu diagramą, atsiųsiu ją tau ir kitiems. 
Patyrinėk vaizdą, atidžiau nei dabar. Jei į galvą šaus kokia mintis, 
paskambink. 

— Tu dar nesusisiekei su visų viešbučių, nuomojamų aparta- 
mentų ir kooperatinių butų valdytojais. 

— Ne. 

— Galiu dalį perimti. 

— Pažymėsiu tavąją. 

Pibadi nusišypsojo. 

— Padaryti paslaugą? Prigriebsiu ir taviškę. Eismo spūstys bus 
užknisančios. Šiaip ar taip, namo nukaksiu greičiau už tave. 

— Va dar vienas dalykas, kurio taip norisi. Grįžti į savo namus. 
Važiuok. Bet rytoj drauge su Maknabu pasirodyk mano namų ka- 

binete. Šiam reikalui teks skirti laiko. Prisistatyk dviem valandomis 
anksčiau nei turėtum atvykti. 

— Mes pasirodysime. Ir būtinai jį sulaikysime, Dalas. 

— O taip. Nė kiek tuo neabejoju, tik neaišku, kiek dar žmonių 
Rainholdas užlenks, kol jį pagausime. 

Leitenantė kiek užtruko, kol pasirūpino kopijomis ir jas per- 
siuntė Pibadi, Finiui, Rorkui, Maknabui, komisarui ir Kalendar. 
Kiekvienas geriau už ją mokėjo dirbti kompiuteriu. Galbūt jie 
įstengs patobulinti diagramą arba atkreips dėmesį į jos pražiūrėtą 
detalę. 

Tačiau reikia pripažinti tiesą: šiuo metu ji privalėjo būti namie 
ir rūpintis kita savo gyvenimo dalimi. 

Eva susidėjo dokumentus į krepšį, čiupo apsiaustą ir išskubėjo 
pro duris, kol nesusigundė užsirakinti kabinete ir apsimesti, kad ki- 
tos gyvenimo dalies neturi. 

Pibadi pataikė į dešimtuką, spėdama apie eismo sąlygas. Pra- 
gariški kamščiai nepakėlė nuotaikos, bet suteikė laiko pamąstyti, su 
kai kuo susisiekti — deja, į skambučius atsiliepdavo tik atsakikliai, 
žinučių gavikliai arba žemiausio rango personalas. 

Tiek užsispyrimas, tiek nerimas privertė ją dar kartą pamėgin- 
ti užmegzti ryšį su Avigalviu Džo. Galbūt, tik galbūt pavyktų jį per- 
kalbėti ir įtikinti dėl apsaugos. 

Į sumanymą teko numoti ranka, nes skambutis buvo nukreip- 
tas į balso paštą. 

Važiuodama pro vartus ji jau svarstė, kiek laiko bendrauti su 
svečiais, prieš išsmunkant ir vėl kimbant į darbą. 

Iš niaurios tamsos išsprogo šviesos. Nors lynojo, drėgnoje šla- 
pioje vejoje žmonės spardė kamuolį — buvo įsitraukę į kažkokį žai- 
dimą. . 

Vyrai, moterys, vaikai lakstė kaip bepročiai. Dauguma bėgio- 
jo nusimetę striukes, su megztiniais, medvilniniais nertiniais arba 
vienmarškiniai — permirkę ir purvini. 

Ji pastebėjo nuskriejant ovalų, grublėtą odinį kamuolį, kurį 
vienas iš žaidėjų atmušė galva, perduodamas pasą, o kitas spyrė ore, 
pats nugrimzdęs į miglotą kūnų sambūrį. Eva pamažino greitį ir 
ėmė riedėti vėžlio žingsniu, baimindamasi, kad kas iš pakvaišėlių 
nešoktų skersai kelio. Ji krūptelėjo matydama, kaip žaidėjai trankosi 
ir virsta į krūvą. 

Akivaizdu, kad rungtynės nuožmios. 

Sustabdžius automobilį ir išlipus laukan, ausis nutvilkė šūks- 
niai, ūbavimai, įžeidinėjimai, laidomi dviem kalbomis ir keistai me- 
lodingomis tarsenomis. 

— Štai ir ji! 

Vaiko veidas buvo aplipęs purvu, tačiau ji atpažino Šoną. Ne- 
žinia kodėl, bet Šineidos anūkas jai rodė didelį prieraišumą. Net ir 
prieš tai, kai aną vasarą miškuose, už savo ramaus kaimelio ribų, 
aptiko lavoną. 

— Mes siaubingai gauname į kaulus, — pareiškė berniukas, 
tarsi jiedu būtų kalbėję vos prieš valandą. — Dėdė Pedis baisiai suk- 
čiauja, o teta Morina neką už jį geresnė. 

— Aišku. 

— Junkis prie mūsų. Pakeisi Fijoną. Iš pusseserės tiek pat nau- 
dos, kiek iš ožio cickų, ir ji žviegia netgi stovėdama už kilometro 
nuo kamuolio. 

Evos širdį savotiškai paglostė vaikio prielaida, kad ji padėtų 
išgelbėti rungtynes. Bet. 

— Nieko neišdegs. Aš nemoku žaisti. 

Jis nusijuokė, paskui išpūtė akis. 

— Išties? Kaip tu gali neišmanyti futbolo? 

— Mūsų kraštuose jis... lyg ir vadinamas europietišku. — Bet 
šis variantas žaidžiamas grubiau, nusprendė Eva, ir tai derėtų laikyti 
pliusu jo naudai. — Tokiais dalykais ne itin domiuosi. 

— Šonai! — nuo tarpdurio suriko Šineida. — Dėl Dievo mei- 

lės, palik giminaitę ramybėje. Ji nė neperžengė slenksčio, ir tu nelei- 
di jai pasprukti nuo lietaus. 

— Ji sako, kad neišmano futbolo! — berniuko balse skambėjo 
nuoširdi nuostaba. — Šneka visiškai rimtai! — Nesijaudink, — ma- 
loniai kreipėsi į Evą, — aš tave pamokysiu. 

Po šimts, įtikinėti vaikis gebėjo. Jei ne žudiko paieškos, ji mie- 
lai būtų prisidėjusi. Ir pasimėgavusi rungtynėmis. 

— Dėkui, bet... — Eva nuščiuvo išvydusi nuo gaujos atšlyjantį 
ir prieinantį Rorką, paskui ją supurtė šokas, toks pat stiprus, koks 
apėmė Šoną, kai paaiškėjo, kad leitenantei stinga esminių žinių. 

Vyras buvo šlaputėlis ir išsiterliojęs, kaip jaunasis giminaitis. 
Marškinių alkūnės buvo dėmėtos nuo žolės, kairioji — dar ir nuo 
kraujo taškelių. Vieną smakro pusę nuspalvino šviesi, bet įžiūrima 
mėlynė. 

Jis šelmiškai prašiepė lūpas ir delnu plojo Šonui per petį. 

— Bičiuli, tu reikalingas aikštelėje. Ten vyksta lemiamos grum- 
tynės. 

— Jau lekiu! 

— Kas per šūdas? — paklausė Eva, vos tik berniokas nuskuodė 
karingai riaumodamas. 

— Verčiau neklausk. Šiaip ar taip, mes beveik nugalėti, nes Fi- 
jona nepajėgtų su bandža pataikyti karvei per subinę, o Pedis su 
Morina vedžioja mus už nosies kaip į mugę užklydę airių klajokliai. 

— Ką tu pliauški? Kas norėtų karvei trenkti su bandža? 

Jis tik nusišypsojo. 

— Esmė ta, kad Fijona nesugebėtų, todėl žaisti baigsime grei- 
tai. Turiu ataskaitą, jau persiunčiau ją į tavo kompiuterį. Palikau vei- 
kiančias kelias programas, deja, reikia pripažinti nemalonią tiesą, 
kad dėl laiko sąnaudų neklydau. Aptikome informacijos nuotrupų, 
bet jų per mažai. Atitinkami duomenys tikrai egzistuoja. Sumanioji 
ponia Farnsvort privertė Rainholdą įterpti kažkokį kodą. Tik mums 
nesiseka jo atkapstyti. 

— Na, dabar mums į naudą bet kokia pažanga. Aš prie kai ko 
dirbau, padariau tau kopiją. Vėliau tuo užsiimsime. 

Jie rėksmingai kvietė Rorką sugrįžti. Giminaičiai, be kurių jis 
praleido visą gyvenimą. 

— Eik ir su bandža ar kokiu kitu daiktu įkrėsk karvei į užpaka- 
lį. Bet pasistenk per daug nenukraujuoti. 

Vyras nusikvatojo, stvėrė ją, apsuko ir, skambant pritarian- 
tiems žaidėjų šūksniams, stipriai pabučiavo. Eva nė nespėjo atšokti 
ir nusipurtyti jo perduotos drėgmės bei purvo. 

— Dieve, — suniurnėjo traukdama į namus, — airiai kuokte- 
lėję. 

Vos tik įžengė pro duris ir nusimetė viršutinį apdarą, kaipmat 
prisistatė Šineida. Ji paėmė apsiaustą ir įteikė vyno taurę. 

— Sveika sugrįžusi namo ir į klaikų beprotnamį. Man sakė, 
kad tau buvo ilga diena. Gal prisėstum, minutėlę atsikvėptum? 
Dvare liko tik tie iš mūsų, kurie nešėlsta lauke, neieško nuotykių 
mieste ir dar kur nors nesišlaisto. 

Aš galėčiau pasprukti, pamanė Eva. Šineida jos vardu atsi- 
prašytų kitų. Iš kambarių sklido juokas, murmesiai, irzlus kūdikio 
virkavimas — pas juos amžinai atsiranda naujagimių, pamanė Eva. 
Taip, nuo svečių dėmesio pavyktų išsisukti be didelio vargo, ir tuo- 
met ji galėtų pasinerti į bylos tyrimą. 

Mintyse nušvito Rorko vypsnio ir nešvarių jo marškinių vaiz- 
das. 

Gyvenimą būtina gyventi, prisiminė ji, netgi tada, — ko gero, 
ypač tada, — kai tave supa mirtis. 

— Aha, kurį laiką pasėdėčiau. 


"KAI DŽO IŠSITRAUKĖ SAITĄ IR EKRANE PAMATĖ, KAD 
susisiekti bando leitenantė Eva Dalas, nuo šiandien 


paskutinio susitikimo vietos jį teskyrė pora kvarta- 
lų. Nuo paskutinio šią savaitę, pasitaisė jis, į būsimą reikalą žiūrėda- 
mas kaip į premiją. 

Perskaitęs rodmenis Džo nusivaipė ir atmetė skambutį. 

Pusgalvė farė mėgino įvaryti baimės. Be kita ko, stengėsi jam 
permesti Džerio problemas. Ei, jis čia niekuo dėtas, net jei drau- 
geliui, galimas daiktas, pavartojus kvaišalų išties nuvažiavo stogas. 

Bet ne, skystakiaušiui Rainholdui nė už ką neužtektų drąsos 
nužudyti žmogų. Arba apsukrumo. 

Džo įsitikinimu — tokias pat išvadas padarytų ir farė, jei ne- 
būtų idiotė, — kažkas įsilaužė į Rainholdų butą, tačiau apiplėšimas 
baigėsi žmogžudyste. Nusikaltėliai turbūt nudobė ir Džerį arba jį 
paėmė įkaitu. 

Žudikai pasisavino jo asmens pažymėjimą, gąsdinimais išgavo 
banko sąskaitų numerius. Kas galėjo pamanyti, kad senieji Rainhol- 
dai sukaupę tiek pinigų? Jeigu jis būtų žinojęs apie jų finansus, tikrai 
būtų juos įšnekinęs nusipirkti brangų draudimo polisų paketą. 

Tam jau per vėlu. Proga liko neišnaudota. 

O Gražiapapė Nučijo? Toji veikiausiai užmezgė santykius su 
nauju vaikinu, kuris ją nugalabijo. Jeigu mergužėlė ujo vyrutį pana- 
šiai, kaip ir Džerį, tuo stebėtis nereikėtų. Iš visų dalykų ji geriausiai 
mokėjo zyzti, inkšti, bambėti — ir visada siekdavo sugadinti malo- 
nų laisvalaikį. 

O Farnsvort? Susimildami. Turtinga sena kalė prašėsi nuke- 
pama. Dėl Dievo meilės, Niujorke žmones žudo kiekvieną dieną. 
Miestuose taip atsitinka nuolat. 

Reikia elgtis protingai, nepamiršti atsargumo ir saugoti savo 
kailį. 

Paprasta. 

Dar geriau apsirūpinti tokia krūva pinigų, — tuo jis dabar ir 
užsiėmė, — kad išgalėtum įsigyti ledinę buveinę viršutiniame apar- 
tamentų aukšte, apsistoti durininkų saugomame, vaizdo kamerų 
ir įvairiausių saugumo šūdniekių pilname komplekse. Galbūt nu- 
sisamdyti vairuotoją arba asmens sargybinį, kuris tave prižiūrėtų, 
kai į prašmatniausią Niujorko klubą vestumeis dailiašiknę paukš- 
tytę. 

O taip, jis dirbo šia linkme. 

Kai prosenelė galiausiai užvers kojas, — belieka tikėtis, kad ar- 
timiausiu metu, — Džo turėtų paveldėti padorią sumą. Nukaršusi 
ragana kimšo pinigus į kojinę kaip badaujantis žmogus, kaupiantis 
duonos atsargas ar kažką panašaus. 

Gautą žaliųjų krūvelę jis pasiims į Las Vegasą. Anąsyk ten iš- 
lošė aštuonis gabalus, beveik dešimt, priskaičiavus smulkesnius lai- 
mėjimus. Per kitą išvyką nuskins dar didesnį laimikį. 

Tada persikels į aukščiausios klasės ledinį būstą. 

Tokiame name kaip šitas, pagalvojo jis nusigavęs reikiamu 
adresu. Po velnių, kompleksas užėmė visą kvartalą — gal net dides- 
nį plotą. Ir spindėjo tirštėjančiose lietingo rudeninio vakaro sute- 
mose. 

Androidas pateikė labai konkrečias instrukcijas, todėl Džo nu- 
sprendė, kad jo šeimininkas smulkmeniškas ir paranojiškas. 

Et, koks skirtumas. 

Jis patyrinėjo informaciją apie Antoną Trevorą ir sužinojo, 
kad smulkmeniškas, paranojiškas būsimas klientas vartosi turtuo- 
se. Vyrutis pageidauja apsvarstyti reikalus savo teritorijoje? Jokių 

problemų. Klientai visada teisūs, netgi šūdausiai. Trevoras norėjo 
peržiūrėti draudimą ir galbūt aptarti savo padėtį Klaino firmoje. 

Aš esu jūsų paslaugoms, pamanė Džo. Pats metas, po velnių, 
artimai susipažinti su rimtais veikėjais, su įtakingais asmenimis. 

Jeigu įvykiai klostysis pagal planą, per pasimatymą derėtų nu- 
pirkti butelį šampano ir atšvęsti pergalę, pasišvaistant nedidele da- 
limi Vegase laimėtų pinigų. 

Šiandien, mąstė jis, tikriausiai prasidės pirmoji tikro mano gy- 
venimo diena. 

Paklusdamas nurodymui Džo surinko androido padiktuotą 
telefonspynės kodą. Androidas kaipmat atsiliepė: 

— Pono Trevoro butas. 

— Ei, ei, čia Džo Klainas. Stoviu prie centrinio įėjimo į pastatą. 

— Gerai, pone Klainai. Prašau likti savo vietoje. Aš nusileisiu 
ir jus palydėsiu. 

— Žinoma. 

Kol lūkuriavo, nusiuntė Žinutę panelei, su kurią šįvakar ketino 
susitikti. 

Mažule, turbūt šiek tiek vėluosiu. Užkibo stambi žuvis. 

Prieš įkišdamas saitą į kišenę, jis užmetė akį į laikrodį. Ko gero, 
vėluosiu labiau nei šiek tiek, nusprendė Džo spėdamas, kad pokal- 
bis tęsis apie valandą arba, jeigu lydės sėkmė, netgi ilgiau. Tada rei- 
kės grįžti namo, nusiprausti po dušu, persirengti, išsičiustyti. 

Mergužėlė luktels, kreivai nusišiepęs pagalvojo jis. Žmonės 
įpras laukti Džo Klaino. 

Akiratyje pasirodė sparčiai artėjantis androidas. 

— Ponas Klainas? 

— Aha. 

— Prašau užsidėti šituos. 

Kliento tarnas įteikė kepurę ir akinius nuo saulės. 


— Kurių galų, seni? 

— Savo verslą ir svečius ponas Trevoras stengiasi išlaikyti pa- 
slaptyje, slepia juos netgi nuo pastato apsaugos. 

— Kaip pasakysi. 

Pralinksmėjęs Džo užsimaukšlino kepurę, pabalnojo nosį aki- 
niais ir žengė vidun. 

Komplekse buvo viskas — įspūdinga prabanga, judantys že- 
mėlapiai, parduotuvių įvairovė, nuo prašmatnių iki ultramadingų, 
moterys kruštinais kūnais, vyrai, kurie nė nesistengdami atrodė 
reikšmingi. 

Pirmas žingsniuojantis androidas stabtelėjo prie trumpos vir- 
tinės liftų, nusiskenavo, tuomet kortele perbraukė skaitytuvą ir įve- 
dė kodą. 

— Kaip liftui, užraktų nemažai. 

— Jis privatus. Prieiga ribota. 

Atsivėrus sidabru žvilgančioms durims, Džo įėjo į kabiną. Iš- 
vydo sidabriškas sienas, netgi juoda oda aptrauktą suoliuką ir vazo- 
ną su baltomis gėlėmis. Sumautame lifte. 

O taip, čia jo gyvenimas — būsimo gyvenimo apžvalga. 

Androidas dar kartą pasinaudojo kortele, surinko numerį ir 
nusiskenavo. 

— Na, tai koks tavo bosas? — prabilo Džo, kabinai be garso 
kylant aukštyn. 

— Ponas Trevoras yra itin reiklus ir labai uždaras asmuo. Jis 
nekantrauja su jumis susitikti. 

— Nuostabu. — Džo patekšeno per lagaminėlį. — Galėsiu 
daug ką jam parodyti. 

Jiedu išėjo į erdvų privatų fojė. Šioje vietoje irgi netrūko gėlių, 
o sienas puošė nutapyti miesto vaizdai. 

Greta apartamentų androidas trečią kartą sustingo priešais 
skenerį, pasitelkė kortelę bei kodą ir atšlijo praleisdamas svečią. 

Visų pirma jam į akis krito panorama — stiklinė siena, statinių 
kontūrai dangaus fone, žiburiai, finansinės gerovės mastai. 

Užsidarant durims, trakštelint spynai, jo veidą pamažu nu- 
tvieskė šypsena. 

Staiga Džo susiraukė pamatęs perregimą plėvelę, kuri dengė 
blizgančias erdvios svetainės grindis. 

— Ką? Jis dar tik atsikrausto? 

— Galima ir taip pasakyti, — replikavo Rainholdas ir stipriai 
užsimojo kiek aukščiau rankenos suimta beisbolo lazda. 


EVA SĖDĖJO TARP GIMINAIČIŲ, KAIP JUOS VISUS VADINO. DAUGIAU- 
sia tarp moterų ir vaikų, regis, laikomų per jaunais prisidėti prie 
lauke įsišėlusios kovos. 

Jai patiko Rorko artimieji. Kaip galėjo nepatikti? Nors nenu- 
tuokė, kaip elgtis su šiais svečiais, pradedant moterimi, kurios nie- 
kaip nepriprato vadinti „močiute“ (ne, rimtai, taip kreiptis velniškai 
keista), baigiant kūdikiško amžiaus putliaskruoste mergyte (jei tik 
rausvas kaspinėlis ant plikos galvos išties bylojo, jog čia — mergai- 
tė). Ši nepaliaujamai į ją spitrijosi žįsdama vieną iš tų čiulptukų, 
kurie mažyliams užkemša burnas. 

Nemažai moterų buvo įnikusios į rankdarbius — nėrė, mezgė 
ar užsiėmė kitokia veikla, neatsiejama nuo siūlų kamuolių ir ilgų 
virbalų. Kitos sriubčiojo arbatą, vyną arba, kaip ji, alų. 

Dauguma linksmai tauškėjo. Plepanti Šineida nenutilo ir ne- 
parodė jokio nustebimo netgi tada, kai viena iš jaunesnių moteriš- 
kių perdavė jai kūdikį, inkščiantį tarsi alkana katė. 

— Mūsų mažiausioji, — Evai pasakė Šineida. — Vardu Kila. Į 
pasaulį atėjo prieš septynias savaites. 

Kilos galvą, veikiausiai irgi pliką, dengė balta megzta kepu- 
raitė su bumbulu. Kai moteris patrynė vaikui nugarą, jis garsiai 
atsirūgo. 

— Na, štai, dabar jautiesi geriau, ar ne? Mažytė soti, sausa ir 
patenkinta, tad, jei nori, gali ją paimti. 

Mieliau laikyčiau tiksinčią namudinę bombą, sau tarė Eva ir 
išspaudė: 

— Hmm... 

Dėkui Dievui, staiga atsilapojo lauko durys ir vidun įpuolė, 
įraišavo, kone įšliaužė nusiplūkę, bet margi futbolo komandų nariai. 

— Tik pažvelkite į jūsų šutvę! — sušuko prie židinio iškilusi 
močiutė. — Apskretę, peršlapę, teršiantys grindis! Žygiuokite lau- 
kan ir apsipurkškite laistymo žarna arba keliaukite tiesiai į vonią. 
Kol neapsišvarinsite, jūs čia nepageidaujami. Įskaitant tave, — pri- 
dūrė ji, smailų pirštą besdama į Rorką. 

— Senele! — užprotestavo Šonas. — Mes palikome batus prie 
durų ir esame tokie išbadėję, kad surytume gyvą karvę. 

— Pirma nusiprauskite. 

Atėjūnams prasisklaidant, Eva pajuto, kad sulaukė progos iš- 
smukti. 

— Aš, hmm, minutėlę pradingsiu. 

Nėrusi iš svetainės ji pasiekė miegamąjį tuo metu, kai Rorkas 
nusimetė sudraskytus šlaputėlius drabužius. 

— Patyrėme apgailėtiną, triuškinantį pralaimėjimą, — paskel- 
bė jis. — Man gėda, kad priklausiau tokiai graudžiai komandai. 

— Aukščiau nosį. Trumpam užbėgsiu į kabinetą, perskaitysiu 
tavo pranešimą, patikrinsiu kelis dalykus. 

— Vakarienė po valandos, gal kiek anksčiau. Jei nespėsi ateiti, 
perduosiu tavo atsiprašymus. 

— Ilgiau kaip valandą neturėčiau užtrukti. 

— Prieš nusileisdamas į pirmą aukštą, aplankysiu tave ir pa- 
žiūrėsiu, ką turi. 

— Gerai. 

Pasprukusi nuo svečių ji įsikniaubė į Rorko ataskaitą. 

Eva matė, kad jis stengėsi rašyti diletantui suvokiamais termi- 
nais, tačiau pateiktai informacijai iššifruoti vis tiek prireikė laiko. 

Atkūrę dalį sunaikintų duomenų, tyrėjai aptiko pirmuosius 
pėdsakus, vedančius link sąskaitų, ir šioji naujiena ją pradžiugino. 

Jei užėjo tiek, ras ir daugiau. 

Į pranešimą Rorkas įtraukė, jo paties ir elektronikos knibčių 
nuomone, fragmentą papildomo kodo, kurį užtemdė kiti duomenys. 

Nuotrupa niekuo nesiskyrė nuo bet kokio kito jos nagrinėto 
kompiuterinio kodo. Kitaip sakant, buvo visiškai nesuprantama. 

Sieniniame ekrane Eva įsijungė žemėlapį, idant šis nusistovėtų 
mintyse, kol ji skaitys likusias ataskaitas ir gaunamas žinutes, no- 
rėdama įsitikinti, kad užsiregistravo kiekvienas į apsaugą paskirtas 
pareigūnas. 

— Sargyba vietoje, — kambaryje išgirdusi Rorko žingsnius, 
prabilo ji. — Skaičiau, ką parašei, bet knibčių kalba nešneku, todėl 
kai kur pamečiau mintį. Galėsi pakomentuoti detales, o aš tau pa- 
rodysiu žemėlapį... | 

Eva dirstelėjo per petį. 

Velniai rautų, ten ne Rorkas. Šineida. Išbalusi kaip popierius, 
spoksanti į elektroninę lentą, užtvindytą informacija apie žmogžu- 
dystes. 

— Ei, klausyk. — Ji skubiai pašoko ir žengusi artyn užstojo 
Šineidai vaizdą. — Tau nereikia žiūrėti į šiuos vaizdus. Aš tuoj nu- 
sileisiu į pirmą aukštą. 

Moteris viso labo prie jos prisilietė ir pasislinko į šoną. 

— Tas berniokas... jis juk tėra vaikis, ar ne? Čia jo darbas? 

— Šineida... 

— Smurtas ir žiaurumas man pažįstami. Juk nužudyta buvo 
ir mano sesuo. Dvynė. Nepraeina nė diena, garbės žodis, nė viena 
diena, kad nepagalvočiau apie Šivoną ir jos netektį. Kiek girdėjau, 
jis užmušė tėvus. Mamą ir tėtį. . 

— Teisingai. 

— Tuomet ėmėsi merginos. — Šineida pirštu bakstelėjo į Lorės 
Nučijo nuotraukas, kuriose ji buvo nufotografuota prieš kankini- 

mus ir po mirties. — Vėliau anos moters, savo mokytojos. Apie nu- 
sikaltimus žinau, nes domiuosi tavo darbu. Štai viena iš priežasčių, 
kodėl šiandien taip didžiavausi stebėdama tavo ir Rorko apdovano- 
jimus. O dabar... 

— Tau nėra reikalo aiškintis. 

Šineida vėl palietė jos dilbį. 

— Ar tu kada svarstai, kas verčia žmogų žudyti, nors jokie 
mirtini pavojai negresia nei jam pačiam, nei kam kitam? Kas skati- 
na nutraukti gyvybę, be to, neretai, netgi labai dažnai, su pasitenki- 
nimu ir negailestingai? 

— Kiekvieną mielą dieną. Kartais motyvų nustatymas padeda 
tirti bylą. Kai kada jis ničnieko nereiškia. 

— O, manau, tai svarbu visada. — Savo balsu ir žvilgsniu skleis- 
dama ramybę, Šineida pasisuko į Evą. — Svarbu tau. Kaip galėtum 
diena iš dienos, metai iš metų tverti tokius dalykus, jeigu tavo veikla 
neturėtų reikšmės? Šiandien labai didžiavausi ir galvojau, kad nepa- 
jėgčiau jumis abiem didžiuotis smarkiau. Bet apsirikau. Šitie vaizdai 
man sužadino dar stipresnį pasididžiavimą. 

Ji giliai įkvėpė. 

— Tu būtum jį radusi. Būtum radusi Patriką Rorką ir pasirūpi- 
nusi, kad jis sumokėtų už Šivonos nužudymą. 

— Būčiau mėginusi. 

— Supranti, niekas nė nesistengė, todėl mus slėgė kartėlis. Mes 
troškome, kad bent kas nors pabandytų. 

Dar kartą į plaučius lėtai įtraukusi oro, Šineida atmetė gelsvai 
rausvus plaukus. 

— Kaip teisingumo nesulaukęs žmogus, galiu tave užtikrin- 
ti, jog nusikaltėlį rasti būtina. Kai kažkas nudobė Patriką ir negyvą 
paliko skersgatvyje, aš džiaugiausi. Bet siaubinga vidinė tuštuma 
neužsivėrė. Ją iš dalies aplopė laikas, begalė laiko.... kartu su šeima. 
Vėliau prie mano durų slenksčio išdygo Rorkas, ir jis suteikė tai, ko 
man, prabėgus daugybei metų, taip reikėjo. Dėkoju Dievui už viską, 

dėkoju už jį. Bet aš tau sakau ir, tikiuosi, pati žinai, kad tavo darbas, 
neskaitant įstatymo priežiūros, yra reikalingas. 

— Šineida. 

Prisigretinęs Rorkas įspaudė jai į delną nosinę. 

— Et... — moteris atsiduso, nusišluostė ašaras. — Pasaulyje 
gali būti taip tamsu. Neigti tiesą kvaila, juolab kad airiai geriau už 
kitus pažįsta tamsybes, kurios primena, jog privalome visuomet lai- 
kytis šviesos ir ją vertinti. Tu esi mano šviesa. — Ji pabučiavo Rorką 
į skruostus. — Niekada šito nepamiršk. 

Kažką airiškai sumurmėjęs jis privertė Šineidą nusišypsoti ir 
atsigręžti į Evą. 

— Rorkas sako, kad parodžiau jam šviesą, kai jis manė atsi- 
dursiąs tamsoje, nors iš tiesų mes pagelbėjome vienas kitam. Bet aš 
trukdau jums dirbti. Dėl giminaičių nesijaudinkite. Mes mėgausi- 
mės puikiu, netgi įspūdingu vakaru, nes Samersetas prižadėjo tiek 
maisto, kad jo užtektų mūsų armijai. Kas nors jums atneš užkąsti, 
jeigu jūs nieko prieš. 

— Atvirai kalbant, šiandien nieko doro nebenuveiksime, — 
tarė Rorkas, žvilgtelėdamas į Evą. 

— Tu teisus. Kad ir kur Rainholdas būtų, kad ir ką veiktų, šįva- 
kar jo nesurašysime ir nesulaikysime. 

— Taip padarysite rytoj, nebent tvirtinsite, jog Niujorko poli- 
cijos ir saugumo departamentas klydo dėl jūsų poros. 

— Tikėkimės, ne. 

— Tokiu atveju prisijunkite prie mūsų. Iš patirties žinau, kad 
iškilus problemai, su kuria niekaip nesiseka susidoroti, sprendimo 
būdą padeda rasti visiškai kita veikla. Dievas mato, ją tikrai atstotų 
bendravimas su šeima. 

Ji suėmė abu už rankų. 

— Beje, iš Airijos atvežėme dovanų, kurias nekantraujame 
jums įteikti. 

— Gerai. 

Mes nieko nebenuveiksime, sau priminė Eva, nors žodis strigo 
gerklėje, svilino paširdžius. 

Vis dėlto ji atsitraukė nuo žmogžudystės duomenų pilnos len- 
tos ir išėjusi iš kabineto uždarė duris. 


DŽO ATSIGAVO NE TAIP GREITAI, KAIP RAINHOLDAS VYLĖSI. SENA- 
jam draugužiui užvožė kaip reikiant, — atsižvelgiant į aplinkybes, 
turbūt stipriau nei derėjo, — bet jis tiesiog išsprogo jėgos ir įniršio 
pliūpsniu. Maža to, siekė, kad bičiulio akys išliktų pastiklėjusios, kol 
androidas nutrenks jį į miegamąjį fotelį. Pastarąjį Mulkis, vykdyda- 
mas šeimininko nurodymus, apklojo plėvele, atplėšta nuo vieno iš 
didžiųjų rulonų. Fotelis buvo velniškai šaunus, aptrauktas nuosta- 
bia, tikra, turtuoliams įprastos šokoladinės spalvos oda. 

Jos suteršti nesinorėjo. 

Šioji vieta buvo dar vienas įkvėpimo šaltinis. Jis galės apdoroti 
Džo sėdintį, atsilošusį, išsitiesusį. Įvairios pozicijos siūlė tiek daug 
alternatyvų. 

Rainholdas fotelį praminė mirties sostu ir nusprendė, kad jį 
lemta išbandyti kiekvienam, kuriuo teks užsiimti savo namuose na- 
mučiuose. Nūnai vylėsi kibsiąs į darbą, vos tik Džo bus supančiotas 
virve ir lipniąja juosta, bet pamiršo įsigyti prakeiktas žaibiškai pri- 
žadinančias kapsules. 

Jis ketino liepti androidui keliauti į miestą ir gauti, ko reikia, 
bet persigalvojęs įsakė paruošti vakarienę ir išsijungti. Nutarė iš 
pradžių užkąsti, tada padirbėti prie keturių akių. 

Sužiaumojęs dvigubą mėsainį su jautiena ir skrudintas bulvy- 
tes, — maistas keptas iš pačių tikriausių produktų, — Rainholdas 
pagalvojo, kad gyvenime neragavo nieko gardesnio. Valgydamas 
ruošėsi pasimėgauti dubeniu sausainių su šokolado gabalėliais ir le- 
dais, kai svečias ėmė dejuoti. 


J. D. ROBB + MIRTINAI NEDĖKINGAS 351 


Na, desertas gali luktelėti. Atėjo metas pagrindiniam seansui. 

Džo burnos jis neužklijavo. Asmeniškai patikrino garso izo- 
liaciją — paleido kurtinamą muziką ir nuėjo į bendrąjį koridorių. 
Ničnieko neišgirdo. 

Pramogų ekrane Rainholdas įjungė trankiojo metalo dainą, 
bet ne per garsiai. Nes ruošėsi pasišnekučiuoti su Džo. 

Vyrutis vis dar aimanavo perpus pramerkęs apsiblaususias 
akis. Nuo kairės ausies tįso nudžiūvusi raudona gija, kraujas sulip- 
dė plaukus į kaltūną ir išterliojo fotelį dengiančią plastiko plėvelę. 

— Kelkis, šikšniau. 

Įsakymą pabrėžė du antausiai — po čaižių pliaukštelėjimų Džo 
galva šastelėjo dešinėn ir kairėn. 

Jis šiek tiek pavartė akis ir galop įsispigino Rainholdui į veidą. 

— Džeri? Kas vyksta, Džeri? Dieve, mano galva. Kaip man 
skaudą galvą. 

— O, norėtum vaistų? 

— Aš ne... negaliu pajudinti rankų. — Po truputį išsikerojantį 
suvokimą lydėjo siaubas. — Džeri, ką tu darai? Kur aš? 

— Mudu tiesiog leidžiame laiką kartu. Naujame mano būste. 
Na, ką pasakysi? Nepaprastas, ar ne? Pasigrožėk vaizdu. 

Jis grubiai atsuko fotelį į stiklo sieną. 

— Džeri, paleisk mane. Baik, Džeri, nejuokauk. Aš sužeistas, 
seni. 

— Manai, esi sužeistas? — įsiaudrinęs, kažkodėl stipriau nei 
per kitų antpuolius, Rainholdas šoko priešais fotelį, su trenksmu 
įrėmė delnus į ranktūrius, į save sugėrė draugo veide atsispindintį 
beprotišką siaubą. — Mūsų vakaras nė neprasidėjo. 

— Džeri, užteks, seni, čia gi Džo. Juk mudu bičiuliai. 

— Bičiuliai? 

Pasilenkęs jis griebė laistymo žarnos dalį, kurią androidui lie- 
pė atpjauti nuo ritinio. Lyg botagu kirto Džo per krūtinę; šis išplėtė 
akis ir sužviegė veriančiu balsu. 


352 J. D. ROBB + MIRTINAI NEDĖKINGAS 


— Laikai mus draugais? 

Rainholdas vėl smogė, ir nuo skausmingo Džo riksmo jam su- 
kietėjo. 

— Sakai, draugavome, kai metei man iššūkį pavogti ledinuką iš 
Šumeikerių parduotuvės? Šūdgalvi, tu privertei mane taip pasielgti. 

— Atsiprašau! Atsiprašau! Mes buvome vaikai! 

— Arba tada, kai per istorijos kontrolinį davei man neteisin- 
gus atsakymus, kad susikirsčiau? Arba tada, kai dulkinai Eiprilę 
Gardner, nors žinojai, kad man knieti ją pakviesti į pasimatymą? 

Užsiplieskęs įniršiu jis čaižė Džo, kuris nepaliaudamas spiegė, 
klykė ir bliaudamas meldė atleidimo. 

Rainholdas padarė atokvėpio pertrauką; tuo metu Džo kratėsi, 
trūkčiojo, plūdo ašaromis. Jis jau spėjo prisišlapinti į kelnes ir tai 
kėlė pasitenkinimą. 

— Prašau, prašau, prašau. 

— Eik tu šikt. Eik tu šikt, Džo. Šaipeisi iš manęs visą vasarą, 
kai lankiau informatikos pataisas, bjauriai erzinai kiekvieną mielą 
dieną. Aitrinai žaizdą ir Las Vegase, ir tada, kai Lorė mane išspyrė 
iš namų. 

— Aš nenorėjau tavęs įskaudinti! — gokčiodamas, kone 
springdamas ašaromis išspaudė jis. — Viso labo kvailiojau. 

— Eli, aš taip pat, — pareiškė Rainholdas ir žarna tėškė jam per 
šakumą. 

Aukos riksmai skambėjo kaip muzika. 

Džeris sviedė žarną šalin, nužygiavo pasiimti alaus. Ir vėzdo. 

Džo liguistai žalsvai pablyškusiu veidu, iš skausmo prakąsta 
kraujuojančia lūpa nukreipė drumzlinas akis į lazdą. 

— Nereikia. Maldauju, maldauju. Džeri, aš stengiausi tave ap- 
ginti. Farai... farai verčiasi per galvą tavęs ieškodami, ir aš vienintelis 
stojau į tavo pusę. Malas su Deivu tupi pas savo motinas ir pliurpia 
su ta šliundra policininke. O aš tave parėmiau. Gali kreiptis į bet ką, 
tą pavirtintų visi. Prašau. 

— Nejaugi? — jis vėzdu plojo sau per delną. 

— Prisiekiu Dievu. Klausyk, klausyk, patikrink mano saitą. 
Farė, Dalas, bandė su manimi užmegzti ryšį. Bet su ja nė nešneku. 
Nes palaikau tave. 

Neva susidomėjęs Rainholdas nuo stalviršio kilstelėjo saitą ir 
peržvelgė įrašus. 

— Kaip matau, buvai užsiėmęs. Bendravai su Malu ir Deivu, su 
tavimi susisiekti mėgino policija... o kas šita? Mardžorė Mansfild? 
Nauja kekšė? 

— Ne, reporterė. Rašo straipsnį apie tave... apie tai, kas vyksta. 
Ji mane atsekė. 

— Išties? — Rainholdas plačiai nusišiepė. — Ką jai išpliurpei? 

— Nieko! Aš tavęs neišduočiau, seni. Niekada. — Kol Džo 
kaupė jėgas, kad galėtų kalbėti toliau, jo krūtinę drebino skausmas 
ir baimė. — Aiškinau, kad esi nekaltas ir tu nieko nežudei. Tave 
pakišo, va ką sakiau. Kažkas... 

Rainholdas skėlė vėzdu ir, sutraškėjus dantims bei kaulams, 
pajuto džiugesio antplūdį. 

— Atsakymas neteisingas. 

Taip taręs vėl smogė. 


EVA VISIŠKAI PAKEITĖ SAVO NUOMONE IR PADĖKOJO DIEVUI UŽ LAI- 
ko skirtumą, dėl kurio dauguma airių kontingento nuėjo miegoti 
priimtinu, netgi ankstyvu metu. Pirmiausia jie išnešė vaikus ir kū- 
dikius; daugumą mažylių, jau snūduriuojančių ir suglebusių, tėvai 
persimetė per petį arba paėmė į glėbį. 

Pamažu sekė ir kiti, nors ji įtarė, kad vyresni vaikiai — dėl savo 
amžiaus arba nusistatymų, — persikraustė į žaidimų kambarį, kur 
faktiškai įsirengė stovyklavietę. 

Sulaukusi tinkamos progos, Eva išsėlino iš kambario ir spruko 
į savo kabinetą. 

Ne, tai nereiškė, kad ji nesidžiaugė užsitęsusia triukšminga va- 
kariene ir pačiais svečiais. Rorko giminaičiai buvo velniškai simpa- 
tiški, smagūs ir be perstojo malė liežuviais arba, kaip jie patys sakė, 
bliaunijo, todėl ji nesinervino dėl švaistomo laiko. 

Bent jau ne per smarkiai. 

Iš karto įsitaisiusi prie kompiuterio, Eva patikrino, ar jai atėjo 
naujų žinučių ir ataskaitų. Tiek vienų, tiek kitų rado su kaupu, bet 
neaptiko kiek reikšmingesnės informacijos, kuri nukreiptų dėmesį 
naujomis tyrimo kryptimis. Vis dėlto peržvelgdama Pibadi patobu- 
lintą žemėlapį nutarė, kad partnerė puikiai pasidarbavo. 

Rorkui įžengus į kambarį, ji pakėlė akis. 

— Už šitą vakarą lieku be galo tau skolingas, — prabilo vyras. 

— Nelieki. Giminaičių viešnagės įtrauktos į santuokos taisy- 
kles, be to, man jie patinka. Ir, galimas daiktas, smegenų ląstelės iš 
tikrųjų gavo atokvėpio. Pažiūrėsim. 

— Vis vien tau atsidėkosiu. — Prisiartinęs jis pabučiavo Evą į 
viršugalvį. — Šįvakar dar pasėdėsiu laboratorijoje, gal ką išpurtysiu 
iš sistemos. 

— Pranešk, net jei iškratysi trupinėlį. 

-— Būtinai. Ir rytoj analizei skirsiu tiek laiko, kiek tiktai įsteng- 
siu. Kol kas... — Rorkas pasisuko ketindamas apleisti kabinetą, bet 
staiga sustingo ir įsistebeilijo į ekrane nušvitusį žemėlapį. — Šį tą 
pakeitei. 

— Ne aš, o Pibadi. Privalau dar sykį viską peržiūrėti, bet nuo- 
jauta sako, kad pokyčiai neblogi. Tikiuosi, reikiami. 

— Sprendžiant iš vaizdo... — pakreipęs galvą jis žengė arčiau 
ekrano. — Regis, dalis pastatų priklauso man. 

— Tau... na, žinoma, tau. — Eva dirgliai atsiduso. — Idiotiškos 
smegenų ląstelės. — Ko gero, galėtum susisiekti su valdytojais, pri- 
žiūrėtojais ar kitais, turinčiais nuomininkų sąrašą. 

— Taip, bet vis tiek užtrukčiau. Šventadieniai, brangioji. To- 
kiu metu biurai jau uždaryti, jų niekas neatrakins ir rytoj. Kai kurie 

valdytojai išvykę į užmiestį, tad bandymai prieiti prie duomenų pa- 
reikalaus laiko. Su užduotimi susidoročiau, bet, jei nepateiksi vardo, 
nenutuoksiu, ko ieškoti. 

— Naujo gyventojo. Pirmoji žmogžudystė neplanuota. Pana- 
šaus būsto jis veikiausiai pradėjo ieškoti ne anksčiau kaip aną penk- 
tadienį, gal net vėliau, bet apsistokime ties penktadieniu. Viengun- 
gis vyras, ką tik atsikraustęs į išsinuomotą būstą — kandidatų skai- 
čius sumažėja. 

— Sutinku. Aš imsiuos darbo, bet iš pradžių į laboratoriją at- 
siųsk pakoreguoto žemėlapio kopiją, kad galėčiau paleisti dar vie- 
ną programą. Nežinau, kiek nuosavybės turiu tokiame erdviame 
sektoriuje, bet išsiaiškinti nebus sudėtinga. Tiesa, toje didžiulėje 
teritorijoje ne visi pažymėti statiniai priklausys man. Nors subtiliai 
veikdamas prieičiau ir prie mūsų kriterijus atitinkančių kitų nuo- 
mininkų sąrašų. 

Eva atsimušė į savąją nematomą užtvarą, čiūžtelėjo kitapus jos. 

— Ką gi, pirmyn. Aš pasistengsiu gauti kratos orderį. Pradėk 
nuo savo nekilnojamojo turto, gerai? Išsinersiu iš kailio, bet orderiu 
pasirūpinsiu. 

— Puiku. Padarysiu, ką galėsiu. Turėsime orderį ar ne, laiko 
vis tiek sugaišime. Žemėlapyje, sakyčiau, išryškinta mažiausia šim- 
tinė pastatų. 

— Šimtas dvidešimt keturi, — patvirtino ji. — Imkis bet kokių 
priemonių, kad tik praretintum variantus. Sėkmė turi nusišypsoti ir 
mums. Gal net pataikysi į dešimtuką. 

— Štai dar vienas dalykas, už kurį būtume dėkingi. Aš tau pra- 
nešiu, kai sužinosiu ką nors naujo. 

Eva atkutusi įsikniaubė į ataskaitas ir vėl ėmė pildyti savo už- 
rašus. 


DAUGMAŽ APIE VIENUOLIKTĄ VAKARO JIS SUVO- 
kė, kad nieku gyvu neatsispirs „Svogūnų žiedų“ 


traškučiams. Kankinimai žadino alkį. Nuo veido 
diūsišiuosios prakaitą, — jie, negana to, prilygo sunkiam darbui, — 
Rainholdas užmetė akį į maisto ruošos aparatą, atidarė spinteles. 

Nusikeikė. 

Pamiršo liepti pusgalviui androidui nupirkti mėgstamų ska- 
nėstų. 

„AutoChef“ automate, sandėliuke, šaldytuve, šaldiklyje nesti- 
go produktų. Bet tarp jų nepavyko aptikti „Svogūnų žiedų“ maišelio. 

O jam verkiant reikėjo vieno kito. 

Jis pasvarstė, ar nevertėtų įjungti Mulkio ir šį pasiųsti jų nu- 
pirkti. Aukštos kokybės maisto parduotuvės bus uždarytos, bet 
mezonine kiaurą parą veikė krautuvėlė. Galiausiai Rainholdas nu- 
sprendė ilgėliau atsipūsti, gal kiek pasivaikščioti, išgerti naktiniame 
klube, taip pat įrengtame pusaukščio lygyje. 

Šiaip ar taip, Džo nokautuotas, o talžyti sąmonę praradusį vy- 
ruką neįdomu. Daug pastangų, menkas atlygis. 

Jis naudojosi laistymo žarna, vėzdu, mini degikliu, dantų 
krapštukais, — čia tai bent įkvėpimas! — ir peiliu rėžtuku, kuriuo 
androidas raižė plėvelę. 

Nieko keista, kad peralko. 

Palikęs sudaužytą, kraujuojantį, apdegintą, be nuovokos 
drybsantį žmogų, jis nuėjo apsiprausti. 

Duše užtraukė dainą, ėmė masturbuotis, vėl padainavo. 

Galų gale apsitaisė naujais drabužiais — išsirinko juodus džin- 
sus, vietomis padailintus sidabrinėmis sagtimis, sodriai žydrus 
marškinėlius be apykaklės, odinę striukę ir aulinius. Atrodė ledinis. 

Jis priminė sau, kad prieš kibdamas į darbą persirengtų senais 
skarmalais. Nenorėjo suteplioti naujų gražių drapanų. 

Rainholdas įsitikino, jog nepamiršo užrakto kodo, pasitikri- 
no, ar prigriebė apartamentų kortelę-raktą, naujutėlaičius asmens 
dokumentus, kreditines ir grynuosius, tam atvejui, jei užsimanytų 
pasišvaistyti pinigais. 
pavojingo, seksualaus, sėkmingo vyro atspindį, — ir dar sykį spus- 
telėjo po apatine lūpa prilipdytą barzdos kuokštelį. Netrukus užsi- 
želdinsiu tikrą, pamanė ir švilpaudamas apleido butą. 

Pirmiausia apsilankė naktiniame klube. Sienomis vilnijo pa- 
dūmavusios mėlynos švieselės, ant scenos griaudėjo holografinė 
grupė. Rainholdas tikėjosi sutikti gausesnę minią, pavojingus, sek- 
sualius, sėkmingus tipus, tokius pat kaip jis, bet dauguma stalų ir 
paaukštintų kėdučių buvo tušti. 

Gūduma, irzliai pagalvojo jis, bet vis tiek išdidžiai patraukė 
prie baro — nusprendė, kad nėra reikalo greitai nešdintis, jeigu jau 
čia atsibeldė. Lakoniškai paprašė viskio, mėgdžiodamas filmuose 
gėrimus užsisakančius vyrus. 

— Mūsų firminio ar kokios nors konkrečios rūšies? — plačia- 
petis barmenas į jį nukreipė nuobodžiaujančio žmogaus žvilgsnį, 
kuris akimirksniu pakurstė pyktį. 

— Geriausios, kokios turite, — atšovė Rainholdas, pirštu įsak- 
miai subarbenęs į baro paviršių. 

Užuot prisėdęs, jis manieringai atsirėmė į barą. Šaltakraujiš- 
kai nužiūrėdamas klubą vylėsi, kad aplinkiniai į jį atkreips dėmesį. 
Netoli scenos prie vieno staliuko sėdėjo dvi poros, ir moterys buvo 
aukščiausios klasės. 

Rainholdas įsivaizdavo, kaip prieitų ir galvos kryptelėjimu pa- 

ragintų abidvi sekti įkandin. Jos kaipmat šoktų iš savo vietų. Nedve- 
jodamos atsisveikintų su tais glebniapimpiais ir mautų iš paskos lyg 
paklusnios kalės. Vykdytų kiekvieną jo nurodymą, išpildytų visus 
įgeidžius. 

Vėliau jis tikriausiai nudobtų moteris ir tuomet sužinotų, kaip 
jaučiasi žudydamas svetimus. 

Barmenas priešais pastatė viskio stiklą. 

— Įrašyti į sąskaitą ar sumokėsite iš karto? 

— Iš karto. 

Linktelėjęs barmenas pastūmė nediduką juodą aplanką. 

— Kodėl čia taip ramu? — griežtai paklausė Rainholdas. 

— Šįvakar lankytojų mažai. Šventės. Daug kas jau išvyko arba 
rengiasi keliauti iš miesto. Klubas atgis penktadienį, be to, gros tikra 
grupė. 

— Galbūt tada ir sugrįšiu. 

Jis atsivertė sąskaitos aplanką ir vos susilaikė neišsprogdinęs 
akių. Po velnių, porcija viskio kainavo tiek pat, kiek penkiasdešimt 
alaus dozių. 

Rainholdui dingojosi, kad abejingą barmeno veidą perkreipė 
užjaučiantis vypsnis. Nors ir apgailestaudamas, jog nepasiėmė vėz- 
do, jis sviedė naują kreditinę kortelę ant baro ir čiupo stiklą. 

Nurijo didelį gurkšnį. Vos nepaspringo. Iš akių ištryško ašaros, 
todėl skubiai nusisuko lyg užsimanęs ilgėliau pasidairyti. 

Viskį ragavo pirmąkart gyvenime, tačiau, velniai rautų, buvo 
įsitikinęs, kad šūdgalvis barmenas jį apmovė — pateikė sąskaitą už 
pirmarūšį gėrimą, bet įbruko mėšlą. 

O, tam niekšui atsirūgs, sau prižadėjo Rainholdas. Jis pasirū- 
pins, kad šunsnukis už tai sumokėtų. 

Dar porą sykių užsivertęs stiklą, idant įrodytų turįs kiaušus, 
skubiai suraitė parašą, kurį pastarąsias kelias dienas treniravosi ra- 
šyti. 


Kreditinę kortelę įsimetė į kišenę ir išėjo iš naktinio klubo. 

Suknistas šūdžius, pagalvojo. Vieną vakarą, artimiausiu metu, 
barmenas susitiks su Giltine. Pažiūrėsim, kaip jam patiks gerklę de- 
ginanti rūgštis. 

Nekantraudamas kuo nors užgožti viskio skonį, Rainholdas 
metėsi į parduotuvę, stvėrė pakelį mėgstamų „Svogūnų žiedų“ traš- 
kučių su kumpio ir sūrio prieskoniais, didelę dėžutę su kreminiais 
pyragaičiais, porą sausainių su šokolado gabalėliais ir vynuogių li- 
monadą. 

Jis atsiskaitė už pirkinius ir ėmė siurbti gėrimą, tuo metu pa- 
tarnaujantis androidas į maišelį sudėjo likusius produktus. 

Peralkęs Rainholdas atplėšė „Svogūnų žiedus“ pakeliui į liftą. Į 
viršų pakilo žiaumodamas traškučius ir šliurpdamas limonadą. 

Gerai išžvalgys kompleksą rytoj, nusprendė. Prieš savąją Padė- 
kos dienos puotą. Gal išsiaiškins, ar klube tebedirba tas pats barme- 
nas, sužinos jo vardą. 

Pamėgins gauti šiokios tokios informacijos apie būsimą auką. 

Džo vis dar tysojo be sąmonės, vyručio neatgaivino netgi an- 
tausiai. 

Su miegančiu šikšniumi Žaisti visai nesmagu. 

Jis nusinešė užkandžius į miegamąjį. Ketino įsijungti filmą, vė- 
liau pamiegoti. O išaušus rimtai imtis Džo. 

Rainholdui netrūko įnagių, kuriuos jis ruošėsi išbandyti ant 
senojo bičiulio, prieš prasidedant kalakuto dorojimo metui. 


PUSĘ DVIEJŲ NAKTIES RORKAS NULEIDO RANKAS. IKI PO VIDURNAK- 
čio derino veiksmus su Finiu, Maknabu ir Kalendar. Rengėsi sekti 
jų pavyzdžiu ir įjungti automatinį paieškų režimą, bet pernelyg įsi- 
traukė į užduotį. | 

Reikalai pasistūmėjo į priekį — išties pasistūmėjo, kai jie iš- 
narpliojo pirminius maršrutus, po kuriais aptiko glūdintį šešėlį. 
Deja, po šituo slėpėsi dar vienas. 

Amžinatilsį poniai Farnsvort jis jautė didelę pagarbą. Jeigu 
moteris būtų gyva, tuoj pat būtų ją nusamdęs ir pasiūlęs rinktis iš 
postų įvairovės. 

Iššifravus pradinį kodą, širdį perliejo tyras pasitenkinimas. Bet 
džiaugsmas priblėso, kai pastebėjo, kad kitame segmente ji sukeitė 
kodus. 

Elgėsi gudriai, teko pripažinti, siekė, jog žudikas neperprastų 
struktūros. Maža to, triūsė apimta siaubo ir, labai tikėtina, kęsdama 
skausmą. 

Nelaimei, ponia Farnsvort buvo tokia puiki savo srities specia- 
listė, kad darbas iš jo atėmė begalę laiko. Reikėjo atkapstyti ištrintą 
medžiagą, sumautą baitą po baito, ir iš duomenų gelmės iškrapštyti 
pranešimą, kurį ji neabejotinai įpynė. 

Rytoj, sau prisiekė jis ir atsigėrė iš puspilnio butelio vandens. 
Garbės žodis, tyrimą užbaigs rytoj. 

Palikęs kompiuterį veikti automatiniu režimu, Rorkas delnais 
pasitrynė veidą ir nudrožė pas sutuoktinę. Nuojauta tikino, kad ras 
ją smigusią. 

Jis neapsiriko. 

Eva sėdėjo nuleidusi galvą ant stalo; greta alkūnės linkio buvo 
susiraitęs katinas. 
ką sapnavo. Būgštaudamas, kad žmoną kamuoja košmaras, Rorkas 
priėjo, ją atlošė, pakėlė ir švelniai sukuždėjo: 

— Viskas gerai. Aš tave laikau. 

— Juk žadėjau darbą atlikti, — murmtelėjo Eva. 

— Taip ir padarysi, — užtikrino Rorkas ją apkabindamas. 

— Ką? — ji praplėšė akis, tamsias ir apsiblaususias. — O. Vel- 
nias. Atsijungiau. 

— Nenuostabu. Pabudai prieš aušrą, o jei ir toliau tuo užsiim- 
sime, netrukus būsime nemiegoję visą parą. 

— Kalbėjau su ponia Farnsvort. 


J. D. ROBB + MIRTINAI NEDĖKINGAS 361 


Kai priekyje sparčiai tipenantis katinas pirmas pasiekė miega- 
mąjį, Rorkas nežymiai nusišypsojo. 

— Nejaugi? Tam tikra prasme aš irgi su ja bendravau. Ką tau 
pasakė? 

— Ji baisiai įniršusi. 

— Kas galėtų ją kaltinti? Maršrutuose Farnsvort užkodavo jo 
vardą. 

— Ką? — nors vyras nuvertė Evą ant lovos, jos akyse kaipmat 
užsižiebė budrus žvilgsnis. — Ką? 

— Džeraldas Rainholdas. Kol kas atskleidėme jo vardą ir 
trumpą žinutę. Tai Džeraldo Rainholdo darbas. 

— Kur pinigai? Kokia pavarde jis naudojasi? Kur... 

— Jei mes žinotume, būčiau iš karto tau pranešęs. 

Rorkas nuo žmonos kojų nutraukė batus, ir ji nevalingai su 
palengvėjimu atsiduso. 

— Neįtikima, bet jau pradėjome tirti paprogramę ir nema- 
žai informacijos gavome iš užšifruoto pranešimo. Ji nepalengvino 
mums užduoties — ką jau kalbėti apie tai, kad visi duomenys buvo 
puikiai ištrinti. Manau, ponia Farnsvort žinojo, jog informatiką 
Rainholdas šiek tiek išmano, todėl elgėsi itin atsargiai. Tačiau mūsų 
pažanga neprasta, — užtikrino Rorkas. — Kol kas pranokstanti bet 
kokius lūkesčius, kuriuos mes, išmanantys šią sritį, puoselėjome. 

— Gerai, aišku. Ji užkodavo Džeraldo vardą, pirštu bedė į žu- 
diką. Kaltinimams suteikė dar svaresnį pagrindą. Papildomi įro- 
dymai nė nebūtini, bet jie nepakenks. — Eva pakeitė temą: — Kas 
naujo apie nuomininkus? 

— Jų ieškoma. Pastatų daug, leitenante, ir ne visi duomenys 
atnaujinti, nes dabar... | 

— Prakeiktas, suknistas, idiotiškas šventinis metas. 

Gaižus jos tonas kone išspaudė Rorkui šypseną. 

— Teisybė. Bet aš nusiunčiau įsakymą kuo greičiau perkratyti 

mano nuosavybę. Rytoj, nors ir šventadienis, informacija apie nau- 
jus gyventojus ir/arba jų anketos bus įvestos į sistemą. 

— Dėkui. 

— Kai kam sutrukdžiau džiaugtis poilsio diena, bet darbas 
daug laiko nepareikalaus, o atlikę užduotį jie galės toliau kimšti 
maistą. 

— Mane koneveikia gausybė uniformuotų pareigūnų. Mažų 
mažiausiai tie, kurie privalo kiauras paras laukti žinių. Bet užtektų, 
kad jį pastebėtų ir su mumis ryšį užmegztų nors vienas žmogus. 

— Visas problemas spręsime rytoj. 

Kalbėdamiesi jie nusirengė ir įsitaisė lovoje. 

— Rorkai, aš nenoriu rytoj keliauti į morgą. 

— Tu kaip įmanydama stengiesi tam užkirsti kelią. 

— Taip. 

Eva susirangė ir prigludo prie vyro vildamasi, kad jos pastangų 
pakaks. 


KELIOS MINUTĖS PO PENKTOS MIEGĄ IŠBLAŠKĖ SKAMBUTIS, IR JI AP- 
graibomis susirado saitą. 

— Aptemdyti vaizdą, — įsakė, nors tuo metu Rorkas balsu 
įjungė šviesas, nurodydamas joms veikti tik dvidešimties procentų 
pajėgumu. — Dalas. 

— Leitenante, atleiskite, kad taip anksti bandau su jumis susi- 
siekti. 

— Malai? — kaipmat išsibudinusi ji atsistūmė nuo lovos ir pri- 
sėdo. — Kas nutiko? 

— Mums, hmm... paprasčiausiai nesiseka rasti Džo. Turbūt 
nieko baisaus neįvyko, bet aš jaučiuosi kiek sudirgęs, ir mama sako, 
kad apie tai derėtų pranešti jums. 

— Aišku. — Eva mintyse pervertė savo užrašus. — Anądien jis 
ėjo į pasimatymą, ar ne“ 

— Aha, čia ir esmė. Ketino susitikti su Prise, bet nepasirodė. 
Vidurnaktį ji mane atsekė ir ėmė priekaištauti įsitikinusi, kad Džo 
neatvažiavo, nes nutarė prastumti vakarą su manimi ir Deivu. Bet 
mudu jo nematėme ir su juo nesišnekėjome. Prisė užsiminė, kad jis 
pranešė truputį vėluosiąs, nes pirmą turėjo sutvarkyti kažkokį san- 
dorį. Tačiau neatvyko. Neatsiliepė nei į žinutes, nei į skambučius. 
Kartu su Deivu netgi nulėkiau į Džo namus. Durų jis neatidarė. 

— Gerai, Malai. — Evai nė nereikėjo tikrinti, ar paširdžiuose 
kirba bloga nuojauta. Šioji tiesiog perskrodė kūną. — Pasakykite tos 
moters pavardę ir duokite jos kontaktinius duomenis. 

— Taip, taip. — Jis išpyškino informaciją. — Nors, manau, 
neperdėčiau spėdamas, kad Džo sėkmingai suviliojo kitą panelę ir 
dabar tūno jos būste ar dar kur nors. Į saito signalus tikriausiai ne- 
atsiliepia, nes nenori kvaršinti sau galvos. Bet mums vis tiek baugu. 

— Gerai, jog man skambtelėjote. Ar nutuokiate, su kokia kita 
moterimi jis galėjo sueiti? 

— Deja, ne. Apklausiau merginas, su kuriomis, kiek Žinau, 
Džo artimai bendrauja, bet nieko nepešiau. Tiesa, jei pasitaiko pro- 
ga, jis mielai rėžia sparną ir aplink nepažįstamas. Taigi... 

— Gerai. Pažiūrėsiu, ką įmanoma nuveikti. Vėliau jums pa- 
skambinsiu. 

Ji išjungė saitą ir užvaldyta susierzinimo pataršė savo plaukus. 

— Avigalvis Džo. 

— Supratau. 

Puikiai pažinodamas žmoną, Rorkas įbruko jai puodelį kavos, 
kurią suprogramavo virtuvės aparate, kol Eva kalbėjo su Malu. 

— Galimas daiktas, jis tikrai sutiko kokią nepažįstamą moterį, 
bet mano intuicija sako kitką. Džo vėlavo į pasimatymą, rūpinosi 
darbo reikalais. Pinigai, prestižas, seksas — štai jo potraukiai. Apie 
juos Rainholdas žino. Senąjį bičiulį veikiausiai suviliojo verslo pa- 
siūlymu. Turėsiu užsukti pas Džo į namus. 

— Be abejo. Keliausiu drauge. 

— Man labiau praverstum likdamas čia. Galbūt jį rasiu, gal ir 
ne — šiaip ar taip, daugiausia pagalbos suteiktų medžiaga, kurią 
iškrapštytum iš kompiuterių. 

Rorkas būtų užprotestavęs, jei tik šiuo atveju nebūtų jai pritaręs. 

— Aš nusileisiu, jeigu pažadėsi nevykti viena. 

Eva taip pat būtų užprotestavusi, jei tik nebūtų suvokusi, kad 
jo sąlyga visiškai pagrįsta. Skiedalams nėra laiko, priminė sau. 

— Pasikviesiu porą uniformuotų pareigūnų, prižadinsiu mū- 
siškę apygardos prokuroro pavaduotoją ir liepsiu Reo gauti man 
orderį. Privalau įsigauti į butą. Jo neradusi sugrįšiu greičiau nei po 
valandos. Arba dar anksčiau, jeigu aptiksiu Džo, dulkinantį moterį. 
Bet jei apartamentuose gulės jo lavonas, užtruksiu ilgiau. 

— O jeigu jam draugiją palaikys Rainholdas? 

— Už tai būsiu dėkinga. 


EVA NESUGAIŠO NĖ VALANDOS, MAT GATVĖS FAKTIŠKAI BUVO TUŠ- 
čios, o ji dūmė kaip įkirpta. Ir — et, velniop — tuo pačiu keliu par- 
lėkė atgal. 

Ji nėrė į namą ir nuskubėjo aukštyn, taip išvengdama akistatos 
su giminaičiais, bet ausis pasiekė prislopinti suaugusiųjų balsai, kū- 
dikių verksmas, vaikų plepėjimas. 

Ji rado Rorką laboratorijoje, įsigilinusį į savo kompiuterį. 

— Avigalvio Džo ten nėra, — paskelbė. — Jokių prievartos ar 
smurto pėdsakų. Pabendravau su moterimi, kuri nesulaukė jo at- 
einančio į pasimatymą. Dabar ji nerimauja, o ne pyksta. Prikėliau 
Maknabą, liepiau atsekti Džo saitą. Nieko nepešėme, nes prietaisas 
išjungtas. Mes sužinosime, jeigu ir kai jį vėl įjungs. Beje, kodėl tavo 
artimieji šeštą ryto pabudę zuja po namus? 

— Airijoje rytas jau įpusėjo, — priminė jis. — Beje, nepa- 
mirškime, kad dauguma jų ūkininkai ir nuolat keliasi šeštą. Rodos, 


J. D. ROBB + MIRTINAI NEDĖKINGAS 365 


aptikau pėdsakus, tačiau juos tyrinėti sektųsi geriau, jei liautumeis 
kalbėjusi. 

Eva prisimerkusi dėbtelėjo į vyrą, bet nutilo, kol užsikaitė dar 
kavos. 

— Rainholdas jį pričiupo. 

Rorkas nusigręžė nuo ekrano. Viduje kunkuliavo iš nekantru- 
mo — žinojo netrukus kažką atskleisiąs. Bet kartu aiškiai matė jos 
veide atsispindinčią įtampą. 

— Brangioji, vyrams pakanka menkiausios priežasties, kad 
juos sugundytų nepažįstamos moterys. 

— Aha, tikri paršai. Tačiau Džo rezervavosi vietą populiario- 
je įstaigoje ir nei atšaukė užsakymą, nei juo pasinaudojo. Turėjau 
prižadinti restorano valdytoją. Ji neapsidžiaugė. Išeidamas iš dar- 
bovietės jis gyrėsi apie potencialų naują turtingą klientą. Taip sakė 
Avigalvio bosas, kuris nesupyko, kai jį pabudinau. Maknabui lie- 
piau imtis Džo darbinio kompiuterio ir saito, paieškoti duomenų 
apie naująjį klientą. Bet... 

— Tavo nuomone, Rainholdas, naujasis klientas, pasiuntė ži- 
nutę į asmeninį Avigalvio Džo saitą, todėl jokios informacijos mes 
nerasime. Ir užsimanęs jį patyrinėti Avigalvis Džo griebėsi savo ki- 
šeninio kompiuterio. 

— Kaip tik taip ir manau, bet Maknabas patikrins įrengi- 
nius — jau verčiau, po velnių, jis nepurkštauja dėl užduoties. Džo 
Klainas tebėra gyvas. 

Paskutinis sakinys nuskambėjo ne kaip klausimas, atkreipė 
dėmesį Rorkas, netgi ne kaip prielaida. Ji ištarė žodžius visiškai už- 
tikrintai. 

— Nes Rainholdui knieti kuo ilgiau džiaugtis tiek jauduliu, 
tiek galios pojūčiu. Ė 

— Ir kančiomis. Kiekvieną užpultą auką jis nužudydavo vis vė- 
liau. — Sutelkusi mintis, remdamasi logika ir elgsenos modeliu, Eva 
ėmė įtemptai vaikštinėti po laboratoriją. — Sprendžiant iš įvykių 

chronologijos, Džo turbūt pasiekė kelionės tikslą po aštuonioliktos 
valandos. Apytikriai tuo metu. Rainholdas norėtų daugiau laiko. 
Dienos arba dviejų. Ir, jei tik nėra atsiskyręs nuo pasaulio, kuo labai 
abejoju, žino, kad šiandien rengiama didelė šventė. Kad senasis bi- 
čiulis kažkur laukiamas. Atsižvelgdamas į pranešimus, žiniasklaidą 
ir tyrimą suprastų, jog per Padėkos dieną pulsime ieškoti Avigalvio, 
jeigu jis nepasirodys, kur reikia. 

Eva tebeslankiojo po kambarį godžiai rydama kavą. 

— Rainholdas tuo mėgautųsi. Kankintų įkalintą Džo ir stebėtų 
naujienas apie paiešką. Mums dar liko laiko. Kelios valandos, galbūt 
diena. Ne daugiau. Jis nesusivaldys ir užtęs pramogas. 

Ji atsisuko į Rorką. 

— Aš sumausiu gausios tavo šeimynos šventę. 

— Mūsų, — pataisė jis. — Bet iš visų svečių nėra nė vieno, 
kuriam labiau rūpėtų tave pamatyti prie stalo, kai bus pjaustomas 
kalakutas, nei išgelbėti gyvybę. Nė vieno, kuris nesuprastų, kas pa- 
statyta ant kortos. 

— Gerai jau, gerai. — Rorko palaikymas atsidavė kasdienišku- 
mu, ir to užteko, kad jos kaltės pojūtis prisloptų. — Trauksiu į savo 
kabinetą. Užsidarysiu duris. Nenoriu, jog pas mane atklystų koks 
nors po namą klaidžiojantis vaikis ir jį amžiams traumuotų žmog- 
žudysčių lenta. Pibadi atvyks ne vėliau kaip po valandos, Makna- 
bas prisistatys, kai tik išanalizuos darbinę Avigalvio Džo įrangą. 
Nurodžiau jam eiti tiesiai pas tave. 

— Mielai jį priimsiu. 

— Rorkai, vos tiktai atkapstysi duomenis apie naujus nuomi- 
ninkus ar kokias detales, susijusias su prakeiktu kodu... 

— Tau pranešiu pirmai. Esu visai arti tikslo. Jeigu neklystu dėl 
rodmenų, užtruksiu valandą arba dvi. O gal neprireiks nė tiek. Tik 
suteik man erdvės ir leisk pasidžiaugti tyla. 

— Aha. 

Eva išsinešė puodelį su kavos likučiais. 

Kurį laiką ji mėgino atsekti Džo maršrutą, stengėsi įveikti 
šventinį taksi kompanijų atsainumą, kol jos galų gale pabūgo leite- 
nantės rūstybės. 

Jeigu Avigalvis ir susistabdė taksi, į automobilį sėdo ne prie 
savo biuro — mažų mažiausia už kvartalo nuo darbovietės. 

Eva kreipėsi į Viešojo transporto valdybą, paprašė peržiūrėti 
vaizdo įrašus, patikrinti, ar Džo Klainas nevažiavo metro. Paieškos 
teritorija susiaurėtų, jei tik jis būtų ten pastebėtas. 

Galiausiai ji užmezgė ryšį su Mira. Vietoj įprastos elegantiš- 
kos šukuosenos psichologė buvo susirišusi plaukus į trumpą uo- 
degėlę ir dėl to Evai pasirodė atjaunėjusi. 

— Labai atsiprašau. Žinau, kad metas ankstyvas. 

— Nieko tokio. Atsikėliau beveik prieš valandą. Reikės pa- 
ruošti daug maisto. 

— Gamini valgyti? 

— Tuo užsiimame mudu su Deniu, o dukros grasinosi... pri- 
žadėjo, — nusišypsodama pasitaisė ji, — atlėkti aštuntą ir viską su- 
kirsti. Kuo galiu tau pagelbėti? 

— Jis užpuolė dar vieną žmogų. Džo Klainą. Bandau praretinti 
tikėtinų būstų gretas. Manau, senajame kvartale arba kur nors ne- 
toliese Rainholdas jau susirado butą. Greičiausiai prašmatnų. Mes 
siekiame gauti naujų nuomininkų sąrašus, bet jų tiesiog per daug. 

— Apartamentai arba kooperatinis butas, — kaipmat atsakė 
Mira. — Ne atskiras ir ne sublokuotas namas. 

— Kodėl? 

— Įtariamasis mėgsta bendrauti ir nori pasipuikuoti. Jis nėra 
vienišius. Jaučia poreikį gyventi avilyje ir pasirodyti kuo nors reikš- 
mingas. 

— Aišku. 

— Iš pradžių tikrink naujesnius pastatus — labiau blizgančius, 
jei suvoki, apie ką šneku. Tėvai vertino tradicijas, senienas, praeities 
istorijas. Jis norės priešingų dalykų. Prabangiausių. 

— Aš padariau tokias pat išvadas, bet, jei atsižvelgsime į kainos 
faktorių... 

— Dėl finansų Rainholdas nesuks galvos, — ryžtingai įsiterpė 
Mira. — Turi didesnę krūvą pinigų, nei kada nors galėjo įsivaizduo- 
ti, ir neabejoja, kad jų gaus daugiau. Žvalgykitės daugiabučių, sto- 
vinčių šalia naktinių klubų, žaidimų automatų salonų, barų, aukštos 
klasės parduotuvių. Arba kompleksų, kuriuose veikia tokios įstai- 
gos. Prestižas. Štai kokią svajonę jis visuomet puoselėjo, bet dėl am- 
bicijų ir darbo etikos stygiaus nepajėgė įgyvendinti. Dabar mano 
savo tikslą pasiekęs. 

— Aha, supratau. Tavo pastabos man pravertė. Ačiū. 

— Eva, tikiuosi, jį rasi. Linkiu laimingos Padėkos dienos, nes 
esu tikra, kad tavo paieškos užsibaigs sėkmingai. 

— Dėkui. Tau linkiu to paties. 

Ji nukreipė dėmesį į žemėlapį, aptemdė atskirus bei sublokuo- 
tus namus ir iškilusius seniau nei prieš dešimtmetį, bent jau tuos, 
kurie nebuvo šiuolaikiškai atnaujinti. 

— Taip daug geriau, — sumurmėjo tyrinėdama rezultatus. Pa- 
gal juos ėmė nagrinėti Rorko pamažu atsiunčiamus nuomininkų 
sąrašus. 

Išgirdusi stalinio saito pyptelėjimą, Eva pratrūko keiktis. 

— Dalas, — nukirto. Tuo pat metu pro tarpdurį įrūko Pibadi. 

— Leitenante Dalas? Čia pareigūnė Stanski iš Sukčiavimo ir 
finansinių nusikaltimų skyriaus. 

— Ko norite, Stanski? — griežtai paklausė ji ir išvydusi grau- 
džiai maldingas partnerės akis dūrė nykščiu link virtuvės bei „Au- 
toChef“ aparato. 

— Maždaug vidurnaktį sulaukėme automatinio perspėjimo 
signalo ir ką tik jį patikrinome. Esmė ta, kad šventiniu laikotarpiu 
mūsų personalas praretėjęs. 

— Dėl Dievo meilės, arčiau reikalo. 

— Žinoma. Gavome pranešimą, kurio visiškai nesuprantame. 

Paminėtas kažkoks Antonas Trevoras, mums nežinomas, nestan- 
dartinis kodas, be to, jame nurodoma kuo skubiau su jumis susi- 
siekti. Todėl nedelsdama jums paskambinau. 

— Stanski, aš priklausau ne Sukčiavimo, o Žmogžudysčių 
skyriui. 

— Be abejo, leitenante. — Moters veidas bylojo apie nuoširdų 
uolumą, lygiai taip pat kaip tarsena — apie Kvinso gyventojo kil- 
mę. — Bet čia aiškiai parašyta: leitenantė Eva Dalas iš Žmogžudys- 
čių skyriaus. Mums anuliuoti Antono Trevoro kortelę, imtis veiks- 
mų ar... ką daryti? 

— Aš ne... minutėlę. — Mitriai atliekant praginą, jos sprandą 
nutvilkė dygsėjimas. — Kompiuteri, surask Antoną Trevorą iš Niu- 
jorko, Niujorko valstijos. Nuo dvidešimt trejų iki dvidešimt aštuo- 
nerių metų. — Tiek informacijos turėtų pakakti. 


Nurodymas patvirtintas. Vykdomas... Rezultatai pateikiami 
pirmame ekrane. 


— Eik tu šikt! Kad aš apsitriesčiau! 

— Leitenante? — neryžtingai prabilo Stanski. 

— Neanuliuokite kreditinės. Kur ja naudotasi? 

— Tuojau pasakysiu. „M baro klube ir po kelių minučių „Pa- 
togiojoje“ maisto parduotuvėje. Abi įstaigos įsikūrusios Vakarinio 
Niujorko kooperatinių butų centre, kuris yra... 

— Adresą žinau. — Tai buvo vienas iš jos paženklintų stati- 
nių. Vienas iš Rorko pastatų. — Stanski, laukite nurodymų. Niekam 
nieko neskelbkite, kortelę palikite ramybėje. Nesigriebkite veiksmų, 
kol jums neperskambinsiu. 

— Jokių problemų. 

— Atsiųskite visą turimą informaciją ir laukite. 

Vos tik Eva nutraukė ryšį ir pašoko, kabineto duris atlapojo 
Rorkas. 

— Pričiupau Rainholdą, — vienu metu ištarė jie. Abu susirau- 
kė. — Ką? 

Vyras kilstelėjo ranką. 

— Kalbėk pirma. 

— Į jo naujos asmens tapatybės duomenis Farnsvort, regis, 
įterpė perspėjimą. Kai jis susimokėjo kortele, sistema perdavė man 
signalą. Ji matė žiniasklaidos reportažus, todėl žinojo, kad aš tiriu 
bylą. Jis pasivadino Antonu... 

— ... Trevoru, — užbaigė Rorkas. — Vardą ir pavardę išgavau 
iš kodų, jos įspraustų į perlaidas. Jis neseniai įsikūrė... 

— ... Vakarinio Niujorko kooperatinių butų centre, — savo 
ruožtu užbaigė ji. 

— Na, štai. 

— Mes jį radome! — pareiškė Eva, kai Pibadi grįžo nešina ries- 
tainiu ir kavos puodeliu. 

— Ką? 

— Dabar Rainholdas prisistato Antonu Trevoru. Pranešk 
Maknabui. Noriu tučtuojau imtis veiksmų, bet atlikti darbą turėsi- 
me sklandžiai. Pakviesk jį, Baksterį, Truhartą... 

— Vakar Baksteris išvyko pas seserį į Tolidą, — ją pertraukė 
Pibadi. 

— Prakeikimas. Tiek to, skambink Karmaikl ir Sančesui. — 
Eva tylėdama sekundę palūkuriavo — kas žino, galbūt kuris nors iš 
jų pusryčiavo sumautame Tolide. — Mes surengsime saitinį pasita- 
rimą, — pratęsė. — Pibadi, man reikia šešių patyrusių uniformuotų 
pareigūnų. Rorkai tu... 

— Ašįspėsiu komplekso apsaugą. Su tvarka esu puikiai susipa- 
žinęs. Pasirūpinsiu viskuo, ko tau prireiks. Pradėkime nuo šito. — 
Jis įsakė kompiuteriui parodyti naujus duomenis. 

— Čia Rainholdo aukštas ir apartamentų planas. Turiu sta- 
tinio specifikacijas, tad nesunkiai nustatysi galimus atsitraukimo 
taškus. 

— Tai palengvins darbą. — Eva pasukiojo pečius ir susitelkė į 
operacijos strategiją. — Ką gi, uždarysime privatų liftą. Ir kitus du 
išėjimus. Jis bus ginkluotas, ir vienas Dievas žino kuo, todėl mums 
teks imtis saugumo priemonių. Noriu kuo greičiau pamatyti ir iš- 
girsti, kas vyksta pastate. Svarbiausia, jog Rainholdas neslankiotų 
terasoje ir nepastebėtų gatvę užplūstančių farų. Įjunk bendrą vaiz- 
dą, — Rorko paprašė ji, — kad galėčiau parengti operaciją. 

Kol sutuoktinis vykdė nurodymą, Eva išsitraukė saitą, idant 
informuotų komisarą. 


MAKNABAS ATVAŽIAVO KAIP TIK TADA, KAI PRASIDĖJO SAITINIS PA- 
sitarimas. 

Jos nuomone, veikti būtina paprastai. Pagal taisykles. Staigiai 
ir tiksliai. 

Eva žingsniais matavo kabinetą, dalydama instrukcijas, nekan- 
traudama judėti iš vietos, kuo greičiau judėti iš vietos, bet suvokė, 
kad privalo numatyti menkiausius atsitiktinumus. Skaisčiai žydros 
spalvos, kaip ir Rorko akys, minkštą megztinį, kurį jai numezgė 
Šineida, veržė ginklo diržas, ji mūvėjo šiurkštaus audinio kelnes, 
avėjo senus aulinius — prieš aušrą stvėrė pasitaikiusius po ranka 
drabužius. Vyzdžiai spinduliavo į medžioklę išsiruošusio faro grės- 
mingą žvilgsnį. 

— Štai kaip veiksime, — užbaigė Eva. — Maknabas kontro- 
liuos vaizdo ir garso sistemas, Rorkas rūpinsis saugumu; man pa- 
liepus, tame sektoriuje judu atjungsite elektroninę įrangą ir elektros 
tiekimą. Prie pagrindinio lygio durų budės A būrys — aš, Pibadi, 
pareigūnai Karmaikl ir Princas. Prie antrojo lygio durų įsitaisys B 
būrys — detektyvai Karmaikl ir Sančesas, pareigūnai Rodsas ir 
Miurėjus. Vidun eisime po mano komandos. Pareigūnai Kensonas 
ir Feris užims poziciją čia, jie saugos praėjimą ir neleis civiliams 
patekti į pavojingą zoną. Aišku? 

— Taip, mem. 

— Kad man nebūtų jokių švyturėlių, sirenų, juodos ir baltos 
spalvos automobilių — kvartalo spinduliu nuo statinio, į kurį ver- 
šimės. Vilkėkite apsaugas. Tai įsakymas. Jei prieš prasidedant ope- 
racijai pastebėsite subjektą išeinantį laukan, sulaikykite jį. Jeigu pa- 
matysite komplekse, sekite, bet nepulkite. Keliaujame, — pridūrė 
ji. — Vidun įslinkite tyliai, laukite mano nurodymų. Apsiginkluoki- 
te, nustatykite vidutinį elektrošoko lygį. 

Eva pasisuko, čiupo Rorko atneštą apsiaustą ir žengė pirmyn, 
bet staiga stabtelėjo išvydusi Šineidą, stovinčią prie atvirų durų, ku- 
rias kažkas pamiršo uždaryti. Moteris rankose laikė kūdikį, prie jos 
peties stypsojo džiugiai pakerėtas Šonas. 

— Hmm, mums laikas bėgti. Atleiskite. Skubame. 

Sulig paskutiniu žodžiu ji išskubėjo iš kabineto ir nudūmė 
laiptais žemyn. Rorkas akimirką sustingo tarpduryje. 

— Mes greitai grįšime, tada papasakosiu, kas vyksta. 

Jis irgi dingo, kartu su kitais nerdamas laukan. 

— Močiute! — į Šineidą nukreiptose berniuko akyse žvilgėjo 
džiaugsmas ir baiminga pagarba. — Jie gaudo blogietį. 

— O taip. Ką gi, lipame į apačią, užsikaisime arbatos. 


VISKUO PATENKINTO ŽMOGAUS MIEGU BESIMĖGAUJANTĮ RAINHOL- 
dą pabudino šaižus, verksmingas Džo spygavimas. 

— Jėzau. — Jis apsivertė, pasirąžė, nusižiovavo. — Koks skys- 
taklynis. 

Miegamojo „AutoChef“ aparate surinko programą puodeliui 
karšto šokolado — su papildoma plaktos grietinėlės doze — ir siurb- 
čiodamas gėrimą, stovėdamas priešais stiklinę sieną, nužvelgė Niu- 
jorką, kuriam, kaip žinojo, kėlė baimę. 

Kai vidurdienį Džo nepasirodys motinos namuose, neprisidės 
prie savo patėvio, brolio, šio bjaurios žmonos ir dar šlykštesnių vai- 

kų, nutukėlio pusbrolio Stju, kuris atsitemps rukšnasnukę senelę, 
juos visus ir patį miestą apims dar didesnis siaubas. 

Padėkos dieną sėdintieji už stalų kalbėsis vien apie jį. Džerį 
Rainholdą. Žudantį ką nori ir kada nori. 

Jis neskubėdamas apsirengė — prastais skudurais, nes dirbo 
netgi šventadienį, — tuomet užsuko į laisvąjį kambarį ir atgaivino 
androidą. 

— Labas rytas, sere. Rodos, kažkas susikrimtęs. 

— Dėl jo nesijaudink. Nei kalbėk su tuo tipu, nei jo klausykis. 
Aišku, Mulki? 

— Taip, sere. 

— Eik ir paruošk man, kaip jie ten vadinami, o taip, Benedikto 
kiaušinių, porą skrudintos duonos riekių su braškių džemu ir kitko, 
kas tinka prie tokio maisto. Tada sutvarkyk miegamąjį, pasirūpink 
mano drabužiais. Aš pranešiu, kada tau ateiti. 

— Taip, sere. 

Prieš keliaudamas į svetainę, Rainholdas veidrodyje patyrinėjo 
savo atspindį. Nusprendė vėliau apsitaisyti dailiau, galbūt pažiūrėti 
futbolo varžybas. Taip pagalvojęs priminė sau, kad lieptų Mulkiui 
nupirkti brangiausius bilietus į „Giants“ rungtynes. Paskui terasoje 
išlenks kokį įmantrų gėrimą. 

Su Džo planavo smagintis dar vieną vakarą. Bet jei tas šūdžius 
klykaus... 

Jis nužingsniavo į bendrąjį kambarį. 

Džo, be abejo, atrodė nustekentas. Veidą — jis visada buvo 
pasipūtęs nuopeza — margino kraujo dėmės ir mėlynės. Kauko- 
lė aplamdyta kaip reikiant. Negilūs pjūviai nustojo kraujuoti, bet 
šitą padėtį teks ištaisyti po pusryčių. Nudegimai panėšėjo į anglimi 
brūkštelėtus skritulius ir dryžius. 

Rainholdas pakėlė vėzdą ir atsainiai vožė senajam bičiuliui. 

— Užčiaupk sušiktą srėbtuvę, antraip perpjausiu tau gerklę ir 


bus baigta. 

— Meldžiu, Viešpatie, meldžiu, — pro išdaužytus dantis su- 
vogravo jis. — Aš merdėju. Esu smarkiai sužalotas. Nebeskriausk 
manęs, prašau. Padarysiu, ko užsigeisi. Duosiu, ko užsigeisi. 

— Tikrai? Pasiūlymas gal ir neblogas. Tu turi šlamančiųjų. 
Kalbu apie laimėjimus Vegase ir kitus finansus. Jei pasakysi savo 
sąskaitų slaptažodžius, galbūt tave paleisiu. 

— Imk, ką tik nori. Aš... aš žinau ir dėdės Steno slaptažodžius. 

— Nejaugi. — Išsišiepęs Rainholdas pamojo į gretimą kėdę. — 
Nešk maistą ana ten, — įsakė androidui. 

— Radau kodus padėdamas dėdei atlikti tam tikrus darbus. 
Džeri, jis susikrovęs nemenką turtą. Aš pasistengsiu, kad gautum 
pinigus. Tik paleisk mane. Prižadėk mane paleisti, ir juos gausi. 

— Pagalvosiu. 

— Maldauju. Man reikia vandens. Ar gali duoti vandens? 

Rainholdas palengva prisėdo ir nuo padėklo, kurį ant stalo pa- 
dėjo androidas, kilstelėjo peilį su šakute. 

— Nematai, kad pusryčiauju? Užsikimšk, kol neįsiutau. Ei, 
tu, — kreipėsi į Mulkį, — įjunk ekraną. Tuojau prasidės paradas. — 
Jis nusišypsojo, suvarydamas ašmenis į kiaušinius. — Džo, juk mes 
nenorėtume praleisti parado. Atsilošk ir pasidžiauk vaizdu. 


SU OPERATYVINE GRUPE EVA DERINO VEIKSMUS 
pakeliui. Suvokė, kad nusigavus į vietą instrukta- 


žui nebus laiko, baiminosi būti demaskuota. Daug 
kas galėtų išduoti Vakariniame Niujorke besirenkančius farus. To 
betrūko, jog Rainholdą pabaidytų į žiniasklaidos priemones arba į 
internetą nutekėjusi informacija. 

Ji neabejojo rasianti Avigalvį Džo gyvą. Neabejojo spėsianti jį 
išgelbėti. Antra vertus, išvesti žudiką iš pusiausvyros galėjo vien tai, 
kad Džo buvo avigalvis. 

Eva žinojo, kad susidraskytų, jei bent kiek pavėluotų. 

Kai tai pasakė Rorkui, vyras palietė jai ranką. 

— Atvykę sugaišime ne ilgiau kaip pora minučių, kol užblo- 
kuosime išėjimus. Dar po kelių minučių jį matysime ir girdėsime. 

Minutės, dingtelėjo Evai. Šįkart laikas turėtų būti jos pusėje. 

— Dabar sėkmė šypsosis mums, — pareiškė. — Esu tikra. 
Mudu radome Rainholdą kone sutartinai. Taip atsitiko faktiškai 
vienu metu. 

— Nes nepailsdama jį persekiojai tris paras. 

— Ir nepamiršk ponios Farnsvort, kuri atliko velniškai šaunų 
triuką. 

— Jei atvirai, gaila, kad man neteko su ja pabendrauti. 

— Tau gaila, kad nespėjai jos nusamdyti, — tarstelėjo Eva, ir 
jis prajuko. 

— Tu puikiai mane pažįsti. 

— Sančesas atvažiavo, — nuo užpakalinės sėdynės informavo 

Pibadi. — Detektyvė Karmaikl prisistatys greičiau nei po minutės. 
Uniformuoti pareigūnai praneša jau budintys savo postuose. 

— Rorkai, kalbuosi su tavo apsaugos viršininke, — perdavė 
Maknabas. — Tenykščiai atlaisvino nurodytas stovėjimo vietas. 
Visų akys nukreiptos į koridorius abiejuose Rainholdo apartamen- 
tų lygiuose. 

— Gerai. Štai ir atvykome. 

— O kompleksas gražus. — Pibadi perkreipė galvą ir žvilgsniu 
aprėpė bokštą. — Blizgantis, su žėrinčiomis stiklo sienomis. 

— Susitelk į darbą, — įsakė Eva ir šoko laukan, vos tik Rorkas 
sustabdė automobilį. — Įjungti vaizdo ir garso registratorius. Visus 
iki vieno. Lai komandos užima pozicijas. Kai B būrys pasieks antrą 
Rainholdo apartamentų lygį, noriu, kad jo aukšte būtų užblokuotas 
kiekvienas liftas, išskyrus privatų. 

— Sere. — Prie Rorko sparčiai žingsniavo aukšta, išlakių kūno 
formų brunetė. — Mes — savo postuose, laukiame nurodymų. 

— Leitenante, tai pastato apsaugos vadovė Veronika Benston. 

— Leitenante. — Benston linktelėjo Eva. — Už tikslinės zonos 
ribų neužfiksuoti jokie bruzdėjimai. Du butai, įrengti pagrindinia- 
me ir antriniame jo aukšto lygiuose, šiandien tušti, nes nuominin- 
kai išvyko iš miesto. Likusiems, kaip ir liepėte, kol kas nepranešėme 
apie policijos operaciją. 

— Trumpą ataskaitą pateiksite mums kylant. Judinkimės. 

— Jums atlaisvinome šitą liftą. 

Pirma į kabiną įžengusi Benston glaustai papasakojo, kas gy- 
vena viršutiniame aukšte, ir išdėstė, kas dabar ten vyksta. 

— Benston, būsite mūsų pastiprinimas. Beje, ačiū už pagalbą 
ir už tai, kad taip greitai susisukote. — Eva išniro į Rainholdo apar- 
tamentų aukštą. B būriui, trauksiančiam į antrą lygį, parodė iškeltą 
nykštį. — Išjunkime privatų liftą, uždarykime įėjimo ir išėjimo taš- 
kus. Rorkai, noriu jį apakinti. Neutralizuokime jo buto signalizaciją 
ir pagalbines sistemas. 

— Benston, malonėsite? 

— Be abejo, sere. — Moteris pirštu sustukseno į savo ausinu- 
ką. — Apakinkite jį, — paliepė. — Išjunkite signalizaciją abiejuose 
buto lygiuose. 

— Esame prie koridoriaus durų, — į savo komunikatorių tarė 
Eva, ketindama žengti per slenkstį. Benston pasiūlytu visrakčiu at- 
rakino spyną, išsitraukė ginklą ir nuslinko pro tarpdurį. 

— Maknabai, man reikalingas vaizdas ir garsas. 

— Bus padaryta. — Jis pritūpė, išsitraukė kišeninį kompiuterį 
ir ėmėsi užduoties. — Neblogi filtrai, — išsiblaškęs pratarė. — Pui- 
kus ekranavimas. Be specifikacijų užtrukčiau ilgiau. — Atsisukęs į 
Rorką, detektyvas vyptelėjo. — Palengvinai man darbą. Leitenante, 
pirmame lygyje fiksuoju du žmogiškos šilumos šaltinius ir energeti- 
nius roboto rodmenis. Antrajame neradau nei gyvų organizmų, nei 
elektroninės įrangos. 

Eva pasilenkė, įsispitrijo į ekraną. 

— Jie svetainėje. 

Po sekundės kitos ausis pasiekė raudos bei maldos. 

— Va, ir garsas, — suniurnėjo Maknabas. 

Meldžiu, Viešpatie, meldžiu. Aš merdėju. 

— B būrys užėmė padėtį, — Evai į ausį pranešė Sančesas. 

— Būkite savo vietoje. Svetainėje matyti subjektas su auka. Pa- 
grindiniame lygmenyje užtiktas ir vienas androidas. 

Aš žinau ir dėdės Steno slaptažodžius. 

Leitenantė pakėlė kumštį, gestu įsakydama laukti, kartu ste- 
bėjo, kaip šilumos šaltinis, jos įsitikinimu, Rainholdas, nutolo nuo 
Džo. 

— Jis sėdasi, greta stovi androidas. Patraukime subjektą ato- 
kiau nuo aukos. Atidaryk, — vyro paprašė Eva. — Tyliai ir atsargiai. 
Pirmyn, B būry. Ramiai, lėtai. 

Atsilošk ir pasidžiauk vaizdu. 


378 J. D.ROBB + MIRTINAI NEDĖKINGAS 


Ji susirietusi įsiveržė pro duris, Pibadi atsitiesusi stačia įpuolė 
pavymui. 

Rainholdas pratrūko spiegti. Kitoks žodis čia netiko, pasibjau- 
rėjusi pamanė Eva. Jis sucypė lyg mergytė, švystelėjo padėklą su 
maistu ir nuskuodė laiptų link. 

— Stot! Nė iš vietos! Rankas aukštyn! 

Tačiau B būriui dundant apačion jis metėsi į šoną ir sviedė 
sugriebtą vazą. Užuot pataikiusi į tikslą, ji nuskriejo bala žino kur, 
atsitrenkė į grindis ir išsprogo šukėmis. 

Klausydamasi Džo riksmų, žiūrėdama, kaip Rainholdas bėgio- 
ja, iš esmės sukinėjasi ratais ir blaško viską, kas pakliūva po ranka, 
Eva pasvarstė, ar nereikėtų jo nukratyti elektrošoku. Dieve, kaip ji 
norėjo stvertis stanerio. Būtent todėl iš pradžių jį partrenkė. 

Rainholdas čiūžtelėjęs išsidrėbė, pradėjo maskatuoti kojomis 
bei rankomis, klyksmais prisidėjo prie Džo, kol leitenantė įrėmė 
jam į skruostą ginklą. 

— O, tik suteik man dingstį, šūdžiau. 

— Atstok nuo manęs, patraukite ją. Nudėk ją! — įsakė jis savo 
tarnui, kuris viso labo stūksojo šalimais ir atrodė susikrimtęs — 
bent jau demonstravo tokią graudžią miną, kokią tik androidai pa- 
jėgdavo nutaisyti. 

Eva užlaužė Rainholdui rankas už nugaros ir jas surakino. 

— Džeraldai Rainholdai, jūs areštuojamas dėl dviejų ir dau- 
giau asmenų nužudymo, pagrobimo, tapatybės dokumentų klasto- 
jimo, įsilaužimo ir įvairių kitų kaltinimų. Turite teisę tylėti, — pra- 
dėjo ji ir drauge su Pibadi šiaip ne taip pastatė nusikaltėlį ant kojų. 

Sulaikytajam linko keliai, kol baigė cituoti peržiūrėtas Miran- 
dos teises, Evai galų gale įgriso su juo terliotis. 

— Pareigūne Karmaikl, nuvežk šitą suskį į Centrinę būstinę ir 
uždaryk sandariausioje areštinės kameroje iki tolesnių mano nuro- 
dymų. 

— Klausau, leitenante. 


J. D. ROBB + MIRTINAI NEDĖKINGAS 379 


— Tam vargšui šmikiui kas nors iškvieskite medikus ir fur- 
goną. 

— Padaryta. — Detektyvė Karmaikl patekšeno į savo komuni- 
katorių. — Greitoji jau lekia. 

Įsikišdama ginklą į dėklą Evą priėjo prie aukos ir palingavo 
galva. 

— Pakliuvote į baisiai rimtą bėdą, bet jūs gyvensite. 

— Jis mane sužalojo. Sužalojo. 

— O taip. — Evai stebint, Rorkas ir uniformuotas pareigūnas 
ėmė pjauti lipniąją juostą bei virvę. — Apgailestauju. Kai kitąsyk 
vaipysitės prieš farą, prisiminkite, ką patyrėte. 

— Vandens. — Gokčiojimas jai sukėlė užuojautą. — Maldauju. 
Jis nedavė man vandens. 

— Prašau. — Pibadi priglaudė puodelį prie sužeistojo lūpų. — 
Neskubėkite. Dabar esate mūsų rankose, Džo. Esate mūsų rankose. 

— Atleiskite. Atleiskite. Aš jūsų nesiklausiau. 

— Viskas gerai. Viskas bus gerai. 

Gal ir bus, pamanė Eva, bet už savo avigalvišką elgesį jis sumo- 
kėjo velniškai didelę kainą. 


JI NESKUBĖJO. LEIDO RAINHOLDUI PASINERVINTI IR IŠ BAIMĖS APSI- 
pilti prakaitu. Drauge su komanda patikrino kiekvieną apartamen- 
tų colį, perleido elektroniką, įskaitant androidą, Maknabui ir Finiui, 
kuris pasirodė greitosios pagalbos medikams išgabenant Džo, bet 
atvyko mažumėlę širsdamas, kad tyrėjai jo nepalaukė. 

Pamačiusi, jog Rainholdas pasirūpinęs tradicinėmis gausiomis 
Padėkos dienos vaišėmis, Eva truputį nustebo ir pajuto liūdesį. Tuo 
pat metu ėmė svarstyti, kada jis ruošėsi sotintis — prieš nužudyda- 
mas vieną iš seniausių savo draugų ar po egzekucijos. 

Kai artyn žengė Rorkas, ji pakėlė mini pjūklą. 

— Naujas instrumentas. Manau, Džeris juo būtų nurėžęs pirš- 

tus, plaštakas ir pėdas. Vėliau suraikęs Džo į lengviau atsikratomas 
dalis, o šias įgrūdęs į mūsų rastus pramoninius atliekų maišus ir 
išmetęs. 

— Koks žavingas spėjimas. Ir greičiausiai tikslus. Užmečiau 
akį į androidą, — pridūrė Rorkas. — Atmintis sveikutėlė ir atkuria 
įvykius nuo tada, kai Rainholdas jį perprogramavo — prieš Farns- 
vort nužudymą. Prokurorui atiteks itin svarus įkaltis. 

— Mes turime vien tik svarius įkalčius — ir gyvą liudininką. 

— Taigi kažkuriuo metu lankysiesi ligoninėje, o ne morge. 

— Padėkos diena vykusi. 

— Daugumai iš mūsų. Kalbėjau su nekilnojamojo turto agente, 
kuri padėjo jam išsinuomoti būstą. Pėdsakus susekti nesudėtinga. 

Rorkas tingiai apžvelgė pagrindinį apartamentų lygį, bet net- 
gi dabartinėmis aplinkybėmis sugebėjo pasidžiaugti elegantišku jo 
planu ir apdailos medžiagomis. 

— Rainholdas nusigriebė butą vakar. Įsigijo su visais baldais. 

— Moderniais ir brangiais. Apstatymas tiko, be to, sutaupė lai- 
ko ir pastangų. 

— Mm hmm. Dėl stiliaus neklydai, bet jam vėl pasisekė — šį- 
kart rasti butą, kuriam nereikėjo pirkti baldų. 

Evos lūpas perkreipė dygi, niauri šypsena. 

— Lemtis permaininga, ir aš ketinu amžiams nutraukti jo 
sėkmės periodą. Išgabenti elektroninę įrangą nurodžiau Makna- 
bui ir Finiui. Pastarasis rauko šnerves, kad jo nepakviečiau, ne- 
priverčiau pamiršti žmoną, giminaičius, laisvadienį. Žodžiu, jie 
tik prisijungs prie sistemos ir užtikrins duomenų saugumą, o tada 
išsinešdins iš valdybos. Sančesas ir Karmaikl, prisidėję prie nu- 
sikaltimo vietos tyrėjų, užplombuos butą ir taip pat trauks savo 
keliais. Pibadi turės likti su manimi. Rainholdą privalau apdoro- 
ti šiandien. Tuojau pat. Jeigu reikalai klostytis sklandžiai, grįšiu 


namo prieš vakarienę. 

— Mes grįšime, — pataisė jis. — Aš vyksiu su tavimi. 

— Tavo šeima... 

— Visų pirma tu esi mano šeima. Perduosiu žinią artimie- 
siems, o jei neparsigausime atgal priimtinu laiku, jie sės prie stalo 
nelaukdami mūsų. 

— Kaip pasakysi. — Jei užtruksime per ilgai, tarė sau, teks jį iš- 
spirti. Bet dabar reikėjo kibti į darbą. — Pibadi! Keliaujam maloniai 
paplepėti su Džeriu. 

— Laukiu nesulaukiu. 

Kol Rorkas jas vežė į valdybą, Eva apgalvojo strategiją. Buvo 
tikra, kad perprato Rainholdą. Miros sudarytas psichologinis por- 
tretas, savi pastebėjimai, pokalbiai su draugais, bendradarbiais, vir- 
šininkais leido pažinti nusikaltėlį ir suprasti, kaip jis mąsto. 

— Pibadi, tu vaizduosi gerą farę. 

— O, velnias. 

— Jis reaguos į blogą farę — į mane, — atsikalbinės, laikysis 
savo istorijos versijos, apsimes rimtu tūzu tiek laiko, kiek tik ištvers. 
Bet reaguos ir į gerą, kuri nuolaidžiai išklausys pasiteisinimus. 
Rainholdui neužteks proto suvokti tardymo dinamiką, ritmą, spau- 
dimą ir pataikavimo procesą. 
sį detektyvės veidą. 

— Tokia kvotos strategija ne be priežasties vadinama klasiki- 
ne, — priminė jai. — O tu moki švelnesniu elgesiu apmulkinti įta- 
riamuosius. Tiesiog meistriškai. 

Pibadi užrietus nosį, Evos žvilgsnis trumpam nuslydo į vyrą. 
Kalbant apie meistriškumą... 

Garaže leitenantė ištiesė rankas prie dėžės rekvizitų, paimtų iš 
nusikaltimo vietos. Rorkas pats ją kilstelėjo, alkūne nustūmęs žmo- 
ną į šoną. 

— Kiek laiko truks apklausa, suprasiu gana greitai, — jam pa- 


382 J. D. ROBB + MIRTINAI NEDĖKINGAS 


sakė Eva. — Jeigu užsitęs valandų valandas, duosiu ženklą arba išei- 
siu iš kambario ir tau pranešiu. Sudarykime sandėrį. 

— Aš dievinu sandėrius. 

— Jei įklimpsime į detales, važiuok namo, pasimėgauk kalaku- 
tu ir grįžk čionai. Jeigu nuspręsiu, kad netrukus pavyko jį supakuo- 
ti, perduosiu tau žinią. Tavo teta yra viešnia, todėl neturėtų jaustis 
už ką nors atsakinga. 

— Taikli replika. — Jiems kylant liftu, Rorkas patogiau suėmė 
dėžę. — Tebūnie, sutarėm. 

Patenkinta Eva išėjo iš kabinos. 

— Dėžę perims Pibadi. Į mane jis žiūrės kaip į viršininkę. Pa- 
sistengsiu, kad manęs bijotų. Rainholdas — tikras kinkadrebys, ir 
baimė jį palauš. Iš pradžių bandys man priešintis, galiausiai mėgins 
siekti tavo prielankumo, — į partnerę kreipėsi leitenantė. — Jūsų 
amžius panašus, tu neužimi aukštų pareigų ir su juo elgsiesi užjau- 
čiamai. Vadinsime jį vardu. Tokiu būdu su juo užmegsi ryšį, o aš 
parodysiu nepagarbą. 

— Aišku. Jis sėdi A apklausos kabinete. 

— Tuomet aš einu į stebėjimo kambarį, — tarė Rorkas. — 
Abiem linkiu sėkmės. 

— Kaip tik jos mums nestinga. — Eva nužingsniavo pirma. 

Kaip ji nurodė pakeliui į Centrinę būstinę, Rainholdas buvo 
uždarytas apklausos kabinete, bet nesurakintas — antrankiai bylotų 
apie įtariamojo grėsmę. Uniformuoti pareigūnai, kurie išvilko jį iš 
areštinės ir atvedė čia, nepratarė nė žodžio. Nieko nesiteiravo, neat- 
sakinėjo į klausimus. 

Taigi dabar jis vienas kiūtojo ryškiai apšviestame tardymo 
kambarėlyje. Ir prakaitavo, pastebėjo Eva, žengdama per slenkstį. 
Prakaito lašai blizgino viršutinę lūpą, kaktą. 

— Leitenantė Eva Dalas ir detektyvė Delija Pibadi pradeda 
Džeraldo Rainholdo apklausą. — Prisėdusi ji perskaitė bylos doku- 
mentų pavadinimus. — Džeraldai Rainholdai, esate oficialiai infor- 

muotas apie jūsų teises. Ar suvokiate, kokias šiuo atveju turite teises 
ir pareigas“ 

— Su jumis šnekėtis nenoriu. 

— Tai viena iš jūsų privilegijų. Ar ją suprantate? Ar suvokiate, 
kas jums buvo pasakyta, kai citavau peržiūrėtas Mirandos teises? 

Jis nusigręžė, tarsi aikštingas vaikas įsispoksojo į sieną. 

— Kaip norite. Pibadi, pasirūpink, kad jį nuvestų atgal į narvą. 

— Aš ten negrįšiu! 

Eva pakilo ir patraukė prie durų. 

— Gerai, gerai! Jėzau, taip, aš supratau idiotiškas jūsų teises ir 
kitą mėšlą. 

— Puiku. — Leitenantė grįžo, vėl įsitaisė ant kėdės. — Džeri, 
siūlau sutvarkyti reikalus greitai ir lengvai. Dėl Dievo meilės, juk 
tave užklupome su Džo. Kaip reikiant jį sumaitojai. 

— Jūs įsibrovėte į privačią nuosavybę. Pažeidėte mano teises. 
Negalėsite pasinaudoti jokiais radiniais, nes pažeidėte mano teises. 

— Rimtai? — ji atsilošė ir nusijuokė. — Išties ketini taip gintis? 
Jeigu jau žiūri kriminalinius serialus, bent atkreipk dėmesį į smulk- 
menas. Džeri, ar kada teko girdėti „pakankamo pagrindo“ sąvoką? 
Arba apie teisėtus kratos orderius? Tu pagrobei asmenį, įkalinai 
prieš jo valią ir esi kaltinamas sunkiais jo kūno sužalojimais. Už- 
puolei minėtą individą, sumušei, sąmoningai pavartojai jėgą, grasi- 
nai mirtinais smurto veiksmais ir taip toliau, be kita ko, planavai jį 
nužudyti, supjaustyti į gabalus ir šiais atsikratyti. 

— Jūs nepajėgsite įrodyti! 

— Sugebėsiu įrodyti viską. Pradėkime nuo pirmo punkto. Tu 
pagrobei Džozefą Klainą. 

— Nieko panašaus! — mažumėlę lūžtančiu balsu atšovė Rain- 
holdas, porą sykių į ją besdamas pirštu. — Jis atėjo pasimatyti su 
manimi. Savo noru įžengė į mano butą. Aš tik kvailiojau, žaidžiau 
su juo. 

— Štai kaip vadini savo pramogas? Beisbolo lazda vožei jam 

per galvą, suskaldei dantis ir skruostikaulius, pasvilinai, išraižei pei- 
lio ašmenimis. Tokie tavo žaidimai? 

— Džo mane nervino, todėl aš nusprendžiau sunervinti jį. Tai 
savigyna. Jis... — Džeris akimis pašaudė į kairę ir į dešinę. — Jis 
atsibeldė ir puolė man grasinti. Man teko gintis. 

— Bičiulis tave erzino, todėl griebeisi savigynos — pririšai jį 
prie fotelio ir sumušei kaip prakeiktą obuolį? Džeri, tu besmegenis. 

— Aš ne besmegenis! — Vyruko veidą nudažė ryškus raudo- 
nis, kuris jį perliejo nuo kaktos iki kaklo, tarytum įniršį būtų reikėję 
išspausti pro odos poras. — Esu sumanesnis už jus, sumanesnis už 
daugumą žmonių. Ir įrodžiau, kad proto turiu daugiau. 

— Kaip? 

— Dariau, ką privalėjau. Gavau, ko man reikėjo. 

— Pradėjai nuo penkiasdešimties dūrių peiliu į motiną? 

— Nesuprantu, apie ką jūs kalbate. — Jis vėl nusigręžė. — Ma- 
nęs ten nebuvo. Aptikau juos grįžęs. Pasijutau siaubingai. 

Rainholdas delnais užsidengė veidą. 

— Kitaip tariant, Džeri, parsigavai namo ir radai tėvus negy- 
vus? — įsiterpė Pibadi, savo balso intonacija meistriškai išgaudama 
užuojautos kupiną pasibaisėjimą. — O, Dieve. 

— Vaizdas... — jis nuleido rankas ir pirmąsyk pažvelgė į de- 
tektyvę. — Nė nemoku apsakyti. Tėvai manęs nesiklausė, nors aš 
perspėjau niekam neatidaryti durų. Sugrįžęs pamačiau, kad jie... 
kruvini. 

— Kas per nesąmonės, — sumurmėjo Eva, bet Pibadi pakratė 
galvą. 

— Susimildama, leitenante. Mes juk svarstėme tokią versiją. 
Džeri, kaip tu elgeisi? | 

— Tiksliai nepamenu. Jaučiausi kaip pakvaišęs. Persigandau. 
Lyg ir apalpau, nežinau, mane tikriausiai ištiko priepuolis ar dar 
kažkas. 

— Taigi neatsimeni, kuo užsiėmei paskui. Kada tiksliai juos 
aptikai? 

— O, vėlyvą penktadienio vakarą. Parlėkiau namo ir... 

— Kur buvai? 

— Slankiojau po apylinkes. Žodžiu, įvykiai atrodė beprasmiš- 
ki, suprantate? 

— Bet atsigavęs po priepuolio turėjai pakankamai laiko nu- 
švilpti laikrodį, kurį vėliau pardavei? Ir tėvų gyvenimo santaupas 
persivesti į atsidarytas savo sąskaitas? 

Evos klausimas privertė Džerį vėl pasišiaušti. 

— Jie buvo mirę, todėl pinigai priklausė man. Nenutuokiau, 
ką dar daryti. Aš bijojau... ir negalėjau blaiviai mąstyti. Jūs paban- 
dykite grįžti namo ir rasti tėvus negyvus — pažiūrėčiau, kaip rea- 
guotumėte. 

— Reginys, be abejo siaubingas, bet... Džeri, tu turėjai paskam- 
binti policijai, — švelniai tarė Pibadi. 

— Žinau. Dabar žinau, bet tada neįstengiau blaiviai mąstyti. 

— Tačiau pakankamai aiškiai mąstei, kai iš buto tempei gry- 
nuosius ir vertybes. O pirmadienio rytą išsigryninai persivestus fi- 
nansus, — pareiškė Eva. — Užsisakei apartamentus prabangiame 
viešbutyje, o šeštadienį ir sekmadienį sočiai pavakarieniavai. 

— Tai ne nusikaltimas. — Tačiau jis nusišluostė nuo lūpos pra- 
kaitą. — Man reikėjo pinigų, aišku? Reikėjo laiko pagalvoti ir susi- 
gaudyti, kas vyksta, nes supratau, kad jūs, farai, persekiojate mane, 
todėl... 

— Tad patraukei į Lorės Nučijo butą, duris atsirakinai raktu, 
kurio nesugrąžinai, kai ji išspyrė apgailėtiną tavo subinę, tuomet ją 
nukankinai ir užmušei. 

— Ne! Irji manęs nemetė — ašją palikau. Santykiai manęs ne- 
tenkino, todėl nutariau išsiskirti, nors Lorė maldavo neišeiti, suteik- 
ti jai dar vieną šansą. Kai išgirdau, kad ji negyva, viską perpratau. Ją 
nužudė žmogus, kuris sudorojo mano tėvus. 

— Dėl šito tau pritariu. 

— O kaip ponia Farnsvort? — Į Rainholdą įbestose Pibadi 
akyse atsispindėjo nerimastingas žvilgsnis. 

— Ją taip pat! — Nusistvėrus šios versijos, jo veide blykstelėjo 
džiaugsmingas susijaudinimas. — Žudikas siekė man suknisti gy- 
venimą. Norėjo palikti kvailio vietoje, priversti farus mane perse- 
kioti — gal net nudobti, kol nespėjau įrodyti nekaltumo. Džo. 

Eva faktiškai išvydo, kaip virš jo galvos užsižiebė vilties žibu- 
rėlis. 

— Taip ir maniau, kad čia Džo darbas. Jis neturi vieno šulo, 
visi tai patvirtintų, ir siaubingai man pavydi. Štai kodėl priverčiau 
jį atvykti į savo naują butą, štai kodėl su juo žaidžiau. Stengiausi 
išgauti prisipažinimą, kad galėčiau jį įduoti jums. 

— Oho. — Pibadi dėjosi priblokšta, vaizdavo, esą įtariamo- 
jo žodžiai padarė jai įspūdį, podraug vylėsi, jog sugebėjo nuslėpti 
beribį pasibjaurėjimą. — Džo nudaigojo tavo tėvus, Lorę ir ponią 
Farnsvort, nes ant tavęs siuto, nes tau pavydėjo? 

— Aha. Keletą kartų bandė aplink Lorę rėžti sparną — ji man 
sakė, tačiau buvo pavarytas šalin. Ir perpyko. Vegase vis šaipėsi iš 
manęs, pirko gėrimus, todėl aš truputį, na, suprantate, apsvaigau, vė- 
liau įkalbėjo pastatyti visus pinigus. Privertė juos pralošti. Ir... o taip! 
Žinojo, kad ant ponios Farnsvort negriežiu danties — ji daug ko 
mane išmokė. Bet Džo nepaliaujamai erzinosi, va kodėl apsimečiau, 
jog laikau ją tikra kale. Mėginau apsaugoti savo orumą. O jis nudobė 
ponią Farnsvort ir pasirūpino, kad visa kaltė būtų suversta man. 

— Džeri, tai labai rimtas kaltinimas. 

— Žinau, aišku? — Rainholdas neva nuoširdžiai pašvytavo 
galva aukštyn žemyn. — Manau, jis kuoktelėjęs. Bet jau ruošėsi pri- 
sipažinti. Kai ką spėjo atskleisti, tik aš nebuvau įjungęs diktofono. 
Papasakojo, kaip mano mama jį įsileido ir ėmė jam gaminti sumuš- 
tinį, — ji mielai vaišindavo svečius, — o Džo griebė peilį ir puolė 


ją badyti. 

Rainholdas vėl delnais užsidengė veidą. 

— Ak, mano mamytė. 

— Vaje. Kur buvo tavo tėvas? Ką sakė Džo? 

— Sakė, kad mano miegamajame rado beisbolo lazdą, pasislė- 
pė, sulaukė, kol namo grįš tėvelis, ir pratrūko jį vanoti. Galiausiai 
paliko gulėti ant grindų. 

— Keista, — atsiliepė Eva, — kaip jam pavyko įsigauti į namą, 
paskui iš jo išeiti ir nepakliūti į vaizdo kamerų akiratį? 

Ojojoi, pamanė ji, kai Rainholdo akys vėl ėmė šmaižyti. 

— Hmm... kai kada apsauga neveikia. Prižiūrėtojas turėtų ją 
pataisyti, bet dažniausiai numoja ranka. Nes tingi. 

— Tikrai? Prie durų įrengta saugumo sistema stebuklingai už- 
fiksuoja tave, žengiantį vidun vėlyvą ketvirtadienio naktį ir išeinan- 
tį tik šeštadienio vakarą, kartu su lagaminais, bet lygiai taip pat ste- 
buklingai neparodo Džo, įsmunkančio į pastatą ir neriančio laukan. 

— Ko tik nepasitaiko. 

— Na, mes galėtume pasiteirauti prižiūrėtojo, — dvejodama 
pastebėjo Pibadi. 

— Jis meluos. 

— Tu viską išmanai apie melagius, — tarė Eva. — Leisk pa- 
klausti vieno dalyko. Jis neduoda man ramybės. Kaip sugebėjai gau- 
ti padirbtą asmens pažymėjimą ir pinigų, už kuriuos išsinuomojai 
prašmatnius apartamentus“ 

— Aš... šiek tiek laimėjau Vegase, bet apie tai nepasakojau bi- 
čiuliams. Dokumentus pirkau iš bare sutikto vyruko. 

— Kokio vyruko, kokiame bare, už kiek pirkai? — išbėrė klau- 
simus Eva. 

— Kažkokio, nežinau. Paprastame bare. Gal už, hmm, tūkstan- 
tį dolerių. Ne, hmm, už penkias šimtines. | 

— Skiedi, skiedi, skiedi. — Leitenantė palinko į priekį, įsibrau- 
dama į asmeninę Rainholdo erdvę, priversdama jį žaibiškai atšly- 
ti. — Las Vegase prasilošei iki paskutinio siūlo. Su profesionaliu do- 

kumentų klastotoju atsitiktinai nesusidūrei bare ir, po velnių, tikrai 
už penkis šimtus neįsigijai tapatybės pažymėjimo, negana to, su 
papildoma, į duomenų bazę įvesta biografija. Esi sušiktas melagis. 
Mes turime kompiuterius, kuriuos pavogei iš ponios Farnsvort, kai 
ją nukankinai ir nužudei. Juos androidas nunešė į lombardą. Siste- 
moje liko informacija. 

— Ji buvo ištrinta. Švariai ištrinta! — įsiaudrinęs Rainholdas 
pasviro pirmyn ir savo veidą prikišo prie josios. — Jūs pučiat miglą. 

— Džeri, iš kur žinai, kad kompiuteriai išvalyti? 

— Aš... — jis staigiai atšoko, apsilaižė lūpas. — Susivokiau. 
Džo nekvailas. Pirmiausia būtų juos ištrynęs. 

— Tau vertėjo daugiau dėmesio skirti ponios Farnsvort dėsto- 
moms informatikos pamokoms. Išgauti įmanoma faktiškai bet ką, 
jei turi gerus specialistus ir atitinkamus įrenginius — patikėk, Niu- 
jorko policijos ir saugumo departamentui nestinga nei vienų, nei 
kitų. Nauja tavo tapatybė suklastota jos kompiuteriais. 

— Gerai, gerai. Tik nenorėjau, kad ji papultų į bėdą. 

— Džeri, ji negyva. 

— Kalbu apie jos... reputaciją. Dokumentus ir kitką man padir- 
bo ponia Farnsvort. Užsukau pas savo mokytoją, išaiškinau aplin- 
kybes, ir ji man pagelbėjo. Todėl Džo ją sudorojo. Po to, kai išėjau. 

— Moteris jau buvo mirusi, kai tu pasišalinai termpdamas nau- 
jąjį kelioninį krepšį ir jos lagaminą, kai sėdai į taksi ir nuvažiavai į 
kliniką, nes ji tau sulaužė pėdą. 

— Tai ne mano darbas. Kaltas Džo. Vien tik Džo. — Rainhol- 
das apsiverkė, ėmė lieti siaubo ir savigailos ašaras. — Aš nieko ne- 
padariau. Atstokite nuo manęs. Aš nieko nepadariau. 

— Mes radome liudininkus. Atsekėme tave, puskvaiši. Žino- 
me, kur įsigijai plaukų dažus, naują akių spalvą ir įdegio priemo- 
nę. — Eva vėl pašoko. — Ir šituos. — Ant stalo paeiliui nutrenkė 
sandariai uždarytus įkalčių maišelius. — Lipniąją juostą, virvę, pei- 

lį. Pjūklą, kuriuo ruošeisi suraižyti Džo į gabalus, ir kūno dalims 
skirtus šiukšlių maišus. 

— Ne! Ne! Tuos daiktus pirko androidas. 

— Dalį jų. Paklusdamas tavo nurodymams. Ponios Farnsvort 
androidas. Beje, nepamirškime dar vienos smulkmenos. — Eva iškėlė 
maišelį su Lorės Nučijo sruoga. — Džeri, iš kur gavai Lorės plaukų? 

— Ji pati man davė. Kaip meilės ženklą. 

— Ar ne? Įdomu, kokiu būdu, jeigu kuokštelį pasičiupo as- 
muo, kuris jį nupjovė prieš pat nužudydamas Lorę? Džeri, tą popie- 
tę ji buvo ką tik persidažiusi plaukus. Šia spalva. 

— Aš... visai susipainiojau. Jūs mane gluminate. Sruogą atsine- 
šė Džo. Parodė man kaip įrodymą, kad Lorę nugalabijo jis. 

— Lorei gyvybę atėmei tu ir ją žudydamas išsiliejai. Šūdgalvi, 
savo glaudes palikai jos vonios kambaryje. 

— Jas pakišo Džo. Pats taip sakė. 

Eva prisėdo. 

— Džeri, tau nepavyks išsisukti. Nė nesvajok. Be kitų įkalčių, 
ponios Farnsvort kompiuteryje aptikome priešmirtinę jos žinutę. 
Užkoduotą po pat idiotiška tavo nosimi, kol ją terorizavai. Su tavo 
vardu ir duomenimis, kurių mums reikia, kad tave supakuotume. 

— Melas! Ji to nepadarė! 

— Padarė, Džeri. — Pibadi prabilo tyliai, stengdamasi išgauti 
kuo labiau užjaučiantį toną. — Mes išties radome šią informaciją. 

— Ji siekė man atkeršyti. Niekada manęs nemėgo. 

— Tuomet kodėl tau padirbo tapatybės dokumentus? Kodėl 
pagelbėjo? | 

— Jūs... mane trikdote. Specialiai painiojate. Noriu advokato. 
Man reikalingas advokatas — su jumis nebekalbėsiu. 

— Turi tokią teisę. — Eva ėmė dėti įkalčius atgal į dėžę. — Pi- 
badi, tegul jį nuveda į areštinę. 

— Aš ten negrįšiu, — užrėkė Rainholdas ir įsikibo į stalo kraštą 
lyg tikėdamasis, kad pareigūnai nesugebės jo pajudinti iš vietos. — 

Noriu advokato. Tučtuojau. Man netrūksta pinigų. Nusisamdysiu 
geriausią teisininką, kuris privers jus pasigailėti. 

— Džeri, tavo kišenės tuščios, — jam paaiškino Eva. 

— Aš turiu milijonus! 

Leitenantė atsiduso. 

— Pusgalvi tu, pusgalvi. Pinigus pavogei darydamas įvairius 
nusikaltimus. Jie tau nepriklauso. 

— Tėvų santaupos atitenka man. Taip skelbia įstatymas. 

— Ji teisi, Džeri. Tais pinigais naudotis negali. — Pibadi irgi 
atsistojo. — Perduosiu žinią valstybinių gynėjų biurui. Per šventa- 
dienius niekas nedirbs, todėl spėju, kad teisininką tau paskirs ne 
anksčiau kaip pirmadienį. 

— Aš nelauksiu iki pirmadienio. 

Eva patraukė pečiais. 

— Jeigu prašai advokato, matyt, turėsi luktelėti, kol čia bus at- 
siųstas valstybinis gynėjas. 

— Man jis reikalingas tuojau pat! — Rainholdo akyse tvykste- 
lėjo paklaikęs žvilgsnis, pro lūpas ištiško seilių purslai. — Advokatą 
noriu nusisamdyti savo pinigais, šliundra. 

— Tau baisiai nepasisekė. Mes parūpinsime valstybinį ginėją, 
kaip pridera. 

— Nedrįsk pranykti! Sugrįžk, kale. Ateini čia! 

— Tu pasinaudojai savo teise, liepei iškviesti advokatą. Pokalbį 
pratęsime, kai būsi tinkamai atstovaujamas. Pibadi, atidarysi duris? 

— Dėjau skersą ant tos rujos advokatų. Man jie nebūtini. No- 
riu, kad grįžtum. Noriu namo. 

Eva atsisuko — išoriškai ji buvo rami tarsi ežero paviršius. 

— Atsisakai teisės į oficialų gynėją? 

— Taip, kad tu nusprogtum. Taigi sakau, visus nužudė Džo, bet 
tu verti kaltę man. Netveri pykčiu, nes tave pranokau protu. 

— O taip, jei būtum pranokęs, išties netverčiau pykčiu. — Eva 
padėjo dėžę, vėl prisėdo. — Štai tau dar vienas nedidukas... — kaip 

ten sakė Rorkas? — ... pagalys į ratus. Tavo motinos, tėvo, buvusios 
merginos ir ponios Farnsvort mirties valandomis Džo turi alibi. 
Nejau manai, kad šių dalykų netikriname? 

— Jis meluoja. Tu meluoji. Man reikia kito faro. 

— Tokios teisės neturi. Džeri, tu nužudei juos visus. Ir mėgavaisi 
žmogžudystėmis. Suvokei, ko trūko gyvenime, ar ne? Maža to, pra- 
turtėjai, gavai, ko troškai, ko užsitarnavai. Anie šungalviai kniso tau 
galvą? Todėl su jais atsiteisei. Ir pasirodei puikiai. Tiesiog nuostabiai. 

— Tai jau tikrai, po velnių! 

— Supratai, ką moki, nudurdamas motiną, tiesa? 

Leitenantė spiginosi jam į akis, šnekėjo tyliu, meiliu tonu. Girk 
ir grasink, mąstė ji. Žongliruok liaupsėmis ir gąsdinimais, sykiu pa- 
mėtėk faktus. 

— Ji siaubingai tave erzino. Ragino ieškotis darbo, dingti iš 
namų, pakelti subinę. Priekabiaujanti kalė įgriso iki gyvo kaulo, ar 
ne? O kam neatsibostų? Todėl virtuvėje, kur mama gamino tau su- 
muštinį, stvėrei peilį ir ją paskerdei. Ir tada suvokei savo pašaukimą. 

— Ji nuolat mane graužė. Tėvai ketino išspirti iš buto. Papras- 
čiausiai išspirti. Kas man beliko? 

Susirasti darbą, mintyse tarė Eva. 

— Todėl abu nužudei. Motiną papjovei. Sulaukei, kol iš darbo 
sugrįš tėvas, ir mirtinai jį užtalžei senąja beisbolo lazda. 

— Tai buvo savigyna priemonių. Privalėjau apsisaugoti, teisin- 
gai? Tėvai varė mane iš proto. Čia jų kaltė. Dariau, ką reikėjo, kad 
apsiginčiau. 

— Darei, ką reikėjo, — linktelėdama pakartojo Eva. — Vėliau 
prigriebei jų pinigus ir vertybes. Drauge su lavonais bute praleidai 
parą, nuo penktadienio vakaro iki šeštadienio vakaro. 

— Juk negalėjau ten likti amžinai. 

— Be abejo. Tau prireikė laiko padaryti perlaidas — rasti tėvų 
santaupas, atsidaryti sąskaitas, išsiaiškinti slaptažodžius ir pervesti 
pinigus. 

— Savo pinigus, — priminė Rainholdas. — Mano gimdytojai, 
mano paveldėjimas. Jie buvo man skolingi. 

— Sukaisi apsukriai, — neva žavėdamasi pastebėjo Pibadi. — 
Visas sumas greitai perkėlei į kitas sąskaitas, pirmadienį kaipmat jas 
išgryninai ir trumpam įsikūrei elegantiškame viešbutyje, kuriame 
apsvarstei tolesnį ėjimą. 

— Žmonės mane nuvertina. Patys kalti. Sumąstęs planą ne- 
priekaištingai jį įgyvendinau. Per ekranus rodėte mano pavardę ir 
veidą, bet nesugebėjote atsekti. Aš turiu įgūdžių. 

— Ir pirmadienį juos panaudojai, užklydęs pas Lorę. 

— Prakeikta kalė manęs negerbė. Dar viena amžinai zyzianti 
bambeklė. Ji mane žemino, todėl atsimokėjau tuo pačiu. Gavo, ko 
nusipelnė. 

— Išrengei ją, nurėžei plaukus, — tarė Eva. — Suplėšei naujus 
drabužius. Orgazmą patyrei smaugdama auką, ar ne, Džeri? Veiks- 
mingi tie tavo įgūdžiai. Tu radai savo gebėjimus. 

— Geresnių nesu turėjęs, ir viską nuveikiau pats. Ji sulaukė 
pelnyto galo. Tai buvo savigyna, — pakartojo Rainholdas, pirštu 
barbendamas į stalą. — Kiekvienu atveju. Privalėjau savimi pasirū- 
pinti. Tai mano teisė. 

— Kodėl gyneisi nuo ponios Farnsvort? — pasiteiravo Eva. 

— Ji sužlugdė mano ateitį. Šykštėjo pažymių, todėl atrodė, lyg 
būčiau susikirtęs, ir dėl pataisos praradau vasarą. Draugai iš manęs 
šaipėsi. Liepiau jai grąžinti man gyvenimą, ir tiek. Liepiau jai sukur- 
ti man naują gyvenimą. Elgiausi sąžiningai. 

— Tu užpuolei moterį, supančiojai virve ir lipnia juosta, pri- 
vertei sukurpti naujus tavo asmens duomenis, tapatybės dokumen- 
tus, kreditines korteles, o paskui savo santaupas pervesti į tavo sąs- 
kaitas. 

— Ji buvo man skolinga. Kiekvienas iš jų buvo man skolingas. 
Visi mane laikė tuščia vieta. Aš nieko jiems nepadariau. Elgiausi 
sąžiningai, — dar sykį pareiškė jis. — Turiu teisę rūpintis savimi. 

Leitenantė trumpam nukreipė akis į partnerę. 

— Džeri, ar mes gerai tave supratome? — prabilo Pibadi. — Tu 
nužudei motiną, tėvą, Lorę Nučijo ir ponią Edę Farnsvort, pagrobei, 
mušei, kankinai ir planavai pribaigti Džo Klainą, nes jie tau skolin- 
gi — nes atliko konkrečius vaidmenis žlugdydami tavo gyvenimą? 
Ir dėl šios priežasties manai, kad yra sąžininga juos nugalabyti? Pa- 
sisavinti jų pinigus ir turtą“ 

— Būtent. Teisingai. — Patenkintas apibendrinimu jis ener- 
gingai linktelėjo detektyvei. — Visi mane krušo, todėl atsilyginau 
su kaupu. Ar matėte, kokius apartamentus išsinuomojau? Štai kuo 
tapau. Ir puikiai žinau, kad klystate dėl pinigų. Jie priklauso man. 
Guli mano vardu atsidarytose sąskaitose. Nuosavybe lieka daugiau 
nei pusė turto. Kažkur girdėjau. Pinigai yra mano turtas, tad verčiau 
atsiųskite velniškai gerą advokatą, antraip jūsų šiknas užtampysiu 
po teismus. Man teko griebtis savigynos, ir į kamerą aš negrįšiu. Jūs 
manęs nepriversite. 

Jis netgi sunėrė rankas ant krūtinės ir atkišo smakrą. Kaip iš- 
šūkį metantis vaikis. 

— Ak, Džeri, Džeri, nė nemoku apsakyti, kokia esu laiminga 
galėdama tau atverti akis. — Eva leido sau džiugiai atsidusti ir labai 
plačiai nusišypsoti. — Apimta dėkingumo, dainuoja mano širdis. 
Asile, tave teis už žmogžudystes. Už vieną antrojo laipsnio ir tris 
pirmojo laipsnio žmogžudystes, užpuolimą ketinant sukelti kūno 
sužalojimus, ką jau kalbėti apie susijusius kaltinimus. Džeri, tu ne 
šiaip keliausi atgal į kamerą. Narve pralindėsi likusią dalį niekingo, 
idiotiško, apgailėtino savo gyvenimo. 

— Nė už ką! Į areštinę manęs nepasodinsite. 

Eva luktelėjo, kol Rainholdas pašoks ir mesis durų link — tada 
viso labo pakišo koją. Taip, širdis išties tyliai užgiedojo pamačius, 
kaip jis nučiuožė, veidu tėškėsi į grindis. 

— Ne, areštinėje tu netupėsi, — sutiko ji ir antrankiais sukaus- 
tė didžiulėmis savigailos ašaromis plūstantį, savo pinigų verksmin- 

gai reikalaujantį Džerį. — Tave nugrūs į tikrą belangę. Kertu lažybų, 
kad į bjaurų, už planetos ribų įrengtą kalėjimą, kuriame tau išspar- 
dys subinę, kuriame tokie klastingi skystaklyniai kaip tu dorojami 
vietoj pietų. 

— Nuvesiu jį užregistruoti, — tarė Pibadi, padėdama leitenan- 
tei pastatyti Rainholdą ant kojų. 

— Na, jau ne. Tegul šio darbo imasi pora uniformuotų nelai- 
mėlių. Mudviejų laukia nuostabi vakarienė, mums metas vaišintis 
kalakutu. 

— Valio! 

Jos drauge išvilko gokčiojantį Rainholdą iš kabineto ir nutem- 
pė ten, kur jam teks praleisti likusią gyvenimo dalį. 


IŠ PRADŽIŲ REIKĖJO SUTVARKYTI DOKUMENTUS, SU KAI KUO UŽ- 
megzti ryšį — procedūrų išvengti neįmanoma, — bet Eva nutarė, 
kad namo jie prisistatė pakenčiamu laiku. 

Padėkos dienos ji vis dėlto nesumovė. 

— Išgersime šampano, — paskelbė Rorkas. — Už jus abi. Už 
įspūdingą komandinį darbą, demonstruotą apklausos kambaryje. 

— Šampano? — prieš lipdama laukan Pibadi pastrykčiojo ant 
sėdynės. — Oho! Oho! 

— Diena nebloga, — nusprendė Eva. Su Avigalviu Džo, nuga- 
bentu į ligoninę, pašnekės rytoj. 

Ji žengė į namus, užtvindytus balsų ir muzikos garsų, paniro į 
degančių obelinių malkų, virpančių žvakių, gėlių ir maisto aromatus. 

Įsiliejo, galima sakyti, į savo šeimą. 

Jie buvo prasisklaidę svetainėje. Vieni grojo muzikos instru- 
mentais, kiti šoko — įskaitant, priblokšta pastebėjo Eva, augalotąjį 
Triokštą, tatuiruotėmis išmargintą ir plunksnomis plaukus apsikai- 
šiusį sekso klubo savininką. It juodmedis tamsaus gymio fone žvil- 
gėjo airiškai balta oda mergytės, kurią jis laikė glėbyje. Ė 

Meivisės mažoji Bela nepaleido Maknabo rankų ir trepsėjo ant 
jo pėdų, mėgdžiodama stepo žingsnelius. 

Iš viešnagės į Klero grafystėje įsikūrusį šeimos ūkį Eva atsi- 

minė, kad tokį šokių vakarėlį jie vadino ceili. Ką gi, amerikietišką 
šventę papildė airiški motyvai. 

Ir jie puikiai čia tiko. 

Nespėjus pasprukti — nė nespėjus apie tai pagalvoti, — vienas 
iš jų (dėdė, ne pusbrolis) lėkdamas pro šalį čiupo ją ir įsuko į siau- 
tulingą verpetą. 

— Ne-e, — išspaudė Eva, tačiau vyriškis kilstelėjo ją aukštyn ir 
ėmė sūkuriuoti ratais. 

Ji pradėjo juoktis, pastatyta ant grindų šiek tiek susvyravo, ir 
tuo metu melodija nutrūko, o ją palydėjo griausmingi plojimai. 

Bet šurmulys nenutyko. Milijonai klausimų ir komentarų pa- 
kurstė Evai asociacijas su spaudos konferencija. 

— Nepersistenkite, — perspėjo Šineida. — Jūs uždusinsite 
tuos vargšus. Janas sakė, kad sulaikei nusikaltėlį, — pridūrė, — ir 
pasaulyje vėl ramu. 

— Kol kas. 

— To užtenka. Kaip matai, prieš jums sugrįžtant mes pramo- 
gavome. 

— Lai mūsų pasirodymas nenutraukia linksmybių. — Ji paėmė 
Rorko atkištą šampano taurę. — O tu greitas. 

— Butelį radau atidarytą. 

Prisiartinusi Nadina stipriai ir visiškai nelauktai ją apkabino. 

— Aš juos dievinu, — sumurmėjo Evai į ausį. — Dievinu kiek- 
vieną ir noriu už jų tekėti. 

— Kiek jau išlenkei? 

— Reikiamą kiekį. Dieve, tie žmonės fantastiški! Dalas, kokia 
tu laiminga! 

— Taip, jaučiuosi neprastai. 

— Man smagu kaip niekada. — Nadina palengva atšlijo, stvėrė 
savo šampano taurę ir ją iškėlė lyg skelbdama tostą. — Ir iš jųdviejų 
su Rorku paimsiu išskirtinį interviu. Tuojau pat. 

— To nebus. 

— Apsirinki. — Gudrios žalios Nadinos akys ėmė linksmai ir 
meiliai žybčioti. — Aš tave taip nugirdysiu, kad sutiksi anksčiau nei 
imsimės pyrago. 

— Linkiu sėkmės. 

— Šiandien sekasi ir man. O, Morisis pūs saksofoną. Kai groja 
tuo instrumentu, mane apima noras už jo tekėti. 

Vienas iš dėdžių užtraukė sielvartingą dainą, ir pusei kambario 
ištryško ašaros. Matyt, svečiams ji patiko, dingtelėjo Evai. 

Ją glėbyje suspaudė prišokusi Meivisė, kurią po akimirkos pa- 
keitė Čarlzas. Apkabinti Evą, regis, knietėjo visiems. 

— Sužinojau vardą ir gavau kontaktinius duomenis, — tarė 
Čarlzas. — Bet paaiškėjo, kad tau jų neprireikė. 

— Labai tuo džiaugiuosi. 

Eva žengė atbula, nekantraudama nusisegti ginklo diržą, ke- 
tindama jį saugiai palikti viršutiniame aukšte. Tačiau nudūrė akis 
apačion ir pamatė į ją žiūrinčius Niksę bei Šoną. 

— Ką? 

— Tu sulaikei piktadarį, — konstatavo faktą berniukas. 

— Aha, mes jį pričiupome. 

— Ar iš pradžių jam smogei? 

Nuožmus šelmis, pamanė Eva. Bet tokiomis savybėmis vaikis 
nusipelnė jos prielankumo. 

— Ne. Tik partrenkiau. Porą kartų. 

— Vis šis tas. 

— Jis žudė žmones, — prabilo Niksė. 

— Teisingai. 

— Daugiau taip nesielgs. 

— Ne. 

Mergaitė linktelėjo ir išsišiepė. 

— Turiu tau staigmeną. 

— Ar ne? Duokš. 

Niksė nubėgo prie Elizabetos ir iš jos paėmė į aukso spalvos 
popierių įvyniotą ploną stačiakampį. 

Imdama dovanas Eva visuomet jausdavosi keistai, todėl dabar 
pasistengė kuo greičiau nuplėšti popierėlį — lyg tvarstį nuo žaizdos. 
Ir išvydo įrėmintą piešinį su savo atvaizdu. 

Ji stovėjo rūsčiai žvelgdama pirmyn, rankoje gniauždama gin- 
klą, buvo užsimetusi apsiaustą plevėsuojančiais skvernais. Eva min- 
tyse pastebėjo, kad ji panaši į moterį iš iliustracijos, regėtos viename 
iš Rorkui priklausančių klasikinių grafinių romanų, ir yra tokios pat 
ledinės išvaizdos. 

— Piešiau aš, bet man pagelbėjo Ričardas. 

— Mažumėlę, — patvirtino jis. 

— Labai, — pašnibždomis pridūrė mergaitė. 

— Žavinga. Išties. Atrodau velniškai kieta. 

Niksė sukrizeno ir nukreipė akis įtėvių pusėn. 

— Turėjau atlikti užduotį. Mano psichologas liepė nupaišyti 
žmogų, kuriam per Padėkos dieną būsiu labiausiai dėkinga. Daug 
apie tai mąsčiau. Norėjau tarti ačiū Elizabetai, Ričardui ir Kevinui, 
bet jei ne tu, jiems dėkoti negalėčiau. Kitoje pusėje yra mano raši- 
nėlis — dalis užduoties ir dovanos. 

— O... 

Eva apvertė paveikslėlį ir pamatė, kad rėmeliai dvipusiai. Aki- 
mis permesdama dailyraštį pajuto, kad jai traukia gerklę. 

— Paskaitysi? — prabilo Šineida. 

Pakėlusi galvą Eva suvokė, jog visi nekrutėdami laukia, ką ji 
darys toliau. 

— Perskaitysi užrašą? 

— Aš... 

— Leisk man. 

Rorkas supratingai paėmė rėmelius. 


Per Padėkos dieną labiausiai būsiu dėkinga leitenantei Evai 
Dalas. Ji saugojo mane, kai buvau išsigandusi ir liūdna. 
Nusivedė į savo namus, pas Rorką, Samersetą ir Galahadą, 

kad niekas manęs nenuskriaustų, netgi tie piktadariai, ku- 
rie nužudė mano šeimą ir draugę. 

Ji atskleidė man tiesą. Prisiekė surasti tuos blogus žmo- 
nes ir pasirūpinti, kad juos nubaustų. O Rorkas pasakė, 
kad ji nesiliaus ieškojusi, kol įvykdys pažadą. Jis irgi kal- 
bėjo nuoširdžiai. 

Dalas padėjo man rasti Ričardą, Elizabetą ir Keviną. 
Jie — ne mano motina, tėvas ir brolis, bet tapo šeimos na- 
riais, ir aš žinau, kad juos galiu mylėti. Nors tai nereiškia, 
jog nemyliu savo mamos, tėčio ir brolio. 

Ji nesielgė su manimi kaip su kūdikiu. Labai svarbu, 
kad išlikau gyva, taip man paaiškino. Dirbo atkakliai, net- 
gi buvo sužeista, tačiau blogus žmones rado ir pasirūpino, 
kad juos nubaustų. 

Leitenantė Eva Dalas sakė tiesą. Savo pažadą ištesėjo. 
Todėl per šią Padėkos dieną labiausiai būsiu dėkinga jai. 
Niksė Svišer. 


— Šaunuolė, Nikse. — Rorkas pasilenkė ir pakštelėjo jai į 
skruostą. — Tu šaunuolė. 

— Ar gerai parašiau? — paklausė mergaitė. 

— Puikiai, — išspaudė Eva. — Aš... hmm, tavo dovaną pasidė- 
siu Centrinės būstinės kabinete. Ji primins man sakyti tiesą ir tesėti 
duotus žodžius. 

— Tikrai? 

— O ką aš pasakiau? 

Niksė rankomis apsivijo jos liemenį, tuomet nulėkė atgal pas 
įmotę. 

— Jai patiko. 

— Taip. 

Elizabeta per ašaras nusišypsojo leitenantei ir veidu įsikniaubė 
mergaitei į plaukus. 

— Nuostabu. Tiesiog nuostabu. — Šineida atsiplėšė nuo kė. 
dės. — Manau, dabar idealus laikas pradėti puotą. Judinkimės. At. 
sižvelgiant į mūsų skaičių, sugaišime valandą vien tam, kad susės: 
tume. 

— Leisite?.. 

Samersetas padavė Šineidai ranką, nežymiai linktelėjo Rorku: 
ir išsivedė svečių armiją. 

— Man reikia minutėlės, — suniurnėjo Eva. 

Rorkas ją prisitraukė ir pabučiavo į viršugalvį. 

— Niksei nestinga nei jėgų, nei mielaširdystės, — tarė. — Tavo 
pastangomis ji įtikėjo, kad pasaulyje vėl gali būti gera. 

— Mergaitė viską prarado, bet tu tik pažiūrėk į ją — į nuošir- 
dų, valingą ir, taip, maloningą žmogų. Tada pažvelk į Rainholdą. 
Vis klausi savęs, kodėl taip nutinka. Atsakymo niekada negauni, bet 
klausi. 

Kiek nurimusi Eva atšlijo. 

— Tačiau Šineida teisi. Šiuo metu užtenka, jog mūsų pasaulyje 
ramu. Džiaukimės tuo, kol galime. 

— Mes taip ir elgsimės. 

— Be abejo. Prisivalgykime tiek, kad pasidarytų bloga. 

— Neprieštarauju. 

Ji neskubėdama pasiekė židinį ir ant jo atbrailos — virš obeli- 
nėmis malkomis kurstomos ugnies, tarp mirgančių žvakių, — pie- 
šiniu į priekį pastatė rėmelius. 

— Aš tikrai atrodau kieta. 

— Brangioji, tu esi kieta. 

— Tavo tiesa. 

Eva suspaudė vyro delną, kartu su juo nužingsniavo pas šeimą 
ir draugus, prisijungė prie pokylio. Jausdamasi dėkinga už dabarties 
momentą. 


Į pabaiga artėja 2060-ieji, netrukus | 
kurią susitinka mylimieji. Tačiau kartais artimiausių žmonių 
rate užverda giliai viduje slėpta neapykanta, ir kraujas paplūsta 
sparčiau nei vanduo... 


Leitenantei Evai Dalas iš Niujorko policijos ir saugumo 
departamento darbas nuolat primena, už ką ji šiemet turėtų būti 
dėkinga. Per šventes atvyksta gausi Rorko šeimyna, ir svečių 
priėmimas tampa sunkiu išbandymu. Bet tokios aplinkybės 
gerokai džiaugsmingesnės už niaurią jos vaikystę. 


Kitoms poroms sekasi prasčiau negu Evai ir Rorkui. Pavyzdžiui, 
Dauningo gatvės bute ant grindų tysantiems, veik neatpažįstamai 
“ subadytiems ir užtalžytiems Rainholdams. Juos pažinoję žmonės 
sukrėsti. Dar didesnę širdgėlą kelia daugybė įrodymų, kad žudikas 

— jų sūnus. Dvidešimt šešerių metų Džeris nedarė gero įspūdžio 
nei jį atleidusiems darbdaviams, nei merginai, kuri jį paliko. Tačiau 

niekas nemanė, kad jaunasis Rainholdas galėtų taip pasielgti. 


Paaiškėja, jog.Džeris ne vien griebiasi žvėriškų veiksmų, bet ir tuo 
mėgaujasi. Pavogęs iš tėvų visus pinigus ir sudaręs ilgą sąrašą 
asmenų, kuriems jaučia nuoskaudas, jis ketina išgarsėti. Eva su 

savo komanda jau žino, kas, kaip ir kodėl nužudė Rainholaus. 
Dabar jiems reikia išsiaiškinti, kur Džeris surengs kitą išpuolį. 


Wwww.jotema.lt 
www.facebook.com/jotema 


